
PROLOGAS 
Nepageidaujamas paštas 


Raudona Pirmoji stovėjo ir bejėgiškai žiūrėjo, kaip miršta žmogus, 
kai laiškas buvo pristatytas jai į atokų jos namą apygardos kaimiškoje 
vietovėje. 


Raudona Antroji buvo apsvaigusi nuo narkotikų, svaigalų ir iš ne- 
vilties, kai laiškas buvo jai įmestas pro jos kelių aukštų priemiesčio 
namo lauko durų plyšį, skirtą paštui. 


Raudona Trečioji spoksojo į savo nepavykusį rašto darbą galvodama, 
kad ateityje jos laukia daugiau ir kur kas didesnių nesėkmių, kai laiš- 
kas jai atsidūrė pašto dėžutėje vienu aukštu žemiau nuo jos bendra- 
bučio kambario. 


Trys moterys skyrėsi amžiumi: viena buvo septyniolikos, kita tris- 
dešimt trejų, trečia penkiasdešimt vienų. Jos viena kitos nepažinojo, 
bet gyveno vos kelių kilometrų atstumu. Pirmoji buvo terapeutė. 

Antroji - vidurinės mokyklos mokytoja. Trečioji - parengiamosios 
mokyklos moksleivė. Jos turėjo mažai ką bendro, išskyrus vieną aki- 
vaizdžią smulkmeną: visos buvo raudonplaukės. Lygių gydytojos 
plaukų pašaknės jau žilo, ji nešiojo juos santūriai sušukavusi atgal. 
Darbe niekada jų nepaleisdavo. Mokytojos plaukai buvo vešlūs, gar- 
banoti; skaisčiai raudoni jų kuokštai krito ant pečių pašėlusiomis 
jaudinančiomis sruogomis, sušiauštomis netikėlių rankų, kuriomis 
apdovanojo ją lemtis. Moksleivė buvo kiek šviesesnių, gundančios 
braškių spalvos; jie buvo verti, kad apie juos būtų kuriamos dainos, 
bet jų gaubiamas veidas, rodės, kasdien šiek tiek vis išbąla, o išblyš- 
kusi oda buvo lyg išvagota rūpesčių. 

Tačiau už stulbinančius raudonus plaukus jas kur kas labiau siejo 
tai, kad kiekviena buvo savaip pažeidžiama. 

Balti vokai su Niujorko pašto antspaudais buvo paprasti, su užkli- 
juojamomis juostelėmis. Jų galėjai nusipirkti kanceliarinių ir maisto 
prekių parduotuvėse arba vaistinėse. Į juos įdėtos žinutės buvo tuo pa- 
čiu kompiuteriu atspausdintos ant paprasto balto popieriaus. Nė viena 
iš trijų moterų neturėjo užtektinai kriminalistikos žinių, kad būtų ga- 
lėjusi nustatyti, ar ant laiškų yra pirštų atspaudų, nebuvo ir medžiagų, 
kurios būtų galėjusios išduoti rašiusiojo DNR - seilių, netyčia iškritu- 
sio plauko, odos atplaišėlių - iš jų patyręs detektyvas, besinaudojantis 
išties šiuolaikiškos laboratorijos paslaugomis, būtų galėjęs šį tą suži- 
noti apie laiškų autorių, jei tik tas žmogus būtų įtrauktas į kokią vals- 
tybinę nusikaltėlių duomenų bazę. O laiškų autorius nebuvo įtrauktas 
nė į vieną. Elektroninio pašto, mobiliųjų telefonų, tekstinių žinučių ir 
žinučių, kompiuteriu pasiekiančių gavėją tą pačią akimirką, kai buvo 
išsiųsta, pasaulyje kiekvienas laiškas atrodė tokia pat atgyvena kaip dū- 
miniai signalai, pašto balandžiai ar Morzės abėcėlė. 


* Jungtinėse Amerikos Valstijose parengiamosiose mokyklose 14-18 metų moksleiviai ren- 
giami stoti į koledžus ar universitetus. (Čia ir toliau pastabos vertėjo.) 

Laiškai prasidėjo be jokio pasveikinimo ar įžangos: 


„Vieną gražią, giedrą dieną Raudonkepurė nusprendė nunešti kraitelę 
gardumynų mylimai senelei, gyvenančiai tamsios, gūdžios girios gale...“ 

Be abejo, pirmą kartą išgirdote šią istoriją prieš daug metų, kai bu- 
vote mažos. Bet jums tikriausiai pasakojo cenzūruotą variantą: senelė 
pasislepia savo spintoje, o didelis piktas vilkas nepraryja Raudonkepu- 
rės, nes ją išgelbsti drąsus aštriu kirviu ginkluotas medkirtys. Tame per- 
pasakojime viskas baigiasi laimingai. Originale baigtis visai kitokia - ge- 
rokai niūresnė. Elgsitės išmintingai, jei kelias ateinančias savaites turėsite 
tai galvoje. 

Jūs manęs nepažįstate, bet aš pažįstu jus. 

Jūsų trys. Nusprendžiau jus pavadinti šitaip: 

Raudona Pirmoji. 

Raudona Antroji. 

Raudona Trečioji. 

Žinau, jūs visos pasiklydusios girioje. 

Ir, kaip ir ta maža pasakos mergaitė, jūs buvote pasirinktos mirti. 


PIRMO PUSLAPIO viršuje jis parašė: 


Pirmas skyrius 
Atranka 


Jis stabtelėjo, pamojo pirštais virš kompiuterio klaviatūros lyg 
burtininkas, pasiruošęs griebtis kerų, paskui pasilenkė ir rašė toliau. 


Pirma ir daugeliu atžvilgių svarbiausia problema - išsirinkti auką. Čia ne- 
mąstantieji, nekantrieji ir visiški mėgėjai padaro daugiausia kvailų klaidų. 


Jam baisiausiai nepatiko, kad yra užmirštas. 

Praėjo beveik penkiolika metų nuo tada, kai buvo išspausdintas 
bent vienas jo žodis ar kai jis ką nors nužudė, ir šis sau pačiam pri- 
mestas pasitraukimas iš aktyvios veiklos tapo jam itin skausmingas. 

Kitąmet jis švęs šešiasdešimt penktąjį gimtadienį ir sulaukti daug 
kitų jis nebesitikėjo. Būdamas realistas, įspėdavo save: nors esi geros 
sveikatos ir fizinės būklės, tavo šeimoje ilgaamžių nebūta. Mirtinas 

vėžys pasiglemžė abu jo tėvus vos įkopus į septintą dešimtį, širdies 
liga —- panašaus amžiaus senelę iš motinos pusės. Taigi jis manė, 
kad jam tikriausiai irgi liko gyventi neilgai. Ir nors jau daug metų 
nesikreipė į gydytojus, vis pajusdavo paslaptingus nesiliaujančius 
maudulius ir nepaaiškinamus staigius, nestiprius, bet aštrius skaus- 
mus. Kartais visą kūną apimdavo keistas silpnumas, pranašaujantis 
artėjančią senatvę ir įspėjantis, kad jo kūne galbūt auga kažkas itin 
negera. Prieš daugel mėnesių jis perskaitė viską, ką garsusis roma- 
nistas Antonis Berdžesas parašė tais produktyviais metais, kai jam 
buvo nustatyta klaidinga diagnozė. Gydytojai jam pasakė, neva jo 
smegenyse neoperuojamas mirtinas auglys, nors iš tikrųjų nieko ten 
nebuvo. Laiškų rašytojas manė - neturėdamas jokio medikų patvir- 
tinimo, - kad atsidūrė Berdžeso padėtyje. 

Taigi jis pasiryžo per likusį šioje žemėje laiką, nežinia, kokį ilgą — 
dvidešimt dienų, dvidešimt savaičių ar dvidešimt mėnesių, - pada- 
ryti ką nors be galo reikšminga. Jis žinojo turįs sukurti ką nors gar- 
džiai atmintina, ką nors, kas keltų žmonėms emocijas dar ilgai po to, 
kai jis iš šios žemės tiesiu taikymu nukeliaus į pragarą. Jis tikėjosi, vi- 
siškai neabejodamas ir net šiek tiek didžiuodamasis, užimti garbingą 
vietą tarp prakeiktųjų. 

Štai kodėl tą vakarą, kai pradėjo, jo paties manymu, savo pasku- 
tinį ir didingiausią darbą, pajuto seniai nepatirtą vaiko Kalėdų ryto 
jaudulį ir begalinę dvasinę ramybę, žinodamas ne tik kad grįžta prie 
žaidimų, kurių pats aikštingai buvo atsisakęs, bet ir kad apie jo suma- 
nytą šedevrą žmonės kalbės daug metų. 

Tobulų nusikaltimų pasitaiko retai, bet būna. Paprastai juos le- 
mia ne nusikaltėlių genialumas, bet kur kas didesne dalimi įprasta 
pareigūnų kompetencijos stoka; dažniausiai apie tokių nusikaltimų 
baigtį sprendžiama prozišku klausimu: nusikaltėlis išsisuko ar ne. 
Jo manymu, tokio pobūdžio žmogžudystes reikėtų vadinti idealios 
žmogžudystės atsitiktinumais, nes nužudyti žmogų ir likti nesučiup- 

tam nėra labai sunku. O štai iki tobulybės apgalvoti nusikaltimai - kur 
kas aukštesnis lygis. Būtent todėl jis neabejojo pradedąs vieną tokių. 
Jo kūrinys turėjo kelti pasitenkinimą daugybe atžvilgių. 

Sėkmingai jį įvykdyk, - sakė jis sau, - ir būsi nagrinėjamas mo- 
kyklose. Žmonės ginčysis apie tave televizijos laidose. Apie tave bus ku- 
riami filmai. Praėjus šimtui metų, tavo vardas bus žinomas ne blogiau 
negu Vaikučio Bilio ar Džeko Skerdiko '. Gal kas nors net sukurs dainą 
apie tave - ne švelnią, melodingą kantri stiliaus, bet rokenrolo ritmu. 

Labiausiai jam nepatiko jaustis eiliniu žmogumi. 

Jis troško ilgalaikės šlovės. Per savo gyvenimą šiokia tokia gar- 
senybe jis buvo tapęs, bet tas svaigias dvasios pokylio akimirkas ly- 
dėdavo gniuždantis grįžimas į nykią kasdienybę. Po daugybės metų 
nuobodaus darbo iki išnaktų prie įvairių vidutinio lygio laikraščių re- 
daktoriaus stalo taisant nerūpestingų reporterių gramatikos klaidas 
konvejeriu slenkančiuose naujienų pranešimuose, jis pajuto sukre- 
čiantį jaudulį, kai pirmą romaną priėmė prestižinė leidykla. Knygai 
išėjus, pasipylė visas pliūpsnis gana gerų recenzijų. Vienas kritikas 
pavadino jį „talentingu iš prigimties“. 

Metus redaktoriaus darbą, paskesnės jo knygos buvo parekla- 
muotos dar ir vieno kito interviu literatūriniuose žurnaluose ar vie- 
tos laikraščių meno skiltyse. Vietos televizijos žinių laida net parodė 
nedidelį reportažą apie jį, kai buvo pasiūlyta statyti filmą pagal vieną 
iš keturių jo detektyvų, nors kažkokio menkai žinomo rašytojo iš Va- 
karų pakrantės scenarijus taip ir nebuvo ekranizuotas. 

Tačiau greičiau, negu jis tikėjosi, jo knygų buvo parduodama vis 
mažiau, ir net tie kuklūs laimėjimai nugrimzdo užmarštin, kai jis nu- 


* Vaikutis Bilis, tikr. William Henry McCarty (1859-1881), pasak legendos, nušovė 21 
žmogų, nors veikiausiai tik 8, pirmąjį būdamas vos 18. 
** Džekas Skerdikas - nenustatytos tapatybės žudikas maniakas. Jo aukomis 1888 m. tapo 
5 Londono prostitutės. Žudikas pirma perpjaudavo joms gerkles, paskui pilvus ir kai ku- 
rioms išimdavo vidaus organus. 

stojo rašyti. Jeigu niekas nekreipia dėmesio į tai, ką jis rašo, kurių galų 
apskritai rašyti? Nuo knygynų lentynų ir net stalų, skirtų leidyklų 
perteklinei produkcijai ir likučiams, buvo nuimti visi jo romanai. O 
negailestingai artėjant senatvei kritikai nustojo vadinę jį rafinuotu, 
turinčiu gyslelę ar talentingu iš prigimties. 

Net mirtis jam prarado žavesį. 

Jo manymu, žmogžudystė prarado prestižą naujienų versle. Patys 
paprasčiausi nusikaltimai buvo reklamuojami televizijos realybės 
šou — kasdieniškus dalykus buvo mėginama apgaubti paslapties 
šydu. Kai visi sužinodavo apie puskvaišius psichopatus paklaikusio- 
mis akimis, iš kažkokių iliuzijų pratrūkstančius smurtauti su ginklais 
rankose, saujelė laikraščių, šiaip ne taip vis dar įsigudrinančių išeiti 
kasdien, skirdavo jiems kvapą gniaužiančias antraštes. Televizijos ka- 
meras vis dar patraukdavo masinės žudynės narkotikų prekeivių ka- 
ruose. Kai koks kontoros tarnautojas įsisiautėjęs išpyškindavo būrį 
bendradarbių, radijo eterio bangos tiesiog įsielektrindavo, o visų 
pakraipų komentatoriai imdavo kelti fantastiškas versijas ir daryti 
absurdiškas išvadas. 

O štai negailestingas vienišas žudikas nebebuvo garsenybė. Gerai 
apgalvotą, atsargų nusikaltimą pakeitė žaibiškas sensacingas veiks- 
mas, todėl laiškų rašytojas jautėsi visiškai bevertis. Daugiau negu be- 
vertis, - pamanė jis: — bejėgis. 

Prieš daugybę metų jis įsigijo iškarpų albumą. Jame šalia savo 
knygų recenzijų laikė laikraščių iškarpas apie keturias savo žmogžu- 
dystes. Keturios knygos. Keturios žmogžudystės. Kadaise jis mėga- 
vosi smulkmenomis kiekvienoje iškarpos pastraipoje, bet dabar ne- 
galėdavo prisiversti net jas skaityti. Kadaise tos mirtys ir parašytos 
knygos keldavo jam laimėjimo pojūtį ir pasitenkinimą, bet dabar vien 
gaižulį. Taigi, nors ir su kartėliu, jis atsisakė ankstesnio savo aš - nes 
kokia iš to nauda? Jei niekas tavęs nepastebi - kam stengtis? Pačiam 
patirti pasitenkinimą malonu, bet jeigu nepatrauki tiek dėmesio, kad 

pakliūtum į laikraščių antraštes, tai argi verta žudyti ir rašyti? Jis žinojo 
nepagrįstai netapęs įtakingu rašytoju ir garsiu žudiku. 

Stengdamasis neišeiti iš proto ir bent kiek suvaldyti vis augantį 
kartėlį, jis nusigręžė nuo pasaulio, nes šis nusigręžė nuo jo. 

Kad šlovė neatėjo pas jį didesnėmis dozėmis, be perstojo graužė 
jam vidurius, tad diena jam virsdavo nevilties našta, o miegas - pra- 
kaitu permerktais sapnais. Jis manė savo veiklos srityse esąs nė kiek 
ne prastesnis už visokius stivenus kingus ir tedus bandžius', bet nie- 
kas, rodės, to nežino. Jam atrodė, kad jaistrinti jį dabar tegali pyktis, 
pavydas ir neapykanta, o tai bemaž prilygo beveik mirtinai ligai — 
tik šios negalėjai išgydyti tabletėmis, injekcijomis ir net operacija. 
Paskutiniais metais, kruopščiai rengdamas savo galutinį sumanymą, 
jis suvokė, kad kito kelio jam nebelieka. Jeigu per likusius jam gy- 
venti metus norės nusikvatoti iš anekdoto, pasimėgauti gero vyno ir 
gardaus patiekalo skoniu, patirti jaudulį žiūrėdamas, kaip komanda 
laimi pirmenybes, ar net balsuodamas už optimistiškai nusiteikusį 
kandidatą, tuomet itin svarbu sugalvoti tikrai įsimintiną žmogžu- 
dystę. Štai ko reikia, kad likęs jo gyvenimas nebebūtų toks nykus ir 
įgautų prasmę. Ji turi būti ypatinga, sakė jis sau. Tada jis taps turtin- 
gas — visomis šio žodžio prasmėmis. 

Penkiolika metų pats save varžęs, jis nusprendė vėl imtis to, ką 
darė geriausiai, ir taip, kad niekas negalėtų nekreipti dėmesio. 

Sugalvok. Įvykdyk. Išsisuk. 

Jis nusišypsojo pagalvojęs, kad tai Šventoji Trejybė visiems žudi- 
kams. Jį kiek nustebino, kad jam prireikė tiek daug metų suvokti, jog 
prie šių trijų imperatyvų turi pridėti netikėtą ketvirtą: Parašyk apie tai. 


* Tedas Bandis, tikr. Theodore Robert Cowell (1946-1989), - amerikietis žudikas mania- 
kas, žagintojas ir nekrofilas, XX a. aštuntajame dešimtmetyje nužudęs daugybę mergaičių, 
merginų ir moterų. 

Jis įnirtingai barškino klavišus. Įsivaizdavo esąs roko grupės būgni- 
ninkas, galvojantis vien apie tai, kaip išlaikyti ritmą ir sukurti muzi- 
kos esmę. 


Staigi, atsitiktinė žmogžudystė - kai netikėtai sutinki tinkamą auką ir aki- 
mirksniu su ja susidoroji - turi daugybę pranašumų ir yra verta didžiu- 
lio žavėjimosi. Vis dėlto tokie žudymai nesukelia tikro pasitenkinimo. Jie 
tampa viso labo vienu akmeniu, įmestu į upę, kad galėtum per ją pereiti; 
nuo jo šoki ant kito, ir tiek. Troškimai diktuoja būtinybei, ir tie patys troš- 
kimai galiausiai tave įveikia. Jie aptemdo tavo gebėjimą planuoti ir net ga- 
liausiai gali išduoti tave teisėsaugai. Jie tave kausto, o tai reiškia, kad į tavo 
duris atkišęs pistoletą gali pasibelsti policininkas. Geriausia, didžiausią pa- 
sitenkinimą teikianti žmogžudystė įvykdoma tuomet, kai intensyvus pasi- 
rengimas derinamas su tvirtu atsidavimu ir tik po to su troškimu. Padėties 
valdymas tampa tavo mėgstamiausiu narkotiku. Pranok kitus mąstymu, 
gebėjimu laviruoti bei išradingumu, - ir žmogžudystė neišvengiamai bus 
itin įspūdinga. Ji tenkins visus tamsius tavo poreikius. 

Kiekvienas gali ką nors nužudyti. 

Tada galbūt jam pasiseks, ir jis išsisuks. O gal ir ne. Bet visuomet 
esama galimybės, kad nesėkmę nulems šiurkšti tavo paties klaida. 

Kiekvienas, ko gero, gali veikti toliau, pasinaudodamas tuo, ko išmoko, 
ir nužudyti antrą, trečią, ketvirtą auką. Ir galbūt išsisukti po visų šių žmog- 
žudysčių, nes iš tikrųjų jos visos vienodos, tik kartojamos. Ad infinitum. 

Bet kas, jeigu tris nepažįstamus žmones nužudysi tą pačią dieną, vos 
per kelias valandas, ir kiekvieną savaip, ypatingai? 

Ir nueisi į šalį palikęs už savęs mirtį ir sumišusius policininkus? 

Tokia žmogžudystė - išties unikali. 

Ir ją galintis įvykdyti žudikas nebus užmirštas. 

Kaip tik tai ir sumaniau padaryti su savo trimis Raudonomis. 

Tą vakarą, kai išsiuntė laiškus, jis sustojo prie kioskiuko 42-osios 
gatvės estakadoje, vedančioje į Didžiąją centrinę geležinkelio stotį, 
ir grynaisiais sumokėjo už padžiūvusį neatpažįstamu sūriu įdarytą 
ragelį ir plastikinį puodelį karčios, plikančios juodos kavos. Ant pe- 
ties buvo pasikabinęs tamsios odos knygų krepšį, ant tamsiai mėlyno 
kostiumo buvo apsivilkęs pilkšvą vilnonį apsiaustą. Žilstelėjusius 
plaukus nusidažė gelsvai rusvai, prie jų priderino akinius tamsiais 
rėmeliais bei netikrą barzdą ir ūsus, nusipirktus parduotuvėje, aprū- 
pinančioje tokiomis priemonėmis filmų ir teatrų pramonę. Tikrąją 
jo išorę dar labiau slėpė užsimaukšlinta vairuotojo kepurė. Jis manė 
padaręs užtektinai, kad apgautų veidus atpažinti užprogramuotus 
kompiuterius, nors nemanė, kad atsiras koks sumanus detektyvas ir 
tokiais pasinaudos. 

Karšti kavos garai sklido į šnerves jam pasukus į didžiulį stoties 
pastatą. Neryški geltona šviesa atsimušė nuo žalios ir mėlynos spalvų 
lubų su jose nupieštais keistai apverstais žvaigždynais. Atvykstančių ir 
išvykstančių traukinių gausmas panėšėjo į fone grojančią įrašytą mu- 
ziką. Jo batai kaukšėjo į išblizgintas grindis, ir tas garsas priminė jam 
stepo šokėją ar gerai suderintu žingsniu žygiuojantį dūdų orkestrą. 

Buvo tas dienos metas, kai keleivių antplūdis didžiausias. Jis ėjo 
neskubėdamas, žiaumodamas ragelį ir vangiai atsitrenkdamas į tūks- 
tančius kitų keleivių; dauguma jų atrodė labai panašiai kaip jis. Pra- 
ėjęs pro porą nuobodulio pjaunamų Niujorko farų, pasuko link pašto 
dėžės prie pat įėjimo į Metro-Šiaurės traukinių peroną. Jam dingte- 
lėjo mintis pasisukti į jų pusę ir sušukti: Aš esu žudikas!, bet šį norą 
lengvai užgniaužė. Jei tik jie žinotų, kaip arti buvo... Apie tai pagalvojęs 
jis šyptelėjo, nes ši ironija buvo viso jo sumanyto spektaklio dalis. Jis 
nusprendė išdėstyti proza savo pastebėjimų ir jausmų apmąstymus 
vėliau vakare. 

Jis buvo užsimovęs lateksines chirurgo pirštines. Jį juokino, kad 
nė vienas iš farų nesureagavo į šią išdavikišką smulkmeną. Tikriausiai 

pamanė, kad esu koks paranoikas, pernelyg bijantis mikrobų. Stabtelėjęs 
prie šiukšliadėžės, įmetė ragelio galą ir puodelį su nebaigta gerti kava. 
Namie išsimiklintu judesiu nusimetė krepšį nuo peties ir ištraukė iš jo 
tris vokus. Juos gniauždamas leido miniai po darbo į namus skuban- 
čių žmonių nešti jį link pašto dėžės. Nepakeldamas galvos - mat įtarė, 
kad jam nežinomose vietose paslėptos saugos kameros, pro kurias 
dairomasi potencialių teroristų, - jis mikliai įmetė tris vokus į siaurą 
plyšį virš užrašyto perspėjimo nesiųsti paštu pavojingų medžiagų. 

Perskaitęs užrašą jis vėl panūdo nusijuokti balsu. Jungtinių Vals- 
tijų pašto tarnyba turėjo galvoje nelegalius narkotikus, nuodus ir 
skysčius bomboms gaminti. Jis žinojo, kad kruopščiai parinkti žo- 
džiai yra kur kas grėsmingesni. 

Kartais, - sakė jis mintyse, - geriausi juokeliai yra tie, kuriuos tik vie- 
nas girdi. Trys laiškai dabar atsidūrė vienoje iš labiausiai apkrautų - ir 
patikimiausių - korespondencijos apdorojimo sistemų visose Jung- 
tinėse Valstijose. Iš nekantrumo jam norėjosi staugti, loti kažkokiam 
tolimam mėnuliui, pasislėpusiam už milžiniško Didžiosios centrinės 
stoties kupolo. Iš jaudulio širdis smarkiai sutvinksėjo. Traukinių ir 
žmonių aplinkui gausmas nutilo, ir staiga jį apgaubė šilta, saldi paties 
susikurta tyla. Įspūdis buvo toks, lyg plūduriuojant panirus į skai- 
drius žydrus Karibų jūros vandenis ir stebint, kaip šviesos spinduliai 
raižo supančią žydrynę. 

Kaip tas naras, kuriuo įsivaizdavo esąs, jis lėtai iškvėpė ir pajuto 
nenumaldomai kyląs į paviršių. 

Jis pagalvojo: 

Štai viskas ir prasideda. 

Tadajis leidosi nešamas kartu su visomis tomis anoniminėmis ma- 
sėmis į sausakimšą priemiestinį traukinį. Jam nerūpėjo, kur traukinys 
važiuoja: kad ir kur jis sustotų, tikrasis jo kelionės tikslas buvo kitas. 

DIENA, KAI TAPO RAUDONA PIRMĄJA, jau ir taip buvo sunki gydy- 
tojai Karen Džeison. 

Iš pat ryto jai teko pranešti pusamžei moteriai, kad tyrimų rezul- 
tatai rodo ją sergant kiaušidžių vėžiu; vidurdienį jai paskambino iš 
skubiosios pagalbos kabineto: jos seniai gydomas pacientas pateko 
į avariją ir buvo sunkiai sužeistas; tuo pat metu ji buvo priversta 
guldyti į ligoninę kitą pacientą, turintį bėdų dėl inkstų akmenų, nes 
įprastas gydymas analgetikais nebepadėjo. Paskui jai teko beveik va- 
landą prakalbėti telefonu su draudimo bendrovės atstovu teisinant 
savo sprendimą. Jos laukiamajame susidarė didžiulė eilė pacientų. 
Vieni atėjo į įprastą apžiūrą, kitus atvijo streptokokinė angina ar gri- 
pas - šiuo kiekvienas sergantis kilniai užkrėtė visus kitus, laukiančius 
dėl vienos ar kitos nevilties ar ligos stadijos. 

Paskui, pavakare dienos, kuri, jos manymu, jau ir taip buvo ne- 
gailestingai prasta, ją iškvietė į nepagydomų ligonių slaugos skyrių 
netoliese esančioje senelių prieglaudoje, pavadintoje „Ūksmingąja 
giraite“ (iš tikrųjų ta vietovė buvo visai ne giraitėje ir ne itin ūks- 

minga), laukti paskutinio jai beveik nepažįstamo žmogaus atodūsio. 
Vyras buvo devyniasdešimties su trupučiu; nors iš jo tebuvo likęs 
šakaliukas įkritusia krūtine ir tuščiomis akimis, į gyvenimą jis kabi- 
nosi įnirtingai it pitbulis. Dirbdama gydytoja, Karen matė daugybę 
mirštančių žmonių — tai buvo neišvengiama, nes, be pagrindinės 
terapeuto specialybės, turėjo ir šalutinę, geriatro. Vis dėlto ji taip ir 
neįstengė prie to priprasti. Dabar, kai stovėjo prie to vyro lovos, ne- 
galėdama daryti nieko, tik reguliuoti petidiną varvinančią lašelinę, ji 
sunkiai tvardėsi. Kurių galų slaugos skyriaus darbuotojos išsikvietė 
ją, užuot tvarkiusiosi su mirtimi pačios?! 

Tačiau jos ją išsikvietė, ji neatsisakė, ir dabar žinokis. 

Palatoje atrodė niūru ir šalta, nors senoviški radiatoriai pliekste 
plieskė. Tvyrojo prieblanda, tarsi mirčiai būtų lengviau įeiti į blausiai 
apšviestą patalpą. Senuką tesupo keli aparatai, langinėmis uždeng- 
tas langas, sena metalinė lempa prie lovos, sujauktos papilkėjusios 
paklodės ir vos juntamas išmatų tvaikas. Nė ant vienos baltos sienos 
nekabojo net pigus, bet spalvingas paveikslas, galėjęs kiek pagyvinti 
niūrią palatos aplinką. Ne itin maloni vieta mirti. 

Karen pagalvojo: Eina velniop tie poetai - besiartinanti mirtis, ypač 
geresnių dienų mačiusiuose slaugos namuose, neturi nė kruopelės roman- 
tikos ar tauraus liūdesio. 

- Jis išėjo, - pasakė slaugytoja. 

Karenir pati tai suprato per kelias paskutines akimirkas, kai išgirdo 
lėtai išpučiamą orą, garsą, panašų į išeinančio iš jau visai subliušku- 
sio baliono oro šnypštimą, paskui - spigų kardiografo signalą, gerai 
žinomą kiekvienam, kada nors žiūrėjusiam televizijos serialus apie 
gydytojus. Kurį laiką ji žiūrėjo į gelsvai žalsvą elektronikos brėžiamą 
tiesę, paskui ištiesė ranką ir aparatą išjungė. Jai dingtelėjo, kad mir- 
ties rutina neturi nė kruopelės tos kinematografinės įtampos, kaip 
įsivaizduoja žmonės. Dažnai žmogus tiesiog užgęsta - kaip šviesos 
didžiulėje auditorijoje išsiskirsčius studentams, kol lieka vien tamsa. 

Ji atsiduso, papriekaištavo sau, kad net šis vaizdinys pernelyg poetiš- 
kas, ir ėmėsi to, ką buvo įpratusi: palietė senuko kaklą, mėgindama 
užčiuopti pulsą miego arterijoje. Oda po jos pirštais atrodė plonytė 
it popierius, ir jai šovė į galvą keista mintis, kad net nuo švelniausio 
prisilietimo ant senuko kaklo liks išdavikiški randai. 

— Mirties laikas - keturios keturiasdešimt keturios, - tarė ji. 

Ta skaičių seka teikė kažkokį matematinį pasitenkinimą - tarsi bū- 
tum sudėjęs kvadratėlius vieną į kitą, ir jie tiksliai būtų suėję į daiktą. 
Ji perskaitė senuko raštišką prašymą negaivinti, paskui pažiūrėjo į 
slaugytoją - ši jau pradėjo atjungti laidus nuo mirusiojo krūtinės. 

— Baigusi tvarkyti pono... - ji dar kartą žvilgtelėjo į raštišką ve- 
lionio nurodymą negaivinti... - Vilsono popierius, malonėkit atnešti 
man pasirašyti. 

Karen kiek susigėdo, kad neprisiminė senuko pavardės. Mirtis ne- 
turi būti tokia anonimiška, - pamanė. Senuko veidas atrodė - kaip ji 
ir tikėjosi - ramus. Mirtis ir klišės labai gerai dera, - nusprendė. Aki- 
mirką svarstė, kas iš tikrųjų buvo ponas Vilsonas. Daugybė vilčių, 
svajonių, prisiminimų, potyrių dingo ketvirtą keturiasdešimt ketu- 
rios. Ką jis matė gyvenime? Šeimą? Mokyklą? Karą? Meilę? Liūdesį? 
Džiaugsmą? Palatoje, kur prabėgo paskutinės jo akimirkos, nebuvo 
nieko, kas bent ką pasakytų apie tai, kas jis. Karen akimirką užplūdo 
pyktis, kad mirtis atėjo kartu su anonimiškumu. Slaugytoja tikriau- 
siai tai pajuto, nes pertraukė atslinkusią tylą. 

— Liūdna, - tarė ji. - Ponas Vilsonas buvo mielas seneliokas. Ne- 
patikėsit - jam patiko dūdmaišių muzika, nors buvo ne škotas. Man 
rodos, jis iš Amerikos Vidurio Vakarų - gal iš Ajovos, o gališ Aidaho. 
Net keista. 

Karen pamanė, kad už to pomėgio turėjo slypėti kokia nors isto- 
rija, bet dabar niekas jos nebesužinos. 

— Ar yra kokių nors giminaičių, kuriems turiu paskambinti? — pa- 
klausė ji. 

Slaugytoja papurtė galvą, bet atsakė: 

— Reikės dar kartą patikrinti jo priėmimo popierius. Žinau, kad 
niekam neskambinom, kai jis buvo paguldytas į slaugos skyrių. 

Moteris jau perėjo nuo vieno įprasto veiksmo — padėti daugiau 
kaip devyniasdešimties metų žmogui iš šio gyvenimo iškeliauti į 
kitą, prie tolesnio - deramai sutvarkyti mirties formalumus. 

— Kol tvarkysit popierius, išeisiu trumpam į lauką. 

Slaugytoja vos pastebimai linktelėjo galvą. Ji gerai žinojo gydyto- 
jos Džeison darbotvarkę kam nors mirus: paslapčiomis užsitraukti 
cigaretę slaugos namų automobilių aikštelėje. Gydytoja manė, kad 
niekas jos ten nemato, bet klydo. Po šios pertraukėlės vienumoje ji 
grįš į kontorą, kur laiko rašomąjį stalą vien socialinio draudimo ir 
mažas pajamas turinčių asmenų medicinos paslaugų teikimo popie- 
riams pildyti ir valstijoje privalomam mirties - neišvengiamos gyve- 
nimo prieglaudoje baigties - liudijimui pasirašyti. Prieglauda buvo 
vos už kelių kvartalų nuo kvadratinės raudonų plytų ligoninės, ku- 
rioje Karen dirbo terapeute su gera dešimčia kitų kolegų, visų sričių — 
nuo psichiatrijos iki kardiologijos - specialistų. 

Slaugytoja žinojo, kad, prieš grįždama į vidų baigti pildyti pono 
Vilsono popierių, Karen surūkys lygiai pusę cigaretės. Pakelyje Marl- 
boro, kurį Karen tarėsi paslėpusi viršutiniame stalo stalčiuje, bet apie 
kurį žinojo visi nepagydomų ligonių slaugos skyriaus darbuotojai, 
gydytoja kruopščiai išmatavo kiekvieną cigaretę ir raudonu spalvikliu 
pažymėjo vidurį. Moteris taip pat žinojo: kad ir koks oras būtų, Karen 
nesivargins vilktis apsiausto, net jeigu vakarų Masačusetse pliauptų 
lietus ar spigintų šaltis. Slaugytojos įsivaizdavimu, gydytoja Džeison 
nepaiso oro užgaidų šitaip atgailaudama už tai, kad niekaip negali at- 
sisakyti šlykščios priklausomybės, kuri, puikiai žinojo, greitai ją pra- 

Buvo vėlu, jau gerokai po vakarienės meto, kai Karen įvažiavo į žvy- 
ruotą keliuką priešais savo namą ir sustojo prie aplamdytos senos 
pašto dėžutės šalikelėje. Gydytoja gyveno apygardos kaimiškoje 
vietovėje, šalia draustinio ir į tamsią girią vedančių takų. Apybran- 
giai namai čia buvo atitraukti nuo visų kelių ir keliukų, iš daugelio 
atsivėrė vaizdas į tolumoje dunksančias kalvas. Vietovė atrodydavo 
vaizdingai rudenį, kai gelto ir rudavo lapai, bet šis laikas jau praėjo, ir 
dabar ją kaustė šalta, žliugi ir nuoga žiema. 

Name degė šviesos, bet ne todėl, kad kas nors jos laukė. Tie- 
siog ji gyveno viena ir jai nepatiko grįžti į tamsius namus tokiais 
liūdnais vakarais kaip šis, todėl įsitaisė sistemą, automatiškai įjun- 
giančią šviesas tam tikru metu. Aišku, įsijungusios šviesos buvo 
toli gražu ne tas pats kas pasitinkantys artimieji, bet joms degant 
grįžti namo buvo šiek tiek maloniau. Ji turėjo porą katinų - Mar- 
tiną ir Luisą. Juodu lauks jos su katišku entuziazmu, o jis, teko 
liūdnai pripažinti, buvo gana menkas. Dėl augintinių ją draskė dve- 
jonės. Mieliau būtų laikiusi šunį, tarkim, auksaspalvį retriverį, kuris 
pasitikdamas ją vizgintų uodegą ir strikinėtų aplink, o proto stoką 
kompensuotų neslepiamu noru įtikti. Tačiau dirbdama ji tiek daug 
valandų nebūdavo namie, kad manė tai būsiant nesąžininga šuniui, 
juolab veislės, kurios atstovai kenčia be žmogaus draugijos. Pasipū- 
tusios, savimi pasitikinčios, iš aukšto į gyvenimą žvelgiančios katės 
labiau tiko gyventi vienos, kol Karen kasdien dirbs savo nuobodų 
darbą. 

Po daugybės metų taip jau susiklostė, kad galop Karen gyveno 
viena, toli nuo miesto šviesų ir šurmulio. Kartą buvo ištekėjusi. Ne- 
nusisekė. Turėjo vieną meilužį. Nenusisekė. Kartą išmėgino santy- 
kius su kita moterimi. Nenusisekė. Nebebandė susirasti partnerių 
vienai nakčiai ir nebesidairė į internetines pažinčių svetaines, žadan- 
čias surasti tikrai suderinamą partnerį, jei tik užpildysi klausimyną, ir 
leidžiančias suprasti, kad meilė ranka pasiekiama. Nieko gero neišėjo 

ir iš jų. Karen pamatė, kad vienatvė jos nė kiek nevargina. Ji suteikė 
jai pasitikėjimo savimi. 

Turėjo savo darbą ir hobį, slepiamą nuo kolegų medikų: buvo at- 
sidavusi, nors ir labai mėgėjiška komikė. Kartą per mėnesį važiuo- 
davo į kurį nors iš geros dešimties valstijos komedijos klubų, ren- 
giančių vadinamuosius atviro mikrofono vakarus, ir išmėgindavo 
įvairius numerius. Humoristiniai pasirodymai scenoje jai patiko dėl 
to, kad buvo nenuspėjami. Niekada negalėjai numanyti, ar žiūrovai 
klyks iš juoko, kvatos iš linksmybės ar sėdės akmeniniais veidais, pa- 
šaipiai patemptomis lūpomis prieš neišvengiamai prasidedant švil- 
pimui - tada ji bus priversta paskubomis trauktis iš negailestingos 
prožektorių šviesos. Karen labai patiko juokinti žmones ir ji net juto 
keistą dėkingumą už gėdą, patirtą, kai ją piktais šauksmais nuvydavo 
nuo scenos. Ir sėkmė, ir nesėkmė jai primindavo, kad gyvenimas yra 
trapus ir keistas. 

Ji turėjo nedidelį Apple skreitinuką su vos keliomis programomis. 
Juo ji įrašydavo savo komiškus numerius ir išmėgindavo naujus 
juokelius. Na, o jos darbinis kompiuteris buvo grūste prigrūstas pa- 
cientų įrašų, medicinos duomenų ir darbais apsivertusiam medikui 
įprastų dalykų. Skreitinuką ji laikė užrakintą, kaip ir slėpė savo hobį 
nuo bendradarbių, negausių draugų ir tolimų giminaičių. Ji sakė sau, 
kad komedijos pomėgio priklausomybę, kaip ir rūkymą, geriau lai- 
kyti paslaptyje. 

Karen pašto dėžutės durelės buvo paliktos šiek tiek praviros - dėl 
šio laiškininko įpročio jos korespondenciją dažnai permerkdavo lietus. 
Ji išlipo iš automobilio, pribėgo prie dėžės ir nežiūrėdama stvėrė viską 
iš vidaus. Neseniai prasidėjo ledinis lietus; keli lašai užtiško jai ant 
sprando, ir ją nupurtė drebulys. Ji vėl susirangė už vairo ir nuvažiavo 
toliau keliuku. Padangos slydo žvyru ir jau pradėjusiu trauktis ledu. 

Karen susigriebė, kad visos jos mintys sukasi apie tą dieną mirusį 
senuką. Oficialiai pripažinus mirtį, jai taip dažnai būdavo. Atrodė, 

kad jos viduje radosi kažkokia tuštuma, ir ji pajuto poreikį užpildyti 
ją nors kokia informacija. Dūdmaišiai. Ajova. Ji nenumanė, kaip su- 
sidarė šis ryšys. Ji ėmė spėlioti, mėgindama išgalvoti istoriją, kuri 
tenkintų jos smalsumą. Pirmą kartą dūdmaišius jis išgirdo vaikystėje, 
kai į gretimą aptrūnijusį namą įsikraustė naujas kaimynas iš Glazgo ar 
Edinburgo. Kaimynas dažnai kiek per daug išgerdavo, tada jį apnikdavo 
liūdesys ir tėvynės ilgesys. Tada jis nusiimdavo nuo drabužių spintos savo 
instrumentą ir imdavo jį pūsti temstant, kai saulė leisdavosi virš Ajovos 
lygumų, nes ilgėjosi banguotų žalių gimtinės kalvų. Ponas Vilsonas - tik 
tada niekas dar nevadino jo ponu - būdavo savo kambaryje, ir sodrūs, 
neįprasti muzikos garsai, „Narsiosios Škotijos“ ar „Mėlynų berečių ana- 
pus sienos“, skriedavo pro atvirą langą. Štai kaip ponas Vilsonas ėmė ža- 
vėtis dūdmaišių muzika. Karen nusprendė, kad toks aiškinimas visai 
įmanomas. 

Paklausė savęs: Ar tai labai kasdieniška? Labiau įtempė mintis. 
Vadinasi, stebėjau mirštant senuką, labai mėgusį dūdmaišius... Ar jai pa- 
vyktų pasakoti istoriją toliau taip, kad galiausiai žmogelį pribaigtų ne 
senatvė, o neįprasti instrumento garsai? 

Automobilis girgždindamas žvyrą sustojo prie lauko durų. Ji 
čiupo portfelį, apsiaustą, šūsnį pašto ir niūrioje tamsoje per drėgną 
žvarbą nuskubėjo į namus. 

Jai įėjus pro duris, du katinai tartum pasijudino jos pasitikti, bet 
atrodė, kad iš snaudulio juos veikiau pažadino tingus smalsumas ir 
laukiama vakarienė. Ji pasuko į virtuvę: įbers į dubenėlį sauso ėdalo, 
įsipils stiklą baltojo vyno ir nuspręs, kokie maisto likučiai šaldytuve 
dar ne visai sugedę ir tinkami pasišildyti vakarienei, nebijant gauti 
galo. Valgis jai menkai rūpėjo ir tai padėjo jai išlikti liesai, bet rau- 
meningai, nors pati nepastebėjo, kaip įkopė į šeštą dešimtį. Metė ap- 
siaustą ant suolo, padėjo šalia portfelį, tada nuėjo tiesiai prie šiukš- 
liadėžės rūšiuoti pašto. Laiškas be jokių skiriamųjų ženklų, išskyrus 
Niujorko pašto antspaudą, gulėjo tarp telefono ir elektros sąskaitų, 

dviejų laiškų, reklamuojančių kredito korteles, kurių jai nereikėjo ir 
kurių nenorėjo, bei kelių laiškų, prašančių paaukoti Demokratų na- 
cionaliniam komitetui, „Gydytojams be sienų ir „Greenpeace“. 
Karen padėjo sąskaitas ant ruošos stalo, visus kitus laiškus sumetė 
į popieriaus atliekų dėžę ir atplėšė anoniminį. 
Perskaičius jai ėmė trūkčioti rankos ir ji garsiai aiktelėjo. 


Sara Loksli tapo Raudona Antrąja būdama nuoga. 

Pirma ji nusimovė kelnes, paskui nusivilko megztinį ir metė ant 
grindų. Buvo truputį apgirtusi ir šiek tiek apsinešusi nuo įprasto po- 
pietinio degtinės ir raminamųjų mišinio, kai laiškininkas įmetė paštą 
pro lauko durų plyšį. Ji išgirdo, kaip vokai pliaukšteli į prieškambario 
grindis. Žinojo, kad ant daugumos bus antspaudai „Pavėluotas mokė- 
jimas“ arba „Paskutinis įspėjimas“. Tai buvo kasdienis tvanas sąskaitų 
ir reikalavimų, į kuriuos ji visiškai neketino kreipti dėmesį. Ji atsistojo, 
žvilgtelėjo į savo atspindį televizoriaus ekrane ir nusprendė, kad nėra 
prasmės sustoti pusiaukelėje. Taigi nusitraukė liemenėlę, nusimovė 
kelnaites ir teatrališku mostu šveitė ant šalia stovinčios sofos. Staipy- 
damasi priešais televizorių pamanė, kiek mažai iš jos beliko. Atrodė 
išsekusi ir sulysusi kur kas labiau, negu derėtų, tik ne nuo per didelių 
fizinių krūvių ar treniruočių prieš maratono bėgimą. Ji žinojo kadaise 
turėjusi patrauklią figūrą, bet dabar buvo liekna vien iš nevilties. 

Sara paėmė nuotolinio valdymo pultelį ir įjungė televizorių. Jos 
pačios atspindį ekrane bemat pakeitė pažįstami po pietų rodomos 
muilo operos personažai. Rado pultelyje garso išjungimo mygtuką ir 
nuspaudė. Sarai labiau patiko kurti savo tekstą ir įdėti į veikėjų lūpas 
tai, ką, jos manymu, jie turėtų kalbėti, vietoj to, ką sugalvojo scenaris- 
tai. Ji norėjo, kad jos dialogai būtų banalesni, su daugiau klišių. Pom- 
pastiškesni ir kvailesni. Ji norėjo, kad jos muilo operų variantuose ne- 
būtų nė kruopelės tikrų emocijų ar priimtinos tikrovės. Norėjo, kad 

jie būtų prasti, perkrauti smulkmenomis, ir netikėjo, kad muilo operų 
scenaristai galėtų persūdyti taip kaip ji. Ji nesitikėjo galėsianti tai dar 
ilgai daryti —- parduotuvė, kurioje išsimokėtinai pirko televizorių, vei- 
kiausiai pareikalaus jį grąžinti jeigu ne šią savaitę, tai kitą. Tokia pat 
padėtis buvo ir su jos baldais, automobiliu ir, ko gero, namu. 

Jai atrodė, kad jos balsas aidu atsimuša iš visų pusių, žodžiai buvo 
neaiškūs it nuotrauka, padaryta gerai nenustačius ryškumo. 

— Ak, Denise, aš taip tave myliu... ypač tavo neprilygstamą lėlės Bar- 
bės figūrą. 

— Taip, daktare Smitai, aš irgi jus myliu. Apkabinkite mane ir išsineš- 
kite mane ir mano chirurgiškai padidintas krūtis iš čia... 

Televizoriaus ekrane augalotas tamsiaplaukis vyras, panašesnis į 
modelį negu į kardiochirurgą, laikė glėbyje puikios figūros blondinę, 
kurios didžiausia negalia per visą gyvenimą galėjo būti skilęs nagas 
ar Sloga. Į gydytoją jai prireikė kreiptis vienintelį kartą — uždėti ant 
dantų vainikėlius. Veikėjų lūpos krutėjo tariant žodžius, bet už juos 
ir toliau kalbėjo Sara: 

— Gerai, brangioji, taip ir padarysiu... Tik iš laboratorijos atėjo tavo 
tyrimų rezultatai. Tiesiog nežinau, kaip tau pasakyti, bet tau liko neilgai 
gyventi... 

— Mūsų meilė stipresnė už bet kokią ligą... 

Cha! - pamanė Sara. - Kertu lažybų, kad ne. 

Tada tarė sau: Ko gero, išbrauksiu žaviąją Botoksinę Denisę ir gra- 
žuolį daktarą Smitą iš savo gyvenimo. 

Ekrane pasirodžius serialo kūrėjų sąrašui, Sara priėjo prie lango 
namo priekyje. Kelias akimirkas stovėjo iškėlusi rankas, visai nieko 
nedengiama, beveik vildamasi, kad ją pamatys kuris nors smalsus 
kaimynas ar kad pro šalį prariedės geltonas mokyklinis autobusas, 
prisigrūdęs 10-12 metų moksleivių, ir ji galės jiems parodyti tikrą 
šou. Kai kurie iš mokinių prisimins ją iš tų laikų, kai juos mokė. 
Penkta klasė. Ponia Loksli. 

Ji užsimerkė. Pažiūrėkit į mane, - pagalvojo. - Nagi, kad jus kur 
velnias, pažiūrėkit į mane! 

Pajuto, kad akių kampučiuose susitvenkusios ašaros nevaldomai 
nusirita skruostais. Jai ta būsena buvo įprasta. 

Sara buvo populiari mokytoja iki pat tos akimirkos, kai savo noru 
metė darbą. Jeigu kokie buvę jos moksleiviai pamatytų ją nuogutėlę 
svetainės lange, turbūt ji dar labiau jiems patiktų. 

Iš mokyklos ji išėjo kiek mažiau negu prieš metus, vieną pasku- 
tinių semestro dienų, prieš prasidedant vasaros atostogoms. Išėjo 
pirmadienį, praėjus dviem dienoms nuo to giedro, šilto ryto, kai jos 
vyras išsivežė jų trejų metų dukrelę pačios nekalčiausios šeštadienio 
užduoties - maisto prekių parduotuvėje nupirkti pieno ir javainių... 
ir nebegrįžo. 

Sara nusisuko nuo lango ir pažiūrėjo į lauko duris, prie kurių ant 
grindų gulėjo šūsnis pašto. Nieku gyvu neatidaryk durų, - priminė ji 
sau. - Niekada neatsiliepk, jei kas į jas skambins ar smarkiai bels. Neat- 
siliepk mobiliuoju, jei numeris nepažįstamas. Lik kur esi, nes gali paaiš- 
kėti, kad tai tik jaunuolis su motorizuotojo policininko skrybėle rankose. 
Tarsi drovėdamasis jis išmiknoja: 

- Įvyko avarija. Man labai nemalonu, bet turiu pranešti jums, ponia 
Loksli, kad... 

Kartais ji stebėdavosi, kodėl jos gyvenimas buvo sugriautas tokią 
gražią dieną. Turėjo būti tokia bjauri, nemaloni, niūri žiemos diena 
kaip ši, kai lietus maišosi su šlapdriba. Kur tau! Buvo giedra, šilta, be- 
kraštis dangus mėlynas, tad kai tą rytą ji pargriuvo ant grindų, akimis 
jį naršė, mėgindama įžvelgti jame kokį nors pavidalą, į kurį galėtų jas 
įsmeigti - tarsi jomis galėtų prisirišti bent jau prie slenkančio debe- 
sies. Mat jai žūtbūt reikėjo į ką nors įsikibti. 

Sara gūžtelėjo pečiais - kokia neteisybė! 

Pažvelgė pro langą. Nė vieno praeivio. Šiandien intermedija su 
nuoga aktore neįvyks. Perbraukė pirštais vešlius plaukus, mėgin- 


28 


TRYS RAUDONOS 


dama prisiminti, kada pastarąjį kartą lindo po dušu ar šukavosi tą 
susivėlusią ševeliūrą. Ne mažiau kaip prieš porą dienų. Patraukė pe- 
čiais. Kadaise buvau graži. Kadaise buvau laiminga. Kadaise gyvenau 
taip, kaip norėjau. 

Nebe. 
niekur nepabėgsi, - pasakė sau. Gailėjosi nesanti girtesnė ar labiau ap- 
sinešusi, nes jautėsi blaivutėlė. 

Taigi priėjo prie krūvos pinigų reikalaujančių laiškų. Imkit viską, - 
tarė, - nenoriu, kad kas nors liktų. 

Niekuo neišsiskiriantis laiškas su Niujorko pašto antspaudu gu- 
lėjo ant viršaus. Ji pati nesuprato, kodėl jis patraukė jos dėmesį, bet 
pasilenkė ir paėmė jį iš tos krūvos. Iš pradžių pamanė, kad kažkoks 
kreditorius sugalvojo šitokį labai gudrų būdą priversti ją atsakyti. 
Pamačius ant voko užrašą didelėmis raudonomis raidėmis „Antras 
įspėjimas“ jai iškart neberūpėdavo, koks reikalavimas parašytas įdė- 
tame į jį laiške. Bet neužrašyti ant voko nieko - čia jau tikrai gudru. Jos 
smalsumas buvo sužadintas. Atvirkštinė psichologija. 

Gerai, - tarė ji mintyse, - šįsyk nusileisiu. Šį raundą tu laimėjai. Per- 
skaitysiu tavo laišką, kuriame reikalauji mokėti pinigus, kurių neturiu, 
už kažką, ko nebenoriu ar ko man nebereikia. 

Pradėjusi skaityti bemat suvokė: kad ir kiek iki tol išgėrė, kad ir 
kiek tablečių prarijo ryte, viso to gali neužtekti. 

Kai baigė skaityti laiškelį, pirmą kartą iš tikrųjų pasijuto nuoga. 


Džordana Elis tapo Raudona Trečiąja netrukus po paskutinės ryti- 
nės pamokos, kai jautėsi baisiai nelaiminga. Apie naująjį savo vaid- 
menį ji sužinojo ne tuoj pat, nes mąstė apie naujausią nesėkmę šių 
metų nesėkmių virtinėje - Amerikos istoriją. Ji stebeilijosi į naujau- 
sią savo rašinį reikalaujama tema, papuoštą paslaptingu profesoriaus 

prierašu Pasimatom ir užgauliu pažymiu - S+. Ji suglamžė lapus su 
spausdintu tekstu, paskui giliai atsiduso ir juos išlygino. Žinojo, kad 
pažymys turi mažai ką bendra su jos gebėjimais. Žodžiai, kalbos, 
idėjos, smulkmenos - visi tie dalykai buvo jos kraujyje. Dar ne taip 
seniai ji mokėsi vien aukščiausiais balais, bet dabar nebebuvo tikra 
kada nors vėl būsianti tokia gera mokinė. 

Džordana pajuto pykčio antplūdį. Ji žinojo, kad viskas tarpusa- 
vyje glaudžiai susiję. Jai prastai ėjosi matematika, ne ką geriau isto- 
rija, veikiausiai tuoj susikirs iš ispanų kalbos ir gamtos mokslų, anglų 
literatūros pažymiai buvo irgi ne per geriausi, o galimybės įstoti į ko- 
ledžą atrodė labai menkos. Ji nebegalėjo susikaupti, sutelkti dėmesio. 
Nebeįstengė nuveikti darbų, kurie anksčiau buvo tokie malonūs ir 
taip lengvai jai pavykdavo. Prieš savaitę mokyklos psichologė pasiso- 
dino ją priešais ir ėmė postringauti apie neadekvatų jos elgesį - pasak 
jos, kolegos tokį vadinantys išveika; girdi, elgesiu, kuriuo pati save 
naikina, ji norinti patraukti kitų dėmesį. Visus prastus pažymius ji 
paaiškino lengviausia emocine lygtimi: „Kai tavo tėvai pranešė apie 
skyrybas, tu gavai skaudų smūgį, Džordana. Tau reikia atitokti.“ 

Viskas buvo toli gražu ne taip paprasta. 

Ji nekentė banalios psichologijos. Iš mokyklos psichologės kalbos 
galėjai pamanyti, kad gyvenimas - supimasis ant virvės virš kažko- 
kios prarajos, o Džordana virvę paleido. 

Džordanai atrodė, kad ji nebeturi namų, kad viskas jos gyvenime 
tėra melas, kad du jai artimiausi žmonės - viso labo iliuzija ir ap- 
gaulė. Ji nusprendė, kad niekada nieko nemylės. Nebemylės. Kad ir 
kaip pyko, negalėjo atsikratyti pojūčio, jog ji kažkodėl kalta dėl kažko 
baisaus, kažko, kas sudraskė jos gyvenimą į gabalus nerūpestingai, 
kaip kitas suplėšo palaikį audeklo gabalą į pašluostes. 

Žiūrėdama į paskutinių metų parengiamojoje mokykloje krašto- 
vaizdį, matė vien akmenimis nuklotą, dumbliną dykynę su daugybe 
žiojinčių plyšių. Vaikinai, su kuriais ne taip seniai džiugiai darydavo 

sekso bandymus, dabar iš jos šaipėsi. Merginos, kurias ne taip seniai 
ji laikė draugėmis, dabar už nugaros plakė ją liežuviais. Jos gyvenimas 
tapo toks painus, toks sudėtingas, kad ji nebežinojo, ko griebtis. Ji įsi- 
vaizdavo įprastą Džordanos dieną: Iš ryto gauni prastą pažymį iš testo; 
po pietų per krepšinio treniruotę taip dažnai nesugraibai kamuolio, kad 
treneris aprėkia, paskui nebeišleidžia į startinį penketą; valgykloje vaka- 
rieniauji viena, nes niekas nenori sėdėti šalia tavęs. 

Ji norėjo kur nors pasislėpti, bet net tai buvo neįmanoma. Dėl 
tų prakeiktų raudonų plaukų - mergina jų nekentė - ji išsiskirdavo 
kiekvienoje minioje, nors tenorėjo išnykti, tapti beveidė. Ji net ki- 
šosi tuos plaukus po megzta slidininko kepuraite, bet tai menkai 
padėjo. 

Džordana nulenkusi galvą ėjo taku tarp meno studijos ir fizikos 
bei chemijos laboratorijų. Jos striukė su kailiu apsiūtu gobtuvu buvo 
susiglamžiusi; pečius tempė knygų prigrūsta kuprinė. Šalti lietaus 
lašai krito nuo gebenių, dengiančių visas jos prabangios privačios 
mokyklos sienas. Bent jau oras atitinka mano nuotaiką, - pamanė ji. 
Džordana stūmėsi į priekį šiek tiek džiaugdamasi, kad lietus vieno- 
dai greitai gena visus juoda skalda grįstais takais, skersai išilgai iš- 
raižiusiais mokyklos kiemus. Nors buvo ankstyva popietė, tamsus 
pilkas dangus kėlė įspūdį, kad netrukus užgrius naktis. Džordana 
nepietavo, tik užbėgusi į kavinę nusipirko apelsiną, batoną ir nedi- 
delį pakelį pieno. Viską susikišo į striukės kišenes - viena suvalgys 
savo kambaryje. 

Kaip dvyliktokė, ji gavo vienvietį kambarį viename iš mažesnių 
perdarytų namelių mokyklos teritorijos pakraščiuose. Tai buvo prieš 
šimtą metų pastatytas Naujajai Anglijai įprastas baltomis dailylentė- 
mis apkaltas namas su plačiu prieangiu ir įspūdingais raudonmedžio 
laiptais per vidurį. Kadaise čia gyvendavo mokyklos kapelionai, tad 


* Šešias valstijas apimantis regionas šiaurės rytų JAV. 

viduje tebetvyrojo vaiduokliškas religinio pasiaukojimo tvaikas. Da- 
bar jame gyveno šešios merginos iš turtingų šeimų, merginų vartinio 
teniso trenerė ir ispanų kalbos mokytoja, tokia panelė Gonsales. Jai 
buvo patikėtos komendantės pareigos ir merginų paslapčių klausy- 
tojos vaidmuo, bet didžiąją laisvalaikio dalį ji susitikinėjo su futbolo 
komandos trenerio padėjėju, jaunu vedusiu vyru, turinčiu du mažus 
vaikus. Jų netramdomos ir, merginų manymu, sportiškos aistros gar- 
sai prasiskverbdavo pro sienas ir suteikdavo bendrabutyje gyvenan- 
čioms merginoms pagrindą juoktis ir slapčia pavydėti. 

Galvodama apie neištikimybės cypsmus, dejones ir atodūsius, 
sklindančius iš panelės Gonsales kambario, Džordana net šyptelėjo. 
Šitaip paleisti vadžias tikriausiai nuostabu, - įsivaizdavo ji. Jos negra- 
būs, drovūs eksperimentai su vaikinais nė iš tolo tam neprilygo. 

Ji papurtė galvą. Pamažu visi jos vargai vėl užgulė jai pečius, 
įslinko į širdį, ir atrodė, kad nugarą slegianti kuprinė prigrūsta ne 
knygų, o kažko kur kas sunkesnio. Pirmą kartą nuo tos dienos, kai 
baigiant krautis daiktus į mokyklą tėvai ją pertraukė pasišaukdami 
žodžiais: „Džordana, mums reikia su tavim pasikalbėti..., ji ne juo- 
kais susimąstė, ar verta mokytis toliau. Ji žinojo, kad iš tikro ji dėl 
nieko nekalta, bet atrodė, jog kalta dėl visko. 

Apimta sąmyšio dėl, rodės, visko savo gyvenime, Džordana įėjo 
į bendrabučio vestibiulį. Nupurtė dalį lietaus lašų nuo galvos, kaž- 
kiek nubraukė nuo striukės. Nusitraukė slidininko kepuraitę ir pa- 
leido plaukus - aplink nieko nebuvo. Visi tebepietavo, ir dar buvo 
likę šiek tiek laiko, kol privačios mokyklos dienotvarkėje pamokas 
pakeis sporto užsiėmimai. Tyla ją nuramino, ir ji pripėdino prie stalo, 
ant kurio bendrabučio merginų paštas buvo išrūšiuotas šešiuose pa- 
dėkluose. Savajame ji pamatė tris laiškus. 


* Irokėzų kilmės komandinis žaidimas su kamuoliuku. Žaidėjai turi lazdas su tinkliukais gale 
kamuoliukui gaudyti, nešti ir perduoti. Taškai pelnomi įmetus kamuoliuką į varžovų vartus. 

Pirmų dviejų rašysena jai buvo pažįstama: glausta, sunkiai įskai- 
toma tėvo keverzonė ir platesnis, įmantresnis motinos braižas. Džor- 
danai atrodė visiškai logiška, kad tie du laiškai atėjo vienu metu. 
Tarp jųdviejų kilo koks nors naujas perdėm dramatizuotas ginčas, at- 
sirado koks nors naujas per daug sureikšmintas nesantaikos obuolys. 
Nuo tada, kai pranešė skiriąsi, nepraeidavo nė savaitė, kad nebūtų su- 
sibarę dėl kokio mažmožio. Tai leido jų advokatams pūstis ir grasinti 
lyg kokiems tauškaliams - iš tikrųjų tikriausiai tokie jie ir buvo. Abu 
tėvai žiūrėjo į Džordaną kaip į lemiamo emocinio mūšio lauką, į savo 
Vaterlo, kur jie gali kautis kaip Napoleonas Bonapartas su Veling- 
tonu. Ji žinojo, kas rašoma abiejuose laiškuose: vienas ir kitas aiškina 
naujausią nediskutuotiną savo nuostatą ir kodėl Džordana turi pri- 
tarti laiško autoriaus įvykių interpretacijai. „Juk tu mieliau gyventum 
su manim, širdele, negu su tėvu, tiesa?“ Arba: „Brangute, tu juk žinai, 
kad tavo motina nesugeba galvoti apie ką nors kitą, vien apie save.“ 

Jos tėvai tik neseniai ėmė bendrauti su ja per oficialų JAV paštą. 
Abujįsitikino, kad ji tiesiog nekreipia dėmesio į elektroninius laiškus, 
o jiems paskambinus iškart įjungia balso pašto dėžutę. Tačiau jai at- 
rodė sunkiau nustumti į šalį žodį, kurį gali paliesti ranka, parašytą 
ant brangaus rožinio motinos popieriaus, ar tėvo mintis, išdėstytas 
storame verslininkų mėgstamame popieriuje. Nieko, - pamanė ji, - 
gal įprasiu neskaityti ir jų. 

Ji įsikišo abu laiškus į kuprinę. Pajuto nedidelį pasitenkinimą, kad 
jai nerūpi tariamai reikšmingas tėvų ginčas, reikalaujantis neatidėlio- 
tino jos dėmesio. 

Trečias laiškas ją nustebino. Be savo pavardės ir Niujorko pašto 
antspaudo, jokios kitos informacijos iš voko ji negavo. Pirmiausia jai 
dingtelėjo, kad jis - nuo vieno iš daugybės advokatų, tvarkančių sky- 
rybų reikalus, bet paskui suprato, kad ne. Tie vyrukai naudojo labai 
įmantrius vokus su dailiai išraitytomis savo pavardėmis ir adresais, 
kad niekam nekiltų abejonių dėl to, kas jų viduje, svarbos. Vokas 


33 


JOHN KATZENBACH 


buvo plonytis. Atidariusi savo kambario duris ir įėjusi vidun ji ap- 
žiūrėdama kelis kartus pavartė voką rankoje. Laiškus ji visada atplėš- 
davo nenoriai - gerų naujienų niekada nesulaukdavo. 

Ji numetė ant grindų striukę, ant lovos kuprinę. Išsitraukė pie- 
tums nusipirktą apelsiną ir pradėjo lupti, bet nebaigusi nustojo, pa- 
traukė pečiais ir atplėšė voką. 

Iš lėto perskaitė laiškelį, paskui dar kartą. 

Baigusi skaityti Džordana pakėlė akis - tarsi kas būtų įėjęs į kam- 
barį kartu su ja. Jai ėmė tirtėti lūpos. 

Tikriausiai kažkas juokauja, - pamanė. - Krečia pokštus. Negali 
būti, kad čia rimtai. 

Tai buvo vienintelis logiškas paaiškinimas, tik kažkoks giliai vi- 
duje krebždantis kirminas jai sakė, kad rašiusiajam laišką logika rū- 
pėjo mažiausiai. 

Tą rytą ji manė, kad vienišesnė jau negali jaustis, bet staiga, tą aki- 
mirką, taip ir nutiko. 


PIRMOJI PANIKA. 

Antroji panika. 

Trečioji panika. 

Perskaičiusi savo laišką, kiekviena Raudona savaip, nepakartoja- 
mai puolė į paniką. Kiekviena Raudona klaidingai manė tebevaldanti 
emocijas, bet jos staiga ėmė atrodyti nesutramdomos. Kiekviena 
Raudona įsivaizdavo deramai reaguojanti į grasinančius žodžius. 
Kiekviena Raudona tikėjo, kad imasi tinkamų žingsnių. Kiekviena 
Raudona juto, kad ji - ir tik ji viena - gali užtikrinti saugumą sau, 
jeigu tik saugumo ji iš tikro nori. Kiekviena Raudona įvertino išsakytą 
grėsmę savo gyvybei ir padarė stulbinamai skirtingą išvadą. Kiekviena 
Raudona nebuvo tikra, ar jai išties reikia bijoti pavojaus, ar tik pyk- 
telėti, nors abi reakcijos atrodė ne itin logiškos. Kiekviena Raudona 
stengėsi suvokti savo tikrąją padėtį, bet nesėkmingai. Kiekvieną Rau- 
doną apėmė sąmyšis, tik jos to nesuprato. 

Nė viena jų nebuvo visiškai tikra dėl nieko. 

Atitokus nuo sukrėtimo, patirto nuo viename lape surašytų žodžių, 
Karen Džeison pirmiausia kilo mintis paskambinti vietos policijai. 

Sara Loksli bemat nusprendė susirasti revolverį, kurį velionis vy- 
ras laikė užrakintą plieninėje dėžėje, paslėptoje ant viršutinės lenty- 
nos kambarėlyje, atstojusiame jam kabinetą. 

Džordana Elis nedarė nieko: susmuko ant lovos ir susirangė, lyg 
apsirgusi ir ištikta mėšlungio. 


Karen pokalbis su detektyvu buvo žiauriai nemalonus. Ji įdėmiai 
perskaitė laišką du kartus, paskui trenkė jį ant virtuvės stalo ir pa- 
kėlė ant sienos kabančio telefono ragelį. Jai svaigo galva nuo sunkiai 
tramdomo įniršio. Ji nebuvo įpratusi prie grasinimų ir jai baisiausiai 
nepatiko iš pažiūros nekaltos aliuzijos į pasaką laiške, tad pirmoji jos 
reakcija buvo būdinga jai kaip patarinėti įpratusiai, ryžtingai, gerai 
išsilavinusiai moteriai. Nebijau nieko. Tai kas tu toks, ble, esi - didelis, 
piktas vilkas? - pamanė. - Dar pažiūrėsim! Neapgalvojusi, ką pasa- 
kys, surinko 911. 

Ji tikėjo, kad atsiliepęs dispečeris stengsis jai padėti. Klydo. 

— Policija. Ugniagesiai. Skubi pagalba, - išvardijo jis. 

Nors ištarė vos kelis žodžius, iš balso Karen jis pasirodė labai 
jaunas. 

— Čia daktarė Karen Džeison iš Medetkų kelio. Man tikriausiai 
reikia pasikalbėti su detektyvu. 

— Kas atsitiko, ponia? 

— Daktare, - pataisė jį Karen, bet tuoj pat to pasigailėjo. 

— Gerai, - bemat atsakė dispečeris, - kas atsitiko, daktare? 

Intonacijoje, su kuria jis prisivertė ištarti šį žodį, ji pajuto į pamai- 
nos pabaigą pavargusio žmogaus panieką. 

— Gavau grasinantį laišką, - atsakė ji. 

— Nuo ko? 


* Jungtinėse Valstijose - bendrosios pagalbos telefono numeris. 

— Nežinau. Jis nepasirašytas. 

— Anoniminis grasinimas? 

— Taip. Būtent. 

— Tuomet geriau pasikalbėkite su kuo nors iš detektyvų biuro, - 
tarė jaunuolis. 

To juk ir prašiau, - pamanė, bet balsu nepasakė Karen. 

Jai teko laukti, matyt, kol jis perjungė telefono liniją. Negau- 
sios vietos policijos pajėgos buvo įsikūrusios artimiausio miestelio 
centre, nykiame raudonų plytų name visai netoli pagrindinės aikš- 
tės, šalia vienintelės greitosios pagalbos ir ugniagesių stočių, priešais 
kuklią rotušę. Karen gyveno kaimo vietovėje už kokių aštuonių kilo- 
metrų nuo miestelio ir pro policijos būstinę pravažiuodavo tik kartą 
per savaitę — kai šeštadienį išsiruošdavo pirkti maisto į netoliese 
esantį prekybos centrą. Ji spėjo, kad didžiausias policijos darbas — 
vaikyti iš greitkelių paauglius, mat šie iš dyko buvimo sėda į automo- 
bilius ir laksto didžiuliu greičiu, įsikišti tarp susivaidijusių ir jau pa- 
leidusių į darbą kumščius sutuoktinių ir bendradarbiauti su gretimų 
didesnių miestų policija tiriant narkotikų bylas, nes daug prekeivių 
ėmė suvokti: kaimo vietovėse gali ramiau ir saugiau gaminti metam- 
fetamino kristalus ir dalyti į porcijas kokainą, kuris paskui platina- 
mas kur kas pavojingesnėse miestų gatvėse ir netoli esančiuose kole- 
džuose. Karen abejojo, ar vienu metu miestelyje gali budėti daugiau 
negu dešimt pareigūnų ir ar bent vienas jų yra mokytas pažangiausių 
darbo metodų. 

- Detektyvas Klarkas, - ragelyje pasigirdo ryžtingas, dalykiškas 
balsas. Karen lengviau atsiduso: šis policininkas iš balso bent jau vy- 
resnis. 

Ji prisistatė ir pasakė detektyvui, kad gavo grasinantį laišką, ir nu- 
stebo, kai vyriškis, užuot paprašęs jį perskaityti, pažėrė visą virtinę 
klausimų, pradėdamas nuo akivaizdžiausio. 

— Ar žinot, kas galėjo jį jums atsiųsti? 

— Ne. 

— Ar ant jo yra kokių išskirtinių ženklų, kurie galėtų parodyti... 

— Ne, - pertraukė jį Karen. - Tik Niujorko pašto ženklas, nieko 
daugiau. 

— Nenumanot, kas jį rašė? 

— Visiškai. 

— Ar su niekuo nesivaidijot... 

— Ne. Jau daug metų. 

— Ar darbe turit kokių nors priešų? 

— Nė vieno. 

— Ar pastaruoju metu jums neteko atleisti ko nors iš darbo? 

— Ne. 

— Ar nesikivirčijot su kaimynais? Tarkim, šlykščiai susiginčijot 
dėl sklypo ribų ar jūsų šuo ištrūko iš kiemo ir vaikėsi jų katę, ar kas 
nors panašaus? 

— Ne. Šuns neturiu. 

— Gal pastarosiomis dienomis ar savaitėmis pastebėjot ką nors 
neįprasta, pavyzdžiui, staiga nutrūksta telefono ryšys arba važiuojant 
į darbą ar iš jo įkandin seka automobilis? 

— Ne. 

— Ar neseniai nebuvot apvogta, niekas neįsilaužė į jūsų namus ar 
kontorą? 

— Ne. 

— Gal pametėt piniginę, banko kortelę ar kokį kitą dokumentą su 
savo asmens duomenimis? 

— Ne. 

— O kaip internetas? Gal kas bandė sužinoti, kas esat, ar... 

— Ne. 

- Ar žinot kokį žmogų, nebūtinai iš čia, kuris dėl kokios nors prie- 
žasties norėtų jums pakenkti? 

— Ne. 


38 


TRYS RAUDONOS 


Detektyvas atsiduso; Karen pamanė, kad tai neprofesionalu, bet 
ir šį kartą balsu to nepasakė. 

— Negali būti, daktare. Tikrai ką nors galėjot supykdyti, galbūt ne- 
tyčia. Gal kada nors klaidingai nustatėt pacientui diagnozę? Nesutei- 
kėt kokios medicininės paslaugos, ir dėl to kažkas apsirgo, o gal net 
numirė? Ar koks nors nepatenkintas pacientas kada nors yra padavęs 
jus į teismą)? 

— Ne. 

— Vadinasi, jums neateina į galvą nė vienas... 

— Aš jums jau sakiau - ne. Ne. 

Detektyvas patylėjo, paskui kalbėjo toliau: 

— Tai gal kas nori iškrėsti jums pokštą? 

Karen tuo abejojo. Kai kurie kiti atlikėjai, su kuriais susipažino 
komedijos klubuose, turėjo, jos galva, ganėtinai neįprastą humoro 
jausmą. Be to, kai kurie mėgdavo pasišaipyti iš kitų komikų krėsdami 
jiems vos ne žiaurias, sadistiškas išdaigas, tačiau ji nemanė, kad koks 
nors komikas ar komikė, nesvarbu, kaip iškrypęs ar iškrypusi, sma- 
gintųsi rašydamas tokius laiškus kaip šis ant jos virtuvės stalo. 

— Ne. Ir nemanau, kad tai labai juokinga. 

Ji įsivaizdavo, kaip detektyvas kitame laido gale patraukia pečiais. 

— Abejoju, ar šiuo metu galėtume daug padaryti. Galiu duoti nu- 
rodymą policijos patruliams kiek dažniau atvažiuoti į jūsų gatvę. Per 
kasdienį personalo pasitarimą apie jūsų atvejį pranešiu, bet kol ne- 
įvykdytas joks atviras veiksmas... - detektyvas nutilo. 

— Šis laiškas nėra atviras veiksmas? 

— Taip ir ne. 

— Kaip suprasti? 

— Reikalas tas, - detektyvas Klarkas nutaisė balsą, tinkamą skai- 
tant paskaitą apie įstatymus vidurinės mokyklos baigiamųjų klasių 
mokiniams, - kad rašytinis grasinimas yra antro laipsnio nusikalti- 
mas. Bet jūs sakot neturinti priešų - bent jau šiuo metu nežinot jų 

turinti - ir nesat padariusi nieko, dėl ko galėjot sulaukti grasinimo, 
ir niekas iš tikrųjų nepadarė nieko - tik parašė šį trikdantį laišką... 

— Detektyve Klarkai, manau, kad jeigu tau sako: „Tu buvai pasi- 
rinkta mirti“, tai kur kas daugiau negu trikdymas. 

Karen žinojo, kad jos žodžiai pernelyg pasipūtėliški ir formalūs, 
bet tikėjosi šitaip išjudinti policininką. Deja, poveikis buvo prie- 
šingas. 

— Daktare, manyčiau, kad reikia aiškinti tą laišką kaip kažkokią 
keistenybę. O gal kažkas turi prastą humoro jausmą ar nori jus šiek 
tiek panervinti dėl nežinia kokios priežasties ir pats apie tai pamiršti, 
ir nieko iš tikrųjų nenutiks. Nebent, žinoma, pamatytumėt ką nors 
jus sekant ar kas nors įsilaužtų į jūsų banko sąskaitą, ar įvyktų kas 
nors panašaus. Arba pareikalautų pinigų. Tada galbūt... 

Jis padvejojo, tada aiškino toliau: 

— Grėsmę dažniausiai matom, kai susiduriam su persekiotoju. 
Žmogumi, kuriam manija tapo kokia mokytoja, bendradarbė, buvęs 
vaikinas ar mergina. Bet tokie žmonės visada yra turėję vienokių ar 
kitokių santykių su persekiojamuoju. Grasinimas tuomet būna tik 
kažkokios rimtesnės manijos elementas. Bet jūs juk sakot, kad čia 
kitkas, tiesa? Jūs manot esanti persekiojama? 

— Ne. Tiksliau, nežinau. 

— Pažvelkit į savo gyvenimą. Ar jame yra dar ko nors neįprasto? 

— Ne. 

— Matot? 

— Norite pasakyti, kad aš ničnieko negaliu padaryti? 

— Ne. Noriu pasakyti, kad mes nieko negalim padaryti. O jūs ne- 
abejotinai turite imtis atsargumo priemonių. Ar namuose turit signa- 
lizaciją? Jeigu neturit, verčiau įsitaisykit. Galbūt įsigykit didelį šunį. 
Įdėmiau pažvelkit į žmones, su kuriais bendravote kelis pastaruosius 
mėnesius. Pradėkit rašyti sąrašą žmonių, kuriuos galėjot supykdyti ar 
kuriems galėjot padaryti skriaudą. Galbūt įdėmiau pažiūrėkit į visus 


TRYS RAUDONOS 


savo pacientus ir pagalvokit apie jų artimuosius. Gal kokia jūsų ne 
itin sėkmingai gydyta pacientė turi svainį psichopatą ar ką tik iš ka- 
lėjimo išėjusį pusbrolį. Susimąstykit apie tai. Paprastai sulaukę tokių 
grasinimų žmonės nemato, kieno jie, nors stovi visai šalia to asmens, 
nes jie tiesiog to nesitiki. 

Detektyvas postringavo toliau: 

— Jums būtų galima pagalvoti apie privačius detektyvus — gal 
jiems pavyktų atsekti, iš kur atėjo laiškas, bet tai velniškai sunku. 
Jei žinutė būtų elektroninė, gal jiems ir pavyktų. Bet senamadiškas 
laiškas? Su jais vargsta net FTB. Prisimenat tuos laiškus su juodligės 
užkratu ? Ar vadinamąjį Unabomberį '? Jo ieškodami FTB agentai 
nusivarė nuo kojų net turėdami visą šiuolaikinę įrangą. O šiame ma- 
žame miestelyje turimais pajėgumais ir kadrais mes nė iš tolo jiems 
neprilygstam. Velniai rautų, net valstijos policijai iki FTB toli šau- 
kia. Jumis dėtas, pirmiausia sudaryčiau sąrašą žmonių, kuriuos ga- 
lėjote užgauti, nes gal ką nors visai pamiršot. Veikiausiai taip ir yra. 
Pasakykit man pavardę, net visas dešimt, ir aš akis į akį ne per malo- 
niausiai su tuo žmogum ar tais žmonėmis pasikalbėsiu. Ne juokais 
išgąsdinsiu — tegul bijo Dievo ir didžiosios Masačusetso valstijos. 
O iki tol... 

— Norite pasakyti, kad grasinimas nužudyti žmogų nėra nusikalti- 
mas, kurį norėtumėte tirti? 

— Aš surašysiu raportą, ir jūsų skundas bus oficialiai užprotoko- 
luotas. Bet, kalbant atvirai, daktare, žmonės nuolatos švaistosi tuš- 
čiais grasinimais. 


* Nuo 2001 m. rugsėjo 18 d., praėjus savaitei po teroristinių išpuolių JAV, kurį laiką buvo 
siuntinėjami laiškai su juodligės bakterijomis. Juos gavo žiniasklaidos agentūros ir du se- 
natoriai demokratai. S žmonės mirė, dar 17 šia liga susirgo. Laiškų siuntėjas iki šiol nenu- 
statytas. 

** Turimas galvoje Theodore'as Johnas Kaczynskis (g. 1942), nuo 1978 iki 1995 m. siuntinė- 
jęs laiškus-bombas įvairiems atsitiktiniams asmenims. Susektas ir suimtas tik 1996 m. 

- Šis man neatrodo tuščias. 

- Galbūt. Bet jūs juk gerai nežinot, tiesa? Gal jis neturi jokio pa- 
grindo. 

— Taip, - atsakė Karen. - Gal. 

Ji padėjo ragelį. O kas, jeigu turi? - paklausė savęs mintyse. 


Sara Loksli drebėdama iš lėto išėjo pro duris ir pasuko į nedidelį ve- 
lionio vyro kabinetą — siaurą kambarį su vieninteliu užuolaidomis 
užtrauktu langu gale ir senu suraižytu ąžuoliniu rašomuoju stalu. 
Ant jo stovėjo pasenęs kompiuteris. Juo jis pildydavo mokesčių de- 
klaracijas, apmokėdavo šeimos sąskaitas ir rašė prisiminimus apie 
kupinus pavojų mėnesius, praleistus vairuojant krovininius sunkve- 
žimius ir sunkius mechanizmus Bagdado oro uosto keliu Irako karo' 
pradžioje. Juodu su vyru sutarė, kad, jai pastojus dar kartą, kabinetas 
bus paverstas mažylio kambariu. 

Ant sienų kabojo įrėmintos jųdviejų vestuvinės, jų jau trijų, at- 
skirai Saros ir dukrytės nuotraukos. Šalia puikavosi Bostono Red Sox 
beisbolo komandos 2004 metais laimėtų JAV pirmenybių gairelė su 
kelių žaidėjų parašais ir jos vyro nuotrauka, daryta su Nacionalinės 
gvardijos draugais dalinio dislokavimo dieną. Buvo čia ir kitų pri- 
siminti skirtų daiktų, nuotraukų ir kvailų niekučių, kuriuos žmonės 
kaupia dėl šiokios tokios jiems turimos reikšmės: rausva ir oranžine 
spalvomis dažyta kriauklė su didele širdimi viduryje. Sara ją juokais 
nupirko jam Valentino dienos proga; prieš keletą metų buvusi ma- 
dinga netikra žuvis, metaliniu balsu dainuojanti „Veskis mane prie 
upės ; juodo poršė modelis ant stalo kampo - dovana gimimo die- 
nos proga. Kai duktė buvo dar neseniai gimusi, vieną naktį ji išvar- 
gino juodu, nes raižoma pilvo dieglių be perstojo klykė. Iš ryto vyras 


* 2003-2011 m. karas tarp JAV vadovaujamos koalicijos ir Irako. 

laidė juokelius: girdi, jam įgriso šis atsidavusio tėvo vaidmuo. Jam 
reikia ko nors visiškai lengvabūdiško gyvenime. Taigi jis nusipirksiąs 
sportinį automobilį, pageidautina - brangiausią ir greičiausią, kokį 
tik ras. Po kelių mėnesių, išvyniojęs iš ryškiaspalvio popieriaus žais- 
linį automobilį, leipo juokais. 

Per visą laiką, praėjusį nuo avarijos, per kurią žuvo vyras ir dukra, 
ji buvo įėjusi į šį kambariuką vos du ar tris kartus ir kassyk neužsibū- 
davo: stverdavo tai, ko buvo atėjusi, išeidavo ir paskubomis užtrenk- 
davo duris. Taip pat elgdavosi ir eidama į gretimą dukters kambarį. 
Abu buvo palikti, kokie buvo tą dieną, kai juodu žuvo. Nors Sara 
žinojo, kad sielvartaujantiems žmonėms tai visai įprasta, jai būdavo 
baugu įeiti į vieną ar kitą iš tų dviejų kambarių: jai atrodė, jog girdi 
prietemoje dukters ar vyro balsą ir jaučia, kaip jie palyti jai odą. Įspū- 
dis buvo toks, tartum jie šauktųsi jos, ir nuo šiurpaus jų prisilietimo 
pojūčio ir balsų haliucinacijų ji pratrūkdavo raudoti. 

Jis daug kartų jai buvo žadėjęs atsikratyti revolverio. Pritrūko 
laiko. 

Laiko pritrūko ir viskam, ką mudu buvome suplanavę, - pamanė ji 
stovėdama tarpduryje ir bijodama net uždegti šviesą. Kelionei į Di- 
dįjį Kanjoną. Kelionei po Europą. Didesniam namui malonesniame 
priemiestyje. Naujam automobiliui. Aišku, jie nežinojo, kad taip atsi- 
tiks, antraip viskas būtų susiklostę kitaip. Bent jau taip ji įsivaizdavo, 
bet ką gali žinoti... 
nių romanų, trilerių ir daugybės prisiminimų apie Antrąjį pasaulinį 
ir Vietnamo karus - vyras juos studijavo rašydamas savuosius. Ant 
viršutinės lentynos už nuskaitytų, užlankstytais lapų kampais Valo 
Makdermido, Džeimso V. Holo ir Džono Grišamo knygų gulėjo 
maskuojamosios spalvos šaudmenų dėžė, užrakinta kodine spyna. 
Jos Sara ir atėjo. 

Kodą ji žinojo - tai buvo jų dukters gimimo data. 

- Atleiskite, — tarė ji balsu, tarsi iš anksto atsiprašydama poros ją 
stebinčių vėlių. - Turiu paimti revolverį. 

Jos vyras buvo vietos ugniagesių tarnybos leitenantas, ji mokė 
vaikus. Jis gesindavo gaisrus, ji taisydavo rašinius. Jis važiuodavo 
raudonu ugniagesių automobiliu su kaukiančiomis sirenomis. Jų gy- 
venime niekada negalėjo būti vasarnamio egzotiškuose kraštuose ir 
didelio juodo mersedeso. Juodu negalėjo puikuotis prabanga, bet jų 
gyvenimas žadėjo būti, kaip ir dera amerikiečiams, geras, be baimės 
dėl rytojaus. Juodu turėjo iki galo būti liberali, gerbiama vidurinės 
klasės pora. Jie pirkdavo drabužius vietos prekybos centre, o po va- 
karienės kartu žiūrėdavo televizorių. Sirgdavo už visas profesiona- 
lias Naujosios Anglijos komandas, ir didžiausia prabanga jiems bū- 
davo kelionė žiūrėti rungtynių Fenway Park ar Gillette stadionuose. 
Jie ir toliau būtų didžiavęsi esą profesinės sąjungos nariai; skundęsi 
dėl mokesčių ir retkarčiais be atlygio dirbę viršvalandžius, nes labai 
mėgo savo darbą. Ir nebuvo nakties, kai išvargę griūdavo į lovą vienas 
kito glėbyje, kad nebūtų laukę kito saulėtekio. 

Sarai dingtelėjo, kad taip buvo net tą dieną, kai baigėsi jos gyve- 
nimas — kai Tedas pakėlė mažąją Britanę sau virš galvos ir ėmė taip 
kutenti, kad toji net išraudo nuo juoko. Tada jis rūpestingai prisegė ją 
diržais kėdutėje, pritvirtintoje prie užpakalinės jų šešerių metų volvo 
sėdynės. Sara matė, kaip jis užsisega saugos diržą, šypsodamas links- 
mai jai pamoja ir nuvažiuoja. 

Devyni kvartalai. Maisto prekių parduotuvė. Mirtis. 

Tokios sekos niekas niekada nebūtų įsivaizdavęs. Jokia statistikos 
lentelė, joks įmantrus algoritmas negalėjo numatyti, kad įsibėgėjęs 
skystąjį kurą vežantis sunkvežimis įlėks į sankryžą degant raudonam 


* Fenway Park - Red Sox komandos stadionas Bostone; Gillette - Naujosios Anglijos Patriots 
amerikietiškojo futbolo ir Naujosios Anglijos Revolution futbolo komandų stadionas Ma- 
sačusetso valstijos Foksboro mieste. 

šviesoforo signalui ir rėšis į juos. O labiausiai ją siutino štai kas: ar- 
tėjo vasara, oras buvo šiltas, malonus. Niekas Naujojoje Anglijoje 
nebenaudojo skystojo kuro krosnelių. Tam sunkvežimiui visiškai ne- 
reikėjo niekur važiuoti. 

Juodu buvo deramai prisisegę diržais. Oro pagalvės bemat išsi- 
skleidė. Plieninis volvo rėmas, suprojektuotas taip, kad smūgio metu 
sugniužtų ir apsaugotų važiuojančiuosius, sugniužo, kaip ir buvo nu- 
matę konstruktoriai. 

Tik visa tai nepadėjo, ir jie abu žuvo. 

Vis dar dvejodama tarpduryje, Sara tarė: 

— Klausyk, Tedi, kažkas grasina mane nužudyti. Prižadu, kad jį 
paėmusi nenukreipsiu į save. Prižadu: nepadarysiu to, net jeigu labai 
norėsiu. Bent jau kol kas. 

Sarai atrodė, kad jai reikia jo leidimo rasti šaudmenų dėžę ir pa- 
siimti revolverį. Ji ir Tedas augo pamaldžių katalikų šeimose, o jose 
vyravo labai griežtas neigiamas požiūris į savižudybę. Nuodėmė, - 
pamanė ji. Protingesnės ir logiškesnės nuodėmės ji negalėjo įsivaiz- 
duoti, bet vis tiek tai buvo nuodėmė. 

Ji manė esanti didžiausia bailė tokia daugybe atžvilgių, kad net 
negalėjo jų suskaičiuoti. Jeigu būtų drąsi, būtų galėjusi nuspręsti pa- 
byra į šipulius. Jei būtų drąsi, būtų atsidavusi kokiam prasmingam 
tikslui, pavyzdžiui, mokyti vaikus, turinčius specialiųjų poreikių, 
apleistoje miesto dalyje ar vykti į misijas padėti AIDS sergantiems 
kūdikiams Sudane ir šitaip pagerbti žuvusį vyrą ir dukrelę. 

— Bet aš nesu drąsi, - tarė. Kartais ji nelabai gaudydavosi, ar kalba 
mintyse, ar balsu. Kitąsyk ji ilgiausiai kalbėdavosi su tariamu pašne- 
kovu mintyse, o pokalbį baigdavo leptelėdama kokį sakinį, turintį 
prasmę tik jai vienai. - Tikrai ne drąsi. 

Bet revolverio man vis tiek reikia, - pamanė. 

Ji spėjo, kad taip pasireiškia kažkoks joje slypintis genas, užsilikęs 

nuo tų laikų, kai protėviai gyveno indėnų teritorijų pašonėje. Vos tik 
kas pagrasina, ji griebiasi ginklo kaip koks vesterno kaubojus. 

Ji dar palūkuriavo tarpduryje. Apmetė akimis kambarį, bet tuoj pat 
puolė į vidų. Jai atrodė, kad dairydamasi ji ragins su kiekvienu daiktu 
susijusį prisiminimą dar labiau ją skaudinti. Pasuko tiesiai prie knygų 
spintos, patraukė į šalį romanus, slepiančius apdulkėjusią šaudmenų 
dėžę, čiupo ją, kuo greičiau spruko pro duris ir jas užtrenkė. 

Atleisk, brangusis Tedi, bet aš tiesiog negaliu čia būti. Nors tarė šiuos 
žodžius mintyse, jos lūpos vis dėlto juos šnabždėjo. 

Pasikišusi maskuojamosios spalvos šaudmenų dėžę po dešine pa- 
žastimi, kaire ranka prisidengė veidą, kad nepamatytų mirusios duk- 
ters kambario. Ji abejojo, ar galėtų ištverti dar vieną pokalbį su vėle tą 
dieną, tad koridoriumi parskubėjo į virtuvę. 

Ji vis dar buvo nuoga, bet dėl to, kad pasiėmė ginklą, ir dėl to gra- 
sinančio laiško keliamo poveikio staiga susidrovėjo. Ji pakėlė numes- 
tus drabužius ir apsivilko. 

Tada paėmė laišką ir padėjo šalia šaudmenų dėžės ant kavos sta- 
lelio svetainėje. Surinko kodą ir įkišo ranką vidun. Dėžės dugne šalia 
pakuotės kulkų tuščiaviduriais galiukais gulėjo šaltas juodas 357-ojo 
kalibro Python Magnum modelio koltas. Ji pavartė ginklą, galop at- 
laužė vamzdį. Pamačiusi, kad revolveris neužtaisytas, sudėjo į būgną 
šešias kulkas. 

Revolveris rankoje atrodė neįtikėtinai sunkus, ir ji nusistebėjo, kad 
kažkam užtenka jėgų jį pakelti, nutaikyti ir iššauti. Suėmė jį abiem ran- 
komis ir atsistojo šaulio poza - ne kartą buvo mačiusi ją televizijos me- 
lodramose. Dviem rankomis laikyti revolverį buvo kiek lengviau, bet 
vis tiek sunku. Vyriškas ginklas, - pamanė. - Tedžiui reikėjo tikro vyro 
ginklo, ne kokio nerimto mažos mergytės pyškalo. 

Ta mintis sukėlė jai šypseną. 

Ji pažvelgė į laiško žodžius. 

Jūs buvote pasirinktos mirti. 


TRYS RAUDONOS 


Sara padėjo revolverį ant lapo su spausdintu tekstu. 

Gal tai ir tiesa, - mintyse tarė tam, kas ketino ją nužudyti, - bet 
aš jau daugiau kaip pusiau negyva. Šita mažoji Raudonkepurė be kovos 
nepasiduos. Nagi pulk. Paleisk geriausią savo šūvį - pažiūrėsim, kas iš 
to išeis. 

Sarą apstulbino jos pačios mintis. Ji manė galvosianti visiškai 
priešingai. Sveikas protas sakė: tu nori mirti, todėl turi nieko neda- 
ryti - tiesiog atidaryti duris Dideliam Piktam Vilkui, leistis jo nužu- 
doma ir išvaduojama iš kančių. 

Tačiau ji tik pasuko revolverio būgną, šis sutarškėjo, o galiausiai 
sustojo. Gerai, pasižiūrėkim, ką turi. Gal iš pažiūros aš viena, bet iš 
tikryjų yra ne taip. Ji neturėjo nė menkiausio noro skambinti sens- 
tantiems tėvams, gyvenantiems rytinėje valstijos dalyje, ar žmo- 
nėms, kuriuos kadaise laikė draugais, bet su kuriais nebebendravo. 
Nenorėjo skambinti policijai, advokatui, kokiam nors kaimynui ar 
dar kam. Kad ir kas ją pasirinko, ji stos prieš jį viena. Gal tai ir bepro- 
tybė, - pamanė, - betaš taip nusprendžiau. Kad ir kas nutiktų, man nei 
šilta, nei šalta. 

Keista, bet ji pajuto savotišką šilumą, nes jai dingtelėjo mintis, 


kad miręs jos vyras ir mirusi dukra galbūt - galbūt - ja didžiuojasi. 


Lovoje susirietusi embriono poza Džordana atrodė sustingusi. Klausė 
savęs, ar reikėtų kada nors vėl pasijudinti. Paskui, sekundėms virtus 
minutėmis, kai išgirdo kitas merginas grįžtant į bendrabutį: šūkaujant, 
trankant durimis, staiga prapliumpant juoktis ir apsimesta rauda šai- 
pantis iš kažkieno menkučio rūpesčio, - Džordana sukrutėjo. Dar po 
kelių akimirkų ji atsisėdo, nuleido kojas ant grindų, paėmė laišką ir dar 
kartą perskaitė. 

Iš pradžių ją suėmė juokas. 

Manai esąs vienintelis Didelis Piktas Vilkas mano gyvenime? 

Beveik galėjo pasiūlyti jam stotis į eilę. Visi kiti - nuo susvetimė- 
jusių, nuolatos besivaidijančių tėvų ir mokyklos mokytojų iki nuo 
jos nusigręžusių buvusių draugių - stengėsi ją pribaigti. Dabar prie 
jų prisidėjo kažkoks anoniminis juokdarys. 

Staiga jai kilo noras maištauti, priešintis. Vis dar manė, kad laiško 
autorius ją tik erzina. Parengiamųjų mokyklų auklėtiniai gali būti ne- 
įtikėtinai išradingi ir neįtikėtinai žiaurūs. Kažkas norėjo pamatyti jos 
reakciją, kuri jį - arba ją - prajuokintų. Priminė sau neatmesti mer- 
ginų vien todėl, kad laiške buvo grasinama smurtu. Kai kurios jos 
klasės draugės galėjo siaubingai sumušti kitas. 

Eik tu šikt! - pamanė. - Kad ir kas esi. 

Džordana paėmė laišką ir ėmė kruopščiai jį nagrinėti - kaip ka- 
daise sudėtingą sunkaus egzamino klausimą. 

Žodžiai, rodės, šoka iš lapo ant jos. Neatrodė, kad laiškas rašytas 
paauglio. Jo tonas buvo rafinuotesnis negu jos klasės draugų. Tačiau 
Džordana žinojo negalinti daryti skubotų išvadų. Vien todėl, kad 
skaitant neatrodė, jog jo autorius — toks pat paauglys kaip ji, dar ne- 
reiškė, kad taip nėra. Kaip ir Džordana, dauguma jos klasės draugų 
gerai išmoko iš Hemingvėjaus, Folknerio, Prusto ir Tolstojaus gautas 
kalbos pamokas. Kai kurie bendraklasiai galėjo rašyti labai įmantria 
proza. 

Ji nuėjo per kambarį prie savo nedidelės darbo vietos. Rašomasis 
stalas. Skreitinukas. Ąsotėlis su rašikliais ir pieštukais. Šūsnis naujų 
sąsiuvinių. Viršutiniame stalčiuje susirado gelsvai rudą aplanką - į 
jį dėdavo įvairius per pamokas darytus užrašus, kad būtų viename 
daikte. Įdėjo į aplanką laišką. 

Gerai, kas toliau? 

Džordana pajuto, kaip ją nupurto šaltukas. Ji suvokė, kad tą aki- 
mirką mažai ką gali ir turi padaryti, bet iškart į galvą šovė vienas 
dalykas. Elgsitės išmintingai, jei kelias ateinančias savaites turėsite tai 
galvoje... 

Ji linktelėjo. Gerai. Nori, kad sužinočiau tikrąją Raudonkepurės isto- 
riją? Velniai rautų, tai aš tikrai galiu padaryti! 

Tuoj prasidės krepšinio treniruotė. Išprakaitavus aikštelėje ir išsi- 
maudžius po dušu, jai dar liks marios laiko nueiti į mokyklos biblio- 
teką ir susirasti brolių Grimų pasakas. Ji buvo besusimaunanti beveik 
iš visų dalykų, taigi nieko baisaus, jei skirs laiko panagrinėti prieš 
pusantro amžiaus parašytą istoriją todėl, kad ją arba persekioja koks 
pamišęs žudikas, arba kažkokio žiauraus pokšto taikiniu pasirinko 


koks niekingas bendramokslis. 


DipELIs PIkTAS VILKAS apgailestavo nematąs kiekvienos Raudo- 
nos reakcijos skaitant jo žinutę lape joms prieš akis. Teko pasitelkti į 
pagalbą vaizduotę - mintyse mėgaujantis regėti jas vieną po kitos ir 
spėti, kokių emocinių kančių jos patirs. 

Raudona Pirmoji supyks. 

Raudona Antroji sumiš. 

Raudona Trečioji išsigąs. 

Jis kurį laiką apžiūrinėjo ne visai ryškias kiekvienos moters nuo- 
traukas, darytas fotoaparatu su tolimojo židinio objektyvu. Ant 
sienos virš kompiuterio prismeigė po gerą dešimtį kiekvienos Rau- 
donos nuotraukų kartu su kortelėmis, primargintomis informacijos 
apie kiekvieną jų. Ant sienos buvo grafiškai atspindėti mėnesiai ste- 
bėjimų - iš atstumo, bet labai asmeniškų. Atsargiai tiriant surinkti 
jų praeities trupinėliai, nedideli jų gyvenimo aspektai, virto žodžiais 
kortelėse ar žvilgančiomis spalvotomis nuotraukomis. Raudona 
Pirmoji buvo užklupta rūkanti. Pavojingai blogas įprotis, - pamanė 
jis. Raudona Trečioji sėdėjo po medžiu mokyklos kieme. Amžinai 
vieniša, - priminė jis sau. Fotoaparatas užfiksavo Raudoną Antrąją 

išeinančią iš gėrimų parduotuvės su glėbiu paketų. Kokia tu silpna! - 
sušnabždėjo jis. Nuotrauką jis pakabino virš aptriušusios laikraščio 
iškarpos. Antraštė skelbė: Ugniagesys ir 3 metų dukra žūva avarijoje. 
Visa ši medžiaga šiek tiek panėšėjo į tai, ką detektyvai kabindavo 
ant sienos, kad galėtų akivaizdžiai matyti, kaip vyksta bylos tyrimas. 
Filmų kūrėjai tokias nukabinėtas sienas pavaizdavo šimtuose filmų - 
pagrįstai, nes jos be galo įprastos. Tačiau čia būta vieno didžiulio skir- 
tumo: policininkai iškabindavo nužudytųjų nuotraukas todėl, kad ieš- 
kodavo atsakymų į klausimus. Vilko „eksponatai“ vaizdavo gyvąsias, 
kurioms buvo lemta mirti. Į daugumą klausimų čia jau buvo atsakyta. 
Jis žinojo, kad kiekviena Raudona į laišką reaguos skirtingai. Jis 
nemažai laiko praleido studijuodamas literatūrinius ir mokslinius vei- 
kalus, kuriuose buvo vertinama žmogaus elgsena, kai jį apima atvirų 
grasinimų sukeltas sąmyšis. Kai kada su baime siejama reakcija būna 
vienoda: pamatai ryklio peleką, ir širdis akimirką sustoja, bet Didelis 
Piktas Vilkas nujautė, kad šiaip kiekvieną žmogų baimė verčia elgtis 
skirtingai. Kai lėktuvas patenka į blašką ir ima tarsi sverdėti ore, 10A 
vietoje sėdintis keleivis suspinga ir taip suspaudžia parankes, kad net 
krumpliai pabąla; tuo tarpu 10B vietos keleivis tik gūžteli pečiais ir 
skaito toliau. Piktą Vilką tai žavėjo. Jam patiko manyti, kad jis, kaip 
romanistas ir žudikas, nuodugniai išstudijavo tuos dalykus. Ir jis buvo 
ne iš tų, kurie deramai neįvertina ryšio tarp baimės ir kūrybiškumo. 
Jis tikėjosi, kad moterims perskaičius laišką nutiks keli konkretūs 
dalykai. Be to, jis mėgino numatyti jas apimsiančias emocijas. Jos 
klups ir grius, - manė jis. - Jas ištiks traukuliai ir drebulys. Neseniai 
per History kanalą jis matė laidą. Jos vedėjas ėmė interviu iš garsių 
snaiperių. Su labai aukšto lygio filmavimo technika buvo atkurtos 
įstabios jų žmogžudystės Korėjos, Vietnamo ir Irako karuose. Ta- 
čiau labiausiai jį sudomino ne žmonėms gyvybę atimančių snaipe- 
rių meistriškumas, bet jų rodomas visiškas atsainumas — prancūzai 
jį vadina sangfroid. Tie kariai žudikai savo aukas vadino taikiniais, 


Š1 


JOHN KATZENBACH 


tarsi šios būtų tokios pat besielės kaip baltas kartono lapas su juo- 
dai nubrėžtais apskritimais, ir gyrėsi, neva paskui nieko panašaus į 
košmarus jų nekamavo. Jis tuo abejojo. Iš to, ką patyrė kaip žudikas, 
žinojo, kad žudymas turi prasmę tik dėl vėliau patiriamų psichinių 
pojūčių, o didžiausią pasitenkinimą kaip tik ir pajunti iš naujo išgy- 
vendamas tas akimirkas. Košmarai jam be galo patikdavo ir, spėjo, 
tiems snaiperiams taip pat. Tiesiog jie nenorėjo to sakyti viešai prieš 
dokumentalistų kameras. 

Tuo atžvilgiu jis taip pat buvo ypatingas: jis viską dokumentavo. 
Gardžiausias jam ir buvo tas mirties viralas iš veiksmų ir minčių. Jis 
įnirtingai maigė klavišus, žodžiai liete liejosi. 


Viena jų - mažiausiai viena, bet ne visos - paskambins policijai. To rei- 
kia tikėtis. Tačiau policininkai sumiš ne mažiau kaip jos. Policija kaip 
tik ir nesugeba užkirsti kam nors kelio. Gal ji ir sugeba išsiaiškinti, kas 
nužudė žmogų, kai šis jau negyvas, bet ji palyginti nekompetentinga 
sukliudyti žmogžudžiui. Prezidentą saugo Slaptosios tarnybos agentai; 
tam jie skiria tūkstančius valandų, ilgiausiai sėdi prie kompiuterių, at- 
lieka psichologines analizes ir akademinius tyrimus, kad vienam žmogui 
negrėstų pavojus. Tačiau jie patiria nesėkmę. Nuolatos. 

Raudonų nesaugo niekas. 

Viena - o gal kokiu nors metu visos trys - mėgins nuo manęs slėptis. 
Prisiminkime slėpynes žaidžiančius vaikus. Pranašumą visada turi tas, 
kuris ieško: jis pažįsta ieškomąjį. Žino, kas verčia jį slėptis. Veikiausiai 
žino, kur jis mėgins slėptis, ir supranta jo baimę kurstantį netikrumą. 

Viena - esu tikras, mažiausiai viena - nenorės patikėti tiesa: kad jos 
mirs nuo mano rankos. Baimė kai kuriuos žmones varo slėptis po žeme, 
bet kitiems įteigia nepaisyti pavojaus. Kur kas lengviau patikėti, kad tau 
nieko neatsitiks, negu manyti, kad kiekvienas tavo įkvėpimas gali būti 
paskutinis. 

Viena - o gal ir visos trys - nuspręs, kad reikia ieškoti pagalbos, bet 
nenumanys kokios. Taigi ją ar jas kaustys netikrumas. Net jeigu jos 
kreipsis patarimo į kitą žmogų, šis, užuot pabrėžęs gresiantį pavojų, 
veikiausiai jį sumenkins. Šitaip yra todėl, kad mes niekada nenorime 
tikėti, jog gyvenimas yra nenuspėjamas. Nenorime tikėti žaibu ir nelai- 
mingais atsitikimais. Nenorime tikėti esą medžiojami, nors tai vyksta 
kiekvieną mūsų gyvenimo dieną. Taigi žmogus, į kurį patarimo kreipsis 
mano Raudona, stengsis ją patikinti, kad viskas gerai, nors iš tikrųjų yra 
priešingai. 

Kokie didžiausi sunkumai manęs laukia? 

Mano Raudonos visaip mėgins apsisaugoti. Akivaizdi mano užduo- 
tis - užtikrinti, kad joms tai nepavyktų. Kad to pasiekčiau, turėsiu atsi- 
durti arti kiekvienos jų - tuomet galėsiu numatyti kiekvieną apgailėtiną 
žingsnį, kurį jos mėgins žengti. Kita vertus, turiu išsaugoti savo anoni- 
miškumą. Būti šalia, bet nematomas - štai ką turiu daryti. 


Jis stabtelėjo. Netrukus vakarienė. Pirštai vėl ėmė lakstyti po klavia- 
tūrą. Jis norėjo baigti kuria nors iš pradinių minčių prieš padaryda- 
mas pertrauką vakarienei. 


Niekas dar nėra daręs to, ką ruošiuosi padaryti aš. 

Trys baisiai skirtingos aukos. 

Trys skirtingos vietos. 

Trys skirtingos mirtys. 

Visos ištiks vieną dieną. Kelių valandų skirtumu. O gal tik minučių. 
Mirtys, kurios sugrius kaip domino kauliukai. Viena krisdama atsitrenks 
į kitą. Barkšt. Barkšt. Barkšt. 

Jis stabtelėjo. Šis įvaizdis jam patiko. 

Gal vienas iš tų laidoje rodytų snaiperių nužudė ne vieną žmogų per 
vieną dieną ar vieną valandą, o gal net vieną minutę, - pamanė jis. - Bet 
jiems reikėjo sutelkti dėmesį tik į vieną priešą, kuris kvailai, nepagalvojęs 
įdrožė tiesiai į jų ugnies liniją. Piktas Vilkas atidžiai skaitė apie žudi- 
kus, per trumpą laiką nugalabijusius ne vieną žmogų. Tačiau ir šių 
veiksmai buvo atsitiktiniai: nušauni vieną žmogų, nusigauni į kitą 
miesto galą, nušauni antrą. Kolumbijos apygardos snaiperis. Semo 
sūnus“. Zodiakas“. Būta ir kitų. Tačiau nė vienas neatliko tokio įspū- 
dingo žygdarbio, kokį sumanė jis. To, ką mėgins padaryti jis, niekas 
tikrai dar niekada nemėgino. Jo poelgis bus vertas Gineso rekordų 
knygos. Jis vos tvardė jaudulį. Artumas, - priminė sau. - Prisiartink 
kuo arčiau. Taip pasakoje elgėsi didelis piktas vilkas. Jis įniko pla- 
nuoti tą suartėjimą. 


* Jo aukomis 2002 m. spalį tapo 10 žmonių Vašingtone ir 95-ajame greitkelyje Virdžinijos 
valstijoje. Iš pradžių manyta, kad jis veikė vienas, bet vėliau paaiškėjo, kad snaiperių būta 
dviejų. 

** Davidas Richardas Berkowitzas (g. 1953) nuteistas kalėti iki gyvos galvos už tai, kad 
1976 m. nušovė 6 ir sužeidė 7 žmones. 
*** Iki šiol nenustatytos tapatybės žudikas, siuntinėjęs policijai laiškus, pasirašytus Zodiako 
slapyvardžiu, XX a. septintojo dešimtmečio pabaigoje ir aštuntojo pradžioje šiaurės Kali- 
fornijoje nušovė 5 žmones ir sužeidė 2 (pats tvirtino nušovęs 37). 

PRIE TRIJŲ SEKUNDŽIŲ ZONOS ribos Džordana išgirdo derinio nu- 
merį; įžaidėjos balsą buvo vos įmanoma girdėti pro sporto salėje 
susirinkusios minios triukšmą. Ji sudvejojo, nelabai suprasdama, ko- 
dėl treneris davė ženklą atlikti derinį, kuris per treniruotes nė karto 
nepavyko. Tada ji pasisuko į dešinę ir pastatė užtvarą puolėjai prie- 
šais. Derinio tikslas buvo sudaryti sąlygas lengvai pelnyti taškus iš 
po krepšio puolėjai, atbėgusiai prie jo palei trijų sekundžių zonos 
kraštą. Džordanai labai patiko žaidimo strategija: kiekvienas men- 
kutis veiksmas tapdavo dalimi visumos, turinčios atnešti sėkmę. Ta- 
čiau kaskart, kai jos bandė šį derinį per treniruotes, nieko neišeidavo, 
nes mergina, kuri turėjo priversti savo gynėją atsitrenkti į Džor- 
daną, sulėtindavo greitį, tad varžovių žaidėja spėdavo įlįsti į siaurą 
tarpą, atsiradusį dėl jos dvejojimo. Taigi užtvara nenusisekdavo, ir 
varžovės galėjo toliau spausti gindamosi. Jos mėgino ir kitokius šio 
derinio variantus, bet ir iš jų nebūdavo naudos, jei Džordanos ko- 
mandos draugė ryžtingai nestumdavo savo gynėjos Džordanai į krū- 
tinę. Krepšinio aikštelėje padėtis keičiasi žaibiškai. Judesio esmė ne 
vien greitis, bet ir vietos pasirinkimas. Be galo svarbūs yra kampai. 

Lemiamą reikšmę turi kūno padėtis. Viskas priklauso nuo pirmo ju- 
desio ir žingsnio. 

Džordana baisiai nemėgo šio derinio, nes jeigu nepavykdavo su- 
kliudyti varžovei, visi manydavo, kad dėl to buvo kalta ji. Tačiau jinai 
vienintelė aikštelėje žinodavo, kad jos komandos draugė visada pa- 
sirinkdavo netinkamą kampą. Galėjai pamanyti, jog ji bijo, kad kas 
nors susižeis. Na, o baigdavosi tuo, kad kitos merginos pamanydavo, 
jog baikščiai pasielgė Džordana, nors iš tikrųjų niekas jai nepatiko 
labiau negu susitrenkiančių kūnų pojūtis. 

Trumpos pavojaus ir traumos grėsmės akimirkos - štai dėl ko gy- 
veno Džordana. 

Ji prispaudė nuleistas rankas prie šonų, tad dabar atrodė lyg stul- 
pas aikštelėje. Ji žinojo, kad įžaidėja varinėjasi kamuolį jai už nugaros, 
gal už kokių trijų metrų. Atrodė, kad virš aikštelės tvyro nesiliaujanti 
triukšmo kakofonija; krepšinio batelių brūžinimasis į išblizgintas 
medines grindis ir cypimas kilo aukštyn ir maišėsi su pritarimo šūks- 
mais ir raginimais iš sausakimšų tribūnų. 

Džordana pamatė, kad jos komandos draugė apgaulingais judesiais 
suklaidina varžovę palei galinę liniją, pasisuka ir greitai pasileidžia prie 
trijų sekundžių zonos ribos ir baudos metimo linijos sankirtos - ten, 
kur jau laukė Džordana. Ši matė, kad varžovių gynėja greitai skuodžia 
iš paskos, stengdamasi neatsilikti, ir tą pačią akimirką pastebėjo, kad jos 
komandos draugė, kaip Džordana ir tikėjosi, pasisuko ne tuo kampu. Ji 
buvo arti varžovės, bet nepakankamai arti. 

Džordanai nepatikdavo, kai jos komandos draugės žaisdavo be 
aistros — ji pati atiduodavo visas jėgas kiekvieną aikštelėje praleistą 
minutę. Vos prasidėjus rungtynėms ji užmiršdavo visa kita. Bent jau 
taip manė. Ji įsivaizdavo, kad, jeigu būtų tikinti, per maldą pasiekta 
ekstazė būtų lygiai toks pat jausmas kaip tas, kuris ją apimdavo per 
rungtynes. 


Ji įsivaizdavo: esu vienuolė krepšinio aikštelėje. 

Ji palinko į priekį ir įtempė raumenis. 

Tik ne tokia nekalta. 

Ji žinojo, kad darydama tai, ką sumanė, pažeis taisykles, bet žinojo 
ir tai, kad vienas garsus žurnalistas kartą rašė, esą krepšinis - subtilių 
nusikaltimų žaidimas. Taigi per sekundės dalį ji nusprendė, kad da- 
bar tinkamas metas surizikuoti ir padaryti tokį subtilų nusikaltimą. 

Džordana pamatė, kad varžovių gynėja metasi į tarpą - šis netu- 
rėjo atsirasti — tarp jos komandos draugės ir jos pačios. Taigi visoms 
trims suartėjus, ji kiek palenkė petį ir tą akimirką, kai jos susigretino, 
vos pastebimai žengtelėjo į priekį. Varžovių žaidėja krūtine trenkėsi 
Džordanai į petį. Džordana išgirdo, kaip, jiedviem susidūrus, mergi- 
nai atima kvapą, ji sustena ir aikteli. Jos pačios komandos draugė pa- 
sinaudojo tuo susidūrimu, atsilaisvino už jųdviejų ir gavo kamuolį. 
Lengvi du taškai, - pamanė Džordana pasileisdama prie krepšio. Ne 
todėl, kad tikėjosi kamuolį atšoksiant — tiesiog taip išmokė treneris 
ir jos pačios nuojauta. 

Ji jau tikėjosi, kad teisėjas sušvilps ir suriks: „Pražanga dvidešimt 
trečiam numeriui! 

Išgirdo gausių žiūrovų pritarimo šūksmus. Išgirdo varžovių tre- 
nerį nuo suoliuko šaukiant: 

— Neteisingai pastatyta užtvara! 

Esi velniškai teisus, treneri, - pamanė ji. 

Netoliese varžovių žaidėja atgavusi kvapą sukuždėjo: „Gyvatė! 

Ir tu velniškai teisi, - mintyse pasakė Džordana. Balsu to neištarė, 
tik nulėkė į gynybą, žinodama turinti saugotis, nes teisėjui nematant 
gali gauti alkūne į skruostą ar kumščiu į nugarą. Krepšinis - dar ir 
slapto keršto žaidimas, ir ji žinojo nusipelniusi bent vieno smūgio. 

Žiūrovai tapo triukšmingesni, sporto salė aidėjo nuo jų plyšo- 
jimo. Rungtynės ėjo į pabaigą, komandos žaidė taškas į tašką. Džor- 
dana žinojo, kad kiekvienas veiksmas aikštelėje per likusias sekundes 
gali nulemti, katra komanda laimės, o katra pralaimės. Per paskutines 

krepšinio rungtynių akimirkas reikia didžiausio susikaupimo. Tačiau 
į galvą jai lindo visai kiti dalykai. Didelis piktas vilkas pergudrauja 
mažąją Raudonkepurę. Apgauna ją kiekviename žingsnyje. Niekas ne- 
ateina jai padėti. Niekas jos neišgelbsti. Ji vienui viena miške ir negali 
padaryti nieko, kad užkirstų kelią tam, kas neišvengiama. Ji miršta. Ne, 
blogiau - vilkas praryja ją gyvą. 

Džordana mėgino mesti iš galvos, ką vakar sužinojo. Dvi valandas 
ji bibliotekoje skaitė brolių Grimų pasakas, paskui prie kompiuterio 
dar pusantros valandos nagrinėjo pasakojimo apie Raudonkepurę 
psichologines interpretacijas. Visa, ką sužinojo, ją įbaugino ir apke- 
rėjo - siaubingas pojūčių derinys. 

Išgirdo komandos draugę klykiant: „Ginamės, ginamės! Kai jai 
dengti patikėta varžovė prisiartino, Džordana įrėmė petį jai į nugarą, 
tarsi sakydama: Aš čia pat. Ji girdėjo balsus, šaukiančius: „Užtvara! 
Saugokitės užtvaros!“ 

Drausminga suirutė, — dingtelėjo Džordanai. Ši žaidimo dalis jai 
patiko labiausiai. 

Varžovių žaidėja paleido neapgalvotą, skubotą tritaškį. Pritarimo 
šūksmai, paskutines sekundes skaičiuojantis laikrodis, perdėtas mer- 
ginos pasitikėjimas savimi - visi šie veiksniai susimokė prieš ją, ir ka- 
muolys atsitrenkė į lanką. Džordana pašoko, sugriebė kamuolį ore ir 
lyg pašėlusi ėmė švaistytis į šalis alkūnėmis, kad atbaidytų kiekvieną, 
norinčią jį iš jos atimti. Akimirką jai atrodė, kad ji viena ir lyg angelas 
sklando virš aikštelės, bet tuoj dunkstelėjo ant kietmedžio grindų. 
Prakaituotais delnais pajuto šiurkštų sintetinės odos paviršių. Jai 
magėjo kam nors suduoti, šiurkščiai prasižengti, bet to nepadarė, tik 
švystelėjo kamuolį gynėjai galvodama: Mes tikrai nugalėsim, bet tik 
dabar suvokdama pasakos esmę - nekaltųjų mirtis neišvengiama; 
viršų galiausiai paims didelis piktas vilkas ir jo simbolizuojama ne- 
permaldaujama blogio jėga. Nenuostabu, kad pasakos pabaiga buvo 
pakeista, - pamanė. - Pradiniame variante ji buvo košmariška. 

Teisėjas sušvilpė - varžovės prasižengė prieš jos komandos draugę. 
Varžovės vis dar mėgino kabintis į žaidimą. Apgailėtina viltis, - mintyse 
pasakė Džordana. - Jos tikisi, kad mes pramesime baudos metimus. Ne- 
svajokit, velniai rautų! 

Tik ji netikėjo, kad tą vakarą ką nors laimėjo. Gal rungtynes, bet 
nieko daugiau. 


Žiūrovų tribūnose pirmosiomis akimirkomis po rungtynių pabaigą 
skelbiančios sirenos, ypač kai rungtynės vyko taškas į tašką, paleng- 
vėjimo antplūdis atsitrenkia į nusivylimo bangas. Palengvėjimas ir 
nusivylimas tuomet panėši į priešpriešiais tekančias sroves siauroje 
protakoje, kai baigiasi potvynis ir prasideda atoslūgis. Didelis Piktas 
Vilkas mėgavosi tuo aplinkui juste juntamu žmonių potvyniu ir ato- 
slūgiu. Nugalėjusieji ir pralaimėjusieji. 

Jis be galo didžiavosi Raudona Trečiąja. Jam baisiai patiko, kaip ji 
grūmėsi atliekant kiekvieną derinį ir kaip išnaudojo kiekvieną varžo- 
vės klaidą. Jam atrodė, kad jaučia burnoje skonį prakaito, nuo kurio 
jai sulipo plaukai ir sužvilgo kakta. Tikra kovotoja, - pamanė jis. Nuo 
to šilto jausmo jai ir susižavėjimo troškimas ją nužudyti tik išaugo. 
Jis jautėsi traukiamas prie jos, tarsi nuo jos būtų sklidusi kažkokia 
magnetinė jėga, kurią juto tik jis. 

— Valio! Šaunuolės! - garsiai sušuko jis kartu su kitais tėvais ir žiū- 
rovais tribūnose, šūksmais palaikančiais nugalėtojas. 

Jis užvertė bloknotą ir įsikišo mechaninį pieštuką į striukės ki- 
šenę. Vėliau, kai bus vienas savo kabinete, jis peržiūrės prikeverzo- 
tus pastebėjimus. Didelio Pikto Vilko paskubomis padaryti užrašai, 
kaip ir žurnalisto, atrodė bemaž paslaptingi. Pavieniai žodžiai, tokie 
kaip „lanksti“, „kibi“, „smarki“ ir „įnirtinga“, ėjo pramaišiui su ilges- 
niais apibūdinimais, tokiais kaip „atrodo apsėsta rungtynių manijos“ 
ir „aikštelėje nesikalba su niekuo - nei su komandos draugėmis, nei 

su varžovėmis. „Neužgaulioja varžovių, negiria draugių.“ „Nesusi- 
pliaukši delnais su komandos draugėmis, varžovėms nešaukia: „Iš- 
graužk!“ ar „Du taškai ir dar baudos metimas!“ „Nesididžiuoja prieš 
žiūrovus su patenkinta savimi mina daužydama sau per krūtinę. Ne- 
paprastu susikaupimu kiekvieną minutę pranoksta kitas devynias 
žaidėjas aikštelėje.“ 

Ir dar vienas malonus pastebėjimas: „Dėl plaukų atrodo, kad Rau- 
dona Trečioji liepsnoja.“ 

Didelis Piktas Vilkas stebėjo Raudoną Trečiąją negalėdamas at- 
plėšti akių, bet žinojo turintis įsivaizduoti, kad pats yra scenoje. Taigi 
prisivertė nukreipti žvilgsnį nuo jos į kitas žaidėjas. Vaizdas jam buvo 
beveik skausmingas. Nors žinojo, kad niekas jo nestebi, jam patiko 
įsivaizduoti, kad visi kiekvieną akimirką jį stebi. Reikėjo padaryti de- 
ramą įspūdį, tinkamu metu ištarti deramus žodžius, kad niekuo nesi- 
skirtų nuo visų kitų ant sausakimšai nusėstų medinių suolų. 

Aplinkui žiūrovai stojosi, rąžėsi ir ėmė apsiaustus ruošdamiesi iš- 
eiti, o moksleiviai dar ir lenkėsi knygų krepšių ar kuprinių. Užsimes- 
damas striukę jis vogčiomis žvilgtelėjo per petį į ristele išbėgančią 
iš aikštelės komandą. Raudona Trečioji voroje buvo paskutinė. Po 
dvidešimties minučių turėjo prasidėti vaikinų komandų rungtynės, 
tad susidarė išeinančių iš tribūnų ir prie jų besibraunančių naujų 
žiūrovų grūstis. Jis užsimaukšlino beisbolo kepuraitę su išsiuvinėtu 
mokyklos pavadinimu. Didelis Piktas Vilkas buvo įsitikinęs, kad nie- 
kuo nesiskiria nuo kurio nors tėvo, draugo, mokyklos darbuotojo ar 
miestelėno, mėgstančio moksleivių krepšinį. Ir abejojo, ar kas nors 
pastebėjo jį užsirašinėjant: rungtynes su bloknotais rankose stebė- 
davo daugybė kitų mokyklų krepšinio žvalgų ir vietinių sporto re- 
porterių, tad niekas neatkreipė dėmesio į jo domėjimąsi. 

Kaip tik tai labiausiai patiko Dideliam Piktam Vilkui: atrodyti 
tokiam kaip visi, nors toli gražu toks nebuvo. Jis pajuto, kad širdis 

bent vienas jūsų įsivaizduojate, kas iš tikrųjų esu? - svarstė jis. Paskutinį 
kartą žvilgtelėjo į persirengimo kambario duris ir spėjo pastebėti, 
kaip už jų dingsta Raudonos Trečiosios plaukai. Ar žinai, kaip arti 
tavęs šiandien buvau? Jam knietėjo sukuždėti šiuos žodžius jai į ausį. 

Ji to nežino, bet mudu artimesni negu meilužiai, - dingtelėjo jam. 

Didelį Piktą Vilką žiūrovų minia ėmė nešti prie išėjimo iš sporto 
salės. Jis turėjo daug darbo - ir planuoti, ir rašyti, tad nekantravo 
grįžti į kabinetą. Mintyse svarstė, ar to, ką pamatė, užteks pradėti 
naują knygos skyrių, ir staiga jo mintys grįžo prie savo sumanymo 
ištakų. Galvoje jis parašė: Raudona Trečioji sugriebė atšokusį nuo len- 
tos kamuolį su didžiulio ryžto ir visiško atsidavimo išraiška veide. Vargu 
ar ji apskritai girdėjo iš visų pusių pasipylusius sveikinimo šūksmus. Jos 
neišblaškė net žinojimas, kad jai lemta mirti. 

Gerai pasakyta! Jam tai patiko. 

Staiga visai šalia jis išgirdo tylų, žvalų balsą: 

— Tu visiškai tikras, kad mums nereikėtų likti žiūrėti vaikinų 
rungtynių? 

Jis dvejodamas pasisuko į Didelio Pikto Vilko Žmoną. Ji taip pat 
buvo užsidėjusi beisbolo kepuraitę su mokyklos pavadinimu. 

— Nenoriu, brangioji, - šypsodamas atsakė ir lyg pirmą kartą įsi- 
mylėjęs paauglys suėmė žmonai ranką. - Sakyčiau, to, ką pamačiau, 
vienai dienai per akis. 


Eik pro duris. Pasuk durų rankeną ir išeik pro jas. Juk žinai, kad gali tai 
padaryti. 

Trūkčiodama iš įtampos Sara Loksli stovėjo nedideliame savo 
namų prieškambaryje. Buvo apsimovusi standžiai aptemptus džin- 
sus, apsivilkusi ilgą gelsvai rudą žieminį paltą, avėjo rudais odiniais 
batais. Ji išsimaudė po dušu, susišukavo plaukus ir net kiek pasidažė 
skruostus, paryškino akis. Per petį buvo persimetusi didelę margą 

rankinę ir jautė, kaip it plyta ją tempia žemyn užtaisytas 357-ojo ka- 
libro magnumas. 

Žinojo atrodanti visiškai padoriai ir tvarkingai - kiekvienas pra- 
eivis pamanys, kad ji tik ketvirtą dešimtį pradedanti moteris, išsi- 
ruošusi pirkti maisto ar kokiu kitu kasdieniu reikalu. Galbūt į pre- 
kybos centrą ar susitikti su draugėmis moterų draugijoje suvalgyti 
užkandžių, mišrainių (neužmirštant skaičiuoti kalorijas), o paskui 
nueiti į daugiaekranį kino teatrą pasižiūrėti romantinės komedijos. 

Vos galėjai matyti, kad Sara paralyžiuota nevilties. Jai tereikėjo 
atidaryti savo namų duris, išeiti į blausią pavakario šviesą, sėsti į au- 
tomobilį, paleisti variklį, įjungti pavarą, ir ji nuvažiuos kaip bet kuris 
normalus žmogus savaitgalio dienai baigiantis. 

Bet ji žinojo nesanti normali. Ją purtė drebulys, lyg jai būtų buvę 
šalta. Ničniekuo ne normali. Nebe. 

Saros galvoje grūmėsi keistos, prieštaringos mintys. Jis lauke, kaž- 
kur čia pat. Jis nudės mane nespėjus išsitraukti Tedo revolverio. Na, bent 
jau atrodau gražiai. Jei už minutės mirsiu, atvažiavę greitosios pagalbos 
medikai ir mano lavoną apžiūrinėsiantis patologas anatomas bent jau 
pamanys, kad esu švari ir tvarkinga, o ne tokia, kokia esu iš tikrųjų. Ko- 
dėl man tai svarbu? 

Ji gerai nesuprato kodėl, bet jai tai buvo svarbu. 

Jo ten nėra. Kol kas. Didelis Piktas Vilkas uždelsė. Jis seka Raudon- 
kepurę. 

Jai norėjosi užsidaryti namuose, užsibarikaduoti mėginant ap- 
sisaugoti ir laukti, kol pasirodys Didelis Piktas Vilkas ir bandys su- 
griauti jos namą. Tik čia, po šimts velnių, ne iš tos pasakos, - purtydama 
galvą priminė sau Sara. - Aš nesu viena iš tų trijų paršelių. Gal mano 
namas šiaudinis, bet tai jau iš visai kitos pasakos. 

Tiesdama ranką prie durų rankenos, vėl sudvejojo. Negali sakyti, 
kad iš baimės — mirti ji beveik norėjo. Tiesiog viskas buvo taip ne- 
tikra. Ji jautėsi traukiama į verpetą, sūkuriuojantį aplinkui ir grasi- 

nantį pasiglemžti ją po tamsiomis bangomis. Ji girdėjo, kad alsuoja 
šiurkščiai, tankiai, bet nejuto, kad jai trūktų oro. Atrodė, kad tuos gar- 
sus leidžia kažkas kitas. 

Sara užsimerkė. Gerai. Jei čia galas, jis bent jau bus greitas. Kaip 
Tedui ir Britanei. Juodu net nepamatė to sunkvežimio. Vieną akimirką 
jiems buvo smagu, jie gyvi juokėsi, kitą jų nebebuvo. Gal ir manęs tas pats 
laukia. Na, gerai, Didelis Piktas Vilke, - tuoj pat nušauk mane! 

Ji laukinio judesiu atplėšė duris ir sustojo. Šauk, po velnių! 

Užsimerkė ir laukė. 

Nieko. 

Juto, kaip leidžiasi vakaro žvarba. Ji atvėsino Sarą, ir ji suvokė, kad 
yra sukaitusi ir prakaituoja, tarsi būtų mankštinusis. 

Ji sumirksėjo. Gatvė atrodė kaip visada. Tyli. Tuščia. Ji giliai įkvėpė 
ir žengė lauk. Gal prie mano automobilio prijungta bomba ir, paleidus 
variklį, ji sprogs kaip kokiame Holivudo filme apie gangsterius. 

Ji sėdo prie vairo ir nedvejodama pasuko raktelį. Variklis įsijungė 
ir sumurkė kaip glostoma katė. 

Ką gi - gal Didelis Piktas Vilkas trenksis į mane kokiu sunkvežimiu, 
ir galėsiu mirti kaip Tedas su Britane. 

Ji išvairavo automobilį į gatvę ir sustojo. Vėl užsimerkė. Trenk į 
šoną. Šešiasdešimties, o gal ir visų aštuoniasdešimties kilometrų greičiu. 
Visai kaip tas skystą kurą vežęs sunkvežimis. Nagi. Aš laukiu. Aš pasi- 
ruošusi. 

Sara vėl kietai užmerkė akis. Jau tuoj tuoj, - pamanė. 

Automobilio klaksonas užkaukė prie pat kairės ausies. Garsas per- 
skrodė orą it sprogimas. Ji aiktelėjo ir nevalingai iškėlė kairę ranką, 
tarsi saugodamasi susidūrimo smūgio. Jos akys plačiai atsimerkė, iš 
burnos ištrūko neaiškus garsas - nei klyksmas, nei aimana. 

Vėl pasigirdo klaksonas, tik šįsyk jo garsas labiau priminė kažko- 
kio vaikiško žaisliuko. 

Ji pasisuko ant sėdynės ir pamatė, kad užtvėrė kelią nedideliam 

japoniškam automobiliui. Jame sėdėjo pora, prie vairo — pažiūrėti 
kiek daugiau negu šešiasdešimties metų vyras ir, matyt, kiek už jį 
jaunesnė dar nepražilusi juodaplaukė žmona. Juodu jai mojo, bet ne 
nekantriai ar priešiškai - veikiau lyg būtų susirūpinę ir sumišę. Sara 
kurį laiką spoksojo į sutuoktinius, tada mintyse paskubomis įvertino 
padėtį. Aš užtvėriau kelią. Jie nori pro mane pravažiuoti. 

Moteris, sėdinti šalia vairuotojo, nuleido savo langelį. Iš kokių 
trijų metrų ji sušuko: 

- Viskas gerai? 

Taip. Ne. Taip. Ne. Balsu Sara nieko neatsakė, tik pamojo ranka, tarsi 
be aiškinimo sakydama: „Atsiprašau“ Šiaip ne taip įsijungė pavarą, 
tada smarkiai nuspaudė akceleratoriaus pedalą ir nesižvalgydama atgal 
greitai nuvažiavo gatve. Gerai nežinojo kur, bet taip skubėjo, kad net 
tankiai alsavo, nelyginant plaukikas, besiruošiantis nerti į nežinomus 
vandenis ar laukiantis starterio šūvio, skelbiančio varžybų pradžią. 

— Keista, - tarė Didelio Pikto Vilko Žmona. 

— Gal tai jaunai moteriai kažkas paskambino į mobilųjį ar ji susi- 
griebė ką nors pamiršusi namie. Bet sustoti vidury kelio nederėtų, — 
atsakė Didelis Piktas Vilkas. - Tai labai pavojinga. 

— Gerai, kad buvai dėmesingas, - pagyrė žmona. - Pasitaiko labai 
keistų žmonių. 

— Tai jau tikrai, — iš lėto važiuodamas pirmyn pritarė jis. - Neno- 
riu pavėluoti. 

Jis nusišypsojo. 

— Gal pasiklausykim radijo? - visai maloniai paklausė jis sukioda- 
mas rankenėlę, kol rado klasikinę muziką transliuojančią stotį. Kla- 
sikinės muzikos jis baisiausiai nemėgo, bet žmonai visada tvirtino 
priešingai. Mažos apgaulės, manė jis, geras pasirengimas būtinoms 
didesnėms. 

Karen Džeison sėdėjo prie savo rašomojo stalo susiėmusi galvą del- 
nais, priešais pasidėjusi kompiuterį su medicinos informacija. Į pa- 
baigą šliaužianti diena prailgo, bet ne tiek, kad būtų variusi iš proto, 
taigi ji neturėjo jaustis tokia išvargusi. 

Moteris buvo įpratusi būti dėl visko tikra ar bent jau neprarasti 
pasitikėjimo savimi, bet Didelio Pikto Vilko laiškas išmušė ją iš vė- 
žių. Po pokalbio su detektyvu Klarku ji padėjo laišką į šalį ir pasakė 
sau: Tuščia jo. Paskui vėl paėmė į rankas ir tarė sau: Turi veikti. Tik 
kaip būtent - nesumojo. Ji nujautė privalanti kažką aktyviai veikti, 
bet labai menkai tenumanė, kas tas kažkas. Ji padarė viską, ką jai 
patarė detektyvas Klarkas. Paskambino saugos tarnybai - ši turėjo 
pacientų bylas, ieškodama savo klaidos, dėl kurios galėjo sulaukti 
grasinimo. Suko galvą stengdamasi prisiminti bent kokią nuo- 
skaudą, tikrą ar įsivaizduojamą, kuri galėjo virsti žodžiais Jūs buvote 
pasirinktos mirti. Ji net atsivertė vietos gyvūnų prieglaudos inter- 
neto svetainę - gal ši atiduoda kokį didelį piktą šunį. Ji susirado ke- 
laukė geriausių atsiliepimų, ir dviejų telefonus užsirašė. Ji jau buvo 
vienam beskambinanti, bet surinkusi pusę numerio apsigalvojo ir 
padėjo ragelį. 

Labiausiai Karen nemėgo panikos ar net menkiausio jos pasireiš- 
kimo. 

Mokydamasi medicinos mokykloje, per internatūrą, ji rimtai 
svarstė, ar nepasirinkus skubiosios pagalbos gydytojos specializa- 
cijos, nes net matydama trykštantį kraują, girdėdama siaubingus 
skausmus kenčiančiųjų klyksmus, kai reikėdavo veikti labai greitai, 
kad išgelbėtų žmogui gyvybę, ji visuomet jausdavosi neapsakomai 
rami. Juo labiau komplikuodavosi padėtis, juo labiau lėtėdavo jos 
pulsas. Ji manė, kad į tą grasinantį laišką reaguos taip pat kaip tada, 
kai jai atveždavo kokią avarijos auką - sumaitotą, vos gyvą. 

Ji tarėsi esanti visiškai racionali moteris, nors retkarčiais pasi- 
reikšdavo ir kita - jos, kaip komikės, pusė. Bet nuo tada, kai atplėšė 
tą voką, ji negalėjo net susimąstyti apie kokį komišką pasirodymą. Į 
galvą neatėjo nė vienas anekdotas, pašaipi replika, žodžių žaismas ar 
gudrus politinis komentaras - nė vienas iš tų dalykų, kuriuos papras- 
tai naudodavo savo pasirodymuose. Sapnai dabar virto košmarais, 
todėl pabusdavo nepailsėjusi ir pikta. 

Ji atsilošė ant biuro kėdės ir ėmė sūpuotis purtydama galvą, tarsi 
nesutiktų su kažkuo, ką pati sau pasakė. Tuo metu atsidarė jos kabi- 
neto durys. 

- Atleiskite, daktare, nenorėjau jūsų sutrukdyti... 

— Ne, ne, viskas gerai. Tiesiog truputį užsisvajojau. 
tik dar dvi moterys: jauna slaugytoja, prieš dvejus metus baigusi ko- 
ledžą; visai neseniai ji nedrąsiai paklausė Karen, kaip pašalinti tekan- 
čios saulės tatuiruotę nuo sprando. Antra - seniai pas ją registratore 
dirbanti vyresnė moteris, pažįstanti daugumą pacientų ir žinanti, 
kuo jie negaluoja, kur kas geriau negu Karen. 

— Paskutinė pacientė šiandien, - tarė slaugytoja. - Ji laukia ant- 
rame apžiūros kabinete porą minučių ir... 

Ji nutilo neištarusi jokio priekaišto. Karen suprato du dalykus: 
slaugytoja nori eiti namo pas savo kavalierių iš greitosios pagalbos, ir 
Karen nederėtų versti paskutinę dienos pacientę laukti, kad ir kokia 
sutrikusi būtų. 

Karen giliai įkvėpė, pašoko nuo kėdės, visa laikysena rodydama, 
kokia dėmesinga gydytoja yra. 

— Tai tik eilinė apžiūra, - priminė slaugytoja. - Pas kardiologą jau 
pasitikrino. Jo aprašas byloje. Ji jaučiasi puikiai. Tai tik apžiūra po 
ligos. Nieko svarbaus. 

Ji padavė Karen aplanką su ligos istorija. Karen į ją net nepasi- 

pacientę laukti. Ji pasitaisė baltą chalatą ir nuskubėjo koridoriumi į 
apžiūros kabinetą. 

Pacientė su susagstomu ant nugaros chalatu šypsodama sėdėjo 
ant apžiūros stalo. 

— Laba diena, daktare, - tarė. 

— Laba diena, ponia... - Karen dirstelėjo į aplanką, kad perskai- 
tytų moters pavardę. Paskubomis ją ištarė - gal moteris nepastebės, 
kad nepasisveikino su ja kaip su visais pacientais: su familiarumu, 
leidžiančiu suprasti, jog visą dieną nagrinėjo jo ar jos sveikatos bė- 
das. Paprastai ji be vargo prisimindavo pacientų pavardes, todėl 
dabar mintyse keikė save už aplaidumą. Ji žinojo, kad dėl streso at- 
mintyje kartais atsiranda spragų. Jai atrodė siaubinga neteisybė, kad 
anoniminis grasinimas gali įsibrauti į jos kasdienį gyvenimą. 

Ji visiškai nenumanė, kad iš tikrųjų su šia paciente turėjo pasisvei- 
kinti šitaip: 

— Laba diena, Didelio Pikto Vilko Žmona... 

„Ir nė neįtarė, kad jos nedideliame laukiamajame, skaitydamas 
seną žurnalo New Yorker numerį, nekantriai laukia žmogus, slapčia 
trokštantis pamatyti gydytoją, kurią pavadino Raudona Pirmąja. 


MIRTIS - SVARBUS ŽAIDIMAS. Jį žaidžia visi ir, nuaidėjus finaliniam 
teisėjo švilpukui, visi būna jį pralaimėję. Tačiau žmogžudystė kiek kito- 
kia, nes ji gerokai panašesnė į tą kiekvienų rungtynių akimirką, kai nule- 
miama jų baigtis. Mes sėdime tribūnose niekada nežinodami, kada ateis 
ta lemtinga sekundė. Gal po šio įvarčio ar po šio baudos metimo, ar patai- 
kymo į bazę, ar tuomet, kai gynėjui nepavyks sustabdyti varžovų puolėjo? 
Gal tai ta akimirka, kai teisėjas sušvilpia ir parodo į 11 metrų baudinio 
žymą? Niekas nežino, kad žmogžudystė labai primena sportą. Ji turi savo 
laikrodį ir savo taisykles. Kaip ir sporte, jos esmė - pasiruošimas ir ryžtas. 
Svarbu įveikti kliūtis. Kažkas nori gyventi. Kažkas nori žudyti. Tuodu 
žmonės susigrumia žaidimo aikštelėje. 


skaitantys žmonės ims suprasti. 


Karen pabudo išvargusi po neramių sapnų nakties šeštą ryto, įprastu 
jai laiku, kelios akimirkos prieš suskambant žadintuvui. Ji visados 
turėjo vidinį laikrodį, kuris ją pažadindavo prieš pat viešbučio tar- 


68 


TRYS RAUDONOS 


nautojui paskambinant jai telefonu ar sučirškiant žadintuvui. Ji buvo 
įpratusi tuomet pasiversti ant šono ir užspausti žadintuvo išjungimo 
mygtuką, išlįsti iš po rankų darbo dygsniuotos antklodės, prieš daug 
metų pirktos amatininkų mugėje, ir eiti prie rausvo mankštos kilimė- 
lio, padėto miegamojo kampe. Ten ji leisdavo sau lygiai penkiolika 
minučių daryti jogos pratimus, paskui eiti po dušu. Virtuvėje auto- 
matiškai įsijungianti kavavirė jau kaito. Drabužiai, jos pasirinkti tą 
dieną vilkėti darbe, jau buvo padėti iš vakaro, pasiklausius orų prog- 
nozės. Ji tvirtino, kad griežta tvarka ją išlaisvina, nors kartais ryte jai 
būdavo sunku save įtikinti, kad šis teiginys teisingas. 

Kartais ji pagalvodavo, kad jos pasaulis apverstas aukštyn kojomis 
ar išvirkščias. Visus organizacinius sugebėjimus ji skirdavo gydyto- 
veiklą. Dvi Karen, sakydavo ji sau, kurios susitikusios gatvėje gal net 
nepažintų viena kitos. Karen komikė buvo kūrybinga, spontaniška 
ir sąmojinga. Karen terapeutė buvo atsidavusi darbui ir pacientams, 
pastovi, tvarkinga ir visados tiek tiksli, kiek leisdavo paciento liga. 
Atrodė, kad dvi jos pusės turi mažai ką bendra, bet metams bėgant 
viena prie kitos prisitaikė. 

Šį rytą ji svarstė, ar jai nereikėtų sukurti dar ir trečios Karen. 
nos dvi dienos po to, kai gavo Didelio Pikto Vilko laišką. Mirksėjo 
raudonos lemputės, pranešančios, kad signalizacija įjungta ir veikia. 
Ją apėmė keistas nerimo pojūtis. Jai reikėjo atsikelti ir pultą išjungti, 
kad visuose namų kampuose įrengti judesio jutikliai neužfiksuotų 
jos, o ne išgalvotų blogiukų, dėl kurių ir turėjo įsijungti signalizacija. 
Jai reikėjo pradėti dieną, bet ji delsė. 

Nuspėjama elgsena - mano priešas, - pamanė ji. 

Kažkoks nepažįstamas žmogus atsiunčia man grasinantį laišką ir 
aš darau tiksliai, kaip patariama kiekvienoje knygoje, žinyne ir inter- 
neto svetainėje, kad apsisaugočiau. Logiška. Jai reikia sudaryti būtinų 

darbų sąrašą. Paskambinti policijai. Įspėti kaimynus būti budrius — 
ar nepastebės kokių keistų veiksmų. Dėl to, kad jos namas stovėjo 
nuošaliai, tai buvo sunku padaryti, bet ji paklusniai paskambino ar- 
čiausiai gyvenančioms šeimoms. 

Kalbėjo paprastai, be užuolankų: Sveiki, jums skambina Karen Džei- 
son, gyvenanti netoliese. Aš tik norėjau jums pasakyti, kad gavau anoni- 
minį grasinimą. Ne... ne... policija neteikia jam didelės reikšmės, bet aš no- 
rėjau paprašyti kaimynų žiūrėti, ar nepastebės ko nors neįprasto. Tarkim, 
šalikelėje stovinčių nematytų automobilių ar dar ko. Ačiū... 

Kaimynai atsakydavo susirūpinę, sunerimę. Žinoma, jie visi aky- 
lai žiūrės, ar nepastebės kokio įtartino elgesio. Mažų vaikų turintys 
tėvai reagavo labai jautriai — svarstė, gal neišleisti vaikų į lauką, kol 
išsisklaidys ta neaiški grėsmė, panaši į jūroje išsiliejusią naftos dėmę. 
Kadangi oras buvo sumautas, Karen abejojo, ar patys vaikai norės 
eiti į lauką. 

Paskui ji paskambino į saugos bendrovę, ir ši bemat atsiuntė itin 
uolų meistrą sumontuoti signalizacijos sistemos. Jis be perstojo džiu- 
giai ir grėsmingai postringavo, girdi, apsaugos priemonių niekada 
nebūna per daug ir žmonės nesupranta, kiek pavojų tyko aplinkui; 
galop jam pavyko įpiršti jai padidinto saugumo paketą - mėnesinis 
mokestis bus nuskaitomas iš jos banko kortelės. 

Tuomet Karen peržvelgė visas detektyvo rekomendacijas: Įsigy- 
kit šunį. Ne, to ji nepadarė, bet apie tai svarsto. Gaukit pistoletą. Ne, 
šito ji irgi kol kas nepadarė, bet apie tai pagalvos. Paskambinkit priva- 
čiam sekliui. Ne, to ji nepadarė, bet apie tai svarsto. Ji suvokė, kad iš 
tikrųjų svarsto viską ir tuo pat metu nieko. 

Kaip visi tie dalykai išgelbės man gyvybę? Argi Didelis Piktas Vilkas 
nebus apsilankęs tuose pačiuose interneto patarimų puslapiuose, perskai- 
tęs tuos pačius žodžius ir išmąstęs tuos pačius dalykus? 

Nejaugi jis tiksliai nežinos, ką jai daryti siūlė visi specialistai? Ar jis 
labai gudrus? 

Per dvi dienas, kai jau veikė signalizacija, Martinas ir Luisas jau 
du kartus privertė ją suveikti. Vadinasi, jai arba teks jų atsikratyti, 
arba sugalvoti kokį būdą, kad katinai signalizacijos nepaleistų. Ši 
problema atrodė neįveikiama. Ji nedavė jai ramybės, ir pirmą kartą 
po daugelio metų ji nuėjo į dušą nepadariusi jogos pratimų. 

Šiltas vanduo ir muilo putos kaskadomis pasipylė jai ant kūno. 

Ji įnirtingai įsitrynė muilu visas pasiekiamas kūno vietas vieną 
kartą, antrą, galop dar ir trečią, tarsi muilas būtų galėjęs pašalinti 
nuovargį po neramios nakties. Ji ranka atsirėmė į plytelėmis iškli- 
juotą sieną, kad neišgriautų vandens srautas, nes jai svaigo galva. 

Užsimerkusi išgirdo garsą. 

Jis buvo nepažįstamas, neaiškus — ne toks kaip automobilio du- 
relių trinktelėjimas ar įjungiamas radijo imtuvas. Jis buvo negarsus — 
ne pokšt, ne žvangt - ir veikiau priminė ką tik užvirusio vandens 
šnypštimą arbatinyje ar netoliese augančių medžių šakų šlamėjimą 
pakilus stipriam vėjui. 

Ji sustingo. Per kūną staiga plūstelėjo adrenalinas, ir jai pasirodė, 
kad ji sukasi milijono mylių per valandą greičiu, nors iš tikrųjų sto- 
vėjo nekrustelėdama. Garai apgaubė ją kaip rūkas, ir ji neįstengė aiš- 
kiai mąstyti. Šniokščiantis vanduo neleido pažinti to garso. 

Kas čia buvo? Ką girdėjai? 

Staiga ji susigriebė esanti nuoga. Šlaputėlė. Pažeidžiama. Įtempė 
klausą stengdamasi nustatyti, kas sukėlė tą garsą. 

Nieko ten nebuvo. Ničnieko. Tiesiog esi viena ir nerviniesi. 

Namai tušti. Kaip visada. Tik du katinai. Gal jie ir sukėlė tą garsą. 
Gal apvertė lempą ar knygų šūsnį. Jie jau yra taip padarę. 

Aplink sruogomis kilo garai, bet jai pasirodė, kad vanduo nebe šil- 
tas, bet ledinis. Ji giliai įkvėpė, užsuko vandenį ir stovėdama kabinoje 
klausėsi. Staiga šovė mintis: jeigu name yra koks žmogus, išgirdęs, kad 
užsukau vandenį, jis supras, kad tuoj išeisiu iš vonios. Ji vėl atsuko čiaupą 
ir krūptelėjo, kai ant nugaros ėmė lietis per karštas vanduo. 

Į galvą lindo prieštaringos mintys. 

Aš tik nerimauju. Nieko ten nebuvo. 

Atsitiesk. Išeik iš vonios. Elkis, kaip dera tavo amžiaus moteriai. 
Liaukis elgusis kaip mažas vaikas. 

Ji antrą kartą užsuko čiaupą. Atrodė, kad duše šalta - lyg būtų at- 
daras langas. 

Mąstai klišėmis. Kaip prastame siaubo filme. Fone turėtų nepaliau- 
jamai skambėti niūri kompozitoriaus Džono Viljamso melodija, tokia 
kaip „Nasruose“. 

Paskui atėjo sudėtingesnė mintis: Ar gerai išjungei signalizaciją? 

Ji mintyse perkratė visus savo veiksmus išjungiant pultą — kaip 
suspaudė visus apsaugos kodo mygtukus, pamatė, kaip raudonos 
šviesos diodų lemputės virsta žaliomis. Ar tikrai virto? Netikrumas 
smaugte smaugė. Girdėjo viduje savo pačios balsą, šaukiantį patari- 
mus, neatlyžtantį: Elgiesi kaip kvailė. Eik iš vonios. Apsirenk. Pradėk 
dieną. 

Bet taip ir liko stovėti sustingusi. 

Pamanė: Tas garsas pasigirdo man išjungus signalizaciją. Nejaugi 
kažkas laukė, kol pasikeis tų lempučių spalva? 

Karen prireikė neapsakomos valios jėgos, kad išliptų iš dušo ka- 
binos ir stvertų nuo lentynėlės prie durų rankšluostį. Susisupo į jį ir 
vėl įsiklausė. Vis dar nieko neišgirdo. 

Nusišluostyk. Eik pasiimk drabužius. Šiek tiek pasidažyk. Nagi - el- 
kis kaip kiekvieną dieną. Tau vaidenasi garsai. Klausos haliucinacijos. 
Nerviniesi be jokio pagrindo. Na, gerai - pagrindas yra, bet jis netikras. 

Prie kojų susidarė bala ir nežmoniškomis pastangomis, nuo kurių 
garsiai aikčiojo, ji paskubomis nusišluostė, paskui perbraukė stan- 
džiu šepečiu pasišiaušusius plaukus taip greitai, kad, jei nebūtų bu- 
vusi tokia sunerimusi, būtų šaukusi iš skausmo. Nustojo šukuotis. 
Beprotystė! Kurių galų šukuojuosi, jeigu kažkas tyko mane nužudyti? Ji 
sugniaužė šepečio rankeną it peilį ir laikė kaip ginklą. Paskui nusku- 

bėjo prie vonios durų, vedančių į miegamąjį. Jos buvo uždarytos, bet 
neužrakintos. Jai norėjosi tiesiog užrakinti jas ir laukti, bet spyna buvo 
visai menkutė - tik pasukamas mygtukas bumbule. Ji nesutrukdys įsi- 
laužti net silpniausiam, negrabiausiam įsibrovėliui. 

Karen įsivaizdavo, kaip jis anapus durų klausosi jos, kaip ji klau- 
sosi jo. 

Žmogaus ji negalėjo įsivaizduoti — vien prašieptus žvilgančius 
baltus dantis, regėtus vaikiškoje pasakėlėje. 

Tačiau tuoj pat sau pasakė, kad elgiasi absurdiškai. Nieko ten nėra. 
Tu sukvailiojai. 

Vis dėlto vėl prireikė nemažos valios jėgos atidaryti duris, paskui 
įeiti į miegamąjį. 

Jame nebuvo nieko - vien du katinai. Jie drybsojo ant lovos, jau 
pjaunami nuobodulio. 

Ji vėl įsiklausė. Nieko. 

Kuo greičiau ir tyliau čiupo drabužius ir apsirengė. Kelnaites. 
Liemenėlę. Laisvas kelnes. Megztinį. Apsiavė batus ir atsistojo. Prisi- 
dengusi kūną drabužiais, ji aprimo. 

Priėjo prie miegamojo durų. Vėl sustojo ir įsiklausė. Tyla. 

Rodės, iš visų pusių sklinda tylūs garsai: laikrodžio tiksėjimas; 
patalų šiugždėjimas vienam iš katinų verčiantis ant lovos; iš tolumos 
pasiekiantis įsijungiančios šildymo sistemos garsas. 

Jos pačios sunkus alsavimas. 

Ji įsivaizdavo, kad būtų kur kas blogiau, jei negirdėtų jokių garsų, 
o paskui pasakė sau, kad jos mintys visiškai nelogiškos. Jokios, ble, 
logikos! 

Čia juk, velniai rautų, mano namai! Kad aš prasmegčiau skradžiai, 
jei leisčiau kam nors... 

Metė tas mintis iš galvos. Išsitraukė iš rašomojo stalo mobilųjį te- 
lefoną, atidarė dangtelį, surinko 911, bet sujungimo mygtuko kol kas 
nespaudė. 

Dabar jautėsi ginkluota, tad pradėjo iš lėto vaikščioti po namus 
laikydama mobilųjį kaip ginklą. Virtuvėje nieko. Priekiniame prieš- 
kambaryje nieko. Svetainėje nieko. Televizoriaus kambaryje nieko. 
Ji ėjo iš kambario į kambarį; kiekviena tuščia patalpa ją ramino ir 
kartu vis labiau baugino. Iš pradžių nesiryžo atidaryti drabužių spin- 
tos durų - bemaž tikėjosi, kad iš jos kas nors iššoks. Sveikas protas 
grūmėsi su šia nuojauta; vėl padėjo milžiniškų pastangų atidarydama 
kiekvieną spintą, bet ją pasitiko vien drabužiai, paltai ar palaidų po- 
pierių krūvos. 

Ji stengėsi išgirsti garsą. Ar rasti įrodymą, kad garso būta. Ką nors, 
kas logiškai paaiškintų ją persmelkusią baimę. Nerado nieko. 

Kai galop beveik įsitikino, kad namie viena, grįžo į virtuvę ir įsi- 
pylė puodelį kavos. Ranka šiek tiek drebėjo. Ką girdėjai tada duše? 

Nieko. Viską. Leido kavai ją sušildyti, po visą kūną sklindančiam 
adrenalinui nusėsti. Svarstė: Ar laiškas gali sukelti krebždesį? Ar ano- 
niminis grasinimas gali išleisti garsą? 

Kamuojama susipynusių baimių, Karen čiupo paltą ir nuskubėjo 
prie automobilio važiuoti į darbą. Sumišusi, sunerimusi pirmą kartą 
per daug metų nepasirūpino padėti katinams ėdalo. 


DžoRDANA ĖJO MOKYKLOS KIEMU ankstaus vakaro tamsoje. Ji vėl 
traukė į tolumoje dunksantį raudonų plytų bibliotekos pastatą. Pro 
jo didelius veidrodinio stiklo langus sklindanti ryški šviesa metė 
ant vejos keistus trikampius atspindžius. Šaltas vėjas, rodės, pra- 
našauja orų permainą, bet Džordana nenumanė, ar jie blogės, ar 
taisysis. 

Kaip ir daugelis moksleivių lauke užgriuvus tamsai, žingsniavo 
greitai, kiek susigūžusi, ryžtingai nusiteikusi nuo vieno ryškios švie- 
sos lopo nusigauti į kitą, tarsi tamsiuose takuose būtų neramu ar pa- 
vojinga. Ko gero, taip ir yra, - pamanė ji, bet pajuto einanti lėčiau, 
kaip automobilis baigiantis degalams, kol galop visai sustojo, apsi- 
suko ir apsidairė. 

Viskas buvo pažįstama, bet podraug svetima. 

Parengiamojoje mokykloje ji praleido ketverius metus, bet nesi- 
jautė čia kaip namie. 

Ji matė bendrabučių vidų, žinojo kiekvieno pavadinimą. Už langų 
įžvelgė mokinius, palinkusius prie vadovėlių ar sėdinėjančius ir besi- 
šnekančius. Ji pažino veidus. Pavidalus. Retkarčiais tamsą perskros- 

davo garsus balsas, rodos, sklindantis iš niekur, nors ji žinojo, kad iš 
kažkurio bendrabučio, ir ji net tarėsi žinanti, kieno jis, nors neįstengė 
susieti tų neaiškių garsų su konkrečiu veidu. Gretimuose takuose ji 
kai kurios siūbuojančios krūmų ir medžių šakos sugauna iš mokslei- 
vių klubo ar menų pastato sklindančią šviesą ir kaip pakliūva bloškia 
ant vejos, tarsi norėdamos pasišaipyti iš jos šešėliais. 

Ji pamanė: Tikroje pasakoje didelis piktas vilkas seka paskui Rau- 
donkepurę mišku. Niekas jam nesukliudo, niekas nepastoja jam kelio. 
Jis lyg koks nepermaldaujamas nelabasis. Jis, ble, žino viską, ką ji darys, 
anksčiau negu ji pati. Jis lyg namie, o ji - nepažįstamoje girioje. Po galais, 
ji neturi nė menkiausios galimybės. Net tada, kai ji tariasi esanti saugi, 
mat nusigavo iki senelės namelio, nes vilkas jau ten ir apsimeta ta, kuri, 
mergaitės manymu, ją apgins. 

Kokią išvadą iš to galima padaryti? 

Ji įsivaizdavo, kad pasirinkęs ją nužudyti vyras gali tūnoti kiek- 
viename šešėlyje. Gali slėptis už kiekvieno medžio. Gali stebėti ją iš 
kiekvienos tamsios kertės ar pro kiekvieną uždarytą langą. 

Džordana greitai žengtelėjo į priekį bibliotekos šviesų link, jus- 
dama, kaip ją perveria baimė. 

Tada staiga sustojo. 

Vėl lėtai apsidairė. Ji vis dar kažkiek norėjo tikėti, kad laiškas su 
grasinimu tėra klastingo pokšto dalis. Nenuostabu, kai tavęs nekenčia 
tiek daug žmonių, - pamanė. Moksleiviai mėgsta pasišaipyti iš tų, 
kurie lengviausiai pažeidžiami. Nors mokykloje kuo geriausiais ke- 
tinimais buvo draudžiama tyčiotis iš kitų ir buvo visokeriopai skati- 
nami draugiški santykiai, visada galėjai justi po paviršiumi slypinčią 
įtampą. Pavydą, pyktį, agresyvų seksualumą, draudžiamą narkotikų 
iralkoholio vartojimą - visus dalykus, dėl kurių išsigandę tėvai neno- 
riai leisdavo atžalas į parengiamąsias mokyklas. 

Kodėl gi tavęs nenužudžius? 

Džordana negalėjo pasijudinti iš vietos. Akys krypo į tamsius 
pašalius aplinkui. Bandė pažinti pavidalus, bet tamsoje jie panėšėjo 
į sumaišytus daiktan šimtus kelių dėlionių kibučių. Kiekvienas tu- 
rėjo savo vietą, kiekvieną galėjai pridėti prie kitų ir susidaryti aiškų 
vaizdą, bet sumesti krūvon jie sudarė tik neįsivaizduojamą, nesu- 
prantamą jovalynę. 

Akimirką ją apėmė silpnumas nuo užliejusios baimės bangos. 
Rodės, aplink sūkuriuoja vėjas, grasindamas ją atplėšti nuo žemės ir 
supurtyti. Ją vienu metu nuo šalčio krėtė drebulys ir pylė prakaitas. 

Ji pakėlė galvą it žvėris, besistengiantis užuosti nepažįstamą kvapą. 

Vienai yra gerai, - dingtelėjo jai. Gal ta mintis prieštaravo sveikam 
protui, bet Džordana jos įsikibo kalbėdama pati su savimi, tartum 
tamsoje einanti Džordana galėtų šnekėtis su dvejonių ir nerimo ku- 
pina Džordana. 

Jeigu kam nors išsipasakotum, atskleistum kam nors tau kilusią 
grėsmę, jis ar ji tik pasakytų tau, ką įsivaizduoja tave turint daryti. Jis ar 
ji nė velnio nenutuoks, ar patarimas geras, ar netikęs. To ir norėtų Vilkas. 
Jis nori, kad klausytum kitų - draugių, nors tu jų neturi; mokytojos, nors 
tu nė viena nepasitiki; mokyklos administracijos darbuotojo, kuriam la- 
biau rūpės mokyklos įvaizdis negu tavo gyvybė; o gal savo tėvų, kurie 
neturi laiko niekam kitam, vien sau patiems, ir kuriems, galimas daiktas, 
bus geriau, jeigu Vilkui pavyks jo užmačia ir tu nebekelsi jiedviem prob- 
lemos, dėl kurios reikia kivirčytis. 

Džordanai net pavyko kreivai šyptelėti. Ji dairėsi, stengdamasi 
įžiūrėti kiekvieną keistą pavidalą ir tamsią kertę. Viena miške, - atėjo 
mintis. - Na, bent jau dėl to tu velniškai teisi. 

Ji vėl pradėjo lėtai eiti. Galvoje rikošetu daužėsi viena vienintelė 
mintis: 

Laimėti gali tik būdama viena. 

Kurį laiką nežinodama, ar tikėti savimi, Džordana iš tamsos iš- 
skubėjo link bibliotekos šviesų. Tą vakarą ji ruošėsi perskaityti daug 

daugiau. Ne iš istorijos, gamtos mokslų ar užsienio kalbų, kaip visi 
jos bendramoksliai. Džordana nusprendė studijuoti žmogžudystę. 
Nusprendė, kad, jos laimei, labai greitai išmoksta naujų dalykų. Ir 
dar: kad tai vienintelė disciplina, iš kurios susikirsti negali sau leisti. 


Didelis Piktas Vilkas ryte atsibudo anksti - norėjo padirbėti pasku- 
tinėmis tamsos minutėmis, kol aušros prieblanda neužliejo nedide- 
lio jo kabineto. Šis metas jam visuomet būdavo našus. Jo nuomone, 
dauguma žmonių pakirdę yra tingūs ir irzta pagalvoję, kad laukia dar 
viena sielą žudančios rutinos diena; kol neišgeria puodelio ar dviejų 
kavos, jie jaučiasi lyg rūke. 

Tik ne jis. Ateinanti diena kėlė Vilkui didžiulį entuziazmą ir jau- 
dulį, nes jis planavo kai ką, jo galva, labai išradinga ir keliantį nerimą. 
Jis vaizdavosi, kad taip jaučiasi sportininkas prieš nuaidint švilpukui, 
skelbiančiam svarbių rungtynių pradžią. Žmogžudystei, kaip nese- 
niai parašė jis, labai tinka sporto metaforos. 

Žodžiai grumdėsi ekrane jam prieš akis. Jis buvo nepaprastai su- 
sikaupęs. Kaip visada kurį laiką mąstė apie savo padėtį smurtingų 
mirčių pasaulyje. 

Kai jis įnirtingai spausdino žodžius vos ne sąmonės srauto sti- 
liumi —- nors tokiu rašymu dygėjosi, nes laikė jį deramu tik sau nuo- 
laidžiaujančiam tinginiui, - įsivaizdavo esąs savotiškas didvyris egzis- 
tencialistas. Toks kaip Grendelis, Hanibalas Lekteris, Raskolnikovas 
ar Merso . 

Ašne politinis žudikas, nors turiu daug jo savybių. Žudiko poelgį pa- 
diktuoja tam tikras politinis įniršis. Nesvarbu, kas jis - Džonas Vilksas 


* Pabaisa, vaizduojama senovės britų epinėje poemoje „Beovulfas“. 
** Alberto Camus romano „Svetimas“ pagrindinis veikėjas. Per motinos laidotuves nerodo 
jokio liūdesio, rūko ir geria kavą prie uždengto jos karsto, nes nenori jos matyti, o jau kitą 
dieną mylisi su buvusia savo firmos darbuotoja Mari. 


78 


TRYS RAUDONOS 


Butas, kuris, paleidęs mirtiną šūvį į Abrahamą Linkolną, nušoka nuo 
balkono į sceną ir sušunka: „Sic semper tyrannis!“, ar anarchistas, šau- 
nantis į erchercogą, Sarajeve automobiliu pasukusį ne į tą gatvę, ar net 
Bordžijų giminės atstovas, įsivaizduojantis, kad mirtis - lengviausias 
būdas galiai sustiprinti. Žudikui tikslas pateisina priemones. Galimas 
daiktas, aš su savo trimis Raudonomis ir daugybė kitų žmogžudžių tu- 
rime tą patį bruožą, bet mes skiriamės požiūriu. Žudikas įsitaiso knygų 
saugyklos šeštame aukšte, nusitaiko pro 6,5 milimetro kalibro karabino 
Carcano taikiklį prezidentui į galvą ir, prisimindamas pamokas, gautas 
jūrų pėstininkų rengimo stovykloje, iš lėto nuspaudžia gaiduką. Tokie 
neregėto pykčio priepuoliai, laikinai aptemdantys protą, šaulių bend- 
ruomenėje dabar vadinami „raudonuoju ūku“. Tačiau man ši akimirka 
yra lengviausia. Tikrą jaudulį man sukelia auganti įtampa prieš tą neiš- 
vengiamą susidūrimą su auka. Nemanau, kad politinis žudikas patiria 
tą patį malonumą kaip aš planuodamas savo veiksmą. Gal skirtumas 
toks pat kaip tarp glamonių prieš lytinį aktą ir orgazmo, tarp rūpes- 
tingo meilužio ir tik vyro, trokštančio patirti pasitenkinimą. Galbūt. 

Nuo žudikų mane skiria artumo aukoms pobūdis. Nors kiekvienas 
mūsų uoliai stebime savo aukas, žudikai nekenčia tų, kuriuos ketina 
nudėti, ir nori išsakyti kažkokią tariamai svarbią mintį. Viskas, ką jie 
daro, planuojama tai akimirkai. Mirtis turi sukurti tuštumą, kurią 
žudikas tikisi užpildyti tuo, ko jis nori. Tam tikra prasme tai jį varžo. 
Mano požiūris į tris Raudonas kur kas rimtesnis. Mano planų neriboja 
jokie suvaržymai. Trys Raudonos - didingo sumanymo dalis. Tai, ką 
planuoju, yra kur kas artimiau menui negu politikai. Gal aš irgi noriu 
išsakyti tam tikras tiesas, bet jos veikiau panašios į dailininko potėpius 
drobėje negu į garsias kalbas. Aš nešoksiu iš jokio balkono ant scenos 
šaukdamas: „Už Pietus atkeršyta!“, bet netrukus ateis diena, kai būsiu 
ne mažiau garsus. 


* Taip visada bus tironams! (Lot.) 

Man svarbiausia ne neapykanta. Nieko panašaus - aš myliu savo tris 
Raudonas, tik kiekvieną skirtingai. 
Kaip kiekvienos mirtis turi būti skirtinga. 


Į kabinetą ėmė skverbtis stiprus kiaulienos šoninės kvapas. Didelis 
Piktas Vilkas pasuko galvą ir išgirdo nuo viryklės sklindantį čirškesį. 
Prie šio aštraus garso netrukus turbūt prisidės subtilesni - plakamų 
kiaušinių ir iš skrudintuvo iššokančių duonos riekių. Duona veikiau- 
siai buvo užmaišyta su raugų; ponia Didelio Pikto Vilko Žmona ži- 
nojo, kad tokią jis mėgsta labiausiai, ir kepdavo ją elektrinėje duon- 
kepėje. 

Didelio Pikto Vilko Žmona mėgdavo gaminti sočius pusryčius. 
Svarbiausias dienos valgis. Jis prisiminė šį posakį iš filmo „Paprasti 
žmonės“. Kada jis pasirodė ekranuose? Prieš dvidešimt metų? Prieš tris- 
dešimt? Donaldas Saderlandas sėdėjo priešais Timotį Hatoną jų va- 
sarnamyje Leik Foreste, prislėgtas sūnaus sielvarto ir sąmyšio, žūtbūt 
stengdamasis padaryti jų kasdienę suirutę bent šiek tiek normalią. 
Tik jam nepasisekė, nes Hatoną kankino dvejonės, o šaltą, nestabi- 
lios psichikos motiną vaidinanti Merė Tailer Mur stvėrė sūnaus pus- 
ryčius ir išmetė į kriauklę. 

Vilkas mintyse matė šią sceną. Pusryčiams buvo blynai, - pamanė. 
O gal plaktuose kiaušiniuose apvoliotos ir keptuvėje apskrudintos duonos 
riekės. Taip, aš tuo tikras. Paskui pats suabejojo. Nors galėjo būti ir vafliai. 

Blynus jis nelabai mėgo; nuo jų jausdavosi persivalgęs ir aptin- 
gęs, nebent namie būdavo gurmanams skirtoje parduotuvėje pirkto 
Vermonto klevų sirupo. Jis baisiai nemėgo prasto sirupo, kuriuo pre- 
kiaudavo didžiųjų maisto prekių tinklų parduotuvės - jis jam buvo 
naftos skonio. 

Vilkas vėl nusišypsojo. Esu pusryčių smaguris, - pamanė, - ir žu- 
dymo smaguris. 

Jis išgirdo žmoną šaukiant jį vardu. Jis užšifravo naujausius failus 
naudodamas nuspėjamą slaptažodį Grimai ir išjungė kompiuterį. 
Staiga pasijuto baisiai išalkęs. Net geriausiems žudikams reikia valgyti, - 
tarė sau atsistumdamas su kėde nuo stalo. - Tik minta jie ne vien kiau- 
šiniene su kiaulienos šonine ir ką tik iškepta su raugu užmaišyta duona. 

Jis nusprendė turintis išdėstyti tą mintį savo rankraštyje, bet galės 
tai padaryti vėliau. Dabar įtempė vaizduotę: netrukus turės pateikti 
žmonai keletą būtinų dingsčių. Juk jis turės kai kur būti ir kai ką nu- 
veikti. Jį intrigavo ta būtinybė atrodyti normaliam, kai aplink jį dėjosi 
svarbūs dalykai. Jis pamanė: mano gyvenimo fone turi groti paprasta 
vieno smuiko muzika. Ne dėmesį patraukiantys didelio simfoninio or- 
kestro garsai. Jis nusišypsojo. Ir ne spigios sunkiojo metalo gitaros. 

Iš koridoriaus išgirdo žvaliai šaukiant: 

— Ant stalo kiaušinienė su šonine! 

— Ateinu, brangioji! - kuo maloniausiai riktelėjo jis Vilkienei ne- 
kantraudamas pradėti dieną. 


DipELIO PIKTO VILKO ŽMONA nurinko lėkštes nuo pusryčių stalo, 
pareigingai nugrandė maisto likučius į šiukšlių presą ir tik tada su- 
dėjo peilius, šakutes, lėkšteles ir puodelius į indaplovę. Kaip visada 
jos vyras rūpestingai nupjovė nuo skrebučio plutos kraštus, pasilik- 
damas tik traškų viduriuką pamirkyti į skystus kiaušinius. Ji matė 
tuos našlaičius, paliktus jo pusryčių lėkštėje, penkiolika metų ir, nors 
manė, kad tai tik maisto gadinimas, nes jai pačiai plutelė buvo gar- 
džiausia skrebučio dalis, nė karto nepapriekaištavo Vilkui dėl šios 
keistenybės. Kita vertus, ji niekada, - nors žinojo, kad, jai padėjus 
lėkštę priešais, jis būtinai apipjaustys skrebutį, - pati to nepadary- 
davo prieš jiedviem sėdantis prie stalo. 

Šįryt ji vėlavo į darbą, kuris dažniausiai jai nepatiko, ir žinojo, kad 
jos rašomasis stalas bus nukrautas kasdieniškais popieriais, kuriuos 
tvarkant nykiai praslinks visa diena. Ji žinojo, kad atidirbus aštuo- 
nias valandas įsivaizduojamame jos laukiančių darbų kalendoriuje 
gausybė įrašų sumažės tik visai kukliai. Ji pavydėjo vyrui. Proziškas 
jos gyvenimas buvo skirtas atlikti vis daugėjančioms nuolatos besi- 
kartojančioms mirtinai vienodoms užduotims. Na, o jo darbas buvo 

kūrybinis. Jis buvo rašytojas, taigi ypatingas. Unikalus, nepanašus nė 
į vieną jos kada nors pažinotą vyrą, todėl už jo ir ištekėjo. Jis nudažė 
ryškiomis spalvomis blausų, pilką jos gyvenimą; jai nebuvo nieko 
maloniau, negu pristatyti jį savo bendradarbiams tokiais žodžiais: 
„Čia mano vyras. Jis romanistas“ Kartais ji priekaištaudavo sau min- 
timis, kad prie jųdviejų vedybinio gyvenimo ji prisideda tik sveika- 
tos draudimu, reguliariai gaunamu atlyginimu ir retkarčiais pasku- 
bomis atliekamu lytiniu aktu, bet paskui mesdavo iš galvos šią baisią 
mintį ir įtikindavo save: net jeigu tai atrodo kaip klišė, kiekvienam 
didžiam rašytojui reikia mūzos, o jo mūza tikrai esanti ji. Ši mintis 
kėlė jai pasididžiavimą. 

Kartais ji įsivaizdavo esanti liekna, grakšti, vilkinti permatomo 
audeklo suknia - ji įtarė, kad tokį įvaizdį kurtų iliustratorius, piešian- 
tis rašytojo įkvėpimo šaltinį. Jai nerūpėjo, kad yra žema, kresna, ap- 
kūnoka, pilkšvai rudų plaukų, o šypsosi kreivokai net tada, kai nori 
parodyti didžiausią pasitenkinimą - ji juk graži vidumi. Ji tai žinojo. 
Jei ne, kodėl jis ją įsimylėjo ir vedė? 

Ir po tokios daugybės tuščių jo metų, po tokios daugybės jo mė- 
ginimų priešokiais kurti ir po tiek nusivylimų, matant, kaip jis užsi- 
rakina atliekamame miegamajame, kurį pavertė rašymui skirtu kabi- 
netu, jai pašviesėjo diena ir eiti į darbą nebebuvo taip skausminga. Ji 
įsivaizdavo, kaip gausūs žodžiai išmargina popierių, o atspausdintas 
tekstas be perstojo gula į lapų šūsnį šalia spausdintuvo. 

Didelio Pikto Vilko Žmona dažnai pavydėdavo jam vaizduotės. 

Kaip malonu būtų, - svarstydavo ji, - gyventi prasimanytuose pa- 
sauliuose, kur galėtum valdyti visų veikėjų likimus. Galėtum padaryti 
taip, kad kuris tik nori žmogus įsimylėtų. Galėtum ką tik nori nužudyti. 
Dalytum sėkmę ir nesėkmę, liūdesį ir džiaugsmą. Kokia įstabi prabanga! 

Ji dažnai vogčiomis dirstelėdavo į uždarytas kabineto duris ir 
spėliodavo, koks ypatingas pasaulis už jų įgauna pavidalą. Kaip prie 
savo laivo stiebo pririštas Odisėjas, ji troško išgirsti sirenos dainas. 

Ji stovėjo prie kriauklės ir nejudėjo. Vanduo bėgo jai ant rankų. 
Ji žinojo, kad reikia įberti miltelių į indaplovę ir ją paleisti prieš išei- 
nant į darbą, bet tą pavydo akimirką jai nudiegė kairį šoną, kiek že- 
miau krūties. Tas pojūtis - per menkas, kad būtų galėjusi pavadinti 
skausmu, - pervėrė ją baime, ir ji įsikibo į ruošos stalo kraštą, kad ne- 
pargriūtų, nes tuoj pat ją apėmė svaigulys. Akimirksniu jai pasidarė 
karšta, lyg būtų atsidariusios jos viduje degančios krosnies durelės, ir 
ji staigiai sulaikė kvapą. 

Į galvą atėjo vieninteliai žodžiai: Negali būti, kad ir vėl. 

Ji ėmė kvėpuoti rečiau, stengdamasi, kad širdis vėl imtų plakti 
įprastu dažniu. Užsimerkė ir atsargiai apžvelgė visą kūną. Jautėsi kiek 
panaši į mechaniką, taisantį paslaptingai sugedusį automobilio va- 
riklį. 

Priminė sau vos prieš kelias dienas buvusi pas savo gydytoją — 
ši patvirtino, kad ji visiškai sveika. Kaip visada ji kentė badoma ir 
maigoma pirštais, atsakinėjo į klausimus, plačiai prasižiojo, paskui 
juto, kaip prie jos prijungiami kardiografo gnybtai, ir laukė, kol 
aparatas išspjaus atsakymą. O gydytojai nusišypsojus ir ėmus ją ra- 
minti, jos balsas jai skambėjo kaip muzika, nors ji ne visai tikėjo jos 
žodžiais. 

Jokių simptomų. 

Ji ko neištarė šių žodžių balsu. 

Kai širdis šlubuoja, turi tokią bėdą: įsivaizduoji, kad kiekvienas 
dieglys ar nedidelė pauzė tarp širdies dūžių pranašauja galą. Jai ding- 
telėjo, kad neturi būti tokia paranojiška - juk jos gyvenimas nėra la- 
bai įdomus. 

Didelio Pikto Vilko Žmona iš indų džiovyklės, į kurią dėdavo di- 
desnius, į indaplovę netelpančius puodus, ištraukė didelę nerūdijan- 
čio plieno keptuvę ir iškėlė prieš akis. Švariame, blizgančiame metale 
matė savo atspindį, tik, kitaip negu veidrodyje, į ją žvelgiančios mo- 
ters portretas buvo kiek iškreiptas, neryškus. 


TRYS RAUDONOS 


Mintyse tarė: Kadaise buvai graži, nors tai buvo netiesa. 

Tada ėmė ieškoti skausmų. Akyse nieko. Lūpų kampučiuose 
nieko. Apdribusiuose skruostuose nieko. 

Ėjo toliau. Pėdose nieko. Kojose nieko. Viduriuose nieko. 

Pakėlė kairę ranką ir pakrutino pirštus. 

Nieko. Riešo nepervėrė staigus skausmas. 

Tarsi įžengdama į minų lauką, mintyse ėmė apžiūrinėti krūtinę - 
kaip tyrėjas nepažįstamą teritoriją. Iš lėto įkvėpė ir iškvėpė, visą laiką 
stebėdama savo veidą keptuvės atspindyje, tartum jis būtų ne jos ir 
ji galėtų pastebėti jame kokių ligos ženklų. Esama ekspertų, kurie 
studijuoja išraiškas, ir detektyvų, įsitikinusių, kad įdėmiai žvelgdami 
žmogui į veidą jie gali pasakyti, kada jis meluoja, apgaudinėja ar sle- 
pia ligą. Tokių ji matė per televizorių. 

Tačiau jos kvėpavimas atrodė ritmingas. Širdis plakė stipriai, vie- 
nodu ritmu. Pamaigė pirštais krūtinės ląstą. Nieko. 

Ir veidas liko bejausmis. Kaip pokerio lošėjo, - pamanė ji. Tada lė- 
tai padėjo keptuvę atgal į džiovyklę. Ne, viskas gerai. Nieko baisaus 
nebuvo. Skrandis ne visai gerai virškina. Šiandien tavo širdis nesustos. 

Priminė sau, kad reikia eiti į darbą - ir paskubėti, gal net lėkti gal- 
votrūkčiais, nes per tą baimę mirti kelias minutes užgaišo. 

- Išeinu! - sušuko. 

Po trumpos pauzės iš užrakinto kabineto pasigirdo slopus atsa- 
kymas: 

— Brangioji, galbūt išeisiu rinkti medžiagos. Galiu pavėluoti va- 
karienės. 

Ji nusišypsojo. Žodžiai „rinkti medžiagos“ ją padrąsino. Ji tikėjo, 
kad jis daro pažangą, ir jai užteko proto nedaryti nieko, kas galėtų 
sutrikdyti tą trapią būseną. 

— Gerai, mielasis. Kaip pasakysi. Jeigu tau reikės grįžti namo vėlai, 
paliksiu valgį mikrobangų krosnelėje. 

Didelio Pikto Vilko Žmona nelaukė atsakymo, bet nudžiugo. 

Pokalbis buvo toks kasdieniškas, koks tik gali būti tarp sutuoktinių. 
Toks paprastas, kad ją nuramino. Rašytojas dirba, o ji, bitė darbi- 
ninkė, kokia save laikė, išeina į savąjį darbą. Į tokį neapsakomai nor- 
malų gyvenimą negali įsibrauti joks neįprastas dalykas, toks kaip šir- 
dies smūgis. 


Ji du kartus apvažiavo mokytojams ir personalui skirtą automobilių 
aikštelę, kol rado vietą pačiame gale. Teks pėsčiai eiti penkiasdešimt 
metrų per žvarbų lietų, bet ponia Didelio Pikto Vilko Žmona čia 
nieko negalėjo pakeisti. Ji įvairavo automobilį į laisvą vietą, pasiėmė 
knygų krepšį, išlipo pro dureles ir išskleidė nedidelį skėtį, kol lietus 
kiaurai jos nepermerkė. 

Ji tuoj pat įlipo į balą ir nusikeikė. Tada nulenkusi galvą nuskubėjo 
per aikštelę link mokyklos administracijos pastato. 

Šlapią apsiaustą pakabino ant gembės šalia durų ir atsisėdo prie 
savo rašomojo stalo tikėdamasi direktorių nepastebėsiant, kad tru- 
putį pavėlavo. 

Jis išėjo iš savo kabineto - lankytojai galėjo pas jį patekti tik pro 
jos stalą - ir papurtė galvą, bet ne priekaištaudamas už vėlavimą ar 
skųsdamasis prastu oru, dėl kurio mokykloje buvo tamsu ir niūru. 
Rankoje jis laikė bylos popierius ir atrodė nusiminęs. 

— Ar galit nusiųsti žinutę panelei Džordanai Elis? - paklausė jis. — 
Tegul ateina pas mane šiandien po pietų per pertrauką arba gal po 
krepšinio treniruotės. 

- Žinoma, - atsakė ponia Didelio Pikto Vilko Žmona. - Skubus 
reikalas? 

— Vis tas pats, - liūdnai tarė direktorius. - Jos pažymiai iš visų da- 
lykų prasti, o dabar ponas Elisas ir jo žmona nori, kad būčiau teisėju 
jų grumtynėse dėl globos, todėl padėtis gerokai blogėja. 

Jis išspaudė blausią šypseną. 

— Argi nebūtų nuostabu, jei kai kurie tėvai paliktų savo vaikus ra- 
mybėje ir leistų mums su jais tvarkytis? 

Tai buvo gerai žinomas nusiskundimas ir malda, kurie niekada 
negalėjo būti išklausyti. 

— Pasirūpinsiu, kad ji šiandien pas jus ateitų, - atsakė Didelio 
Pikto Vilko Žmona. 

- Ačiū, - atsakė direktorius linktelėdamas galvą. Jis metė akį į po- 
pierių pluoštą savo rankoje ir patraukė pečiais. - Argi ne bjauru, kai 
dvyliktokai vėjais paleidžia savo ateitį? - paklausė jis. 

Klausimas buvo retorinis, tad Vilkienė žinojo, kad jai nereikia į jį 
atsakyti. Kam gali patikti, kai dvyliktokai prastai mokosi? Jiems sunkiai 
einasi mokykloje, paskui jie patenka į žemo lygio koledžus ir šitaip su- 
gadina mokyklos auklėtinių, įstojusių į prestižinius universitetus, tokius 
kaip Kolumbijos, Prinstono ar Jeilio, statistiką. Ji žiūrėjo, kaip jis grįžta 
į savo kabinetą, tebegniauždamas rankoje bylos popierius, nors ilgai- 
niui jie su visa juose pateikiama konfidencialia informacija atsidurs 
ant jos rašomojo stalo, kad ji juos surūšiuotų ir sudėtų į didelę juodą 
plieninę spintą kabineto kampe. Ji turėjo spintą, rakinamą kodu 17- 
08-96 - jos vestuvių data. 


SARA LOKSLI MUISTĖSI ANT KĖDĖS - jai buvo nepatogu sėdėti. Svaigo 
galva, ji visa trūkčiojo, jautė nuovargį ir jėgų antplūdį, tartum šios dvi 
būsenos būtų džiugiai sutarusios. Kiekviena praėjusi akimirka buvo 
nuobodi ir įdomi. Jai atrodė, kad netrukus kažkas nutiks: arba ji pra- 
ras sąmonę ir neatgaus jos visą parą, arba nusitaikys į pirmą žmogų, 
kuris pabels į jos duris, nors to niekas nepadarė jau ne vieną savaitę. 

Kelias pastarąsias dienas jos racioną sudarė be recepto parduoda- 
mos kofeino tabletės, degtinė „Stoličnaja“ su šviežiomis apelsinų sul- 
timis, krūva šokoladinių batonėlių, spurgos, saldžios bandelės ir ret- 
karčiais - žemės riešutų sviestu apteptas bananas. Žodžiu, kaloringas, 
tukinantis maistas, bet jai atrodė, kad nepriaugo nė pusės kilogramo. 

Jai norėjosi balsu nusijuokti. Įsivaizdavo cinišką reklamą: Negyvė- 
lės dieta. Tegul koks nors anonimas pagrasina jus nužudyti - pamatysite, 
kaip tirpsta kilogramai! 

Ji pasistatė kietą kėdę ten, iš kur matė namo priekį ir beveik visą 
įėjimą pro virtuvę namo užpakalinėje dalyje, šalia pasidėjo seną 
miegmaišį ir kelias pagalves, kad prireikus numigti galėtų kelias nak- 


ties valandas prasivolioti, apkvaitusi nuo kofeino ir degtinės, ant šios 

laikinos lovos. Miegamojo vengė. Baugino mintis, kad slėpsis kam- 
baryje, kuriame būdavo su savo vyru. Staiga miegamasis jai ėmė pa- 
nėšėti į kalėjimą, ir ji davė sau žodį nesileisti nužudoma kambaryje, 
kuriame kadaise patyrė tiek daug malonumo. 

Ji žinojo, kad tai atrodo tikrų tikriausia beprotybė, bet ši būsena 
jai dabar buvo visai priimtina. 

Prie durų į užpakalinę namo dalį ji sumeistravo savadarbę signali- 
zacijos sistemą: ištempė virvutę per durų angą, pririšo prie jos tuščių 
skardinių ir puodų, kad kiekvienas ją kliudęs sukeltų garsų barškesį. 
Lauke po palangėmis ji pribarstė sudaužytų butelių šukių, kad žmo- 
gus - ne, pamanė ji, Didelis Piktas Vilkas - bandydamas įsibrauti pro 
langus susipjaustytų rankas ar kojas. Ji ištempė vielą per porą pirštų 
virš kiekvieno laiptų iš rūsio popakopio, kad Vilkas užkliūtų ir par- 
griūtų, jei mėgins jais lipti. Be to, primėtė guolių rutulių ir senų stiklo 
rutuliukų ant rūsio grindų ir išsuko lemputę, tad patalpoje buvo 
tamsu kaip maiše, ir jos persekiotojas veikiausiai pargriūtų. 

Velionio vyro pistoletą laikė pasidėjusi šalia ir kartkartėmis pati- 
krindavo, ar užtaisytas ir saugiklis išjungtas, nors žinojo, kad jau tik- 
rino šimtą sykių. Grindys aplink buvo tikras šiukšlynas: plastikinės 
pakuotės, tušti vienkartiniai puodeliai ir buteliai. Sara nuspyrė toliau 
dalį prie basų jos kojų susikaupusių šiukšlių ir giliai atsiduso. Prakei- 
kimas! Nebus iš to naudos. 
muose“; jos veikiau priminė pasirengimą farsui negu apsaugą nuo 
žudiko, kuris nepastebėtas ir neišgirstas įsėlins į jos namus ir ją mie- 
gančią paskers. Ji žinojo, kad, nuovargio neišvengiamai įveikta, ji bet 
kurią akimirką gali atsijungti, ir tada jos nepažadins joks puodų barš- 
kėjimas. Ji per daug gerai žinojo, koks rūkas aptemdo sąmonę išgėrus 
svaigalų ar narkotikų. 

Svarbiausia, Sara neabejojo, kad Didelis Piktas Vilkas yra žudymo 
meistras, tikras profesionalas. Ji neturėjo jokių įrodymų, bet buvo įsi- 

tikinusi, kad tai tiesa. Tai jai kuždėjo nuojauta. Šeštasis pojūtis. Ne- 
laimės įžvalga. Nors nežinojo, kuo grindžia šį įsitikinimą, bet žinojo, 
kad Vilkas lauks tinkamos akimirkos - kai žinos, jog ji lengviausiai 
pažeidžiama. 

Pažeidžiama. Koks šlykštus, apgailėtinas ir per menkas žodis, — 
svarstė ji. - Jis, ko gero, tinka apibūdinti kiekvieną kiekvienos jos dienos 
ir nakties sekundę, nesvarbu, ką ji daro - miega ar su ginklu rankoje at- 
sisėdusi priešais lauko duris laukia. 

Apsidairė. Nugara užtirpo, skaudėjo galvą. Rodės, ji darė viską, 
kad apsisaugotų — taip darytų vidurinės mokyklos mokytoja. Žirk- 
lės, klijai ir storas ryškiaspalvis popierius - labai panašu į darbelių 
pamoką. Trūko tik susijaudinusių penktokų ir pakeltų džiugių balsų. 

Ji įsivaizdavo garsiai suplojanti delnais, kad patrauktų jų dėmesį. 
Gerai, mokiniai! Poniai Loksli reikia apsisaugoti nuo žudiko psichopato. 
Visi atneškite savo mėgstamas medžiagas prie lentos ir pastatykime 
sieną, kad jai būtų saugu! 

Žinojo, kad visa tai kvaila, bet nesumojo, ką dar daryti. 

Ji ilgai žiūrėjo į pistoletą gniaužiančią dešinę ranką. Gal reikėtų su- 
laužyti pažadą, duotą velioniui vyrui, - dingtelėjo mintis, - ir nukreipti 
pistoletą į save, kol prie durų nepasirodė Didelis Piktas Vilkas. 

Sara karčiai nusijuokė — staiga, tikra juoko papliūpa, lyg netikėtai 
būtų užėjęs linksmumas. Kaip smagu būtų pamatyti tokį reginį: Dide- 
lis Piktas Vilkas įsėlina į namus manęs žudyti ir pamato, kad aš jį aplen- 
kiau. Ką, velniai rautų, jis galėtų padaryti? Žudikas liko be taikinio. Iš 
jo pasijuokta. 

Tik aš to nematyčiau, nes jau būčiau negyva. 

Prisiminė Bobo Dilano dainos žodžius: „Nėra ko jaudintis, - va- 
gis jį guodė, - daug kas iš mūsų mano, kad gyvenimas tėra pokštas.“ 

Atrodė, kad tolumoje girdi ritmingus gitaros garsus ir tą gargždų 
balsą. Dainos žodžiai jai buvo visai logiški. Nėra ko jaudintis. 

Iš palengvėjimo ji giliai atsiduso, bet tuoj pat vos nesukliko, kai 

staiga išgirdo garsą prie lauko durų. Iš pradžių metėsi į šoną tarsi mė- 
gindama slėptis, bet paskui paknopstomis nuskubėjo į priekį su pis- 
toletu ištiestoje rankoje, pasiruošusi šauti. Jai atrodė, kad garsiai šau- 
kia kažką nesuprantama, bet tada suvokė, kad visi tie garsai sklinda 
tik jos galvoje. 


Nieko nėra blogiau už tylos keliamą triukšmą, - svarstė Karen Džeison. 

Ir nesvarbu, kur esi, - tikino ji save: ant scenos, savo darbo aplin- 
koje ar viena namie. 

Baigusi dienos darbus ji važiavo namo. Labai greitai įgijo laiko 
kainuojantį įprotį: iš greitkelio išsukusi į mažiau intensyvaus eismo 
kaimo keliukus, vedančius į nuošalų jos namą, jeigu užpakalinio 
vaizdo veidrodėlyje pamatydavo ką nors važiuojant iš paskos, su- 
stodavo šalikelėje ir kantriai laukdavo, kol automobilis, sunkvežimis 
ar dar kokia transporto priemonė pravažiuos pro šalį. Tik tada va- 
žiuodavo toliau. Ji nesileis niekieno sekama iš paskos. Šitokia ke- 
lionė - nuolat stabtelint, vėl pajudant, vėl sustojant šalikelėje prieš 
važiuojant toliau - buvo varginamai lėta, bet teikė jai pasitenkinimą. 
Ji neskubėjo grįžti į namus, nes juose nebesijautė saugi. 

Bėda ta, kad nors jai buvo neramu grįžti namo, tuo pat metu įtiki- 
nėjo save, esą nerimauti nėra pagrindo. 

Karen privažiavo posūkį į žvyruotą keliuką priešais savo namą. 
Nors prieš žiemą medžiai jau buvo numetę lapus, jie vis dar iš dalies 
užstojo namą. Jį matyti trukdė lyg sargybiniai išsirikiavę sodriai rudi 
ąžuolai ir tamsios pušys. Ji žvilgtelėjo sau už nugaros - ar ten nieko 
nėra - ir įsuko į keliuką. Kaip visada sustojo prie pašto dėžutės. 

Tačiau dabar sudvejojo. Kokias čia nesąmones išsigalvoji?! — pa- 
klausė savęs. - Pasiimk paštą! 

Ji nenorėjo lipti iš automobilio. Nenorėjo atidaryti pašto dėžutės, 
tartum bijodama, kad jeigu tai padarys, sprogs bomba. 

Nebuvo pagrindo manyti, kad, norėdamas susisiekti su ja antrą 
kartą, Didelis Piktas Vilkas pasinaudos paštu. Antra vertus, nebuvo 
pagrindo manyti, kad jis to nepadarys. 

Ji bandė primesti logiką savo širdžiai, kad ši nustotų daužytis. 
Prisimink medicinos mokyklos drausmę, — ragino save galvodama 
apie ilgas pamainas ir sielą gniuždantį nuovargį, kurį jai pavykdavo 
įveikti. - Lipk lauk. Pasiimk paštą. Eina jis šikt! Juk negali leisti kažko- 
kiam anoniminiam pokštininkui griauti tau gyvenimą. 

Paskui susimąstė, ar tikrai. Gal iš tikrųjų reikėjo leisti jam griauti 
jai gyvenimą. 

Karen ir toliau sustingusi sėdėjo prie vairo ir žiūrėjo, kaip tamsa 
varsto medžius it kardo kirčiais. 

Jautėsi įkliuvusi į spąstus tarp kasdienės užduoties - paimti są- 
skaitas, katalogus ir reklamines skrajutes - ir nelogiškos baimės: O kas, 
jeigu rasiu antrą laišką? 

Karen išjungė pavarą ir ėmė laukti. Tikino save, kad elgiasi kvailai. 
Jei kas nors pamatytų ją dvejojant prieš darant tokį prozišką dalyką, 
kaip pasiimant paštą, jai būtų gėda. 

Bet savęs neįtikino. 

Jai labai norėjosi tuoj pat su kuo nors pasikalbėti. Staiga jai pasidarė 
baisiai bjauru būti vienai, kai tiek daug metų nieko daugiau nenorėjo. 

Paskutinį kartą metusi žvilgsnį į vieną kelio pusę, paskui į kitą, 
išlipo iš automobilio panosėje priekaištaudama, kad elgiasi kaip 
paranoikė ir kvailė - bijoti nėra ko. Vis dėlto pašto dėžutę atidarė at- 
sargiai, tartum bijodama, kad viduje susirangiusi nuodinga gyvatė. 

Pirmiausia pamatė jau regėtą baltą voką, gulintį ant ryškiaspalvio 
drabužių katalogo. 

Ji staigiai atitraukė ranką, lyg iš tikrųjų išvydusi gyvatę. Prašiepu- 


sią nasrus su apnuogintais geluonimis ir pasiruošusią kirsti. 

— Džordana, aš labai susirūpinęs, - tarė direktorius tokiems žo- 
džiams deramu rimtu, retorišku tonu. - Visus iki vieno tavo moky- 
tojus stebina staigi tavo atžanga. Visi suprantame, kaip tave slegia pa- 
dėtis šeimoje, bet turi suvokti, kokie svarbūs tavo ateičiai šie metai. 
Laukia aukštoji mokykla, ir mes bijome, kad tu sužlugdysi galimybes 
įstoti į kokį geresnį universitetą, jeigu greitu laiku nepradėsi geriau 
mokytis. 

Džordana pamanė, kad pompastiškiau direktorius tiesiog nega- 
lėtų kalbėti. Kita vertus, kasdienė pompastika buvo natūrali visų pa- 
rengiamųjų mokyklų direktorių būties dalis, taigi jam negalėjai prie- 
kaištauti už tai, kad elgiasi, kaip iš jo tikimasi. 

Jeigu tau įkanda pasiutęs šuo, ar jis elgiasi neprotingai? Jeigu voverė 
pabėga, kai prieini per arti jos, ar ji elgiasi kvailai? Jeigu tave nori nudėti 
žudikas, ar tai kažkas netikėta? 

Džordana tarėsi tampanti filosofe. Ji neįdėmiai klausėsi direkto- 
riaus, čia drąsinančio, čia priekaištaujančio, - matyt, jis manė, kad 
deramas drąsinančių kalbų ir užuojautos šiupinys, pagardintas bai- 
siais grasinimais, privers ją pasitempti. 

— Mes turime padėti tau grįžti į vėžes, - kalbėjo jis, tarsi skelbda- 
mas svarbią, žemės drebėjimui prilygstančią tiesą. 

Grįžti į vėžes. Panašių frazių ji iki soties prisiklausė pastaraisiais 
mėnesiais, bet jos jai nieko nebereiškė. Jos tiko senajai Džordanai, 
kuri, jei ir nebuvo populiari, tai bent jau ne atstumta, kuri gaudavo 
gerus pažymius ir nekantriai laukdavo kitų mokslo metų. Naujoji 
Džordana net nebuvo tikra, kad jai liko ilgai gyventi. 

Ji apsidairė po kabinetą. Ąžuolinė knygų spinta, to paties stiliaus 
didelis rudas rašomasis stalas. Ant sienos - keli įrėminti diplomai, 
šalia - įrėminti vaikų piešiniai, savo spalvomis gyvinantys pilką ka- 
binetą. Kabojo ir įrėmintų nuotraukų. Vienoje direktorius šypsojosi 
su laiminga šeima kelionėje plaustu, kitoje jie visi susikibę rankomis 
pozavo Didžiojo Kanjono fone; galiausiai - montažas, vaizduojantis 

juos visus kažkokio įkopto kalno viršūnėje. Aktyvi, veikli, vieninga 
šeima, nė iš tolo nepanaši į jos. Jos byrėjo į šipulius. 

Tas mintis jai išblaškė direktoriaus žodžiai. 

— Kuo galiu tau padėti, Džordana? - klausė jis. 

Džordana susigriebė, kad sėdi ant kėdės kiek palinkusi į priekį ir 
susiėmusi už pilvo, tarsi ją kamuotų skausmas. Ji iš lėto atsitiesė, kad 
neatrodytų tokia vargšė. 

— Aš daugiau dirbsiu, - tarė. 

Direktorius padvejojo. 

— Vargu ar tai padės, Džordana. Svarbiausia - vėl susikaupti. 

— Aš labiau susikaupsiu, - atsakė ji. 

Jis vos pastebimai papurtė galvą. 

— Tau reikia pasistengti nepaisyti to, kas blaško dėmesį, ir sutelkti 
jį į tai, kas tau svarbu. 

— Pasistengsiu, - atsakė ji. 

Vos susilaikė neleptelėjusi: Po velnių, negi jūs nemanote, kad man 
svarbu likti gyvai?! 

— Mes visi norime tau padėti, Džordana, nes tavo ateitį nulems 
tai, ar ištversi šį sunkų laikotarpį. 

Galbūt ateities aš tiesiog neturiu. 

Ji giliai įkvėpė ir suėmė save į nagą. Direktorius - neblogas žmogus, 
pamanė. - Jis tikrai nori man gero. Pajuto šiokį tokį pavydą. Vargu ar 
jos tėvai pasikabinę ant kurios nors sienos bent vieną nuotrauką, ku- 
rioje jie visi ką nors darantys geresniais laikais, nors ji neprisiminė 
jokių geresnių laikų ar kad jie kada nors ką nors būtų darę visi drauge. 

Pagalvojo, ką atsakyti. Suprato: dabar būtų tinkamiausias metas 
užsiminti apie Didelį Piktą Vilką. 

Manot, kad aš šitaip visur susimaunu dėl tų šlykščių tėvų skyrybų? 
Velniai rautų, ne! Eina jie šikt! Iš tikrųjų - dėl kažkokio pamišusio tipo. 
Jis mano, kad esu Raudonkepurė, ir nori mane suryti. Iš tikrųjų ne suryti. 
Jis mane nužudys. Nors tai tas pats. 

Bet ji to nepasakė - tie žodžiai jai pasirodė pernelyg neįtikimi. 

Balsas jos galvoje šaukė: Jūs visi norite man padėti? Ką gi, gaukite 
man pistoletą. Nusamdykite asmens sargybinį. Pasikvieskit, po šimts vel- 
nių, jūrų pėstininkus - gal jiems pavyks mane apsaugoti! 

Nė viena iš tų piktų minčių neišsprūdo jai iš lūpų. Ji tik ramiai 
atsakė: 

— Stengsiuosi kiek įmanydama. 

Kalbėjo tyliai, beveik kaip per išpažintį, tik ji niekada išpažinties 
nėjo ir nesirengė greitu metu pradėti tai daryti. 

Atsakymas turėjo būti kitoks, ir ji pamatė nusivylimą direktoriaus 
akyse. Jai tai patiko - jis bent jau neveidmainiavo. 

Ji buvo beprasižiojanti vėl - išlieti skausmą dėl tėvų, dėl savo 
nesėkmių moksle, dėl to, kad yra visų atstumta, ir dėl baimės, kad 
kažkas ją persekioja ir įtraukė į pasmerktųjų mirti sąrašą, o ji nieko 
negali padaryti. Nedaug trūko, kad būtų viską išklojusi, bet susi- 
laikė. 

Ko neaiktelėjo. 

Jeigu papasakosiu jam apie Vilką, šis galbūt pirmiausia ims me- 
džioti jį. 

Džordana apsidairė. Laimingos šeimos nuotraukos. Ji negali stum- 
tijos į pavojų. 

Direktorius pasilenkė į priekį. Šis judesys daugeliui būtų rodęs 
susirūpinimą. Jai jis pasirodė plėšrūniškas. 

Galjis ir yra Vilkas, - staiga toptelėjo jai ir pajuto, kaip nusmelkia 
paširdžius. Ji susičiaupė - nusprendė savo paslapčių neatskleisti. 

Direktorius dvejojo, ir kabinetą lyg aitrūs dūmai užpildė nema- 
loni tyla. Kaip Džordanai pasirodė, po labai ilgos pauzės jis tarė: 

— Gerai, Džordana. Žinai, kad gali ateiti pas mane pasikalbėti, 
kada tik panorėsi. Manau, tau vėl reikia pradėti lankytis pas mo- 
kyklos psichologą. Jei nori ir manai, kad tai padės, galiu susitarti su 
juo dėl laiko... 

Pas psichologą su didžiuliu pistoletu, rupūs miltai, — tarė ji minty- 
se. - Toks galėtų padėti. O gal psichologas dar galėtų būti ir stiprus med- 
kirtys, tvirtu kirviu išgelbstintis Raudonkepurę. Tik Didelis Piktas Vilkas 
savajame pasakos variante numatęs ne tokią pabaigą, ar ne? 

Užuot atsakiusi į savo klausimą, Džordana atsistojo ir buvo be- 
linktelinti galvą, bet apsigalvojo ir tuoj pat ją papurtė - ne. Tada išėjo 
iš kabineto, greitai pražingsniavo pro direktoriaus sekretorę - ši ne- 
suprasi: ar jai šyptelėjo, ar piktai į ją dėbtelėjo, - nulipo plačiais laip- 
tais ir pasuko pro duris į mokyklos kiemą. 

Oras buvo žvarbus, bet gaivus; merginai atrodė, kad gali atsikąsti 
ir kramtyti šalčio gabaliukus. Jai norėjosi eiti į sporto salę, per anksti 
pasirodyti treniruotėje ir bėgti smarkiau negu komandos draugės. 
Norėjo išprakaituoti. Norėjo atsitrenkti į kitus kūnus. Jeigu kuri al- 
kūne iki kraujo prakirstų jai lūpą - nieko baisaus. Jeigu pati tai pada- 
rytų kitai - irgi nieko baisaus. Žengė porą žingsnių bendrabučio link, 
ketindama mesti knygų krepšį ant lovos ir eiti į treniruočių aikštelę, 
bet staiga persmelkė viena drąsą atimanti mintis: Kol pareisiu į bend- 
rabutį, bus atneštas paštas. 

Ji nežinojo gausianti antrą Vilko laišką, bet staiga apėmusi nesu- 
tramdoma panika ją tikino, kad taip ir bus. Jai baisiai nepatiko toks 
pojūtis: žinoti, kad kažkas negali būti tiesa, bet vis dėlto yra. Ji su- 
stojo kaip įbesta, tikėdamasi, kad vėsus oras ją nuramins. Gausiu antrą 
laišką, - pamanė. - Nežinau, iš kur tai žinau, bet žinau, kad taip bus. 

Iš dalies ji buvo teisi. 


Raudonos Pirmosios, Antrosios ir Trečiosios laukė po voką. 

Tik šįsyk laiško jame nebuvo. 

Kiekviename voke buvo vos po eilutę spausdinto teksto, šiek tiek 
skirtingo kiekvienai Raudonai. 

Karen Džeison gavo tokį: 
http://www.youtube.com/watch?v=wsxty 1xl.Raudona1. 
Sara Loksli tokį: 
http://www.youtube.com/watch?v=wftgh1xl.Raudona2. 
Džordana Elis perskaitė: 
http://www.youtube.com/watch?v=hgtsv 1xl.Raudona3. 
Kiekvienas buvo pasirašytas inicialais DPV. 

SUNKIAUSIA UŽDUOTIS ŽUDIKUI, - skubėjo rašyti Didelis Piktas Vil- 
kas, - tiksliai įvertinti tinkamą atstumą iki aukos. Turi būti arti - bet 
ne per daug arti. Pavojų galima apibūdinti nuvalkiotu palyginimu: kaip 
naktinį drugelį prie liepsnos tave traukia prie pasirinktos aukos. Nesu- 
dek. Tačiau sąveika - neatskiriama kiekvieno mirties šokio dalis. Troški- 
mas girdėti, lytėti, užuosti - nenumaldomas. Skausmo riksmai skamba 
lyg muzika. Artumo pojūtis žudant svaigina. Imkime kad ir visas gurma- 
niško valgio sudedamąsias dalis. Kiekvieno prieskonio, kiekvieno kompo- 
nento skonis ir kvapas susimaišo su kitų, ir tu gauni nepakartojamą po- 
tyrį. Pagaminti penkių žvaigždučių vertą vakarienę ir suplanuoti puikią 
žmogžudystę - tapatūs dalykai. 

Pasakoje vilkas ne tik seka Raudonkepurei iš paskos - tokia interpre- 
tacija pernelyg supaprastinta. Čia jis jaučiasi kaip namie. Jo galimybės 
dvigubai, gal net trigubai didesnės už jos. Jo rega aštresnė. Uoslė nepaly- 
ginti geresnė. Jis greitesnis už ją. Gudresnis. Miške jis jaučiasi kaip žuvis 
vandenyje, nes pažįsta kiekvieną medį, kiekvieną samanotą akmenį. Ji - 
tik išsigandusi įsibrovėlė, viena ir visiškai sutrikusi. Ji - jauna ir naivi. 
Jis senesnis, išmintingesnis ir kur kas labiau patyręs. Iš tikrųjų vilkas 

galėtų ją sudraskyti kada tik panorėjęs, kai ji tirštoje prieblandoje bejė- 
giškai klupinėja po erškėčių ir gervuogių tankynes. Bet tai būtų perne- 
lyg lengva. Nužudymas tada būtų pernelyg kasdienis. Proziškas. Vilkui 
reikia prisigauti arčiau. Jis turi tiesiogiai pabendrauti prieš jai mirštant. 
Tokiomis akimirkomis žudymo potyris ima jį neapsakomai jaudinti. 
Vilkas pasineria į jį visa kuo. Ausimis. Akimis. Nosimi. Dantimis. Jis 
nori girdėti, kaip iš nežinomybės dreba jos balsas, pajusti, kaip tankiai 
plaka jos širdis. Nori matyti jos akyse vis didėjančią paniką, kai ji pa- 
mažėle ima suvokti, kas dabar nutiks. Nori užuosti jos baimę. O galiau- 
siai jis nori sugniaužti letenoje visas intymias žudymo smulkmenas... 
prieš paragaudamas to, apie ką svajojo, ir apnuogina dantis. 

Vilkas juk irgi rašytojas, todėl jam reikia aprašyti jos mirtį. 

Iki tol jis greitai maigė klavišus, bet parašęs žodį „mirtį staiga atsi- 
stūmė su visa biuro kėde, kiek palinko į priekį ir smarkiai patrynė del- 
nus į senas velvetines kelnes. Pajuto apdilusius švelnaus audeklo iškili- 
mus ir karštį - panašiai trindamas du šakalius gali užkurti liepsną. Kilo 
noras atsidurti šalia kiekvienos Raudonos - vien tam, kad pamatytų, 
kokį poveikį padarė antras laiškas. Tas noras buvo toks nenumaldo- 
mas, kad jis bemat pašoko ant kojų ir ėmė kumščiuoti orą prieš save 
virtine staigių, trumpų smūgių, nelyginant boksininkas, ką tik suda- 
vęs varžovui labai stiprų smūgį ir dabar prišokęs prie pat jo, nes pajuto 
jo silpnumą ir galimybę laimėti dvikovą; jam nė motais vis garsėjan- 
tys žiūrovų šauksmai nei tai, kad tuoj suskambės gongas, skelbiantis 
raundo pabaigą. Vilkas nusisuko nuo rašomojo stalo su kompiuteriu ir 
išskubėjo iš kabineto. Jį užrakinęs pustekinis pasileido prie lauko durų. 
Nepamiršo pasiimti apsiausto nuo gembės prie jų, nors manė, kad jo 
neprireiks: jam ir taip jau buvo visai šilta. 

Važiavo įnirtingai, gal kiek per greitai, pažeisdamas taisykles, per 
sankryžas — degant geltonam šviesoforo signalui, kol pasiekė mo- 
kyklą. Sustojo gretimoje gatvėje, kur iš tolo pro juodus tvoros virbus 
galėjo matyti pagrindinius mokyklos takus. 

— Kurgi tu, Raudona Trečioji? - sukuždėjo. 

Žvilgtelėjo į laikrodį. Mintyse ėmė skaičiuoti mažėjančia tvarka: 
Penkios, keturios, trys... žinodamas, kad skambutis tuoj praneš ket- 
virtos pamokos pabaigą. Baigėsi Amerikos istorijos pamoka, tuoj prasi- 
dės anglų kalbos rašinio, - pasakė sau. 

Jis pasislinko žemiau ant sėdynės. 

— Nagi, skambėk, kad tave kur velnias! - ragino jis. 

Skambutis paklusniai sučirškė - Vilkas žinojo, kad taip ir nutiks. 

Stojo trumpa pauzė - lyg visa mokykla dvejodama būtų gūžčio- 
jusi pečiais, paskui atsivėrė durys ir į keturkampį kiemą suplūdo bū- 
riai paauglių, tikra mėlynų džinsų ir striukių su gobtuvais jūra. Moki- 
niai ėjo iš vienų klasių į kitas. Jis pasilenkė į priekį ir nuvalė priekinį 
stiklą iš vidinės pusės. 

— Kurgi tu, Raudona Trečioji? - pakartojo. 

Tada pastebėjo braškių raudonio plaukus, sukištus po megzta ke- 
pure. Mergina ėjo dvejodama, keliais žingsniais atsilikusi nuo būre- 
lio mokinių. Jis norėjo pamatyti, kaip ji suklumpa, gal net susmunka 
iš baimės ir paslika guli ant juodos skaldos tako. 

Vilkas nusišypsojo. 

— Aš čia, - tyliai tarė. — Ir tu tai Žinai, tiesa? 

Tikras atsakymas į šį klausimą buvo „ne“, bet geresnis — „taip“. 
jame pastate. Jis apsidairė. Buvo vienas, savo automobilyje, tuščioje 
gatvėje. Pamanė esąs užsimaskavęs, kaip kiekvienas miško plėšrūnas: 
paprastas žmogus prie paprasto automobilio vairo paprastą dieną, iš 
pažiūros nedarantis nieko nepaprasto. 

Jis paleido variklį. Dar du žingsniai, - tarė sau. - Gal pasiseks, ir 
pamatysiu važiuodamas. Pažiūrėsime ką. 

Giliai įtraukė oro. Užuodė netikrumą. Dvejonę. Šiuos vos junta- 
mus kvapus netrukus pakeis stipresnis - siaubo. 

Nė viena iš trijų Raudonų tuoj pat nerinko tos dienos paštu gauto in- 
terneto adreso. Iš pradžių kiekviena spoksojo į savo voką, o tada, kai 
neryžtingumas it kirminas ėmė graužti vidurius, jį atplėšė ir įsiste- 
beilijo į lapo viduryje užrašytą hieroglifą iš raidžių ir skaičių. Viena 
minutė virto dviem, dvi - dešimčia. 

Kiekviena Raudona pajuto visiškai nebevaldanti savęs. 


Karen Džeison metė voką sau ant kelių. Jau buvo grįžusi prie auto- 
mobilio vairo. Užrakino dureles ir sėdėjo nekrustelėdama, kol sukau- 
pusi drąsą voką atplėšė ir perskaitė vienintelę eilutę. Tada taip smar- 
kiai sugniaužė vairą, kad net krumpliai pabalo; iš baimės ji prarado 
laiko nuovoką. Jos būsena šiek tiek panėšėjo į sąmonę praradusio ar 
bet nebematė nei medžių, nei vingiuoto žvyruoto keliuko ar namo 
prie pat jo. Ji staiga nukrito kažkur kitur ir ten tai kilo, tai leidosi ant 
panikos sūpuoklių. Kai pagaliau skausmingai grįžo į pasaulį priešais, 
suvokė, kad netrukus tai, ką Vilkas siūlo jai pamatyti, dar labiau ją 
pažeis. 

Paskendusią tame savotiškame svaigulyje ją staiga persmelkė 
baimė, kai jai už nugaros priemiesčio keliu, einančiu pro keliuką 
priešais jos namą, pravažiavo automobilis. Jai pasirodė, kad automo- 
bilis sulėtina greitį ir jo vairuotojas ją nužvelgia, bet kol ji pasisuko, 
automobilis jau buvo dingęs. 

Jei koks nors automobilis apskritai buvo. 

Ji jau nebebuvo tuo tikra. 

Ji negalėjo surikiuoti savo minčių, išsiaiškinti savo jausmų. Ją, 
moterį, besididžiuojančią žiniomis ir gebėjimu kiekvienoje situaci- 
joje nuosekliai taikyti faktus, tai bene labiausiai baugino. Ji susigriebė 
spaudžianti vairą mirtinais gniaužtais ir išsigando, kad jį sulaužys. 
Staigiai įjungė pavarą, o akceleratoriaus pedalą nuspaudė taip, kad iš 

po ratų į šalis nulėkė akmenukai ir žemės. Vairą sukiojo it pamišusi, 
veltui mėgindama pabėgti nuo savo emocijų. 


Sara Loksli pasislėpė vonios kambaryje. 

Įėjusi užrakino duris, nupėdino prie praustuvo, prileido šalto van- 
dens, apsišlakstė veidą, ir vandens lašai sumišo su jos ašaromis. 

Jos kvėpavimas buvo trūkčiojantis, draskantis krūtinę. Rankos, 
įsikibusios į porcelianą, buvo šaltos, lipnios nuo prakaito. Ji pajuto, 
kaip jos atsileidžia, ėmė svaigti galva. Tikriausiai nuo visos tos išgertos 
degtinės ir kofeino, - įtikinėjo save melu, nors žinojo, kad dėl tokios 
savijautos kalta baimė. 

Juto prarandanti pusiausvyrą, tarsi tai, kas laikė ją stačią, būtų 
sunkęsis iš kūno nelyginant kraujas iš žaizdos. Nuleido akis į popie- 
riaus lapą. Norėjosi jį suglamžyti, įmesti į unitazą ir nuplauti vande- 
niu kaip išmatas. Vis dėlto, nors ir koks stiprus buvo šis troškimas, ji 
žinojo to nepadarysianti. 

Bent jau kol nepamatė, ką nori parodyti jai Vilkas. Ji nenorėjo ži- 
noti, kas tai. Kita vertus, ji žinojo turinti pamatyti. 

Ji sugniaužė popieriaus lapą ir, staiga apimta šleikštulio, pasisuko 
į unitazą ir ėmė baisiai vemti. 


Iš pradžių Džordana Elis sugniaužusi rankoje laišką susirangė ant 
lovos, tarsi netikėtai pakirsta ligos. Nepasijudino iš šios padėties be- 
veik penkiolika minučių. Neatitraukė akių nuo mažyčiame bendra- 
bučio kambaryje stovinčio rašomojo stalo ir atidengto skreitinuko 
ant jo. 

Prireikė didžiulių pastangų nukelti kojas nuo čiužinio ant 
grindų. Ne mažiau jų prireikė atsistoti ir žengti žingsnį iki kompiu- 
terio. Galiausiai, kai sudribo ant kėdės kieta atkalte, jai prireikė dar 

daugiau pastangų negu pirmiems dviem veiksmams, kad pakeltų 
rankas virš klaviatūros ir nuspaustų pirmas DPV atsiųsto interneto 
adreso raides. 

Kiekviena jos nuspausta raidė, skaičius ar pasvirasis brūkšnys lyg 
adata badė jai kūną. Parašiusi visą adresą dvejojo prieš nuspausdama 
įvedimo klavišą, elektronikos priemonėmis nusiųsiantį ją į pasaulį, 
kuriame pageidavo ją matyti Vilkas. 

Džordana stabtelėjo. Mėgino įsivaizduoti, ką šio paskutinio kla- 
višo nuspaudimas reikš jai ir jam. Klausė savęs, ar padeda sau, ar ken- 
kia. Jai dingtelėjo, kad įžengia į kažkokią pavojingą areną, kurioje žai- 
džiamas mirtinas žaidimas, tik niekas nepasakė jai taisyklių ir nedavė 
tinkamo ginklo, tad ji nuo pat pradžios bus bejėgė. Pergalė bus net ne 
neįtikima, bet apskritai neįmanoma. 

Žaisti galiu, - pamanė stengdamasi įkvėpti sau apsimestinio pasi- 
tikėjimo savimi. - Galiu žaisti bet kokį žaidimą. Geriau, negu jis mano. 
Vis dėlto ji dvejojo. Vos ne iki skausmo sukando apatinę lūpą, paskui 
tarė sau: Eina šikt!, ir su pačią apstulbinusiu svaigiu ryžtu nuspaudė 
įvedimo klavišą. 

Ekrane pasirodė gerai pažįstamas YouTube tinklalapio logotipas. 
Priešais pamatė tik stambiu planu nufotografuotą medį nuogomis 
šakomis apniukusio dangaus fone. 

Ji nenumanė, kas tai, ir į galvą ėmė grūstis gluminančios mintys, 
visos prasidedančios Kas, čia, ble?.. Ji paslinko žymeklį prie rodyklės 
„paleisti“ ir spragtelėjo. Ekrane atgijo vaizdai. Ji palinko į priekį ir 
ėmė įdėmiai stebėti. 

Iš pradžių nestabiliai, mėgėjiškai laikoma kamera šokinėjo rody- 
dama medžio vaizdą. Paskui ji staiga pasisuko, ir Džordana suprato, 
kad rodomas miškas. Matė ant žemės nukritusius lapus, į raizgalynę 
susipinančius kamienus, krūmus ir suvirtusius rąstgalius. Tačiau ne- 
šama per tamsų mišką kamera atrodė lengva, tarsi operatorius būtų 
atsipalaidavęs ir jam nereikėtų jokių pastangų. Kartais vaizde pasiro- 

dydavo blausūs saulės spinduliai. Džordana nusprendė, kad filmuota 
rūškaną dieną, vakarop. 

Ji žiūrėjo apkerėta. Vaizdai buvo rodomi tokiu kampu, kad buvo 
aišku, jog filmuojantysis be vargo ėjo pasirinktu taku. Tačiau ji nieko 
nepažino. Filmuota galėjo būti bet kur. 

Staiga kadras sustojo. Vaizdą užgožė toks ryškus šviesos blyksnis, 
kad Džordana loštelėjo lyg gavusi antausį. 

Keli vaizdai po šio buvo grūdėti, neryškūs, sunkiai galėjai pažinti, 
kas juose, bet paskui Džordana suprato matanti iš toli nufilmuotą pa- 
vakare einantį žmogų. 

Pamatė tuos raudonus plaukus. 

Pamatė savo mokyklos takus. 

Pamatė save. Vieną. 

Ji pamanė, kad tuoj ims klykti, bet, nors burna plačiai prasižiojo, 
iš jos nepasigirdo joks garsas. 

Filmuojamas objektas kurį laiką nesikeitė, ir ji žiūrėjo į save pačią, 
įeinančią pro bendrabučio duris. Jos užsidarė. 

Tada ekranas nusidažė juodai. 


11 


KALBĖDAMA TELEFONU KAREN stengėsi nutaisyti nerūpestingą, be- 
jausmį balsą. Ji surinko Apple parduotuvės, esančios prekybos centre 
maždaug už keturiasdešimties kilometrų nuo jos namų, numerį. Ji 
buvo sujungta su Kailu prisistačiusiu jaunuoliu iš parduotuvės „Ge- 
nijų baro“. 

— Turiu klausimą, susijusį su kompiuteriais, - tarė Karen stengda- 
masi kalbėti kuo glausčiau. 

— Aišku. Klokit, - atsakė Kailas neprimindamas jai akivaizdaus 
dalyko: dėl nieko kita į šią parduotuvę neskambinama. Fone ji gir- 
dėjo kitus mėlynais marškiniais vilkinčius „genijus“, atsakančius į 
klausimus apie bitus, baitus, parsisiuntimus ir atmintį. 

— Ar galima įkelti ką nors į YouTube anonimiškai? Aš ir vaikai su- 
manėme kaip nors ypatingai pasveikinti mano vyrą - jis tarnauja už- 
sienyje — su gimimo diena ir norime, kad mūsų sukurtas filmukas 
būtų jam netikėtumas ir jis negalėtų atsekti, nuo ko jis, nes nenorime 
išduoti antro netikėtumo, sumanyto jam, kai grįš namo... 


* Skyriai kai kuriose Apple parduotuvėse, kurių darbuotojai teikia pagalbą klientams firmos 


aparatinės ir programinės įrangos klausimais. 

Pasakėlę tuo ji ir baigė. Karen žinojo, kad ji labai kvaila, be to, vi- 
siškas melas, bet pamanė, jog jos pakaks įtikinti Genijų Kailą pasa- 
kyti tai, ką jai reikėjo sužinoti. 

— A... aišku. Įkelti anonimiškai? Juokų darbas, - atsakė jis. 

— Ir taip, kad būtų neįmanoma atsekti, kas įkėlė? 

— Taip. 

- Jeigu aš vis dėlto norėčiau sužinoti, kas įkėlė tam tikrą medžiagą, 
kaip man tai padaryti? 

- Įkelti lengva, atsekti sunku, - trumpai drūtai atsakė Kailas. 

— Ar galite man šiek tiek paaiškinti? - paprašė Karen tikėdamasi, 
kad balsas neišduoda ją slegiančios įtampos. 

— Na, iš tikrųjų turim du atskirus klausimus, - atsakė jis. - Pir- 
mas - įkelti medžiagą anonimiškai. Tai nėra labai sudėtinga. Reikia 
nusinešti skreitinuką prie vos ne bet kurio viešojo serverio, tarkim, 
kavinėje ar bibliotekoje. Ten sukuriate įgaliotą paskyrą kokioje nors 
interneto svetainėje, tokioje kaip Tor. Ji duos jums anonimiškumą 
užtikrinančią programą. Taigi medžiagą į YouTube jūs įkelsite per tokį 
serverį, kad niekas negalės išsiaiškinti, jog medžiaga siųsta jūsų, ir 
svetainę, slepiančią visą reikiamą kompiuterinę informaciją. Vadi- 
nasi, net jeigu kam nors pavyktų išsiaiškinti adresą, tas žmogus atsi- 
durtų aklavietėje. 

— Atrodo, įkelti medžiagą - daug darbo. 

— Nelabai. Pavažiuojat gabaliuką automobiliu, užsisakot puodelį 
pasakiškai brangios kavos ir paslapčia kelis kartus spragtelit klavišą. 
Pasivadinat prasimanytu vardu, kuris niekam nieko nereiškia. Saky- 
čiau, palyginti menki nepatogumai žmogui, siekiančiam visiško slap- 
tumo. 

Kailui, matyt, šis klausimas jau kiek pabodo. 

— Bet farai... 

— Ne, - bemat pertraukė ją jis, jau kur kas entuziastingiau. - Jokių 
galimybių. Niekaip. Jie atsidurtų toje pačioje elektroninėje aklavie- 

tėje. Jei bibliotekoje ar kavinėje su viešuoju serveriu nėra stebėjimo 
kamerų, kai jūsų medžiaga įkelta, galit išeiti iš pasirinktos svetainės — 
Tor ar kitos, - niekas to nepastebės, o jūs jau būsit dingusi. 

Karen pamanė: Didelis Piktas Vilkas žinos apie stebėjimo kame- 
ras. Negali nežinoti. Žinos apie kompiuterius. Ir apie svetaines, užti- 
krinančias anonimiškumą. Staiga jai kilo mintis, kad jis žinos viską. 

— O atsekti, kas... 

— Norit pasakyti, jei kas nors įkeltų medžiagą anonimiškai, kaip 
kad savo vyrui norit padaryti jūs, ir kas nors sumanytų rasti siuntėją? 

Kailas atsakė kiek pašaipiai, tarsi būtų supratęs, kad ji kalba visai 
ne apie savo vyrą, bet sutinkantis žaisti šį žaidimą. 

Iš tikrųjų kaip tik tai jai ir rūpėjo. Ji pajuto, kaip susispaudžia vidu- 
riai, lyg kas būtų ją iš visų jėgų apglėbęs. Pažastys suprakaitavo. Pri- 
minė sau kalbėti lengvabūdišku, abejingu, nerūpestingu tonu, nors 
tai buvo bemaž neįmanoma. 

Iš balso ji sprendė, kad Kailas jaunas, turbūt dvidešimties su tru- 
pučiu, bet apie kompiuterius išmano kur kas geriau už ją. 

— Būtent, - tarė ji. 

— Manau, pagal įstatymus YouTube privalo išsaugoti kuo daugiau 
informacijos - jei kreiptųsi policija ar koks advokatas su teismo nu- 
rodymu. Teisėsauga jautriai reaguoja į bauginimus ir grasinimus 
internete, nes visoje šalyje dėl jų iškelta daugybė bylų. Svetainių re- 
putacija labai nukenčia, kai koks niekšelis mokinukas įkelia ką nors 
norėdamas pažeminti ar įbauginti buvusią merginą ar vaikiną. Taip 
pat elgiasi Facebook. Bet teisėsaugininkai taip pat atsidurtų panašioje 
aklavietėje. Nežinau, kaip sektųsi kariškiams, CŽV ar panašių orga- 
nizacijų agentams, žodžiu, šnipams. Jie turi labai neprastos, be galo 
slaptos įrangos blogiukams susekti, pavyzdžiui, Irake. Bet kiekvienam 
geram specialistui, dirbančiam federalinei valdžiai, tenka dešimt, o gal 
net visas milijonas kompiuterių profesionalų, dirbančių tam, kad juos 
pranoktų. Ir tie, ne valdžios išlaikomi, yra kur kas didesni meistrai. 

Karen nesumojo, ko dar paklausti, bet Kailas paslaugiai pasakojo 
toliau ir jo balse pasijuto jaudulio gaidelės. 

— Kažką panašaus matai filmuose ir per televizorių. Nuolat rodo- 
mos scenos, kai geriukai ar blogiukai įsilaužia į svetimus kompiute- 
rius ir sužino kokį mirtinai pavojingą dalyką apie kokį bičą ar ką nors 
pikantiško, sklandančio kibernetinėje erdvėje. Visa tai atrodo įtiki- 
namai, ir tu patiki, ar ne? 

— Nair kas? - paklausė Karen. 

Niekas iš to, ką išgirdo iš Kailo, jos nenuramino. Ją net ėmė py- 
kinti. 

— Taip yra todėl, kad paprastai tai būna visai tikroviška. 

— Ačiū, Kailai, - padėkojo Karen. - Galbūt turėsiu paskambinti 
jums dar kartą. 

— Prašom, daktare, - prieš padėdamas ragelį tarė jis. 

Ji ne iš karto suvokė, kad Kailui neprisistatė. Ir nepasakė savo pro- 
fesijos. Vadinasi, telefono aparatas rodo jam, kas skambina. Ji kurį 
darbo telefono numerius, mobiliojo numerį. Kur dingo jos privatumas? 
Ta mintis ją gąsdino. 

Tada vėl pasisuko į kompiuterio ekraną. Vaizdas jame gąsdino dar 
labiau. 


Sarai išdžiūvo ašaros. 

Jautėsi lyg neapgalvotai įėjusi į tamsų kambarį žinodama, kad kaž- 
kur grindyse yra anga, pro kurią ji įkris į kažkokią begalinę užmarštį. 
Nesvarbu, kaip atsargiai ji slinks į priekį, - anga žioji priešais ir iš- 
vengti jos neįmanoma. 

Ji kurį laiką stebeilijo į kompiuterio ekraną, žiūrėdama siužetą 
YouTube trečią ar ketvirtą kartą. O gal penktą - ji nebeskaičiavo. 

Staiga ji stvėrė nuo šalia stovinčio staliuko vyro revolverį. Dar ge- 

rai nesupratusi, ką daro, išjungė saugiklį, atsistojo nuo kėdės ir nubil- 
ir ėmė sukioti ginklą dešinėn ir kairėn, taikydamasi pro vamzdį, smi- 
lių tvirtai laikydama ant gaiduko, pasirengusi tuoj pat šauti. 

Eikš, kad tave kur velnias! Nagi eikš! Aš pasiruošusi akistatai su tavim! 

Ji įsivaizdavo šaukianti, bet tuoj susigriebė: dantys taip smarkiai 
sukąsti, kad net žandikaulį paskaudo. 

Ji antrąsyk pasisuko į dešinę, paskui vėl į kairę - šiek tiek panašiai 
kaip ant stalo besisukantis vilkutis. 

Galop nuleido ginklą ir įjungė saugiklį. Iš lėto iškvėpė. Pajuto oro 
gaivą ir mėgino spėti, kaip ilgai buvo sulaikiusi kvapą: kelias sekun- 
des, minutę ar visą dieną. 

Staiga ginklas rankoje apsunko ir trinktelėjo jai į šlaunį. 

Sarai norėjosi juoktis. 

Nematyti nė vieno žmogaus. Niekas neina gatve priešais jos 
namą nei iš vienos, nei iš kitos pusės. Lėtai nepravažiuoja jokia ma- 
šina. Akiratyje — nė gyvos dvasios. 

Jiems visiems pasisekė, - pamanė. Visiems kaimynams, kurie pas ją 
nebeužsuka. Visiems nepažįstamiesiems, kurie tuo metu galėjo eiti 
pro jos namą. 

Jiems visiems pasisekė, kad liko gyvi. 

Mintyse sakė, kad būtų nutaikiusi pistoletą, nuspaudusi gaiduką 
ir nudėjusi kiekvieną, kurį būtų pamačiusi. Nesvarbu, ar jis būtų 
buvęs Didelis Piktas Vilkas, ar ne. Jai ėmė atrodyti, kad kiekvienas 
aplink - Didelis Piktas Vilkas. 

Sara atsiduso ir grįžo vidun. Jai dingtelėjo keista mintis: visi kai- 
mynai ją visiškai užmiršo. Niekas nenorėjo užsikrėsti jos nevilties vi- 
rusu, todėl niekas nepripažino, kad ji egzistuoja. Nebepripažino. 

Galiu nuoga stovėti priešais savo langą. Galėčiau nuoga eiti gatve su 
pistoletu rankoje. Galėčiau šokti nuoga kelio viduryje ir šaudyti kur pano- 
rėjusi, ir niekas nekreiptų į mane dėmesio, - sakė sau. - Tapau nematoma. 

Kilo pagunda ką nors tokio pamėginti, bet tik užrakino duris, pa- 
tvarkė savo apgailėtiną signalizacijos sistemą iš skardinių ir butelių ir 
grįžo prie kompiuterio. 

Į galvą įšliaužė dar viena mintis: esu nematoma visiems, išskyrus 
vieną žmogų. Girdėjo trumpus, skausmingus savo įkvėpius. Sara nu- 
leido ranką, pistoleto vamzdžiu paspaudė rodyklę „Paleisti“ ir dar 

Tik šįsyk iškėlė ginklą ir nutaikė į vaizdus priešais. 


Raudonos Pirmosios vaizdo įrašas prasidėjo taip pat kaip Raudonos 
Trečiosios - kamera greitai, nelyginant žvėris pažįstama vietove, su- 
kosi po kažkokį nepažįstamą medžių guotą. Pirmą kartą žiūrėdama 
Raudona Pirmoji įsivaizdavo, kad filmuojama miške už jos namo. 
Ne kitaip. Bauginanti mintis. Paskui pasirodė iš toli nufilmuoti ka- 
drai. Juose ji, nepagydomų ligonių slaugos skyriaus automobilių 
aikštelėje vogčiomis rūkanti cigaretę, kaip buvo įpratusi po stebėtos 
mirties, naiviai manydama, kad niekas nemato, kaip ji nuolaidžiauja 
pavojingam savo įpročiui. 


Raudonos Antrosios siužeto pradžia panėšėjo į kitų Raudonų: grei- 
tai nufilmuotais miško vaizdais, tik šie perėjo į kadrus, padarytus 
pro automobilio langą iš didelės su nuolaida parduodamų gėrimų 
parduotuvės automobilių aikštelės. Šią vietinę parduotuvę Raudona 
Antroji puikiai pažinojo. Kamera rodė tą patį parduotuvės vaizdą vos 
ne visą amžinybę, kol pro plačias stiklines duris išėjo ji pati, su glėbiu 
popierinių maišų, prigrūstų gėrimų butelių. Kamera sekė ją, kol ji 
įsėdo į automobilį ir nuvingiavo pažįstama gatve. 

Visi šie filmukai buvo susukti pastaraisiais mėnesiais, ne niūrią žie- 
mos pradžią, kai trys Raudonos pasijuto spąstuose. Filmuotoje me- 
džiagoje medžiai dar buvo su lapais. Drabužiai bylojo apie šiltesnį 
metų laiką. 

Dviejuose filmukuose buvo ilgokas finalinis vaizdas. Raudonos 
Pirmosios - cigarečių dūmų, sruogomis kylančių jai virš galvos. Pa- 
skutiniuose Raudonos Trečiosios kadruose ji dingo bendrabutyje, 
tartum praryta vakaro prieblandos. O štai Raudonos Antrosios 
vaizdo įrašas baigėsi nepelnytai žiauriu akcentu. Po kadrų, nufl- 
muotų jai išvažiuojant iš gėrimų parduotuvės aikštelės, pasirodė ki- 
tas vaizdas. Pirmą kartą jį pamačiusi, Raudona Antroji garsiai sukliko 
iš skausmo ir sielvarto. 

Kapas. Paminklinis akmuo. Du vardai, po jais - ta pati data. Myli- 
mas vyras. Mylima dukra. Mirę. 

DŽORDANAI PRIREIKĖ didžiulių valios pastangų, kad susikauptų per 
popietinę krepšinio treniruotę. Kiekvienas mėginimas atsikratyti 
varžovių gynėjos, pastatyti užtvarą ar mesti į krepšį atrodė nevykęs, 
nei šioks, nei toks. Kai niekieno nedengiama nepataikydavo lengvo 
metimo iš po krepšio ir kamuolys sužvangindavo lanko priekį, ko- 
mandos draugės kaip visada imdavo piktai šaukti, o trenerio asisten- 
tas paskubomis papriekaištaudavo: „Neskubėk, Džordana, nusitai- 
kyk!“ Bet nors tribūnose nebuvo nė vieno žmogaus, ji įsivaizdavo, 
kad ją stebi dar kažkas ir kad net akimirkos atsipalaidavimas, baigęsis 
netaikliu metimu žaidėjoms besigrumdant per treniruotę, reiškia kai 
ką gerokai svarbesnio. 

Ji buvo įsitikinusi, kad išoriškai neturi rodyti jokio silpnumo. Nė 
menkiausio. Net akimirkos nesėkmės. Kiekviena yda galėjo tapti ke- 
liu, kuriuo ją pasigaus Didelis Piktas Vilkas. Ji turi būti tobula visa 
kuo, - nors žinojo toli gražu tokia nesanti, - kad neprisileistų Dide- 
lio Pikto Vilko. Gal ši mintis buvo visiškai absurdiška, bet ji sunkia 
našta slėgė jai pečius. Ji svarstė, ar ne Didelis Piktas Vilkas sutrukdo 
jai pašokti ir kovoti dėl atšokusio kamuolio. Gal jis geba neleisti jai 

atitrūkti nuo grindų net nebūdamas netoliese - vien priversdamas ją 
galvoti, kad jis šalia. 

Šalia, bet ne visai. Arti, bet ne per arti. 

Džordana sugniaužė kumščius. 

Jaišovė mintis. Ji lakstė per aikštelę - darė privalomą greičio pratimą 
treniruotės pabaigoje: skuodi nuo galinės iki baudos metimo linijos, ją 
palieti ir leki atgal, paskui nuo galinės iki aikštelės vidurio linijos, ją 
palietusi - atgal; nuo galinės iki baudos metimo linijos kitoje aikštelės 
pusėje, ją palietusi - atgal; galiausiai kuo greičiau nuo vienos galinės li- 
nijos iki kitos, o ją palietusi - atgal. Visos merginos baisiausiai nemėgo 
šio pratimo, nors žinojo, kad jis labai vertingas. Džordana dažniausiai 
baigdavo jį pirma ir didžiavosi galinti rasti dar neišnaudotų jėgų. Tuo 
metu ji negalėjo galvoti apie nieką daugiau, vien apie skausmą ir du- 
sulį, apėmusį padėjus tiek pastangų, bet pasilenkus paliesti baudos 
metimo linijos kitoje aikštelės pusėje jai dingtelėjo, kad turi rasti būdą, 
kaip susisiekti su kitomis dviem Raudonomis, nors Didelis Piktas Vil- 
kas galbūt kaip tik to ir nori. Ir pamanė žinanti, kaip tai padaryti. 

Ji nežinojo, kiek teisinga klišė „Kiekis prilygsta stiprybei . Ji tuo 
abejojo. 

Džordana sulaukė vėlaus vakaro, tik tada paleido į YouTube įkeltą 
filmuką, kuriame ji eina į bendrabutį. Namų darbų beveik neruošė - 
ištisas valandas spoksojo į kompiuterio ekrano užsklandą - iš kos- 
moso darytą Žemės fotografiją, - kol minutės atslinko prie vidur- 
nakčio. Pasakė sau, kad net Didelis Piktas Vilkas turi kada nors 
miegoti. Be to, ko jam nerimauti? Nemiga kamuoja ne jį, o ją ir kitas 
dvi Raudonas. Vilkas tikriausiai kietai miega kiekvieną naktį. 

Viename jos filmuką rodančio ekrano kampe buvo langelis, skai- 
čiuojantis peržiūras - S. Tiek kartų Džordana jį žiūrėjo. Ji įsmeigė 
akis į šį skaičių. Penki penki penki, - kartojo mintyse. 

Giliai įkvėpusi ir jusdama, kad žengia į kažką nežinoma, Džor- 
dana prisitraukė klaviatūrą ir ėmė greitai spausdinti. 

Iš pradžių greitomis atliko paiešką, įvedusi raktažodį „raudona“ 
ir uždavusi išdėstyti nuorodas chronologiškai. Kompiuterio ekrane 
pasirodė meniu, virtinė kadrų ir YouTube adresas. Džordana pamatė 
pankroko grupę - tatuiruotus vyrukus odiniais apdarais, atostogau- 
jančią, kaip ji spėjo, šeimą, galiausiai avangardistinį, turbūt preten- 
zingą tapytoją priešais skaisčiai raudoną paveikslą; šis kažką vaizdavo, 
tik mergina nesuprato ką. Tačiau daugybėje potencialių atsakymų į 
jos užklausą buvo du vaizdo filmukai, rodantys vien mišką - kaip jos 
filmuko pradžioje. 

Pirmasis prasidėjo medžiais, paskui perėjo prie filmuotos iš gana 
toli moters ilgu baltu gydytojo chalatu, rūkančios kažkokios neaiš- 
kios automobilių aikštelės kampe. Moteris atrodė maždaug jos moti- 
toks pat trumpas kaip jos. Tada paleido antrą filmuką ir pamatė tokį 
pat skubėjimą pro medžius, paskui - neryškų atvaizdą jaunesnės mo- 
ters, išeinančios iš gėrimų parduotuvės. Moteris atrodė prislėgta rū- 
ginos pirštai pakibo virš klaviatūros; kai buvo besustabdanti įrašą, 
pamatė ekrane naują vaizdą. Nors buvo ne visai ryškus, ji įžiūrėjo du 
vardus ant paminklinio akmens. 

Ji griebė rašiklį, popieriaus lapą ir užsirašė viską, ką galėjo, kol 
vaizdas neišnyko. Tada paleido įrašą antrą ir trečią kartą, kol įsitikino 
nurašiusi nuo kapo visą informaciją. 

Du vardai. Viena data. 

Tada paleido ankstesnį filmuką antrą kartą ir mėgino pamatyti 
gatvės, parduotuvės ar įstaigos pavadinimą, ar dar ką, iš ko galėtų ką 
nors sužinoti. Tačiau rūkanti moteris baltu chalatu galėjo būti bet kas, 
automobilių aikštelė - bet kur. Džordanai nereikėjo skaityti interneti- 
nio adreso, kad suprastų žiūrinti į Raudoną Pirmąją ir Raudoną Antrąją. 

Jai tai pasakė raudoni plaukai. 


Pirmiausia jai kilo noras sukuždėti į ekraną: Aš čia! Aš čia pat! 

Ji dvejojo. 

Pirmą kartą ji aiškiai suprato: Aš ne viena. 

Anksčiau ta mintis tebuvo abstrakcija. Dar dvi moterys? Kur? Kas 
jos? Bet dabar jas matė, ir jos galėjo ją pamatyti, jei pasistengtų. 

Mėgino suvaldyti mintis. Kurį laiką įsivaizdavo, kad viskas jos 
gyvenime sūkuriuoja ir baigia ištrūkti iš jos suvokimo ribų, bet štai 
šis dalykas yra svarbiausias, ir jei dėl visų kitų nieko negali padaryti, 
žinojo turinti būti drausminga ir protinga imdamasi ko nors dėl jo. 
Yra tik viena mokykla, viena šeima, vienas pasaulis, - sakė sau. - Didelis 
Piktas Vilkas, tu, tu ir aš. Jis žinos, ką mes visos darome. Jis stebi, galite 
tuo neabejoti. 

Džordana suskleidė YouTube langą ir atsidarė Gmail. Vos per 
kelias minutes atidarė naują paskyrą su nauju elektroniniu adresu: 
Raudona3(Agmail.com. 

Tada grįžo į YouTube ir po abiem filmukais įkėlė tą pačią žinutę: 

Čia Raudona Trečioji. Turim pasikalbėti. 

Įkėlė nuorodą į savo vaizdo įrašą, tikėdamasi, kad Raudona Pir- 
moji ir Raudona Antroji pamatys, ką ji darė, ir paseks jos pavyzdžiu. 
Ji bandė proto bangomis nusiųsti kitoms dviem moterims mintį: Di- 
delis Piktas Vilkas tai pamatys. Nė akimirkos nemanykit, kad jis nepri- 
sijungė prie šių vaizdo įrašų ir neseka jų kas minutę, tikėdamasis, kad 
darysit tai, ką padarėt. 

Bandė save drąsinti, bet spėliojo, ar neatidaro kažkokių durų, o to, 
kas už jų, jai geriau nepamatyti. Šešėlių pasaulis, - pamanė ji. 

Atsakymo jai nereikėjo laukti ilgai. Staiga peržiūrų skaičiaus lan- 
gelyje pasirodė 6. 

Sulaikiusi kvapą ji skaičiavo sekundes, kurių kažkam prireiks per- 
žiūrėti jos filmuką. 

Tada kompiuteris skimbtelėjo pranešdamas apie gautą naują paštą. 

v-o- oo 


Ji aiktelėjo, kai rankose šokinėjanti kamera vietoj miško vaizdų 
parodė žmogų tolumoje. 

- Bet ji visai dar vaikas! - sukuždėjo ji garsiai, tarsi tai, kas vyksta, 
būtų iš prigimties nesąžininga Raudonai Trečiajai dėl jos amžiaus. 

Įspėjo save būti atsargią - visa tai gali būti spąstai, bet jos pirštai 
tuoj pat ėmė lakstyti po klaviatūrą, spausdindami žinutę kompiute- 
riu, kurį ji naudojo savo komiškiems pasirodymams. Iš tikrųjų ji ne- 
sitikėjo, kad pakeitusi kompiuterį taps kiek saugesnė, bet ją kažkiek 
guodė iliuzija, kad ši jos gyvenimo pusė vis dar paslaptis Dideliam 
Piktam Vilkui. 

Sekdama Raudonos Trečiosios pavyzdžiu, susikūrė naują elektro- 
ninio pašto adresą: Raudona1 (Ogmail.com. 

Paskui parašė: 

Kas jūs? 

Ir kas yra Raudona 2? 


13 


DipELIs PIKTAS VILKAS apsirengė rūpestingai - seną tvido švarką, 
mėlynus marškinius apibrizgusia, sagutėmis kampuose prisegama 
apykakle ir tokiais pat apibrizgusiais rankogaliais. Pasirišo susiglam- 
žiusį dryžuotą kaklaraištį. Užsimovė išblukusias rusvai žalsvas kel- 
nes, apsiavė nudremžtus rudus batus. 

Į seną žalio brezento krepšį įsimetė nedidelį naujutėlį itin mo- 
dernišką skaitmeninį diktofoną, keletą pigių rašiklių, nedidelį blok- 
notą ir paskutinės savo knygos egzempliorių minkštais viršeliais. 
Knygos sidabriniame ir juodame viršelyje puikavosi kruvinas peilis 
dantytais ašmenimis, nors joks knygos veikėjas jos puslapiuose to- 
kio nepanaudojo. 

Jis stabtelėjo ir prismaukdamas kaklaraiščio mazgą prie pat kaklo 
pasisuko į veidrodį. Prisiminė bjaurų pokalbį su buvusiu savo lei- 
dėju, kai pasiskundė dėl šio neatitikimo. „Velniai rautų, tas suknistas 
viršelio dailininkas nepasivargino perskaityti nė vieno, ble, mano 
parašyto žodžio! Jeigu jam užduotum keletą klausimų apie tai, kas 
rašoma knygoje, į kuriuos reikėtų atsakyti „taip“ arba „ne', jis nesu- 
gebėtų to padaryti!“ Savo pasipiktinimą ir nuoskaudą jis išliejo siu- 

tulingu, jokių kompromisų nepripažįstančiu balsu. Leidėjas visai 
jo nesiklausė. Mat naujam viršeliui būtų prireikę nemažų išlaidų, o 
leidykla nenorėjo jų patirti. Šis prisiminimas paliko jam kartų skonį 
burnoje, jis visas išraudo, tartum šitaip būtų buvęs įžeistas ne prieš 
penkiolika metų, bet ką tik, šį rytą. Naujoji jo knyga, - nusprendė, - 
nesulauks tokios nepagarbos. 

ūgiu, sukiodamasis į visas puses it išsiruošusi į išleistuvių vakarą pa- 
auglė. Galiausiai ant nosies galo užsidėjo akinius raginiais rėmais ir 
apsivilko seną gelsvai rudą dvieilį lietpaltį, kuris lyg maišas kabojo 
ant jo ir sulig kiekvienu žingsniu plaikstėsi į šalis. Pro miegamojo 
langą matė, kad diena šlapia, darganota, ir svarstė, ar nepasiėmus skė- 
čio, bet nusprendė, kad keli lietaus lašai ir vėjo pašiaušti gerokai išre- 
tėję plaukai darys jį kiek nevalyvą - kaip tik tokio įvaizdžio jis siekė. 

Jis buvo labai tvarkingas, bet kiekvienam iš šalies atrodys gerokai 
apsileidęs ir visiškai nepavojingas, nuo tikrovės atitrūkęs svajotojas. 

Vilkas nusprendė pridėti dar vieną skyrių šiuo metu rašomoje 
knygoje. Jį pavadins „Kaip susilieti su aplinka“. 

Kai esi ne toks kaip kiti, tikrai unikalus, - sakė jis sau, - turi rūpes- 
tingai tai slėpti. 

Jis susikaupė, žvilgtelėjo į laikrodį ir įsivaizdavo, kur šią akimirką 
kiekviena Raudona. Girdėjo jų balsus. Drebančius. Kupinus baimės. 
Įsivaizdavo, ką pajustų palietęs jų odą. Ji būtų pašiurpusi iš baimės. 
Nepagailėjo laiko jas įsivaizduoti, tartum galėtų užpildyti savo esybę 
kažkuo, pavogtu iš jų. 

Jis prašneko balsu, tinkamu žmogui, skaitančiam vaikišką kny- 
gelę. Jo klausytojos buvo Raudona Pirmoji, Raudona Antroji ir Rau- 
dona Trečioji. 

— Kokios didelės tavo akys, senele... - laibai verkšleno jis, paskui 
suriaumojo sodriu, ryžtingu, valdingu balsu: - Kad geriau matyčiau 
tave, brangute. Ir tave, brangute. Tave taip pat, brangute. 

Tada nusijuokė, lyg ką tik papasakojęs juokingiausią, tiesiog pri- 
trenkiantį anekdotą, kokį išgirdę žmonės ima plekšnoti sau per ke- 
lius ir šalia sėdintiems per nugarą, apsisuko ir išėjo iš namų. Vilkui 
atrodė, kad už nugaros girdi ataidintį juoką. Jis greitai nuėjo prie 
automobilio, ir garsai išnyko. Jis nenorėjo pavėluoti į paskirtą susi- 


tikimą. 


Prie policijos nuovados purškė lietutis. Ne toks smarkus, kad žmogų 
permerktų kiaurai, tik darantis vėsų orą šlykščiai drėgną. Jis pasikėlė 
lietpalčio apykaklę ir nuskubėjo per automobilių aikštelę. 

Nuovada buvo šiuolaikiniame pastate ir sudarė ryškų kontrastą 
didingiems plytiniams karalienės Viktorijos laikų stiliaus namams, 
kuriuose daug dešimtmečių buvo įsikūrusios kitos valdiškos mieste- 
lio įstaigos. Malonus jo miestelis - kiek per mažas, kad būtum galė- 
jęs laikyti miestu, bet didesnis už kaimą, - tuo senų ir naujų pastatų 
mišiniu panėšėjo į didumą Naujojoje Anglijoje. Medžiais apsodin- 
tos gatvės su neprilygstamo grožio senoviniais namais driekėsi šalia 
kitų, niekuo neišsiskiriančių, bylojančių apie tai, kad namai buvo pa- 
skubomis statomi ir aikštės įrengiamos pokariu. 

Taką, vedantį į policijos nuovadą, saugojo pora aukštų ąžuolų. Jie 
ką tik numetė lapus, tad dabar panėšėjo į griaučius dvynius. Betoni- 
niai laiptai čia pat už jų vedė prie plačių stiklinių durų. Vilkas pasuko 
prie jų. 

Žilas pilvotas uniformuotas pareigūnas sėdėjo už neperšaunamo 
stiklo pertvaros - Didelis Piktas Vilkas pamanė, kad ji visiškai nerei- 
kalinga. Vargu ar koks banditas įsiverš čia ir ims pyškinti iš revolve- 
rių. Pati policijos nuovada buvo tinkama tokio dydžio miesteliui. Ji 
turėjo detektyvų skyrių su trimis darbuotojais ir patrulių padalinį, 
smurto šeimoje ir išžaginimų specialistų bei kelių eismo kontrolės 
būrį; šis kasmet gerokai papildydavo miestelio iždą baudomis, išra- 

šytomis viršijusiems leistiną greitį. Ji turėjo net kuklią apgavysčių 
tyrimo tarnybą. Jos darbuotojai atsakinėjo į skambučius senyvų gy- 
ventojų, klausiančių, ar tikėti iš kokio Nigerijos princo gauta elektro- 
nine žinute, kurioje jis prašo pinigų. Kaip kiekvienoje šiuolaikinėje, 
gerai organizuotoje nuovadoje, kiekvienas padalinys turėjo savo pa- 
talpą su stiklinėmis pertvaromis; ženklai ant sienų padėjo Dideliam 
Piktam Vilkui orientuotis šiame policijos labirinte. 

Taigi jis neilgai truko, kol rado detektyvą Mojerį, sėdintį prie 
popieriais užversto stalo priešais kompiuterio ekraną, rodantį dau- 
gybę FTB pranešimų apie ieškomus žmones. Dručkis Mojeris dėl 
linksmos išvaizdos labiau tiko persirengęs Kalėdų Seneliu linksminti 
vaikus prekybos centre negu į sunkių nusikaltimų detektyvus. Vilkui 
ranką jis paspaudė su jo stotui derančiu entuziazmu. 

— Malonu su jumis susipažinti, - bambnojo detektyvas. - Jūsų 
prašymas baisiai neįprastas. Dažniausiai kreipiasi norėdamas, kad jo 
svainis būtų sekamas, nes įtaria jį prekiaujant kvaišalais, apgaudinė- 
jant žmoną ar panašiai. Bet jūs juk rašytojas, tiesa? Taip man sakė 
viršininko padėjėjas ryšiams su visuomene. 

— Tikrai taip, - atsakė Didelis Piktas Vilkas. Jis pasirausė krepšyje 
ir ištraukė knygą su kruvinu peiliu viršelyje. 

- Štai, - šypsodamas tarė. — Akivaizdus įrodymas. Ir dovana. 

Detektyvas paėmė knygą ir įsmeigė akis į viršelį. 

— Jėga, - tarė. - Detektyvus skaitau retai. Daugiau knygas apie 
sportą - apie NBA komandas, garsius trenerius ir stajerius, nubėgan- 
čius mylią greičiau kaip per keturias minutes. Bet mano sesers vyras 
turi vos ne priklausomybę nuo tokių knygų. Duosiu jam... 

— Dedikuosiu ją jam, - išsitraukdamas rašiklį tarė Didelis Piktas 
Vilkas. 

- Jis kaifuos, - atsakė detektyvas. 

Didelis Piktas Vilkas mėgaudamasis suraitė parašą, paskui išsi- 
traukė savo nedidelį skaitmeninį diktofoną. 

— Neprieštarausite? - paklausė. 

— Ne, - šypsodamas atsakė detektyvas Mojeris. 

Didelis Piktas Vilkas irgi jam nusišypsojo. 

— Kai renku medžiagą, stengiuosi neapsirikti, - paaiškino. - Kny- 
goje klaidų geriau nedaryti. Skaitytojai įdėmiai skaito kiekvieną žodį. 
Klaidą jie pastebės, nespėsi nė... 

Jis nuščiuvo. Detektyvas Mojeris pritariamai linktelėjo. 

— Mūsų padėtis tokia pat. Po šimts velnių, mus kritikuoja nuola- 
tos. Tik mums viskas nutinka tikrame gyvenime, ne prasimanytame. 

— Turiu tokią prabangą, - pajuokavo Didelis Piktas Vilkas. 

Abu vyrai nusišypsojo, lyg abu žinotų nedidelę paslaptį. 

Didelis Piktas Vilkas išsitraukė bloknotą ir rašiklį. Iš tikrųjų tie 
daiktai buvo veikiau butaforija, leidžianti jam slėpti akis nuo pa- 
šnekovo, kai to norės. Juk skaitmeninis diktofonas tiksliai užfiiksuos 
kiekvieną atsakymą. 

— Kartais išties pravartu turėti ir užrašus, ir tikslius žodžius, - 
tarė jis. 

— Kažkas panašaus į dubliuotas sistemas, - pritarė detektyvas. — 
Kaip lėktuvuose. 

— Būtent. 

— Tai ką norit sužinoti? - paklausė Mojeris. 

— Na... - iš lėto, dvejodamas tarė Didelis Piktas Vilkas prieš pra- 
dėdamas išgauti reikiamas žinias iš pašnekovo. - Vienas mano nau- 
jos knygos veikėjas iš tolo seka žmogų. Jis nori prisigauti arčiau, bet 
nenori padaryti ko nors, kuo atkreiptų į save policijos dėmesį. Nori 
būti su sekamuoju akis į akį - jei suprantat, ką turiu galvoje. Jam rei- 
kia baigti žaidimą, kol į jį neįsikišo farai. 

Detektyvas linktelėjo. 

— Atrodo, didelė įtampa. 

— Čia ir yra esmė, - pritarė Didelis Piktas Vilkas. - Skaitytojai turi 
sėdėti kaip ant adatų. 


121 


JOHN KATZENBACH 


Jis nusišypsojo, įjungė diktofoną ir palinko prie bloknoto; Mo- 
jeris ėmė sūpuotis su visa biuro kėde ir galop draugiškai, su visomis 


smulkmenomis ėmė pasakoti, ką gali ir ko negali policija. 


Paprastai Didelio Pikto Vilko Žmona visą pietų pertraukos valandą 
praleisdavo ne prie savo stalo direktoriaus priimamajame. Geru oru 
ji greitosiomis pasidarydavo mišrainės ar susitepdavo sumuštinį mo- 
kyklos virtuvėje, paskui eidavo į lauką ir atsisėsdavo medžių paunks- 
nėje, kur viena galėdavo vangiai stebėti praeinančius mokinius. Blogu 
oru - tokiu kaip šiandien - su pasigamintu valgiu eidavo į kokią nors 
mokyklos vietelę, kur žinojo būsianti viena: į kokią meno galerijos 
nišą ar ant suolelio priešais anglų kalbos skyriaus raštinę. 

Šiandien ji prisiglaudė tuščioje auditorijoje. Kažkas ant lentos 
buvo užrašęs: „Ką Markesas norėjo pasakyti knygos pabaigoje?“ 
Pagerbti ispanus, - atsakė sau, nors tik spėjo, kad užduotis buvo iš 
„Šimto metų vienatvės“. Ji sugurkė lengvą užkandį, atsilošė ant kėdės 
ir atsivertė paskutinę savo vyro knygą - romaną su peiliu dantytais 
ašmenimis viršelyje. Knygą ji jau buvo skaičiusi mažiausiai keturis 
kartus ir dabar net galėjo cituoti kai kurias pastraipas pažodžiui. Ne- 
išsidavė tai galinti — ji norėjo, kad šis jos meilės įrodymas būtų jos 
paslaptis. 

Didelis Piktas Vilkas taip pat nenutuokė, kad, sužinojusi apie jo 
skundą leidėjui dėl viršelio, ji netrukus nusiuntė leidyklai pilną įnir- 
šio laišką, kuriame atkreipė dėmesį į tą pačią problemą. Juodu buvo 
susituokę vos metai, bet ji manė, kad ištikimybė - neatskiriama mei- 
lės dalis. Ji įtikinėjo leidyklą, kad viršelis klaidinantis ir netinkamas; 
girdi, ji niekados nebepirks kito šios leidyklos romano. Laiške ji ne- 
pagailėjo baisių grasinimų ir šiurkščių keiksmų, nors jai tai buvo visai 
nebūdinga. Laimė, šitaip įsijautusiai jai bent jau užteko sveiko proto 
neparašyti savo pavardės. 

Auditorijoje buvo karšta. Ji trumpam užsimerkė. Kai leisdavo sau 
pasvajoti, dažnai įsivaizduodavo esanti kokioje nors viešoje vietoje — 
restorane, kino teatre ar net knygyne, kur turėtų galimybę garsiai 
užsipulti leidyklos direktorių ir visus redaktorius, nesugebėjusius 
suprasti, koks genijus jos vyras. Vaizduotėje jai pavykdavo surinkti 
juos visus į krūvą kartu su tais kino prodiuseriais, spaudos kritikais ir 
tinklaraštininkais, kurie paniekino jos vyrą, kandžiai apie jį atsiliepė 
ar bent jau jo nepagyrė. 

Kai mintyse regėdavo šį vaizdą, vyrai - visi jie buvo žemi, išblyškę, 
plinkantys tipai - neatlaikydavo jos kritikos krušos ir nuolankiai pri- 
pažindavo savo klaidas. 

Tuomet ji patirdavo didžiulį pasitenkinimą. 

Ji neabejojo, kad kiekvieno rašytojo žmona būtų įsivaizdavusi tą 
patį scenarijų. Tai buvo jos pareiga. 

Didelio Pikto Vilko Žmona atsimerkė, nuleido į atverstą knygą 
akis ir sekė jomis žodžius. Dūrė pirštu į vidurį ištraukos, kurioje buvo 
aprašyta pati gaudynių automobiliu pradžia. Blogiukas paspruks, - 
prisiminė. - Labai įdomi vieta. Maža būdama, mokykloje ji nebuvo 
labai mėgstama, tad saugumo ieškodavo tarp knygų. Apie arklius. 
Apie šunis. Tokių kaip „Mažosios moterys“ ir „Džeinė Eir“. Net už- 
augus, knygos ir jų veikėjai liko jai ištikimiausi draugai. 

Ji dažnai gailėjosi nesanti apdovanota pastabumu, įžvalgumu ir 
gebėjimu dėstyti mintis popieriuje — rašytojui reikiamomis savybė- 
mis. Troško būti kūrybinga. Koledže lankė rašymo, tapybos, foto- 
grafijos ir net poezijos kursus, lankė vaidybos užsiėmimus - bet vi- 
sose šiose srityse paaiškėjo esanti visiška vidutinybė. Ją liūdino, kad 
niekada neturėjo išradingumo. Tačiau ji gyrė save už tai, kad, nors ir 
netapo rašytoja, bent jau įsitaisė šalia žmogaus, galinčio kurti stebu- 

Nustojo skaityti. Pajuto kažkokį virpulį viduje. Tai, ką laikė ran- 
kose, buvo gražu, bet... gerai pažįstama. Palikusi atverstą knygą ant 
kelių atsilošė ir vėl užsimerkė, tartum toje apsimestoje tamsoje ga- 
lėtų matyti savo vyro naujo pasakojimo veiksmą besirutuliojant tie- 
siai prieš ją. Žinojo: knygoje bus negailestingas žudikas ir jį medžio- 
jantis sumanus detektyvas. Moteris, kuriai grės pavojus. Galimas 
daiktas, ji bus labai graži, nors ji tikėjosi, kad didžiakrūtės ilgomis 
kojomis, kokių tikisi skaitytojai, veikėjos prototipu vyras bus pasi- 
rinkęs ją. Pasakojimas bus dėstomas vienodu tempu, su netikėtais 
ir stebinančiais siužeto vingiais; kad ir kokie keisti jie atrodys, galų 
gale baigsis dramatiška pagrindinių veikėjų akistata. Ji žinojo, kokie 
elementai būtini šiuolaikiniam detektyviniam trileriui. 

Vis dar užsimerkusi ištiesė rankas į priekį, tarsi galėtų paliesti žo- 
džius, kurie, žinojo, kuriami beveik čia pat. 

Didelio Pikto Vilko Žmona palietė vien orą. 

Netrukus jai pasidarė vėsoka, tarsi iš auditorijos staiga būtų išny- 
kusi šiluma. Ji giliai atsiduso, įsidėjo į krepšį knygą, pietų reikmenis ir 
metė akį į laikrodį. Pietų pertrauka ėjo į pabaigą; laikas grįžti į darbą. 
Po pietų vyks mokytojų susirinkimas. Jos viršininkas direktorius 
tikrai jame dalyvaus. Gal ji vogčiomis galės perskaityti dar kelias iš- 


traukas, kol jo nebus kabinete. 


14 


SUTEMUS IR ATVĖSUS ORUI, Džordana apsimovė suplyšusius džin- 
sus, apsiavė senus sportbačius, užsimetė juodą striukę su gobtuvu, 
susirado palaikę megztą tamsiai mėlyną vilnonę kepuraitę, kokias 
šaltu oru nešioja jūrininkai, ir kuo smarkiau užsimaukšlino ant 
plaukų. Palaukė savo kambaryje, kol išgirdo kitas bendrabučio mer- 
ginas besiburiančias prieš išeinant į vakarinę paskaitą. Mat mokykla 
nuolat kviesdavosi rašytojus, menininkus, filmų kūrėjus, verslinin- 
kus ir mokslininkus pasišnekučiuoti su baigiamųjų klasių mokiniais. 
Džordana žinojo, kad kitos mokinės susirinks bendrabučio vestibiu- 
lyje, o paskui išeis kikenančia, glaudžia grupe. Ji žinojo, kad paaugliai 
linkę vaikščioti būriais. Kaip ir vilkai, tik ji abejojo, kad jai rūpintis 
vilkas prisidėjęs prie kokio nors būrio. 

Vienišas vilkas, - pamanė. Nuo šių žodžių ją nukrėtė šiurpas. 

Džordana išėjo iš kambario ir pastoviniavo laiptų viršuje, kol iš- 
girdo keturias kitas merginas. Jos pakeltais balsais juokdamosi ir šai- 
pydamosi viena iš kitos išbildėjo pro lauko duris. 

Greitai, šokdama per dvi pakopas iš karto, ji išrūko joms iš paskos, 
tarsi pati būtų iš to būrelio, tik stengdamasi per daug neprisiartinti, 

kad jos neatsisuktų ir neatkreiptų į ją dėmesio. Kiekvienam stebin- 
čiam ji norėjo sudaryti įspūdį, kad skuba pasivyti drauges. 

Ji ėjo atsilikusi pora žingsnių, bet ketvertui pasukus į kairę, link 
paskaitų salių, ji staigiai nėrė į pirmą pamatytą gilų šešėlį ir prisiplojo 
prie seno raudonų plytų klasių pastato; susisukę gebenių šakų gum- 
bai dūrė jai į nugarą it dėl tėvų dėmesio besivaržantis nepaklusnus 
vaikas. 

Džordana lūkuriavo. 

Klausydamasi nematomų klasės draugių, dingstančių tolumoje, 
laukė, kol akys apsipras su tamsa. Pasislėpusi prietemoje, mintyse 
skaičiavo sekundes: viena, dvi, trys. Nežinojo, ar yra sekama, bet nu- 
sprendė, kad taip, nors sveikas protas jai garsiai sakė, jog tai visiškai 
neįmanoma. Joks vilkas, kad ir koks gudrus, kad ir kaip pasiryžęs 
sumedžioti auką, kad ir koks apsėstas manijos, negali už jos bendra- 
bučio durų visą laiką laukti, kol ji išeis, ir tada paskui ją sekti. 

Galvoje be perstojo tai sau kartojo, bet pati nesuprato, ar save įti- 
kinėja, ar sau meluoja. Abi galimybės atrodė vienodos. Taip, jis taip 
ir daro. Ne, jis to nedaro. 

Svarstė, ar jai reikėtų bijoti, bet paskui suvokė: vien nuo tų svars- 
tymų jai įsitempia raumenys, o kvėpavimas darosi negilus. Nors 
lauke buvo šalta, jai buvo šilta. Buvo tamsu, bet jai atrodė, kad stovi 
prožektoriaus šviesoje. Buvo jauna, bet jautėsi sena ir paliegusi. 

Džordana prislinko arčiau pastato šono. Vis dar juto Vilko ar- 
tumą, tartum šis būtų įsispraudęs į gebenių šakas šalia jos ir karščiu 
alsuotų jai į sprandą. Bemaž tikėjosi išgirsti jį šnabždant jai į ausį: 
„Aš čia pat', o kai sušvokštė staigiai iškvėpdama orą, garsas, rodės, nė 
kiek nenusileidžia garvežio švilpukui. Ji sučiaupė lūpas. 

Kai ją apgaubė tyla - ne mirtina, nes Džordana tolumoje mo- 
kyklos kiemuose vis dar girdėjo aidint mokinių balsus ir grupės Win- 
terpills dainą, kurią ji mėgdavo leisti bendrabutyje, - ji išėjo iš tamsos 
ir, susigūžusi nuo vėsos, palenkusi galvą greitai nuvingiavo mokyklos 

kiemais, vengdama kiekvieno žibinto, pasukdama vienu tamsiu taku, 
paskui veja pereidama į kitą, galop grįždama savo pėdomis, kol paga- 
liau tekina įbėgo į kažkurį bendrabutį ir pro tolimąsias duris vėl išėjo 
į naktį. 

Galop, įsitikinusi, kad joks vilkas negalėtų susekti jos, einančios 
tokiais girtuoklio zigzagais, ji išlėkė pro vedančius iš mokyklos juo- 
dus kaltos geležies vartus ir greitai įsuko į tamsiame kaip rašalas še- 
šėlyje skendinčią šalutinę gatvelę. Tada jau lėčiau, ristele patraukė 
į mokyklą supančio miestelio centrą. Jautėsi šiek tiek panašiai kaip 
vaidindama Holivudo filme apie šnipus. Buvo ganėtinai vėsu, tad 
matė savo iškvepiamą orą. 


„Antonijo pica“ buvo nužerta skaisčių šviesų ir neono lempų. Pen- 
kios ar šešios jos bendramokslės, susirinkusios aplink nerūdijančio 
plieno ruošos stalą priešais krosnį, laukė savo picos gabalo. Ji žiūrėjo, 
kaip du vyrai su baltais chalatais ir prijuostėmis vykdo užsakymus. 
Darė tai teatrališkai: didelėmis medinėmis ližėmis pašaudavo picas į 
krosnį ir netrukus ištraukdavo. 

Stoviniuodama gatvėje taip, kad jas matytų, Džordana įsivaizdavo 
linksmus balsus ir kasos aparato tarškesį. Picerijoje vargu ar galėjai 
jaustis liūdna ar prislėgta. Viduje, žinoma, tvyro smagus gaudesys, 
juokas ir pakelti balsai aidi sklindant gundantiems keptos mėsos bei 
prieskonių kvapams; kaskart, atidarius krosnis, iš jų maloniais pūkš- 
niais ritasi karštis. 

Ji laukė pusalkanė, kaip elgiasi dažnas paauglys - lengvai būtų ga- 
lėjusi prisikirsti karštos picos. Tačiau kaskart pagalvojus apie Vilką 
alkis pranykdavo, ir jo vietą užimdavo kažkoks vidurius graužiantis 
kirminas. Baimė prieš valgį. Nelygi kova. 

Šaltas vėjas barškino stoginę virš šaligatvio priešais nakčiai užda- 
rytą antikvariatą. Džordana jau norėjo žvilgtelėti į laikrodį, bet tuo 

metu septynis kartus sumušė varpas smailėje, iškilusioje virš miesto 
pastatų. 

Pakėlusi akis ji pamatė nedidelį automobilį universalo kėbulu, 
sustojantį prieš piceriją. Ji žengtelėjo atatupsta, vėl į šešėlį, kad pa- 
sislėptų, ir ėmė laukti. Tiksliai laiku, - dingtelėjo. Nežinojo, gerai tai 
ar blogai. 

Įsijungė avariniai automobilio žibintai; šaligatvis nusidažė gelto- 
nai. Džordana pamatė, kad vairuotoja palinksta į priekį, stebeilijasi į 
piceriją ir įdėmiai akimis kažko ieško. 

Džordana sakė būsianti viduje. 

Tačiau ji buvo kitur - netoliese, tarp dviejų namų, kur galėjo ma- 
tyti pati būdama nematoma. 

Sulaikiusi kvapą ji laukė. 

Žmogysta automobilyje atsisėdo tiesiai ir atsisegė saugos diržą, 
paskui atidarė dureles, išlipo ir stovėjo prie pat automobilio vis dar 
neatitraukdama akių nuo būrelio paauglių picerijoje. 

Buvo tamsu; skaisčios kelių taip vėlai dar dirbančių krautuvių 
neono lempos metė į gatvę keistas vaivorykštės spalvų šviesas, ir šios 
žvilgėjo atsispindėdamos nuo juodo asfalto. Natrio lempos ant gatvės 
žibintų stulpų metė šlykščius atspalvius. Visos spalvos - juodos, rau- 
donos, žalios ir baltos - susimaišė, iškraipydamos tikrovę, todėl žalias 
automobilis atrodė mėlynas, skaisčiai raudona striukė ruda. 

Taigi Džordana nebuvo įsitikinusi, kad moters plaukai raudoni. 
Ji sukando lūpą ir nusprendė, kad jai nelieka nieko kito, kaip surizi- 
kuoti. 

Ji žengė iš tamsos, greitai priėjo prie automobilio ir pamatė, kad 
moteris nustebusi į ją atsigręžia. Jos veide šmėstelėjo baisus išgąstis, 
tarsi mergina rankoje būtų laikiusi peilį. 

— Raudona Pirmoji? - paklausė Džordana. Norėjo, kad jos balsas 
būtų tvirtas, kupinas pasitikėjimo savimi, bet išgirdo jį traškant kaip 
ledą nuo per didelės naštos speiguotą dieną. 


128 


TRYS RAUDONOS 


Moteris linktelėjo. Iš veido atrodė, kad jai palengvėjo. 

— Labas. Aš Raudona Trečioji. 

- Šok į vidų, - atsakė Karen, mostelėdama į keleivio pusę. Ji sten- 
gėsi kalbėti taip, tarsi šis susitikimas būtų pats įprasčiausias, koks tik 
gali būti. 

Pamačiusi Džordaną dvejojant, Karen tarė: 

— Aš - nejis, prisiekiu. 

Ji matė, kad mergina svarsto, ar ji nemeluoja, paskui atsargiai 
įsėda į automobilį. Karen teturėjo kelias akimirkas įvertinti Džor- 
daną. Svarbiausia jai buvo kelios raudonų plaukų sruogos, išlindu- 
sios iš po tankios megztos kepuraitės. Kokia ji jauna! - pamanė sės- 
damasi prie vairo. 

— Mano vardas Džordana, - tyliai tarė mergina. 

— O aš - Karen, - atsakė vyresnioji moteris. 

Džordana linktelėjo. 

— Kur važiuosim? - paklausė Karen. 

- Bet kur, - atsakė Džordana susigūždama ant sėdynės, tarsi šitaip 
taptų nematoma. - Bet kur, kur manot, kad yra saugu. 

Kiek patylėjusi tyliai pridūrė: 

— Ne. Bet kur, kur esat visiškai tikra, kad, ble, yra saugu. 


Karen pati to nežinodama ėmė mėgdžioti Džordanos atsikratymo 
nuo galimo persekiotojo taktiką, vos tik įjungė pavarą. Ji smarkiai 
padidino greitį, cypindama padangas staiga įsuko į šoninę gatvelę, 
paskui atbula įvažiavo į akligatvį ir apgręžė automobilį. Už pusantro 
kilometro nuo miesto buvo kuklus prekybos centras - viena šalia 
kitos išrikiuotų krautuvių eilė. Karen pasuko prie McDonalds o, pra- 
važiavo pro išsinešti paduodamų valgių langelį ir išvažiavo dar kita 
kryptimi. Kelias valstijas jungiančiu greitkeliu nuvažiavusi kelis ki- 
lometrus sustojo poilsio aikštelėje su vaizdinga panorama ir laukė 

neatitraukdama akių nuo užpakalinio vaizdo veidrodėlio - ar niekas 
jų neseka. Galiausiai, kai kelias minutes matė jame vien tamsą, vėl 
greitai nuvažiavo į vietą, kuri, žinojo, atitinka Raudonos Trečiosios 
reikalavimą - saugi, ir Karen, ble, dėl to visiškai tikra. 

Per visą kelionę Džordana neprasižiojo - net tada, kai ją bloškė į 
šoną, o paskui į priekį Karen pašėlusiu greičiu įveikiant posūkį. Ka- 
ren įsivaizdavo, kad paauglė pripratusi prie betikslių patrakusių pasi- 
važinėjimų. 

- Šitoks vairavimo stilius man jau darosi įprastas, - išbėrė žodžius 
Karen. 

Ji tikėjosi, kad šiek tiek pasišnekučiavus joms bus lengviau už- 
megzti ryšį, bet jos keleivė tylėjo toliau, tartum paskendusi mintyse. 
Karen retkarčiais vis žvilgtelėdavo į merginą. Raudona Trečioji jai 
atrodė tiesiog antgamtiškai rami. 

Ligoninės kompleksas buvo nušviestas apsauginių žibintų, ryš- 
kiausiai — prie įėjimo į skubiosios pagalbos skyrių. Gydytojų au- 
tomobilių aikštelę saugojo nuobodulio pjaunamas apsaugininkas 
baltoje būdelėje. Karen prie jos privažiavo, pasakė paniurusiam ap- 
saugininkui savo pavardę ir penkių skaičių kodą. Patikrinęs jį kom- 
piuteryje, apsaugininkas be žodžių pamojo ranka, rodydamas, kad 
gali įvažiuoti. 

Vietą automobiliui Karen rado aikštelės gale, kur niekas negalėjo 
jo matyti. 

— Eime į vidų, - tarė Karen. - Sek paskui mane. 

Džordana pakluso, vis dar netardama nė žodžio. 

Moterys perėjo per aikštelę. Iš tamsos jos įžengdavo į blausius 
šviesos apskritimus, metamus halogeninių lempų. Jų šviesoje jų- 
dviejų oda atrodė nesveikai išblyškusi. Abi mąstė tą patį: net jeigu 
iš pradžių buvo sekamos, jų atsargumo priemonių užteko atsikratyti 
bet kokio jas persekiojančio vilko. 


Nė viena tuo netikėjo. 

Petys į petį jos išskubėjo iš tamsos į ligoninę. Skaisčiai apšvies- 
tame laukiamajame priešais skubiosios pagalbos kabinetą prie ra- 
tinusio žmogaus žvilgsniu. Kampe stovėjo vandens automatas; du 
valstijos policininkai pilkos ir mėlynos spalvų apdarais ir trys grei- 
tosios pagalbos medikai tamsiai mėlynais kombinezonais netoliese 
klausėsi anekdoto. Jam pasibaigus trys vyrai ir dvi moterys pratrūko 
juoku. Džordana dirstelėjo į žmones, laukiančius ant nepatogių 
plastikinių kėdžių. Keliais paltais apsimuturiavęs senukas. Vyras ir 
žmona iš Lotynų Amerikos, pasisodinę tarp savęs vaiką su rožine 
striuke; moteris laikė rankose kūdikį. Pora koledžo studentų am- 
žiaus vaikinukų; vienas atrodė girtas ir sergantis, net sėdėjo kažkaip 
netvirtai. 

Mūsų nelaukia joks Vilkas, - pamanė Karen. 

Ji pasirausė didžiulėje odinėje rankinėje, surado tapatybės kor- 
telę, pamojo ja slaugytojai prie stalo ir ši nuspaudė durų mygtuką. 
Durims automatiškai atsidarius, Karen mostu paragino Džordaną 
eiti. Jau įžengusi į skubiosios pagalbos skyrių, palaukė, kol dunkste- 
lės automatiškai užsirakinančios durys. 

Karen ėjo pro užuolaidomis atitvertus apžiūros kambarius, Džor- 
dana sekė iš paskos. Moteris stabtelėjo tik pamoti ranka tikriausiai 
pažįstamam gydytojui. Galop išėjo pro kitas duris ir ilgu tuštutėliu 
koridoriumi patraukė į kavinę jo gale. 

— Ar nori ko nors valgyti? - paklausė Karen. - Ar kavos? 

— Tik kavos, - atsakė Džordana. - Su cukrum ir grietinėle. 

Ji sėdėjo prie kampinio staliuko atokiau nuo būrelių internų ir 
rezidentų baltais švarkais arba žaliais chirurgų chalatais, kol Karen 
nuėjo prie aparato ir padarė du puodelius kavos. Džordana mintyse 
pritariamai linktelėjo galvodama: Tinkama vieta. Jei čia įeitų Vilkas, 
bemat kristų visiems į akis, jei tik nevilkėtų chirurgo apdarais. Ji šypte- 
lėjo, kai prie staliuko grįžo Karen. 

Mergina ir moteris sėdėjo viena priešais kitą, siurbčiojo kavą ir 
kurį laiką nieko nekalbėjo. Tylą nutraukė Džordana. 

— Taigi, kaip suprantu, esate gydytoja. 

- Vidaus ligų. 

Džordana papurtė galvą. 

— Tikėjausi, kad esate psichiatrė. 

— Kodėl? - paklausė Karen. 

— Todėl, kad tuomet gal ką nors nusimanytumėte apie psichikos 
ligas, o tai galėtų mums padėti, - atsakė Džordana. - Aš tik moks- 
leivė, pastaruoju metu - ne itin gera. 

Karen linktelėjo ir tarė: 

— Bet dabar mudvi esame dar kai kas. Bent jau tikrai taip atrodo. 

— Taip, - netikėtai apimta kartėlio pritarė paauglė. - Dabar mudvi 
esame taikiniai. Tarsi mums ant nugaros būtų nupiešti koncentriniai 
apskritimai. O gal tik netrukus mirsiančios aukos. Arba vienoks ar 
kitoks tų dviejų derinys. 

Karen papurtė galvą. 

— Mes to nežinom. Mes negalim... 

Ji nutilo. Pakėlė akis į ryškias šviesas palubėje, mėgindama sugal- 
voti, ką raminančio pasakyti. Nepavyko. Ji giliai įkvėpė. 

— Ką mes žinom? - paklausė. 

Džordana pasvarstė prieš atsakydama. 

— Ne itin daug, ble. 

Nešvankybė lengvai išsprūdo jai iš burnos. Paprastai ji niekada 
nebūtų vartojusi tokio žodžio kalbėdamasi su vyresniu žmogumi, 
bet dabar, drėbtelėjusi keiksmą Karen, ji pasijuto laisva. 

— Ne, - tyliai pataisė ją Karen, - šį tą mes žinom. Kad ir tai, jog 
mūsų trys. O jis vienas... 

— To mes nežinom, - bemat pertraukė ją Džordana. 

Jąjau ėmė pykinti, nes ką tik jai į galvą atėjo kita mintis - netrukus 
ji išsakys ją balsu. Vienišas vilkas? Iš kur mes žinom? 

— Mes tik žinom, kad atrodo, jog tik vienas vyras medžioja visas 
mus tris. Todėl, kad pasakoje yra tik vienas didelis piktas vilkas. Bet 
ką gali žinoti: gal jų yra du ar trys - tarsi koks mažytis klubas. Gal 
jie yra lyg kokie Kolumbo riteriai ar kokia fantastiška futbolo ko- 
manda, tik jų vienintelis tikslas - žudyti. Gal jie dabar sėdinėja ku- 
rio nors nario rūsyje įrengtame poilsio kambaryje, geria alų ir valgo 
sūrius riestainiukus, kikendami, kvatodami ir manydami, kad tai, 
velniai rautų, juokingiausias dalykas pasaulyje, prieš susikaupdami ir 
ateidami mūsų nužudyti. 

Karen apie tai nepagalvojo. Viduje pajuto šaltį - lyg būtų visa su- 
ledėjusi. Po dviejų Vilko žinučių ji beveik automatiškai padarė tam 
tikras prielaidas. Ji pakėlė akis į Džordaną. Vaikas ją įtikino, kad nie- 
kas nėra aišku. 

Karen smarkiai suėmė kavos puodelį, kad jis nedrebėtų rankose. 

— Tu teisi, - lėtai tarė. - Mes negalim daryti jokių prielaidų. 
tyla. Tačiau netrukus Džordana papurtė galvą ir atsakė: 

— Ne. Manau, turim jas daryti. Manau, turim kai ką nuspręsti. 
Antraip tik eisime po vieną per mišką - jis juk ir sakė, kad mes taip 
darom. 

— Na gerai, - ištęsdama kiekvieną skiemenį sutiko Karen. - Kaip 
manai, ką... 

— Manau, mums reikia Raudonos Antrosios, - bemat atsakė 
Džordana. - Tai pirmoji užduotis. Turim rasti Raudoną Antrąją. 

— Logiška. 

— Nebent, aišku, Raudona Antroji - Vilkas, - atsakė Džordana. 

Karen ėmė suktis galva. Ši mintis atrodė neįtikėtina, bet podraug 
šiurpiai teisinga. Ką gali žinoti? 


* Katalikų brolija, įkurta 1882 m. Konektikute. Nariai teikia pagalbą ligoniams, neįgaliesiems ir 
skurstantiesiems. Brolija nėra slapta, bet jos nariai duoda tylėjimo apie jos apeigas įžadus. 

Jos pašnekovė patraukė pečiais. 

— Spėlioti nederėtų. Raskim ją, tada visos trys galėsime pradėti 
planuoti. 

Karen linktelėjo, nors padėtis ją stebino. Ji manė vadovausianti 
paauglei, o ne atvirkščiai, nors nenumanė, kur, atsidūrus jų padėtyje, 
vesti kitas dvi moteris. 

— Gerai, o kaip... 

— Galiu ją rasti, - patikino Džordana. - Aš tai padarysiu. 

Karen iš lėto iškvėpė. Palik šį reikalą paauglei, - pamanė. - Ką jau 
ką, bet kompiuterius išmano kiekvienas paauglys. Ji pakėlė nuo grindų 
rankinę ir iš jos ištraukė tris mobiliuosius su iš anksto apmokėtais 
pokalbiais. 

- Štai, — tarė ji, — pirkau juos šįryt. Vienas tau, kitas Raudonai 
Antrajai, kai ją rasim, trečias man. Šitaip bent jau galėsim bendrauti 
niekieno neklausomos. 

Džordana nusišypsojo. 

— Gudru. 

Ji paėmė telefonus ir bemat ėmė įvedinėti numerius. 

— Aš ne visiška kvailė, - tarė Karen, nors šiek tiek jautėsi tokia. - 
Pamėginsiu rasti kokių saugių vietų, tokių kaip ši, - ji rankos mostu 
aprėpė visą kavinę, - kur prireikus visos galėsime susitikti. 

— Gerai. Irgi geras sumanymas. 

— Taip, - sutiko Karen. - Bet geri mano sumanymai tuo bemaž ir 
baigiasi. 

Džordana mąsliai papurtė galvą. 

— Aš galvojau. Manau, kad viskas gan paprasta. 

— Paprasta? 

— Taip. Mes turim rasti jį anksčiau, negu jis ras mus. 

— O ką mes darysim... - lėtai tarė Karen. 

Paauglė priešais atrodė artimai pažįstama, bet tuo pat metu visiš- 
kai svetima. 

- Jūs žinot, ką tada darysim, - atsakė Džordana. 

— Ne, aš nežinau, - nesutiko Karen, nors žinojo, dar net neišgir- 
dusi Džordanos žodžių. 

— Mes pirmos jį nužudysim, - dalykiškai atsakė Džordana, tarsi 
priplodama ant rankos nutūpusį uod3ą. 

Ji atsilošė ant kėdės. Pati kiek nustebo dėl to, ką pasakė. Gerai 
nežinojo, kaip jai atėjo į galvą ši mintis. Nusprendė, kad tikriausiai 
slėpėsi už visų jos baimių, laukdama, kol atsiras tokia skaisčiai ap- 
šviesta, slegiamai švari vieta kaip ši. Vis dėlto tuoj pat nudžiugo. Mat 
pirmą kartą po daug dienų, gal net mėnesių, ji pamanė, kad jai pa- 
tinka kryptis, kuria staiga pasuko, šaltakraujiškai, ryžtingai. Pajuto, 
kad širdis ima plakti tankiau. Pojūtis buvo šiek tiek panašus į tą, kai 
pašokdavo link lanko, paleisdavo kamuolį ir suprasdavo pirštų galiu- 
kais palietusi lanko apačią. Vaikinai svajoja apie tai, kaip aukštai iššo- 
kus įdėti kamuolį iš viršaus, - pamanė, - kad paskui galėtų girdamiesi 
muštis kumščiu į krūtinę: „Žiūrėkit, ką aš padariau!“ Aš tenoriu taikliai 
pasiųsti kamuolį į krepšį. 


15 


Iš ABEJOTINAI SAUGAUS SAVO NAMO Raudona Antroji spoksojo į 
automobilį, stovintį kitapus gatvės. Pirmąkart jį pastebėjo prieš ko- 
kias penkiolika minučių, be tikslo slampinėdama po svetainę su pis- 
toletu vienoje rankoje, kofeino tabletėmis kitoje, svarstydama, nuo 
ko pradėti. Paprastai ji nebūtų kreipusi dėmesio į niekuo neišsiski- 
riantį automobilį šalikelėje, kiek toliau nuo gatvės žibinto metamos 
šviesos rato. Kažkas ieško adreso. Kažkas sustojo paskambinti mobi- 
liuoju. Kažkas pasiklydo ir bando susigaudyti, kur yra. Pastaroji gali- 
mybė sukėlė Sarai mintį: Gal kas nors, panašus į mane. 

Bet Sara Loksli įtarė, kad jos gyvenime niekas daugiau nėra pa- 
prasta. Nors greitai besiartinanti naktis aptraukė viską aplink pilkš- 
vai juoda prieblanda, ji vis dėlto įžiūrėjo automobilyje sėdinčio žmo- 
gaus pavidalą. Vyras? Moteris? Pavidalas buvo neaiškus. Kurį laiką ji 
prie kurio nors kaimyno lauko durų. Užsidegs šviesa, prasivers du- 
rys, pasigirs garsūs besisveikinančiųjų balsai, gal žmonės paspaus 
vienas kitam ranką ar apsikabins. 

Taip dar neseniai būtų nutikę man. Jau nebenutinka. 


136 


TRYS RAUDONOS 


Ji laukė toliau, mintyse skaičiuodama sekundes, pamiršusi viską 
aplink, išskyrus vis didėjantį skaičių. 

Tai, ko ji tikėjosi, neįvyko, o kai suskaičiavo iki šešiasdešimties, 
bet vis dar taip pat sunkiai įžiūrima žmogysta liko mašinoje, jai ėmė 
tankiau plakti širdis. Kaip lėtai ryškumą įgaunantis vaizdas, mintyse 
susidėstė kažkoks šleivas algoritmas: Viena laukiu žudiko. Beveik 
tamsu. Kitapus gatvės stovi automobilis. Kažkas iš jo mane stebi. Jis at- 
važiavo ne aplankyti mano kaimynų. Jis atvažiavo manęs. Sara metėsi 
į šalį, kai ta formulė įgavo pavidalą galvoje, iš akių žmogui, kuris — 
staiga ji buvo tikra visu šimtu procentų - irgi spokso į ją su užma- 
čia nužudyti. Sunkiai alsuodama Sara atsišliejo į sieną, paskui ėmė 
slinkti šonu ten, kur galėjo atitraukti kamputį palaikės kartūninės 
užuolaidos, ir dirstelėjo į automobilį. 

Vakaro prieblandoje negalėjo aiškiai matyti. Akiratį lyg skustuvo 
ašmenys raižė šešėliai. Atšoko atatupsta, tarsi galėtų pasislėpti. Ding- 
telėjo neįtikėtina mintis: Jis mane mato, bet aš jo nematau. 

Sara ėmė trūkčioti, virpėti. Pagalvojo: Man galas, ir nykščiu atlaužė 
pistoleto gaiduką. Jis išleido pikta lemiantį spragtelėjimą ir užsifiksavo. 

Protu ji suvokė, kad žudikas šitaip neveiktų. Jis būtų atsargus, 
pasiruošęs ir tikslus. Akimirka, kai ji pajustų jį šalia, būtų jai pasku- 
tinė gyvenime. Nejaugi Vilkas pastatytų automobilį tiesiai prieš jos 
namus, duotų jai užtektinai laiko visiškai pasiruošti, prižingsniuotų 
prie jos lauko durų ir praneštų: Labas! Aš - Didelis Piktas Vilkas. 
Atėjau tavęs nužudyti. 

Bet logika atrodė slidi, vis bandė nuo jos išsisukti, tad teko įtempti 
raumenis ir griebti prakaituotais delnais, kad bent krislelį išplėštų iš 
savo vaizduotės. 

Pala! - įsakmiai tarė sau. - Kaip tik taip vilkas daro pasakoje. Jis 
atsiduria prie pat Raudonkepurės, o ši tesupranta, kad jo akys, ausys, 
nosis ir galiausiai dantys ne visai tokie, kokie turėtų būti. 

Ji dar kartą atkišo galvą į priekį ir vogčiomis dirstelėjo į automobilį. 


JOHN KATZENBACH 


Žmogaus jame nebebuvo. 

Ji vėl atsitraukė atatupsta; mėgino įsivaizduoti, ką galėtų pada- 
ryti, kad atrodytų maža. Rodės, siena prie jos sėlina, stengdamasi 
išstumti ją į šviesą. Paniškas balsas viduje - ji žinojo, kad juo kalba 
kofeinas, degtinė ir neviltis, - šaukė jai: Bėk! Bėk negaišdama! Ji 
lyg paklaikusi apsidairė išėjimo, nors žinojo, kad jo nėra. Prieš akis 
šmėstelėjo vaizdas: 

Sara atidaro užpakalines duris. 

Sara puola per veją už namo, peršoka per seną medinę tvorą. 

Sara tekina skuodžia tarpu tarp namų. Loja šunys. Kaimynai iš- 
girsta skubius jos žingsnius ir sunerimę ima šaukti, iškviečia policiją. Ji 
akimirksniu atvažiuoja su kaukiančiomis sirenomis. 

Sara išgelbėta! 

Ji įtraukė oro ir sulaikė kvapą. Reginys išnyko. Ji žinojo: Pabėgti ne- 
įmanoma. Nei pro užpakalines duris, nei pro priekines. Pro lubas negaliu 
išskristi. Negaliu užsikasti rūsyje. Negaliu tapti nematoma. Perdžiūvo 
burna, niekaip negalėjo sufokusuoti žvilgsnio, tarsi akys staiga būtų 
sumaniusios ją išduoti. Ji paleido rankoje laikomas tabletes, jos atsi- 
trenkė į grindis ir nusirito tolyn. Vyro revolveris ėmė sverti jos ranką, 
lyg staiga būtų pasunkėjęs dešimt kartų. Baimės ir abejonės sprogi- 
nėjančiomis žiežirbomis varstė kiaurai, ir ji nebuvo tikra, ar įstengs 
pakelti ginklą ir ar užteks jėgų nuspausti gaiduką, kai ateis laikas ir ji 
atsidurs akis į akį su Vilku. 

Tada, taip pat netikėtai, ji pamatė prieš save pakeltą ginklą, sugniaužtą 
abiem rankomis, ir susigriebė, kad yra pritūpusi į šaulio padėtį. 

Iš pradžių Sara pamanė, kad galbūt revolverį nukreipusi ne ji, o 
kažkas kitas. Atrodė, kad ryšys su ginklu kažkoks netiesioginis. Spė- 
liojo, kada paskutinį kartą įkvėpė oro. Plaučiai jo reikalavo, ir ji žiob- 
telėjo lyg į paviršių iškilęs plaukikas. 

Galvoje žaibiškai viena kitą keitė keistos, prieštaringos mintys: Aš 
esu pasiruošusi viskam ir Aš tuoj mirsiu. 


138 


TRYS RAUDONOS 


Jai norėjosi garsiai prašnekti, pasakyti ką nors ryžtinga ir narsaus, 
bet kai pabandė ištarti žodžius: Nagi eikš, kad tave kur velnias, aš lau- 
kiu! - jie panėšėjo į gargimą, trūkinėjo ir buvo vos suprantami. 

Sučirškė durų skambutis. 

Linksma trijų gaidų melodija, bet Sarai ji buvo visiškai nesuvo- 
kiama. 

Žudikas skambina į duris?! 

Slinkdama šonu lyg krabas ji perėjo per kambarį vis dar iškėlusi 
magnumą. Priešais lauko duris stabtelėjo. 

Vėl sučirškė skambutis. 

Kodėl jis neturėtų skambinti į duris? Ar į jas belsti? Ar tik sušukti jos 
vardą, pranešdamas, kad atėjo? Laaabas, Sara! Čia aš, Didelis Piktas 
Vilkas. Atėjau tavęs nužudyti... 

Staiga ji nebenumanė, ką darytų Vilkas. Jeigu nieko neatsitiktų, 
būtų visiškai nelogiška. Visai kaip Alisa Stebuklų šalyje: aukštyn 
buvo žemyn, priekis - užpakalyje, trumpas - ilgas. 

Pajuto, kad pirštas smarkiau prilimpa prie gaiduko. Kilo mintis 
tiesiog imti ir šauti. Kulka praskros medį ir nudės jį ten, kur stovi. Su- 
manymas atrodė geras. Net labai geras. Beveik išmintingas. 

Vargais negalais sutramdė beišsiveržiantį juoką. Koks puikus pokš- 
tas: tiesiog gali privaryti į kelnes! Nušausiu jį pro duris, ir tiek. 

Ji nutaikė revolverį, nukreipė ten, kur, jos įsivaizdavimu, būtų 
Vilko krūtinė. Galvoje tartum matavo. Ar jis aukštas? O gal žemas? 
Nenoriu prašauti. 

Ginklas virpėjo, šokčiojo pirmyn atgal it audringų bangų blaško- 
mas laivelis. Ji pamatė, kaip kairė ranka suima durų rankeną paleis- 
dama vėjais, rodės, nepaprastai gerą planą ir pakeisdama jį kažkokia 
baisiausia kvailyste. Ji vaizdavosi atidaranti duris į mirtį. 

Vieninteliu smarkiu judesiu ji plačiai atvėrė duris, paskui bemat 
paleido rankeną ir suėmė revolverį dar ir kaire ranka, kad būtų tvir- 
čiau. Kiek pritūpė ir palinko į priekį, pasirengusi šauti. 

Tyla sulaikė gaiduką liečiantį pirštą. 

Į ją iš anapus slenksčio žvelgė dvi moterys. Blausioje prieangio 
šviesoje atrodė, kad jų veidai ištikti šoko. Kažkas garsiai įkvėpė, bet 
Sara nebuvo tikra kas - viena iš tų dviejų moterų ar ji pati. 

Moterys atrodė sustingusios. Mat kai matai žiojintį revolverio at- 
laužtu gaiduku vamzdį, nekyla noras kalbėtis net apie paprasčiausius 
dalykus. 

Jos negali būti Vilkas, - pamanė Sara. - Du Vilkai?! Vis dėlto pirš- 
tas gaiduko nepaleido. Kažkur sąmonės gelmėse žinojo, kad vos jį 
spustelėjus ginklas iššaus. 

Po akies mirksnio, kai Sara jau tikėjosi išgirsianti griausmingai 
driokstelint pistoletą ir kurią nors iš tų dviejų nudėsianti, visiškai be 
žado pamatė, kaip viena iš lėto nusitraukia megztą jūreivišką kepurę, 
papurto galvą ir paleidžia raudonų kaip braškės plaukų garbanas, nė 
akimirkos neatitraukdama akių nuo Saros ir jos ginklo. 

Tada, lyg kito pavyzdžiu sekantis kortuotojas, antra moteris, vy- 
resnė, rūpesčių raukšlių išvagotu veidu, pakėlė rankas, ištraukė smeig- 
tukus iš plaukų ir šie užkrito ant pečių it kokia blėstančių žarijų 
skraistė. 

— Sveika, Raudona Antroji, - tarė vyresnioji moteris. - Būk gera, 
nenušauk mūsų. 


Sara gėdijosi to, kaip atrodo jos namai. 

Pirmą kartą po daugelio dienų ji aiškiai pamatė šiukšles ir atlie- 
kas - visur išmėtytus tuščius gėrimų butelius, pirktų valgių pakuotes, 
šokoladinių batonėlių popieriukus ir maišelius nuo bulvių traškučių. 
Gėda jai buvo ir dėl „Vieno namuose“ gynybos sistemos, įrengtos po 
langais ir tarpduriuose. Jai norėjosi atsiprašyti tų moterų, paaiškinti, 
kad jai tai nebūdinga, - bet ji būtų melavusi. Be to, ji pamanė, kad 
būtų neprotinga pradėti bendrauti su Raudona Pirmąja ir Raudona 

Trečiąja tokiu akivaizdžiu melu. Taigi prikando liežuvį ir žiūrėjo, kaip 
reaguos kitos dvi moterys, apžvelgiančios šį nevilties kraštovaizdį. 

Pirma prašneko Raudona Trečioji. 

— Aš esu Džordana, - prisistatė. - Ar turit kokią savo vyro ir duk- 
ters nuotrauką? Tų žuvusių. 

Klausimas Sarą pribloškė. Jis atrodė neįtikimai intymus, tarsi 
mergina būtų paprašiusi jos išsirengti ir stovėti nuogai. 

- Žinoma, bet... - išmiknojo ji. 

Tada žodžiai išgaravo iš galvos. Ji priėjo prie knygų spintos kam- 
bario kampe ir paėmė įrėmintą visų jų trijų nuotrauką, darytą prieš 
pat nelaimingą atsitikimą. Netardama nė žodžio padavė ją Džorda- 


vo- o 

Stojo trumpa tyla. Sara pamanė: žmonės, žiūrintys į tokią nuo- 
trauką kaip ši - jos, dukters ir vyro, darytą paplūdimyje vasaros die- 
ną, - paprastai sako: Vaje, kaip miela! arba Kokie jie gražūs! Tačiau su- 
vokė, kad šitaip kalbama tik apie gyvuosius. Staiga tiesdama ranką prie 
nuotraukos Sara ne supyko, bet veikiau nuliūdo ar nesmagiai pasijuto. 

— Kojūs ieškot? - paklausė ji. 

— Priežasties, - atsakė Karen. 

Sara ne iš karto suprato, kad Raudona Pirmoji neieško priežas- 
ties, kodėl žuvo Raudonos Antrosios vyras ir dukra. Ji nenorėjo gir- 
dėti apie nesuvaldytą skystojo kuro sunkvežimį ir lemties užgaidas. 

— O gal paaiškinimo, - pridūrė Džordana. 

Ji irgi kalbėjo ne apie tą nelaimingą atsitikimą. 

— Kaip mane radot? - paklausė Sara. 

Karen žvilgtelėjo į Džordaną, ši patraukė pečiais. 

— Iš jūsų filmuko YouTube. Įsijungiau kompiuterį ir ėmiau ieškoti 
pagal šitas pavardes. Ne taip ilgai ir užtrukau. Vietos laikraštyje buvo 
žinutė apie atminus ugniagesių stotyje su spalvota nuotrauka. Joje 
buvote ir jūs. Su tais... 


141 


JOHN KATZENBACH 


Džordana parodė į raudonus Saros plaukus. Ji prisiminė, kokie 
skaistūs atrodė Raudonos Antrosios plaukai, besiplaikstantys gedu- 
lingos juodos spalvos fone. 

Sara pamanė, kad reiktų ką nors pasakyti, bet nerado žodžių. Ne- 
jaukią tylą pertraukė Karen: 

— Mums nereikėtų čia būti. Reikia važiuoti į kokią saugią vietą, 
kur galėtume pasikalbėti. 

Sara buvo beprasižiojanti, bet Karen prašneko pirma, kad jai su- 
kliudytų. 

— Klausykit, kai mudvi su Džordana vakar pirmą kartą susiti- 
kome, suvokėme viena: jeigu mes trys būsime kartu, tapsime labiau 
pažeidžiamos. Jei visos vienu metu būsime vienoje vietoje, virsime 
kur kas paprastesniu taikiniu. 

— Toks įspūdis, kad jis iš tikro nori suvesti mus visas draugėn, o 
tada švystelėti į mus rankinę granatą, - tarė Džordana. - Bum! Rau- 
dona Pirmoji, Antroji ir Trečioji bemat išnyksta. 

Jos balse cinizmas lengvai mišo su nerimu. Karen nesivargino aiš- 
kinti apie rankinės granatos tikimybę, nors galvoje kilo mintis: Lo- 
giška kaip ir viskas. Nes visa tai nelogiška. O gal viskas logiška. 

— Šiaip ar taip, mums reikia pasikalbėti, nuspręsti, ką darysim... 

— Žinau, ką darysim, - suniurnėjo Džordana. 

Karen nepasisuko į jauniausiąją iš trijulės - įsmeigė akis į Sarą. 

- Vadinasi, mums reikia važiuoti kur nors, kur galim žinoti galin- 
čios kurti planus niekieno nestebimos. 

Jos žvilgsnis nukrypo į didelį svetainės langą. 

— Mes nežinom, - tarė, - mes negalim būti tikros, kad jis ne čia pat... 

Ji nuščiuvo. 

Sara ėmė svaigti. Į galvą lindo šimtas minčių, bet nė vienos ne- 
įstengė išsakyti. Ji teišspaudė: 

— Aš tik pasiimsiu paltą. 

- Ė, - šūktelėjo Džordana, - pasiimkit ir tą revolverį! 

ŽUDYMAS TURI TRIS STADIJAS, — po ilgo pokalbio su policijos detek- 
tyvu galiausiai grįžęs į kabinetą, užsirakinęs ir kiek pasimėgavęs gali- 
mybe tyliai susikaupti parašė Vilkas. 


Planavimo. Vykdymo. Baigiamąją. 

Skirk per mažai dėmesio bet kuriai iš šių stadijų, ir nesėkmė neiš- 
vengiama. Svarbiausia - reikalauti daugiau iš savęs. Esminis dalykas - 
suvokti: baigus antrą stadiją, kad ir kiek malonių emocijų ji būtų tau 
suteikusi, kad ir kiek būtum ruošęsis tai akimirkai, vis dar būtina atlikti 
kelis be galo svarbius veiksmus. Paprastai tariant, viskas dar nebaigta - 
viskas tik prasidėjo. Manau, padėtis šiek tiek panaši į gimtinėn iš karo 
grįžusio kareivio, mėginančio pasisotinti greitojo maisto restorane po 
nepriteklių ir baimės mėnesių, ar galbūt astronauto, grįžusio po ilgos 
kelionės kosmose ir tvarkančio popierius automobilių registravimo įstai- 
goje. Tai yra - prieš grįžtant į įprastą gyvenimą, turi susilyginti slėgiai, 
panašiai kaip iš didelės gelmės išnyrančiam narui, kad nesusirgtų keso- 
nine liga. Reikia grįžti į praeitį - žudikas turi atitrūkti nuo medžioklės 

ir žmogžudystės jaudulio bei aistros - leisti jiems nugrimzti į saldžius 
prisiminimus. Norint sukurti džiugią emocinę aplinką, būtinas toks pat 
kruopštus planavimas kaip ir įvykdant pačią žmogžudystę. Kaip tik čia 
nesėkmė ištinka nevykėlius mėgėjus ir nepasiruošusius garbėtroškas. Nu- 
žudę žmogų ir šitaip įvykdę savo sumanymą, jie nežino, kaip mėgautis 
akimirka. Svarbu suvokti: jei iš anksto nenumatai, kas darytina šioje, 
baigiamojoje, stadijoje, tave apima neviltis ir liūdesys, kaip tik todėl pir- 
mose dviejose stadijose ir padarai klaidų. Jei nesi pasiruošęs džiūgauti po 
aukos mirties, tavęs laukia didelis pavojus. 

Jeigu esi įvykdęs ką nors ypatinga, reikia didžiulės drąsos, susikau- 
pimo ir valios jėgos išoriškai vėl tapti paprastu žmogumi, net jei žinai, 
kad aplinkiniai mato visai ne tave, o tik tavo vaidinamą personažą. 


Žodžiai kaip visada plūste užplūdo Vilką. Pirštai, rodės, šoka virš 
kompiuterio klaviatūros; visas jo dėmesys buvo sutelktas į tekstą, 
prieš akis įgaunantį pavidalą. Jautėsi lyg sportininkas, pradedantis dar 
vieną ganėtinai įgrisusią treniruotę, kai nubėgus kiekvieną kilometrą 
ar po kūnu sulig kiekvienu rankų grybšniu nusrūvant vandeniui at- 
rodo, kad kažkokia jėga tave stumia iš už nugaros. Trumpai stabte- 
lėjo pamąstyti apie. kiekvieną Raudoną ir nusprendė, kad netrukus 
reikės pradėti konkrečiai planuoti kiekvienos mirtį. Raudona Pirmoji 
ypatinga, nes labai dažnai susidūrė su mirtimi, tik žiūrėjo į ją, kaip dera 
jos profesijos atstovei. O štai dabar jai teks stoti akistaton su mirtimi, ku- 
rios diagnozę nustatyti neįmanoma. Raudona Antroji unikali: ji be galo 
trokšta mirti, tik dabar mato, kad slapti jos troškimai gali virsti tikrove, 
kaip ji ir tikėjosi, bet ji... to nebenori. O Raudona Trečioji išskirtinė tuo, 
kad kaip įmanydama stengėsi paleisti savo ateitį vėjais, bet dabar pri- 
versta grumtis su žmogumi, kuris vagia iš jos tą likusią trumputę ateitį. 
Jis papurtė galvą. Užkandis apetitui sužadinti. Pagrindinis patiekalas. 
Desertas. Kiekviena žmogžudystės stadija turi savo skonį. 

Jis parašė: Noriu, kad kiekviena stadija vyktų iki galo. Vilkas aiš- 
kiai suvokė: kaip bet kokių dviejų žmonių santykių atveju žmog- 
žudystė turi suteikti visokeriopą pilnatvę. Į jį lyg kulkosvaidžio 
kulkos pasipylė žodžiai: Grasinimai. Baimė. Lemtingoji akimirka. 
Atomazga. Prisiminimai. Jei slystelėsi bet kurioje iš jų, visas potyris 
bus sugadintas. 

Jis vėl padvejojo, akimis perbėgo naujausią įrašą kompiuterio 
ekrane. Kas nulemia knygos sėkmę? — galop parašė. - Joje būtina ri- 
zika. Ji turi įtraukti skaitytoją į pasakojimą. Kiekvienas veikėjas ir vei- 
kėja privalo savaip kerėti. Svarbiausia, kad skaitytojai verstų puslapį po 
puslapio. Tai vienodai tinka ir romanui apie aukštuomenės gyvenimą, 
ir mokslinės fantastikos trileriui. Rašymui taikytinos tos pačios žudymo 
taisyklės. Kokia prasmė pasakoti istoriją, kuri nepalieka įspūdžio ilgai 
po to, kai perskaitytas paskutinis puslapis? Ar tas pats klausimas nekyla 
žudikui? Abu - rašytojas ir žmogžudys - kuria kai ką ilgaamžiška. Ra- 
šytojas nori, kad skaitytojas prisimintų jo žodžius dar ilgai po paskutinio 
puslapio. Žudikas nori, kad mirties įspūdis išliktų ilgam. Ir ne jam vie- 
nam, bet visiems, kuriems ta mirtis atsilieps. 

Žmogžudystės esmė - ne viena mirtis, bet jos sukelti raibuliai daugy- 
bės žmonių gyvenime. 

Jis barbeno pirštais į medinį stalviršį, tarsi tie greiti judesiai galėtų 
paspartinti jo mintis ir jos virstų naujais žodžiais, kuriuos jis galės už- 
rašyti. Akimirką juto pavydą dailininkams — jiems užtenka nupiešti 
tiesę drobėje, ir tas menkutis judesys nulemia viską, kas bus toliau. 
Tapyti lengva, - pamanė Vilkas. Jis suprato, kad žudikas ir dailininkas 
panašūs tuo, jog abudu mintyse ryškiai mato baigtą portretą jau po 
pirmo potėpio. Ta mintis sukėlė jam šypseną. 

Tada naujo puslapio viršuje parašė: Kodėl myliu kiekvieną Rau- 
doną? Vilkas atsiduso. Mintyse tarė: Neužtenka papasakoti skaity- 
tojams, kaip tikiesi jas nužudyti. Turi paaiškinti kodėl. Pasakoje miške 
persekiodamas Raudonkepurę vilkas nori ne vien gardžiai paėsti. Šį alkį 

numalšinti jis gali bet kurią akimirką. Ne, iš tikrųjų jo alkis visiškai ki- 
toks, ir jam nuramdyti būtina daug pastangų. Ėsti jis nori, bet jis nori dar 
ir santykio su auka. 


Vilkas vėl padvejojo. Lauke buvo tamsu, nes popietė virto vakaru, 
ir jis tikėjosi, kad Didelio Pikto Vilko Žmona netrukus grįš, kaip ir 
kiekvieną dieną - be kelių minučių šešios, ir įeidama pro lauko duris 
žvaliai šūktelės: „Aš parėjau, brangusis... Vilkas niekada neatsiliep- 
davo tuoj pat - duodavo jai kelias akimirkas pamatyti jo paltą, kaip 
visada kabantį ant gembės, jo skėtį stove prieškambaryje, jo batus, 
tvarkingai nusiautus prie svetainės durų prieš įsispiriant į odines šle- 
petes. Jos lauks tokios pat šlepetės kaip jo. Tada ji pirštų galiukais 
praeis pro uždarytas jo kabineto duris, net jeigu bus nešina maisto 
prekių maišais ir jai praverstų jo pagalba. Jis žinojo, kad ji tuoj pat eis 
į virtuvę taisyti jiems vakarienės. Didelio Pikto Vilko Žmona manė 
esant būtina pasirūpinti, kad jis būtų sotus — tai sėkmingo rašymo 
sąlyga. Jis to neneigė. 

Taigi vos tik išgirdęs virtuvėje barškant puodus ir keptuves, kai 
ji pradėdavo gaminti vakarienę, jis atsakydamas sušukdavo: „Labas, 
mieloji! Tuoj ateisiu!“ 

Jis žinojo, kad žmonai patinka girdėti jį šaukiant už kabineto durų, 
todėl surikdavo sveikindamasis nepriklausomai nuo savo nuotaikos 
ar veiksmo, besirutuliojančio puslapyje jam prieš akis. Kartais jis ra- 
šydavo apie ką nors banalaus, kaip kad oras, o kitąsyk - apie ką nors 
jaudinančio, pavyzdžiui, kaip jis ruošiasi žudyti. Tai neturėjo reikš- 
mės. Jis tik pakeldavo balsą, kad ji išgirstų. Jie kasdien apsikeisdavo 
tomis pačiomis žvaliomis frazėmis: 

Kaip praėjo tavo diena? 

Kas naujo mokykloje? 

Ar pavyko rimtai padirbėti? 

Ar prisiruošei apmokėti sąskaitą už elektrą? 

Turim šį tą nuveikti kieme. 

Ar rytoj vakarienei norėtum kokio kiniško patiekalo? 

Ar šįvakar žiūrėsim per televizorių filmą - o gal esi pernelyg pavargęs? 

Gal šįmet reikėtų plaukti į turistinę kelionę. Yra puikių pasiūlymų ke- 
liauti po Karibų jūros baseino šalis. Mes jau seniai neturėjom tikrų atos- 
togų. Kaip manai - gal užsisakom bilietus ir pradedam taupyti pinigus? 

Vilkas išgirdo tolumoje trinktelint. Tikriausiai lauko durys. Jis pa- 
laukė ir išgirdo pasisveikinimą, kurio ir tikėjosi. Tai buvo jam ženklas 
viską užšifruoti ir išjungti kompiuterį. Iš tikrųjų šifruoti nebuvo 
būtina. Fotografijomis nukabinėta siena jau buvo pakankamas įkal- 
tis — tai jis sužinojo per pokalbį su detektyvu. „Žudikai — tie, kurie 
mėgsta planuoti, ne banditėliai, apiplėšinėjantys degalinės parduo- 
tuvę ar nuknekcinantys kokį narkotikų verslo varžovą dešimtimis au- 
tomatinio ginklo šūvių, - mėgsta pasilikti suvenyrus“, - aiškino jam 
pareigūnas patenkintu savimi balsu. Tartum išties būtų žinojęs, apie 
ką kalba, - mintyse tarė Vilkas. Faras buvo labai pagalbus ir atsakė 
į visus jo klausimus, nors kartais panėšėdavo į mokytoją, mėginantį 
kažką paaiškinti neįstengiantiems susikaupti pirmokėliams. 

Bet užšifravęs failus Vilkas jausdavosi išsaugojęs privatumą, kai 
išjungdavo kompiuterį. Jam atrodydavo, kad išjungęs prietaisą vietoj 
jo įsijungdavo vaizduotę, nes kiekviena Raudona švytėdavo jo min- 
tyse iki jo laukiančio nuobodaus vakaro galo. 

Jeigu esi santechnikas, nepamiršk juostis diržu su įrankiais. Jei esi 
pardavėjas, visą laiką būk lipšnus, miklus ir spausk pirkėjams ranką. O 
jeigu esi rašytojas, būtinai klausinėk žmonių, apsimesdamas, kad ieškai 
informacijos išdėstyti popieriaus lape. 

— Tuoj ateisiu! - šūktelėjo Vilkas kaip ir kiekvieną vakarą puikiai 
žinodamas, kad žmona to iš jo laukia. - Tik baigsiu pastraipą! 

Šįvakar mielai sukirsčiau netikro zuikio, - pamanė. - Su riebiu pa- 
dažu ir bulvių koše. 

O paskui, jei žmona ne per daug pavargusi, nurinkę stalą ir su- 
plovę indus, pasižiūrės filmą. Į kiną juodu jau retai eidavo - jiems la- 
biau patikdavo sėdėti priešais savo televizorių dideliu ekranu. Vilkas 
buvo labai dėkingas žmonai už tai, kad ši sunkiai triūsė jų gyvenimui 
itin svarbiame darbe: iš jos atlyginimo jie grąžindavo skolas, ir jis ga- 
lėjo būti tuo, kas buvo. Dėl jos ankstesnių širdies bėdų, nesvarbu, kad 
neseniai buvo pripažinta sveika, jis nenorėjo, kad namie ji patirtų 
stresą. Jis atsidėkojo jai ištikimybe, todėl juodu gyveno maloniai, ra- 
miai, atsitvėrę nuo viso pasaulio. 

Tai buvo mažiausia, ką jis galėjo padaryti. Jeigu jis nuspręsdavo, 
kad jai reikia ko nors ypatinga, nustebindavo ją retkarčiais nusives- 
damas vakarieniauti į prašmatnų restoraną ar nupirkdamas bilietus 
pirmoje eilėje į vietos trupės „Makbeto“ pastatymą. Tie vakarai res- 
torane ar teatre padėdavo išvyti iš jos akių neišvengiamą nusivylimą, 
kai jis retsykiais pareikšdavo turintis išeiti iš namų vienas „rinkti me- 
džiagos“ knygai. 

Šį vakarą jis nusprendė perskaityti televizijos kanalų programas ir 
pamėginti rasti ką nors juokingo ir romantiško, bet ne per daug šiuo- 
laikiško. Jam nepatiko naujausi filmai, kuriuose rodomas net ne far- 
sas, o tikra bjaurastis. Jis teikė pirmenybę klasikai - broliams Mark- 
sams, Džekui Lemonui, Valteriui Mato, na, ir dar Stivui Martinui ir 
Eleinai Mej. Jis žinojo apie Džadą Apatou, bet negalėjo suprasti, ko- 
dėl vaikams patinka jo kino komedijos. Vilkas su žmona susitars dėl 
kurio nors seno kanalo; jis atsisės į poilsio krėslą, ji išsidrėbs šalia ant 
sofutės dviem. Prieš pat prasidedant filmui ji pridės jiems po dube- 
nėlį vanilinių ledų ir apibarstys šokolado drožlėmis. 

Juodu kartu pasijuoks, o paskui eis į lovą. 

Miegoti. 

Jis įtarė, kad iš tiesų myli žmoną. Jam vis dar patikdavo retkar- 
čiais su ja pasimylėti, nors pastaraisiais mėnesiais glamonėdamas 
žmoną įsivaizduodavo, kad po juo viena iš trijų Raudonų. Jis abejojo, 

ar žmona bent kartą pastebėjo, kad jis galvoja ne apie ją. Galbūt, - 
svarstė jis, - dėl to aš būnu aistringesnis. Bet jis dar pastebėjo, kad po 
jos ligos juodu ėmė mylėtis rečiau - gal tik kartą ar du per mėnesį, jei 
ne dar rečiau. 

Tačiau lytinis potraukis jam neišnyko, ir jis šiek tiek didžiavosi, 
kad baigia pasenti, bet norint pasimylėti jam nereikia mėlynos table- 
tytės. Bet Vilkui niekada nė į galvą neatėjo, kad galėtų ieškoti sekso 
ne su žmona. 

Jis svetimavo, bet tik vaizduotėje. 

Perskaitė ją balsu, bet tyliai: „Kodėl myliu kiekvieną Raudoną. 

Tada vis taip pat negarsiai atsakė į savo klausimą: 

— Dėl to, ką jos man suteikia. 

Tikroji aistra, - pamanė. Jis turėjo ją išsakyti knygos puslapiuose. 

Jis įsivaizdavo, kad jų sekimas ir mirties planavimas šiek tiek pa- 
našus į meilės romano mezgimą, tačiau nežiūrėjo į tai kaip į žmonos 
apgaudinėjimą. 

Žinia, jos buvo it kantriai jo laukiančios meilužės, bet kiekviena 
savaip buvo dar ir ištikima žmona. 

TaRys RauDONOS Karen automobiliu nuvažiavo į didžiausią dengtą 
vietos prekybos centrą. Ten ji išleido Džordaną prie rytinio Sears 
įėjimo, paskui apvažiavo pastatą ir išlaipino Sarą prie vakarinio įėjimo 
šalia Best Buy. Kelias minutes palaukusi, Karen užvažiavo į šalia pre- 
kybos centro įsikūrusios daugiaaukštės automobilių aikštelės viršų. 
Ten apgręžė mašiną, kad matytų, ar niekas nevažiavo jai iš paskos. 
Išjungė variklį ir priekinius žibintus, tada palaukė lygiai septyniolika 
minučių. Ši daugiaaukštė automobilių aikštelė turėjo tą pranašumą, 
kad įvaža ir nuovaža buvo įrengtos atskirai. Aštuonioliktą minutę pa- 
leido variklį ir nurūko žiedine nuovaža tokiu greičiu, kad net padan- 
gos cypė. Padidinusi greitį nulėkė didele tuščia automobilių aikštele 
prie šiaurinio išėjimo iš prekybos centro. 

— Pamėgink mane sekti, - suniurnėjo panosėje. Man nusispjauti, 
koks gudrus tariesi esąs, pone Vilke. 

Kaip ir anksčiau, kai pirmą kartą susitiko su Raudona Trečiąja, aiš- 
kiai juto, kad svarbu nesileisti sekamai, nors gerai negalėjo pasakyti 
kodėl. Kita vertus, jautėsi be galo kvailai. Grįždama vakare namo ir 
ryte važiuodama į darbą, įprato vingiuoti. Tada įsisodinusi į automo- 

bilį Raudoną Trečiąją vairavo lyg pamišėlė. Dabar - vėl taip pat nenu- 
spėjamai, ir beveik neabejojo, kad kitos dvi Raudonos elgiasi taip pat. 
Vis dėlto negalėjo atsakyti į svarbiausią klausimą: Kodėl taip darai? 

Mintyse atsakė: Tam, kad jis nenužudytų tavęs daugiaaukštėje au- 
tomobilių aikštelėje. 

Tada padvejojo ir garsiai žioptelėjo, tartum automobilyje būtų 
trūkę oro, nes suvokė: Viskas įmanoma. Juk nežinai, kaip jis ruošiasi 
tave nužudyti. 

Ji atpažino paranojos simptomus - ne veltui buvo gydytoja. Tik 
čia nėra jokių pramanų. Jokių iliuzijų. Viskas tikra. Bandė prisiminti, 
kaip studijuodama mediciną atliko trumpą praktiką didelės ligoni- 
nės psichiatrijos skyriuje, bet per tas savaites išmoktos pamokos už- 
simiršo per daugybę vidaus ligų gydytojos darbo metų. Visą mano, 
ne - visų mūsų - elgesį nulemia baimė. 

Ji kietai užmerkė akis. 

Kaip nors ją pavadink, - paragino save mintyse, bet neįstengė to 
padaryti. Mėgino galvoti. Aukščio baimė. Tai akrofobija. Vorų baimė? 
Arachnofobija. Mirties baimė? 

Tanatofobija. 

Tai, ką juto, panėšėjo į derinį visų šių baimių, ir visų kitų, kurios 
tik graužė širdį. 

Kaip nors ją pavadink, - paragino save dar kartą. 

Lengviau pasakyti, negu padaryti. 

Karen mėgino mesti iš galvos įvairius mirties vaizdinius, pradėju- 
sius braute brautis jai į vaizduotę, ir sutelkti dėmesį į kitų Raudonų 
paiešką. Pistoletai. Peiliai. Nuodai. Smaugimas. Matė vien dešimtis 
nužudymo būdų priešais save it ant kokio švediško stalo ir, tarsi ne- 
galinti išsivaduoti iš košmaro, ji buvo verčiama pasirinkti vieną. 

Perbraukė delnu veidą. Juto, kad pažastys suprakaitavusios. Kvė- 
pavimas buvo negilus, šiurkštus. Apsidairė. Nebuvo jokios akivaiz- 
džios priežasties pulti į paniką. Jokia tamsoje pasislėpusi žmogysta į 

ją nespoksojo. Link jos nepuolė joks ginklu mosuojantis vyras. Iš už 
nugaros niekas nespigino priekiniais automobilio žibintais. 

Bet visa tai buvo, tik jinai to nematė. 

Akimis aprėpė tuščią prekybos centro automobilių aikštelę. 

— Nagi greičiau, - garsiai sušnabždėjo kitoms dviem Raudo- 
noms. - Noriu nešdintis iš čia velniop. 

Praėjus vos kelioms akimirkoms po to, kai čia atvažiavo, Raudona 
Antroji ir Raudona Trečioji išėjo pro plačias prekybos centro duris ir 
greitai pasuko prie jos. Iki tol jos abi nenuspėjamai ėjo per parduo- 
tuves, skubėjo tarpueiliais, įbėgdavo į tualetus ir iš jų išbėgdavo, grįž- 
davo savo pėdomis, pakildavo ir nusileisdavo eskalatoriais, du kartus 
viena su kita prasilenkė, kol pagaliau susitiko ir drauge išėjo. Sekti 
jas būtų buvę sunku, nors milžiniškame pastate žmonių nebuvo taip 
tiršta kaip paprastai. 

— Manot, tai padėjo? - įšokusi į automobilį gaudydama kvapą pa- 
klausė Sara. 

- Žinoma, - nė kiek nedvejodama nuo užpakalinės sėdynės at- 
sakė Džordana. 

Raudona Pirmoji ir Raudona Trečioji linktelėjo, nors abi pa- 
manė: Kažin. 

Karen pamatė, kad Džordana lūpų kampučiais šypsosi, ir, kaip 
gydytoja, svarstė: gal paauglei ši situacija patinka? Tada pamatė, kad 
Raudona Trečioji pasisuka ant sėdynės ir stebeilija pro užpakalinį 
langą, tartum tikrindama, ar jos nesekamos. Nervingumo įkvepiama 
energija, - pamanė. - Ne, tai baimė. Tik kiekvienos iš mūsų ji kiek kitokia. 

Tada kilo klausimas Raudonai Antrajai: 

— Kur mes dabar važiuojam? 

Karen kreivai šyptelėjo, nors žinojo, kad šypsotis nėra pagrindo. 

— Vakar Džordana liepė man sugalvoti visiškai, ble, saugių vietų, 
kur galėtume pasikalbėti. Žinau vieną gerą. 

„Atodūsis ir balandis“ buvo senoviško stiliaus baras, sa tamsaus me- 
džio baldais ir sienų plokštėmis, būdingas universitetus turintiems 
miestams. Jame buvo siūlomas miežinio salyklo viskis ir per septy- 
niasdešimties rūšių alus, paduodamas ant ilgo poliruoto medžio pre- 
kystalio. Šis staiga baigėsi prieš nedidelę sceną su uždangą atstojančia 
apiplyšusia juoda užuolaida. Salėje stovėjo geros dvi dešimtys staliukų. 
Dažniausiai vakarais į barą priplūsdavo studentų - garsių ir perdėm 
smarkių. Tačiau ketvirtadieniais jame koncertuodavo vietiniai liaudies 
muzikos atlikėjai, mėgdžiojantys Džonę Mičel ir Bobą Dilaną. Kartais 
šeštadienio vakarą čia vykdavo komikų pasirodymai, kuriuose galėjo 
dalyvauti kiekvienas norintis. Taip Karen ir sužinojo apie šį barą. 

Na, o ketvirtadieniais, taigi ir šiandien, jame buvo aptarnaujamos 
vietos lesbiečių grupės - vykdavo vakarai „tik damoms“. Todėl pro 
lauko duris įėjusios trys Raudonos pamatė triukšmingą sausakimšą 
barą, kuriame nebuvo nė vieno vyro. Paprastai gėrimus pilstydavo 
raumeningi sunkumų kilnotojai, gebantys susitvarkyti su neklusniais 
studentais, bet ketvirtadieniais tai darė moterys - jaunos, liesos, su 
auskarais nosyje, violetiniais plaukais - žodžiu, panašios į pankroko 
dainininkes. Atrodė, kad visos jos mėgdžioja iš knygų ir filmų pažįs- 
tamą Lisbetą Salander'. Klienčių susirinkdavo įvairių: nuo smarkuo- 
lių išvaizdos moterų glaudžiai aptemptais juodais džinsais ir odiniais 
švarkais, geriančių stiprius gėrimus, iki panašių į vadinamuosius gė- 
lių vaikus. Šios labiau mėgo saldžius kokteilius, kartais papuošiamus 
popieriniais skėčiukais, ir kalbėdavo papliūpomis, ištariamomis šai- 
žiais, entuziazmo kupinais balsais. 

Raudona Antroji ir Raudona Trečioji priėjo prie tarpduryje sto- 
vinčios ir į visa tai žvelgiančios Karen. Ši šyptelėjo ir tarė: 

— Norėčiau pamatyti Vilką, atsidūrusį tarp šių moterų. Vargu ar 
jis ilgai liktų gyvas. 


* Švedų rašytojo Stiego Larssono garsios trilogijos „Millenium“ veikėja. 

Sara balsu nusijuokė. Ši mintis jai pasirodė beprotiškai ironiška, 
kaip ir visa jos būtis. Būtų nuostabu, - pamanė. - Vilkas įeina į lesbie- 
čių barą. Man tereikia atsistoti, parodyti į jį ranka ir tarti: „Štai vyras, 
žudantis moteris!“, ir tos moterys, lyg kokios šių laikų menadės, tuoj pat 
sudraskytų jį į gabalus. Na, o mes galėtume laimingai nugyventi mums 
likusias dienas. 

Džordana atrodė kiek sutrikusi. 

- Aš nepilnametė, - kuštelėjo ji Karen. - Jeigu mano mokyklos 
valdžia sužinos, kad čia buvau, mane pašalins. 

— Todėl mes pasirūpinsim, kad ji nesužinotų, - atsakė Karen. 

Džordana linktelėjo, apsidairė ir nusišypsojo. 

— Žinot, čia gali būti mūsų žolės riedulio trenerė... - tarė ir nu- 
ščiuvo. Tada patraukė pečiais ir pridūrė: - Gal sėskime į kampą. 

Jos rado laisvą staliuką prie scenos. Ši vieta turėjo dar kitą pra- 
našumą: iš čia jos galėjo stebėti lauko duris, nors visos Raudonos 
manė, jog joks vilkas nebūtų toks drąsus ar kvailas, kad atsektų pas- 
kui jas vidun. Priimti užsakymą priėjusi tatuiruota padavėja glau- 
džiai aptemptais trumparankoviais marškinėliais sušnairavo į Džor- 
daną ir jau buvo beprašanti parodyti savo asmens pažymėjimą, bet 
Karen tarė: 

— Mano duktė išgers kokio gaivinamojo gėrimo. 

Džordana linktelėjo ir patikslino: 

— Imbierinio limonado. 

Karen užsisakė alaus, Sara paprašė degtinės su ledukais, bet jai 
dingtelėjo, kad tai gali būti negerai, todėl apsigalvojo ir taip pat pa- 
prašė imbierinio limonado. 

Gotų išvaizdos padavėja pavartė akis. 

— Čia baras, - tarė nemandagiai. 

— Gerai, - atsakė Sara. - Įdėkite į stiklą citrinos riekelę, kad atro- 
dytų kaip stiprus gėrimas. 


Po jos žodžių kitos dvi Raudonos nusišypsojo, o padavėja nuėjo 

surūgusiu veidu. Ne itin šmaikštu, - pamanė Sara, tačiau tai buvo 
bent jau bandymas pajuokauti - tai jai nepavyko jau daug mėnesių. 

Trijulė kurį laiką tylėjo laukdama, kol su užsakytais gėrimais grįš 
padavėja. Pirma prašneko jauniausioji. 

— Tokie popieriai. Ką darysim toliau? 

Kiek pagalvojusi Karen uždavė praktišką klausimą: 

— Ar jums neatrodo, kad kažkas tiesiog kruša mums protą? Kad 
viskas tėra žaidimas ir mes esame kažkokio ne itin juokingo pokšto 
objektas, o iš tikrųjų nieko neatsitiks? 

Ir Sara, ir Džordana svarstė šį klausimą ir atsakė į jį neigiamai, bet 
nė viena nenorėjo pasakyti to balsu. Vis dėlto Sara užgniaužė ją grau- 
žiantį skausmą ir tarė: 

— Nemanau, kad man galėtų taip sektis. 

Vėl stojo tyla. Nė viena nemanė, kad joms galėtų taip sektis. 

— Vadinasi... - pradėjo Karen. Ji pasijuto dūstanti — tarsi apėmus 
scenos baimei. Kai vėl prabilo, žodžiai trūkinėjo it perdžiūvusi oda. - 
Mes turim įžvelgti bent šiek tiek logikos. 

Atsakė Džordana, bet jai atrodė, kad kalba kažkas kitas. 

— Ką turit galvoje sakydama „įžvelgti logikos“? Kažkoks pamišė- 
lis nori mus nužudyti, nes mūsų plaukai raudoni, o jam didžiausia 
manija - Raudonkepurė, ir mums reikia išprotauti, ką daryti. Tai 
kokią logiką čia galima įžvelgti? O kol mes stengiamės įžvelgti ko- 
kią nors viso šito logiką, gal jis mus seka, rikiuoja lyg taikinius šau- 
dykloje ir ruošiasi nuspausti gaiduką. Pykšt, pykšt, pykšt - jūs visos 
negyvos. 

Džordana sulig kiekvienu žodžiu ėmė kalbėti vis greičiau, kol žo- 
džiai pilte iš jos pasipylė net tada, kai kalbėjo pašnibždomis. 

- Aplenkime jį, aplenkime jį, aplenkime jį, - paragino paauglė tris 
kartus - po vieną kiekvienai jų. 

Karen atsilošė, lyg būtų gavusi smūgį. Ji nuleido negirdomis pa- 
auglės žudikišką siūlymą pirmą kartą, bet dabar, visoms trims sėdint 


JOHN KATZENBACH 


prie vieno staliuko, taip lengvai jo nepaisyti nebegalėjo. Ji nežinojo, 
kodėl nemano, kad šitoks planas galėtų pavykti. 

— Klausyk, Džordana, mes ne samdomos žudikės, - išgirdo savo 
pačios balsą. - Mes nežinotume, ką daryti. Ir mes negalim taip žemai 
nusiristi... 

Ji nutilo, nes pamanė, kad jos žodžiai skamba kvailai, ir pamatė, 
kad jauniausioji iš jų smarkiai purto galvą su ja nesutikdama. Ji pasi- 
muistė ant kėdės. Elkis protingai! - tiesiog rėkė vidinis balsas, bet jai 
prireikė didžiulių pastangų jam paklusti. Ji pajuto, kad gerklė užsi- 
kemša, o burna ima džiūti. Ji apsilaižė lūpas ir gurkštelėjo alaus. 

— Klausykit, svarbiausia štai kas, - tarė. - Kažkas mus sieja. - Ji 
stengėsi kalbėti kuo lėčiau. - Turime tai išsiaiškinti. 

— Taip - raudoni plaukai, - atsakė Džordana. 

— Ne. Turi būti kažkas daugiau. 

— Ką norit pasakyti? - paklausė Sara. 

Jai pasidarė baugoka - tarsi jos pašnekovės būtų padėties šeimi- 
ninkės, turinčios kur kas daugiau galių negu ji, nors, kalbai pakrypus 
apie žudymą, prisiminė esanti bene vienintelė, turinti ginklą. 

- Jis turėjo mus rasti, - atsakė Karen. - Vadinasi, kažkas mus sieja. 
Tai negalėjo būti paprastas atsitiktinumas. 

— Kodėl? - paklausė Džordana. 

Visos trys susižvelgė. Kiekvienai atrodė, kad kitos dvi visiškai ne 
tokios kaip ji pati. Joks požymis nekrito į akis - vien plaukai. Nesus- 
kambo jokia signalizacija, varpai ar sirenos, skelbiantys kokį nors jų 
panašumą. 

Trys moterys vėl pasinėrė į savo mintis ir nutilo. Ir šį kartą tylą 
pertraukė jauniausioji. 

— Gerai, bet net jeigu tai išsiaiškinsim, kas tada? Kviesim farus? 

— Jau bandžiau, - atsakė Karen. - Nėra ko nė sakyti: jeigu išsiaiš- 
kinsim, kas mus persekioja, ir galėsim pranešti jo pavardę policijai, 


gal ji ir sugebės ką nors padaryti... 

Ji padvejojo. Šis logiškiausias veikimo būdas atrodė visiškai neį- 
gyvendinamas. Kai esi įmetamas į beprotystės liūną, kodėl manai, kad 
logika tau padės? 

Ji sudribo ant kėdės. Visas jos išsilavinimas, visas suaugusios mo- 
ters gyvenimas buvo skirti logikai, diagnozei nustatyti: atlik tokį 
tyrimą, atlik anokį; atsižvelk į tą simptomą ir aną. Susumuok viską 
pasinaudodama mokantis gautomis žiniomis bei patirtimi ir rask at- 
sakymą. Protingą atsakymą. Gal jis nežadės nieko gero, bet vis dėlto 
bus atsakymas. Ji papurtė galvą. 
verta didžiausios pagarbos: išsilavinusi, atsakinga, brandi, ir Džor- 
dana tikėjosi, kad ji puikiai žinos, ką daryti, nes buvo iš tų moterų, 
kurios visada puikiai žino, ką daryti. Iš tų moterų, kokios užaugti 
buvo skatinamos paauglės. Todėl pamačiusi Raudonos Pirmosios 
veide tas pačias dvejones ir sąmyšį, kuriuos įsivaizdavo atsispindint 
savo pačios išraiškoje, mergina išsigando. Ji kiek pasisuko pažiūrėti, 
ar pamatys ką nors panašaus ir Saros žvilgsnyje, bet ši sėdėjo atsilo- 
šusi, įsmeigusi akis į lubas, tarsi vildamasi, kad iš dangaus trinktelės 
perkūnas ir, prasiskverbęs pro sienas, aiškiai parodys jai kelią į priekį. 
Džordana pamanė: Įspūdis toks, lyg būčiau jūroje, vėjo ir bangų blaško- 
mame laivelyje su dviem nepažįstamomis moterimis. 

Tik pasakė ne tai, o visai ką kita: 

- Apsisaugoti galime vieninteliu būdu. 

- Ar galėtum paaiškinti? - paklausė Sara, tartum lėtai lipdama ko- 
pėčiomis ant Žemės. 

- Vilkas pranašesnis už Raudonkepurę visais atžvilgiais, išskyrus 
vieną. 

— Kokį? 

- Jis kalinys, - atsakė Džordana. 

— Ką?! - burbtelėjo Karen. 

— Savo norų. 

— Nesuprantu, - prisipažino Sara. 

— Kas kiša jam koją? Jo paties troškimai. 

— Skaičiau tą pasaką, - bemat atsakė ši. - Aną vakarą nuėjau į bib- 
lioteką ir perskaičiau visus jos variantus. 

— Taip, - nusivylusi atsakė Karen, - bet tai tik pasaka... 

Džordana nenorėjo sutikti. Ji palinko į priekį ir ėmė berti žodžius, 
tarsi kalbėdama greitai galėtų nustelbti balsų gaudesį bare. Į Karen 
pastabą ji nekreipė dėmesio. 

— Vienintelis variantas, kuriame Raudonkepurė gale išgelbėjama, 
yra melagingas, taip sakant, politiškai saugus - jį motinos seka savo 
dukroms. Savotiškas cenzūruotas Disnėjaus animacinio filmo va- 
riantas. Tikrajame pasakojime... 

Ji nuščiuvo, pamačiusi pašnekovių veiduose abejonę. 

Džordana linktelėjo. Ji nusprendė, kad kitoms jos žodžiai skamba 
kone vaikiškai, bet jai netrūko jaunatviško ryžto. 

— Mūsų vienintelė galimybė -— senąjį pasakojimą paversti nau- 
juoju. Pasakojimas, kuriame mes visos suryjamos gyvos, turi virsti 
pasakojimu su laiminga pabaiga, kuriame mes išgelbėjamos. 

— Skamba gražiai, - tarė Sara su prasimušusiu į jos balsą kartėliu, 
kurio ji nenorėjo ir kurį nemanė esant naudingą. - Neabejoju, kad 
esama kokio stipraus norinčio padėti medkirčio, tik ir laukiančio, 
kada galės atbėgti su savo ištikimu kirviu... 

Džordana iškeldama ranką ją pertraukė. 

— Turim gelbėtis pačios, - tarė. - Tai mūsų vienintelė galimybė. 

Bemat įsiterpė Karen: 

— Sutinku, bet kaip tai padaryti? 

— Gerai nežinau, - atsakė Džordana, - bet man atrodo, kad nebus 
nieko gero, jei sėdėsim sudėjusios rankas ir lauksim, kol Vilkas mus nu- 
žudys. Turiu galvoje, jei jis gali sekti mus, kodėl mes negalim sekti jo? 

— Sumanymas geras, bet kaip tai padaryti? - paklausė Sara. 

Džordana nežinojo, kaip atsakyti į šį klausimą, užtat žinojo Karen. 

— Taip, kaip mes pradėjom bendrauti. Mes sužinosim, kas mus 
sieja. Nė viena nedarykit nieko neįprasto. Elkitės kaip visada ir tin- 
kamu metu. Neparodykit Vilkui, kad kas nors pasikeitė. 

— Nesuprantu, - prisipažino Sara. 

Karen trumpam užmerkė akis. Negalėjo patikėti tuo, ką dabar pa- 
sakys. 

— Anksčiau ar vėliau, - lėtai tarė, - turėsim pritraukti jį. Taip arti, 
kad galėtume pamatyti, kas jis. 

Ji vos neaiktelėjo: ši mintis buvo pernelyg bauginanti. Ji pakišo ran- 
kas po stalu, baimindamasi, kad pašnekovės pamatys, jog jos dreba. 

Džordana nusišypsojo. 

— „Kokie dideli tavo dantys, senele“, - tarė. - Logiška. 

Trys Raudonos kiek patylėjo. 

— Kaip manot, kiek laiko turim? - paklausė Sara. 

Klausimas smogė kiekvienai Raudonai į paširdžius. Dieną. Sa- 
vaitę. Mėnesį. Metus. To žinoti jos negalėjo. 
komikės gyvenimą pasaulyje, kuriame nebebuvo nieko juokingo, ne- 
numaldomo sielvarto prislėgta našlė, į aplinkybių ir nesėkmių žaban- 
gas įkliuvusi paauglė. 

— Nenoriu mirti, - netikėtai tarė Sara. 

Tie žodžiai ją nustebino, nes iki tos akimirkos ji tikėjo iš tikrųjų 
nieko daugiau nenorinti. 

KITĄ DIENĄ, gavęs Amerikos detektyvų rašytojų draugijos Naujo- 
sios Anglijos skyriaus laišką, pranešantį apie specialų seminarą, ve- 
damą Masačusetso valstijos policijos vyriausiojo kriminalistikos 
analitiko, Vilkas nusprendė, kad atsitiktinai jam nusišypsojo laimė. 
Nors į draugiją jis įstojo netrukus po to, kai išėjo pirma jo knyga, 
paskaitų niekada nelankė - jos buvo skirtos padėti nariams spręsti 
keblius klausimus, iškylančius sunkiai besirutuliojančiuose jų pa- 
sakojimuose. Jis manė, kad jam būtų per žema lankyti tas patarimų 
pamokėles, tad atsakymus mieliau rasdavo pats. Vietos policininkai 
visada jam padėdavo, kaip ir kriminalinių bylų advokatai. Kartais jis 
susimąstydavo, ar jie taip noriai kalbėtųsi su tikru žudiku. 

Bet šis elektroninis laiškas, rodės, atitinka jo dabartinius porei- 
kius, tad jis banko kortele sumokėjo 50 dolerių seminaro dalyvio 
mokestį ir gavo nurodymų, kaip nusigauti į viešbučio konferencijų 
salę visai netoli Bostono, kur jis vyks. Važiuoti reikės dvi valandas, 
bet Vilkas juto, kad seminaras bus to vertas. Jam patiko manyti, kad 
jis nuolatos ieško informacijos kruopelių. Jo įsitikinimu, nusikaltimo 
smulkmenos gyvino jo pasakojimus. Jis įsivaizdavo, kad šiuo atžvil- 

Mintis, kad yra vienas iš tos šutvės, kėlė jam šypseną. Nes aš ne 
toks kaip tie kiti, kurie vargsta stengdamiesi rasti gerą agentą, sudaryti su 
leidykla sutartį dėl knygos ar galbūt su kino studija dėl detektyvų serijos 
ekranizacijos. 

Seminaras vyks vakare - tai jam nepatiko. Jis nebemėgo važiuoti 
sutemus. Jo rega vis dar buvo ganėtinai gera, bet užslinkus žiemos 
pradžios tamsai atrodydavo, kad jo reakcija sulėtėja, todėl vairuo- 
davo baikščiai. Šis nepakenčiamas pažeidžiamumo ar mirtingumo 
pojūtis Vilkui primindavo, kad jis nepermaldaujamai sensta. Kita 
vertus, jis įkvėpdavo jėgų, kai galvodavo apie tris Raudonas. 

Žudymas, — parašė jis, — iškelia į paviršių viduje glūdintį jaunuolį. 

Prisimeni, koks jausmas apėmė, kai pirmą kartą bučiavaisi? Kai 
pirmą kartą palietei merginai krūtį? Kai pirmą kartą nykščiu švelniai 
perbraukei per peilio ašmenis ir ištryško kraujas? Ar atsimeni jo skonį? 
Ar kai pirmą kartą pakėlei užtaisytą pistoletą ir uždėjai smilių ant gai- 
duko žinodamas, kad tik jį spustelėjus bus išlaisvinta didžiausia pasau- 
lyje energija? 

Tobulybė. 

Šios aistros turi nuolatos būti atkuriamos ir atnaujinamos. 

Vilkas nenoromis metė iš galvos apmąstymus apie žudymą ir kurį 
laiką užrašinėjo nuobodžius klausimus seminaro pranešėjui, mėgin- 
damas nuspėti jo atsakymus. Įsivaizdavo esąs doktorantas, besiruo- 
šiantis žodiniam egzaminui - paskutiniam žingsniui, po kurio gaus 
daktaro laipsnį. Ši mintis sukėlė jam šypseną. Žudymo mokslų dakta- 
ras. Vis dėlto jis manė esant būtina pasiruošti seminarui, mat norėjo 
pademonstruoti gebąs suvokti žinovo pateikiamą informaciją. Kaž- 
kas panašaus, lyg belstųsi į rafinuotiems išrinktiesiems skirto klubo 
duris, reikalaudamas, kad įleistų. 

Vis dėlto parašė dar vieną pastabą skyriuje, prie kurio dirbo. 
Meistriškas žudikas privalo visada trokšti mokytis. Pernelyg daug mir- 
ties bausmės laukiančiųjų spokso pro geležines grotas laukdami tos pas- 
kutinės blogos kalėjimo viršininko žinios ir svarstydami, dėl ko viskas 

taip nesėkmingai susiklostė. „Užjaučiu. Visos jūsų apeliacijos teismų at- 
mestos. Ar norėtumėte kunigo? O ką valgysite paskutinį kartą - vištienos 
ar jautienos kepsnį?" Jeigu neruošite pamokų apie mirtį, ji pati jus pamo- 
kys. O tos pamokos jums nereikia. 

Vilkas pamanė: nors tai veikiausiai akivaizdu kiekvienam skaity- 
tojui, būtina išdėstyti šią mintį glaustai, aiškiais žodžiais. Kartais, - 
tarė sau, - turi būti visų puikiai suprantamas. Aiškus kaip pornografija. 
Tai taikytina tiek rašymui, tiek žudymui. 


Džordana mintyse skaičiavo. Vienas žingsnis. Du. Dvidešimt, dvide- 
šimt penki, trisdešimt. Ji ėjo per atvirą keturkampį mokyklos kiemą 
kruopščiai matuodama, nekreipdama dėmesio į kitus mokinius, 
traukiančius į vėlyvas pamokas. 

Rankoje laikė mažą vaizdo kamerą. Pasiskolino ją iš tame pačiame 
bendrabutyje gyvenančios kiek jaunesnės merginos, kuri iš jos nesi- 
tyčiodavo be paliovos kaip kitos ir nesistengė jos vengti. Džordana 
įtarė merginą kamerą naudojant daugiausia draudžiamoms linksmy- 
bėms filmuoti - galbūt tam, kad turėtų kaltės įrodymų, kaip kitos 
merginos glamonėjasi su futbolo komandos nariais ar pažeidžia mo- 
kyklos taisykles per vakarėlius be saiko gerdamos. 

Eidama per kiemą Džordana vis pakeldavo kamerą ir pažiūrėdavo 
pro vaizdo ieškiklį. Tada nusišypsojo ir paskubomis apsidairė. 

— Štai kur tu stovėjai, - sukuždėjo. Vos nepakėlė rankos parody- 
dama, tarsi jis būtų stovėjęs šalia. 

Džordana nufilmavo tokius pat kadrus kaip pirmi, Vilko padaryti 
į YouTube įkeltame filmuke, skirtame jai, Raudonai Trečiajai. Atstu- 
mas buvo maždaug toks pat, kampas beveik idealiai sutapo. Ji labai 
kruopščiai įvertino šviesą - kad dienos metas būtų toks pat kaip fl- 
muke. 

Ji sustojo už poros žingsnių priešais nedidelį tarpą tarp laborato- 
rijų korpuso ir vaikinų bendrabučio. Tai buvo akligatvis, ne ilgesnis 
kaip pustrečio ar trijų metrų, gale užtvertas pilka betonine siena, pa- 
žiūrėti be jokio tikslo jungiančia tuos du pastatus. Prie sienos stovėjo 
keli šiukšlių konteineriai, o ji pati buvo išmarginta nešvankybėmis, 
pornografija kvepiančiais piešiniais, telefonų numeriais, amžinos 
meilės prisipažinimais ir oralinio sekso pažadais. Ji mažai kuo skyrėsi 
nuo autobusų stoties tualeto kabinos sienos. 

Abu pastatai buvo raudonų plytų - kaip beveik visų mokyklų ir 
koledžų, apaugę susiraizgiusiomis gebenėmis, bet dėl šaltų orų visi 
lapai jau buvo nuo jų nukritę. Tarpas tarp pastatų gerokai priminė 
urvą. Netinkama vieta šiukšlių konteineriams, - nusprendė Džor- 
dana, - bet puikiai tinkama kurį laiką slėptis paslapčia filmuojant. 

Tikriausiai buvo praėjusio pavasario semestras, nes buvo daug ža- 
lumos, - pamanė. - Vakaro prieblandoje čia būtų buvę tamsu, bet į 
kiemą krintantys besileidžiančios saulės spinduliai būtų leidę aiškiai 
mane matyti. 

Ji sukando lūpą. Gudriai pasirinkta vieta vogčia filmuoti. Džor- 
dana žengtelėjo atatupsta, pasižiūrėjo į dešinę, paskui į kairę. Niekas 
negalėjo matyti, ką darai, - nebent kas nors būtų atsitiktinai ėjęs pro šalį 
ir jo žvilgsnis netyčia būtų nukrypęs tiesiai į tave. 

Ji įsivaizdavo besikalbanti su Vilku — tarsi būtų norėjusi, kad jis 
išgirstų, ką jinai jau išsiaiškino apie jį. Įsmeigė akis į tą vietą, kurioje 
manė jį stovėjus. Norėjo sušnabždėti ką nors užgaulaus, bet į galvą 
neatėjo jokių žodžių. Įsivaizdavo jį - tamsų pavidalą tykančio žmo- 
gaus, ganėtinai panašaus į žvėrį, beveik kaip karikatūroje. Jis nulei- 
džia kamerą su plačia vilko šypsena veide, prašieptais dantimis. Vėl 
apsidairė aplink. Apstu vietos automobiliui pastatyti šalutinėje gatve- 
lėje vos už dvidešimties metrų. Greitai žengi kelis žingsnius ir pradingsti. 
Niekas nesužinos, kokių užmačių turėjai. Vadinasi, jauteisi gana saugus, 
kad tave kur velnias! 

Džordana įtemptai stengėsi atkurti galvoje kiekvieną filmavimo 
akimirką. 

Negalėjai čia laukti ištisas valandas, tikėdamasis, kad galiausiai aš ne- 
tyčia eisiu pro šalį ir galėsi filmuoti. Būtum pasirodęs pernelyg įtartinas. 
Kas nors būtų galėjęs tave pastebėti ir galbūt iškviesti apsaugą. Niekam 
neleidžiama slankioti po mokyklos teritoriją. Taigi šitaip tu nerizikuotum. 
Kiekvienam gudriam vilkui užtektų proto elgtis kur kas atsargiau, ane? 

Jai ėmė perštėti gerklę, perdžiūvo burna. 

Turėjai žinoti, kada eisiu pro šalį. Gal ir ne minutės tikslumu, bet vel- 
niškai tiksliai. Turėjai numanyti mano tvarkaraštį. Pažįsti mano mokyklą. 
Gudrus vilkas puikiai žino, kada gali tykoti savo grobio be jokios rizikos. 

Ta mintis jai sakė dar kai ką. 

Tuos pačius dalykus žinai ir apie Raudoną Pirmąją ir Raudoną 
Antrąją. 

Ji pridėjo kamerą prie akies, bet įrašymo mygtuko nenuspaudė. Ji 
jau pamatė viską, ką norėjo. 

Džordana pajuto plūstelint šilumą, nors oras buvo vėsus. Čia pir- 
mosios grumtynės, - tarė mintyse. - Nepulk į paniką. Jis stovėjo štai čia, 
kur dabar stovi tu. Ką dar tai tau sako? 

Vieną atsakymą ji jau žinojo ir dabar sau jį priminė, balsu ištar- 
dama niekam: 

— Jis seka mus ne vieną mėnesį. 

Filmukai buvo daugelio valandų stebėjimo kulminacija. Ne kokia 
improvizacija, iš anksto neplanuotas veiksmas. 

Tai atrodė jai labai nesąžininga. Lyg mokytojas būtų netikėtai už- 
davęs kontrolinį darbą iš medžiagos, kurią ji patingėjo perskaityti. 
Tik nesėkmė čia reikštų kur kas daugiau negu prastą pažymį. 

Ji ištiesė ranką ir tingiai perbraukė pirštais duobučių nusėtas la- 
boratorijų pastato sienos plytas, tarsi iš to seno molio galėtų sužinoti 
ką nors daugiau. 


Džordana juto, kad lytėdama galėtų gauti kažkokį atsakymą į savo 

klausimus, bet pavakarės prieblanda, rodės, tam trukdo. Ji nežinojo, 
ką daryti: norėjosi iš čia bėgti, bet vidinis balsas ją ragino ieškoti to- 
liau, nes šalia šiukšlių galėjo gulėti kiti atsakymai. Galop apsisuko. 
Kurį laiką spoksojo į pilką betoninę sieną už šiukšlių konteinerių, 
akimis lakstydama po išblukusius užrašus su rašybos klaidomis. 
Žengė porą žingsnių arčiau ir ėmė skaityti. 


Keitė gerai čiulpia. Skambinkit jai 555-1729. 
Pysau 2009 m. klasią. Tykri šudžiai. 
Myliu S. Amžinai. 


Jau buvo benusisukanti, bet pastebėjo sienoje išraižytą širdutę su 
raidėmis RT ir PV. Džordana spoksojo į širdutę, tarsi akimis būtų 
galėjusi išdeginti iš jos kokią tiesą. 

RT, - pamanė. - Negali būti, kad tai Raudona Trečioji. 

Negali būti, kad PV - Piktas Vilkas. 

Papurtė galvą. Ne, būtų DPV - šitaip jis pasirašinėjo savo laiškus. Ji 
įtempė atmintį. Ar tik vaikinų bendrabutyje negyvena Robis Taunsen- 
das? Ar tik jis praėjusį semestrą nebuvo įsikirtęs Patricijos Viljams? 

Čia ir bus jų inicialai. 

Vis dėlto mėginimas save įtikinti, kad viskas gerai, atrodė panašus 
į baisų melą. Ją nupurtė drebulys; ji apsisuko ir nuėjo link bendra- 
bučio. Apėmė šiurpus pojūtis, kad Vilkas staiga išniro iš prietemos, 
vos tik ji nusigręžė, atsidūrė visai netoli ir, pasislėpęs tame tarpe tarp 
pastatų, vėl ją filmuoja. Ėmė degti sprandas. Paklaikusi iš baimės 
ji vos nepasileido bėgti. Šiaip ne taip prisivertė sulėtinti žingsnį ir 
eiti neskubėdama. Eik koja už kojos, - ragino save. Kilo noras garsiai 
užtraukti kokią nešvankią dainušką, kaip kokiam kareiviui į koją Žy- 
giuojančių šauktinių būryje, bet neužteko jėgų pakelti balsą, todėl 
ėmė progiesmiu kuždėti: „Nežinau, gal čia tik gandai, bet man sakė, 
kad šalti kaip ledas eskimų pimpalai. Kairę. Dešinę. Kairę. Dešinę... 

Ji tikėjosi, kad jos tempas toks pat įžūlus kaip žodžiai Vilkui, kurių 
taip ir nesugalvojo. Tik ji tuo abejojo. 


Elkis normaliai. 

Sara Loksli mintyse pajuokavo: tai turėtų reikšti, kad jai derėtų 
nuryti kelias kofeino tabletes ir užsigerti šilta degtine. Normaliai nau- 
jaip. Ne kaip seniau. 

Apsiėjo be kofeino ir degtinės - beveik visą dieną be atvangos 
kuopė namus. Surinko šiukšles, sumetė butelius nuo gėrimų į šiukš- 
lių dėžes. Išsiurbė kilimus ir išplovė grindis. Skalbyklė ir džiovyklė 
dirbo be perstojo ištisas valandas; kiekvieną išskalbtų drabužių glėbį 
rūpestingai sulankstė ir sudėliojo į stalčius. Virtuvėje nuvalė visus 
ruošos stalus ir kitus paviršius, įjungė viryklės savaiminio valymo 
mechanizmą. Su šaldytuvu teko nemažai pavargti; vis dėlto ji nu- 
šveitė visas nuo išlieto pieno likusias dėmes, sugedusį maistą sumetė 
į šiukšlių maišą ir išnešė laukan. Vonios kambarius puolė su šepečiu, 
valikliu ir karišku tikslumu, neatsitiesdama, kol nugara ėmė kriokti iš 
skausmo, bet užtat porcelianas ir nerūdijantis plienas dabar blizgėjo. 
Nusprendusi, kad elgėsi kaip visiška beprotė, pasiėmė du plastikinius 
maišus ir eidama nuo vieno lango prie kito, nuo vienų durų prie kitų 
ardė savo „Vieno namuose“ apsaugos sistemą. Žvangindama stiklo 
šukes, pažertas prie abejų lauko durų, sušlavė į semtuvėlį. 

Negalėjo prisiversti atidaryti langus ir išvėdinti namus, nors ži- 
nojo, kad reikia. Atrodė, kad atidarydama langą kviestų vidun šaltį, 
bėdą, o gal ir kai ką blogesnio. 

Sara nesiryžo eiti šluostyti dulkių į vyro kabinetą ar dukros kam- 
barį - jie liko uždaryti. Normalus elgesys irgi turi ribas. 

Kai namai vėl tapo ganėtinai tvarkingi, Sara palindo po dušu, kad 
net garuojantis karštas vanduo bėgtų ant kūno ir skverbtųsi į skau- 
damus raumenis. Stovėjo po vandens srove vos ne kaip statula, ne- 

įstengdama pajudėti. Tik tas sąstingis buvo veikiau nuo sumaišties 
negu nuovargio. Muiluojantis plaukus ir kūną pojūtis buvo toks, 
tarsi pirštai būtų lietę kažkokio nepažįstamo žmogaus odą. Rodės, 
nepažįstama niekas - nei iškilios krūtys, nei ilgos kojos, nei susivėlę 
plaukai. Išlipusi iš dušo kabinos, nuoga atsistojo prieš veidrodį ir 
įsivaizdavo žiūrinti į keistą identišką dvynę, kurios niekada nepaži- 
nojo - jiedvi buvo išskirtos vos gimusios, bet staiga vos prieš kelias 
akimirkas sesuo vėl pasirodė jos gyvenime. 

Rūpestingai apsirengė: išsirinko kuklų kelnių ir megztinio derinį 
iš daugybės drabužių, kuriais kadaise vilkėdavo dirbdama pradžios 
mokykloje. Jie buvo dukslūs dar tada, kai turėjo darbą, vyrą ir dukrą. 
Dabar, kai viso to neliko, o jos kūnas apdribo, apdarai kabojo ant jos 
lyg maišai, ir ji svarstė, ar jie kada nors vėl gražiai gulės. 

Nuo palto šepečiu nubraukė keliose vietose susikaupusias dulkes 
ir susirado krepšį. Du kartus patikrino, ar vyro revolveris jame. Gar- 
siai pasakė: 

- Elgtis normaliai nereiškia elgtis kvailai. 

Ji nebuvo tikra, ar šis teiginys teisingas. 

Sara išėjo į lauką, kur blausiai švietė popietės saulė. Juto, kaip 
trūkčioja ranka, ir suprato, kad tuoj apims baimė. Jai be galo norė- 
josi stabtelėti, pažiūrėti į vieną gatvės pusę, į kitą, apsidairyti po savo 
pasaulėlį - gal pamatys kokį ženklą, įspėjantį, kad Vilkas netoliese. 

Elgtis normaliai, - mokė save, - nereiškia nervingai dairytis į šalis ir 
nerimauti dėl kiekvieno lauke žengiamo žingsnio. 

į reikiamą pusę, gal... 

Metė iš galvos tą neviltingą mintį. Nuskubėjo prie automobilio 
ir sėdo už vairo kaip kiekvienas kažkur važiuoti susiruošęs žmogus. 

Sara žinojo, kur susiruošė, tik ši kelionė vargu ar kam būtų atro- 
džiusi kasdieniška. Ji patenkins kasdienius poreikius ir apmaldys di- 
džiausią liūdesį. 


167 


JOHN KATZENBACH 


Pirmą kartą sustojo visai žemiškais reikalais - prie maisto prekių 
parduotuvės. Į vežimėlį prikrovė mišrainių, vaisių, liesos mėsos ir žu- 

vies. Dar geriamojo vandens ir šviežiai spaustų sulčių. Eidama pro 
dama, mat jau seniai tokio nepirko. 

Gėlių skyriuje čiupo dvi pigias spalvingas puokštes. 

Kasininkė paėmė Saros kredito kortelę ir perbraukė per aparatą. 
Sarai pasidarė nesmagu, nes ji neabejojo, kad sąskaitoje esamų pinigų 
neužteks, ir kortelė bus atmesta. Kiek nustebo, kai taip nenutiko. 

Ji nuvairavo vežimėlį su pirkiniais prie automobilio, žiūrėdama 
vien į bagažinę ir iš visų jėgų tramdydama norą vogčia apsidairyti. 
Pirmą kartą gyvenime pasijuto kiek panaši į laukinį žvėrį: nieko ne- 
buvo svarbiau už atsargumą ir budrumą, kad apsisaugotų nuo visų 
grėsmių. 

Kitoje kelionėje Vilkas tavęs neseks, - pamanė ji. — Net jeigu sektų, 
ką sužinotų? 

Nieko, ko dar nežino. 

Ragindama save nepaisyti prie jos sėlinančios baimės, Sara baigė 
dėti pirkinius, uždarė bagažinę, sėdo prie vairo, giliai įkvėpė ir išva- 
žiavo iš aikštelės į plentą. 

Grįžtantys po darbo namo vairuotojai nardė iš vienos eismo juos- 
tos į kitą, važiuodavo vos keli metrai jai iš paskos. Darbo dienos pa- 
baigos metui būdinga veltui eikvojama energija: tiek daug žmonių 
skuba grįžti namo, kad galiausiai priverčia vieni kitus važiuoti lėtai. 
Sara priminė sau, jog kadaise ji irgi taip skubėdavo pasibaigus pa- 
mokoms. Tada susidėdavo viską, ką buvo atsinešusi į klasę, sėsdavo 
į automobilį ir greitai važiuodavo namo, nes ten buvo tikrasis jos 
gyvenimas - bent jau ta jo dalis, kurią ji mėgdavo įsivaizduoti esant 
tikrąją: pasiimti dukrą iš darželio, sutaisyti vakarienę ir laukti, kol iš 
ugniagesių stoties namo grįš vyras. 

Jai už nugaros pasigirdo automobilio klaksonas. Ji nuspaudė ak- 

celeratoriaus pedalą, nors žinojo, kad jai pradėjus važiuoti greičiau iš 
paskos važiuojantis vairuotojas liks toks pat nemandagus. 

Beveik pusvalandį važiavo iki kapinių. Jos buvo šalia didelio 
parko, tad miesto požymiai sparčiai nyko, o keli paskutiniai kvartalai 
jau gerokai priminė kaimo vietovę. 

Kapai buvo įrengti ant kalvos šlaito. Keliukai be jokios tvarkos 
vingiavo tarp pilkų antkapių. Takai vedė prie puošnių kriptų ir staiga 
prieš akis išdygstančių angelų statulų. Saulė jau buvo prie laidos, tad 
atrodė, jog šen ir ten augantys ąžuolai meta šešėlius. Viename kampe 
buvo vos matomas nedidelis statinys. Sara žinojo, kad jame laikomas 
ekskavatoriukas ir kastuvai. 

Ji buvo viena. 

Ant kai kurių kapų gulėjo vystančios gėlės. Vienas kitas buvo 
papuoštas palaike apdriskusia JAV vėliava. Keli buvo visai neseniai 
supilti. Kiti, daugybę metų kepinti saulės ir merkti lietaus, apdūlėjo, 
žolę aplink juos nurudino laikas. Kai kuriuos kapų akmenis puošė 
vardai, datos, sentimentalūs epitetai - mylimai, atsidavusiam. Jai 
prieš akis ramiai driekėsi netekčių dešimtmečiai. 

Sara sustabdė automobilį ir čiupo pirktas dvi gėlių puokštes. 

Seniai čia buvai, - tarė mintyse. - Drąsos! 

Gerai nesuprato, kodėl drąsina save - ragina nebijoti susidūrimo 
su Vilku ar susitikimo su dviem žmonėmis, pavogtais iš jos gyve- 
nimo. Troško, kad vyras ar dukra ką nors jai sukuždėtų, bet ore tvy- 
rojo vien kapų tyla. 

Kiek netvirtu žingsniu ji pasuko taku tarp paprastų pilkų antka- 
pių, saugomų statulų, vaizduojančių kerubinus, pučiančius jokio 
garso neišleidžiančius trimitus. Ji girdėjo, kaip jos batai trinksi į 
juodą tako dangą. Norėjosi būti girtai, nors žinojo, kad šią akimirką 
jos blaivumo neįveiks visi pasaulio gėrimai. 

Ji galvojo, ką pasakys savo žuvusiems šeimos nariams. Burna pri- 
tvinko tokių žodžių kaip Labai gaila ir Man reikia jūsų abiejų pagalbos, 

kad tai ištverčiau, ir atrodė, kad jie tuoj išsiverš laukan. Ji sugniaužė 
puokštes beveik taip pat kaip neseniai pistoletą. 

Sara žinojo, kiek žingsnių iki kapo. Galvą laikė nulenkusi, akis 
nudelbusi, tarsi bijotų perskaityti vardus ant jos laukiančio pilko 
marmuro antkapio. Žinodama, kad jau prie jo priėjo, sustojo, giliai 
įkvėpė ir pakėlė akis. 

Iškart pradėjo kalbėti, beveik be sąryšio. 

— Labai jūsų ilgiuosi, o dabar kažkas nori mane nužudyti... 

Tada, lyg kam skustuvo ašmenimis perbraukus jai per liežuvį, 
menki, nereikšmingi žuvusiems vyrui ir dukrai skirti žodžiai taip ir 
neištrūko iš burnos. 

Pro sėlinančią tamsą stebeilijo į antkapį. Pirma tesuvokė viena: 
Kažkas ne taip. 

Įsižiūrėjo į granito spalvos akmenį. Pirmiausia mintis buvo: Grafitis. 
Ją bemat suėmė įsiūtis. Siaubinga! - pamanė. - Koks niekingas, negalvo- 
jantis, kvailas paauglys, kad jį kur velnias, galėjo pasiimti dažų balionėlį ir 
išniekinti kapą? Argi jis nesupranta, kad kažkam daužo širdį? 

Ji priėjo arčiau ir pasižiūrėjo įdėmiau. Kažkas ne taip. Pajuto tan- 
kiai, negiliai traukianti į plaučius orą, išplėštą iš sparčiai besileidžian- 
čios tamsos. 

Mat išvydo visai ne kampuotą paauglių gaujos „parašą“ ar apskri- 
tomis, išsipūtusiomis raidėmis išpieštas pravardes. Ir ne su klaidomis 
iškeverzotas nešvankybes, paskubomis išpurkštas ant akmens. Sara 
žengtelėjo dar arčiau, tarsi ją būtų traukusios pamatytos figūros. 

Jos buvo baltos ir kampu kirto abu vardus ir mirties datą. Sara 
suskaičiavo - keturios. 

Ji iki tol nebuvo mačiusi vilko letenos atspaudo, bet staiga suprato 
spoksanti būtent į jį. 

Ji metė gėles ant žemės ir pasileido, kiek kojos neša. 

RENGINIO ORGANIZATORIUS it patrakęs pradėjo moti Karen rody- 
damas į apiplyšusią juodą užuolaidą, slepiančią įėjimą į „Sero Kva- 
toklio“ klubo sceną, bet pamatė, kad ji sudvejoja išgirdusi pradėjusį 
įkyriai skambėti mobilųjį savo rankinėje. Pirmiausia jai dingtelėjo, 
kad prireikė skubios pagalbos kokiam pacientui ir ji tučtuojau turi 
juo pasirūpinti. Ji griebė rankinę, nekreipdama dėmesio į renginio 
organizatorių, nors šis įsakmiai šnabždėjo: „Nagi, daktare. Jūsų eilė. 
Sėkmės! Tegul jie leipsta iš juoko.“ 

Ji sudvejojo pamačiusi, kad skamba ne tas mobilusis, kuriuo nau- 
dojasi namie ir darbe, bet jos pačios pirktas sau ir kitoms dviem Rau- 
donoms. 

Ekranėlyje pasirodė skambinančiojo vardas: Sara. 

Karen jau buvo beatsiliepianti, bet išgirdo renginio organizato- 
rių - komedijos klube jis šiaip jau dirbo barmenu - sakant: 

— Velniai rautų, tikiuosi, reikalas svarbus! Šįvakar salė pilnutėlė ir 
publika jau ima nenustygti. 

Karen pakėlė akis ir pamatė, kad jis viena ranka laiko užuolaidą 
atitrauktą, o kita ragina ją eiti į sceną. Jam už nugaros ji matė ją pri- 
statantį klubo savininką. 

— Prašyčiau šiltai sutikti daktarę K. - kaip įprasta „Sero Kvatoklio“ 
klube! - traukdamasis nuo stovo su mikrofonu ir rodydamas į ją pa- 
sakė klubo savininkas. 

Ji dirstelėjo į nustojus; skambėti telefoną. Ekranėlyje pasirodė už- 
rašas: 1 nauja žinutė. Ji sutriko. Girdėjo renginio organizatorių garsiu 
šnabždesiu raginant ją eiti į sceną, bet jos dėmesio reikalavo ir mobilusis. 

Galop apsisprendė: metė telefoną atgal į rankinę ir stvėrė vandens 
buteliuką renginio organizatoriui iš rankų. Šou turi tęstis, - pamanė ji, 
nors žinojo, kad šįkart, ko gero, turėtų padaryti išimtį. Karen žengė į 
prožektorių nušviestą sceną. 

Ji buvo užsidėjusi akinius juodais rėmeliais, juokingai susigarba- 
nojusi plaukus ir plačiai, bet kvailokai šypsojosi. Pamojo publikai. 
Vilkėjo kaip visada komedijos klube: juodu megztiniu aukšta apy- 
kakle, džinsais, ant viršaus buvo užsimetusi baltą medvilninį gydy- 
tojo chalatą, avėjo raudonais krepšinio bateliais; aplink kaklą lyg 
kilpą buvo apsivyniojusi seną neveikiantį stetoskopą. 

Ji žinojo, kad „pilnutėlė salė“ iš tikrųjų tėra gal kokios penkios 
dešimtys žmonių mažai kam žinomame klube. Prožektoriai taip 
spigino, kad ji nieko nematė, bet žinojo, kad didelėje prieblandoje 
skendinčioje salėje prie staliukų žmonės susėdę poromis ar ketver- 
tais. Mažai laiko turintys padavėjai skubėjo nešioti alų, mėsainius ir 
sūrainius, stengdamiesi įvykdyti visus užsakymus, kol ji nepradėjo 
pasirodymo. Ji užuodė skrudintas bulvytes, o iš virtuvėlės jos ausis 
pasiekė čirškinamos mėsos garsai. 

Ji įmantriai nusilenkė ir sulaukė skystų plojimų. 

- Štai kas man neduoda ramybės, - tarė ji žvaliai: — kai išrašai 
pacientui receptą ir sakai: „Išgerkit kasdien po dvi tabletes“, jis bemat 
padaugina šį skaičių iš dviejų... Juk jeigu nuo dviejų tablečių turėtum 
pasijusti geriau, vadinasi, nuo keturių - kur kas geriau... 

Ji nutilo, žvilgtelėjo pro prožektorių šviesą į žmones, kurių ne- 
matė, bet žinojo esant, ir nusišypsojo. 

— Aišku, nė vienas iš čia esančių niekada taip nedarė... 

Link jos atsirito kiek drovaus juoko bangelės. 

— Nejaugi visi nori tapti priklausomi nuo vaistų? 

Šis švelnus įžeidimas sulaukė didesnio atsako. Ji išgirdo šaukiant: 
„Taip, kodėl gi ne?" ir „Be abejo! 

Savo pasirodymuose Karen būtinai pašmaikštaudavo apie vaistus 
ir pasišaipydavo iš savo vaizduojamos gydytojos, kartais painiojančios 
pacientų poreikius. Kai ji suabejodavo, ar kalba juokingai, imdavo šai- 
pytis iš mažiausiai juokingų dalykų — tai publikai visada patikdavo. 
Ji prisiminė, kaip prieš kelerius metus, kai pirmąkart išbandė kelis 
savo juokelius, senas komikas pasivėdėjo ją į šalį ir tarė: „Žinai, kas 
nejuokinga? Su ramentais vaikščiojantis žmogus sugipsuota koja. O 
žinai, kas velniškai juokinga? Kai su ramentais vaikščiojantis žmogus 
sugipsuota koja paslysta ant ledo ir skaudžiai teškiasi ant šiknos. Toks 
epizodas visada prajuokins publiką. Visiems patinka, kai ką nors kitą 
ištinka baisi nelaimė. Turėk tai galvoje kiekvieną akimirką ant scenos.“ 

Ji to nepamiršo. Per savo pasirodymus šaipydavosi iš širdies smū- 
gio ištiktų, vėžiu susirgusių ir Ebolos virusą pasigavusių žmogelių. 
Dažniausiai sėkmingai. 

— Taigi tas vyrukas manęs klausia: „Daktare, kas čia bloga, kad ge- 
riu vaistus?“ O aš jam atsakau: „Nieko, bet gal tik ne raminamuosius 
šunims?“ Jis šypteli man ir sako: „Aš ir mano šuo - ganėtinai panašūs. 

Karen padarė pauzę. 

— „Gerai, - atsakau jam, - šniauk ir toliau - tada imsi kur kas ma- 
žiau vizginti uodegą... 

Sakydama „uodegą“ ji griebė sau už tarpukojo mėgdžiodama 
masturbuojantį vyrą. 

Žiūrovai pratrūko juoku, vienas kitas paplojo. Šios reakcijos užteko 
Karen atsipalaiduoti ir pajusti tiek patraukus publiką, kad galės sklan- 
džiai užbaigti pasirodymą. Ji nusprendė vartoti šį pašmaikštavimą ir 
ateityje. Iš dalies pasirodymai jai patiko todėl, kad stovėdama scenoje 

prieš publiką turėdavo sudėlioti mintis į skirtingus skyrelius - tarsi jos 
smegenys būtų sena vaistininko spinta su šimtais stalčių. 

Ji grįžo prie savo išgalvoto nuo vaistų priklausomo žmogelio. 

— Tada aš jam sakau: „Žinot, gal pastebėsit, kad ne laiku pakeliat 
koją...“ 

Salėje vėl nugriaudėjo juokas. Žmones toje tamsioje salėje ji ga- 
lėjo prajuokinti ir sukeldama jiems vaizdinius, šiuo atveju - šunimi 
virstančio vyro. 

— Ojjis man atšauna: „Bet gal aš dar ir geriau užuosiu kales.“ 

Ji tikėjosi, kad po šios frazės vyrai salėje ims ploti. Taip ir atsitiko. 

Karen įsismagino, staiga įgijo pasitikėjimo savimi, metė paskui ją 
į sceną atsekusią telefono žinutę į kažkokią tolimą, beveik užmirštą 
kertę ir luktelėjo, kol iš visų pusių ją apgaubs plojimai. Atrodo, lyg 
būtum glamonėjama, - pamanė. 

Tada pro visą tą triukšmą prasimušė švilpimas. 

Garsus, veriantis. Jis jau buvo jai pažįstamas - girdėjo anksčiau, 
per kitus pasirodymus, bet nekreipdavo į jį dėmesio arba suskeldavo 
apie jį kokį juokelį. Bet šįsyk švilpimas vis garsėjo, paskui staiga ėmė 
tilti, ir jai pakirto kojas, nes prisiminė, kaip tokį vadina žmonės. 

Vilko švilpimas. 

Ji susverdėjo ir mūktelėjo didelį gurkšnį vandens iš buteliuko. 
Vaizduotė jos nebegelbėjo; ji žinojo, kad turi sugalvoti kokį juokelį, 
bet pasijuto bejėgė. 

Kiekviena moteris yra girdėjusi vilko švilpimą. Šitaip kvailai daug 
vyrų rodo susižavėjimą. Jie šitaip elgiasi jau ne pirmas dešimtmetis. 

Vilkas iki tol jai nieko nereiškė. Dabar - kas kita. Ji bandė atgauti 
savitvardą. Nieko čia neįprasto. Vis dėlto išgirdo vidinį balsą spie- 
giant: Nemeluok! 

Karen mėgino vėl sumegzti savo pasakojimo giją. 

— Vaistus gaminančios bendrovės, žinia, skiria visą savo laiką ir 
pinigus tirdamos ne tas bėdas, kurias reikia. Tarkim, jos nori išgydyti 


TRYS RAUDONOS 


pūslelinę ir slogą. Bet kodėl jos nesukuria tablečių, kurios padėtų 
moterims įsprausti automobilį tarp dviejų jau stovinčių? 

Iš tamsos atsklido garsus juokas. 

— Arba vaisto, kuris gydytų vyrų priklausomybę nuo futbolo? 
Moterys, mes galėtume nemačiomis įberti jų į salsą ar sūrio padažą 
kukurūzų traškučiams. Nė mirktelėti nespėtum, ir vietoj rungtynes 
transliuojančio kanalo būtų įjungtas kitas, rodantis naujausią „Pui- 
kybės ir prietarų  ekranizaciją. 

Vieni salėje pritariamai šaukia, kiti kikena. 

Karen vėl ėmė atsipalaiduoti, pamanė, kad švilpė ne Vilkas, bet 
tada išgirdo tą garsą antrą kartą, sumišusį su besijuokiančios pub- 
likos balsais. 

Čia jis. Čia ne jis, - negalėjo apsispręsti Karen. Ji prisidengė akis 
delnu, mėgindama pro prožektorių šviesą pamatyti žiūrovus, bet 
regėjo vien tamsos gaubiamą didžiulį urvą, pilną neaiškių pavidalų. 
Staiga prisiminė. Raudonos Antrosios skambutis Ji norėjo perspėti. Jis 
čia. Visai netoli, už tų akinančių šviesų. Galėčiau jį paliesti. 

Jis gali paliesti mane. 

Karen bandė sutramdyti paniką, neprarasti savitvardos ir toliau 
juokingai taukšti. Ragino save: Pašmaikštauk! Sakyk: tikriausiai kaž- 
kas įsimylėjo... - ar panašią kvailystę. Tegul tas švilpimas atrodo įprastas 
ir nieko bloga nepranašaujantis. 

Negalėjo prisiversti to padaryti, nes jos vaizduotę užvaldė žmog- 
žudystė. Ji prasideda? Jau dabar? Jis nužudys mane visų šių žmonių aki- 
vaizdoje? 

Jai ėmė trūkčioti rankos. Norėjo dar kartą atsigerti vandens, bet 
buteliukas buvo tuščias. Ji - scenoje, pasislėpti neturi kur. Prožek- 
torius seka kiekvieną jos judesį. Norėjo pasakyti ką nors tokio, kas 
leistų neapsijuokus nulipti nuo pakylos. Ką gi - man metas grįžti į li- 
goninės priimamąjį. Bet pagalvojo, kad tai gali pastūmėti Vilką veikti. 
Jeigu mėgintų bėgti - ar jis nieko nelaukdamas ją nušautų? Gal už- 

šoktų ant scenos kaip koks aptemusio proto Džonas Vilksas Butas' 
mosikuodamas peiliu ar pistoletu? 

Karen užsimerkė. Ją draskė dvi prieštaringos baimės - apsijuokti 
prieš publiką ir Vilko baimė. Rydama seiles ko nepaspringo. Gal jai 
liko gyventi tik kelios akimirkos? 

— Štai ir viskas, kuo galėjau jums padėti šįvakar, - išspausdama 
šypseną tarė ji publikai. - Išgerkit dvi tabletes aspirino ir paskambin- 
kit man iš ryto. 

Plojimai užgoš šūvio garsą. Tamsioje salėje niekas nepamatys 
šaulio. Kils sąmyšis ir panika. Kas nors sušuks: „Kvieskit gydytoją!“ 
Bet, aišku, vienintelis gydytojas klube - ji, merdinti ant scenos. Ir 
šioje ironiškoje mirties ir netikėtumo maišalynėje Vilkas išsmuks 
nepastebėtas. Ji tai žinojo, nors tai buvo nesąmonė: ji neabejojo, kad 
jis jau turės paruošęs pabėgimo planą ir skubės pas Raudoną Antrąją 
ar Raudoną Trečiąją. 

Nebent jis jau abi nužudė. 

Gal dėl to ir sulaukiau skambučio į mobilųjį, - pamanė Karen. — 
Ekranėlyje buvo pranešimas: „1 nauja žinutė“, bet gal žinutėje buvo pa- 
rašyta: „Aš mirštu.“ 

Karen staiga išvydo du lavonus. Raudona Antroji ir Raudona Tre- 
čioji - persikreipusios, kruvinos, niekam nebereikalingos. Rodės, 
teks peržengti per jų lavonus, kad nuliptų nuo scenos. 

Klupinėdama pasuko prie uždangos. Žinojo, kad reikėtų pamoti 
vis dar plojantiems žiūrovams, bet neįstengė atsigręžti. Ji įsivaizdavo, 
kad kiekvienas jos žingsnis - paskutinis. Nelaikė kojos. Tikėjosi iš- 
girsti iššaunantį pistoletą ir žinojo, kad tai bus paskutinis garsas, kurį 
ji girdės savo gyvenime. 

Kai praėjo pro uždangą ir ši užsivėrė, jai pasirodė, kad kaip gyva 
nebuvo taip toli ėjusi. Kurį laiką gaudė troškų užkulisių orą. Norėjosi 

susitraukti ir tūnoti kokioje tamsioje kertėje, bet tuoj pat paliepė sau: 
Turi viską matyti! 

Numetusi netikrus akinius ir stetoskopą link krepšio, nusiplė- 
šusi baltą chalatą, prasibruko pro nustebusį renginio organizatorių, 
ne mažiau nustebusį klubo savininką ir studentiško amžiaus vyruką 
tvido švarku ir maskuojamosios spalvos kelnėmis - jis turėjo lipti ant 
scenos po jos. Nulėkė prie šoninių klubo durų, už kurių stovėjo sta- 
liukai. Užrašas ant jų įspėjo: ATIDARIUS SUVEIKS SIGNALIZA- 
CIJA, bet Karen žinojo, kad ji atjungta. 

Karen puolė pro duris. 

Salėje per tą laiką užsidegė kelios šviesos. Jų užteko jai įžiūrėti 
klubo lankytojų veidus. Ji nežinojo, ko ieško. Atskirai sėdinčio vyro? 
Prašieptų vilko dantų? Žiūrint į tas dešimtis žmonių, kaip atskirti, kuris 
iš jų žudikas? 

Tai, ką matė, buvo kuo įprasčiausia. Padavėjai, toliau nešiojantys 
alaus butelius, mėsainius ir sūrainius. Prie staliukų sėdinčios poros. 
Girdėjo garsų juoką ir pakeltus linksmus balsus. 

Jos akys lakstė į šalis. Jai norėjosi surikti: Kur tu? 

— Daktare, negerai jaučiatės? 

Ji vos nepašoko. Klausė klubo savininkas. Karen lėtai įkvėpė. 

— Ne, ne, viskas gerai, - atsakė. 

— Atrodot, lyg būtumėt pamačiusi vaiduoklį. 

Gal taip ir buvo, - pamanė ji. - O gal tik jį išgirdau. 

— Ne, man viskas gerai, - patikino ji dar kartą. - Man tik pasirodė, 
kad pažinau vieną žmogų. 

— Matyt, nenorėjot jo pamatyti, - tarė klubo savininkas. - Jei no- 
rit, paprašysiu Semą palydėti jus iki automobilio, kai baigsis kitas pa- 
sirodymas. 

Semas buvo šio renginio organizatorius, raumeningas barmenas. 
Klubo savininkas tikriausiai pamanė, kad Karen išsigando atstumto 
meilužio ar ant jos dantį griežiančio buvusio vyro, todėl ir pasiūlė 

— Būtų gerai, - atsakė ji, bet nieko neaiškino. 

— Puiku. Gal taurelę nervams nuraminti? Beje, jūsų pasirodymas 
šįvakar buvo puikus. Publikai, rodos, labai patiko. 

Klubo savininkas pamojo padavėjai. 

— Ačiū, - tarstelėjo Karen. 

Padavėja jau laukė šalia. 

- Škotiško, — paprašė Karen. — Neskiesto. Dvigubą porciją, ir 
alaus užsigerti. 

— Klubo sąskaita, - vesdamasis Karen į užkulisius tarė savininkas. 


Karen liko viena po kelių minučių. Renginio organizatorius buvo prie 
uždangos, klubo savininkas vėl užlipo ant pakylos pristatyti kito atli- 
kėjo; studentas jau laukė, pasiruošęs pasirodymui. Padavėja atnešė jai 
gėrimus labai greitai - žinojo, kad arbatpinigių iš jos nesulauks. 

Karen nurijo viskį ir pajuto, kaip jis nudegina burną. Ėmė svaigti 
galva, ji susverdėjo, lyg jau būtų girta. Teko sukaupti visas jėgas ir 
mintyse sukalbėti mantrą: Pavojus praėjo, joks pavojus man nebegre- 
sia, kol įstengė išsitraukti mobilųjį iš rankinės. Kurį laiką spoksojo į 
ekranėlį. Už nugaros girdėjo studenčioką laidantį nešvankius juoke- 
lius. Publika sutiko juos garsiais pritarimo šūksniais. Jis geras, - pa- 
manė Karen. - Už mane geresnis. 

Ji nuspaudė reikiamus mobiliojo mygtukus ir prisikišo aparatą 
prie ausies. Žodžiai griūte griuvo, šokinėjo, slidinėjo, trankėsi vienas 
į kitą, rėkė. Karen tesuprato kapas ir letenos atspaudas, nieko daugiau. 

Tiesa, dar isteriją. Raudą, aimanas, paniką ir nevaldomą baimę. 
Juos ji išgirdo kuo aiškiausiai. 

Iš PRADŽIŲ SARA dairėsi po minią, tikėdamasi pastebėti Karen, bet 
tuoj pat nustojo, nes jai šovė į galvą beprotiška mintis: jeigu jinai geba 
pastebėti Raudoną Pirmąją, vadinasi, Vilkas taip pat tai geba — tar- 
tum šis sėdėtų greta jos ir jam užtektų pasekti jos žvilgsnį, kad žinotų, 
kurioje tribūnų vietoje jos abi yra, ir kažkaip įsigudrintų jas nudėti 
vienu metu visos salės akivaizdoje. Todėl ji sutelkė dėmesį į aikštelę, 
tik stengėsi per ilgai nespoksoti į Raudoną Trečiąją. Ji išsirinko varžo- 
vių komandos žaidėją, sužinojo jos vardą iš rotatoriumi padaugintų ir 
tribūnose išdėliotų programėlių ir mėgino apsimesti, neva ji kažkaip 
susijusi su išstypėle paaugle, kurios iki šiol kaip gyva nebuvo mačiusi. 

Sara ir vėl kruopščiai ruošėsi pasirodyti viešumoje, tik šį kartą ge- 
rokai pakeitė išvaizdą. 

Ji susirado pigų juodą kaip varnas peruką, likusį nuo geresniais 
laikais vykusio Helovino vakarėlio, į kurį ėjo apsirengusi kaip „Bul- 
variniame skaitale“ Umos Turman vaidinama veikėja, o jos vyras, 
pasidabinęs juodu kostiumu ir siauru kaklaraiščiu, - kaip samdomą 
žudiką Vinsentą vaidinęs Džonas Travolta. Ji prisiminė, kaip jie sma- 
ginosi, kai išėję į šokių aikštelę mėgdžiojo vos ne skausmingai lėtus, 

gyvatiškai grakščius judesius, kuriais filmo porelė užhipnotizavo žiū- 
rovus. Peruką prispaudė viena iš apsitrynusių velionio vyro beisbolo 
kepuraičių. 

Ilgokai paieškojusi senoje kartoninėje dėžėje rado dalį drabužių, 
kuriuos nešiojo būdama nėščia; tada lipniąja juosta pritvirtino prie 
pilvo pagalvėlę ir dabar atrodė kaip šeštą mėnesį nėščia. Maskuotę 
užbaigė tamsiais akiniais nuo saulės ir išėjusiu iš mados senu rudu, 
jai per dideliu paltu. Ji pamanė pakeitusi savo išvaizdą taip neatpažįs- 
tamai, kaip tik galėjo per tokį trumpą laiką. 

Vis dėlto savo maskuotės nelaikė itin vykusia. Nenumanė, ar Vil- 
kas įstengtų ją pažinti, juolab minioje, bet spėjo, kad taip, - nors ir 
kaip ji stengėsi pakeisti išvaizdą. Jis mane užuos, ir tiek, - pamanė. Ji 
manė Vilką turint neįtikėtinų seklio galių. Baiminosi jį mačius, kaip 
ji išeina iš namų, nors ji nėrė pro užpakalines duris, kad paslėptų 
prisikimštą pilvą, apibėgo namo šoną susilenkusi kaip kareivis, be- 
sistengiantis išvengti priešo kulkų, ir įpuolė į automobilį. Net paltą 
įsikišo į plastikinį šiukšlių maišą, kad niekas nepamatytų jo spalvos ir 
sukirpimo, kol apsivilks jį prie krepšinio salės. Savo gatvėje nepaste- 
bėjo jokių nematytų automobilių nei iš dešinės, nei iš kairės, kai rovė 
iš vietos cypdydama padangas. Kaip visada, važiavo nenuspėjamai, 
kad niekas neįstengtų jos sekti. 

Sara buvo beveik įsitikinusi, kad visa tai kvailystė. Bandyti slėptis 
nebuvo prasmės. Vilkas, manė ji, vienu metu yra visur. 

Sara spoksojo į krepšinio aikštelę ir, kamuoliui perskrodus tink- 
lelį, apsimetė džiugiai šaukianti, bet iš tikrųjų matė su trafaretu nu- 
dažytą pėdą ant kapo akmens. Ji mėgino įdėmiai apžiūrėti atspaudą, 
bet jai sunkiai sekėsi. Rodės, Vilkas tūno kažkur jos būties pakrašty ir 
laukia tinkamos akimirkos. Tinkama akimirka, - susimąstė. - Kokia 
akimirka būna tinkama? 

Ji įsispraudė tarp dviejų porų ir kaip įmanydama stengėsi už- 
megzti nerūpestingą pašnekesį apie žaidėjas ir rungtynes, kad jeigu 

kas nors ją stebi, pamanytų, esą jie visi atėjo kartu. Tokią iliuziją su- 
kurti buvo nesunku. 

Sara įkvėpė laukdama, kol laikrodis ištiksės paskutines sekundes 
iki rungtynių pabaigos. Ji užsimerkė ir mintyse permąstė, ką turės 
padaryti. Planas buvo nei šioks, nei toks, paskubomis sudarytas po 
skambučių Raudonai Pirmajai ir Raudonai Trečiajai. Laiko stygius, 
rodės, persekioja jas taip pat kaip Vilkas. 

Sirena paskelbė rungtynių pabaigą; džiugūs žiūrovų minios šūks- 
mai sumišo su liūdnais. Žmonės stojosi, rąžėsi. Sara pamatė, kaip 
abiejų komandų žaidėjos išsirikiuoja paspausti vienos kitoms ran- 
kos. Tokiomis akimirkomis rimtis aikštelėje persiduoda į žiūrovų 
tribūnas. Komandos išsiskyrė, pasveikinusios viena kitą atsainiu 
šūktelėjimu, bet Sara jo negirdėjo: ji jau brovėsi pro sirgalių ir tėvų 
būrelius, užkimšusius tarpueilius ir laiptus, vedančius nuo tribūnų 
palubėje. Nekeldama galvos, apėjo striukes besivelkančius ir gyvai 
apie rungtynes besikalbančius žiūrovus. Tikėjosi, kad kažkur neto- 
liese Raudona Pirmoji daro tą patį. 

Žvilgtelėjusi per petį, Sara nurūko žemyn laiptais, vedančiais 
į persirengimo kambarius. Dar kartą žvilgtelėjusi įsitikino esanti 
viena. Stabtelėjo pasiklausyti, ar iš paskos niekas neina, bet nieko 
neišgirdo. Tolumoje aidėjo besijuokiančių paauglių balsai, bet jie at- 
rodė geraširdiški, nepanašūs į Vilko. Raudona Trečioji jai sakė, kad 
paėjusi koridoriumi pamatys duris su užrašu MOTERŲ. Ten ji dabar 
ir pasuko. Ji įėjo vidun. 

Sara atsiduso pamačiusi, kad yra viena. Pamanė: Vilkas neseks pas- 
kui mane čionai. Vėl žinojo, kad tai niekai. Pasiryžęs sudoroti auką žu- 
dikas nepaisys padorumo ir įeis į moterų tualetą. Vis dėlto ji pasijuto 
keistai nuraminta. 

Dešinėje, priešais žvilgančius praustuvus, buvo trys kabinos. Sara 
įėjo į tolimiausią. Užrakinusi duris, atsisėdo ant unitazo laukti. Pen- 

rodį. Atrodė, kad laikas eina be jokios tvarkos — tartum kiekvieną 
minutę sudarytų vis skirtingas sekundžių skaičius, nieko bendra ne- 
turintis su įprastomis šešiasdešimt. 


Karen susigūžusi sėdėjo savo automobilyje laukdama, kol pirmi žiū- 
rovai išeis pro sporto salės duris. Ji nieko nedarė, kad užsimaskuotų — 
tik susisegė plaukus ant pakaušio ir apsiavė sportbačius. 

Užtat ji padarė kitką: atvažiavo į automobilių aikštelę prie sporto 
salės, išlipo lauk, apėjo visus eilėmis sustatytus automobilius, žvilg- 
telėjo į kiekvieno vidų ir įsitikino, kad nė viename nėra žmonių. Ši- 
toks elgesys jai atrodė bemaž beprotiškas, bet į savo automobilį grįžo 
nusiraminusi. 

Ji nuleido langelį, kad galėtų sekti rungtynių eigą iš prislopintų 
žiūrovų šauksmų. Išgirdusi rungtynių pabaigą skelbiančią sireną, su- 
prato, kad laukti liko visai nedaug. 

Pirmi pro duris išėjo mokiniai. Jie juokdamiesi pranyko apgau- 
lingoje vakaro tamsoje. Tada jau didesniu srautu pasipylė paaugliai, 
suaugusieji ir net maži vaikai. 

Karen tai buvo ženklas pradėti. 

Ji nulenkė galvą ir lyg prieš srovę plaukianti žuvis ėmė vingiuoti 
pro išeinančių žiūrovų minią, vienintelė besibraunanti, kad patektų 
į vidų. Jokio kito plano ji nesugalvojo. Jeigu Vilkas ją seka, jis sukels 
tokį pat sambrūzdį kaip ji. Ji vis dirsčiojo per petį pasižiūrėti, ar kas 
nemėgina jai iš paskos brautis pro žmonių būrelius. Lyg ir ne. 

Karen pasuko prie tų pačių laiptų, kuriais ką tik nulipo Sara. Laip- 
tais žemyn ir aukštyn lipo keli moksleiviai, bet ne Vilkas. Tualetą 
rado taip pat lengvai kaip Sara. Nenujausdama, kad kartoja Raudo- 
nos Antrosios veiksmus, apsidairė ir įsitikino esanti viena. Tada irgi 
nėrė į vidų. 

Porą sekundžių tvyrojo tyla. Tada Karen garsiai sušnabždėjo: 

- Sara? 

— Aš čia, - iš kabinos pasigirdo atsakymas. 

Sara išėjo pro duris, ir dvi moterys apsikabino; abi jautėsi ne- 
smagiai. 
rus, trumpą juodą peruką ir šyptelėjo. 

— Tu tikriausiai... - pradėjo ji galvodama apie letenos atspaudą ant 
kapo akmens. Išsigandusi? Įbauginta? Sutrikusi? 

— Kraunu į kelnes iš baimės, - niūriu balsu atsakė Sara, nors žo- 
džiai ir buvo lengvabūdiški. - Buvau apimta panikos, kai jums pa- 
skambinau. Vis dėlto suėmiau save į nagą. Daugiau ar mažiau. Vis dar 
truputį nervinuosi. O kaip jūs? 

Karen kilo mintis papasakoti, kaip stovėdama scenoje išgirdo vadi- 
namąjį vilko švilpimą ir pamanė, kad švilpia Vilkas, bet nepasakojo — 
nusprendė, jog nebus nieko gero iš to, kad dar labiau sutrikdys jau ir 
taip sukrėstą Sarą. Iš mūsų dviejų tu turi būti stiprioji, - tikino ji save iš 
dalies kaip medikė, iš dalies todėl, kad nežinojo, kas dar galėtų būti. 

— Laiką sekei? - paklausė ji. 

Sara linktelėjo. 

— Jau praėjo apie penkiolika. 

— Gerai. Eime. 

Moterys išėjo į koridorių. Jiedvi buvo vienos, bet netoliese gir- 
dėjo garsius paauglių balsus. 

— Toliau koridoriumi, paskui į dešinę, - tarė Sara. - Taip sakė 
Džordana. 

Jos dar kiek luktelėjo, abi sukiodamosi į dešinę ir kairę. Šis įgytas 
įprotis įsitikinti, kad nėra sekamos, Karen atrodė keistas: jų nenu- 
ramino, kad buvo vienos gerai apšviestame koridoriuje. Kita vertus, 
jos nenorėjo pamatyti Vilko, nes viena ir kita žinojo: tai reikštų galą. 

Merginų persirengimo kambarį rado ten, kur ir sakė Džordana. 
Prie jo durų stovėjo dvi paauglės ir plepėjo su pora vaikinų. Merginų 

plaukai buvo drėgni, veidai išraudę. Sara pažino rungtynių dalyves. 
Jos pasitraukė į šalį, kai moterys įėjo į persirengimo kambarį. 

Jas bemat apgaubė karštis ir garai. Iš dušinės sklido bėgančio van- 
dens garsai. Nuo baltomis plytelėmis dengtų sienų garsiai atsimušė 
juoko aidas. 

— Nieko nėra geriau už pergalę, - tarė Sara. - Dingsta visos kitos 
bėdos. 

— Nepasakyčiau, — apstulbino abi moteris šalia išdygusi Džor- 
dana. - Tiksliau, mūsų bėdos dėl to nedingsta, - pridūrė, žodį „mūsų“ 
ji pabrėžė tyliau ištardama ir papurtydama galvą. 

Ji buvo dar ne visai apsirengusi - trumpučiais baltais marškinė- 
liais ir juodu bikiniu. Rankoje laikė plaukų šepetį; kaip ir komandos 
draugių, jos plaukai po dušo dar buvo drėgni. Abi vyresnes moteris 
suėmė pavydas, pamačius liekną paauglės figūrą: raumenis, plokščią 
pilvą, siaurus klubus, ilgas kojas, ant kurių tebežvilgėjo vienas kitas 
nenušluostytas vandens lašas. Džordana buvo kaip tik to amžiaus, 
kada lieknai būti nesunku, o iš vidaus trykštantis geidulingumas nu- 
rausvina odą ne prasčiau negu smarkus patrynimas rankšluosčiu. 

Mergina nusišypsojo Sarai. 

— Man patinka jūsų apdaras. Nėščia, ar ne? 

Sara linktelėjo ir pasikėlė megztinį parodyti prie juosmens prilip- 
dytą pagalvėlę. 

— Jėga. Tikriausiai metro žmonės užleistų vietą atsisėsti, — tarė 
Džordana. 

Praėjusi pro Sarą ir Karen prie savo spintelės, išsitraukė ir apsivilko 
išblukusius džinsus bei mėlyną sportinį medvilninį bluzoną su Midl- 
berio koledžo emblema. Šypsodama ji parodė į koledžo pavadinimą. 

— Prestižinis, - tarė. - Dar užpernai tikrai būčiau į jį įstojusi. Da- 
bar - nieku gyvu. 

— Nenuvertink savęs, - motiniškai šypsodama patarė Karen. 

— Nenuvertinu, - atsakė Džordana. - Tiesiog esu realistė. 

Karen dingtelėjo: Nė vienas paauglys iš tikrųjų nėra realistas, bet 
balsu to nepasakė. 

Visos trys atsisėdo ant medinio suoliuko; Džordana apsiavė spor- 
tinius batelius ir kojines. Raištelius rūpestingai surišo vienu mazgu, 
paskui antru ir nepakeldama akių į kitas dvi Raudonas paklausė: 

— Ką darysim dabar? 

Pirma atsiliepė Sara. Rodydama į peruką ir pagalvėlę tarė: 

- Slėpsimės. 

Iš jos intonacijos negalėjai suprasti, ar ji teigia, ar klausia. 

— Norit pasakyti, bėgsim? - pasitikslino Džordana. 

— Taip. Būtent. 

Abi moterys kurį laiką tylėjo, tarsi svarstydamos šį siūlymą. Tylą 
nutraukė Džordana. 

— Jeigu grįžčiau į namus, - o žinant, kokia ten situacija, tai net 
neįmanoma, - kodėl manot, kad Vilkas nebus to numatęs? Mes teži- 
nom, kad jis kurį laiką mus stebi. Gal jis sekė mane gimtajame mieste 
ir tikisi mane į jį grįšiant, nes tai būtų logiška. Išgąsdini vaiką... - ji 
ranka parodė į save, - ir tas bėga namo pas mamytę ir tėvelį. Tik aš ne- 
galiu to padaryti, nes mano tėvelis ir mamytė riejasi kaip šuo su kate. 

Karen papurtė galvą. 

— Gal kiekviena mūsų gali pagyventi pas kokią draugę... 

— O kaip mes žinosim, kaip ilgai? - pertarė ją Džordana. - Ne- 
atrodo, kad Vilkas skubėtų. Tikriausiai jis susidaręs tvarkaraštį, bet 
mes visiškai nenumanom kokį. Galiausiai mes pasirodysim čia - juk 
aš čia lankau mokyklą, o judvi abi gyvenate - ir puikumėlis! Viskas 
prasidės iš naujo. Gal jis to ir tikisi. O gal net nori, kad mes bėgtume, 
nes juo labiau mes atitolsime viena nuo kitos, tuo jam lengviau. Kita 
vertus, gal... - Džordana nuščiuvo. 

Pamačiusi, kad pašnekovės įsmeigė į ją akis, šyptelėjo. 

— Daug skaičiau apie žmogžudystes, - prisipažino. - Užuot ruo- 
šusi namų darbus, bibliotekoje studijavau žmogžudžius. 

— Ką sužinojai? - paklausė Sara. 

— Kad mes neturim nė menkiausios galimybės, - atsakė Džor- 
dana šaltai, tartum tai būtų paprasčiausias dalykas pasaulyje, visiškai 
nereikšmingas. 

Trys Raudonos vėl paniro į tylą. Ją nutraukti teko Karen. 

— Negaliu lyg niekur nieko išvykti, — tarė ji. - Kai kurie pacientai 
užsirašė dėl vizito prieš kelis mėnesius, ir... 

Ji nutilo susigriebusi, kaip absurdiškai tai skamba. Jos pacientus 
galėjo perimti daugybė gydytojų. Ji galėjo bėgti nė karto neatsigręž- 
dama. Apie tai pagalvojusi net sušnopavo. 

Sara užsimerkė ir susverdėjo. 

— Aš išvažiuoti galėčiau. Gal net reikėtų taip padaryti. Pradėti gy- 
venimą iš naujo kokioj kitoj vietoj. Pasikeisti pavardę, rasti darbą ir 
tapti kitu žmogum. O gal galėčiau pabėgti ir mėginti slėptis. Ką ži- 
nai - gal ir pavyktų. 

Jai atrodė, kad visa tai sako ne ji, o kažkas kitas. Gal tokia išeitis ir 
buvo logiška, bet mintis, kad amžiams pabėgs nuo čia pat palaidotų 
dviejų žmonių, skaudino ją ne mažiau negu netekties prisiminimas. 

Karen, matyt, šį tą suprato iš Saros akių. 

— Taip, yra tokia nuvalkiota frazė — „pradėti gyvenimą iš naujo“. 
Bet tai nėra lengva. Iš tikrųjų to padaryti negali. 

- Šiaip ar taip, iš to nebūtų jokios naudos, - pridūrė Džordana. — 
Mes, galima sakyti, visiškai nenumanom, ką Vilkas gali ir ko negali. 
Net jeigu jums pavyktų pasprukti ir pradėti viską iš naujo, gal jis jus 
atsektų. Būtų neįmanoma sužinoti, ar esat saugi, ar ne. 
resnės. Paskui kita, priešinga. Gal jis įsivaizduoja, kad mes taip nu- 
spręsim. 

Ji gūžtelėjo pečiais ir pajuto, kad šiek tiek dreba rankos. 

— Manau, mes esam prikaustytos čia - turim eiti išvien, kaip tie 
jaunavedžiai — laimėje ir nelaimėje, - pridūrė Džordana. - Spėju, 

Vilkas tai žino ir į tai atsižvelgė, kai pasirinko mus. Taigi iš tikro tėra 
viena išeitis. 

— Kokia? - paklausė Sara. 

— Turim elgtis negražiai. 

Dvi vyresnės moterys sumišo. 

— Ką nori pasakyti? 

— Turim elgtis neįprastai. 

Ir Karen, ir Sara jau norėjo įsiterpti, bet mergina pakeldama ranką 
jas sulaikė. 

— Žinau, liepėt elgtis įprastai, bet ar tai bent kiek padeda? Ne. — 
Kiek padvejojusi pridūrė: - Kas mes? — Ir pati atsakė į savo klau- 
simą: — Mes - savo nusistovėjusios tvarkos padarinys. Kada mes 
jaučiamės mažumą saugesnės? Kai važiuojam ratais, maskuojamės 
apdarais ir tariamės apgaunančios Vilką. Net kai žinom, kad taip 
nėra, jaučiamės geriau. Noriu pasakyti štai ką: kiekviena mūsų turi 
sugalvoti, kaip nebūti savimi, nes Vilkas mus pažįsta, jis mus seniai 
seka, ir, - Džordana dūrė sau tarp krūtų smiliumi ir baksnojo juo į 
taktą žodžiams, - ši mažoji Raudonkepurė, ble, nenori aklai įlipti į jo 
paspęstus spąstus. 

Prislopintas paauglės įniršis apstulbino Karen - kaip ir jos suma- 
nymo išmintis. 

- Jeigu Vilkas tyko mūsų miške... - pradėjo ji, bet užbaigė Džor- 
dana. 

— „vadinasi, mums reikia eiti į kitą mišką, kitu taku. 

— Lengviau pasakyti, negu padaryti, - atsakė Sara. - Atrodo, mes 
esame sukaustytos to, kas esame. Džordana, ar tu staiga imsi ir pra- 
leisi krepšinio rungtynes? Karen, jūs kalbėjote apie visus tuos pa- 
cientus. Jiems paskirtas vizito laikas. Vilkas tikriausiai irgi paskyrė 
mums mirties laiką. Kaip pakeisite savo esybę ir savo elgseną akies 
mirksniu? 

Karen pritariamai linktelėjo ir tarė: 

— Gerai. Nežinau, ar iš to bus naudos, bet pamėginti galim. Kas 
mums belieka? 

Džordana rankomis apmojo persirengimo kambario sienas. Kol 
trijulė kalbėjosi, jos komandos draugės baigė praustis, apsirengė ir 
išėjo, tad dabar jos buvo vienos tarp pilkų plieninių spintelių eilių. 
Iš dušų sklidęs karštis baigė išsisklaidyti aplink tvyrančiame drėg- 
name ore. 

— Kas? — nesuprato jos gesto Sara. 

— Aranksčiau esat buvusi mano mokykloje? - paklausė Džordana. 

— Ne. 

— Ojūs, Karen? 

— Ne. 

— Tai štai, - aiškino mergina, - aš niekada nesu buvusi mokykloje, 
kurioje dirbot jūs, Sara. Ir nesilankau pas jokį gydytoją tame pastate, 
kur dirbat jūs, Karen. Taigi atrodo, kad Vilkas visai atsitiktinai pasi- 
rinko tris raudonplaukes ir ėmė kurti savo planus. Jeigu taip yra iš 
tikrųjų, manau, mums visoms šakės, taigi nebelieka nieko kito, kaip 
nusipirkti daugiau pistoletų ir laukti. Aišku, tokia mintis atrodo be- 
protiška. Bet gal jis pasirinko mus ne atsitiktinai. 

Džordana norėjo kalbėti toliau, bet staiga pametė minties giją. 

Užtat Karen kažką įtemptai mąstė. Sara vėl ėmė sverdėti. Jos gir- 
dėjo dušinėje varvant vandenį iš kažkurios žaidėjos ne iki galo už- 
sukto čiaupo. 

— Mes sudarom trikampį, - vėl prašneko Džordana. - Jei išsiaiš- 
kinsime, kaip sueina kraštinės, galim pamatyti, kas mus sieja. Manau, 
iki šiol mes vadovavomės klaidingomis prielaidomis. Tą klaidą daro 
visi persekiojamieji. 

Džordana sumosavo prieš save rankomis, čaižydama garų pri- 
tvinkusį drabužinės orą. Ji atsimerkė ir pažvelgė į kitas dvi Raudonas. 

— Mes žinom, kad Vilkas mūsų nori. Mes turim priversti jį taip 
užsigeisti mūsų, kad per skubėjimą suklystų. 

Džordana vėl nužvelgė kitas dvi moteris. Jai jos atrodė brandžios, 
išmintingos, išsilavinusios, tobulos — ji tikėjosi kada nors būti tokia 
pat. Jeigu sulauks to „kada nors“. 

— Ką darytume, jei medžiotume vilką? 

— Prisiartintume tiek, kad jį matytume, - atsakė Karen. 

— Teisingai. O kas toliau? 

Padėtis jai atrodė be galo keista: ji klausinėjo kaip profesorė, o 
jiedvi atsakinėjo kaip studentės. Ir Karen, ir Sara tylėjo, tad ji pati 
atsakė į savo klausimą: 

— Surengtume pasalą. 

Sara suvirpėjo, paskui patraukė pečiais. Kodėl gi ne? - pagalvojo. - 
Aš juk jau pusiau mirusi. Tada, pati nesuprasdama kodėl, pratrūko 
šaižiu, be kruopelės džiaugsmo juoku, lyg viena būtų išgirdusi kaž- 
kokį ne itin padorų anekdotą - juokingą, bet podraug užgaulų. Ji at- 
sistojo, pakišusi ranką po megztiniu nusiplėšė nėštumą imituojančią 
pagalvėlę ir su visa juosta, kuria ją buvo prisilipdžiusi, išmetė į šalia 
stovinčią šiukšliadėžę. Tada nusiėmė peruką, papurtė plaukus, ir šie 
išdriko tarsi lava, tekanti išsiveržusio ugnikalnio šlaitu. 


Maždaug tuo pačiu metu Didelis Piktas Vilkas stovėjo prie savo au- 
tomobilio ir žiūrėjo į padangą - atrodė, kad ji buvo šiek tiek nuleista. 
Jis buvo prie pat namų, nešinas portfeliu su savo magnetofonu, blok- 
notu ir visais klausimais, taip kruopščiai surašytais vakaro seminarui, 
kuriame Detektyvų rašytojų draugijos nariams paskaitą skaitys krimi- 
nologijos ekspertas. Pavakarės šviesa jau blėso, ir pirmiausia jam atėjo 
į galvą mintis, kad seminarą praleis dėl tos nedidelės, bet neretai pa- 
sitaikančios nesėkmės. Jis piktai spyrė į padangą, paskui pasilenkė ir 
mėgino pamatyti vinį, dėl kurios iš jos pamažu ėjo oras. Kita vertus, 
ne ką mažiau buvo tikėtina, kad automobilis pataikė į duobę - Naujo- 
sios Anglijos keliuose jų gausu - ir sulinko ratlankis. Jis žinojo, kad teks 

skambinti mechanikams, kviesti juos pakeisti padangą, o kitą dieną 
gaišti laiką, kol bus pašalintas gedimas; visa tai atitrauks nuo to, ką jis iš 
tikrųjų norėjo daryti - mažinti atstumą iki trijų Raudonų. 

Jis pasisuko grįžti namo ir pamatė tarpduryje stovinčią Didelio 
Pikto Vilko Žmoną. 

— Kas atsitiko, mielasis? 

— Nuleido padangą. Turėsiu skambinti mechanikams ir... 

Ji nusišypsojo ir jį pertarė: 

— Imk mano automobilį, ir tiek. Aš paskambinsiu mechanikams 
ir jų palauksiu. Galiu išsiversti be jo, o tu dar spėsi į savo susitikimą 
dėl medžiagos knygai. 

— Tikrai be jo apsieisi? - paklausė Didelis Piktas Vilkas, akivaiz- 
džiai nudžiugintas jos siūlymo. - Žinau, kad labai nemalonu, bet... 

- Visiškai nieko baisaus. Šiaip ar taip, ruošiausi žiūrėti televizo- 
rių, kol tavęs nebus namie. Mielai palauksiu mechaniko žiūrėdama 
televizorių. 

Ji padavė jam savo automobilio raktelius. 

- Tausok mano mažylę, - pajuokavo. - Žinai, kad jai nepatinka 
lakstyti greitkeliu. 

Didelis Piktas Vilkas žvilgtelėjo į laikrodį. Laiko dar liko per akis. 

— Ačiū, brangioji, - žvaliai tarė. - Grįšiu vėlai. Palik viduje šviesą, 
kad įėjęs nepažadinčiau. 

— Gali pažadinti — nieko baisaus, - atsakė ji. 

Pokalbis buvo kuo įprasčiausias ir banaliausias, milijonai sutuok- 
tinių panašiai pasikalba kasdien. Jis bylojo apie tai, kad jųdviejų gy- 
venimas normalus. 

- Štai mano raktai, - pridūrė Didelis Piktas Vilkas, - jei mechani- 
kui reikės įjungti variklį. 

Jis negalvodamas padavė raktus žmonai ir atsisėdo už jos mažyčio 
automobilio vairo. Nuvažiuodamas nuo namo linksmai pamojo jai 


ranka. 

DipELIOo PIKTO VILKO ŽMONA žiūrėjo, kaip jos automobilis tolsta 
šalutine jų priemiesčio gatvele. Ties posūkiu žybtelėjo raudonos 
stabdžių švieselės, ir mašina dingo tamsoje. Jai išnykstant iš akių, ji 
pakėlė ranką ir ne itin nuoširdžiai pamojo, žinodama, kad jos vyras į 
jos pusę nežiūri. Ji džiaugėsi, kad jis išvažiavo, o dar labiau - kad pa- 
dėjo jam išvažiuoti. Ji atsiduso, grįžo į namus, nuėjo tiesiai į virtuvę 
ir pareigingai, kaip pažadėjo, paskambino į automobilių remonto 
dirbtuves. Dispečeris jai atsakė, kad mechanikas pakeisti nuleisto 
rato atvažiuos sunkvežimiu po trisdešimties-keturiasdešimt penkių 
minučių. Ji padėjo ragelį. Svetainėje jau buvo įjungtas televizorius. 
Ji girdėjo netikrą juoką ir pažįstamus situacijų komedijos veikėjų 
balsus. Ji padėjo automobilio raktelius ant ruošos stalo ir buvo be- 
prisidedanti prie veikėjų, triūsiančių sunkiai konkurencinėje kovoje 
išsilaikančioje nedidelėje bendrovėje ar sprendžiančių Didžiojo 
Sprogimo teorijos problemas, bet staiga sustojo. 

Automobilio spynutės raktelis. Juodas pultelis automobilio dure- 
lėms atidaryti su raudonu signalizacijos mygtuku. Lauko durų rak- 


tas, pritvirtintas vienu žiedu. Visus šiuos ji pažino. 

Šalia jų - ketvirtas. Raktas nuo jos vyro kabineto. 

Ji įsistebeilijo į šį raktą. Jai dingtelėjo, kad iki šiol nė karto nelaikė 
jo rankoje. Tiesą sakant, neprisiminė kada nors jį mačiusi — tik tas 
trumpas akimirkas, kai vyras stovėdavo prie savo kabineto durų. 
Visuose namuose nebuvo kitų durų, kurias būtų reikėję rakinti. Jos 
žiniomis, šis raktas buvo vienintelis toms durims atidaryti. Gal jis 
turėjo ir atsarginį, paslėptą kokiame nors stalčiuje ar lipniąja juosta 
pritvirtintą ant veidrodžio blogosios pusės, bet ji niekada jo nematė, 
nenumanė, kur vyras galėjo jį paslėpti, ir niekada jo neieškojo, nors 
jai nuolatos knietėjo sužinoti, ką jis užsidaręs veikia. Jos akys lakstė 
nuo rakto prie kabineto durų, lyg per teniso varžybas sekdamos ka- 
muoliuką. Raktas niekuo nebuvo ypatingas: sidabruotas metalo ga- 
balas, kišamas į įleistinę spyną, jos vyro įtaisytą praėjus mažiau negu 
savaitei po jų vestuvių. 

Man reikia privatumo ten, kur rašau, - paaiškino jis jai. 

Šiuos žodžius jis ištarė nerūpestingu, dalykišku tonu. Prieš pen- 
kiolika metų jie atrodė jai visai logiški. Jai neatrodė nė kiek neįprasta, 
ypač pirmomis laimingomis vedybinio gyvenimo savaitėmis, jog jam 
reikia visiškai atsitverti, kad galėtų kurti siužetus, scenas ir veikėjus. 

Ji prisiminė, kaip jis klūpojo prie tų durų ant grindų šalia pasidė- 
jęs grąžtą, kitus įrankius ir varžtus — tikras paslaptingumo meistras. 
Tai jos nė kiek netrikdė. Kiekvienam mūsų reikia paslapčių, - galvojo 
ji tomis svaigiomis pirmosiomis dienomis. 

Tik šią akimirką, negalėdama atplėšti akių nuo kabineto rakto, 
ji negalėjo prisiminti nė vienos savo paslapties, kurią būtų nuo jo 
slėpusi. Ji liepė sau nesielgti kvailai. Žinoma, turi paslapčių, - tikino 
ji save. - Na, kad ir apie tai, jog tą kartą susirgusi pamanei mirsianti 
ir nesakei jam, kaip išsigandai ir kokį skausmą kenti. Juk tai buvo pa- 
slaptys. 

Nors ji žinojo, kad jis suprato, kaip yra iš tikrųjų. 

Bet ją ėmė graužti abejonės. 

Ar tikrai suprato? 

Žinoma, - griežtai atsakė ji savo abejojančiam vidiniam balsui. — 
Prisimeni, koks dėmesingas jis buvo? Prisimeni, kaip atnešdavo į ligoninę 
gėlių, laikydavo tavo ranką ir kokiu švelniu, raminančiu balsu su tavim 
kalbėdavosi? Jis buvo be galo mielas. 

Svetainėje vėl pasigirdo įrašytas juokas. Tiksliau, kvatojimas. Ne- 
tramdomas. Entuziastingas. Nesuvaldomas. Be jokios abejonės, ne- 
tikras, sukurtas kokio nors įtaiso. 

Net mintyse neuždavusi sau esminio klausimo, ji balsu atsakė: 
Negali. Negali, ir tiek. 

Viduje trumpai pasiginčijo. Čia jo privati erdvė. Jis niekada nesuži- 
nos. Negali apvilti jo pasitikėjimo. Kas čia bloga? Judu dalijatės viskuo. 
Juk tai ir yra santuokos esmė. Tu tik perskaitysi truputį iš knygos, kurią 
žinai jį rašant tau. Keletą žodžių, tik kad pagautum esmę. Galėsi apie ją 
svajoti, kol jis taip sunkiai dirba, kad ją baigtų. 

Lemiamas argumentas nebuvo susijęs nei su privatumu, nei su 
smalsumu, tik su meile ir poreikiu, ir jos pačios keista manija: Žinau: 
jis norėtų, kad perskaityčiau kelis puslapius. Tikrai tai žinau. Tiesą sa- 
kant, stebiuosi, kad iki šiol pats neperskaitė man kokios ištraukos. 

Tai buvo visiška netiesa, ir kažkur pasąmonėje ji tai žinojo. Ji ne- 
pasakė sau „melagė“. Jautėsi nutrūktgalvė ir avantiūristė - nelyginant 
vaikas, nenumaldomai traukiamas pro vonios rakto skylutę pasižiū- 
rėti į nieko neįtariantį nuogą suaugusiįjį. Ją jaudino, kad tai, ką daro, 
yra neteisėta, bet neįstengė sutramdyti savo troškimo, sumišusio su 
kalte dėl to, kad pamatys kai ką keistai draudžiamo. 

Ji paėmė raktą ir kiek tirtėdama, nes miglotai suvokė daranti kažką 
neįtikėtinai negera, bet prieš ką buvo visiškai bejėgė atsilaikyti, pri- 
ėjo prie vyro kabineto durų. 

Raktas lengvai įlindo į spyną. Liežuvėlis tyliai spragtelėjo ir su- 
lindo. 


Ji stumtelėjo duris ir stovėjo ties riba tarp dviejų kambarių. Šviesa 

iš virtuvės ir svetainės jai už nugaros nušliaužė į kabineto tamsą. Ra- 
gindama save nedvejoti, uždegė šviesą ir įžengė į kambarį. 

Kabinetą užliejo ryški šviesa, ir Vilkienė užsimerkė. Lyg kokia 
geroji sąžinė balsas viduje jai liepė liautis - užgesinti šviesas, išeiti, 
neatsimerkiant užtrenkti duris ir eiti žiūrėti televizoriaus. 

Pajuto plūstelint karštą pyktį. Tiksliau, smalsumo vėsinamą nieko 
bloga nepranašaujančio pavojaus nuojautą. Pasakė sau: Sužinok tru- 
putį. Tai bus tavo paslaptis. Ji nusišypsojo ir atsimerkė. 

Pirmiausia pamatė sieną, aplipdytą skirtingo dydžio nuotrauko- 
mis, tarp jų - 1S iš 24 centimetrų suliniuotų lapelių užrašams pašėlu- 
siai ryškių spalvų: gelsvai žalsvų, šviesiai violetinių, geltonų. Po nuo- 
traukomis buvo datos ir glaustos vietos bei laiko nuorodos. Vaizdas 
buvo nepaprastai tvarkingas, bet tuo pat metu keistai padrikas. 

Ji žengtelėjo prie sienos. Akys įsmigo į vieną nuotrauką. Ji pamatė 
raudonus plaukus. 

— Bet juk tai daktarė Džeison! - garsiai sušnabždėjo. 

— Džordana? - paklausė, nors atsakymą jau žinojo. 

Lyg neregė ištiesė ranką ir palietė kitą nuotrauką. 

— Kas tu? - paklausė jos. Nuotraukoje raudonplaukė moteris vasa- 
ros popietę stovėjo kažkokioje tuščioje automobilių aikštelėje. Moters 
veido gerai neįžiūrėjo, nes buvo užsidengusi jį suglaustais delnais. 

Ji pamatė popieriaus lapus su žodžiais Raudona Pirmoji, Raudona 
Antroji ir Raudona Trečioji bei tvarkaraščių apmatais: Istorijos pa- 
moka, Mokomasis korpusas Nr. 2, nuo pirm. iki penkt. 10.30. Pasisu- 
kusi pamatė: Pacientai nuo 8.30 iki 12.30, paskui valandos pertrauka. 
Dažnai pietauja „Tūzų“ valgykloje. Metro. Šviežių salotų krautuvėlėje. 
Grįžta 13.30. Vėl priima pacientus. 

Kitas popieriaus lapas buvo padalytas į tris dalis. Po Raudona Pir- 
moji buvo sąrašas, pavadintas „Mėgstamomis vietomis“. Jame buvo 
surašytos parduotuvės ir naktinių klubų adresai. Panašus, tik trum- 

pesnis, sąrašas buvo po Raudona Antroji. Po Džordanos, pavadintos 
Raudona Trečiąja, nuotrauka buvo krepšinio treniruočių ir rungty- 
nių tvarkaraštis. 

Didelio Pikto Vilko Žmona atsitraukė nuo sienos. 

Gerai nesuprato, ar kalba balsu, bet žodis „kodėl?“, rodės, garsiai 
aidi kambaryje. 

Paskui aiškiai sukuždėjo: 

— Nesuprantu. 

Nuotraukos atrodė nesuprantamos, miglotos. Ji nesuprato, kam 
jų reikia. Balsu neištarė, bet juto viduje neįtaigiai mėginanti rasti ra- 
cionalų pateisinimą: Tikriausiai yra koks paprastas, nieko bloga nereiš- 
kiantis paaiškinimas. 

Moteris įtempė vaizduotę. Kažkokia aiški rašytojo vizija istori- 
jai papasakoti. Kažkokia esminė detektyvinio kūrinio rašymo dalis, 
kurios ji nesupranta, bet kuri pačiam autoriui kuo logiškiausia. Tik- 
riausiai jis naudoja tikrus žmones kaip savo veikėjų prototipus. Ne ki- 
taip, - tikino save Didelio Pikto Vilko Žmona. - Tiesiog tu nesupranti. 
Tu nesi kūrybinga asmenybė, taigi tokių sudėtingų dalykų nesuprasi. 

Bet nuotraukos jai pasirodė pernelyg atviros ir provokuojančios. 
Į jas žiūrėdama ji matė, kad kiekviena fotografuota iš taško, kuris by- 
lote bylojo apie slapstymąsi. Iš už medžio. Iš automobilio pro nu- 
leistą langelį. Iš už plytų sienos. Iš viršutinio kontorų pastato lango. 
Nė vienoje nuotraukoje nebuvo matyti, kad fotografuojamoji žinojo 
esanti aparato vaizdo ieškiklyje. 

Tokias nuotraukas padarytų moterį persekiojantis tipas. Tokią 
susižavėjimo sieną galėtų sukurti manijos apniktas gerbėjas ar einan- 
tis iš proto įsimylėjėlis. Bet negalėjo prisiversti tuo patikėti. Atrodė, 
tartum jos protą ir įžvalgą pakeitė kažkokia balta deganti šviesa ir ne- 
darnūs trankesiai ir spigsmai. 

Ne, ne, ne, - galvojo Vilkienė. Šis it kokia rytietiška mantra karto- 
jamas žodis ją šiek tiek nuramino. 

Ji sverdėdama atsitraukė vis dar sutrikusi, sulig kiekvienu žings- 
niu mėgindama save padrąsinti, ir atsisuko į kompiuterį. Ant rašo- 
mojo stalo kampo šalia spausdintuvo dėžėje gulėjo šūsnis popieriaus 
lapų, apverstų tekstu į apačią. 

Romanas, - sakyte sakė jie. 

Didelio Pikto Vilko Žmona paėmė viršutinį lapą ir atvertė. 

Perskaitė vieną eilutę lapo viršuje. Tik kvailys galvoja vien apie 
baigtį. Tikrąją aistrą sužadina pats žudymo procesas. Su didžiausiu ne- 
kantrumu laukiu, kada ateis ta akimirka. 

Drebančia ranka padėjo lapą atgal. Pirmą kartą per vedybinį gy- 
venimą nenorėjo skaityti daugiau savo vyro kūrybos. Protas, rodės, 
įkrito į kažkokią juodą tuštumą ir atsisakė apdoroti bet kokią infor- 
maciją - ypač tą, tiesiai jai prieš akis, - ar daryti kokias nors išvadas. 
Sumanymai, mintys, spėlionės lakstė galvoje šaukte reikalaudami 
dėmesio, bet ji nepaisė visų jų išleidžiamų riksmų ir klyksmų. 

— Nesuprantu, - ištarė ji balsu ir pati išsigando - tartum tas teigi- 
nys kažkaip galėtų palikti kambaryje randą. 

— Čia kažkas tikriausiai negerai, - sušnabždėjo, bet nelabai žinojo, 
ėmė stumdyti pelę. Juodame ekrane pasirodė užrašas: Įveskite slap- 
tažodį. 

Didelio Pikto Vilko Žmona žengtelėjo atatupsta. Kažkoks vidinis 
balsas įtikinėjo ją, kad gali atspėti slaptažodį - ko gero, tai jos var- 
das, — bet kitas, garsesnis, jai šaukė geriau kompiuterio neatidaryti, 
nes nežinia ką gali ten rasti. Ji rūpestingai vėl išjungė aparatą. Tai, ką 
daro, jai pasirodė neteisėta. 

Mintys sparčiai sukosi, nukrypdavo niekur nevedančiais klyst- 
keliais. Turbūt panašiai jaučiasi žmogus, aptikęs paslėptą šūsnį por- 
nografinių nuotraukų - tarkim, vaikų. Tik čia nebuvo nepadorios, 
draudžiamos nuotraukos. 

Jos reiškė kažką kita. 

Ji pasisuko į nuotraukų sieną, bet užsimerkė nespėjusi vėl sutelkti 
dėmesio į klausimą, ką jos reiškia. Jeigu ir galėjo jose ką nors pama- 
tyti, ji to nebenorėjo matyti. 

Sau įstengė paliepti padaryti tik viena: išeiti lėtai, atsargiai, įsi- 
tikinti, kad nieko nesutrikdė ir nepaliko jokio įsibrovimo pėdsako. 
Išeik, ir viskas bus kaip buvo prieš kelias minutes, - tarė ji sau. Bet jos 
akį patraukė didelis albumas raudonais odiniais viršeliais, ryškiai iš- 
siskiriantis knygų lentynoje. Jis atrodė lyg koks milžinas šalia vyro 
romanų minkštais viršeliais ir dokumentinių knygų, kuriose su men- 
kiausiomis smulkmenomis buvo aprašyti sensacingi šių laikų nusi- 
kaltimai. 

Tokį pat albumą ji turėjo ant savo rašomojo stalo. Jame ji laikė 
vestuvių nuotraukas, kvietimo kopiją ir valgiaraštį užmiesčio klubo, 
kuriame jie surengė kuklų priėmimą. Staiga ji prisiminė, kad jos vy- 
ras pirko tuos du albumus odos prekių parduotuvėje per trumpą jų 
medaus mėnesį. Vieną jis davė jai, kitą pasiliko sau. 

Mūsų vestuvių nuotraukos. 

Albumas ją traukė. Ji ištiesė ranką, ir, tarsi pagriebtas kažkieno 
kito, albumas atsivertė jai prieš akis. 

Pirmas žvilgsnis ją nuramino. Ne, ne vestuvių nuotraukos - jas 
pamačius, akmuo būtų nusiritęs nuo širdies, - bet recenzijų rinkinys. 
Ko čia stebėtis? - klausė ji savęs. - Visiškai logiška. Ji pajuto, kaip pa- 
mažu iškvepia orą. 
įklijuota laikraščių iškarpų apie platų atgarsį sukėlusias žmogžu- 
dystes. 

Jai norėjosi gūžtelėti pečiais ir dar kartą paklausti: Ko čia stebėtis? 
Tikriausiai čia medžiaga knygai, - tikino save. 

Bet laikraščių iškarpos atrodė ne vietoje. Ji nematė ryšio tarp vyro 
knygų recenzijų ir iš pažiūros niekaip nesusijusių žmogžudysčių. Ry- 
šys tikriausiai yra, tik tu jo nematai, - pasakė ji sau. Kai kurie iškirpti 

straipsniai buvo su šiurpiomis, didelėmis raidėmis parašytomis ant- 
raštėmis ir su grūdėtomis policijos automobilių nuotraukomis. Į 
akis krito pavardės ir datos. Ji vėl užsimerkė, o kai atsimerkė, apėmė 
baimė, kad jos ašaroja. 

Įspūdis buvo toks, lyg žiūrėtų į paveikslą, sunkiai įžiūrimą dau- 
giaspalviame geometrinių raštų meno kūrinyje - tokie buvo popu- 
liarūs devintajame praėjusio amžiaus dešimtmetyje. Trompe Voeil. Ji 
žinojo, kad tose iškarpose paslėptas kažkoks vienas vaizdas, bet jai 
nepavyko jo įžiūrėti. 

Jau daug metų Didelio Pikto Vilko Žmona nevairavo nutrūkt- 
galviškai, bet dabar jautėsi tai daranti: ji nesuvaldė automobilio, tad 
dabar karštligiškai sukioja vairą ir girdi šleikštulį keliantį ant šlapios 
dangos slystančių padangų garsą. Ji čiupo nuo vyro rašomojo stalo 
švarų užrašų lapą, pieštuką ir paskubomis užrašė iškarpų datas, laik- 
raščių pavadinimus ir antraštėse aiškiai matomas nužudytųjų pa- 
vardes. Lapą pasikišo po marškiniais, prie odos. Jis atrodė šaltas ir 
drėgnas, it koks nugaišęs padaras. 

Ją ėmė pykinti, sukosi galva, drebėjo rankos. Ji rūpestingai padėjo 
albumą atgal ant lentynos, pieštuką - ant stalo, lygiai į tą pačią vietą, 
iš kurios paėmė. Apsidairė staiga išsigandusi, kad ką nors palietė ar 
pastūmė ir paliko ją išduosiančių pėdsakų. Staiga apėmė panika pa- 
manius, kad jos kvepalų aromatas ilgai išsilaikys uždaroje patalpoje. 
Ji atbula pasuko prie durų, pašėlusiai mostaguodama rankomis, kad 
išsklaidytų užsilikusį kvapą ir šis išeitų kartu su ja. 

Paskutinį kartą žvilgtelėjo į kabinetą ir galvoje užfiksavo jį lyg 
nuotrauką. Išjungė šviesą ir lėtai uždarė duris. Sunkiai sekėsi patai- 
kyti raktą į skylutę ir ko nenualpo, kai išgirdo netoliese, bet kažko- 
kiame kitame pasaulyje, garsų kauksmą. 


* Pažodžiui: akies apgaulė (pranc.). Meno technika, tikroviškais vaizdiniais sukelianti optinę 
iliuziją, kad pavaizduoti daiktai yra trijų matmenų. 

Ji aiktelėjo. Kūną nukrėtė lyg elektra, ir raktai iškrito iš rankos ant 
grindų. Ji sverdėdama žengtelėjo atatupsta, kaip pašauta ar gavusi 
stiprų smūgį į veidą, ir vos nepargriuvo - teko įsitverti į ruošos stalą, 
kad neprarastų pusiausvyros. Pajuto, kad kakta išmušta prakaito; ji 
tyliai, išgąstingai sugargė. Vėl pasigirdo kauksmas. 

Mašinos klaksonas. 

Kaip ir buvo žadėję, atvažiavo mechanikai. 

DŽORDANA LAVIRAVO tarp nusitrynusių knygų eilių mokyklos bib- 
liotekoje. Ji rado daug knygų apie Osmanų imperijos smukimą ir pa- 
grindines Pirmojo pasaulinio karo priežastis. Ištisos lentynos buvo 
skirtos reformacijai, begalėje buvo vertinami JAV tėvai kūrėjai ir 
Didžioji depresija. Apie tai, kaip netapti žmogžudystės auka, buvo 
velniškai mažai. 

Jautėsi kiek pamišusi, kai vaikštinėjo pirmyn atgal tarp knygų 
lentynų ieškodama kokio linksmo, žvalaus pavadinimo, pavyzdžiui: 
„Vadinasi, nenori būti žmogžudystės auka? Dvylika lengvų žingsnių, 
kuriuos gali žengti namie, kad nepadidintum statistikos“. 

Arba „Žmogžudystė kaip lieknėjimo programa“, - pamanė. 

Kol kas ji daugiausia stengėsi suprasti garsius nusikaltimus, kad 
gautų iš jų tam tikros informacijos, kaip užkirsti jiems kelią. Ji sam- 
protavo paprastai: jeigu supras, ką daro blogiukai, gal jai pavyks 


* JAV tėvais kūrėjais (Founding Fathers) yra vadinami politiniai lyderiai ir valstybės veikėjai, 
pasirašę JAV nepriklausomybės deklaraciją (1776), dalyvavę JAV nepriklausomybės kare 
(1775-1783) ir surašę JAV konstituciją (ratifikuota 1788). 

išvengti tų klaidų, kurias padarė jų aukos. Ji perskaitė apie nekaltai 
nužudytus elektros kėdėje Saką ir Vancetį , gausybę Džono Dilin- 
džerio' bankų apiplėšimų. Ją sudomino Vaikutis Bilis“ ir dvidešimt 
viena įpjovajjo kolte, kaip ir Čarlzas Mansonas““ - šis gal pats ir nieko 
nenužudė, bet liūdnai pagarsėjo kaip žmogžudys. Džordana peržiū- 
rėjo grožinės literatūros lentynas ir rado Agatos Kristi knygų; jos jai 
pasirodė keistos ir atgyvenusios, taip pat Džono le Karė, bet jautėsi 
mažai panaši į tamsiuose pasauliuose veikiančią šnipę ir nemanė, kad 
jo kūriniai galėtų jai padėti. Gal labiau būtų pravertęs Elmoras Leo- 
nardas ar Džordžas Higinsas, bet ji pamatė, kad jie daugiausia rašo 
apie Eloridos ir Bostono gangsterius, o tai ją nelabai domino, nes Di- 
delis Piktas Vilkas nebuvo koks mafiozas ar driskių gaujos narys. Ji 
rado net lentyną su didžiausia krūva knygų, kurių visų antraštiniame 
puslapyje sensacingai, bet kiek beširdiškai buvo užrašyta: „Auka“. 
Nors ji žinojo besistengianti netapti auka, nemanė, kad iš tų knygų 
daug ko pasimokys. 

Ji nusinešė skreitinuką į bibliotekos kampą, kur buvo įrengtos 
kabinos stiklinėmis pertvaromis mokiniams, ruošiantiems referatus 
ar nagrinėjantiems esė anglų kalbos pamokoms. Google paieškos sis- 
temoje įvedė žodį „persekiojimas“ ir mažiau kaip per sekundę gavo 
per keturiasdešimt milijonų rezultatų. Kai kuriuos įrašus - matyt, 
valstybinių ar policijos organizacijų — ji peržvelgė, bet ir jie nepa- 
dėjo. 


* Italų kilmės anarchistai, apkaltinti nužudę du žmones per ginkluotą apiplėšimą 1921 m. 
Po teismo nuosprendžio kilo protesto banga visame pasaulyje, nes buvo įrodymų, kad 
apiplėšimo dieną abu buvo toli nuo nusikaltimo vietos, tačiau 1927 m. abiem buvo įvyk- 
dytas mirties nuosprendis. 

** Johnas Herbertas Dillingeris (1903-1934) - garsus amerikiečių gangsteris. 
*** Vaikutis Bilis aukas neva žymėjęs įpjova revolverio rankenoje. 
**** Charlesas Mansonas (g. 1934) septintajame praėjusio amžiaus dešimtmetyje buvo įkū- 
ręs savotišką komuną Kalifornijos dykumoje. 1971 m. pripažintas kaltu dėl 7 žmonių 
mirties, nors juos nužudė jo bendrai, tiesa, jo nurodymu. 

Visi prasidėjo itin išmintingų perspėjimu - „kuo mažiau bend- 
rauti su tuo maniakišku asmeniu“. Puiku, - pamanė. - Velniškai nau- 
dinga informacija! Visų pirma, jos bėdų esmė ir buvo ta, kad ne ji 
bendravo su Dideliu Piktu Vilku, o šis su ja. Taigi santykiai toli gražu 
nebuvo tokie paprasti kaip su atstumtu vaikinu arba aptemusio proto 
bendraklasiu ar bendradarbiu. Viena vertus, Vilkas buvo visiškai 
anonimiškas. Kita vertus, jis buvo taip arti, kad ji sprandu juto karštą 
jo alsavimą. 

Ir nė iš vieno interneto tinklalapio - kaip ir nė iš vienos knygos 
apie žudymą - nesužinojo ničnieko apie tai, ką jai toliau daryti. 

Taigi, - pamanė Džordana, - esi lyg ir viena, bet tuo pat metu ne 
viena, nes visada yra Raudona Pirmoji ir Raudona Antroji. 

Ji apsidairė. Kampe prie rašomojo stalo sėdėjo bibliotekininkės 
padėjėja, penki ar šeši kiti mokiniai vaikštinėjo tarp knygų lentynų 
ar sėdėjo palinkę prie šūsnies knygų. Bibliotekininkės padėjėja buvo 
pusamžė moteriškė, palinkusi prie žurnalo Cosmopolitan — aiškiai 
stūmė paskutines minutes, iki galės išvaikyti pamokoms besiruo- 
šiančius moksleivius ir užrakinti patalpas. Mokiniai buvo knygiai - iš 
tų, kurie būtų gėdijęsi panaudoti informaciją iš Vikipedijos be au- 
toriaus nuorodos kokiam savo referatui - visi mokytojai smerkė šią 
praktiką, bet ją nuolatos taikė beveik visi mokiniai. 

Ji žinojo, kad Vilko bibliotekoje nėra. Na ir kas? Jis darė įspūdį, 
kad visuomet yra netoliese, galbūt gretimoje stiklintoje kabinoje, ir, 
tūnodamas už šūsnies knygų, pašaipiai išsišiepęs ją stebi. 

Ji paklausė savęs: Kaip man žinoti, kada esu saugi, o kada nesu? 

Klausimas sukėlė jai nerimą. Ji staigiai atsistojo, nustūmė visas 
knygas į šalį, įsimetė kompiuterį į kuprinę ir greitai išėjo iš biblio- 
tekos. Ant laiptų pavakario prieblandoje jai dingtelėjo, kad Vilkas 
gali būti čia pat. O gal ir ne. 

Netikrumas kaustė kiekvieną jos žingsnį. 

Susikūprinusi nuo vėsos pasuko į bendrabutį. Tikriausiai ir šį 

vakarą neruoš namų darbų, o naktį vartysis lovoje kankinama ne- 
ramių sapnų. 

Negaliu bėgti. Negaliu slėptis. Priešingai - turiu tiek prie jo prisiar- 
tinti, kad aiškiai matyčiau. 

Pavojinga, pavojinga, pavojinga. Žodis kartojosi galvoje it kokia 
nepageidaujama melodija ir nedaug trūko, kad būtų neišgirdusi 
skambant savo mobilųjį. Ji iš pradžių ištiesė ranką prie to, kurį davė 
jai Karen, bet skambėjo kitas. 

Mama? Tėtis? - pamanė, nors žinojo, kad skambina ne jie. 


Sara irgi buvo lauke. Ji juto, kaip ją apgaubia šaltas pavakario oras, bet 
vėsos nejuto. Nuostabu, kaip truputis išgąsčio šildo žmogų, - pamanė. 

Ji neįstengė likti namie. Niekur nedingstantis televizorius neiš- 
blaškė ją apnikusių minčių. Prisiminimai ir baimės susiliejo į nerimo 
troškinį; ji žinojo turinti ką nors daryti, tik neišmanė, kas tas „kas 
nors“ galėtų būti. 

Eiti į kiną? Absurdiška! 

Nueiti vienai pavakarieniauti? Nebūk kvaila! 

Užsukti į vietinį barą išgerti? Kurgi ne. Būtų labai gudru. 

Taigi neišmąsčiusi nieko kito, galvodama, kad daro neįtikėtiną 
kvailystę tapdama tokia pažeidžiama, bet nebeištverdama vis labiau 
ją slegiančios įtampos, ji apsiavė sportinius batelius ir išėjo pasivaikš- 
čioti. 

Perėjo vieną kvartalą, antrą, paskui kiek įmanoma painiau paklai- 
džiojo gatvėmis be jokios aiškios krypties. Praėjo pro kelių draugų ir 
kaimynų, pas kuriuos anksčiau lankydavosi, namus, bet nė prie vieno 
nesustojo. Retkarčiais sutikdavo žmonių, dažniausiai išvedusių pa- 
sivaikščioti šunį. Tuomet beveik visada susigūždavo, nunarindavo 
galvą į paltą ir nieku gyvu nežiūrėdavo praeiviui į akis. Nors nemanė, 
kad verslininkas, po darbo grįžęs namo ir išvedęs Reksą ar Rudį į 

vakarinį pasivaikščiojimą, virs Dideliu Piktu Vilku, žinojo, kad tokia 
galimybė irgi visiškai tikėtina. Kodėl savo mišrūną išvedęs pasivaikš- 
čioti žmogelis negali būti žudikas? Dėmesio nekreipė tik į tuos žmo- 
nes, kurie nesuvaldė augintinių, turinčių šunišką potraukį kiekvieną 
sutiktą praeivį pasveikinti pavizginant uodegą ir apuostant. Paskui, 
kai pakasė užausius ir paglostė sprandą trečiam prie jos prisigreti- 
nusiam šuniui, nors jo savininkas dėl jo atsiprašinėjo ir jam priekaiš- 
tavo, staiga savęs paklausė: Kodėl žudiko šuo negali būti draugiškas? 

Mintis, kad tai būtų nedora, menkai ją guodė. 

Ji nedrąsiai vylėsi, kad tirštėjančiose sutemose ji būtų prastas 
taikinys. Kita vertus, vylėsi, kad Didelis Piktas Vilkas pasinaudos 
ta proga ir viską užbaigs. Rodės, tos nežinomybės išsklaidymas yra 
svarbiau už gyvybę. 

Ji nebežinojo, kiek laiko vaikščioja. Kvartalai virto kilometrais. 
Rajonai pasikeitė kartą, antrą. Pirma pasuko į vieną pusę, paskui į 
kitą, o galiausiai, kai pritrynė kojas iki pūslių, apsisuko ir nušlubavo 
atgal. Kai atsidūrė prie savo namo, gaudė kvapą ir jautėsi visiškai iš- 
sekusi, bet manė, kad tai gerai. Maudė kelius ir tik dabar pajuto, kad 
jai šalta. 

Į vidų įėjo ne tuoj pat: pirma su raktu rankoje pastovėjo prie ap- 
šviestų lauko durų. Gal jis įsilaužė vidun, kol buvau išėjusi, kaip į Rau- 
donkepurės senelės namus ir dabar šiltai ir patogiai manęs laukia. 

Gūžtelėjo pečiais ir įkišo raktą į spyną. Jai dingtelėjo, kad nebegali 
jausti baimės - kaip verkiančiam žmogui visada ateina laikas, kai išver- 
kiamos visos ašaros. Staiga viduje ji išgirdo skambant namų telefoną. 

Niekas jai neskambino ištisus mėnesius. 


Pasibaigus darbui, Karen dar ilgai užtruko kabinete. Išėjo visi — slau- 
gytojos, sekretorė, net naktinis valytojas. Vienintelė lempa metė ant 
sienos šešėlius. 

Paskendusi padrikose mintyse, ji nesikėlė nuo rašomojo stalo. 

Pastaruoju metu visada buvo išsigandusi - savaime suprantama. 
Bet kiek man baisu? Ji manė, kad būtų gerai išmatuoti savo baimę — 
kaip skausmą pagal kabančią ant sienos vertinimo skalę. Šiuo metu 
mano baimė siekia 8 balus. Komedijos klube buvo 9 balų. Kažin, kaip 
jausiuosi, kai ji šoktels iki 102? 

Bet, užuot bandžiusi tai padaryti, ėmė be perstojo kartoti „Rau- 
dona Pirmoji, Raudona Pirmoji, Raudona Pirmoji“ tyliu, šaižiu, mo- 
notonišku balsu. Iš jo atrodė, kad jai prasideda sloga, nors ji žinojo, 
kad melodingas gaideles iš jo atėmė padidėjusi įtampa. 

Ji pažiūrėjo į lubas ir suvokė, kad darosi šiurpiai panaši į berniuką, 
vis kartojantį „sitrim, sitrim, sitrim“ Stanlio Kubriko ekranizuotame 
Stiveno Kingo romane „Švytėjimas“. 

Tuo metu, kai Karen sukaupė valią, stengdamasi suteikti jėgos 
nusilpusiems raumenims ir atsileidusioms sausgyslėms, kad galėtų 
atsikelti ir keliauti namo, suskambo telefonas ant jos stalo. 

Pirma mintis buvo neatsiliepti. Bet kokio norinčio ką nors pa- 
klausti paciento skambutis pateks operatorėms, ir šios praneš skam- 
binančiajam surinkti 91 1, jei iškilo pavojus jo gyvybei, arba paskam- 
binti kitą dieną darbo valandomis. 

Po velnių, betgi tu esi čia! - pasakė ji sau. - Tai juk tavo darbas. Kažkas 
susirgo. Atsiliepk, velniai rautų, ir padėk žmogui! Ji pakėlė ragelį ir tarė: 

— Daktarės Džeison kabinetas. 

Kitame laido gale išgirdo tylą. 


Tyla gali būti kur kas blogiau už garsiausią riksmą. 

Raudona Pirmoji sustingo prie savo rašomojo stalo. 

Po kelių minučių... 

Raudona Antroji ko neprarado pusiausvyros ir turėjo atsišlieti 
nugara į sieną, kad nepargriūtų. 

Dar po kelių minučių... 

Raudona Trečioji stovėjo nekrustelėdama, ir tamsa aplinkui vis 
tirštėjo. 

Visos pirmas kelias akimirkas girdėjo vien alsavimą, nieko dau- 
giau. Visas apėmė nenumaldomas noras padėti ragelį ar šveisti tele- 
foną į kitą kambario galą arba į tamsią gatvę, ar išrauti laidą iš lizdo 
sienoje. Nė viena nieko panašaus nepadarė, nors Raudona Trečioji 
pakėlė ranką, tarsi ruošdamasi mobilųjį mesti, bet paskui iš lėto vėl 
nuleido jį prie ausies. 

Visos Raudonos laukė, kol skambinantysis ką nors pasakys ar pa- 
dės ragelį. Laikas slinko kankinamai lėtai, negailestingai. 

Kiekviena tikėjosi ko nors bauginančio — išgirsti bekūnį šaltą 
balsą, sakantį: „Jau netrukus“ ar „Tuoj tavęs ateisiu, ar net demo- 
nišką juoką, visai kaip Holivudo nedidelio biudžeto siaubo filme. 

Bet nepasigirdo nei tie žodžiai, nei juokas. Tyla nesiliovė; atrodė, 
kad jos tembras sodrėja, kol galop virsta crescendo — tarsi orkestro, 
susikaupiančio prieš paskutines simfonijos gaidas. 

Tada staiga tyla nutrūko. 

Raudona Pirmoji padėjo ragelį ant aparato, stovinčio ant jos ra- 
šomojo stalo. Raudona Antroji padarė taip pat. Raudona Trečioji 
įsikišo mobilųjį atgal į kuprinę. Bet prieš nueidamos visos pasižiū- 
rėjo, kas skambino. Nė viena neturėjo net menkiausios vilties, kad 
pamatytas numeris nuves bent kiek arčiau prie Didelio Pikto Vilko. 

VILKIENĖ GULĖJO LOVOJE it išmestas suglamžytas juodraščio la- 
pas. Saulė ką tik pakilo. Ji žiūrėjo į ramiai šalia miegantį vyrą už 
sujauktų apklotų ir pagalvių. Klausėsi ritmingo, tolygaus jo kvė- 
pavimo, iš ilgos patirties žinodama, kad jis sumirksės ir atsimerks 
laikrodžiui ant komodos rodant septintą ryto. Jis pabusdavo tuo 
pat metu kiekvieną rytą per visus jų vedybinio gyvenimo metus, 
nesvarbu, kaip vėlai atsigulęs miegoti iš vakaro. Ji žinojo, kad jis 
pasirąžys atsisėdęs ant lovos krašto, perbrauks pirštais retėjančius 
plaukus, truputį pasipurtys it iš snaudulio pažadintas tingus šuo ir 
nušlepsės iš miegamojo į vonios kambarį. Gal pasiskųs, kad kaip 
ir dažną rytą sustingę artrito kamuojami sąnariai. Ji galėtų suskai- 
čiuoti sekundes, iki išgirs unitaze nuleidžiamą, paskui duše bėgantį 
vandenį. 
Šis rytas bus visai toks pat kaip kiti. 


Tik nebuvo. 


gančio vyro veide, suskaičiavo tamsiai rudus senatvinius šlakus ant 


jo rankų, atkreipė dėmesį į žilus plaukelius tankiuose antakiuose. 

Kiekviena sutuoktinio kūno dalelė jai atrodė tokia pat pažįstama 
kaip blausi rytmečio saulė. 

Juto, kaip jos viduje verda ginčas, viena pusė tvirtino: Pažįsti šį 
žmogų geriau negu bet ką kitą, išskyrus save, kita klausė: Kas jis iš tik- 
rųjų yra? 

Ji miegojo vos kelias valandas ir jautėsi šlykščiai išvargusi — taip 
būna, kai iki paryčių vartaisi lovoje negalėdama sudėti bluosto. O 
kai pagaliau pavyko užmigti, sapnai buvo negailestingi, neramūs - it 
vaikystės košmarai. Nieko panašaus ji nebuvo patyrusi nuo tada, kai 
prasidėjo bėdos dėl širdies, kai naktį ji tirtėdavo iš baimės. Jai labai 
norėjosi pailsėti ir viską užmiršti, bet tą norą nustelbė begalė klau- 
simų, iš kurių nė vieno negalėjo užduoti balsu. 

Išvakarėse — po to, kai įsibrovė į vyro darbo kambarį, - ji nere- 
laidas, bet nė viena nė trupučio neapmalšino jos nerimo. Ji išjungė 
televizorių, išjungė šviesas ir sėdėjo, kur visada sėdi, aklinoje tam- 
soje, kol pamatė savo automobilio žibintų šviesas, atsispindinčias 
nuo baltų svetainės sienų. Tada tyčia nuskubėjo į lovą. Paprastai, kad 
ir kokia pavargusi, būtų jo sulaukusi ir paklaususi apie kriminalisti- 
kos paskaitą. Tik ne šįvakar. Ji apsimetė mieganti, kai jis patyliukais 
įslinko į miegamąjį ir atsigulė šalia. Ji spėliojo, ar greta jos atsigulė 
ne nepažįstamas vyras, ir ją krėtė šaltis. Kadaise jis iš geismo būtų 
paglostęs jai ranką ar krūtį ir pažadinęs, bet tie laikai jau seniai nuėjo 
] praeitį. 

Ką matei jo kabinete? 

Šis klausimas aidėjo jos galvoje. Rodės, jis garsiai skamba nakties 
tamsoje ir tik truputį pritilo, kai už miegamojo lango išbrėško rytas. 

Nežinau... 

Jai dingtelėjo, ar nemeluoja sau. Gal vis dėlto žinau. 

Paprasti, nieko bloga nepranašaujantys aiškinimai grūmėsi su 
grėsmingais. Ji jautėsi, tarsi stovėtų kažkokios užsienio šalies aikštėje 

ir bandytų klausti žmonių kelio. Visi ženklai buvo raidėmis, kurių ji 
neįstengė perskaityti, visi praeiviai šnekėjo jai nesuprantama kalba. 

— Labas rytas! - Didelis Piktas Vilkas sujudėjo lovoje. 

Ji manė, kad jos balsas drebės, bet taip nenutiko. Paklausk jo aki- 
vaizdaus dalyko: ar tu žudikas? 

Bet nepaklausė. 

Jai pasirodė, kad balsas silpnas ir spigus, kai paklausė: 

— Kaip patiko paskaita? Norėjau tavęs sulaukti, bet užsnūdau 
prieš tau grįžtant... 

— Paskaita buvo labai įdomi. Tas vyrukas iš valstijos policijos kal- 
bėjo labai protingai, juokingai ir velniškai sumaniai. Daug sužinojau. 
Grįžau vėlai. 

Ką sužinojai? Gal kaip... 

Ji susilaikė ir nepaklausė. Tie klausimai ją baugino. 

Ji žiūrėjo, kaip jis pasikelia iš lovos ir pereina per kambarį. 

Paskambink policijai. Paskambink apygardos prokurorui. Skambink 
kam nors. Kam? 

— Klausyk, pastebėjau, kad baigiasi dantų pasta, - tarė jis. 

Normalus dalykas, - pamanė ji. - Niekas nepasikeitė. 

Po šios veidmainystės ji pasijuto kur kas geriau. Ji nusprendė gal- 
voti, ką pagamins pusryčių, užuot spėliojusi, ar atskleidė kažkokią 
šleikščią tiesą. Bet ji abejojo, ar sprendimas kepti kiaušinienę ar bly- 
nus ilgam nusvers klausimą: Ar tavo vyras žudikas? 


Kol atvažiavo į darbą, Didelio Pikto Vilko Žmona nebebuvo tikra 
norinti sužinoti atsakymus į klausimus, kuriuos iškėlė jos prasižen- 
gimas. Jai norėjosi pasukti laiką atgal kaip vaizdajuostę - grįžti į tą 
akimirką, kai suvokė laikanti rankoje raktą kambario, kuriame rašo 
jos vyras, ir nusprendė į jį įtykinti. Jai buvo šiek tiek gėda, kad jam 
pamelavo, bet labiau jautėsi sutrikusi. 

Pirmiausia ji priėjo prie juodos plieninės spintos su visų mokinių 
dokumentais ir išsitraukė Džordanos bylą. 

Vidinėje aplanko pusėje buvo oficiali rudens semestro pradžioje 
mokyklos daryta Džordanos nuotrauka. Ji priminė Vilkienei policijos 
daromas nuotraukas: iš priekio. Pasisukit dešiniu šonu. Pasisukit kairiu 
šonu. Trūko tik po smakru laikomos kortelės su tapatybės numeriu. 

Ji pervertė nuotraukas ir įniko į aplanke pateiktas smulkmenas. 
Didelio Pikto Vilko Žmona tiek daug metų pradirbo privačioje mo- 
kykloje, kad suprato byloje pateikiamų dokumentų dėsningumus. Ji 
manė, kad jie nuobodžiai tipiški. Ji trumpai pasikalbėjo su savimi: 
Visi vaikai mano, kad jų bėdos ypatingos. Taip nėra. Kas bus toliau? 
Džordana eksperimentuos su seksu. Ims rūkyti žolę ar paims iš klasės 
draugės receptą ritalinui ir juo piktnaudžiaus. Itin įžūliai nusižengs ko- 
kiai mokyklos taisyklei ir bus pašalinta. 

Bet jai nepavyko pamatyti nieko, kas galėtų sieti jos vyrą su Džor- 
dana. 

Ir dar: Kodėl ji? Kodėl ji pasirinkta žmogžudystės taikiniu ar knygos 
veikėjos prototipu? 

Tokios mintys trankėsi Didelio Pikto Vilko Žmonos galvoje - ne- 
valdomos, paralyžiuojančios. 

Ji susigriebė spoksanti į storą Džordanos bylą su netramdomu 
įniršiu ir pajuto visa deganti. 

Po velnių - kuo tu tokia ypatinga, kad mano vyras, ble, pasikabinęs 
tavo nuotrauką ant savo sienos?! 

Šis klausimas rėkte rėkė jos galvoje. 

Tą akimirką ji suvokė nekenčianti Džordanos. Neapykanta buvo 
tikra, nuožmi, persisunkusi verdančiu pavydu. Ji negalėjo pasakyti, 
kodėl ją apniko tas jausmas, kaip ir paaiškinti, kaip jį įveiks. Vilkienė 
užvertė paauglės bylą ir tėškė ant savo rašomojo stalo. 

Dabar liko nerimauti dėl savo gydytojos ir kažkokios nepažįsta- 
mos moters. Kodėl jos? 

Ji išsitraukė iš užrašų knygutės popieriaus skiautę, kurioje užsirašė 
savo vyro knygų pavadinimus bei išleidimo datas ir pažiūrėti niekuo 
nesusijusias žmogžudysčių bylas, kurias jos vyras nusprendė esant 
vertas išsikirpti iš laikraščių ir įdėti į savo albumą odiniais viršeliais. 

Ji suvokė, kad teks surinkti kažkiek informacijos. Nežinojo, kiek 
laiko tam turi, bet žinojo, kad reikia skubėti. 


Tą rytą savo kabinete Vilkas patenkintas perrašė paskaitos užrašus. 
Jis džiaugėsi dar ir įvykusiais pokalbiais telefonu. 

Jis parašė: Kartais didžiausią garsą gali sukelti tylėdamas. 

Mobilųjį telefoną, kuriuo skambino visoms trims Raudonoms, 
kad joje nėra vaizdo kamerų. Jis sustojo greitkelyje, išėmė atmin- 
ties kortelę, o aparatą sutraiškė kulnu. Dalį išmetė į šiukšlių kon- 
teinerį už poilsio aikštelės, visa kita - į upelį netoli tos vietos, kur 
vyko paskaita. Vienas iš Vilkui labiausiai patinkančių žmogžudystės 
mokslo dalykų buvo pasiruošimas numatant kiekvieną aukos mir- 
ties smulkmeną. 


Svarbiausias dalykas, - jis įnirtingai maigė klavišus, - įsitikinti, kad 
sukėlei reikiamą siaubo lygį. Tavo aukų baimė - nesvarbu, ar patirta per 
kelias sekundes, kai jas apima panika suvokus, kas jų laukia, ar pama- 
žėle didinant nevaldomą nerimą - verčia jas daryti didžiules klaidas, o 
tau sukelia nė kiek ne mažesnį jaudulį. Jos klumpa, krinta ir išsiduoda, 
kai mėgina bėgti ar slėptis. Taip nutinka nuolat. Ar esi matęs kokį siaubo 
filmą paaugliams? Kad ir kur aukos pasisuktų, Džeisonas, Fredis Kriuge- 
ris ar teksasietis su veido kauke ir grandininiu pjūklu jau būna numatęs 
jų ėjimą ir jų laukia. Aukos nesupranta štai ko: jų baimė daro jas kur kas 
labiau pažeidžiamas. Kai jos pameta galvą, atidaro duris žmogui, ku- 

riam situacija nepalyginti geriau pažįstama, ir jis pasinaudoja jų baime. 
Argumentas, kad „Penktadienyje, 13-oje dienoje“ viskas pavaizduota 
absoliučiai teisingai, atrodo kiek beprotiškas, bet iš tikro taip nėra. Prisi- 
meni Raudonkepurę? Vilkas pažįsta kiekvieną miško lopinėlį taip gerai, 
kad ji net negali įsivaizduoti. Tie siaubo filmai ne prastesni. Rafinuotas 
žudikas turi rizikuoti leistis į spragas, atsirandančias dėl netikėtos bai- 
mės. Kai kurios maloniausios žudymo potyrio akimirkos išgyvenamos 
šitaip surizikavus, net jeigu jos trumpos trukmės. 

Kiekviena sekundė tampa vertinga. 

Geriausias žudikas tampa laiko savininku. 

Didelis Piktas Vilkas sudvejojo ir jo pirštai pakibo virš klaviatū- 
ros. Jis jautė, kaip nenumaldomai kompiuterio ekrane pilasi žodžiai 
ir kaip be perstojo daugėja lapų dėžėje jam prie alkūnės. 

Ginklai. Metas kiekvienai parinkti ginklą. 

Raudona Pirmoji mirs kitaip negu Raudona Antroji, o Raudona 
Trečioji kitaip negu dvi pirmos. 

Trys atsitiktinės ir iš pažiūros nesusijusios žmogžudystės. Iš to, ką 
sužinojo kalbėdamasis su policininkais, gynybai atstovaujančiais 
teisininkais, prokurorais, per vakarykščią paskaitą ir studijuodamas 
populiariąją literatūrą, tiek grožinę, tiek negrožinę, jis padarė išvadą, 
kad tą dieną, kai trys Raudonos mirs, jų mirtis turės atrodyti kaip 
trys nelaimingi sutapimai. Nėra ko nė sakyti, trys atskiros tyrėjų ko- 
mandos mėgins atskleisti tris iš pažiūros nieko bendra neturinčias 
žmogžudystes skirtingose apygardos vietose. Jei pareigūnai vis dėlto 
ras laiko vieni su kitais pasikalbėti, pamatys daugybę skirtumų, o ne 
tris susijusius nusikaltimus. Kiekvienas užduos vis kitokio pobūdžio 
galvosūkį — kieno čia darbas? Kiekviena žmogžudystė atrodys kaip 
atskira, nors tiesa toli gražu ne tokia. Taigi jis buvo įsitikinęs: kai pa- 
sirodys lentynose jo knyga su daugybe smulkmenų ir tiesų, kurias 
gali žinoti tik tikras nusikaltimų meistras, susižavėjimas juo visuo- 


menės akyse išaugs dvigubai. 

Vietos policija patirs baisią gėdą, ir žiniasklaidoje ji bus plačiai 
nušviesta, todėl jo knyga šaus į perkamiausių knygų sąrašo viršūnę — 
tuo jis nė kiek neabejojo. Trys Raudonos ne tik patenkins visus jo 
rafinuotus poreikius žudyti, bet ir uždirbs jam krūvą pinigų. 

Jis žinojo, kad tuos pinigus koks nors leidėjas mielai perves į ano- 
niminę užsienio banko, įregistruoto lengvatinio apmokestinimo ša- 
lyje, sąskaitą. 

Peiliai. Pistoletai. Skustuvai. Virvės. Didelės jo paties rankos. 

Savo žinioje jis turėjo begalę priemonių - tiesiog reikės parinkti 
tinkamą stilių kiekvienai Raudonai. Tai, - manė jis, - nieko neįprasto 
detektyvinių romanų rašytojams. Jie nuolatos to griebiasi kurdami veikė- 
jus ir siužetus. 

Vilkas nusišypsojo ir net nusijuokė balsu prieš vėl imdamasis taip 
jį jaudinančio planavimo darbo. Jis tarėsi esąs architektas ir buvo 


tikras, kad kiekviena jo nubrėžta linija yra tiksli. 

KEISTA, BET VIENINTELĖ RAUDONA ANTROJI, atsiliepusi į telefono 
skambutį ir neišgirdusi nė žodžio, reagavo ramiai. Sara pati save nu- 
stebino. Po kiekvieno kito kontakto su Dideliu Piktu Vilku ji puldavo 
į paniką, šėldavo, jai kildavo noras šaudyti, tačiau šį kartą, nors tyla 
kitame laido gale buvo baisiai grėsminga ir pranašaujanti nelaimę, ji 
pasijuto visai kitaip. Jai buvo šalta, bet tai nebuvo baimės vėsa - vei- 
kiau jai primetamo apsisprendimo ledas. Staiga ji puikiai suprato, ką 
turi daryti, todėl jai pasidarė beveik šilta ir jauku. 


O štai Raudona Pirmoji prapliupo ašaromis. 

Tyla, rodės, jai šaukė: Tu nieko nesugebi! Visą gyvenimą ji ieškojo 
atsakymų į sudėtingus klausimus, o dabar, kad ir kaip stengėsi, at- 
sakymo neįstengė rasti. Šaukti nešvankybes? Šaukti ką nors akiplė- 
šiška? Šaukti apsimetant, kad yra stipri? Taigi, vos Didelis Piktas Vil- 
kas dingo iš nebylaus kito laido galo, ji pasidėjo telefoną priešais ant 
rašomojo stalo ir pratrūko raudoti. Ašaros pasipylė jos skruostais, 
lydimos aikčiojimo, kūkčiojimo ir net tylių nevilties aimanų. Karen 

pasidavė nežabotam, nesulaikomam emocijų protrūkiui; ji siūbavo 
pirmyn atgal ant kėdės, tvirtai save apglėbusi, ir jai krūtinę drebino 
baisi kančia. Ji negalėjo pasakyti, kaip ilgai šitaip kamavosi, bet kaip 
tas dėl dingusio šuniuko verkiantis mažas vaikas galop sutramdė aša- 
ras ir jai pavyko vėl imti kvėpuoti ritmingai, nors visiškai nenumanė, 
ką toliau daryti. Troško tik vieno - pasikalbėti su kitom dviem Rau- 
donom. Kad ir kaip skyrėsi nuo jos, jiedvi buvo vieninteliai žmonės 
visame pasaulyje, sugebantys suprasti, ką ji išgyvena. Gal dar, ding- 
telėjo jai, Didelis Piktas Vilkas. 


Raudoną Trečiąją apėmė baisiausias įniršis. 

Po skambučio miegas jos neėmė ir beveik visą naktį ji nesėk- 
mingai peržiūrinėjo į YouTube įkeltą Didelio Pikto Vilko vaizdo įrašą 
stengdamasi rasti kokį slaptą raktą, kuris padėtų jai duoti atkirtį. Tre- 
čią nakties ji pagaliau atsigulė į lovą ir kaip tamsos bijanti perpus ma- 
žesnė mergaitė užsitraukė patalus ant galvos. Bet po apklotais ji su- 
kandusi dantis prakaitavo. Galiausiai nusimetė apklotus, sustingusi it 
lavonas gulėjo ir spoksojo į lubas. Kai suskambo žadintuvas, atsikėlė 
jausdamasi purvina - šio pojūčio nenuplovė nė karštas vanduo ir 
muilas. Tą rytą eidama į pamokas kluptelėjo ir vos nepargriuvo pra- 
eidama tą vietą, kurioje išvakarėse stovėjo, kai pasigirdo tas nebylus 
telefono skambutis. Rodės, trumpalaikė atmintis pakišo jai koją ir ji 
spyrė į taką, tarsi šis būtų buvęs kaltas, kad ji vos nepargriuvo. 

Pirma pamoka tą rytą buvo ispanų kalbos. Mokytoja - ponia Gar- 
sija - užaugo Barselonoje, tad jai buvo nesunku pritaikyti savo įgū- 
džius mokant amerikiečių atžalas. Ji buvo kresna tamsiaplaukė. Jos 
juokas buvo panašus į kudakavimą ir ji nesidrovėdama žavėjosi vis- 
kuo, kas bent iš tolo buvo susiję su tėvyne. Ji rodydavo tokius filmus 
kaip „Pano labirintas“ ir „Paslaptis jų akyse“, o skaityti užduodavo 
tokių rašytojų kaip Servantesas ir Gabrielis Garsija Markesas knygas, 

nors abejodavo, ar mokiniai daug ką supranta. Jeigu kas per pamoką 
užsimindavo apie meną, ji beveik visada imdavo pompastiškai pasa- 
koti apie Prado muziejų Madride ir garsiuosius Gojos ir Hieronimo 
Boscho paveikslus jame. Džordanai ispanų kalba sekėsi labai sunkiai, 
bet jai vis tiek labai patiko ponia Garsija, nes ši nebuvo nei motina, 
nei administratorė ir nesielgė taip, tartum žinotų, kaip spręsti visas 
Džordanos bėdas. 

Šį rytą Džordana kaip visada atsisėdo klasės gale prie lango, kad 
galėtų pro jį žiūrėti į netoliese augančiame medyje tupinčius juoduo- 
sius strazdus. Ji nekreipė jokio dėmesio į tai, kas vyksta klasėje, tik 
mintyse perkratė visus nebylaus telefono skambučio niuansus. Jeigu 
būtų išgirdusi žodžių ar bent gomurinių garsų, sunkų alsavimą, švilp- 
čiojimą ar masturbuojančio vyro pliaukšėjimą, būtų galėjusi juos 
interpretuoti ir galvoje susidaryti kokį nors vaizdą. Bet jokio garso 
nebuvo, tad ji jautėsi lyg žiūrėdama į tuščią drobę. 

Ji sugniaužė kumščius, pasikišo juos po pat krūtimis ir surėmė, 
tarsi grumdamasi su savimi. 

— Džordana? 

Jai pabalo krumpliai; norėjosi į kažką vožti. 

— Seforita Jordan? 

Pyktis lyg kaukė uždengė jai veidą. 

- Senorita Jordan, gue pasa? 

Tik išgirdus kitų mokinių kikenimą jos mintys grįžo į klasę. Ji 
baisiai sutrikusi apsidairė — visi aplink buvo išsišiepę ir patyliukais 
ir pamatė, kad prieš lentą stovinti ponia Garsija spokso tiesiai į ją. 
Džordana bemat suprato, kad mokytoja uždavė jai klausimą, o jinai 
į jį neatsakė. 


* Panele Džordana? (Isp.) 
** Panele Džordana, kas nutiko? (Isp.) 

— Atsiprašau... - išmiknojo ji. 

— En espanol, por favor, Jordan. 

— Nežinau... 

— No estabas escuchando?" 

— Ne, aš klausiausi. Tiesiog... - ji nebaigė melo. 

— Te pasa algo?" 

— Ne, ponia Garsija. Viskas gerai. 

Tai buvo dar vienas melas, ir ji suprato, kad ir mokytoja, ir klasės 
draugai tai žino. 

- Bueno." Enespanol, por favor, Jordan, - pakartojo ponia Garsija. - 
Cudl es el problema? 

— Nėra jokios bėdos. Aš nesi... - ji nutilo pamačiusi, kad tuoj pa- 
prieštaraus sau. Ji suprato turinti atsakinėti ispaniškai, bet nerado 
žodžių, nors trūko visai nedaug. Džordanai į galvą plūdo frazės, 
sakiniai, gabalėliai ištraukų iš knygų, filmų dialogai. Ji karštligiškai 
mėgino rasti tinkamą jų derinį, kad galėtų atsakyti į mokytojos klau- 
simus. 

Ponia Garsija sudvejojo. Pauzė leido kitoms klasės paauglėms su- 
sikuždėti vienai su kita. Džordana negirdėjo, ką jos sako, bet suprato, 
kad kažką kandaus. 

Ji nebesusitvardžiusi atsistojo, pasisuko į klasės drauges ir pamatė 
jų veiduose pašaipias šypsenėles. Ji suurzgė ant arčiausiai sėdinčios 
merginos: 

— Pinche puta idiota! 

Mergina neteko žado. Džordanai dingtelėjo, ar kas nors kada nors 
buvo pavadinęs ją supista kvaila kale viena ar kita kalba. 

— Džordana! - sudraudė ją mokytoja. 


* Prašyčiau kalbėti ispaniškai (isp.). 
** Tu nesiklausei? (Isp.) 
*** Kas nors nutiko? (Isp.) 
**** Gerai (isp.). 

Bet Džordanai tai buvo nė motais; ji pajuto, kaip prasiveržia išti- 
sas dienas kaupęsis įniršis. 

— Besa mi culo, puta! - įžeidė ji kitą klasės draugę. Pabučiuok man 
į subinę! 

Vienas iš vaikinų buvo besistojąs - matyt, norėdamas užsistoti 
įžeistą merginą, bet Džordana pavartojo vieną iš labiausiai paplitusių 
ispaniškų užgaulių frazių, būdama įsitikinusi, kad klasės draugas ją 
žinos. Nusprendė, kad žinos visi. 

— Chinga tu madre! - leptelėjo Džordana rodydama vaikinui į 
krūtinę. 

— Džordana, pakaks! - įsiutusi ponia Garsija prašneko angliškai. 
Darydavo tai retai. 

Džordana juto, kad visų akys įsmeigtos į ją. Ji įžūliai atlošė galvą 
ir jau buvo besviedžianti dar vieną įžeidimą klasės draugams, mat 
prisiminė seną užgaulią frazę, aptiktą anksčiau tą semestrą skaitytoje 
knygoje: El burro sabe mūs gue tu. Asilas išmano daugiau negu tu. Jau 
buvo beišrėkianti ją, bet sudvejojo. 

— Gali išeiti arba pasilikti - rinkis, Džordana, - lėtai, įtūžio kupinu 
balsu tarė ponia Garsija. - Vienu ir kitu atveju tučtuojau liausies tai 
dariusi. 

Įsakmus jos tonas rodė, kad klasėje turi būti tyla. Liovėsi visi 
šnabždesiai, slaptas juokas ir prislopintos nešvankybės. 

Džordana ėmė rinktis daiktus įsivaizduodama, kaip parodys vi- 
siems klasės draugams vidurinį pirštą, išeis, susiras kokią idilišką 
vietelę, kur bus viena ir galės kantriai laukti, kol žudikas ją susiras 
ir padarys galą jos kančioms. Bet nebaigusi šio dramatiško išėjimo 
sustojo ir pakėlė akis į ponią Garsiją, kurios raudonas veidas per tą 
laiką patamsėjo. Dabar moteris atrodė liūdna, ir tiek. 

Džordana giliai įkvėpė. 


* Dėjau ant tavęs! (Isp.) 

— Ne, - netikėtai tarė. — Ėsta es mi clase favorita. 

Ir iškart atsisėdo. 

Klasėje vėl stojo tyla. Ilgai patylėjusi ponia Garsija atsikrenkštė, 

Džordana atsilošė ir vėl ėmė žiūrėti pro langą, nes nenorėjo su- 
tikti nė vieno klasės draugo žvilgsnio. Ėmė galvoti: 

Didelis - ispaniškai grande. 

Piktas - ispaniškai ferroz. 

Vilkas - ispaniškai lobo. 

Galvoje sujungė žodžius. Grande ferroz lobo. Ritmingas skam- 
besys. Tokia jau ta ispanų kalba, - pamanė. - Kiekviena frazė atrodo 
lyg paimta iš dainos. Džordana atsiduso ir įsitempė - vis dar neno- 
rėjo sutikti klasės draugų žvilgsnio. Pasijuto it kokia radioaktyvioji 
atlieka. Ji švytėjo, buvo pavojinga, ir niekas negalėjo prie jos prisi- 
liesti. 


Pamokai pasibaigus, Džordana laukė, kol kiti mokiniai išeis. Ponia 
Garsija atsisėdo prie savo rašomojo stalo klasės priekyje. Ji mostu 
pakvietė Džordaną prieiti. 

— Atleiskite, ponia Garsija, - tarė mergina. 

Mokytoja linktelėjo. 

— Žinau, kad tau dabar sunkus metas, Džordana. Ar galiu kuo 
nors padėti? 

Ar turite pistoletą? Ar taikliai šaudote? 

— Ne, bet ačiū. 

Mokytoja atrodė nusivylusi, bet šyptelėjo. 

— Pasakyk man, jei manysi, kad galiu. Bent jau pasikalbėti. Bet ku- 
riuo metu. Bet kurią dieną. Dėl bet kokios priežasties. Sutarta? 


* Tai mano mėgstamiausia pamoka (isp. ). 

Jūs samdoma žudikė ar tik ispanų kalbos mokytoja? Ar galite nužu- 
dyti žmogų, kuris nori nužudyti mane? 

— Sutarta, ponia Garsija. Ačiū. 

Džordana užsimetė kuprinę ant peties ir išėjo iš klasės. Netrukus 
išgirdo zvimbesį ir pažino Raudonos Pirmosios jai duotą telefoną. 
Ji nėrė į moterų tualetą, susirado laisvą kabiną ir tik tada išsitraukusi 

Raudona Antroji atsiuntė žinutę. 

Susitikim šįvakar pasikalbėti. Svarbu. 

Kai jau norėjo jai atsakyti, atėjo kitas pranešimas - Raudonos Pir- 
mosios. 

Picerijoje, 19.00. 

Abiem atsakė vienodai: Gerai. 

Norėjo pridurti: Jei 19.00 dar būsim gyvos, bet susilaikė. 

Tada Džordana nuėjo į anglų kalbos pamoką. Tos dienos užduotis 
buvo Hemingvėjaus „Švari, šviesi vietelė“. Apsakymą perskaitė du kar- 
tus, bet nusprendė: jei mokytoja paklaus, apsimes jo net nemačiusi. 

Labiausiai tame apsakyme jai patiko padavėjas ispanas. Tas vyres- 
nis, norintis neuždaryti baro dėl vienišo karšinčiaus, o ne jaunesnis, 
skubantis grįžti namo pas žmoną. 

Nada y pues nada y pues nada. 

Ji puikiai suprato, ką autorius norėjo pasakyti kiekvienu žodžiu — 
jokio vertimo nereikėjo. 


* Niekas, viskas niekas (isp.). 

— NIEKO GERIAU per tokį trumpą laiką negalėjau sugalvoti, - tarė 
Raudona Pirmoji. — Ši vieta atrodo saugi. 

Saugi vieta panėšėjo į kažkokią ateivių vartojamą sąvoką, bet kai 
jos būdavo kartu, atrodė, kad joms visoms iškilusią grėsmę mažina 
dalybos veiksmas: Kam lygus siaubas, padalytas iš trijų? 

Trys Raudonos stovėjo tamsioje siauroje gatvėje blausios šviesos 
apskritime priešais „Deivės“ knygyną, tolokai nuo dažniau lankomų 
miesto dalių. Į nedidelį knygyną ėjo daugiausia moterys - įvairaus 
amžiaus, įvairaus sudėjimo; kai kurios vedėsi dar netvirtai ant kojų 
stovinčius mažylius ar stūmė sulankstomuosius vežimėlius. Kny- 
gyno lentynos buvo nukrautos Naujojo Amžiaus idėjas propaguo- 
jančiais romanais, veikalais apie juodąją magiją ir moterų sveikatą; 
tarp jų buvo ir viena kita knyga apie būrimą taro kortomis ar prana- 
šavimą iš astrologinių ženklų. 

Šįvakar rašytoja iš svetur turėjo atvykti į naujausios savo knygos 
aptarimą, tad kuklioje knygyno erdvėje, priešais nedidelę pakylą, 
buvo sustatytos eilės sulankstomų kėdžių. Kabojo didelis moters 
plakatas. Amžiumi ji buvo tarp Raudonos Pirmosios ir Raudonos 

Antrosios; ilgus juodus plaukus nešiojo, kaip nusprendė Džordana, 
vampyrės stiliumi — užkritusius ant veido. Jie slėpė kai kuriuos jos 
bruožus, todėl rašytoja atrodė paslaptingai, bet ne itin subtiliai. Be 
to, visi jos apdarai - batai, laisvos kelnės, šilkiniai marškiniai ir stora 
vilnonė skraistė - buvo juodi. Papuošalą turėjo tik vieną - didelį vė- 
rinį su kažkokiu stambiu mistiniu ženklu, inkrustuotu žvilgančiais 
brangakmeniais. Jos knygos egzempliorių šūsnys buvo sukrautos 
prie pat durų. Plakate buvo rašoma, kad romanas „Žudikės sugrįži- 
mas“ yra jos rašomos serijos tęsinys. Ant aplanko buvo karikatūriš- 
kas karės valkirijos piešinys; su žvilgančiu kardu rankoje ji kovėsi su 
būriu be galo raumeningų, bet akivaizdžiai jėga jai neprilygstančių į 
vikingus panašių tipų su raguotais šalmais. Už jų skraidė drakonai. 

Karen įsivedė kitas dvi Raudonas vidun ir jos pasuko prie laikinos 
pakylos šono. Iš čia jos matys ir kalbančiąją, ir visus įeinančius į kny- 
gyną. Jos įsitaisė ant nepatogių plieninių kėdžių ir kiekviena, nieko 
nesakydama kitoms, ėmė nužiūrinėti visų susirinkusiųjų veidus. 

Toje gausybėje žmonių buvo vos keturi vyrai. Visi, rodės, jaučiasi 
kiek nesmagiai, tik kiekvienas savaip. Trys Raudonos vogčia dirs- 
čiojo į juos vildamosi pamatyti kokį ženklą, išduodantį, kad žiūri į 
Didelį Piktą Vilką. 

Vienas vyras buvo nedidukas, liesas, bet tvirtas, slapukiškas it 
pelė, bet jis atėjo su dvigubai stambesne moterimi ir maža dukra, ku- 
riai didumą laiko stengėsi neleisti muistytis ant kėdės. Kitas - stam- 
bus barzdočius, gerokai panašus į vyrus rašytojos knygos aplanke, 
buvo medkirčio sudėjimo ir vilkėjo vilnoniu švarku raudonais lan- 
gučiais. Tačiau jį atlydėjo jauna moteris rožiniais plaukais, įsivėrusi 
daugybę kūno auskarų. Ji vilkėjo neįprastais, panašiais į rašytojos 
apdarais ir, kaip priklauso gerbėjai, prikrovė vyrui visą glėbį knygų, 
tikriausiai kitų iš tos serijos, ir veikiausiai įpareigojo jį gauti ant kiek- 


panašesni į akademinio pasaulio atstovus - su akiniais storais lęšiais, 

tvido švarkais ir velvetinėmis kelnėmis. Abu kūno kalba rodė nesma- 
giai jaučiąsi atitempti į knygos pristatymą. Abu nuobodulio graužia- 
mais veidais sudribę ant kėdės sėdėjo sukryžiuotomis rankomis šalia 
moters žibančiomis akimis, palinkusios ant kėdės krašto ir godžiai 
besiklausančios kiekvieno rašytojos žodžio. 

Nė vienas iš šių vyrų neatrodė nė trupučio panašus į galintį nužu- 
dyti žmogų. 

Trims Raudonoms tai mažai ką reiškė. Jos visos budriai stengėsi 
išvysti menkiausią ženklą - nors nė viena nenumanė, koks jis turėtų 
būti. Galiu pažinti ligą, galinčią nužudyti žmogų, - pamanė Karen. — 
Matyčiau ją iš kraujo tyrimų ar rentgenogramos. Vargu ar galėčiau pa- 
žinti žudiką. 

Džordana akimis gręžė kiekvieną iš keturių vyrų auditorijoje. Ji 
labiau pasitikėjo savo gebėjimais. Jei esi čia, aš tave pažinsiu, - sakė ji 
savo vaizduotėje susikurtam Vilkui. Ji buvo per jauna, kad užduotų 
sau keblų klausimą: Kaip? Ji be paliovos bandė perverti kiekvieną iš 
tų vyrų nuožmiu žvilgsniu tiesiai į akis, bet nors visi jautėsi nesma- 
giai, atrodė, kad jiems labiau rūpi ne ji, o kalbėtoja. 

Saros žvilgsnis, priešingai, slydo nuo vieno vyro prie kito. Ji ne- 
manė, kad pažintų Didelį Piktą Vilką, net jeigu šis stovėtų prie pat 
jos su kruvinu peiliu rankoje ir dideliu užrašu „Vilkas“ po kaklu. Ji 
šypsojosi - jai tai neberūpėjo. 

Trijulė it einantys sargybą kareiviai vis nužvelgdavo susirinku- 
siuosius; nesiliovė net tada, kai knygyno savininkė karštai pristatė 
rašytoją ir ši aidint audringiems plojimams užlipo ant pakylos. 

— Visos mano knygos yra apie didesnių galių suteikimą moterims, 
pradėjo rašytoja, pabrėždama tuos žodžius, kaip ir tikėjosi publika. 

Nuo tada visos Raudonos nebekreipė nė menkiausio dėmesio į 
tai, ką girdi. 

Kalba truko vos ne valandą, paskui pasipylė nuspėjami klausi- 
mai — nuo konkrečių dalykų apie vienos mergelės karės polinkį žu- 

dyti iki bendro pobūdžio nusiskundimų, kad stambiosios leidyklos 
per mažai dėmesio skiria knygoms „moterų tematika“. Visas pristaty- 
mas vyko labai nykiai. 

Karen iš jų trijų labiausiai norėjo, kad viskas baigtųsi. Ji muistėsi 
ant tos plieninės kėdės ir jai baisiausiai magėjo pasisukti į Raudoną 
Antrąją ir paklausti: Dėl kokio neatidėliotino reikalo mes turėjome susi- 
tikti šivakar? Kas atsitiko? 

Jei neminėsime telefono skambučio, - pamanė. Jo sulaukė visos trys. 
Be to, Karen pyko. Ją išsekino kankinantis nerimas ir skausminga ne- 
žinia, tad ji troško, kad viskas baigtųsi. Bet ji nenorėjo sau pripažinti, 
kad viskas liautųsi tik tuo atveju, jei Didelio Pikto Vilko užmačia nu- 
sisektų. 

Rašytoja baigė savo kalbą ir vėl sulaukė audringų plojimų. Kny- 
gyno darbuotojams teko gerokai paplušėti, kai ji atsisėdo prie ra- 
šomojo stalo, teatrališku mostu išsitraukė didelį rašiklį ir ėmė pasi- 
rašinėti knygas. Ant kito stalo buvo padėta šokoladinių pyragaičių, 
bulvių traškučių su humusu ir plastikinių stiklinaičių su labai pigiu 
raudonuoju ir baltuoju vynu tiems, kas nesistojo į eilę liaupsinti ra- 
šytojos. 

Sara mostelėjo į stalo pusę. Pasiėmusi nešviežią pyragaitį davė 
ženklą Karen ir Džordanai eiti su ja toliau nuo laukiančiųjų auto- 
grafo, kasos aparato ir stalo su užkandžiais. Toje žmonių tirštynėje 
trys Raudonos buvo vienos. 

Jos atsistojo priešais sieną su lentynomis knygų įvairiausiomis 
pokalbis buvo visai apie ką kita. 

Sara pirmiausia droviai sukikeno. 

- Jei tas prakeiktas Vilkas galėtų išsėdėti iki viso to mėšlo pabai- 


* Iš Viduržemio jūros baseino rytinių šalių kilęs patiekalas - dažinys, kurio pagrindinis kom- 
ponentas yra trinti avinžirniai. 

gos... - pradėjo ji, bet minties taip ir nebaigė. Net visada tokia rimta 
atrodanti Džordana išspaudė šypseną. 

Sara papurtė galvą. 

— Ar kuri nors turit abejonių dėl to, kas vakar skambino? 

Kitos dvi Raudonos ir vėl tylėjo. 

— Ar jums abiem neatrodo, kad jis vis labiau artėja? - paklausė 
Sara. 

Į šį klausimą atsakyti nereikėjo. 

- Jis gali ir toliau daryti, ką daro, amžinai, - tarė Džordana. - Gal 
jam tai patinka. 

— Nemanau, - paprieštaravo Sara. - Na taip, jam turi labai patikti 
tai, ką daro, bet, manau, jam dar labiau patinka kai kas rimtesnio. 

Visos suprato, ką reiškia „rimtesnio“. 

Visos trys moterys žiūrėjo tiesiai prieš save, tarsi atsakymas galėtų 
glūdėti knygų ant lentynų pavadinimuose ar viršeliuose. 

— Kuo daugiau apie tai galvoju, - kalbėjo toliau Sara, - tuo labiau 
mane apima jausmas, kad esame klasėje. Mes visos mokomės apie 
žmogžudystę, ar ne? Aš ilgą laiką mokiau, tad žinau viena: jeigu nu- 
tinka koks nors dalykas, sutrikdantis tavo pamoką, griūva visas tavo 
parengtas pamokos planas. Visi tavo tai dienai numatyti ketinimai 
nueina perniek. 

Iš balso atrodė, kad ji leidosi į kažkokius prisiminimus. Džor- 
dana įsivaizdavo, jog Sara staiga prisiminė, kas tą kartą sutrikdė jai 
pamoką. 

— Su menku sutrikdymu susidoroji greitai ir veiksmingai: nu- 
siunti neklusnų mokinį pas mokyklos direktorių. Šioks toks griežtu- 
mas grąžina klasėje tvarką ir tu mokai toliau. 

Džordana puikiai suprato, ką ji turi omeny: juk vos prieš kelias 
valandas ji buvo ta neklusni mokinė. 

— Bet būna ir tokių sutrikdymų, su kuriais lengvai nesusidorosi. 
Staiga viskas tiesiog sprogsta. 

— Kas nutinka tada? - paklausė Karen. 

— Visi tavo planai nueina šuniui ant uodegos. 

— Ką norit tuo pasakyti? - paklausė Džordana. 

— Mes sėdim jo pamokoje. Turim suardyti jo mums sumanytą 
planų grandinę. Sugriauti jo sistemą. Įkišti, velniai rautų, pagalį jam 
į ratus ir sugriauti jo pragariškus kėslus kiekvienos iš mūsų atžvilgiu. 

Karen linktelėjo, bet sukuždėjo: 

— Skamba gražiai, bet tai pasakyti kur kas lengviau, negu padaryti. 

— Ne, - nesutiko Sara. Ji griebė Karen už riešo ir prisitraukė ją 
kiek arčiau. - Aš žinau, kaip jam viską sušikti. Kaip apipisti Didelį 
Piktą Vilką ir visiškai sužlugdyti tai, ką jis yra numatęs mums. 

Ištrūkusi iš burnos nešvankybė buvo jai saldi kaip medus. 

— Kaip? - neiškentusi paklausė Džordana. 

Ji sumišo, bet staiga pajuto viltį. Drąsino mintis kažką daryti, 
užuot laukus, kol kas nors bus padaryta. 

Netikėtai Saros akyse sužvilgo ašaros, nors tuo pat metu lūpose 
pasirodė šypsena. Ji iškėlė ranką ir paglostė Džordanai skruostą. Šis 
švelnumo gestas, parodytas bemaž nepažįstamam žmogui, nustebino. 

— Viena iš mūsų turi mirti, - tarė. 

Dvi Raudonos atrodė priblokštos. Karen aiktelėjo ir norėjo ženg- 
telėti atatupsta, bet ją sulaikė Sara, stipriau sugniauždama jai ranką ir 
prisitraukdama arčiau. Sara papurtė galvą. 

— Ne, - atsakė ji į neužduotą klausimą. - Tai aš. 

DipELIOo PIKTO VILKO ŽMONA netruko įsitikinti, kad sėdėdama 
prie rašomojo stalo ir naršydama internetą ne kažin ką gali sužinoti 
apie konkrečius nusikaltimus. Elektronika suteikė jai dar mažiau pa- 
galbos aiškinantis vyro, kurį mylėjo, paslaptį. 

Ji, pedantiška, skrupulingai besilaikanti tvarkos sekretorė-admi- 
nistratorė, sudarė lentelę, kad susistemintų savo paieškas. Keturios 
knygos. Keturios žmogžudystės. Paskui santuoka. Lentelės viršuje 
surašė knygų išleidimo ir žmogžudysčių datas, atskirais stulpeliais — 
knygų epizodus ir veikėjus, šalia - tikrąsias aukas ir žmogžudysčių 
vietas. Išvardijo žmogžudystėse iš tikrųjų naudotus ginklus ir paly- 
gino juos su rastais savo vyro romanų puslapiuose. Ji surinko visas 
menkiausias smulkmenas iš įvairių laikraščių straipsnių, pasirodžiu- 
sių jos kompiuterio ekrane, ir patikrino jas it kokia itin kruopšti li- 
teratūros kritikė. Šalia jos stalo stovintis spausdintuvas be perstojo 
dūzgė jai atkakliai ieškant dėsningumų, panašumų ar bet kokių kny- 
gose aprašytų ir tikrųjų žmogžudysčių bendrumų, kurie padėtų jai 
suprasti. 

Darbas buvo sunkus. 

Kramtydama trintukus pieštukų galuose ir čiulpdama mėtinius 
ji daro, nors žinojo raštinėje esanti viena. Laimė, direktorius nu- 
sprendė tą savaitę išvykti į mokslinę konferenciją Niujorke. Jis paliko 
jai užbaigti vos vieną kitą darbelį, tad ji galėjo plušėti taip pat karštli- 
giškai, kaip kaitaliojosi jos emocijos. 

Įdienojus atėjo dešimtokas paklausti apie vasaros kalbos mo- 
kymo kursus užsienyje. Ji tuoj pat jį išvarė pamelavusi, neva apie 
tokius kursus nieko nežinanti, nors viršutiniame jos stalčiuje gulėjo 
stora brošiūra su išsamiais tokių kursų aprašymais. 

Kiek vėliau, tokiu metu, kai ji būtų ėmusi pietų pertrauką, tarp- 
duryje pasirodė dvi dvyliktokės - joms reikėjo direktoriaus leidimo 
apsilankyti koledže ir negrįžti nakvoti į mokyklą. Šios įprastos gud- 
rybės mokinės griebdavosi ne tam, kad įvertintų būsimąjį koledžą, o 
kad galėtų pasimatyti su vaikinais, prieš metus baigusiais mokyklą. 
Vilkienė jas išgujo šiurkščiai, pašaipiai prunkštelėdama ir užduo- 
dama du paprastus, nesmagius klausimus: „Nejaugi manot esančios 
pirmos tokios protingos mokinės, sugalvojusios šį planą?“ ir „Ar jūsų 
tėvai žino apie šį numatomą nuotykį?“ 

Pietauti nėjo. Kitą kartą jai žarna būtų rijusi žarną, bet šią dieną ji 
buvo soti nerimu. 

Atėjus darbo dienos popietei ji suprato: kad ir kokią tiesą at- 
skleistų savo pastangomis, ji skęsta kažkokiame rūke. Ji matė, kad 
kai kurios knygų ir tikrų nusikaltimų dalys sutampa, bet kitos - ne. 
Vienoje knygoje pavaizduotas peiliu besišvaistantis žudikas savo 
elgsena iš pažiūros šiurpiai panėšėjo į laikraščių pranešimuose mi- 
nimą nusikaltėlį. Jauna prostitutė, aptikta prasimanytame skersgat- 
vyje, atrodė panaši į kekšę, negyvą numestą šalia vieno tikro miesto 
gatvės. 

Didelio Pikto Vilko Žmona suprato einanti plonu ledu. Viską, 
ką ji atskleis apie vyro knygose aprašytas ir laikraščiuose nušviestas 

žmogžudystes, gali sutapti, bet gali ir skirtis. Ji liepė sau būti tiksliai. 
Konkrečiai. Viską analizuoti. 

Iš jos lygintų žmogžudysčių du vyrai išties buvo pripažinti kaltais 
ir gavo ilgas kalėjimo bausmes. Kitas dvi policija priskyrė vadinamo- 
sioms šaltosioms byloms - iš matytų per televizorių realybės šou ji 
žinojo, kad koks nors detektyvas tik retkarčiais jų imasi. Jeigu per 
stebuklą atsiranda koks naujas įkaltis, nusikaltėlis gali būti suimtas — 
apie tai tuomet plačiai ištrimituojama, bet jai užteko proto suprasti, 
kad po tokiomis retomis holivudiškomis sėkmėmis slypi kur kas 
daugiau tikrame gyvenime įvykstančių nesėkmių. 

Didelio Pikto Vilko Žmona sutriko. 

Kai pamatė, kad dvi jos vyro pasirinktos žmogžudystės baigėsi 
kaltinamaisiais nuosprendžiais, jai atlėgo ir širdis vėl ėmė plakti re- 
čiau. Ji sukuždėjo sau: 

— Araštau nesakiau? Nieko čia baisaus. Jokio pagrindo nerimauti. 

Bet jai nerimą kėlė tai, kad dvi žmogžudystės nebuvo išaiškintos. 
Dar neramiau pasidarė dėl to, kad vienas už žmogžudystę nuteis- 
tas vyras kalėjime davė interviu reporteriui ir įtaigiai įtikinėjo esąs 
nekaltas; girdi, jo kaltės įrodymas buvo paremtas vien detalėmis. 
Antras, pasak gerokai mažesnio straipsnio gerokai mažesniame laik- 
raštyje, sutiko, kad jam atstovautų „Nekaltumo projektas“ - Niu- 
jorke būstinę turinti organizacija. Ji pasitelkdavo naujai rastus DNR 
įrodymus ir teisėsauga turėdavo pripažinti, kad žmonės nuteisti be 
pagrindo. 

Jai baisiai nepatiko žodis „detalės“. Gal teismo salėje jo ir pakako, 
bet jai jis kėlė daugiau klausimų, negu davė atsakymų. Ją baugino 
mintis, kad pasaulyje mažai žmonių moka kurti detales taip gerai, 
kaip jos vyras. Juk toks ir yra rašytojo darbas, - svarstė ji. 

Mintyse ji pateikė tokį argumentą: Bet juk jis tai daro tam, kad jo 
knygos būtų intelektualios ir tikroviškos. Vien tam. Jokių slaptų motyvų 
Jis neturi. 

Vilkienė įsitvėrė savo stalo, tarsi pajutusi, kad žemė ima drebėti 
jai po kojomis. Mat prieš ją kompiuterio ekrane pasirodė laikraščio 
straipsnis apie itin šiurpų nusikaltimą: auka subadyta peiliu, paskui 
supjaustyta į gabalus ir guli kraujo klane. 

Staiga, nebesirūpindama, kad kas nors gali ją nugirsti, ji pratrūko 
šaukti: 

— Po velnių, iš kur dar jis galėtų paimti detalių, tinkamų jo kny- 
goms? 

Šis klausimas jai atrodė visai logiškas, ir ji staiga su palengvėjimu 
atsilošė ant kėdės. Tada vangiai ištiesė ranką ir lentelėje išspausdino 
naują įrašą. 

Datą, kada susipažino su būsimu vyru. 

Sūpuodamasi ant kėdės ėmė niūniuoti pasenusias meilės dainas 
iš 40 geriausių devintojo dešimtmečio dainų sąrašo. Tuo pat metu 
Didelio Pikto Vilko Žmona mėgino vaizduotis keturias išties įvyku- 
sias žmogžudystes. Muzika, sklindanti iš jos lūpų, nesiderino su jos 
vaizduotės piešiamais vaizdais - lavonais, paliktais nuošaliose šalies 
vietovėse, ir kruvinais drabužiais. 

Ji matė šviesius, sulipusius plaukus, užuodė yrančius kūnus. Tada 
užsimerkė, bet, užuot panirusi giliau į žmogžudysčių vaizdus, staiga 
prisiminė save, lipančią vietos bibliotekos laiptais klausytis prane- 
šimo šiltą vėlyvo pavasario vakarą. Prisiminė, kad tada pirmą kartą tą 
pavasarį oras dūgzte dūzgė nuo svirplių. Nesuprato, kodėl prisiminė 
šią smulkmeną, bet ji susiliejo su prisiminimu, kaip ji atsisėdo vie- 
noje iš priekinių eilių. 

Iki to vakaro buvau viena. 

Po pranešimo bibliotekoje ji prasibrovė pro kelias kitas moteris, 
norinčias pasikalbėti su Dideliu Piktu Vilku. Ji prisiminė, kaip jis nu- 
sišypsojo. Jai buvo truputį gėda - žmonių draugijoje ji retai elgdavosi 
taip agresyviai. 

— Ar jums patinka detektyvai apie žmogžudystes? - paklausė jis 

jos gurkšnodamas drungną kavą ir žiaumodamas nešviežią sausainį 
su šokolado gabaliukais. 

— Be galo, - atsakė ji. - Aš negalėčiau gyventi be detektyvų apie 
žmogžudystes. 

Tie žodžiai nustebino ją pačią. 

— Ypač jūsų. 

Jis nusišypsojo, garsiai nusijuokė ir padėkodamas lyg koks azijie- 
tis vos linktelėjo galvą. Paskui jis nukreipė jųdviejų pokalbį į disku- 
siją apie dvidešimto amžiaus vidurio rašytojus, tokius kaip Džimas 
Tompsonas, priešpriešindamas juos naujesniems, tokiems kaip Patri- 
cija Kornvel ar Linda Fainstain, kurių kūriniai perkrauti teismo scenų. 
Juodu susiejo senų trilerių pomėgis; juodu sutarė, kad šiuolaikinių 
autorių knygoms toli šaukia iki Džimo Tompsono „Žudiko manyje“. 

Didelio Pikto Vilko Žmona staiga atsimerkė ir atsisėdo tiesiai. 
Įtempė atmintį stengdamasi prisiminti, katras iš jų pirmas paminėjo 
šią knygą. 

Staiga jai tai pasirodė svarbu, kur kas svarbiau už svirplių čirpimą, 
bet ji negalėjo tuoj pat prisiminti, katras ką sakė. Tai ją apstulbino. 
Ji manė, kad visas pirmas jų pokalbis užsifiksavo jos atmintyje. Jai 
atrodė, kad prieš dvidešimt keturias valandas būtų galėjusi pakartoti 
viską, ką juodu vienas kitam sakė tą vakarą, žodis į žodį, sakinys į 
sakinį, kaip aktorius, deklamuojantis kokį garsų Šekspyro monologą. 

Ji perlaužė pusiau pieštuką, kurį laikė rankoje. Kurį laiką spoksojo 
į vienodas geltono medžio ir grafito nuolaužas, paskui vėl ėmėsi savo 
užduoties, nors ji neapsakomai liūdino. 


Didelis Piktas Vilkas mąstė: Niekas taip nesutelkia dėmesio kaip mirtis. 

Tai tinka ir devyniasdešimt penkerių metų pensininkui, baigian- 
čiam savo dienas slaugos namuose, kaip ir slaugytojoms, prižiūrin- 
čioms mažyčius neišnešiotus kūdikius pediatrijos intensyviosios 

slaugos skyriuje. Per daug išgėręs paauglys per sekundės dalį išsi- 
blaivo, kai šlapiame kelyje nesuvaldo tėvo automobilio ir išvysta 
prieš save storą medžio kamieną, į kurį tuoj trenksis. Tas pats pasa- 
kytina ir apie užsisvajojusį kareivį, kuris neria prie dulkinos sienos, 
kai aplink pasipila automatinių ginklų ugnis. 

Taigi jis įsivaizdavo, kad Raudona Pirmoji, Raudona Antroji ir 
Raudona Trečioji dabar tapo budresnės. Jis parašė: Žudikas ir nu- 
matyta auka keistai sugyvena. Vienas ir kitas laiko tą patį egzaminą, 
kuriame į tuos pačius klausimus yra tie patys atsakymai. Skirtumas tas, 
kad vienas iš mūsų išlaiko egzaminą geriau, kitas apskritai jo neišlaiko. 

Daugelyje primityvių kultūrų kariai tikėjo perimą sunaikintų priešų 
jėgą ir gebėjimus. Tai galima padaryti suvalgius priešo širdį ar tik, kaip 
nerangųjį Galijotą įveikęs Dovydas, nupjaunant vargšui kvaileliui galvą. 

Šiuolaikiniai mūsų kariai pernelyg „rafinuoti“ ir tokiais mitais netiki. 
Labai gaila. Tai buvo tiesa praeityje, yra tiesa ir dabar. 

Mūsų dienų žudikas panašus į senovės karį - kiekviena sėkmė daro 
jį stipresnį. Gal jam nebūtina valgyti aukos smegenų ar širdies ar pasi- 
gaminti sumuštinio iš sunaikintos aukos genitalijų. Tą patį rezultatą jis 
pasiekia ir be vakarienės. 

Vilkas pasikėlė nuo rašomojo stalo, atitraukė kėdę ir ėmė kumš- 
čiuoti orą it nematomą boksininką. Paskui paėmė iš dėžės nuo stalo 
pluoštą spaudinių ir nykščiu perbraukė per jų apačią, tarsi taip ga- 
lėtų tiksliai suskaičiuoti lapus. Jis buvo tikras, kad naujausieji skyriai, 
kuriuose jis aprašė, kaip sumaniai terorizavo kiekvieną Raudoną, 
prikaustys skaitytojų dėmesį. Nuojauta jam sakė, kad kiekvienas, 
skaitantis tuos puslapius, patirs tokį pat susižavėjimą, kokį patiria jis; 
skaitytojams jis pats kels ne mažesnį maniakišką potraukį, negu jam 
kelia kiekviena Raudona. 

Jiems magės sužinoti, kaip miršta Raudonos, visai kaip man maga 
žudyti. Jiems magės stovėti šalia manęs, išgyventi tą akimirką taip, kaip 
ją išgyvensiu aš. 

Žmogžudystės jį praturtins. Ne vienu požiūriu, - pamanė. Jis juto, 
kaip kūnas įgyja energijos. Jeigu lauke nebūtų buvę žvarbu ir šlapia, 
jis tikriausiai būtų susiradęs kokius senus sportbačius bei treningą 
ir pabėgiojęs. Jau daug metų jis visai nesportavo, bet dabar pajuto 
didžiulį poreikį. Paskui garsiai nusijuokė. 

- Jauti visai ne tą, - nusišaipė iš savęs. 

Jauti artumą, - pasakė sau. Jam tiek nedaug trūko, kad pasiektų 
labai daug. Akimirką jis nebesijuto senas, nebesijuto užmirštas. 

Jautė nepažabojamą jėgą. 


žmona. Įprasta vakarienė, paskui toks pat įprastas televizoriaus žiūrė- 
jimas ir galiausiai įprastas pasiruošimas miegui. Jis mintyse sumetė: 
Kaip tik užtektų laiko greitai pravažiuoti pro šalį, - nusprendė. - Bet 
kurią man aplankyti? Raudona Trečioji - netinkamas pasirinkimas: 
jis nenorėjo netyčia prasilenkti su grįžtančia iš mokyklos žmona. 
Jai rūpėtų, kodėl vakarop jis važiuoja ne namo, o į priešingą pusę. 
Raudona Pirmoji tikriausiai savo kabinete vis dar priima pacientus. 
Dažniausiai ji šiokiadieniais darbe užtrukdavo ilgai, o šiandien buvo 
šiokiadienis. Velniai rautų, ji tokia atsidavusi darbui net dabar, nors 
netrukus mirs. Jis nenorėjo stirksoti priešais tos medicinos įstaigos 
pastatą laukdamas, kol pamatys ją einančią prie savo automobilio. 

Vilkas nusišypsojo. Taigi lieka Raudona Antroji. Jis žinojo, kad iš 
jų trijų ji mažiausiai išeina iš namų - prie jų ji pripančiota nevaldomų 
emocijų. Vargšė mergaitė! - pamanė jis. - Ko gero, ji mielai pasitiks 
mirtį, net mieliau negu kitos. 

Jis išjungė kompiuterį. Tiesą sakant, ji veikiausiai padėkos man, kai 
įvyks mūsų nepaprastas susitikimas, - tarė jis mintyse. 


Didelio Pikto Vilko Žmona žinojo, kad atėjo metas jai palikti raštinę, 
nes darbo diena netrukus baigsis, bet lūkuriavo. Ji sužinojo daug ir 

mažai. Jos sukaupti faktai sukėlė dar daugiau spėlionių. Ją kamavo 
dvejonės ir netikrumas, pilvą raižė sąmyšis. 

Ji pamanė: Jeigu man pavyktų sužinoti bent vieną aiškų dalyką, galė- 
čiau nuo jo atsispirti. Jai reikėjo tik aiškaus supratimo: Jis žudikas. Ar 
galbūt: Jis ne žudikas, tik rašytojas, kaip visi kiti vagiantis smulkmenas 
iš gyvenimo. 
pagrindu po kojomis. Tada ištiesė ranką ir pakėlė ragelį. Ji užsirašė 
pavardę, sužinotą iš laikraščio straipsnio, o žmogaus telefono numerį 
lengvai rado internete. Jį renkant pirštai drebėjo vos pastebimai. 

— Detektyvų biuras, - pasigirdo šaltas balsas. 

— Labas vakaras. Norėčiau pasikalbėti su detektyvu Martinu 
Jangyu, - tuoj pat atsakė Vilkienė. 

— Skubus reikalas? 

— Ne. Tai dėl senos jo bylos. 

— Turit jam informacijos? 

— Taip. 

Šis tvirtinimas buvo melas. Informacijos reikėjo jai. 

- Detektyvas Jangas turėtų grįžti po pusvalandžio. Šią savaitę jis 
dirba pavakarinėje pamainoje. Norit, kad jis jums paskambintų? 

— Arjam galima paskambinti tiesiogiai? 

— Pasakysiu jums telefoną, bet skambinčiau jam ne anksčiau kaip 
po keturiasdešimt penkių minučių. 

Didelio Pikto Vilko Žmona užsirašė numerį ir ėmė laukti. 

Toliau žvilgčiojo į laikrodį. Jai visuomet atrodė, kad jeigu žiūri į 
ciferblatu judančią minučių rodyklę, laikas slenka lėčiau. Nustebo, 
nes paaiškėjo, kad iš tikrųjų yra priešingai. Jos vaizduotėje neaiškios 
mintys sumišo su nerimą keliančiomis scenomis. Minutės lėkte lėkė, 
ir ji nusprendė jau galinti mėginti vėl skambinti detektyvui Jangui. Ji 
surinko jo numerį. 

Atsiliepė kitas šiurkštus balsas: 

— Detektyvas Martinas Jangas. 

— Labas vakaras. Mano pavardė Džouns, - pamelavo Didelio Pikto 
Vilko Žmona. - Esu vienos privačios Naujosios Anglijos mokyklos 
mokytoja. 

Šis melas buvo mažesnis. 

— Kuo galiu jums padėti? 

Vilkienė įkvėpė ir išklojo pasakėlę, kurią buvo nusprendusi pa- 
pasakoti. Ji manė, kad tas melas įtikinamas ir faras lengvai ant jo 
užkibs. 

— Viena dvyliktokė, lankanti aktualijų kursą, parašė referatą apie 
nusikaltimą, prieš kurį laiką įvykusį jos gimtajame mieste. Referate 
minima jūsų pavardė. Prieš parašydama pažymį, aš tik noriu įsiti- 
kinti, kad ji teisingai išdėstė faktus. 

— Kas ten per referatas? - paklausė detektyvas. 

— Užduotis buvo aprašyti nusikaltimą. 

— Sakyčiau, ganėtinai keista užduotis. 

Didelio Pikto Vilko Žmona dirbtinai nusijuokė. 

- Žinot, kokie dabar vaikai... Mes sunkiai surandame temų refera- 
tams, kurių jie negalėtų nusirašyti iš interneto ar nusipirkti iš kokios 
firmelės, rašančios tokio tipo darbus. Ar turite vaikų, detektyve? 

— Taip, bet jie dabar gyvena ne su mumis - studijuoja koledže. 
Jūs esate teisi. Tikriausiai perka rytojaus užduotį ir moka už ją mano 
banko kortele. 

— Taigi jūs suprantate, ką turiu galvoje. 

Detektyvas pritardamas išleido neaiškų garsą - nei prunkštelėjo, 
nei nusijuokė. 

— Tai apie kokį nusikaltimą ji parašė? 

Skaitant pavardę iš savo lentelės Didelio Pikto Vilko Žmoną nu- 
krėtė šiurpas. 

Detektyvas pratisai atsiduso. 

— Varge, viena iš labiausiai į neviltį varančių mano nesėkmių, - at- 

sakė jis. - Tokių niekada neužmiršti. Sakot, jūsų mokinė aprašė jį? Ji 
turėjo būti visai dar kūdikis, kai jis įvyko. 

— Matyt, nusikaltimas įvyko netoli nuo ten, kur ji gyveno, ir tėvai 
jai augant apie jį pasakojo, ir jis padarė jai gilų įspūdį. 

— Nieko nuostabaus. Aštuntokė eina iš mokyklos į namus ir 
dingsta. Tokių dalykų pasitaiko, bet tik ne mūsų apylinkėse - su- 
prantat, ką turiu galvoje? Mūsų miestas nedidelis. Šiaip ar taip, visi 
aplinkiniai velniškai persigando. Kaimynai susitarė saugoti vieni kitų 
namus. Tėvai ėmė lydėti vaikus į mokyklą ir iš jos namo. Visuose 
bendruomenės centruose vyko susirinkimai - na, ilgiausi pliauška- 
lai tema „Ką galim padaryti?“ Bėda ta, kad aš ir visi kiti detektyvai 
buvom ganėtinai sutrikę, nes nebuvo nei liudytojų, nei lavono. Kai 
kažkoks medžiotojas po trejų metų miške aptiko griaučius, žmonės 
iš naujo patyrė siaubą. 

— Ar buvo įtariamųjų? - stengdamasi neišduoti jaudulio paklausė ji. 

— Šmėstelėjo viena kita pavardė. Įdėmiai pažvelgėme į žmones, 
žinojusius, kokiu keliu mergaitė eina namo, ir į visus daugelio kilo- 
metrų spinduliu registruotus lytinius nusikaltėlius, bet įrodymų by- 
lai taip ir nesurinkome. 

— O dabar? 

— Dabar tai jau praeitis. 

Didelio Pikto Vilko Žmona drebėjo net padėjusi ragelį. Dingsta aš- 
tuntokė. Miške aptinkami jos griaučiai. Ji susimąstė. Dingsta miestelyje, 
netoli kurio, ji žinojo, kadaise gyveno jos vyras. Mėgino šį tą užsirašyti, 
bet sekėsi sunkiai, nes ranka nesuvaldomai drebėjo. Gyventi netoliese ir 
nužudyti - netapatūs dalykai, - sakė ji sau, bet nebuvo tuo tikra. 


Didelis Piktas Vilkas iš lėto važiavo pro namą, vogčiomis žvilgčio- 
damas į langus su viltimi bent akimirką pamatyti Raudoną Antrąją. 
Nepavyko. Jis padidino greitį ir apvažiavo kvartalą. 

Dar vieną vienintelį kartą, - tarė sau. - Gal tau pavyks. Jis žinojo 
turintis laikytis drausmės. Automobilį, prariedantį pro namą dau- 
giau negu du kartus, kas nors tikrai pastebės. Taigi antras kartas — 
riba. Tuomet jis atrodys netyčia pravažiavęs pro jam reikiamą namą 
ir grįžtantis tuo pačiu keliu. Jis susiraukęs antrąsyk įsuko į Raudonos 
Antrosios gatvę pravažiuoti pro jos namą. Juto, kad širdis ėmė tan- 
kiau plakti, o pažastyse susidarė prakaito lašai. Norėjosi nusijuokti 
balsu. Kaip koks nelaimingas įsimylėjęs paauglys, - pamanė lėtai, atsar- 
giai važiuodamas ir spoksodamas į tamsius langus. 


Raudona Antroji sėdėjo prie stalo virtuvėje, pasidėjusi prieš save 
rožinio popieriaus lapą, tvirtai sugniaužusi rankoje rašiklį. Į namą 
šliaužė tamsa, bet Sara neatsistojo ir neuždegė šviesų - buvo labiau 
linkusi dirbti prietemoje. 

Ji kruopščiai apgalvojo kiekvieną rašomą žodį. Kai rašai paskutinį 
kartą, turi kalbėti vien apie tai, kas svarbu. Lapas pildėsi lėtai. Liūdnais 
žodžiais apie savo vyrą. Skausmo kupinais žodžiais apie jųdviejų 
dukrą. Kančios kupinais žodžiais apie savo netektį. 

Tik neparašė nė vieno pikto žodžio apie žmogų, kuris nori ją nu- 
žudyti ir kurį ji ruošėsi apgauti. 


27 


RAUDONA PIRMOJI LAIKĖ RANKOJE labai trumpą sąrašą. Padaryk 
tą, paskui aną. 

Karen nė kiek netikėjo, kad pavyks bent maža dalis jų plano, ir 
visiškai tikėjo, kad nusiseks jis visas. Ji blaškėsi tarp prieštaringų dve- 
jonių ir įsitikinimų nelyginant šautuvo kulka, atsimušinėjanti nuo 
žvilgančios plieninės plokštės į kitą. 

Ji sėdėjo už išsinuomoto į akis nekrintančio pilko ševrolė vairo. 
Anksčiau tą dieną ji nusiuntė slaugytoją parvairuoti šį automobilį jai. 
Ji apsikeitė rakteliais su ta pačia slaugytoja, tada paprašė tos jaunos 
moters nuvažiuoti kažkokia prasimanyta dingstimi Karen automo- 
biliu. 

Slaugytoja šiek tiek nustebo, ypač kai Karen apvilko ją savo pa- 
čios paltu ir užmaukšlino ant šviesių plaukų vilnonę kepuraitę. Slau- 
gytojos buvo įpratusios nenoriai klausyti gydytojų nurodymų, kad ir 
kokie beprotiški, kvaili ar paslaptingi jie atrodydavo; rodės, slaugy- 
toją patenkino jos paaiškinimas: „Man atrodo, vyras, su kuriuo bjau- 
riai išsiskyrėme, mane seka, ir noriu išvengti nemalonaus susidūrimo 
su juo. Jauna moteris turėjo nemenką bendravimo su nesibaigiančia 

virtine niekam tikusių kavalierių patirtį, tad visi Karen veiksmai jai 
atrodė logiški, nors ir keistoki. 

Ji mielai išvažiavo Karen automobiliu, tad ši galėjo išsprūsti iš 
savo kabineto nepastebėta - bent jau taip ji pati tikėjosi. Ji tikėjo 
Didelį Piktą Vilką turint antžmogio savybių: jam nereikėjo mie- 
goti, valgyti ir gerti. Jis galėjo virsti nematomu ar sklandyti ore kaip 
grobį besivaikantis sakalas. Jis, būdamas vilkas, galėjo užuosti Karen 
kvapą, atneštą net menkiausio vėjelio. 

Tačiau ji tikėjosi, kad šįvakar jis persekios ne tą žmogų. 

Ji dairėsi aplink pro aprasojusius stiklus ir tikino save: Esi viena. 
Ševrolė stovėjo niūrioje, tuščioje gatvėje netoli nuo apgriuvusių 
sandėlių, kur kadaise buvo įsikūrę fabrikai ir dirbtuvės, bet dabar 
jie dūlėjo lentomis užkaltais langais, surūdijusia spygliuota viela ap- 
raizgytomis durimis, aptverti vielos tinklo tvoromis. Sienos buvo 
subjaurotos daugybės grafičių. Praėjo beveik pusvalandis, kol prava- 
žiavo kitas automobilis, nė vienas žmogus nepraėjo sutrūkinėjusiu, 
yrančiu šaligatviu. Tai buvo liūdnas, vienišas, apleistas šio nedidelio 
miesto kampelis; tirštėjančioje prietemoje jame jauteisi nejaukiai. 
Jis panėšėjo į žmogžudystės scenos filmavimo aikštelę Holivude. 
Išblukusios aplinkinių pastatų raudonų plytų sienos buvo aptrauk- 
tos suodžių; šaltas lietus negailestingai čaižė juodą asfaltą. Geltona 
gatvės žibinto šviesa neįstengė išsklaidyti besileidžiančios tamsos. 
Karen automobilis stovėjo lopinėlyje, kuris šaukte šaukė: Apleido ir 
užmiršo, tarsi kažkokia liga būtų išgraužusi iš jo visą gyvybę. Tokioje 
vietoje niekas gera neatrodė įmanoma. 

Bet tam, ką ji turėjo padaryti, vieta tiko labiausiai. 
mintyse nepasakė: Viskas prasideda, bet pajuto, kad širdis ėmė plakti 
tankiau. 

Sara sustabdė savo automobilį draudžiamoje vietoje prie autobusų 
stotelės ir atsainiai įsitikino pažeidusi taisykles. 

Akimirką užsimerkė - jai pasidarė baisu pažiūrėti pro langą. Ji 
pirmą kartą apsilankė sankryžoje, taip netikėtai sugriovusioje jai gy- 
venimą. 

Kita vertus, ji žinojo, kad tik čia gali palikti tai, ką ketino palikti. Ši 
vieta bus tokia pat iškalbinga kaip ir bet kuris atsisveikinimo laiškas, 
kurį ji galėtų parašyti. Paskubomis, nepakeldama galvos, neatsigręž- 
dama į sankryžą išlipo iš automobilio ir nuėjo už organinio stiklo bū- 
delės, kurioje žmonės prastu oru laukdavo atvažiuojančio autobuso. 
Kaip ir tikėjosi, joje nieko nebuvo. 

Už būdelės, kitoje šaligatvio pusėje, augo didelis ąžuolas — va- 
sarą jis irgi šiek tiek saugodavo nuo lietaus ir saulės. Žiūrėdama į jo 
nuogas šakas, Sara pagalvojo: Tą dieną jo lapai jau turėjo būti visiškai 
išsiskleidę. Daugybė vėjelio šnarinamų žalių lapų. Tas malonus garsas 
šnabžda žmonėms, kad netrukus ateis gražios dienos. 

Sara nešėsi didelį krepšį. Išsitraukusi iš jo plaktuką ir vinių, pri- 
ėjo prie medžio. Ryžtingai, lyg užduotį vykdantis darbininkas, ji 
išsitraukė 20 iš 25 centimetrų dydžio blizgią vyro, savo pačios ir jų 
dukters nuotrauką, darytą maždaug metai prieš lemtingąją avariją. Ji 
iš anksto kruopščiai uždengė ją permatomu plastiku, kad apsaugotų 
nuo krintančios dulksnos. 

Paskubomis prikalė nuotrauką prie kamieno akių aukštyje. 

Tada išsitraukė į neperšlampamą permatomą maišelį įkištą didelį 
rožinį voką ir prikalė jį po pat nuotrauka - dviem vinimis, kad ne- 
nukristų ant žemės. Į pistoleto šūvius panašūs kalimo garsai pamažu 
nyko vakaro prieblandoje. 

Ant voko didelėmis raidėmis akį rėžiančiu raudonu rašalu buvo 
parašytas paprastas nurodymas: PERDUOKITE POLICIJAI. 

Nelabai mandagu, - pamanė. - Nei „prašau“, nei „ačiū“. Ji apsisuko 
ir žvilgtelėjo į sankryžą. Staiga sustingo lyg užhipnotizuota; kvėpavo 

tankiai, šiurkščiai. Jie važiavo iš tos pusės. Pro stotelę lėkė sunkvežimis 
su skystuoju kuru. Juodu tikriausiai juokėsi, kai tai atsitiko. Galbūt jis 
dainavo. Jam visada patikdavo važiuojant dainuoti mūsų dukrai. Jis 
kvailiodavo ir sugalvodavo dainų žodžius, bet dukra plyšdavo juoku, 
nes niekas kitas pasaulyje negalėjo būti toks juokingas kaip jos tėtis. Sarą 
ėmė dusinti ašaros. Ji girdėjo cypiant padangas, siaubingą susidū- 
rimo ir persikreipiančio metalo garsą. Tai, ką regėjo ir girdėjo, taip ją 
sukrėtė, kad jai ėmė drebėti rankos ir ji pasijuto visiškai bejėgė - tar- 
tum staiga kas būtų perrėžęs visus raumenis. Ji krito ant kelių it baž- 
nyčioje Dievą kažko maldaujanti tikinčioji, įsmeigusi akis į tą vietą, 
kur buvo palaidotos visos jos viltys. 

Nevalingai užsidengė veidą delnais ir kurį laiką jų neatitraukė 
kaip tas mažas vaikas, manantis, kad niekas jo nemato, jei užsidengė 
akis. Persmelkė siaubinga mintis, kad niekados nebegalės judėti. 

Tą pačią akimirką išgirdo viduje griežtą balsą, kurio iš pradžių ne- 
pažino, šaukiantį: „Sara, padaryk tai - dabar pat! 

Prireikė didžiausių valios pastangų atsistoti. Juto, kad širdis ėmė 
daužytis. Kojos vis dar sunkiai laikė. Žinojo, kad jos veidas išbalęs 
kaip ištikus širdies smūgiui. 

Žengė vieną žingsnį, antrą, nusigręždama nuo viso savo siel- 
varto. Lyg girta klupinėjo, statė vieną koją už kitos, bet netrukus pa- 
sijuto tvirčiau ir pasileido tekina. Apėmė tokia baimė, kad nedaug 
trūko iki panikos. Vis dėlto ji sulig kiekvienu žingsniu bėgo vis grei- 
čiau. Suprasdama, kad nieko kito nelieka, Sara nurūko į tirštėjančią 
tamsą. 

Pralėkė vieną kvartalą, antrą. Nemėgino lėtinti tempo - bėgo it 
sprinterė. Beveik nematė pastatų, pro kuriuos skuodė. 

Rask upę! - sakė sau. 

Dūmė į priekį, kiek kojos neša, stengdamasi atsikratyti visų prisi- 
minimų. Prieš tiltą šaligatvis kiek susiaurėjo, bet ji vis taip pat greitai 
užbėgo į viršų, ten sustojo ir ėmė gaudyti kvapą. 

Tiltu, nutiestu per upę kiek žemiau Vakarų krioklio, ėjo keturių 
juostų kelias. Netoliese stovėjo vandens valymo įrenginiai, naudo- 
jantys upės vandenį dumblui nuplauti. Vanduo čia buvo tamsus, 
srovė stipri, sūkuringa ir pavojinga. Ne vienas žvejys, meškerioda- 
mas šiose vietose, paslydo ir paskendo srautuose, susidariusiuose 
kanale, sukurtame pačios gamtos ir valymo įrenginių poreikiams 
pagilintame dvidešimto amžiaus pradžios inžinierių. O srautų čia 
būta galingų, mat aukščio skirtumas kanalo pradžioje ir gale sudarė 
šešis metrus. Tačiau valymo įrenginiai bemaž nebeveikė, o šalia iški- 
lusios pramonės įmonės buvo uždarytos, tad atrodė, kad vienintelis 
likęs gyvas dalykas - lietaus dosniai maitinami juodi, verpetuojan- 
tys vandenys. 

Aplūžusi buvo net nedidelė tvora, turėjusi neleisti žmonėms atsi- 
durti pernelyg arti pavojaus - apie jį praeivius perspėjo išblukęs gel- 
tonas ženklas. Retai kas beidavo taku palei tiltą. Sara nusivilko paltą, 
paleido iš rankų ir jis nukrito ant žemės. Staiga ji sprandu pajuto vėsą. 

Vieta buvo puiki mirti nevilties užkamuotam žmogui. 

Sara pasilenkė, bandydama atgauti kvapą. Staiga pakėlė akis. Jau 


greitai, - pamanė. - Liko visai nedaug, Raudona Antroji. 


Keturiolika taškų, aštuoni atkovoti kamuoliai, du rezultatyvūs perdavi- 
mai; mūsų komanda laimėjo vienuolikos taškų persvara. 

Raudona Trečioji kaip visada įsitaisė viena mokyklos autobu- 
siuko gale. Nors svariai, beveik fantastiškai prisidėjo prie komandos 
pergalės, kelionėje po rungtynių išvykoje vis tiek niekas prie jos ne- 
prisėdo. Tuoj po rungtynių viena kita komandos draugė atsainiai 
tarstelėjo „gerai sužaidei ar „šaunuolė“ ir pasiplekšnojo su ja delnais, 
bet išsisklaidžius garams svečių komandos persirengimo kambario 
dušuose ir merginoms baigus šukuotis šlapias garbanas, Džordana 
vėl atsidūrė įprastoje atstumtosios padėtyje - to ji ir tikėjosi. 

Ji sėdėjo paskutinėje eilėje, prispaudusi kaktą prie lango stiklo. 
Jis buvo vėsus, bet jai buvo karšta, mušė prakaitas. Kitos komandos 
merginos buvo įnikusios į pašnekesius įvairiomis temomis. Vairavo 
treneris, jo asistentas sėdėjo ant priekinės sėdynės. 

Nuo tada, kai buvo priimta į mokyklos rinktinę, Džordana žaidė 
toje kitoje mokykloje penkis ar šešis kartus ir žinojo, kokiu keliu au- 
tobusiukas važiuos atgal į mokyklą. Žinojo, kiek truks kelionė ir ko- 
kiomis gatvėmis jie važiuos. 

Ji nutaisė nelaimingo, susimąsčiusio žmogaus išraišką, tartum jos 
mintys klajotų kažkur kitur, nors iš tikrųjų jos sukosi vien apie tai, ką 
mato už lango. Prie šviesoforo suksime į dešinę. Po penkių minučių, gal 
mažiau. 

Pajuto, kaip įtampa sukausto kūną. Rankų raumenys buvo įsi- 
tempę, kojos, rodės, suveržtos gumos žiedais, tiek tempiamais, kad 
ko netrūksta. Pojūčiai buvo panašūs kaip persirengimo kambaryje 
nerimaujant prieš svarbias rungtynes. 

Viskas tavo rankose. Visada buvo tavo rankose. Tačiau tada įsėlino 
abejonės ir įsitaisė šalia baimės. Jis niekada nesustos. Kol mes visos ne- 
būsim negyvos. 

Džordana atplėšė akis nuo lango. Treneris vairavo lėtai, atsargiai, 
nes griozdišką autobusiuką buvo sunku valdyti slidžiame kelyje. Jo 
taisų skydo lemputę. Jos komandos draugės toliau šnekėjosi apie 
vaikinus, vakarėlius, pamokas, egzaminus, muziką, namų užduotis 
ir visus kitus paaugles dominančius dalykus - žodžiu, apie viską ir 
nieką vienu metu. 

Ji vėl įsmeigė žvilgsnį pro langą. Suksim į kairę, paskui pro gyvena- 
muosius namus ir maisto krautuvėlę, tikriausiai prekiaujančią ne vien 
per brangiais maisto produktais, bet ir narkotikais. Paskui bus ženklas, 
prieš kurį būtina sustoti, bet treneris prie jo tik sumažins greitį, nes šis 
miesto rajonas prastos reputacijos, o jo autobusiukas pilnas turtingų 

baltaodžių merginų - potencialiai nieko gera nežadantis derinys. Paskui 
greitį padidins, nors oras blogas, pravažiuos apleistų sandėlių gatve ir 
atsidurs ant tilto. 

Džordana sukando dantis. Jai atrodė, kad mato, kas bus toliau, ke- 
lios sekundės į priekį. Juto Didelio Pikto Vilko artumą, lyg jis sėdėtų 
šalia ir sunkiai alsuotų jai į ausį. 

Autobusiukas padidino greitį, variklis suburzgė garsiau. Dabar! - 
įsakė sau Džordana. - Daryk tai dabar! 

Ji giliai giliai įkvėpė, paskui išleido garsų siaubo ir panikos kupiną 
gerklinį riksmą - ankštame autobusiuke jis sukėlė sprogimo įspūdį. 


Sara paskutinį kartą žvilgtelėjo į kelią, paskui peršoko per tvorą. 
Virš juodo, verpetuojančio vandens sudvejojo. Sudiev viskam, 
Raudona Antroji, - tarė sau. 


Autobusiukas staigiai pasisuko tuščiame kelyje, nes vairuotojas-tre- 
neris ko nepaleido vairo, išgirdęs tą veriantį klyksmą iš galo. Džor- 
dana stodamasi lyg patrakusi mostagavo rankomis ir įnirtingai rodė 
pro langą į nakties tamsą. 

— Ji šoko į vandenį! Dievaži! Padėkit jai! Dieve mano! Ta mote- 
ris... ji stovėjo prie tilto. Mačiau, kaip ji šoka į vandenį! 

Treneris vargais negalais sustabdė autobusiuką ir įjungė avarinius 
žibintus. 

— Visos likite vietose! - sušuko jis. 

Jo asistentas šiaip ne taip atsisegė saugos diržą ir atidarė duris. Pro 
jas iššokdamas suriko: „Kas nors paskambinkit 911!“, ir nubėgęs 
las vandenį. Kitos merginos šaukė kažką nesuprantama, pasukusios 
galvas į tą pusę, į kurią rodė Džordana. Baimė ir panika sumišo į ka- 

kofoniją. Viena išsitraukė iš kuprinės mobilųjį ir karštligiškai rinko 
pagalbos tarnybos numerį. Džordana staiga susmuko ir, neatitrauk- 
dama galvos nuo lango, ėmė aimanuoti ir nesuvaldomai raudoti. Pro 
neviltingus sodrius gomurinius garsus galėjai girdėti: „Aš mačiau! 
Dieve brangus! Aš tikrai mačiau! Ji šoko į vandenį, tikrai! Mačiau, 
kaip ji šoko!" 


28 


DipELIOo PIKTO VILKO ŽMONAI buvo keistai pažįstamos joje kun- 
kuliuojančios audringos emocijos. Ji ištvėrė ligą, grasinusią pavogti 
jos gyvybę, žinojo šleikštų skonį įsitikinimo, kad kūnas netrukus ją 
išduos, kartą jau buvo susitaikiusi su mintimi, jog jos neišvengiamai 
laukia mirtis. 

Vis dėlto liko gyva. Tačiau nebuvo tikra, ar ištvers tai, kas laukia 
jos dabar. Ji klausė savęs: Ar tiesa gali mane nužudyti? 

Atsakymą į šį klausimą žinojo: Be abejo. 

Galvoje be perstojo sukosi priekaištai. Kvaiša, kvaiša, kvaiša! Tau 
nieku gyvu nereikėjo atidaryti kabineto durų. Buvai laiminga prieš iš- 
krėsdama šią kvailystę. Niekada neatidarinėk užrakintų durų! Nieka- 
dos, girdi?! 
ir beveik viską metė į plastikinę dėžę, jųdviejų naudojamą makulatū- 
rai, susiraukdamas, kai retkarčiais ištraukdavo sąskaitą iš tos gausy- 
bės skrajučių, katalogų ir laiškų su užrašu „Svarbu“, nors tai tebuvo 
gudrios vilionės įsigyti naują kredito kortelę ar prašymai aukoti po- 
litinėms partijoms ar kokiems nors kilniems tikslams. Vilkienė pa- 

stebėjo, kad kai kuriuos iš pastarųjų vyras pasilieka; ji žinojo, kad jis 
vieną kitą dolerį paaukoja vėžio ir širdies ligų tyrimams. Aiškindavo 
tai juokaudamas: 

- Aš tik mėginu pasirūpinti, kad patektume į dangų. 

Ji abejojo, ar kuris nors iš jų dar turi galimybių patekti į dangų. 

— Na ką - žiūrėsim televizorių? - paklausė jis įmesdamas į maku- 
latūros dėžę paskutinį bevertį laišką. 

Didelio Pikto Vilko Žmona paprastai atsakydavo „taip“, tada abu 
įsitaisydavo įprastose vietose ir spaudydami pultelį lakstydavo per 
įprastus kanalus, kol rasdavo įprastas laidas. Mintis, kad ji gali tiesiog 
atsakyti „taip“ ir šitaip viskas grįžtų į įprastas vėžes — kartu su spra- 
gintais kukurūzais, - be galo ramino, beveik gundė. 

Ją draskė prieštaringi norai. Garsus balsas viduje tikino ją tie- 
siog laikyti liežuvį už dantų - tada viskas savaime sklandžiai sugrįš 
į gyvenimą, kuriame ji jautėsi tokia laiminga. Kitas balsas, tylesnis, 
įrodinėjo, kad niekas gyvenime taip neluošina žmogaus kaip nežino- 
mybė. Tai ji jau buvo patyrusi ligos patale; dabar ji nežinojo, ar kada 
nors galės paimti vyro ranką ir laikyti ją savojoje be bauginančių, ne- 
išsisklaidančių dvejonių. 

Kai viduje vyko šis karštas ginčas, sukėlęs tokį nerimą, kad jai 
ėmė svaigti galva, ji išgirdo savo balsą: 

— Mudu turim apie kai ką pasikalbėti. 

Atrodė, tarsi į kambarį būtų įėjusi dar viena Didelio Pikto Vilko 
Žmona, ir dabar ji kalba garsiu, pernelyg dramatišku, nelaimę pra- 
našaujančiu balsu. Jai norėjosi sušukti tai įsibrovėlei: Užsičiaupk! ir 
Kaip gali kištis į mudviejų su vyru reikalus?! 

Didelis Piktas Vilkas pasisuko į ją. 

— Pasikalbėti? 

— Taip. 

— Kas nors negerai? Blogai jautiesi? Vežti tave pas gydytoją? 

— Ne, jaučiuosi gerai. 

— Ačiū Dievui. Turi bėdų darbe? 

- Ne. 

— Na gerai, pasikalbėkim. Matyt, kažkokie kiti dalykai. Tai ką su- 
manei? 

Vilkas atrodė šiek tiek suglumęs. Jis nežymiai gūžtelėjo pečiais ir 
pamojo ranka į jos pusę, tartum ragindamas pasakyti ką nors dau- 
giau. 

Vilkienė mėgino spėti, koks jos veidas. Išbalęs? Išvagotas baimės 
raukšlių? Gal jai dreba lūpos ar trūkčioja vokai? Kodėl jis nemato 
sielvarto, kuris, ji žinojo, dengia jos kūną it spalvingi, akį rėžiantys 
apdarai? 

Jai ėmė trūkti oro. Išsigando, kad gali imti dusti ir kristi ant grindų. 

— Aš... — ji nuščiuvo. 

— Klausau. Tu - ką? - paklausė Vilkas. 

Rodės, jis nepastebi kančios, deginančios jo žmoną it įkaitęs žars- 
teklis. 

— Skaičiau, ką tu rašai, - atsakė ji. 

Šypsena bemat išnyko jam iš veido. 

— Ką?! 

— Kai aną vakarą apsikeitėme automobiliais, palikai savo kabineto 
raktą. Aš įėjau ir perskaičiau kelis puslapius, gulinčius prie tavo kom- 
piuterio. 

— Mano naujosios knygos. 

Ji linktelėjo. | 

— Nereikėjo to daryti, - tarė Vilkas. 

Jo balso tembras pasikeitė. Pašaipokas tonas virto vienodu, lygiu 
garsu, primenančiu išsiderinusiu pianinu skambinamą vis tą pačią 
gaidą. Vilkienė tikėjosi, kad jis ims šaukti, pasipiktinęs ir įsiutęs. Ra- 
mus jo balsas ją išgąsdino. 

— Mano kabinetas ir tai, ką rašau, yra mano. Tai privatūs dalykai, 
ir nesiruošiu jų kam nors rodyti. Net tau. 

Didelio Pikto Vilko Žmonai norėjosi pasakyti: Atleisk man ar 
Atsiprašau. Daugiau taip nedarysiu, bet staiga sumišo. Ji nebežinojo, 
katras padarė blogiau: ji - įsibraudama į vyro kabinetą ir skaitydama 
jo kūrybą ar jis - nes galbūt žudė žmones. 

Bet ji nurijo visus atsiprašymus it sugižusį pieną. 

— Tujas nužudysi? - paklausė ji. 

Pati negalėjo patikėti uždavusi šį klausimą. Jis buvo daugiau negu 
stačiokiškas. Jeigu jis atsakytų „taip“ — ką tai reikštų jai? Jeigu atsa- 
kytų „ne“ - kaip ji galėtų juo patikėti? 

Jai nė į galvą neatėjo, jog gali stumti save į pavojų vien todėl, kad 
paklausė. 

Jis nusišypsojo. 

— Kaip manai, ką aš ruošiuosi padaryti? - paklausė. 

Jo balso tembras vėl pasikeitė. Dabar atrodė, kad jis skaito pirki- 
nių sąrašą prieš eidamas į maisto prekių parduotuvę. 

— Manau, kad tu ruošiesi jas nužudyti, tik nesuprantu kodėl. 

— Tau galėjo susidaryti toks įspūdis iš to, ką perskaitei, - suti- 
ko jis. 

- Jos trys... - ji buvo bepradedanti klausimą, bet nutilo, nes nebe- 
žinojo, ką ruošėsi klausti. 

— Taip. Trys. Unikali situacija, - atsakė jis į neužduotą jos klau- 
simą. 

— Daktarė Džeison, ta mokinė iš mano mokyklos, Džordana... 

— Ir dar viena, - pertraukė ją Vilkas. - Jos vardas Sara. Tu jos ne- 
pažįsti, bet ji ypatinga. Jos visos labai ypatingos. 

Žodis „ypatingos“ jai pasirodė netinkamas, tik ji negalėjo pasa- 
kyti kuo ar kodėl. Vilkienė papurtė galvą. 

— Nesuprantu, - tarė ji. - Ničnieko nesuprantu. 

— Kiek perskaitei? - paklausė jis. 

Didelio Pikto Vilko Žmona sudvejojo. Pokalbis krypo ne ta 
linkme, kurios ji tikėjosi. Ji įžūliai paklausė vyro, ar šis žudikas - jam 

atsakius viskas būtų tapę aišku, - bet juodu štai ėmė kalbėtis apie 
žodžius. 

— Tik truputį, - atsakė ji. - Gal porą puslapių. 

— Tik tiek? 

— Taip. 

Vilkienė žinojo pasakiusi tiesą, bet pasijuto, lyg būtų pamelavusi. 

— Vadinasi, nežinai, apie ką iš tikrųjų knyga, tiesa? Ar ko vienu ar 
kitu kontekstu aš siekiu. Jei paklausčiau tavęs apie siužetą, veikėjus ar 
stilių, atsakyti negalėtum, ar ne? 

Didelio Pikto Vilko Žmona papurtė galvą. Jai norėjosi verkti. 

— Knyga apie žudymą. 

— Visos mano knygos apie žudymą. Tai detektyvų ir trilerių rašy- 
tojų tema. Maniau, kad tau patinka mano knygos. 

Šie žodžiai turėjo skambėti gal net kaip priekaištas, ir žmona iš- 
ties ėmė teisintis. 

— Žinoma, patinka. Juk tai žinai. 

Atrodė, tartum ji maldautų. Iš tikrųjų jai norėjosi pasakyti: Tos 
knygos mus ir suvedė. Jos išgelbėjo man gyvybę. 

— Bet tu perskaitei tik - kiek sakei? Porą puslapių? Ir manai ži- 
nanti, kas rašoma knygoje? 

— Ne, aišku, kad nežinau. 

— Ar suvoki, kad neskaitei kelių šimtų to rankraščio puslapių? 

— Taip. 

— Jeigu paimtum romaną apie šnipus, tarkim, Džono le Karė, ir 
perskaitytum du ar tris puslapius kur nors per vidurį, manai, galėtum 
pasakyti, apie ką jis? 

— Ne. 

— Ar bent žinai, kuriuo asmeniu rašoma mano knyga - pirmuoju 
ar trečiuoju? 

— Lyg ir pirmuoju. Tu kalbėjai apie žmogžudystę... 

— Aš? Ar mano veikėjas? - pertraukė jis. 

Jai vėl norėjosi verkti. Apsiašaroti ir griūti ant grindų, nes ji ne- 
žinojo atsakymo. Ji bijojo, kad atsakymas būtų tu, bet tuo pat metu 
maldavo, kad tai būtų tavo veikėjas. 

— Nežinau, - kone išaimanavo ji. 

— Nejaugi tu manim nepasitiki? 

Galiausiai Vilkienės akys pritvinko ašarų. 

- Žinoma, pasitikiu. 

— Ir nejaugi manęs nemyli? 

Klausimas skaudžiai ją nudiegė. 

— Taip, taip, - springdama ašaromis atsakė ji. - Juk žinai, kad 
myliu... 

— Tada aš nematau, kokia čia bėda. 

Didelio Pikto Vilko Žmonai ėmė suktis galva. Viskas klostėsi ne 
taip, kaip ji tikėjosi. 

— Tos nuotraukos ant sienos. Tvarkaraščiai. Schemos. Ir tie žo- 
džiai, kuriuos perskaičiau... 

Jis geraširdiškai nusišypsojo. 

— Sudėjusi visa tai į daiktą, ėmei vaizduotis viena... 

Vilkienė linktelėjo. 

— ...bet tiesa gali būti visai kitokia. 

Ji pritariamai sulinksėjo. 

— Vadinasi, visa, ką pamatei, sukėlė tau nerimą, tiesa? - paklausė 
jis tyliai, kalbėdamas kaip su vaiku — ramiu tonu ir paprastais žo- 
džiais. 

Jis atsilošė ant kėdės. 

— Bet juk aš esu rašytojas, - jis dirbtinai nusišypsojo. - Kartais, 
leisdamas pasireikšti savo kūrybingumui, turi prasimanyti kai ką la- 
bai tikra. Kad skaitytojui susidarytų įspūdis, jog viskas vyksta jam 
tiesiai prieš akis. Sakyčiau, kai ką tikresnio už tikra. Tiksliau neapibū- 
dinsi. Taip vyksta rašymo procesas. Manai, tai netiesa? 

Ji vėl išsigando paspringsianti ašaromis. 

— Manau, tiesa, - iš lėto ištarė Didelio Pikto Vilko Žmona ir nu- 
sišluostė ašaras iš akių kampučių. - Noriu tikėti... - pradėjo ji, bet 
staiga vėl nutilo ir giliai įkvėpė. 

Jai atrodė, kad atsidūrė po vandeniu. 

— Pagalvok apie didžiuosius rašytojus - Hemingvėjų, Folknerį, 
Dostojevskį, Dikensą. Ar šių laikų rašytojus, kurie mums patinka — 
Džoną Grišamą, Maiklą Konolį ir Tomą Harisą. Manai, jie rašo kitaip? 

— Ne, - dvejodama atsakė ji. 

— Turiu galvoje, kaip tu sukursi kokį Raskolnikovą ar Hanibalą 
Lekterį, jei visas nejlįsi į jų kailį? Negalvosi kaip jie, nesielgsi kaip jie. 
Turi leisti jiems tapti tavo paties dalimi. 

Neatrodė, kad Didelis Piktas Vilkas tikisi atsakymo į šį klausimą. 
Jo žmona pasijuto netikrumo blaškoma pirmyn atgal. Tai, kas įsibro- 
vus į jo kabinetą atrodė taip akivaizdu ir baugu, dabar atrodė visai 
kitaip. Kai skaitė nebaigtą jo kūrinį - ar paėmė jį į rankas jau kažką 
įtardama, ar nieko bloga negalvodama:? 

Staiga ji prisiminė, kaip sėdėjo asketiškame, steriliame gydy- 
tojo kabinete ir klausėsi aiškinimų apie sudėtingus gydymo planus 
ir terapijos programas, bet girdėjo tik tai, kad galimybės likti gyvai 
menkos. Visas dabartinis pokalbis jai atrodė toks pat. Jai buvo sunku 
išgirsti ką nors, kas jos neguodė, bet visa, ką girdėjo, rodės, padėtį 
daro tik dar sudėtingesnę. Kita vertus, Vilkienė kaip šiaudo griebėsi 
menkiausių tikrumo gijų. Aiškiai girdimas siaubingai išsigandęs bal- 
sas spiegė viduje ir neatlaikiusi ji galop be užuolankų paklausė: 

— Ar tu esi ką nors nužudęs? 

Ji gailėjosi neįstengusi pateikti to klausimo kaip reikalavimo — 
kaip koks tiesą žūtbūt norintis išgauti, teisiojo įniršio kupinas tele- 
vizijos realybės šou prokuroras, bet pasijuto atlyžtanti. Mokykloje 
buvo lengva šiurkščiai ir rūsčiai atmesti kvailus savanaudiškų, išle- 
pintų paauglių prašymus. Su jais elgtis griežtai buvo vieni juokai. Čia 
viskas buvo kitaip. 

— Ar tu manai, kad aš ką nors nužudžiau? - paklausė jis. 

Kaskart, kai jis į jos klausimą atsakydavo savuoju, jai sumažėdavo 
jėgų. Jausmas buvo toks, lyg stovėtų kreivų veidrodžių kambaryje ir 
matytų, kaip kūnas išsiplečia į šonus, sustorėja, paskui ištįsta ir su- 
plonėja, žinodama, kad iš tikrųjų atrodo ne taip, bet bijodama kaž- 
kaip įkliūti tame iškreiptame atvaizde ir likti tokia - sudarkyta, ne- 
normali. Didelio Pikto Vilko Žmona netvirtai atsistojo, priėjo prie 
palikto knygų krepšio ir ištraukė iš jo pluoštą popierių - tą dieną at- 
spaudintą informaciją ir sudarytas lenteles. 

Drebančia ranka juos laikė. Ji nuleido į juos akis ir staiga sutriko. 
Išeidama iš raštinės, tvarkingai juos sudėliojo — pagal laiką, datas 
ir epizodus, tarsi vien tai jau kažką įrodytų. Bet dabar Vilkienei at- 
rodė, kad jie visiškai susijaukė, virto į nieką virstančia padrika mai- 
šalyne. 

— Kas visa tai? — netikėtai paklausė Didelis Piktas Vilkas. 

Jo balse vėl pasijuto irzlios gaidelės. 

— Kodėl išsaugojai laikraščių iškarpas apie tuos nusikaltimus? — 
paklausė ji, tikėdamasi, kad šis logiškas klausimas padės viską išsi- 
aiškinti. 

— Medžiaga knygoms, - bemat atsakė jis. - Romanus grindžiau 
tikru gyvenimu, todėl iškarpų ir neišmečiau. Jos turėjo man priminti 
tu ne tik skaitei mano naująją knygą, bet dar ir žiūrėjai mano iškarpų 
albumą. 

Ji pasijuto lyg per kryžminę apklausą. Negalėjo prisiversti ištarti 
„taip , tad tik linktelėjo galvą. 

— Kas dar? - paklausė jis. 

Ji papurtė galvą. 

— Kas dar? - pakartojo jis savo klausimą. 

- Tai viskas. - Žodžiai tariami draskė jai gerklę. 

— Bet iš tikrųjų ne viskas, ar ne? 

Skruostus nudegino nusiritusios ašaros. Ji norėjo pasiduoti nevilčiai. 

— Bandžiau patikrinti, - išstenėjo ji. 

Jai nereikėjo sakyti, ką ji bandė patikrinti. 

— Patikrinti? Kaip? 

— Paskambinau su ta byla susijusiam detektyvui. 

Ji padavė jam bulvarinio laikraščio iškarpą. Straipsnyje buvo ra- 
šoma apie begalinį siaubą. Pagrobta ir nužudyta mergaitė. Nusikalti- 
mas buvo baisesnis už košmarą, tad Vilkienė šiek tiek sudrebėjo, kai 
delnu prisilietė prie jo rankos. Jai atrodė, kad ji blaškosi kažkur tarp 
bejausmio laikraščio straipsnio ir siaubingos paskutinių mergaitės 
nukreipia žvilgsnį į laikraščio pasakojimą. Tikėjosi, kad jis pratrūks 
teisuolio įsiūčiu, tik nežinojo, kodėl jis turėtų taip reaguoti. Ar ap- 
skritai reaguoti. 

Vilkas dirstelėjo į laikraščio puslapius, gūžtelėjo pečiais ir grąžino 
juos žmonai. 

— Kąjis tau sakė? Nedaug. Tai vadinamoji šalta byla. Guli archyve. 
Jis nesitiki, kad galėtų paaiškėti kokių nors naujų aplinkybių. Aš irgi 
to nesitikėčiau. Jei būtum paklaususi manęs, būčiau tau pasakęs. Ži- 
nai, ko gero, tu kalbėjaisi su tuo pačiu detektyvu, su kuriuo kalbė- 
jausi aš prieš daug metų, kai rašiau tą knygą. 

Ta mintis Vilkienei nebuvo atėjusi į galvą. 

— Prisimeni, mano knygoje ta mergaitė septintokė. Ji šviesia- 
plaukė, iš nedarnios šeimos. - Dabar Didelis Piktas Vilkas kalbėjo 
kaip mokytojas itin kvailų vaikų klasėje. - Bet matai: šioje nuotrau- 
koje auka vyresnė, tamsiaplaukė, iš darnios gausios šeimos. 

Vilkienė sudrebėjo. Tikrai taip. Kaip to neprisiminei? Niekas nesu- 
tampa. 

Vilkas susidėjo rankas ant krūtinės. 

— Maniau, kad mudu visados vienas kitu pasitikime, - kalbėjo 
jis. - Kai susirgai, argi nepatikėjai man tavimi rūpintis? 

— Taip, - suniurnėjo ji. 

— Argi nuo pirmos mūsų pažinties dienos tarp mūsų nebuvo 
kažko ypatinga? 

— Taip, taip, taip, - skubėjo pritarti ji jausdamasi, tartum prašytų 
išmaldos. 

— Mes juk visada buvom partneriai, tiesa? Kokį kvailą žodį šian- 
dien vartoja vaikigaliai? Giminingos sielos. Būtent. Tiesą sakant, tai 
du žodžiai. Nuo pat pirmos minutės tu žinojai, kad atsiradai šioje že- 
mėje dėl manęs, o aš žinojau, kad esu sukurtas tau... 

Iš Didelio Pikto Vilko Žmonos lūpų pasipylė tylūs „taip“. 

Vilkas nusišypsojo. 

— Tuomet aš nesuprantu, - tarė. - Dėl ko tu taip nerimauji? 

— Dėl kitų... - ji pradėjo, bet nebaigė. 

— Kokių? 

— Prieš mudviem susituokiant. Prieš mudviem susipažįstant. 

— Dėl kitų moterų? 

— Ne, ne, ne... 

— Tai dėl kokių kitų? - jis kalbėjo švelniai ir žodžiai, rodės, sklando 
ore tarp jų it debesys. 

— Moterų tuose laikraščių straipsniuose. 

— Turi galvoje tikrus nusikaltimus, kuriais pasinaudojau savo gro- 
žinėse knygose? 

— Taip. 

— Kas dėl jų? 

— Ar tujas nužudei, o paskui apie jas parašei? 

Didelis Piktas Vilkas sudvejojo. Jis parodė į sofutę dviem ir mostu 
paragino žmoną įsitaisyti savo įprastoje vietoje. Klausimas aidėjo po 
namus kaip griaustinio trenksmas tolumoje, nutildytas pliaupiančio 
lietaus. Jai nepatogiai įsitaisius, jis sudribo krėsle, nuo kurio paprastai 
nesikeldavo visą vakarą. Atsilošė tarsi atsipalaiduodamas, bet pakėlė 
akis į lubas, lyg ieškodamas patarimo iš viršaus. 

— Argi ne logiškiau perskaityti apie jas, o paskui aprašyti? — pa- 
klausė jis nuleisdamas akis ir įsmeigdamas į jos. 

Vilkienė mėgino surikiuoti mintis, palyginti mirčių datas su kny- 
gų išleidimo datomis, pridėti laiką, kurio reikėjo knygoms parašyti, 
ir tą, kuris praėjo nuo parašymo iki knygų išleidimo, - žodžiu, įver- 
tinti visus matematinius veiksnius. Negalėjo suprasti, kodėl datos, 
rodės, aiškiai įsirėžusios jai į atmintį, dabar atrodė išblukusios, ne- 
įmanomos perskaityti. 

— Tu tikrai manai, kad aš kažką nužudžiau? Bent vieną žmogų)? 
Manai, kad jas nužudžiau aš? 

Didelio Pikto Vilko Žmona dvejojo. Jai norėjosi sakyti „taip“, 
bet kartu nesinorėjo. Ji pajuto nejučiomis besislenkanti ant sofutės 
krašto - dar kiek, ir nuslys ant grindų. Jautėsi, lyg sirgtų, pykino; 
sukosi galva ir ji juto, kad skauda visą kūną, tik kiekvienos jo dalies 
skausmas buvo atskiras, nesusijęs su kitų. Širdis tuksėjo — Vilkienė 
juto, kaip įnirtingai ji trankosi jai į krūtinę, staiga užėjo toks baisus 
galvos skausmas, kad atrodė, jog plyš smilkinių kraujagyslės. Troš- 
kino, gerklė buvo perdžiūvusi, ir jai staiga dingtelėjo: Jeigu jis pasakys 
man tiesą, ar turės mane nužudyti? 

Gal taip būtų geriau. 

— Žinoma, ne, - atsakė ji. 


Didelio Pikto Vilko žvilgsnis pašvelnėjo ir dabar jis žiūrėjo į žmoną 
kaip vaikas į kačiuką. Protas įtemptai dirbo: mintyse jis sveikino save, 
bet tuo pat metu kūrė naujus planus. Jis juto, kad pokalbis susiklostė 
visai taip, kaip jis ir tikėjosi. Vilkas nežinojo, kada žmona netyčia su- 
žinos apie tikrąjį jo gyvenimą, bet neabejojo, kad tai atsitiks, todėl 
daugybę kartų vienas savo kabinete ar iš kur nors stebėdamas vieną 
iš trijų Raudonų vaizduodavosi, ką pasakys Vilkienė ir ką jis atsakys. 
Be to, buvo patenkintas, kad ne tiek daug primelavo. Jis manė, kad tai 

svarbu: visada sakyk kiek gali daugiau tiesos, kad melą būtų kur kas 
sunkiau pažinti. 

Taigi jis jautė pasitenkinimą, kad šiai akimirkai sėkmingai pasi- 
ruošė, bet tuo pat metu skubėjo žengti toliau. Parašyk skyrių „Kaip 
ilgą laiką išbūti tinkamai užsimaskavus“, - patarė sau. - Jokia žmogžu- 
dystė nebus sėkminga, jei nesusirasi tinkamos slėptuvės. Nevalia būti vie- 
nišiui, atsiskirti nuo visų, elgtis kaip maniakui ir visa savo esybe išsiduoti, 
kad esi padaręs kažką negera pirmam farui, kuris ims šniukštinėti aplink. 
Geriausi žmogžudžiai iš šalies atrodo nė iš tolo į tokius nepanašūs. Niekas 
niekada apie jį nepasakys: „Matėsi, kad jis sumanęs kažką nedora.“ Ne. 
Apie Didelį Piktą Vilką žmonės kalbės: „Mes nė nenumanėm, kad jis toks 
ypatingas. Atrodė be galo paprastas. Bet juk toks nebuvo, ar ne? Mums nė 
į galvą neatėjo, kad jis toks didis.“ Štai ką apie mane kalbės žmonės. 
jones taip pat aiškiai, lyg jie šviesomis būtų žybčioję jai iš akių. Dide- 
lis Piktas Vilkas suėmė žmonai ranką - ši vis dar drebėjo. 

— Man atrodo, aš per daug slėpiau savo darbą, - tarė jis. - Gero- 
kai per daug. Tu taip gerai mane pažįsti, - kalbėjo jis toliau, - todėl 
manau, kad bus geriau, jei tu prie jo irgi prisidėsi. Tu labai gerai nu- 
simanai apie rašymą, labai brangini žodžius, tad galbūt išeis į naudą, 
jei man šiek tiek padėsi. Tu visada buvai didžiausia mano gerbėja, tad 
gal rašant šią knygą tau reikėtų būti dar ir padėjėja. Savotiška gamy- 
bos asistente ar mano redaktore de facto. 

Vilkas pamatė, kad ji kilsteli galvą, - jo švelnumas ją ne juokais 
paveikė. 

— Nusišluostyk ašaras, - tarė jis ir, išsitraukęs popierinę nosinę iš 
dėželės ant staliuko, užjaučiamai liestelėjo jai akių kampučius. 

Didelio Pikto Vilko Žmona linktelėjo. Jai pavyko atsakyti į jo šyp- 
seną savąja. 

- Bet aš nežinau, ką galėčiau daryti... - pradėjo ji, bet vyras ją per- 
traukė mostelėdamas ranka jai prieš akis. 

— Aš ką nors sugalvosiu, - pažadėjo jis. 

Jis atsistojo iš įprastos vietos ir atsisėdo šalia jos. 

— Džiaugiuosi, kad mudu pasikalbėjome, - tarė jis. - Noriu, kad 
jaustumeisi geriau, ir žinau: kai labai nerimauji, tai kenkia tavo šir- 
džiai. 

— Buvau tokia... - ji vėl nebaigė minties. 

Išsigandusi? Susirūpinusi? Sunerimusi? Ne be pagrindo. Jis nusi- 
juokė, apkabino per pečius, juos spustelėjo ir paliko rankas kaboti 
ant jos, tartum juodu būtų pora dvylikamečių, per pirmą pasima- 
tymą atėjusių į kiną. 

— Su rašytoju gyventi sunku, - tarė jis. 

Vilkienė sukinkavo galva. 

— Ką gi, - nusišypsodamas tarė Didelis Piktas Vilkas. - Vadinasi, 
padėsi man jas nužudyti? 

Jis intonacija parodė, kad žodį nužudyti turėjo galvoje kabutėse. 
Dar vienas melas, - pamanė, - o tada galėsime žiūrėti televizorių. 

Didelio Pikto Vilko Žmona pritariamai linktelėjo. 

— Aišku, knygoje, - linksmai nusijuokdamas pridūrė Vilkas. 

RauDOoNOS TREČIOSIOS PARODYMUS užrašęs seržantas pamanė, 
kad merginai nedaug trūksta iki isterijos, bet jis dirbo policijoje dvi- 
dešimt metų ir turėjo keturiolikmetes dvynes, taigi buvo pripratęs 
prie šaižaus balso, kuriuo kalba paauglės, nors slapčia gailėjosi, kad 
jos neturi garso rankenėlės, kurią būtų galima kiek prisukti. 

Savo bloknote jis užsirašė tokias frazes kaip Mačiau, kaip ji šoka į 
vandenį, Ji dingo už tilto krašto ir Vieną akimirką ji stovėjo ant tilto, o 
kitą jos nebebuvo, kurias Džordana išspaudė tarp kūkčiojimų. Jis mė- 
gino prikalbinti ją tiksliai apibūdinti moterį, kurią matė šokant nuo 
tilto, bet ji paklaikusiomis akimis, mostaguodama rankomis tesuge- 
bėjo pasakyti: Su tamsiais drabužiais ir skrybėle, vidutinio ūgio, kokių 
trisdešimt penkerių. 

Faras apklausė trenerį, jo asistentą, visas kitas žaidėjas ir parei- 
gingai užsirašė visų mobiliųjų telefonų numerius. Niekas nematė to, 
ką matė Džordana. Visi turėjo įtikinamus paaiškinimus, kodėl jų dė- 
mesys buvo kitur. 

Pareigūnas pasisiūlė iškviesti greitąją, nes baiminosi, kad Džor- 
danai, kuri čia apsipildavo ašaromis, čia žiūrėdavo lediniu, bejaus- 

miu į kiautą užsidariusio žmogaus žvilgsniu, prasideda šokas. Jis 
nusprendė, kad paauglės reakcija yra įtikimiausias įrodymas, kad 
moteris nusižudė nušokdama nuo tilto. Ji matė kažką labai baisaus, - 
pamanė jis. 

Nė vienas iš pasiskirsčiusių ant tilto kitų pareigūnų iš šešių patru- 
lių automobilių nerado nieko, išskyrus paliktą paltą. Žybčiojančios 
raudonos ir mėlynos automobilių švieselės atsispindėjo nuo šlapio 
grindinio, todėl pareigūnams buvo sunku ieškoti daiktinių įrodymų 
ant siauro šaligatvio. Į sraunų vandenį nukreipti galingi prožektoriai 
išplėšė iš tamsos tik mažus tamsaus paviršiaus rėžius. Per vietovės 
apžiūrą buvo rasta nedaug savižudybės ženklų; per tiltą einančio ša- 
ligatvio pradžioje buvo pastebėtas purvino moteriško dydžio spor- 
tinio batelio pėdsakas, o betone, kur, pasak Džordanos, paslaptinga 
moteris šoko į vandenį, - brėžis. 

Bet tai, kad nebuvo rasta akivaizdžių mirties įrodymų, polici- 
ninko nenustebino. Jis ne pirmą kartą buvo iškviestas ant tilto prane- 
šus apie savižudybę. Ši vieta buvo mėgstama tų, kurie ryžosi atsisvei- 
kinti su gyvenimu. Mažame, nykstančiame fabrikų miestelyje siautė 
neviltis, nes darbus gamyboje pakeitė prekyba narkotikais. Jis - kaip 
ir dauguma miestelio gyventojų - žinojo, kad stiprios srovės nuneš 
kūną pasroviui, gal prie vandens valymo įrenginių ar per krioklius. 
Be to, lavonas galėjo užsikabinti už upės dugną nuklojusių kerplėšų. 
Kartais pareigūnai rasdavo nuo tilto nušokusius skenduolius tik po 
kelių savaičių, o kitų apskritai nerasdavo. 

Policininkas mintyse jau rašė pranešimą - ryte paliks jį detek- 
tyvų komandai. Tyrimą tęsti turės jie. Sužinoti moters pavardę, pra- 
nešti artimiausiems giminaičiams. Tai, kad iš pažiūros faras negavo 
jokio konkretaus įrodymo, nereiškė, kad nelaimė neįvyko. Jis norėjo 
tik baigti savąją tyrimo dalį. Policijos narai ir valties komanda pa- 
lauks, kol prašvis, tada pradės ieškoti skenduolės. Jie neapsidžiaugs 
gavę šį nurodymą, - pamanė jis. Ieškoti skenduolės tamsiame 

kaip rašalas vandenyje — pavojingas darbas ir veikiausiai baigsis 
nesėkme. 

Didesnė tikimybė, kad lavonas pasirodys atsitiktinai. Gal vasarą jį 
užkabins žvejys. Tai nustebs, kai jį ištrauks! 

Pareigūnas uždėjo ranką Džordanai ant peties. 

— Ar norėtum, kad iškviesčiau greitąją ir tave patikrintų jos medi- 
kai? — paklausė jis maloniai nuo faro tono pereidamas prie tėviško. 

Džordana papurtė galvą. 

— Jaučiuosi gerai, - atsakė ji. 

Įsiterpė jos treneris. 

— Mokykloje turime pagalbinių darbuotojų, galinčių jai padėti, jei 
reikės. Psichologinių traumų specialistų. 

Policininkas padvejojęs linktelėjo galvą. Jam tai pasirodė sno- 
biška. 

- Jūs tikra? —- paklausė jis Džordanos. 

Jam nepatiko treneris - atrodė, kad įvykis jį sunervino. Galima 
pamanyti, kad moteris sukėlė didelių nepatogumų nusižudydama, kai 
važiavot pro šalį, - pamanė faras. 

— Man nesunku paskambinti, - pridūrė jis Džordanai. 

Ši valėsi akis plaštakos viršumi ir atrodė, kad tankus jos kvėpavi- 
mas vėl darosi normalus. Jam visai patiko, kad treneris lauks ilgiau 
ant tilto šaltoje dulksnoje; kita vertus, iš patirties jis žinojo, kad grei- 
tosios pagalbos medikai kur kas kompetentingesni padėti staigaus 
šoko ištiktam žmogui negu kas nors kitas. 

— Ačiū, - atsakė Džordana; jos balsas atrodė kiek sustiprėjęs, — 
bet man viskas gerai. Aš tik noriu grįžti į bendrabutį. 

Policininkas patraukė pečiais. Jam visada kildavo pagunda savo 
dukrų akimis stebėti paprastą jauną žmogų, patekusį į policijos dė- 
mesio reikalaujantį įvykį, bet per darbo policijoje metus jam suram- 
bėjo oda ir jis išmoko būti šiurkštus išoriškai. Jis užrašė parodymus 
ir visų, važiavusių autobusiuku, telefonų numerius. Jis įsakė kitiems 

patruliams toliau apžiūrinėti įvyko vietą, nors žinojo, kad naudos iš 
to nebus. 

Jis padarė viską, ką galėjo tą vakarą. 

Faras pamatė, kad treneris renka numerį mobiliuoju telefonu. 

— Kam skambinate? - paklausė jis. 

— Mokyklos vadovams. Jie norės žinoti, kodėl mes vėluojam. Rei- 
kia, kad neuždarytų valgyklos. Be to, jie susitars, kad kas nors pasi- 
kalbėtų su Džordana, jei to reikės. 

Policininkas nusprendė, jog treneris tik apsidraudžia, kad jo ne- 
kaltintų už pavėlavimą į mokyklą. 

— Ką gi, visi galit važiuoti, - tarė jis. - Jei prireiks ko nors dar, su 
jumis bus susisiekta. 

— Jums teks skambinti į direktoriaus raštinę, jei norėsite pasikal- 
bėti su kuria nors iš merginų, - įspėjo treneris. 

— Tikrai? - paklausė pareigūnas. 

Jis nepridūrė: „Nė velnio mes neskambinsim', nors taip pamanė, — 
tiesiog leido tai suprasti iš skeptiško tono, kuriuo ištarė tą vienintelį 
žodį. 
ginos vis dar buvo sukrėstos ir laikėsi susikibusios rankomis ar apsi- 
kabinusios. Policininkas pastebėjo, kad niekas neapsikabino Džor- 
danos. 

Faras atkreipė dėmesį, kad mergina nuėjo į autobusiuko galą ir 
atsisėdo ten viena. 

Jis draugiškai jai pamojo - tai nebuvo profesionalu, bet jis taip 
buvo įpratęs ir nudžiugo pamatęs, kad Džordanos veide šmėsteli 
šypsena ir kad ji droviai pamoja jam. 

Velniai rautų, vaikai kartais būna žiaurūs, - pamanė. Jis žinojo, kad 
jam parėjus namo dukros jau miegos, bet nusprendė įkišti nosį į jų 
kambarį ir kelias minutes stebėti jų miegančių veidus. Žinojo, kad 
žmona supras, kam jam to reikia, ir nieko neklausinės. 

Anksti ryte detektyvai, gavę nurodymą baigti savižudybės tyrimą, 
sulaukė skambučio iš dviejų raštininkų, dirbančių transporto prie- 
monių registracijos kontoroje. Jie laukė autobusų stotelėje ir paste- 
bėjo laišką, Raudonos Antrosios prikaltą prie medžio. Jie įvykdė jos 
prašymą ir paskambino policijai. Jiems užteko proto nieko neliesti. 
Be to, jie pasiaukojo ir sulaukė, kol atvažiavo detektyvas ir paėmė 
laišką su nuotrauka, nors dėl to pavėlavo į darbą. 


Maždaug tuo pačiu metu Raudona Pirmoji sėdėjo priešais kiek jau- 
nesnę už ją, bet dvigubai stambesnę moterį. Ši buvo trumpai kirp- 
tais plaukais, storų rankų ir atitinkamo juosmens. Vienoje jos ausyje 
buvo įverta ne mažiau kaip šeši auskarai, iš po palaidinukės kyšojo 
tatuiruotės kraštas. Ji darė įspūdį, kad į darbą važinėja Harley-David- 
son motociklu, o pramogai kviečia medkirčius lenkti rankų ir retai 
pralaimi. Tačiau Karen apstulbino švelnus moters balsas. 

— Galim padaryti štai ką, - kalbėjo moteris. - Galim apsaugoti 
jūsų draugę. Galim apsaugoti jos vaikus. Galim parūpinti jiems saugų 
būstą rengtis naujam gyvenimui. Kol jie apsipras, galėsim duoti pa- 
tarimų dėl bendravimo su socialiniais darbuotojais ir dėl teisinės 
pagalbos. Galim parūpinti jiems psichiatrą, nes čia savanoriais dirba 
nemažai išties garsių vietinių specialistų. Mes tikrai galim padėti 
jiems pradėti gyvenimą iš naujo. 

— Bet?.. - paklausė Karen, nes jai pasirodė, kad moteris nutylėjo 
šį žodį. 

— Viskas nėra taip paprasta. 

Pro sienas iš tolumos prasimušė vaikų juokas. Karen spėjo, kad jis 
sklinda iš dienos centro antrame aukšte. 

— Ką norite pasakyti? - paklausė Karen. 

Moteris atsilošė ant biuro kėdės ir su ja pasisūpavo tarsi atsipalai- 
duodama, bet nenuleido akių nuo Karen veido - stebėjo jos reakciją. 

— Pagal įstatymus privalau apie tai pranešti. 

— Bet tai dar ne viskas, ar ne? - paklausė Karen. 

Dručkė atsiduso. 

— Mūsų „Saugios erdvės“ centras — už trijų kvartalų nuo policijos 
nuovados. Ji dirba visą parą ištisus metus. Po skambučio telefonu 911 
pareigūnai atvažiuoja iki mūsų per mažiau negu pusantros minutės. 
Mes susitarėme su policija naudoti slaptažodį, jį žino visi mūsų dar- 
buotojai ir klientės. Jis reiškia, kad pasirodė kažkoks vyras, nusiteikęs 
griebtis smurto, tad policija atsiunčia daug pareigūnų su pistoletais 
rankose. Šią tvarką įvedėme po pernykščio incidento. Prisimenat? 

Karen prisiminė. Kelias dienas apie jį rašė laikraščiai, televizija rodė 
kvapą gniaužiančius reportažus. Vyras, su juo nebegyvenanti žmona, 
šešerių ir aštuonerių metų vaikai. Šaudymui pasibaigus, žmona ir vie- 
nas iš pareigūnų buvo negyvi, o vienas vaikas sunkiai sužeistas. Vyras 
mėgino nusižudyti, bet iššaudė visas revolverio kulkas. Taigi jis atsi- 
klaupė ant šaligatvio, įsikišo vamzdį sau į burną ir ėmė maigyti gai- 
duką, kol buvo surakintas antrankiais ir išvežtas. Bylą vis dar nagrinėja 
teismai. Dabar tas vyras tvirtina, kad jam buvo laikinai aptemęs protas. 

— Mano draugė nerimauja dėl sutuoktinio polinkio į smurtą, — 
tarė Karen ir papurtė galvą. - Atrodo nieko baisaus - kaip sloga. Bet 
tas vyras — tikrų tikriausias laukinis. Jis ne kartą ją smarkiai sumušė, 
sulaužė kaulus, paliko mėlynes po akimis. Grasino ją nužudyti. Ji ne- 
turi daugiau kur kreiptis. 

— Tam mes ir reikalingi, - atsakė storulė. 

Karen pajuto jos žodžiuose pyktį, skirtą kažkokiam anoniminiam 
vyrui, šiuo atveju - prasimanytam. Karen sugalvotoje pasakėlėje fi- 
gūravo draugė, du maži vaikai ir smurtaujantis vyras; girdi, žmona 
ruošiasi bėgti, kol jis jos nenužudė. Karen sudėjo į daiktą gerai ži- 
nomas tiesas. Ji žinojo, kad „Saugios erdvės“ centro direktorė daug 
neklausinės. 

— Vadinasi, jų trys - jūsų draugė ir vaikai... 

— Manau, vaikai gali būti išsiųsti pas gimines, kur jiems negrės 
pavojus, bet tas vyras persekios mano draugę iki pasaulio krašto, o 
jeigu reikės — ir toliau. Jis pamišėlis, maniakas. 

— Nežinau, ar atskirti... 

— Vaikai jam nerūpi. Šiaip ar taip, jie ne jo, taigi jie tik trukdo jo 
kėslams. Pavojus gresia mano draugei. 

— Supratau. Ar jis turi ginklą? 

— Nežinau. Manyčiau, turi. 

Karen spėliojo, kokių ginklų turi Didelis Piktas Vilkas. Pisto- 
letą? Revolverį? Šautuvą? Kardą? Peilį? Bombą? Lanką su strėlėmis? 
Nuodų? Akmenų ir nusmailintų lazdų? Savo rankas? Skustuvą? Visi 
potencialiai buvo mirtini. Jis gali bet kurį panaudoti trims Raudo- 
noms nužudyti. 

— Ojūsų draugė turi ginklą? 

Karen pamatė vaizduotėje Raudonos Antrosios pistoletą. Kažin 
ar ji mokėtų jį užtaisyti, nusitaikyti ir iššauti. Ji nedrįso net galvoti 
apie mirtiną šūvį. 

— Ne, - pamelavo ji. 

— Neturėčiau to sakyti, - kiek patylėjusi tarė direktorė. Ji nuleido 
balsą beveik iki šnabždesio ir palinko į priekį, - bet aš neleisiu, kad 
įvyktų toks pat incidentas kaip pernai. 

Ji padėjo ant stalo didelį pusiau automatinį pistoletą - juodą, be- 
širdį. Karen kurį laiką į jį žiūrėjo, paskui linktelėjo galvą. 

— Dabar jaučiuosi kur kas geriau, - sukikendama tarė ji. 

Moteris padėjo pistoletą į stalčių. 

— Aš lankau kovos užsiėmimus šaudykloje. 

— Protingas hobis. 

— Išmokau meistriškai šaudyti. 

— Tai ramina. 

— Kada atsivesite draugę? 

— Greitai, - atsakė Karen. - Labai greitai. 

— Klientes priimame ištisą parą. Bet koks laikas tinkamas - antra 
dienos, antra nakties, suprantat? 

— Taip. 

— Liepsiu personalui tikėtis naujos viešnios bet kuriuo metu. 

— Būtų labai gerai. 

Karen susirinko daiktus. Ji pajuto, kad pokalbis baigtas, bet direk- 
torė turėjo paskutinį klausimą. 

— Mes išties kalbam apie draugę? - įdėmiai žiūrėdama į Karen pa- 
klausė ji. 


Raudona Pirmoji turėjo užsukti dar į vieną vietą prieš važiuodama 
į savo priimamąjį, kur bus iki vakaro. Toje įstaigoje ji jau buvo dau- 
gybę kartų, bet net turėdama medikės išsilavinimą ir patirtį, ten jaus- 
davosi neapsakomai liūdna. 

Senelių prieglaudos nepagydomų ligonių slaugos skyriuje ji vi- 
suomet atkreipdavo dėmesį į vieną dalyką: prie įėjimo fluorescen- 
cinės šviesos buvo ryškios, nemalonios akiai, net negailestingos, bet 
įėjus giliau į pastatą jos švelnėjo, šešėliai ilgėjo, o baltos sienos virto 
gelsvai pilkomis. Rodės, pats pastatas byloja apie mirtį. 

Dūdmaišiai, - prisiminė ji iš pastarojo apsilankymo. 

Slaugos skyriaus slaugytojos kiek nustebo pamačiusios Karen — 
gydytojos jos nekvietė. 

— Turiu patikrinti senus popierius, - žvaliai pareiškė Karen nu- 
rūkdama pro rašomuosius stalus, prie kurių sukiodavosi slaugytojos, 
kai akimirką atitrūkdavo nuo palatose tvyrančio nepermaldaujamos 
mirties pojūčio. Ji žinojo, kad tokio paaiškinimo per akis, norint 
gauti privatumo. 

Ji įėjo į kambarėlį su kopijavimo aparatu, kavavire ant stalo ir 
trimis didelėmis juodomis plieninėmis dokumentų spintomis. Rei- 
kiamą bylą tamsiai geltonu aplanku rado greitai. 

Karen nusinešė ją ant savo rašomojo stalo, įjungė kompiuterį ir 
pasuko ekraną, kad būtų tiesiai prieš ją. Akimirką ji pajuto pagundą 
išsitraukti iš viršutinio stalčiaus jau kadai ten gulintį cigarečių pa- 
kelį - jai dingtelėjo, kad jau daug dienų nerūkė. Šaunuolis, pone Dide- 
lis Piktas Vilke, - pamanė. - Ko gero, padėjai man galutinai atsikratyti 
šio įpročio. Taigi kai mane nužudysi, išgelbėsi nuo tikrai baisaus galo. Net 
nežinau, kaip tau atsidėkoti. 

Byloje ji ieškojo vėžio. Pati liga jai nerūpėjo - tiesiog nuo jos mirė 
žmogus, kurio bylą ji pasidėjo ant stalo. 

Sintija Harison. Ganėtinai paplitusi pavardė, - nusprendė Ka- 
ren. — Tai gerai. Jauna susirgo krūties vėžiu. Liūdna. Bet vos trejais me- 
tais vyresnė už Raudoną Antrąją. 

Turėjo vyrą, bet neturėjo vaikų. Negalėjo pastoti, taigi galbūt taip 
ir sužinojo blogą naujieną. Medikai pradėjo įprastus vaisingumo tyrimus 
ir rezultatuose pamatė nerimą keliančių indikacijų. Na, o tada jau laukė 
greita gydytojų, įvairių gydymo metodų ir nesibaigiančio skausmo rutina. 

Nepagydomų ligonių slaugos skyriuje Sintija išbuvo vos tris sa- 
vaites - po nesėkmingo švitinimo, o paskui tokios pat nesėkmingos 
operacijos. Ji buvo atsiųsta čionai, nes čia pigiausia mirti. Ligoninėje 
būtų tekę sumokėti tūkstančius. Ir visi žinojo, kad jai liko tik tiek laiko, 
kiek reikia artimiesiems tinkamai pasiruošti. 

Karen patikrino laidojimo namų informaciją ir sužinojo, kuris jos 
kolega pasirašė mirties liudijimą - ją operavęs chirurgas. Matyt, jis 
norėjo pasirašyti liudijimą ir užmiršti savo nesėkmę. Ji bloknote užsirašė 
visą būtiną informaciją — svarbiausius Sintijos Harison duomenis: 
gimimo datą, gimimo vietą, paskutinį adresą, profesiją, artimiausią 
giminaitį, socialinio draudimo numerį, su vėžiu susijusią ligos isto- 
riją, ūgį, svorį, akių ir plaukų spalvą. Ji išnagrinėjo visas smulkmenas, 
rastas išsamioje slaugos skyriaus byloje. 

Užvertusi aplanką su byla, kompiuteryje rado visus slaugos sky- 
riaus įrašus apie Sintiją Harison. Juos ji perkėlė į šiukšlinę, paskui 

ją ištuštino. Žinojo, kad kompiuterių žinovas sugebėtų visą šią in- 
formaciją rasti, jei jos prireiktų, bet abejojo, ar kam nors gali pri- 
reikti. 

Tada nuėjo koridoriumi prie slaugytojų posto. Nebuvo sunku 
rasti raudoną plastikinį maišą su užrašu „Pavojinga! Užterštos medi- 
cininės atliekos“ ir didelę uždarą šiukšlių dėžę, į kurią buvo metamos 
adatos, panaudoti mėginių puodeliai ir viskas, nuo ko kas nors galėjo 
pasigauti kokį galingą virusą ar mirtinų bakterijų. 

- Atleisk, Sintija, - sukuždėjo ji. - Gaila, kad tavęs nepažinojau. 

Na, bet dabar pažįstu, - užbaigė mintį Karen. Ji standžiai susuko 
visą bylą, įkišo į plastikinį maišą, kruopščiai užrišo jo viršų, tada 
įmetė jį į uždarą šiukšliadėžę, turinčią vienintelę paskirtį - apsaugoti 
visus nuo pavojaus. 


Raudona Antroji šoko. 

Valsą su nematomu partneriu. Tango grojant seksualiai ritmingai 
muzikai. Lankstėsi tuščiai rūsio daliai, tarsi kartodama iškilmingus 
Elžbietos I mėgstamo galiardo žingsnius. Pasikeitus muzikai, ji 
ėmė trūkčioti ir purtytis, tarsi šiuolaikinių šokių aikštelėje. Šok su 
žvaigžde, - pamanė. - Ne, šok su Vilku. Ji mėgdžiojo absurdiškus sep- 
tintojo dešimtmečio šokius, tokius kaip frugas ir vatusi, prisiminusi, 
kaip juos rodė tėvai, kai sumanydavo pakvailioti. Paskui net pasi- 
leido makarenos žingsniu ir ėmė gašliai kraipyti klubus. Galop, kai 
nuvargo, perėjo prie baleto ir sukosi ratu iš lėto judindama rankas 
virš galvos. Įsivaizdavo šokanti „Gulbių ežerą. Paauglystėje matė šį 
baletą. Jaudinantį, gražų. Įspūdžiams imliai penkiolikmetei tokie ma- 
giški prisiminimai niekada neišdyla. Kadaise ji tikėjosi nuvesti dukrą 
pasižiūrėti panašaus reginio. Deja... Ankštame rūsyje ji iškėlė rankas 


* Penkių žingsnių šokis, buvęs populiarus beveik visoje Europoje Renesanso laikais. 

virš galvos ir mėgino pasistiebti kaip baltos gulbės vaidmenį atlie- 
kanti balerina, bet tai buvo neįmanoma. 

Muzika buvo netinkama. Nė viena daina, pasiekianti jos klausą, 
nesiderino su jos judesiais. Rokenrolas nepanėšėjo į kvadratinius šo- 
kius — nors ji ir mėgino juos šokti. 

Raudona Trečioji paliko jai iPod su keliais įrašais melodijų, pa- 
vadintų „Laukimo muzika“. Ne visus atlikėjus ji atpažino: niekada 
nebuvo girdėjusi David Wax Museum ar The Iguanas, nenumanė, 
kas toks Samitė ar kokie muzikantai sudaro grupę The Gourds. Bet 
Raudonos Trečiosios jai parinkta muzika buvo nesuvaldoma, entu- 
ziastinga, taisanti nuotaiką, ir jai patiko visoms dainoms būdingas 
smagus ritmas ir pašėlusi energija. 

Raudona Trečioji stengiasi padėti, - suvokė Sara. - Velniškai dėme- 
singas poelgis. Ji suprato, kad „nusižudžiusi“ būsiu atskirta nuo visų ir 
šiek tiek eisiu iš proto. 

Sumani mergina. 

Raudona Trečioji sudarė dar vieną dainų rinkinį, bet Sara jo nesi- 
klausė, nes manė, kad tam dar neatėjo tinkamas metas. Ji žinojo, kad 
garsai ir atlikėjai ten bus visiškai kitokie. Šitą rinkinį mergina pava- 
dino „Žudymo muzika“. 

Kai nuovargis galop priveikė Sarą, ji išsitraukė ausinukes ir su- 
smuko ant Raudonos Pirmosios rūsio betoninių grindų. Po skruostu 
juto vėsą. Ji žinojo, kad išsipurvins - viskas aplink buvo nuklota dul- 
kėmis ir nešvarumais. Juto, kaip prakaitas išmuša kaktą ir varva jai 
nuo smakro, bet jai buvo nė motais. Buvo karšta ir tvanku, nes kros- 
nis kampe įsijungė ir pradėjo šildyti namą. Lango nebuvo, tad ji ne- 
matė, kas dedasi lauke. Ji tik žinojo esanti nematoma. Taigi net jeigu 
Didelis Piktas Vilkas iš automobilio stebi lauko duris, jos pamatyti 


* Kvadratinius šokius, kadaise buvusius populiarius Anglijoje, vėliau ir Jungtinėse Amerikos 
Valstijose, šoka keturios poros, išsidėsčiusios ties įsivaizduojamo kvadrato kraštinėmis. 

negali. Jai dingtelėjo mintis: jei išjungs vienintelę lemputę palubėje, 
blausiai apšviečiančią patalpą, joje verpetuos ta pati juoduma kaip 
upės vandenų, į kuriuos ji apsimetė panyranti. 

Išvakarėse, kai ji tirštėjančioje tamsoje bėgo ten, kur, žinojo, jos 
laukia Raudona Pirmoji, įsivaizdavo girdinti veriantį Raudonos Tre- 
čiosios klyksmą. Kertu lažybų, jis įtikino visus. 

Ji susirangė į kamuolį. 

Sara vakar mirė, - pamanė. - Užteko laiško apie savižudybę - ir vis- 
kas, manęs nebeliko amžiams. Būsiu palaidota šalia savo vyro ir dukters. 
Tik ten manęs nebus, karstas bus tuščias. 

Ji žinojo, kad jai lemta tapti kitu žmogumi, bet toli gražu nebuvo 
tikra, kad jai tai patinka. Bet kol neatgims, bus tik Raudona Antroji. 

Mirtina Raudona Antroji, - pasakė mintyse. - Žmogžudė Raudona 
Antroji. Ją persmelkė žiaurumo šaltukas, nustelbęs nevaldomą įniršį. 

Bet tada ji nesikeldama nuo grindų pasidavė visoms ją užplūdu- 
sioms emocijoms ir pratrūko nesutramdomai raudoti, spausdama 
prie krūtinės ne mirusių artimųjų nuotrauką, o 357-ojo kalibro mag- 
numo modelio koltą. 

DipELIs PikTAS ViLkAS kartą aiktelėjo, paskui paleido nesupran- 
tamų keiksmų srautą. Apsisuko ir vos susilaikė netrenkęs kumščiu į 
virtuvės sieną, tik suglamžė dienraščio vietos naujienų skiltį ir užsi- 
merkė, tartum kas būtų braukęs nagais per mokyklinę lentą sukelda- 
mas drėskimo garsą, dirginantį kiekvieno jo kūno nervo galiuką. Po 
jo pirštais buvo trumpos žinutės antraštė: Buvusi mokytoja įtariama 
nusižudžiusi. 

— Velniai rautų, ne! Ne! - sukriokė jis staiga apimtas nevaldomo 
įsiūčio. 


Nuo upės paviršiaus atsispindėjo ryški šviesa. Lyti pagaliau nustojo, 
oras šiek tiek atšilo. Vėjas nurimo, ryto saulė pakilo į bekraštį giedrą 
mėlyną dangų. Ant tilto susirinko būrelis žioplių; atsirėmę į žemą 
betoninę užtvarą, jie stebėjo, kas vyksta apačioje. Žinių filmavimo 
grupės narius, matyt, pjovė nuobodulys; jų kamera be naudos gulėjo 
atremta į furgono vairą. Per tiltą važiuojantys automobiliai lėtino 
greitį. Sėdintys juose pavėpsodavo į tai, kas vyksta, paskui automo- 

biliai nurūkdavo toliau. Trys moterys iš Lotynų Amerikos, visos stu- 
miančios po vežimėlį su kūdikiu, stabtelėjo ir ėmė paskubomis kal- 
bėtis rodydamos į juodą vandens paviršių. Viena greitai tris kartus 
persižegnojo. Didelis Piktas Vilkas nepastebimai priėjo prie poros 
nedaug už jį vyresnių vyrų. Jis žinojo, kad abu bus pastabūs ir turės 
minčių, kuriomis mielai pasidalys. Abu rūkė, ir į ramų orą kilo aitrių 
cigarečių dūmų sruogos. 

— Patikėkit manim - jie nieko neras, - pareiškė vienas pasitikė- 
jimo savimi kupinu balsu, nors niekas nieko jo neklausė. Jis vilkėjo 
pilku apdriskusiu paltu, ant nugairintos kaktos buvo užsimaukšlinęs 
susiglamžiusią rudą skrybėlę, akis nuo ryškios ryto saulės buvo pri- 
sidengęs delnu. 

— Brolau, nenerčiau ten, - tarė jo draugužis. - Net pririštas virve. 

— Reiktų čia visur pristatyti ženklų „Plaukioti draudžiama“. 

— Taip, bet jie ieško ne mėgėjo paplaukioti, - įsiterpė Vilkas. 

Du vyrai pritariamai suniurnėjo. 

Už trisdešimt metrų nuo tilto atramų plūduriavo dvi nedidelės 
aliumininės valtys su pakabinamais varikliais. Pora policininkų su 
juodais narų kostiumais ir dviem vienodais deguonies balionais ant 
nugaros pakaitomis nėrė į upę, kiti laikė virves, kuriomis jie buvo pri- 
rišti, ir neleido stipriai srovei nešti valčių. 

Vilkas įdėmiai viską stebėjo. Reginys hipnotizavo: naras dingsta 
po vandeniu, iškyla oro burbulų pėdsakas, upės paviršius mažumą su- 
juda, bet netrukus naras iškyla, nes jam tenka grumtis su stipria srove. 
Jis matė, kokie nusivylę ir išvargę narai, kai bendradarbiai ištraukdavo 
juos iš vandens, ir valtys plaukdavo į kitą vietą. Sisteminė paieška, - pa- 
manė Didelis Piktas Vilkas. - Įprastas policijos metodas. Suskirstai plotą 
į nedideles dalis ir kiekvieną apžiūri prieš pereidamas prie kitos. 

— Ar jie ką nors jau rado? - paklausė jis dviejų senukų - šie aki- 
vaizdžiai stebėjo visą rytą. Jis pasistengė, kad jo balsas skambėtų kaip 
smalsaus žioplio. 

— Nieko vertingo. Vaikišką striukę ar panašiai. Tada jie kurį laiką 
buvo sujudę, ir abu vyrukai nardė kokias penkiolika minučių, bet 
nieko daugiau nerado. Taigi dabar jie plauko pirmyn atgal — matyt, 
tikisi, kad pasiseks. 

— Kartais aš žvejoju šitoj vietoj, - tarė jo bičiulis. - Bet niekas nėra 
toks kvailas, kad artintųsi prie upės, kol ji neatslūgsta vasarą. Bent jau 
nė vienas, kas nori gyventi. 

Šitas vyras nešiojo karinio jūrų laivyno jūreivio kepurę su snape- 
liu, papuoštą užrašu Oriskany. Tas pasenęs dar Vietnamo karo laikų 
JAV lėktuvnešis buvo paskandintas, kad susidarytų dirbtinis rifas. 
Kepurės snapelis buvo apibrizgęs. Vilkas pastebėjo, kad vyro rankos 
randuotos ir gumbuotos - kaip senutėlio ąžuolo šaknys. 

— Patikėkit manim - jie nieko neras, - pakartojo kitas vyras. — 
Jie tik švaisto mūsų, mokesčių mokėtojų, dolerius. Jie prisiperka 
tos prabangios nardymo įrangos, bet beveik negauna progos ją pa- 
naudoti. 

— Netrukus jie nuleis rankas, - Beisbolo Kepuraitė tarė Skrybėlei. 

Didelis Piktas Vilkas nusprendė stebėti toliau, nors pamanė, kad 
senis tikriausiai teisus. 

Jie nieko neras. 

Gal todėl, - pamanė jis, - kad nėra ko rasti. 

Jis nebuvo tikras, ir tai be galo jį siutino. Jis žinojo, kad tikrumas — 
žmogžudystės kraujas. Smulkmenos ir tikslūs vertinimai. Kartais jis 
nuspręsdavo esąs žudymo buhalteris. Ši akimirka buvo viena iš tų, 
kai dėmesys smulkmenoms buvo itin svarbus. Tarsi pildytum mirties 
mokesčių deklaraciją. 

Gal ją nužudžiau aš, - pamanė. Didžiulis jo spaudimas, be abe- 
jonės, galėjo priversti žmogų pakelti prieš save ranką. Jei žinai, kad 
netrukus būsi nužudytas, ar verčiau nenusižudytum? Gana logiška. Jis 
pagalvojo apie mirties bausmės laukiančius kalinius, pasikariančius 
savo kamerose, ar žmones, sužinančius, kad serga mirtina liga. Min- 

tyse išvydo pasmerktus finansinius brokerius ir raštininkus, šokan- 
čius pro bokštų dvynių langus Rugsėjo 11-ąją. Netikrumas laukiant 
mirties gali būti kur kas baisesnis už savižudybės skausmą. Be to, jis 
žinojo, kad Raudona Antroji silpniausia iš jų trijų. Jeigu ji puolė į 
upę - ką gi, tai ne ką prasčiau, negu jis pats būtų ją pasmaugęs. Jis 
net pajuto įsitempusius rankų raumenis, tarsi jos būtų suėmusios 
Raudonai Antrajai kaklą ir jis iš tikrųjų pasiguldęs ją smaugtų. Tikrai 
verta padaryti įrėžą revolverio rankenoje, - tarė jis sau mąstydamas it 
koks ginklu besišvaistantis senųjų Vakarų kaubojus. 

Mirtis panaši į tiesą - ji atsako į klausimus. 

Jis tarė sau pasistengti neužmiršti įtraukti šitą mintį į kitą savo 
knygos skyrių. Galimas daiktas, jis pagrįstai galės priskirti jos nužu- 
dymą prie dviejų kitų. Jis apsvarstė šią galimybę ir suprato, kad ne- 
seniai tūžo visai be reikalo. Skaitytojus intriguos mintis, kad galėjau 
privesti ją iki savižudybės. Tai juos sukrės. Kaip visiems tiems vairuoto- 
jams, sumažinantiems greitį ant tilto pasižiūrėti, ar ko nors nepastebės, 
skaitytojams rūpės, kas atsitiks toliau. Jie ims labiau nerimauti dėl Rau- 
donos Pirmosios ir Raudonos Trečiosios. Kita vertus, bus kiek lengviau 
tvarkyti paskutines gyvų likusių Raudonų dienas, nes kelyje į mirtį liks 
vienu žingsniu mažiau. 

Didelis Piktas Vilkas apsidairė kaip žurnalistas, renkantis me- 
džiagą straipsniui, kurį turi parašyti iki nustatyto termino. Įsidėmėjo 
upėje besidarbuojančius policininkus, suskaičiavo nuo tilto juos 
stebinčius žioplius, atkreipė dėmesį į televizijos naujienų komandą, 
besikraunančią kameras ir garso aparatūrą - besirengiančią važiuoti 
filmuoti kokio svarbesnio ir įspūdingesnio įvykio. Jis nusišypsojo. Jie 
nežino, - pamanė Vilkas, - kad šis įvykis, velniai rautų, kur kas svarbes- 
nis už visus kitus šiose apylinkėse. 

Ir sukūriau jį aš vienas. 

Vilkas nusprendė duoti policininkams upėje dar pusvalandį - bet 
ne daugiau - ištraukti Raudoną Antrąją iš tamsių vandenų. Jis pato- 

giai įsitaisė ir ėmė laukti atsakymų, kurių iš tikrųjų nesitikėjo gauti iš 
savo stebėjimo taško aukštai virš upės. 


Direktorius stovėdamas tarpduryje vos pastebimai šypsojosi Didelio 
Pikto Vilko Žmonai. Atrodė sunerimęs — apie tai bylojo švelnus jo 
balsas ir sulenkta nugara. 

— Ar skaitėt merginų krepšinio komandos trenerio pranešimą? 
Kelionė atgal į mokyklą buvo įdomi, - tarė jis kraipydamas galvą. 

Vilkienė pradėjo skaityti vieno puslapio pranešimą, trenerio 
elektroniniu paštu atsiųstą direktoriui. Jame jis trumpai išdėstė, dėl 
kokių priežasčių komanda po pergalės pavėlavo grįžti į mokyklą. Jai 
susidarė neabejotinas įspūdis, kad treneris mieliau būtų rašęs apie 
laimėtas rungtynes, o ne apie tai, kas nutiko paskui. Pranešime ne- 
buvo užsiminta apie tai, kad Džordanos matyta savižudė buvo rau- 
donplaukė ar kad moksleivė auką pažinojo. Ar kad jiedvi būtų kaip 
nors susijusios. 

Ji linktelėjo direktoriui parodydama, kad baigė skaityti. 

— Džordanai Elis kita pamoka - istorijos. Prašyčiau nusiųsti is- 
torijos mokytojui pranešimą elektroniniu paštu — tegul paprašo jos 
prieš pietus užeiti į mano kabinetą. 

- Bus padaryta, - žvaliai atsakė Didelio Pikto Vilko Žmona. 

Kiek pagalvojęs direktorius pridūrė: 

— Parašykit jam, kad ji būtinai turi čia ateiti. 

Vilkienė surinko žinutes kompiuteriu, jas išsiuntusi ekrane pažiū- 
rėjo į Džordanos tvarkaraštį, tada žvilgtelėjo į laikrodį ant sienos ir 
spėjo, kad moksleivė įeis pro raštinės duris lygiai vienuoliktą. 

Apsiriko dviem minutėmis. 

Atrodė, kad Džordana kažkur skuba ir yra išsiblaškiusi. Didelio 
Pikto Vilko Žmona nutaisė kiek tik įmanoma užjaučiančią išraišką ir 


be galo supratingą balsą. 

— Brangute, vakar vakare tau tikriausiai buvo neapsakomai baisu. 
Net negaliu įsivaizduoti, kaip turėjai išsigąsti. Tas potyris tau turėjo 
būti siaubingas. Ir labai liūdnas. 

— Man viskas gerai, - glaustai atsakė Džordana. - Jis kabinete? 

Ji parodė į kabineto duris. 

- Jis laukia tavęs, balandėle. Eik nieko nelaukdama. 

Vilkienė pajuto, kad širdis ima plakti tankiau. Iki tol ji nesuvokė, 
kaip įdomu jai bus atsidurti taip arti Džordanos - žinant, kad ji 
žmogžudystės aukos prototipas knygoje. Staiga ji pajuto energijos 
antplūdį - lyg staiga būtų įtraukta į saldžių paslapčių verpetą. Į niū- 
rius Džordanos atsakymus ir tingią, niekinančią laikyseną Didelio 
Pikto Vilko Žmona sureagavo vos pastebimu galvos linktelėjimu - ji 
viską suprantanti. Jinai tobula, - pamanė. - Nieko nuostabaus, kad jis 
ją pasirinko. Staiga ji pamatė šimtus priežasčių, kodėl reikėtų nužu- 
dyti Džordaną. 

Nužudyk ją, - paragino Vilkienė. - Knygos puslapiuose. Jai šiek tiek 
drebėjo rankos, visa virpėjo nuo saldžios intrigos. Įspūdis toks, lyg bū- 
čiau atsidūrusi savo pačios niekam nerodomame romane. Didelio Pikto 
Vilko Žmona pasijuto slystanti - grimztanti į pasaulį, kuriame staiga 
išsitrynė riba tarp tikrovės ir pramano. Ar panyranti į šiltą, raminan- 
čią vonią. 

Džordana praėjo pro jos stalą. Stebėdama ją iš užpakalio, Vil- 
kienė staiga pamatė, kad kiekviename moksleivės žingsnyje atsi- 
spindi pasipūtimas, savanaudiškumas, bendraamžių atstūmimas ir 
šlykštumas. 

Didelio Pikto Vilko Žmona ėmė kvėpuoti negiliai, jai norėjosi 
nusikvatoti. Pojūtis buvo šiek tiek panašus, tarsi kas būtų atskleidęs 
jai nuostabią didžiulę paslaptį. Staiga vaizduotėje ji pamatė visą ra- 
šymo procesą - kaip egocentriška turtinga mergina virsta knygos 
veikėja. Visai lyg savo akimis matyčiau pasaulio sukūrimą, - pamanė, 
nors prisipažino šiek tiek perdedanti. 


276 


TRYS RAUDONOS 


Ji staiga atsistojo ir nusekė paskui Džordaną į direktoriaus kabi- 
netą. Džordanai atsisėdus ant kėdės priešais direktorių, Vilkienė žva- 
liai tarė: 

— Nepamirškite apie telefoninę konferenciją su kontrolės grupe. 

Konferencija turėjo vykti gerokai vėliau, bet Didelio Pikto Vilko 
Žmona gavo dingstį palikti duris praviras; ji spėjo, kad to nepastebės 
nei direktorius, nei Džordana. 

Gamybos asistentė, - pamanė ji. - Gera gamybos asistentė klausosi 
visko. Esu kur kas daugiau negu sekretorė. 

Vilkienė grįžo prie savo stalo, pakreipė galvą klausytis ir pasidėjo 
priešais save bloknotą, kad galėtų užsirašinėti. 

Pirmiausia ji nugirdo Džordaną sakant: 

— Klausykit, man viskas gerai. Man nereikia kalbėtis su niekuo, 
juolab su kokiu sentimentaliu psichologu. Jaučiuosi gerai. 

Merginos balsas atrodė piktas ir kupinas paniekos. 

— Suprantu, Džordana, - iš lėto atsakė direktorius, - bet tokie trau- 
muojantys incidentai turi ir nematomų padarinių. Kai pamatai mo- 
terį nusižudant, - kaip pamatei tu, - negali numoti į tai ranka, ir tiek. 

— Man viskas gerai, - užsispyrusiai pakartojo Džordana. 

Jai magėjo žūtbūt ištrūkti iš kabineto. Kiekviena sekundė, kai ji 
buvo atitraukiama nuo tikrosios grėsmės, galėjo kelti pavojų. Ji Ži- 
nojo atokvėpį nuo Didelio Pikto Vilko gaunanti tik krepšinio aikš- 
telėje, kai fizinės pastangos leisdavo jai užsimiršti. Jai norėjosi šaukti 
direktoriui: Ar žinot, velniai rautų, kad darau kai ką gerokai svarbesnio 
negu kuri nors pamoka ar seansas su psichologu, ar dar kas, ką galit įsi- 
vaizduoti savo uždaros privačios mokyklėlės vadovo galvele?! 

Nieko panašaus ji nepasakė. Ji tik pajuto, jog įtampa viduje užsi- 
veržia į mazgą ir ji turi pasakyti reikiamus dalykus, kad galėtų iš čia 
išeiti ir grįžti prie svarbesnio reikalo - išvengti mirties. 

— Ko gero, taip, - kalbėjo direktorius. - Patikėsiu tavo žodžiu. Vis 


dėlto aš reikalauju, kad pasikalbėtum su kokiu nors gydytoju. Jeigu 

taip padarysi ir gydytojas patvirtins, kad tau viskas gerai, tebūnie 
tavo valia. Bet aš noriu, kad pasikalbėtum su profesionalu. Ar bent 
kiek numigai šiąnakt? 

— Taip. Aštuonias valandas. Miegojau kaip kūdikis, - Džordana 
išpyškino šią klišę nelabai įsivaizduodama, kad direktorius ja patikės. 

Šis papurtė galvą. 

— Abejoju, Džordana. 

Jis nepridūrė: „Kodėl tu man meluoji? nors ši mintis sukosi jo 
galvoje. 

Jis padavė jai popieriaus lapuką. 

- Šeštą valandą nueik į Moksleivių sveikatos centrą. Ten tavęs jau 
lauks. 

— Na gerai, gerai, nueisiu - jeigu to norit, - sutiko Džordana. 

— Taip, aš to noriu, bet tu irgi turėtum to norėti, - jis mėgino pa- 
sakyti tai švelnesniu, supratingesniu tonu. 

— Arjau galiu eiti? 

— Taip. - Direktorius atsiduso. - Lygiai šeštą. Jeigu nepasirodysi, 
iš ryto šis pokalbis pasikartos, tik paskui kas nors palydės tave į su- 
sitikimą. 

Džordana įsikišo į kuprinę lapelį su nurodymu nueiti pas gydy- 
tojus, atsistojo ir išėjo, neištarusi daugiau nė žodžio. Direktorius žiū- 
rėjo jai įkandin ir galvojo, kad dar niekada nėra matęs kito žmogaus, 
taip pasiryžusio atsisakyti bet kokios galimybės kaip Džordana. 

Didelio Pikto Vilko Žmona savo kabinete skubėjo užsirašyti 
viską, ką išgirdo. Šeštą vakaro Moksleivių sveikatos centre. Ji atitraukė 
akis nuo savo užrašų Džordanai pradumiant pro šalį, tada pakėlė ra- 

DžoRDANA MATĖ, kaip už lango tirštėja sutemos. Tokiu kampu 
kaip dabar ji regėjo tuščias žaidimų aikšteles, pereinančias į me- 
džių guotus tolumoje - ten prasidėjo žmogaus nepaliesta saugoma 
teritorija. Tai buvo būdinga privačioms Naujosios Anglijos moky- 
kloms. Dažniausiai jos įsikurdavo nuošaliose miškingose vietovėse, 
todėl lankytojams susidarydavo įspūdis, kad niekas neatitraukia 
mokinių dėmesio nuo jose propaguojamo studijų, sporto ir menų 
pasaulio. Džordana žinojo, kad kitoje pusėje - skaisčios šviesos, 
garsi muzika ir gausybė pagundų, dėl kurių moksleiviai nuolatos 
pakliūva į bėdą. 

Ji kantriai laukė, kol psichologė, sėdinti priešais ją prie rašomojo 
stalo, baigs pokalbį su vietos psichiatre, kurios pagrindinė užduotis 
buvo parinkti vaistus nerimo kamuojamiems paaugliams. Jos kalbė- 
josi apie receptą ritalinui, dažniausiai taikomam esant dėmesio trū- 
kumo-hiperaktyvumo sutrikimui. Psichologė, nevalyva prakauli mo- 
teris, tikriausiai vos kokia dešimčia metų vyresnė už Džordaną, bet 
labai besistengianti atrodyti brandesnė, vengė minėti pavardes, nes 
jiedvi girdėjo Džordana. Matyt, buvo kalbama apie naują receptą, 

kurio neturėjo reikėti. Džordana puikiai žinojo, kodėl tam anoni- 
miniam moksleiviui per anksti baigėsi ritalinas: jis kažkiek tablečių 
pardavė arba jos buvo iš jo pavogtos, o gal viena ir kita. Šis psichotro- 
pinis vaistas buvo mėgstamiausias vakarėliuose. 

Kažkas pasismagino, - pamanė Džordana, - o dabar tas vaikinu- 
kas negali susikaupti ir baigti istorijos referato. Jai norėjosi nusijuokti 
iš šios dilemos ir to, kaip apgailėtinai moksleivis stengėsi prikal- 
binti psichologę išrašyti daugiau tablečių. Džordana žinojo, kad 
mokyklos vadovybė kontroliuoja, kiek tablečių vienu metu gali 
turėti kiekvienas mokinys: tik tiek, kad kartą per dieną galėtų su- 
kaupti dėmesį. 

Psichologė pamosikavo ranka, tarsi pabrėždama kažkokią mintį, 
paskui, neatitraukdama ragelio nuo ausies, pamojo į Džordanos 
pusę. Tas gestas turėjo reikšti „truputėlį luktelėk', tad Džordana vėl 
nusisuko į langą. Ji įžiūrėjo savo atspindį jo kampe - blyškų, tarsi čia 
būtų kitos Džordanos atvaizdas. Čia ne Džordana, o Raudona Tre- 
čioji, - nusprendė ji. 

Tą akimirką mergina spėliojo, ar Didelis Piktas Vilkas apsilankė 
Raudonos Antrosios YouTube puslapyje. Ilgai nelaukusi Džordana 
ten nusiuntė dvi žinutes: Ilsėkis ramybėje, Raudona Antroji ir Mes ta- 
vęs ilgėsimės. Tavo draugės Pirmoji ir Trečioji. 

Džordana nežinojo, ar Vilkas žinutes pamatys, bet nusprendė, 
kad jos - gražus gestas. 

Psichologė padėjo ragelį kartodama: „Gerai, gerai, gerai“, atsilošė 
ant kėdės ir nusišypsojo. 

— Na, Džordana, papasakok man, ką matei vakar vakare. 

Veltui laiko negaišta, - dingtelėjo Džordanai. 

- Jeigu gaučiau receptą ritalinui... - pradėjo Džordana. 

Psichologė nusijuokė. 

— Pokalbis buvo labai nuspėjamas, ar ne? 

Džordana linktelėjo. 

— Bet nesėkmingos pastangos iškaulyti psichotropinių vaistų — 
ne tas pats, kas pamatyti, kaip nusižudo moteris, - porino psicho- 
logė. 

Iškart eina prie reikalo, - vėl pamanė Džordana. 

— Po rungtynių mes važiavome atgal į mokyklą. Aš vienintelė žiū- 
rėjau pro langą. Pamačiau, kaip ta moteris užlipa ant tilto aptvaro ir 
nušoka. Ėmiau spiegti. Manau, tai natūrali reakcija. 

Psichologė palinko į priekį, parodydama, kad tikisi išgirsti daugiau. 

Džordana gūžtelėjo pečiais. 

- Juk ne aš ją nužudžiau. 

Bet dabar ji laisva, - toptelėjo Džordanai. Jausmas buvo toks, 
tartum pamačius, kaip kita gauna dovaną, kurios ji pati nepaprastai 
geidė. Ji pavydėjo Raudonai Antrajai. 

Džordana pasimuistė ant kėdės. Psichologė klausinėjo toliau, 
mėgino išsiaiškinti jos jausmus, įspūdžius. Ji neišvengiamai nukreips 
šį pokalbį į vienokią ar kitokią diskusiją apie jos tėvus, pažymius ir 
netikusį požiūrį į mokslus. To laukdama Džordana atsakinėjo kuo 
glausčiau. Ji tenorėjo ištrūkti iš psichologės kabineto patyrusi kuo 
mažiau nuostolių ir vėl imtis savo gyvybės gelbėjimo užduoties. Ji 
buvo pasiruošusi sakyti bet ką, padaryti bet ką ir elgtis kuo tinka- 
miau, kad tik pasiektų šį tikslą. 

Viskas, ką čia sakau, ničnieko nereiškia. Jai net dingtelėjo mintis 
papasakoti psichologei viską. Apie laiškus. Apie vaizdo įrašą. Kaip 
tapo Raudona Trečiąja. Jai atrodė, kad pasakoja anekdotą sau, ir vos 
susilaikė nenusišypsojusi. 

O ką ji padarys? Pamanys, kad išprotėjau. O gal paskambins direk- 
toriui. Jis - gero norintis mulkis, tad paskambins policininkams, kitiems 
gero norintiems mulkiams. Tada Didelis Piktas Vilkas tiesiog dings miške 
ir lauks, kol niekas manęs nebesaugos ir jis galės daryti, ką nori. Gal gau- 
siu metus ar dvejus atokvėpio, bet paskui vėl būsiu Raudona Trečioji. Ži- 
nau, ką jis tada padarys. 

Džordana girdėjo savo atsakymus į psichologės klausimus, bet jai 
visiškai nerūpėjo, ką jai sako. Iš jos lūpų išsprūstantys žodžiai buvo 
neįtikinantys ir visiškai nesusiję su jos vidine būsena. Ji buvo įsitiki- 
nusi, kad grūdinta geležis ir plienas yra jos viduje, saugiai slepiami — 
kol kas, iki to laiko, kai jų išties prireiks. O tai nutiks gana greitai. Di- 
delis Piktas Vilkas - mūsų problema, ir mes pačios ją išspręsime. 

Ji nusišypsojo psichologei, nors šmėstelėjo neaiški mintis, kad 
gal to nereikėtų daryti. Ko gero, greičiausiai ištrūkti iš šio pokal- 
bio ir kabineto galėtų prisipažindama, kad patyrė nedidelę traumą. 
Tada psichologė turėtų ką rašyti pranešime, kurį nusiųs direktoriui, 
ir visi manys atlieką savo pareigas. Trumpai apsvarsčiusi šią mintį, 
Džordana tarė: 

— Kiek bijausi siaubingų košmarų. Vis dar matau, kaip ta moteris 
šoka nuo tilto. Ta akimirka buvo tokia liūdna. Labai nenorėčiau, kad 
mane pačią apimtų toks liūdesys. 

Psichologė linktelėjo ir kažką užsirašė bloknote. Migdomieji, - pa- 
manė Džordana. - Ji išrašys man receptą migdomiesiems - bet ne dau- 
giau kaip porai tablečių, kad negalėčiau nusižudyti. 


Virš įėjimo į Moksleivių sveikatos centrą švietė vienintelė blausi 
lempa, ir Džordana stabtelėjo apsidairyti priešais tvyrančioje tamsoje. 
Centro pastatas buvo nukištas į šalutinę gatvelę vienoje iš rečiau lan- 
komų mokyklos teritorijų, tad Džordana žinojo turėsianti pereiti di- 
delį tamsų plotą, kol pasieks takus, kuriais galbūt eis kiti moksleiviai. 

Susigūžusi nuo sustiprėjusio vėjo, ji nuskubėjo į priekį. 

Nuėjusi vos penkis ar šešis žingsnius, prietemoje, ten, kur didelio 
ąžuolo šakos trynėsi į dabar tuščio mokomojo korpuso užpakalinę 
sieną, pamatė žmogystą. Ji pasijuto lyg išvydusi vaiduoklį. Džordana 
ko nesuklupo ir nepargriuvo. Jai pasirodė, kad per vieną mikrose- 
kundę jos širdis sustojo, paskui vėl ėmė plakti. 

Žmogysta buvo apsirengusi juodai; dalį jos veido dengė šalikas ir 
skrybėlė. Atrodė, kad gyvybe spindi vien jos akys. 

Ji iškėlė ranką ir pamojavo ja tamsoje priešais, tarsi šitaip galėtų 
išblaškyti tą viziją. Žmogysta vis dar nejudėdama ją stebėjo. Ji pa- 
matė, kad vyras lėtai pakelia ranką ir rodo tiesiai į ją. 

— Labas, Raudona Trečioji. 

Balsas atrodė slopus, tarsi vėjelis būtų nešęs jį link jos iš dešimties 
krypčių vienu metu. 

Ji pasijuto prikaustyta, kita vertus, apimta panikos, dėl kurios ati- 
trūko nuo kažkokio ją vietoje laikiusio inkaro. Norėjosi pasileisti te- 
kinai, bet kojos, rodės, sulindo į žemę. Galėjai pamanyti, kad baimė 
supjaustė ją į gabalus, ir, kaip į grindis atsitrenkę gyvsidabrio lašeliai, 
tie Džordanos gabalai dabar laksto į skirtingas puses. Mergina pajuto 
galvoje sukantis prieštaringus nurodymus, bet nė vienas nebuvo jos 
valioje. Jai pasirodė, kad silpnumas keliuose lyg užkratas plinta po 
visą kūną; kilo mintis susmukti ant žemės, susiriesti į embriono pa- 
dėtį ir nieko nedarant laukti. Tai jau vyksta, - toptelėjo jai mintis, 
paskui kita: - Dabar jis mane nužudys! 

Džordana susvirduliavo ir žengtelėjo atatupsta, tarsi gavusi smūgį. 

Žmogysta tartum prasmego storame juodame medžio kamiene. 
Džordanai atrodė, kad ji nebegali sufokusuoti regos, nebeskiria žmo- 
gaus pavidalo nuo prietemos. Pati nepajuto, kaip iškėlė rankas ir iš- 
tiesė prieš veidą, tarsi gindamasi nuo smūgio. 

Prie pat savęs išgirdo keistą garsą. Iš pradžių jo nepažino, bet pas- 
kui suprato, kad tai jos pačios alsavimas — negilus, šiurkštus, perei- 
nantis į vaiko šniurkščiojimą. 

Ji paklaikusi apsidairė, galvodama: Padėkit kas nors!, bet neįstengė 
suformuoti šių žodžių liežuviu bei lūpomis ir jų išrėkti. Ją gaubė vien 
tamsa ir tyla. 

Kai vėl pažiūrėjo į žmogystą, jos nebebuvo. Ji dingo tamsoje it per 
fokusininko pasirodymą scenoje. 

Bėk! - sušuko ji mintyse. 

Džordana nusisuko ir puolė į priekį. Ji sportavo, tad bėgo greitai. 
Jai nekliudė knygų prikrauta kuprinė ar išleistuvių vakaro karalienės 
aukštakulniai, takai nebuvo apledėję. Jos žingsnis ilgėjo; atsitrenk- 
dami į juodą skaldą padai skleidė garsą, primenantį iš toli ataidin- 
čius pistoleto šūvius. Ji skuodė, padėdama rankų judesiais; neviltis 
suteikė jai dar daugiau greičio, bet galvoje buvo vienintelė mintis: 
kad bėga per lėtai. Juto Vilką už nugaros, vis mažinantį juos skiriantį 
atstumą, taukšintį žandikauliais, bandantį įsikibti į ją dantimis. 

Pojūtis, kad jai teliko sekundės gyventi, ją gniuždė. Jai norėjosi 
šaukti, kad tai nesąžininga, kad ji nori gyventi - nenori mirti šią naktį 
čia, mokykloje, kurios nekenčia, apsupta žmonių, kurie nėra jos 
draugai. Ji išstenėjo: „Mama, padėk man!“ nors motinos pagalbos 
nenorėjo, nes ji niekuomet nepadėdavo niekam kitam, tik sau pačiai. 
Jautėsi kaip mažas vaikas, ne ką didesnis už kūdikį, bejėgis, negalintis 
apsiginti, puolęs į paniką, bijantis tamsos, griaustinio ir žaibo, nors 
aplinkui buvo ramu. 

Džordana pajuto, kaip ranka sučiumpa ją iš už nugaros, ir tą pačią 
akimirką suklupo. Rodės, žemė ima suktis, ir ji parblokšta išsidrėbė 
it įgūdžius praradęs slidininkas ir negarsiai suriko. Ji trenkėsi keliu į 
kietą dangą, nusibrozdino delnus. Visą kūną pervėrė skausmas ir ji 
akimirką apsvaigo. Nors kniūbsčia tysojo ant šaltos žemės, jai užteko 
proto persiversti ir spardyti Vilką žinant, kad jis grybštelėjo jai kulną 
ir šitaip pargriovė. Girdėjo save spiegiančią: „Traukis! Traukis nuo 
manęs! bet garsai, rodės, sklinda iš kitur. Viskas atrodė padrika, be 
ryšio, netikra, nežemiška. 

Akys paplūdo ašaromis. Ji nepasidavė - smūgiavo kumščiais, grū- 
mėsi. Veikė visi iki vieno jos kūno raumenys, nedaug trūko, kad trūktų 
sausgyslės, bet ji nepaliovė trankiusi tamsą, iš kurios jai kilo grėsmė. Ji 
juto, kaip jos rankos talžo kailį, kūną po juo ir ją kandžiojančius apnuo- 

ji aiškiai nematė. Džordana pajuto, kaip ją sugriebia ir pakelia, tad ka- 
binosi, draskėsi kiekvienu savo kūno plaušeliu, nes nenorėjo ten mirti. 
Grūmėsi iš visų jėgų. 

Su niekuo. 

Praėjo sekundės, kurios pasirodė Džordanai ilgesnės už bet kurį 
iki šiol išgyventą laiko tarpą - net už rungtynių pabaigą, kai įtampa 
susilieja su laiku, tad viskas tarsi pagreitėja arba sulėtėja, lyg laikinai 
nustojus veikti gamtos dėsniams, - kol Džordana suvokė: Esu visiškai 
viena. 

Jokio Vilko. 

Jokio žudiko. 

Jokios mirties. 

Bent jau kol kas. 

Džordana aukštielninka gulėjo ant šaltos žemės ir juto, kaip karš- 
tis palieka jos kūną. Ji pažiūrėjo į juodą nakties dangų ir pamatė jame 
sumirksint ir įsižiebiant žvaigždes. Ji užsimerkė ir įsiklausė. Ausis pa- 
siekė daugybė pažįstamų garsų: tolumoje padidino greitį automobi- 
lis, bendrabutyje triukšmavo mokiniai, kažkas sugrojo kelias gaidas 
elektrine gitara, jai pritarė raugėjantis saksofonas. Ji kietai užsimerkė, 
bet staiga vėl atsimerkė. 

Žingsniai. 

į kairę. 

Nė gyvos dvasios. 

— Bet juk aš jį girdėjau... - sukuždėjo, tarsi ginčydamasi su savimi. 
Raudona Trečioji galvojo viena, Džordana Elis kita. 

Mergina įdėmiai įsiklausė ir jai pasirodė, kad tolumoje girdi slops- 
tantį vilko kaukimą. Jo negalėjai supainioti su niekuo kitu, bet juk 
tai buvo neįmanoma. Ji žinojo, kad tai veikiausiai haliucinacijos, bet 
garsas atrodė tikras. Įspūdis buvo toks, tartum būtų atsidūrusi kitoje 
eroje, kitame pasaulyje, kuriame saulei nusileidus plėšrūnai laisvai 

klajoja. Ji žinojo gyvenanti šiuolaikiniame, sparčiai pažangą daran- 
čiame pasaulyje, bet tas jos girdėtas vienišas staugsmas aiškiai buvo 
iš visai kitų laikų. Jis buvo ir jo nebuvo. 

Džordana sunkiai atsistojo. Džinsai buvo perplėšti, ant delnų ir 
kelio juto lipnų kraują. Ji puolė dairytis supančioje tamsoje — gal vėl 
pamatys Didelį Piktą Vilką. 

Bet nepamatė nieko, vien įvairių atspalvių juodumą. 

Jusdama, kaip panika atsitraukia, o jos vietą užima poreikis sku- 
bėti, ji vėl pasileido bėgti. Šįsyk - lėčiau, bet ji žinojo turinti kuo grei- 
čiau nusigauti į kokią apšviestą vietą. 


Kai rankinėje suskambo mobilusis, Raudona Pirmoji stovėjo viršuje 
laiptų į savo namo rūsį su padėklu, ant kurio buvo sumuštinis su kum- 
piu ir daržovių mišrainė bei buteliukas vandens. Ji sušuko Raudonai 
Antrajai, laukiančiai jos apačioje, pasislėpusiai nuo smalsių akių. 

Raudona Pirmoji padėjo padėklą ir ištraukė telefoną iš rankinės. 

— Klausau, Džordana, - tarė Karen. 

— Jis buvo čia, visai šalia, laukė manęs ir mane vijosi - bent jau 
man atrodo, kad vijosi - bet aš pasprukau. O gal... nežinau... 

Džordana susijaudinusi berte bėrė žodžius ir juos buvo sunku su- 
prasti. Galop paauglė sumišusi nutilo. 

Tada prašneko šalto proto gydytoja. 

— Ką konkrečiai matei? 

— Buvau Moksleivių sveikatos centre. Direktorius privertė mane 
nueiti pas psichologą, nes pamanė, kad patyriau psichologinę 
traumą, kai pranešiau apie Saros savižudybę... 

— Bet tu žinojai... 

— Taip, be abejo, žinojau, kad jai nieko neatsitiko, nes toks ir buvo 
sumanymas, bet man išėjus iš centro tamsoje tykojo kažkoks vyras. 
Aš jį pamačiau, bet paskui jis dingo... 

— Tu tikra? 

Raudona Trečioji sudvejojo - ji dėl nieko nebuvo tikra. Ji suprato, 
kad baimė sukelia sąmyšį. Taigi ji kalbėjo ne visai sąžiningai. 

— Taip, tikra. Jis mane užkalbino. Girdėjau, kaip jis pavadina mane 
Raudona Trečiąja. Bent jau man atrodo, kad tai girdėjau. 

— Iš kur jis galėjo žinoti, kad esi Sveikatos centre? 

— Nežinau. Gal jis jau anksčiau mane sekė, bet aš nepastebėjau, ir 
patykojo manęs kieme. 

— Aišku, - iš lėto atsakė gydytoja. 

— Karen! - šūktelėjo Džordana. 

— Ką? 

— Aš jaučiuosi be galo vieniša. 

Karen norėjo ją nuraminti, bet į galvą neatėjo jokie žodžiai, kurie 
galėtų padėti. Užtat galvoje sukosi begalė minčių. 

— Tu visiškai tikra, kad tai buvo jis? 

— Taip. Visiškai tikra. 

— Tu nesi viena. Mes visos einam išvien, - tarė Karen, nors ne vi- 
sai tuo tikėjo. - Klausyk, Džordana, nesibaimink. Paskambinsiu tau 
vėliau. 

Ji užvožė telefono dangtelį ir pažiūrėjo į Sarą. 

— Griebk savo daiktus, - tarė ji trumpai ir ryžtingai lyg koks laivo 
kapitonas. - Turim kelias minutes. Vilkas tykojo Džordanos, vadi- 
nasi, šiuo metu jo nėra prie namo. Turim važiuoti. 

- Jai nieko neatsitiko? Gal mums reikėtų ją aplankyti? 

— Ji labai išsigando, bet, manau, atitoks. Turim laikytis plano. Jis 
negali sužinoti, kad tu gyva. Turim ir toliau tave slėpti - kitos išeities 
nėra. 

Sara linktelėjo. Ji teturėjo nedidelį kelioninį krepšį su Karen jai 
paskolintų drabužių pamaina, Karen skreitinuku, kurį ši naudodavo 
ruošdamasi pasirodymams komedijos klube, ir keliais popieriaus 
lapais su informacija apie mirusią moterį Sintijos Harison pavarde. 

Krepšyje gulėjo ir jos velionio vyro revolveris - vienintelė išsaugota 
ankstesnio Saros Loksli gyvenimo dalis. 

Eidamos kuo greičiau, nes abi suprato, kad tą vakarą įvyko kai 
kas, kas turėtų kelti joms baimę, dvi moterys puolė iš namų ir kiemu 
nuskubėjo prie Karen automobilio. Gydytoja įkišo raktelį į degimo 
spynutę ir nuspaudė akceleratoriaus pedalą. Iš po padangų pasipylė 
privažiavimo keliuko žvirgždas. 

— Tave ten priims bet kuriuo metu, - tarė Raudona Pirmoji. - O 
jis nežinos, kur dar ieškoti, net jeigu ką nors ir įtaria. Bent jau būsi 
saugi, kol darysim tai, ką turim padaryti. 

Nei Raudona Pirmoji, nei Raudona Antroji netikėjo visu tuo tvirti- 
nimu. Galbūt, manė abi, nedidelei jų gyvenimo daliai niekas negresia. 

Bet tik ne visam gyvenimui. 


Lauko durys dunkstelėjusios užsidarė. Ji išgirdo, kaip ant vagio pa- 
kimba striukė ir į drabužių spintą krinta batai. 

— Sveika, brangioji. Atsiprašau, kad vėluoju. 

— Nieko baisaus. Vakarienė bus paruošta už poros minučių. 

— Tik užrašysiu keletą pastabų ir ateisiu. 

— Kaip sekėsi? 

— Puikiai. Tiesiog puikiai. Kaip tu ir sakei, ji nuėjo pas gydyto- 
jus. Mačiau ją įeinančią į vidų. Viskas buvo nuostabu, dievaži. Tokia 
scena labai pravers knygoje. Gaila, negalėjau įeiti į kabinetą kartu su 
ja ir klausytis. Nieko baisaus — tą dalį lengvai galiu sukurti. Iškloti 
paauglių kalbą popieriuje - nelengva užduotis. Velniai rautų, taip yra 
nuo tada, kai Selindžeris, galima sakyti, davė pradžią visam žanrui. 
Bet dėl tokių smulkmenų pasakojimas tampa gyvas, kai aš viską su- 
dedu į daiktą. Tikrai esu skolingas tau paslaugą. 

Didelio Pikto Vilko Žmona pajuto pasitenkinimo antplūdį. 
Skambindama vyrui ji nebuvo tikra, ar jis norės sužinoti apie Džor- 

danos apsilankymą pas gydytojus. Dabar ji pasijuto išties dalyvau- 
janti kūrybos procese. 

— Kaip tik to tikėjausi. Todėl ir paskambinau. Jeigu esi skolingas 
man paslaugą, gal šįvakar suplausi lėkštes? 

Vilkas pabučiavo žmoną į skruostą, paskui įgnybo į užpakalį; Vil- 
kienė cyptelėjo iš malonumo ir neva pasipiktinusi pliaukštelėjo jam 
per ranką. 

— Gerai. Mielai. 

Abu nusijuokė. 

— Aš tik užrašysiu keletą minčių kitam skyriui, nusiplausiu rankas 
ir galėsiu valgyti. Man žarna žarną ryja. 

Vilkas nustebo, kaip išalko. Pabuvęs taip arti Raudonos Trečio- 
sios — nors vos kelias akimirkas - jis pasijuto alkanas kaip šuo. Kita 
vertus, pajuto geismą; kilo baisiausias noras griebti žmoną ir nuplėšti 
jai drabužius. Jis stebėjosi savo jausmų stiprumu. Aistra ir mirtis eina 
ranka rankon, - suvokė. 

— Ar leisi man netrukus paskaityti daugiau? 

Jis nusišypsojo. 

— Greitai. Kai pasistūmėsiu arčiau pabaigos. 
stovinčią priešais viryklę ir maišančią puode ant lėtos ugnies ver- 
dančius ryžius. Ji kažką niūniavo, ir jis mėgino suprasti, kokia čia 
melodija. Ji atrodė pažįstama ir jam visai nedaug trūko, kad prisi- 
mintų - tereikėjo išgirsti dar kelias gaidas. Vilkas apsidairė. Dviem 
paruoštas stalas, iš orkaitės sklinda kepamos vištos kvapas. Jis mė- 
gavosi tiesiog neapsakomu viso to paprastumu. Štai kodėl žudymas 
yra toks nepaprastas, - suvokė. - Vieną minutę sėdi lakūno kabinoje, 
darai įprastus, visiškai kasdienius dalykus - tikrini prietaisus ir siste- 
mas kaip milijoną kartų iki tol, kitą pasileidi pakilimo taku ir didini 
greitį, kol lėktuvas pakyla kaskart į kažką visiškai skirtingą. Išsivaduoji 
iš visų žemiškų saitų. 

Didelio Pikto Vilko Žmona pabarbeno didelį medinį šaukštą į 
puodo kraštą. Kaip būgnininkas, besistengiantis įvaldyti sunkiai pa- 
gaunamą taktą, ji suvokė, kad jos gyvenimo ritmas paslaptingai, bet 
visai maloniai pasikeitė. Rašymas, žudymas ir meilė, - pamanė. - Iš 
esmės jie niekuo nesiskiria - tiesiog skirtingi to paties audeklo dygsniai. 
Ji šaukšto rankena patrankė per puodo kraštą pažįstama seka: pam, 
pam, pam param - garsųjį Badžio Holio dainos „Neblėsta“ foninio 


vokalo punktyrą. 

das, skaitė kiekvieną vietos laikraščio žodį, net susigavo vietinę radijo 
stotį tikėdamasis išgirsti kokį atsitiktinį komentarą — gal pavyks suži- 
noti, kur yra Raudona Antroji. Jis lyg atlikdamas pareigą dažnai prava- 
žiuodavo pro savižudybės vietą pasižiūrėti, ar policija rado skenduolę, 
ir įsiuto, kai paieška buvo nutraukta. Tai nereiškė, kad ji neguli upės 
dugne - tiesiog jis gerai nežinojo. Jis keikė farus ir laikė juos nekom- 
petentingais. Jam reikėjo atsakymų, o juos pateikti turėjo jie. 

Antrą vakarą po to, kai pasekė Raudoną Trečiąją, išėjusią iš Moks- 
leivių sveikatos centro - tai buvo gardžiausia visos šios istorijos da- 
lis, — jis valandą vaikščiojo po Raudonos Antrosios kvartalą ir nu- 
sivylė. Šviesos jos name nedegė ne tik tą vakarą, bet apskritai nuo 
tada, kai ji tariamai nušoko nuo tilto, ir jis nematė visiškai jokių gyvų 
žmonių ženklų, išskyrus puokštę baltų gėlių, kažkieno padėtą prie 
lauko durų. Gėlės jau buvo pradėjusios vysti. 

Stoviniuodamas gatvėje priešais jos namus, jis suvokė, kad jam 
nebereikia slėptis nuo jos. Buvo aišku, kad čia jos nebėra. 

Jis pyko, jautėsi apgautas. 


JOHN KATZENBACH 


Išvakarėse jis patyliukais užsidarė nuo žmonos savo kabinete. Ten 
patikrino išsamią Raudonos Antrosios bylą antrą, paskui ir trečią 
kartą. Iš surinktos medžiagos nebuvo matyti, kad kas nors - tolimas 
giminaitis ar ne itin artima draugė - būtų galėjęs ją priimti pas save ir 
paslėpti nuo jo. Jis keikė save, įsivaizduodamas, kad kažkaip pražiop- 
sojo kokią nors sąsają. 

Bet tada jis prisiminė kapą su dviem vardais ant paminklinio 
akmens, dabar laukiantį trečio. Tie du vardai ir buvo pagrindinė 
priežastis, dėl kurios ji buvo pasirinkta Raudona Antrąja. Ji niekados, 
nieku gyvu jų nepaliks. Ji negali to padaryti. Prie jų atsigulti ji gali tik 
dviem būdais: per mane ar per tą prakeiktą tiltą per tą prakeiktą upę. 

Tai skaudino Didelį Piktą Vilką. Jis tarėsi buvęs toks gudrus, kad 
privesiąs ją tik prie noro nusižudyti slenksčio. Tada jam pasirodžius 
šalia ji beveik su dėkingumu būtų pasitikusi mirtį. 

Jis žinojo, kad tuos dalykus bus sunku aprašyti. Jo skaitytojai no- 
rės žinoti kiekvieną jo žengtą žingsnį. Norės patirti tą pačią įtampą, 
kurią patyrė Raudona Antroji, norės būti priversti rinktis iš tų pačių 
dviejų galimybių kaip ji - mirti vienaip ar mirti kitaip. 

Visuomet galvok apie skaitytojus, - priminė jis sau. 

Tikrino Raudoną Pirmąją kaip iki tol. Rodės, ji laikosi vis tos pa- 
čios nusistovėjusios tvarkos - kaip jis ir įtarė. Nors Raudonos Antro- 
sios mirtis turėjo ją baisiai išgąsdinti, gydytoja, rodės, apsimeta, kad 
viskas po senovei ir todėl jaučiasi saugi. Ji nebesilankė komedijos klu- 
buose ir net vogčiomis nesutraukdavo dūmo automobilių aikštelėje. 
Tokia išsigandusi, kad net nesimėgauja žalingu įpročiu, - pamanė Vilkas. 
Darbą pradėdavo anksti, baigdavo vėlai ir važiuodavo tiesiai namo. Tai 
jam patiko. Ir jis nemanė, kad Raudona Trečioji bėgs. Tai viena iš di- 
džiųjų gresiančios mirties paslapčių, - svarstė jis spoksodamas į tamsų 
Raudonos Antrosios namą. — Sveikas protas mums sako, kad bėgsime, 
slėpsimės, kreipsimės pagalbos į draugus ar kažkaip imsimės priemonių iš- 
vengti pavojaus, bet nieko panašaus nedarome. Atstumui tarp medžiotojo 


292 


TRYS RAUDONOS 


ir medžiojamojo mažėjant, viena pusė labiau susikaupia, įgauna daugiau 
meistriškumo ir gerokai daugiau ryžto, kita tampa vis bejėgiškesnė, nebesu- 
geba aiškiai mąstyti. Jos pasaulis ima nepaliaujamai trauktis. 

Jis prisiminė per kanalą Discovery matytus filmus apie antilopes 
medžiojančius liūtus ar šiaurinių elnių tykančius vilkus. Medžioja- 
mieji apimti panikos pametę galvas blaškosi, nesugeba valdytis. Me- 
džiotojas veikia labai tikslingai ir atkerta aukai visus pabėgimo ke- 
lius. Jis ryžtingas. Tiesmukas. Vilkas manė irgi toks esąs. Jam reikės 
pabrėžti šį momentą knygoje. 

Jam atėjo į galvą keista mintis: Liūtų patinai medžioti leidžia pa- 
telėms, bet pirmi puola ėsti grobį. Jis pagalvojo, ar tarp vilkų tokia pat 
tvarka. Vargu. Mes nesam tinginiai. 

Vilkas paskutinį kartą vogčiomis žvilgtelėjo į Raudonos Antrosios 
namą. Jis abejojo čia grįšiąs dar kartą — bet tą pačią akimirką pajuto, 
kad vos gali atsiplėšti iš čia. Jis prisiminė, kokį malonumą patirdavo 
pravažiuodamas pro Raudonos Antrosios namus, šnipinėdamas ją iš- 
tisas savaites ir net mėnesius. Jam buvo sunku patikėti, kad ši stadija 
baigėsi. Atėjo metas grįžti namo, bet jis negalėjo atsikratyti pojūčio, 
kad kažko trūksta. Jis vylėsi, kad nužudydamas Raudoną Pirmąją ir 
Raudoną Trečiąją patirs trokštamą pasitenkinimą, bet pirmą kartą jam 
pasidarė neramu. Jis šliureno šaligatviu kaip koks kriošė, eisena tapo 
sunkesnė. Eidamas atgal prie savo automobilio, panosėje bambėjo: 
„Velniškai sunkiai dirbi, staiga kažkas atsitinka ir viską tau sušika.“ 

Mintyse liepė taip savęs nesmerkti - juk visa kita vyko, kaip su- 
planuota. Jis netiksliai pacitavo poetą: „Net kruopščiausiai apgalvoti 
pelių ir žmonių planai dažnai nepavyksta.“ 

Didelis Piktas Vilkas sušnarpštė, paskui nusijuokė. Lankstumas, — 
priminė sau. Jam reikės parašyti keletą puslapių apie būtinybę būti 
lanksčiam. Būk pasiruošęs netikėtumams. Kad ir kaip gerai viskas klostosi, 
visada būk pasiruošęs staigioms permainoms. Tokioms kaip šuolis nuo tilto. 

Parsigavęs iki automobilio, susmuko už vairo, lyg būtų išsekęs. 

— Mums teliko kelios dienos, - tarė balsu. Jam patiko įtaigus jo 
paties balsas. Pradėjęs važiuoti, ėmė galvoti apie ginklus ir vietas. 
Nusprendė, kad jam derėtų padalyti rankraštį į dvi dalis: Medžioklė 


ir Žudymas. 


Karen labai rimta sėdėjo priešais laidotuvių organizatorių. 

— Prašymas neįprastas, - dvejodamas tarė šis, - bet patenkinti jį 
įmanoma. 

Kabinetas, kaip ir derėjo, buvo niūrus - daug tamsaus medžio, pri- 
temdyti langai, neleidžiantys patekti į vidų per daug šviesos. Organi- 
zatorius buvo kresnas plikis trumpais, storais pirštais. Net su niūriu 
juodu kostiumu atrodė draugiškas. Tvirtas rankos paspaudimas, šilta 
šypsena, entuziastingas balsas, kai kalbama apie mirtį, - apibendrino 
Karen. Ji tikėjosi, kad jis bus toks, kaip visi įsivaizduoja šios profe- 
sijos atstovus: aukštas, išbalęs kaip lavonas palaižūnas sodriu balsu. 

— Susibūrimas būtų visai nedidelis, - aiškino Karen. - Deja, po 
nelaimingo atsitikimo, per kurį ji tapo našle, Sara nustojo bendrauti 
beveik su visais. Ji buvo labai atsiskyrusi ir vieniša. Bet tai nereiškia, 
kad neliko draugų, kurie nori atiduoti jai pagarbą. Galbūt dar kai ku- 
rie mokytojai, su kuriais ji dirbo, ar kai kurie velionio vyro bendra- 
darbiai iš ugniagesių stoties. 

— Taip, logiška, - pritarė laidotuvių organizatorius. - O artimieji? 

— Deja, jie labai išsibarstę. Ji buvo vienturtė, o jos tėvai mirę, - pa- 
melavo Karen. - O pusbroliai ir pusseserės nenori susitaikyti su jos 
mirtimi. Nors gal jiems nė motais. 

Karen vengė žodžio „savižudybė, nes žinojo, kad pašnekovas taip 
pat jo vengtų. 

— Labai gaila, - atsakė šis, bet jo balsas leido suprasti priešinga: 
kad tai kur kas lengvina padėtį. 


— Galvojau surengti savo namuose nedidelį uždarą susitikimą, - 

kalbėjo toliau Karen. — Pasipasakoti, kaip mylėjome velionę, bet 
man tai pasirodė pernelyg kasdieniška. 

Ji žinojo, kad šis variantas organizatoriui nepatiktų. 

— Ne, ne, kur kas geriau bažnyčioje ar kurioje nors nedidelėje 
mūsų salėje. Pastebėjau, kad žmonės, su kuriais draugystė tarsi jau 
buvo nutrūkusi, dažnai nustemba pamatę, kiek gedėtojų susirenka. 

Tiksliau, nustebtų, jei nebūtų negyvi, - pamanė Karen. 

— Šventa tiesa, — atsakė ji. O jeigu viskas vyktų mano namuose, jūsų 
firma neuždirbtų nė skatiko. - Ar galite parodyti man, kokias patalpas 
turite? 

— Be abejo, - šypsodamas atsakė organizatorius. - Jei leisite, pasi- 
imsiu planuojamų renginių knygą. 

Jis nusivedė Karen siauru, storais kilimais išklotu, niūriais pilkš- 
vais atspalviais išdažytu koridoriumi. Jis stabtelėjo priešais dvivė- 
res duris su lentele, ant kurios buvo parašyta AMŽINO POILSIO 
KAMBARYS. 

— Karsto nebus? 

— Ne, - atsakė Karen. - Policija dar nerado jos kūno - ir vargu ar 
kada nors ras. Aš nusprendžiau tik išdėlioti gėles aplink nuotraukų 
montažą. 

Jis linktelėjo. 

— Būtų labai gražu. 

Karen susidarė įspūdis, kad jeigu būtų pasakiusi: „Noriu parodyti 
savo darbo pornografinių filmų , jis būtų atsakęs: „Būtų labai gražu. 

Organizatorius atidarė jai duris. 

Kambarys buvo nedidelis, sa kokiomis penkiomis dešimtimis kė- 
džių. Iš sienose įmontuotų garsiakalbių sklido tyli laidotuvėms tinka- 
ma vargonų muzika. Kampuose stovėjo vazos gėlėms. Visa aplinka at- 
rodė aiškiai dirbtinė, bedvasė. Karen nusprendė, kad salė tiks idealiai. 

— Čia gražu, - tarė ji, o pati pagalvojo: Jei Vilkui pavyktų mane nu- 
žudyti, negalėčiau įsivaizduoti šlykštesnės vietos gulėti pašarvotai. Die- 

vuliau, jeigu jis laimės, tikiuosi, kas nors paguldys mane ant scenos ir pa- 
prašys kiekvieno apygardos komiko užsukti ir papasakoti šlykščiausius, 
nešvankiausius, užgauliausius juokelius, kokius tik gali, kad visi galėtų 
mano dėka smagiai pasijuokti. 

— Gražios užuolaidos, - tarė ji rodydama į patalpos galą. 

Jos buvo iš netikro šilko. 

— Taip, - sutiko organizatorius. - Už jų - nedidelis kambarys. 
Kartais artimieji nori daugiau privatumo. 

— Be abejo, - atsakė Karen. 

Ji nusprendė, kad užuolaidos idealiai tiks tam, ką ji sumanė. 


Mokyklos autobusiukui sustojus prekybos centro automobilių aikšte- 
lėje, Raudona Trečioji, kaip ir Didelis Piktas Vilkas, galvojo apie ginklus. 

— Taigi turite dvi valandas. Pasižiūrėkit į laikrodžius, - paragino 
jaunas mokytojas atidarydamas duris ir išleisdamas gerą dešimtį į au- 
tobusiuką susigrūdusių moksleivių. - Ir laikykitės išvien. Kiekvienas 
susiraskite draugelį ir eikit visur kartu. Žiūrėkit, kad nė vienas nepa- 
kliūtumėt į bėdą. 

Mokykla reguliariai veždavo mokinius į prekybos centrą apsipirkti. 
Džordana į tas ekskursijas užsirašydavo labai retai. Jai ne itin patiko 
skaisčios šviesos ir visur sklindanti įrašyta muzika, nemėgo apžiūrinėti 
vitrinas ar matuotis neva madingus pigius drabužius paaugliams. 

Mokinių vadovas - ketvirtą dešimtį pradėjęs geografijos moky- 
tojas - nusipirks pasakiškai brangų puodelį kavos ir įsitaisys atviroje 
kavinėje, kur galės skaitydamas laukti, kol praeis dvi valandos. Pa- 
grindinė jo užduotis buvo žiūrėti, kad nė vienas moksleivis nedingtų 
ir kad nebūtų pažeistos mokyklos ar prekybos centro taisyklės. 

Džordana buvo kuo rimčiausiai nusiteikusi pažeisti labai svarbią 
taisyklę. 

Kišenėje ji turėjo vieną iš Raudonos Pirmosios kredito kortelių ir 

nurodymus, ką konkrečiai pirkti. Laiko ji turėjo mažai - ne vien to- 
dėl, kad mokytojas nustatė, kada jie turi baigti apsipirkimą: Džordana 
žinojo, kad vėliau tą vakarą Karen paskambins į banką ir praneš, kad 
kredito kortelė dingo ar buvo pavogta, ir paprašys sąskaitą uždaryti. 

Pirmiausia Džordana užėjo į elektronikos parduotuvę. Vaizdo 
kamera, kurią jai stengėsi įbrukti pardavėjas, buvo kiek didesnė už 
mobilųjį telefoną ir ją galėjai valdyti viena ranka. Ji turėjo priedą — 
plačiakampį objektyvą; Džordana nusprendė, kad jis gali praversti. 
Pardavėjas be kalbų priėmė Raudonos Pirmosios kredito kortelę. 

Kito savo žingsnio paauglė nebuvo aptarusi su Karen, todėl jei- 
dama į drabužių parduotuvę jautėsi kiek prasikaltusi. Parduotuvė 
buvo iš brangiųjų, čia apsipirkdavo jauni teisininkai, gydytojai, dės- 
tytojai ir kitų profesijų atstovai. Ji priėjo tiesiai prie lentynų su per 
brangiais kašmyro megztiniais ir išsirinko jai patinkantį - savo dy- 
džio juodą, aukšta atlenkiama apykakle. Ji priėjo prie kasos, kur už 
aparato sėdėjo ne ką už ją vyresnė mergina. 

— Dovana mamai, - dirbtinai šypsodamasi tarė Džordana. 

Kasininkė perbraukė kredito kortelę per skaitytuvą ir paklausė: 

— Ar norėtumėte dėžės jam įsidėti? 

— Taip, - atsakė Džordana. 

Ji buvo numačiusi šią smulkmeną: prekybos centro parduotuvės 
pačios nebededa prekių į dėžes. Taigi mergina tiesiog įdėjo sulanks- 
tytą kartoninę dėžę ir megztinį į popierinį maišą, papuoštą parduo- 
tuvės logotipu. 

Džordana pasirašė kvitą keverzone, mėgdžiojančia Karen parašą. 
Žvilgtelėjo į laikrodį - reikia skubėti. 

Kanceliarinių prekių parduotuvėje nusipirko sveikinimo gimta- 
dienio proga atviruką su voku, akį rėžiančio sidabrinio vyniojamojo 
popieriaus, kaspino ir lipniosios juostos, tada patraukė į sporto pre- 
kių parduotuvę. Pro iškabintus firmų Nike, Adidas ir Under Armour 
marškinėlius bei manekenus, aprengtus naujausiais bėgioti skirtais 

apdarais, Džordana nuėjo tiesiai prie medžioklės ir žūklės prekių. 
Pusamžis pardavėjas tūnojo tarp maskuojamosios spalvos drabužių, 
meškerykočių, blizgių, gelbėjimosi liemenių ir baidarininkų šalmų. 

— Sveiki, - žvaliai šūktelėjo Džordana. - Ar galite man padėti? 

Pardavėjas nustojo lipdęs etiketes su kaina prie lankų ir strėlių. 
Džordana matė, kad jis iškart nusprendė, jog ji neverta dėmesio. Pa- 
prastai paauglius domindavo vien sportbačiai ir iPod ausinukės. 

— Mano tėtis - prisiekęs medžiotojas ir žvejys, - juokdamasi tarė 
Džordana. - Noriu nupirkti jam dovaną gimtadienio proga. 

— Kokią? - paklausė pardavėjas. 

- Jis mėgsta parvežti į namus vakarienei šviežios žuvies, - atsakė 
paauglė. - Jis vežiojasi valtį. 

Džordanos tėvas buvo Volstrito investicijų bendrovės vadybinin- 
kas. Jos žiniomis, jis nė karto nepraleido nakties gamtoje, o išėjęs iš 
kontoros arčiausiai kaimo būdavo, kai nueidavo papietauti su verslo 
klientais į prancūzų restoraną. Ji parodė į vitriną. 

— Ojeigu ką nors panašaus? Kaip manot, ar jam toks praverstų? 

Pardavėjas pasekė jos žvilgsnį. 

— Kiekvienam žvejui, parnešančiam laimikį namo, toks būtinas. 
Šitie labai geri. Aukščiausios kokybės. Brangoki, bet galiu lažintis, 
kad jam patiktų. 

Džordana linktelėjo. 

— Tada aš perku vieną. 

Pardavėjas paėmė iš vitrinos žuvies filė peilį penkiolikos centi- 
metrų ašmenimis. 

- Peiliai švediški. Gamintojas garantuoja, kad jų nereikės nė karto 
galąsti per visą naudojimo laiką. 

Džordana pasigrožėjo siaura lenkta geležte ir juodomis kriauno- 
mis. Kaip skustuvas, - pamanė. 

Ji turėjo nedaug laiko, iki geografijos mokytojas pradės rinkti mo- 
kinius prieš kelionę atgal į mokyklą, tad nuskubėjo į moterų tualetą 

antrame aukšte nusprendusi, kad čia bus mažiau žmonių negu di- 
desniuose tualetuose prie atviros kavinės. Ji įėjo vidun ir lengviau 
atsiduso pamačiusi, kad, be jos, nieko daugiau nėra. 

Ji išlupo peilį iš plastikinės pakuotės, nutraukė nuo geležtės odinį 
dėklą. Tada paėmė popierinę servetėlę ir lengvai ją perpjovė. Paskui 
it kokia fechtuotoja ėmė juo švytruoti. Tiks, - nusprendė, atsargiai 
įkišo peilį tarp kašmyro megztinio klosčių, o megztinį įdėjo į par- 
duotuvėje gautą kartoninę dėžę. Tuomet paskubomis apsuko dėžę 
tuo ryškiaspalviu vyniojamuoju popieriumi, aprišo kaspinu ir apkli- 
javo juosta. Atviruke parašė: „Su gimtadieniu, mamyte! Tikiuosi, jis 
tau tiks. Su meile - Džordana“ Atviruką įdėjo į voką ir prilipdė prie 
paketo. 

Mokyklos vadovybė neleido moksleiviams turėti kokių nors 
ginklų, bet Džordana žinojo, kad ginklo jai reikia. Ji nesiruošė siųsti 
megztinio motinai, juolab kad jos gimtadienis bus po daugelio mė- 
nesių. Tačiau joks jaunas mokytojas nepaprašys jos išvynioti šitokį 
paketą, o jeigu ir paprašys, tik mes akį į megztinį ir nečiupinės, ar 
jame nėra dar ko nors. 

Džordanai dingtelėjo, ar Vilkas toks pat geras kontrabandininkas 
kaip ji. 

Ji mėgino įsivaizduoti suvaranti peilį jam į širdį. Durk po krūtin- 
kauliu, - mokė save. - Būk negailestinga. Smeik visu savo svoriu, įdėk 
į dūrį visas, kiek tik turi, jėgas ir nedvejok. Nudėk jį, kol jis nenudėjo 
tavęs. Mintis, kad nustebins Didelį Piktą Vilką tokiu mirtinu gin- 
klu kaip žuvies filė peilis, kėlė jai saugumo pojūtį, nors kai įsivaiz- 
duodavo susidūrimą su Vilku, šis visada būdavo prastai pasiruošęs 
ir jos malonėje. Be to, kai mintyse regėdavo, kaip juodu susitinka 
akis į akį, Vilkas niekada neturėdavo pistoleto, peilio ar kokio kito 
ginklo. 


Džordana nenumanė, kaip jį įveiks, tik žinojo, kad turi rasti būdą. 

Labai greitai Sara pastebėjo, kad „Saugioje erdvėje“ žmonių savaime 
suprantamais laikomų įstatymų yra visiškai nepaisoma. Jai tai patiko. 
Ji buvo tikra, kad ateinančiomis dienomis ir pati kai kurių nepaisys. 

Pavyzdžiui, kai ji palinkusi prie skreitinuko ėmė kurti naują ta- 
patybę iš Raudonos Pirmosios parūpintos informacijos apie Sintiją 
Harison, manė turėsianti laikyti paslaptyje tai, ką daro, bet sužinojo, 
kad moterų centro darbuotojos geba meistriškai kurti visiškai naują 
žmogų iš elektroninių garų. 

Centro direktorė jai pasakė, kad ji ne pirma skriaudžiama ir mu- 
šama moteris, kuriai lengviausia išeitis — tiesiog tapti kita. Vietos 
policija žinojo apie šią šalutinę „Saugios erdvės“ veiklą, bet nė ne- 
mėgino jos nutraukti. Su policininkais buvo susitarta: jie žiūrės pro 
pirštus, jei moteris stengsis netapti auka. 

Pirma centro paskirtis buvo paslėpti moterį. 

Antra - ją apsaugoti. 

Labai greitai centro darbuotojos padėjo jai gauti velionės gimimo 
liudijimą iš miestelio, kuriame Sintija Harison gimė, paskui joms pa- 
vyko neteisėtai patvirtinti jį notaro kontoroje, taigi jis stebuklingai 
tapo oficialus. Buvo kreiptasi dėl naujos socialinio draudimo korte- 
lės ir, pasitelkus į pagalbą nedidelį kompiuterinį fokusą, buvo pradėti 
žygiai gauti kitą vairuotojo pažymėjimą. Dalis Karen duotų pinigų 
buvo padėti dideliame nacionaliniame banke - vietiniame būtų ga- 
lima susekti operacijas — taigi buvo atidaryta sąskaita. 

Sara pamažu dingo, jos vietoje radosi nauja Sintija Harison. 


Karen išleidus Sarą, centro darbuotojos ją pasitiko glėbesčiavimais 
ir padrąsinimais. Centro direktorė uždavė Sarai keletą konkrečių 
klausimų apie tai, kiek pavojingas gali būti jos vyras. Paskui ji buvo 
nuvesta į nedidelį, bet labai šviesų ir praktišką kambarį trečiame ka- 
ralienės Viktorijos laikų namo aukšte. 

Sara nieko nepasakojo apie Raudoną Pirmąją ir Raudoną Tre- 
čiąją, neužsiminė apie Didelį Piktą Vilką. Ji laikėsi Karen sukurtos 
istorijos: vyras ją muša ir persekioja. 

— Ar turite ginklą? - paklausė direktorė. 

Sara jau norėjo nuslėpti turinti krepšyje koltą, bet ji jau pripasa- 
kojo tiek daug melų, kad pameluoti dar kartą jai atrodė negerai, todėl 
atsakė: 

— Aš pavogiau revolverį. 

— Parodykit, - paprašė direktorė. 

Sara ištraukė koltą ir padavė jį rankena į priekį. Direktorė žinovo 
judesiu atidarė būgną ir išėmė kulkas. Palaikė jas rankoje, paglostė 
poliruotas žalvarinės tūteles, sudėjo kulkas atgal į būgną, nusitaikė 
žiūrėdama pro vamzdį, panosėje suniurnėjo: „Pykšt!, ir grąžino 
ginklą Sarai tardama: 

— Galingas ginklas. 

— Nė karto juo nešoviau, - prisipažino Sara. 

— Galima tai ištaisyti, - tarė direktorė. - Bet mums visada neramu 
dėl vaikų, gyvenančių čia su mamomis. Nenorim, kad įvyktų nelai- 
mingas atsitikimas. O vaikai - vyresni, aštuonerių, devynerių, dešim- 
ties, - gali susigundyti, nes jie labai bijo vyrų, kurie gali čia pasirodyti. 

Ji ištraukė iš stalčiaus gaiduko užraktą ir padavė Sarai. 

— Kodas - 767, - tarė ji Sarai. - Jį lengva atsiminti - jis atitinka 
mygtukinio telefono raides SOS. 

Direktorė nusišypsojo. 

— Išmokysiu tave juo naudotis. Kur kas geriau žinoti, ką daryti, 
nors ir neprireiks, negu nežinoti, ką daryti, kai baisiai prireiks. 

Sara pagalvojo, kad visą laiką, kol liks Raudona Antrąja, ji to tikrai 
neužmirs. 

UŽPAKALINĖS DURYS. VAZONAS. Atsarginis raktas. 

Karen pastatė automobilį už kvartalo nuo tuščio Saros namo, pa- 
laukė, kol aplink nusileido tamsa, ir nuėjo du kvartalus į priešingą 
pusę dažnai dairydamasi per petį. Ji suvokė: kur ji eina, stebinčiam 
iš šalies yra kuo akivaizdžiausia vien todėl, kad yra Raudonos Ant- 
rosios rajone. Jos pojūčiai atitiko pamišėlišką elgseną, kurią joms 
įdiegė Vilkas: Eik ne į tą pusę. Įsivaizduok, kad už tavo lango žudikas. 
Klausykis visų garsų. Viską matyk. Niekuo nepasitikėk, nes jei prarasi 
budrumą, mirsi. Nors, šiaip ar taip, gali būti nužudyta. 

Karen sustojo ant šaligatvio ir lėtai įkvėpė. Ant peties buvo užsime- 
tusi nedidelę kuprinę. Kaip mokslininkė svarstė, kokia gili jos baimė 
ir kaip buvo sujauktas kiekvienos Raudonos gyvenimas. Negaliu būti 
nei gydytoja, nei komikė. Sara nebegali būti našlė. Džordana negali būti 
normali paauglė - jei tai apskritai įmanoma. Ji ko nesusitaikė su likimu 
pagalvojusi, kad kiekvieno anksčiau ar vėliau laukia vienoks ar kitoks 
galas, bet žmonės kruta, juda į priekį, nes nežino, kaip jis ateis. Pakeisk 
tą lygtį - įstatyk į mirties algoritmą nepagydomą ligą, netikėtą nelai- 
mingą atsitikimą ar beveidį žudiką - ir niekas nebebus kaip buvę. 

Ji staigiai apsisuko ir pasileido gatve, vedančia už Saros namo. 

Kaimynų už mano užpakalinio kiemo langinės ant priekinių langų 
tamsiai mėlynos, durys skaisčiai raudonos, pats namas žvilgiai baltas. 
Labai patriotiška'. Šviesos dega kiaurą naktį. Tvoros nėra - gali eiti tie- 
siai į užpakalinį kiemą. Jo šiaurrytiniame kampe medinės laipynės. Už- 
lipk iki pusės kopėčių, tada galėsi peršokti per vielos tinklo tvorą, skirian- 
čią mūsų kiemus. Mano kiemo kampe medis. Minutę slėpkis po juo, tada 
eik į atvirą prieangį. Niekas tavęs nematys. 

Saros nurodymai buvo detalūs - sistemingas, gerai apgalvotas 
mokytojos planas. Padaryk tą, padaryk aną. Dėmesio, mokiniai! Karen 
nepakeldama galvos vogčiomis žvilgčiojo į gatvės namus ieškodama 
raudonos, baltos ir mėlynos spalvų. Jį pamačiusi, palei pat sieną nėrė 
į užpakalinį kiemą. 

Judėjo kiek įmanydama greitai. Pamačiusi laipynes, tekina pasi- 
leido prie jų. Tolumoje išgirdo lojant šunį. Bent jau ne vilkas stau- 
gia, - pamanė. Kaip liepė Sara, užlipo iki pusės kopėčių. Jos kiek 
susiūbavo, kai ji uždėjo koją ant vielos tinklo tvoros, atsistūmė ir per- 
šoko į kitą pusę. 

Karen nusileido ant žemės ir nerangiai krito ant drėgnos žolės už 
tamsaus Raudonos Antrosios namo. Nusiropštė iki medžio, po ku- 
riuo jai liepė slėptis Sara, ir palaukė, kol ėmė kvėpuoti lėčiau. Adre- 
nalinas ausyse šniokštė kaip krioklys; praėjo kelios minutės ramiai 
stovint, kol pradėjo skirti garsus. Automobilis už kelių kvartalų. Si- 
rena kažkur labai toli. Kiti šunys, bet jie lojo ne taip garsiai, kad kas 
nors būtų galėjęs pamanyti, jog jie ne juokais sunerimę. 

Palauk! 

Ji klausėsi, ar neišgirs prislopintų žingsnių. Suko ausis į kiekvieną 
garselį, kuris galėtų išduoti jos pėdomis sekant vyrą. 

Nieko. 


* Mėlyna, raudona ir balta - JAV vėliavos spalvos. 

Raudonos Antrosios name jai nereikėjo nieko sudėtingo. Jei būtų 
viską gerai apgalvojusi, būtų liepusi Sarai kai ką atnešti prieš suvai- 
dinant savižudybę. Bet Karen neužteko proto, ir dabar pati turėjo 
pasiimti. 

Jai buvo kilusi mintis tiesiog prieiti prie durų ir įeiti vidun - na ir 
kas, kad Vilkas ją pamatys. Bet šitokia demonstratyvi drąsa atrodė 
nepateisinama. Slaptumas geriau, - sakė ji sau, nors kodėl, negalėjo 
pasakyti. 

Užpakalinės durys. Vazonas. Atsarginis raktas. Karen atsistojo, su- 
silenkė ir nubėgo į priekį. 

Prie namo laiptų suleido pirštus į šaltą vazono žemę. Netrukus 
rado raktą, nuvalė ir nusigavo prie durų. Tamsoje ne iš karto pataikė 
į spyną. Išgirdo, kaip trakšteli atsidarydamas užraktas, ir įėjo vidun. 

Namas skendėjo tamsoje. Lauke degė gatvės žibintas, bet nuo 
jo juoduma viduje menkai tepašviesėjo. Karen pasielgė nuovokiai: 
atsinešė nedidelį žibintuvėlį, tad dabar nedegdama šviesų kaip koks 
įsilaužėlis slinko koridoriais kraipydama į šalis siaurą šviesos ruoželį. 

Namai atrodė troškūs nuo mirties. Blausi šviesa šokinėjo, nes 
drebėjo žibintuvėlį laikanti ranka. Sara pasakė jai, kur ieškoti, bet jai 
vis tiek atrodė, kad vaikšto kažkokia svetima teritorija ir jeigu sukels 
bent menkiausią garsą, jis pažadins aplinkui miegančias šmėklas. 

Nusiėmusi nuo peties kuprinę, Karen ėmė dėti į ją negausius jai 
reikalingus daiktus. Ji ėjo iš kambario į kambarį, vengdama tik ve- 
lionio Saros vyro kabineto ir dukters miegamojo, kaip ją ir pamokė 
Raudona Antroji. Įrėmintas portretas koridoriuje, nuotrauka, ma- 
gnetuku prispausta prie šaldytuvo durelių, - Karen rinko atvaizdus 
montažui. Ji turi atrodyti mirusi. Nuotraukos turi pabrėžti kitą metą, 
kai Sara buvo kupina vilties. Svarbu kontrastas. 

Kai jau buvo bebaigianti - ieškojo tik paskutinės, šeimos, nuo- 
traukos, pasak Saros, kabančios ant jos miegamojo sienos, - staiga jai 
pasirodė, kad namo priekyje girdi garsą. 


304 


TRYS RAUDONOS 


Negalėjo jo apibūdinti. Gal šnarančių popierių, o gal vėjo, bet ne- 
prisiminė, kad jai priėjus prie užpakalinio prieangio vėją būtų jutusi. 
Pirmas siaubą varantis įspūdis buvo, kad name yra dar kažkas. 

Ne kažkas. Jis. 

Jisai mane čia nužudys. 

Karen tai buvo nelogiška. Čia turėtų mirti Sara. Čia jos namai. Bet 
tai irgi buvo nelogiška. 

Karen išjungė žibintuvėlį ir sustingo. Jai atrodė, kad kiekvienas 
trumpas įkvėpimas, jos išplėštas iš nakties, yra garsus kaip trimitas. 
Įsiklausė. Nieko. 

Ausys krečia tau pokštus. 

Vis dėlto ji kuo greičiau čiupo paskutinę nuotrauką nuo sienos ir 
įsikišo į kuprinę. Jai atrodė, kad uždaromas užtrauktukas skleidžia 
baisiausią triukšmą. 

Ji pasisuko į duris. Ne, jis už jų, laukia manęs. Mėgino įtikinti save, 
kad tai visiškai beprotiška. Tai štai kaip jaučiasi pamišėlis. 

Karen prireikė milžiniškų pastangų išdumti pro duris. Ant laiptų 
vos nesuklupo ir nepargriuvo. Tekina pasileido prie vielos tinklo tvo- 
ros, tikėdamasi, kad bet kurią akimirką grius, ir pati nustebo, kai su- 
gebėjo įsikibti į jos viršų ir persiropšti į kitą pusę. Rodės, tvora bando 
sugriebti ją už drabužių daugybe įnirtingų pirštų. 

Raudonai, baltai ir mėlynai dažytame name užsidegė šviesos. 

Nekreipdama į jas dėmesio, ji pasileido į dabar jau tokią malonią 
tamsą, link savo automobilio. 

Antrą kartą tą vakarą Karen drebėjo rankos. Rakteliai iškrito iš jų 
ant grindų ir ji keikdamasi grabaliojo po jas, kol surado. 

Tik po kelių minučių, nuvažiavus kelis kilometrus, besidaužanti 
širdis ėmė plakti lėčiau. Ji įsivaizdavo esanti elnias, pasprukęs nuo 
rujos laukinių šunų. Norėjosi susirangyti kokioje saugioje, tamsioje 
kertėje, kol atgaus savitvardą. 

Pro šalį pralėkė automobilis. Ji vos susilaikė beprotiškai nepasu- 

kusi vairo, tarsi tas automobilis būtų per daug prisiartinęs. Ėmė pur- 
tyti galvą, stengdamasi atsikratyti visų ją smaugiančių baimių. 

Galvoje pašėlusiai besisukant mintims, staiga suskambo jos mo- 
bilusis. Ji ir vėl vos staiga nesusuko vairo. Telefono signalas draskyte 
ją draskė. Siekdama paimti aparatą, ji ko nepaleido vairo. Skambutis 
atėjo ne į tą mobilųjį, kurio numerį žinojo tik Sara ir Džordana, bet į 
kitą jos telefoną. Ji stvėrė jį nuo keleivio sėdynės. 

Kažkam skubiai reikia medicininės pagalbos, - buvo pirma ir vie- 
nintelė mintis. 

— Daktarė Džeison? 

Balsas ryžtingas, valdingas. 

— Taip. 

- Aš iš saugos tarnybos „Alfa“. Jūs namie? 

Karen sumišo, bet tada prisiminė po pirmo Didelio Pikto Vilko 
laiško namuose įsivedusi apsaugos sistemą ir įsigijusi brangų saugos 
planą. 

— Ne, aš važiuoju. Kokios bėdos? 

- Jūsų sistema rodo, kad į namus įsibrauta. Jūs šiuo metu ne namie? 

— Velniai rautų, aš juk jums sakiau! Kaip įsibrauta? 

— Pagal instrukciją privalau jums pasakyti, jog negrįžtumėte namo, 
kol aš susisieksiu su vietos policininkais, kad jie galėtų pasitikti jus 
prie namų. Jeigu vyksta apiplėšimas, nenorim, kad jūs netikėtai už- 
kluptumėte nusikaltėlį. Tai policijos pareiga. 

Karen mėgino atsakyti, bet kiekvienas žodis ją dusino. 


Ties posūkiu į privažiavimo keliuką stovėjo policijos automobilis. 
Jaunas faras jos laukė tingiai atsišliejęs į vairuotojo dureles. Iš jo iš- 
vaizdos neatrodė, kad įvyko kažkas svarbaus. 
- Čia mano namas, - nuleidusi langelį tarė Karen. - Kas nutiko? 
— Ar turit kokį nors asmens dokumentą? - paklausė faras. 

Ji ištraukė vairuotojo pažymėjimą. Jis paėmė jį, rodos, nepastebė- 
mėjime ir grąžino jį jai. 

— Namą jau patikrinom, - tarė. - Ten kitas policijos automobilis. 
Gal seksite paskui mane? 

Klausimas nuskambėjo kaip įsakymas. 

Karen pakluso. Automobilyje priešais jos garažą buvo du parei- 
gūnai, vienas iš jų — nervinga jauna moteris, neatitraukianti rankos 
nuo įkišto į dėklą 9 milimetrų kalibro pistoleto rankenos. Kitas buvo 
gerokai vyresnis vyras su nedideliu pilvuku. Iš po jo kepurės kyšojo 
žilų plaukų kuokštai. 

Išlipusi iš automobilio, Karen pajuto, kad kojos vos laiko. Jai buvo 
baisu, kad suklups ir grius kniūbsčia ar kad jos balsas ims lūžinėti. 

— Labas vakaras, daktare, - žvaliai tarė žilaplaukis. - Jums pasi- 
sekė, kad anksti negrįžote namo. 

— Pasisekė? - paklausė Karen. 

Net tą vienintelį žodį jai pavyko išspausti tik vargais negalais. 

— Aš jums parodysiu. 

Jis nusivedė Karen pro priekines duris - jos buvo plačiai atver- 
tos — prie artimiausio lango. Jis buvo išdaužtas, stiklo šukės gulėjo 
pasklidusios ant grindų. 

— Pro čia jis pateko į vidų, - paaiškino faras. - Tada suskambo tele- 
fonas - saugos tarnyba skambina klientui į namus ir, jeigu šis atsiliepia, 
klausia kodo, bet jeigu po šešių signalų niekas neatsiliepia, skambina 
mums. Šiaip ar taip, suskamba telefonas, įsilaužėlis pamato, kad skam- 
bina saugos tarnyba, puola į paniką, galbūt kažką pasičiumpa, išbėga 
pro priekines duris ir nulekia į mišką ar ten, kur paliko automobilį. Mes 
atvykom vos per kelias minutes, bet jo ir pėdos jau buvo ataušusios, ir... 

— Per kelias minutes? - pertarė jį Karen. 

Jos balsas atrodė išbalęs - tartum žodžiai staiga būtų tapę be- 
spalviai. 

— Gal per penkias. Ne daugiau kaip per dešimt. Žodžiu, atvykome 
greitai. Vienas mūsiškis vos už trijų kilometrų pagrindiniame kelyje 
gaudė viršijančius leistiną greitį. Jis apsisuko, įsijungė žiburėlius, si- 
reną ir greitai čia atlėkė. 

Karen linktelėjo. 

- Jau iškviečiau stiklintoją. Tikiuosi, neprieštaraujate. Būstinėje tu- 
rime sąrašiuką vyrų, kurie tuoj pat atvažiuoja, bet kuriuo paros metu... 

— Tikrai neprieštarauju. 

— Jis tuoj atvažiuos, pakeis išdaužtą stiklą, įjungs jūsų signaliza- 
ciją. Bet kol mes čia laukiam, norėtume, kad apžiūrėtumėte namus — 
pasižiūrėtumėte, ar prieš pabėgdamas blogiukas ko nors nepaėmė. 
Tai dėl draudimo bendrovės. Kai pateiksite prašymą dėl kompensa- 
cijos, ji norės, kad policijos pranešime būtų išdėstyta kuo daugiau. 

Karen vėl linktelėjo - ji nesumojo, ką sakyti. Galvoje sukosi per- 
nelyg daug galimybių. 

Tai buvo Vilkas. 

Ne, įsilaužta per daug tiesmukai. Jis tai darytų rafinuočiau. Gudriau. 

Ko laužtysi kas nors kitas? Tai negali būti sutapimas. 

Ar jis buvo atėjęs manęs nužudyti? 

Ji nežinojo, ką sakyti tam policininkui, taigi iš lėto ėjo po namus ieš- 
kodama kokio nors ženklo, kad kažko trūksta. Bet, be stiklo šukių po iš- 
daužtu langu, nepamatė nieko. Atrodė, tarsi langą išdaužęs žmogus nėrė 
į namą, tuoj pat apsisuko ir išbėgo. Tai negalėjo būti Vilkas, - tarė ji sau. — 
Jam būtų ko nors reikėję. Be to, Vilkas būtų žinojęs, kad manęs čia nėra. 

Farui nesitraukiant nė per žingsnį, ji įėjo į kiekvieną kambarį, ati- 
darė kiekvieną spintą, įjungė kiekvieną šviesą. Niekas nebuvo dingę. 
Tai kėlė jai dar didesnį sąmyšį. 

Jai įpusėjus apžiūrinėti namus, pasirodė pusamžis vyras iš visą 
parą dirbančios Smito stiklinimo bendrovės ir tuoj pat ėmė tvarkyti 
langą. Stiklintojas pasisveikino su farais kaip su giminaičiais - Karen 
spėjo, kad taip, ko gero, ir yra. 

— Ko nors pasigedot? - paklausė žilasis faras. 

— Ne. Atrodo, kad niekas nedingo. 

— Ieškokit toliau, - paragino policininkas. — Kartais iš sykio ne- 
pamatai. Tarkim, kad nuo sienos nukabintas televizorius. Ar namie 
laikote grynųjų ar brangių papuošalų? 
auskarai ir vėriniai buvo ten, kur juos paliko ryte. 

— Niekas nedingo, - pareiškė ji. Nors žinojo, kad turėtų nusira- 
minti, pajuto šleikštulį. 

— Pasisekė. Matyt, signalizacija savo darbą padarė. Šioje miesto 
dalyje įvyko nemažai įsilaužimų. Paprastai jie baigdavosi žaibiškomis 
vagystėmis. 

Karen nejautė, kad jai būtų pasisekę. Ji toliau apžiūrinėjo namus. 
Kažkas vis dėlto atrodė ne taip. Ne iš karto suvokė, kad niekur nema- 
tyti Martino ir Luiso. 

— Turiu du katinus... - pradėjo ji. 

Faras apsidairė. 

— Gyvenant vienai reiktų turėti didelį, piktą šunį. 

— Žinau. Bet jų čia nėra, - atsakė ji. - Tie katinai - naminiai, na, 
jie beveik neina į lauką. 

Faras patraukė pečiais. 

— Tikriausiai jie išrūko pro lauko duris paskui blogiuką, išsigandę 
ne mažiau už jį. Spėju, kad jie slepiasi krūmuose kur nors netoliese. 
Mums išvažiavus išneškit dubenėlį su ėdalu į užpakalinį prieangį ir 
jie netruks grįžti. Katės visai neblogai sugeba savimi pasirūpinti, taigi 
aš dėl jų nesijaudinčiau. Jos pareis, kai išalks ar pernelyg atšals oras. 
Šiaip ar taip, savo pranešime tai paminėsiu. 

Karen pamanė, kad reiktų šaukti Martiną ir Luisą, bet žinojo, kad 
juodu nepareis. Ne todėl, kad jos nepaklausytų. Nes ji buvo visiškai, 
šimtu procentų įsitikinusi, kad jie negyvi. 

DipELIS PIKTAS VILKAS svėrė delne medžioklinį peilį beveik dvi- 
dešimt penkių centimetrų ilgio geležte. Svoris buvo tinkamas - ne 
per didelis, kad peilis būtų sunkiai valdomas, bet ne toks lengvas, 
kad neperpjautų odos, raumenų, sausgyslių ir net kaulo. Jis pridėjo 
nykštį prie dantytų ašmenų, bet atsispyrė pagundai perbraukti juo 
aštrų kaip skustuvas kraštą — tik prispaudė smilių prie plokštumos ir 
per visą ją peršliaužė, kol pasiekęs smaigalį sustojo. Paskui nugrandė 
lašelį išdžiūvusio kraujo prie kriaunų, išsitraukė iš po stalo butelį vir- 
tuvinio dezinfekuojančio skysčio, nešykštėdamas apipurškė juo visą 
peilį ir kruopščiai nušluostė visus paviršius, kad neliktų jokio DNR 
pėdsako. 

— Bus negerai, jei sumaišysi kačių kraują su Raudonų krauju, — 
tarė balsu, bet vos garsiau negu pašnibždomis - nenorėjo, kad Vil- 
kienė ką nors nugirstų. Ji tikrai nepritartų mielų katinėlių nužudy- 
mui, priminė jis sau, net jeigu jis pasakytų, kad to būtinai reikėjo 
visam sumanymui. Gal ji neturi tvirtos nuomonės apie žmogžudystes, 
bet tik ne apie kačių žudymą. 

Katinai jo net neapdraskė. Jis pagalvojo, kokie buvo jų vardai. Šią 

smulkmeną jis privalėjo išsiaiškinti rinkdamas informaciją apie Rau- 
donos Pirmosios gyvenimą. Jam baisiausiai nepatikdavo, kai ką nors 
pražiopsodavo. 

Būk atidus smulkmenoms. 

Mirties smulkmenos turi būti atseikėtos, numatytos, suplanuotos iki 
paskutinės sekundės. Dokumentacija irgi privalo būti ne mažiau tiksli. 
Tavo apibūdinimai turi būti idealūs. 

— Neužmiršk, - tarė jis, - kad esi dar ir žurnalistas. 

Jis buvo savo kabinete, apsuptas savo nuotraukų, žodžių, planų ir 
knygų. 

— Priėjome endšpilį, - tarė jis pasisukdamas į nuotraukų sieną ir 
kreipdamasis į kiekvieną Raudoną. Jis parodė peiliu į atvaizdus. No- 
rėjo sušokti Muchamedo Ali pergalės šokį „Aš esu geriausias!, bet 
susilaikė, nes iš tikrųjų niekas dar nebuvo baigta. 

Vilkas dar kartą pašvytravo peiliu, perrėždamas įsivaizduojamas 
gerkles, padėjo jį ant rašomojo stalo, stumtelėjimu pasuko biuro kėdę 
ir privažiavo su ja prie knygų spintos. Išsitraukė iš jos kelias: Džono 
Gardnerio „Kaip tapti romanistu, Alisos LaPlant „Kaip sukurti isto- 
riją, Stiveno Kingo „Apie rašymą: amato memuarai“ - ir padėjo jas 
šalia Stranko ir Vaito „Stiliaus elementų“ - ją visada laikė po ranka. 
Jis nusišypsojo pagalvojęs: Kai kurie pamišę žudikai skaito Bibliją ar 
Koraną, kad šventraščiu pateisintų savo veiksmus ar rastų nurodymų. Jie 
mano, kad kiekviename šventame žodyje esama žinios, skirtos jų vienų 
ausims. Bet rašytojai mano, kad jų amato biblija de facto - Stranko ir 
Vaito knyga. Man labiau prie širdies Džonas Gardneris, nes jo patarimai 
tokie turiningi, nors pats buvo kvanktelėjęs. O gal tik ekscentriškas - va- 
žinėjo Harley-Davidson', gyveno Niujorko valstijos šiaurės tyruose, si- 
dabro spalvos plaukus nešiojo sulig pečiais - todėl kartais ir atrodydavo 
pamišęs. 


* Juo važiuodamas ir žuvo. 

Visai kaip aš. 

Vilkas padėjo peilį šalia knygų, lyg jis būtų su jomis neperski- 
riamas. 

Tada parašė: 

Peilis kaip žmogžudystės ginklas nuostabus ir kartu niekam tikęs. 
Viena vertus, jis suteikia intymumo, kurio reikalauja žudymo potyris. 
Psichologai ir žemo lygio Froido sekėjai mano, kad jis yra savotiškas 
varpos pakaitalas, bet akivaizdu, kad šitaip esmė pernelyg supaprasti- 
nama. Iš tikrųjų jis suteikia žmogžudystei būtino artumo, tad pasku- 
tinę akimirką tarp žudiko ir aukos, to nektaro, kurį mes visi geriame, 
nelieka kliūčių. Jis susieja mus labiau negu partnerius, dvynius ar mei- 
lužius. 

Kita vertus, jis pridaro velniškos netvarkos. 

Žudikas trokšta kraujo, bet šis yra jo priešas. Jis pratrūksta nesuval- 
domai. Jis greitai teka. Jis sunkiasi ten, kur nepageidaujama, - pavyz- 
džiui, į batų padus ar marškinių rankogalius, - ir palieka mikroskopi- 
nius priminimus apie žudymo akimirką, kuriuos koks nuoboda faras su 
mikroskopu gali rasti vėliau atlikdamas tyrimą. Todėl jis yra pavojin- 
giausia medžiaga, su kokia tik galima susiliesti. 

Viena iš geriausių teorijų apie šiurpią Lizės Borden 1892 metais Fol 
Riveryje įvykdytą žmogžudystę („Lizė Borden paėmė kirvį / Ir rėžė ma- 
mai keturiasdešimt kirčių, / Kai pamatė, ką padarė tą dieną, / Tėvui su- 
davė keturiasdešimt vieną...“) yra tokia. Ji išsirengė nuoga prieš nužudy- 
dama tėvus, baigusi išsimaudė vonioje ir apsirengė, tad atėję pareigūnai 
nerado jokių jos kaltės įrodymų. 

Išskyrus, aišku, du lavonus namuose. 

Iš žmogžudystės vietos negali pasiimti nieko - tarkim, drabužio ar 
plaukų sruogos, - jei nesi visiškai tikras, kad dėl to neįkliūsi. Privalai nė 
akimirkos nepamiršti, kad pasiimtas daiktas gali vėliau tave išduoti. 

Vilkas stabtelėjo ir, vis dar laikydamas pirštus virš klaviatūros, pa- 
manė: Aš ne toks kaip daugybė primityvių žudikų; man nereikia jokio 

šiurpaus suvenyro. Aš turiu savo prisiminimus ir visus tuos laikraščių 
straipsnius su gražiomis smulkmenomis. Jie - nelyginant mano darbo re- 
cenzijos. Geros. Teigiamos. Kupinos ekstazės, nuostabios, vertos pagyrų. 
Už tokias skaitytojai skiria keturias žvaigždutes. 

Jis vėl palinko ir ėmė rašyti. 

Rizika, nėra ko nė sakyti, visada vilioja, o kraujas visuomet kelia ri- 
ziką. Geras žudikas turi suprasti, kad sielai jis daro narkotiko poveikį. 
Negali jo nepaisyti, kita vertus, negali tapti jo vergu. 

Vis dėlto geriausia - valdoma rizika. Svarbu pusiausvyra. Jei nušauni 
žmogų pistoletu ar net senoviniu lanku su strėle, įgyji reikiamą atstumą ir 
daug subtilių demaskavimo grėsmių pranyksta; tuo pat metu pagausėja 
pinklių, dėl kurių - priešingai - gali būti demaskuotas. Ar pavogei tą pis- 
toletą? Ar nepalikai pirštų atspaudų ant šovinių tūtelių? Bet aš nusistatęs 
prieš šaunamuosius ginklus dėl kitos priežasties. Man labai nepatinka 
atstumas. Kiekvienas žingsnis atgal nuo kurios nors Raudonos mažina 
malonumą. Nieku gyvu nevalia pasišalinant po kruopščiai suplanuotos 
žmogžudystės justi nepasitenkinimą dėl to, kad kažko pristigo. 

Taigi kruopštus žudikas iš anksto numato problemas ir imasi žygių 
jų išvengti. Jis supranta, kad kiekvienas pasirinkimas kelia savų prob- 
lemų. Imkim, pavyzdžiui, lateksines pirštines. Nori panaudoti peilį? 
Geras variantas, bet jis irgi turi pavojų. Jį naudojant lateksinės pirštinės 
būtinos. 

Didelis Piktas Vilkas surikiavo mintis. Panaudosiu peilį. Jis pasieks 
tą patį, ką vilkas dantimis ir nagais. Kai jos pamatys tuos ašmenis, nebus 
nieko anonimiško. 

Jis kelias minutes nerimavo dėl savo žodžių, baiminosi, kad jo to- 
nas kiek per familiarus ir kad jis pernelyg tiesmukai kreipiasi į savo 
numatomų skaitytojų ratą. Net pasvarstė, ar neperrašius naujausių 
puslapių. Stivenas Kingas ir ypač Džonas Gardneris išsamiai rašė 
apie kruopštų planavimą ir perrašymo svarbą. Kita vertus, jis neno- 
rėjo, kad perrašant iš jo rankraščio dingtų spontaniškumas. Juk jis ir 

trauks skaitytojus į knygynus, - pamanė. - Jie žinos esą su manim kiek- 
viename kelio žingsnyje. 
Kaip ir Raudona Pirmoji ir Raudona Trečioji. 


Jis greitai nusisuko nuo stalo, privažiavo prie knygų spintos ir ėmė 
braukti pirštu per knygų nugarėles. Trečioje lentynoje rado, ko ieš- 
kojo, - „Laikas mirti“, velionio laikraščio apžvalgininko Tomo Vi- 
kerio pasakojimą, kaip kaliniai sukėlė maištą ir paėmė į savo rankas 
Atikos pataisos namus. Perbėgo akimis pirmus puslapius, kol rado 
reikiamą pastraipą. Joje autorius sielojosi: girdi, nors sulaukė pripa- 
žinimo kaip žurnalistas ir rašytojas, jo paties akimis žiūrint, per savo 
gyvenimą nuveikė mažai ką „ženklaus“. 

Vilkas balsu nusijuokė. Man dėl to bėdos nebus. Jis vėl pasisuko į 
kompiuterį, palinko virš klaviatūros ir ėmė karštligiškai rašyti. 

Aš studijavau. Apžiūrinėjau. Stebėjau. Žudikas panašus į psichologą ir 
į meilužį. Jis privalo artimai pažinoti savo pasirinktą auką. Raudona Pir- 
moji pažeidžiamiausia tarp savo lauko durų ir automobilio. Naktis tinka 
labiau negu rytas, nes grįžusi namo bijo to, kas jos laukia viduje. Ji neskiria 
dėmesio atstumui tarp savo automobilio - saugumo - ir lauko durų - gal 
saugumo, 0 gal grėsmės. Mano nedidelis įsilaužimas davė tokį teigiamą ša- 
lutinį poveikį: ji priversta sutelkti dėmesį į tai, kas jos gali laukti viduje. 
Kaip pasakoje apie Raudonkepurę, ji tikėsis viduje rasti mane. Tarp au- 
tomobilio ir lauko durų viso labo apie penki metrai. Prie lauko durų kabo 
stipri lemputė; ji užsidega prieš jai grįžtant sutemus. Jos name viskas auto- 
matiškai įsijungia tam tikru laiku. Įsidėmėk šią smulkmeną. Jeigu sudaužy- 
siu tą lemputę lauke, kad geriau užsimaskuočiau, jai kils įtarimų. Gal net 
nelips iš automobilio: apgręš jį ir spruks. Ne, nors dėl to sumažės tamsių 
vietų, kuriose galiu pasislėpti, turiu palikti lemputę skaisčiai šviečiančią. 

Jis nustojo rašyti ir priminė sau: Vilkas ateis pas ją iš miško. Ji nepa- 
matys, kaip aš pasirodysiu. 

Iš tikrųjų didžiausia problema, - pamanė, - ilga pertrauka tarp 
žmogžudysčių. 

Jis tęsė ten, kur buvo baigęs: 

Raudona Trečioji irgi pažeidžiamiausia vakare, kai viena eina mo- 
kyklos kiemu. Ne ką mažiau pažeidžiama ir antradienių rytais. Pirma 
pamoka jai tik 9.45. Kitoms bendrabučio mergaitėms pamokos pra- 
sideda valanda anksčiau. Taigi antradieniais mano mažoji Raudona 
Trečioji mėgsta pamiegoti ilgiau ir nesuvokia esanti viena tame sename 
name, nes komendantė Gonsales antradieniais iš pat ryto turi pa- 
moky. 

Raudona Trečioji iš lėto atsikelia ir tingiai eina į dušą kitame korido- 
riaus gale, nešina dantų šepetuku ir šampūnu. Dar ne iki galo pabudusi, 
ji trinasi užmiegotas akis nė nenumanydama, kas jos ten laukia. 

Vilkas nusišypsojo, linktelėjo ir tarė sau: „Vadinasi, tai turės įvykti 
antradienį - Raudona Trečioji iš ryto, Raudona Pirmoji vakare.“ 

Dideliam Piktam Vilkui tai patiko, nors buvo sumanęs, kad viskas 
vyks ryte, vakare ir naktį. Raudonos Antrosios būčiau ėmęsis po vidur- 
nakčio. Bet šito jis jau nebegalėjo pakeisti. 

Jis pamatė akivaizdžią problemą: Kas, jeigu Raudona Pirmoji suži- 
nos, kad Raudona Trečioji nužudyta? Tada ji supras, kad tai paskutinė 
jos gyvenimo diena ir kad iki jos pačios mirties teliko minutės. 

Štai kur keblumas - ta didelė pertrauka tarp žmogžudysčių. 

Vadinasi, visiems turės atrodyti, kad Raudona Trečioji nėra mirusi. 
Tik keistai nusišalinusi: nuo pamokų, krepšinio treniruočių, pusryčių, 
pietų ir vakarienės. Tik ne nuo gyvenimo - nors iš tikrųjų taip ir bus. 

Jis paėmė nuo stalo Stranko ir Vaito knygą. Jie visada pasisako už 
trumpumą ir atvirumą. Žmogžudystė irgi turi vykti trumpai ir atvirai. 

Didelis Piktas Vilkas vėl pasisuko į kompiuterį. 

Raudona Trečioji gražėja sulig kiekviena diena. Baigiant bręsti, jos 
kūnas darosi lankstesnis, grakštesnis. Iš jos bus atimta daugiausia. 

Raudona Pirmoji - priešingai. Sulig kiekviena valanda ji vos vos pa- 

sensta. Ji žyla ir žino, kad kitą minutę mirs, o tai atsiliepia jos figūrai ir 
graužia jai širdį. 

Vilkas dar truputį padirbėjo, tada nusprendė išspausdinti kelis 
puslapius. Jis gailėjosi nesąs poetas - tada galėtų iškalbingiau apibū- 
dinti likusias dvi savo aukas. Galvojant apie Raudoną Antrąją, jam 
buvo liūdnoka. Bus sunku, - tarė jis mintyse, - bet atskirame skyriuje 
turėsi parašyti jai nekrologą. Jis linktelėjo, paskubomis parašė kelias 
pastabas į failą, kurį nusprendė pavadinti „Raudonos Antrosios tes- 
tamentas '; prieš uždarydamas failą su rašomu skyriumi svarstė, ar 
tebereikia šifruoti, ką rašo: juk Vilkienės bijoti nebėra ko. Jis įsivaiz- 
davo, kad jam niekada nebereikės jos bijoti. Juk jinai jį myli, jis myli 
ją. Visa kita tėra bendro gyvenimo dalykai. 

Apie tai galvodamas, nejučiomis įėjo į elektroninį paštą. Kaip ir 
kasdien sulaukė gausybės Writer's Digest, Script ir panašių organiza- 
cijų raginimų tapti jų nariu ir išleisti kiek pinigų. Girdi, per virtualius 
seminarus ar įsigydamas DVD su visomis rašytojo amato gudry- 
bėmis jis galėtų sulaukti leidyklų pasiūlymų leisti jo knygas ar mažų 
mažiausiai jam būtų suteikta pagalba žingsnis po žingsnio, doleris 
po dolerio sukurti savo elektroninę knygą. Nė vieno net neskaitęs 
Didelis Piktas Vilkas atsidarė vietos naujienų stoties tinklalapį no- 
rėdamas sužinoti orų prognozę ateinančiai savaitei. Jis žinojo, kad jo 
antradienio planui geriausiai tiktų ilgalaikis šaltas lietus, bet nespėjus 
pamatyti prognozės, jo dėmesį patraukė trumpa žinių antraštė: 


Šeštadienį planuojami mokytojos atminai 

RAUDONA ANTROJI KLAUSĖ SAVĘS: Ką tau reikėtų pasakyti apie savo 
pačios mirtį? O gal: ką norėtum, kad apie ją pasakytų kiti? Ar buvau 
geras žmogus? Ko gero, ne. 

Sara nežinojo, kaip atsikratyti į galvą priplūdusių minčių. Jautėsi 
įkliuvusi į spąstus tarp gyvybės ir mirties. Prislopinti šūvių garsai, 
prasimušantys pro užsidėtas storas ausines, panėšėjo į tolumoje 
griaudžiančią perkūniją. Gretimoje kabinoje „Saugios erdvės“ di- 
rektorė greitai pyškino iš 9 milimetrų kalibro gloko, plėšydama orą 
sprogimo garsais. Sara pakėlė velionio vyro revolverį, tvirtai laiky- 
dama abiem rankomis, kaip jai buvo parodyta, ir pro taikiklį nusi- 
taikė į juodą karikatūrą nuožmaus vyro su didžiuliu peiliu rankoje - 
piktai išsišiepusio, randuoto. Ties jo krūtine buvo nupieštas taikinys. 
Sara nuspaudė gaiduką tris kartus. Ji abejojo, ar taikinys bent kiek 
panašus į Didelį Piktą Vilką. 

Atatranka sukėlė rankoje smūgio bangą, bet Sara slapčia džiau- 
gėsi, kad nesusverdėjo ir nežengtelėjo atatupsta ar, kaip tikėjosi, ne- 
pargriuvo. 


v-- so) 

prie pat taikinio, bet trečioji perplėšė patį popierinio taikinio vidurį. 
Ji nežinojo, ar tai buvo pirmas šūvis, ar paskutinis, bet buvo paten- 
kinta, kad bent vienas jų pasirodė esąs mirtinas. 

— Šaunuolė, - pagyrė centro direktorė iškišdama nosį iš už šau- 
lių kabinas skiriančios pertvaros. - Pasistenk suprasti, į kurią pusę 
greitai šaudant traukia ginklas. Be to, ištuštink visą būgną - iššauk 
visas šešias kulkas. Tada tikimybė pataikyti bus didesnė. Mes turime 
sočiai šovinių ir laiko. 

Sočiai šovinių - taip, - pamanė Sara. - Sočiai laiko — ne. Ji atidarė 
revolverio būgną ir iš naujo užtaisė kulkomis nuo padėklo palei jos 
juosmenį. 

Sara Loksli, gimė prieš trisdešimt trejus metus. Kadaise laiminga, da- 
bar nelabai. Nuskendo upėje, nužudyta psichopato, įvariusio ją į dar di- 
desnę neviltį grasinimais nužudyti, tik jai, šiaip ar taip, nebuvo likę dėl ko 
gyventi, nes kažkoks prakeiktas nutrūktgalvis skystojo kuro sunkvežimio 
vairuotojas nepaisė ženklo „Stop“. 

Ji pakėlė koltą ir vėl nusitaikė. 

Negalvok apie tai. Juk vyks atminai. Truputis liūdesio ir galbūt bus 
pasakyti gražūs, santūrūs žodžiai apie žmogų, kurio gyvenimą nutraukė 
tragedija. 

Tas žmogus esu aš. O gal - buvusi aš. 

Priešais šmėžavo taikinys. Ji prisimerkė ir patyliukais priminė sau 
negirdėti kitų šaudančių ginklų garsų. 

Nė žodžio tiesos apie Sarą Loksli. 

Ji nusišypsojo. Iš dalies jai norėjosi eiti į atminus. Jai tikrai būtų 
neprošal pasakyti „sudiev“ sau. Viso gero, Sara. Labas, Sintija Harison. 
Malonu su tavimi susipažinti. Man neapsakomai džiugu perimti tavo 
gyvenimą. 

Ji girdėjo aplink aidint šūvius; revolveris jos rankoje pašoko. Sin- 
tija Harison, - pagalvojo ji, - kažin, ar tau būtų gėda, - o gal nusiviltum 
ar supyktum, - jei sužinotum, kad gavusi tavo pavardę pirmiausia nu- 

žudžiau žmogų. Labai nepaprastą žmogų. Vilką, kuris tikrų tikriausiai 
nusipelnė mirti. Juk jis kartą jau nužudė mane. 

Šįsyk keturi iš šešių šūvių kliuvo į patį taikinio vidurį, penktas iš- 
plėšė skylę taikinio kaktoje. 


Likus dvidešimčiai minučių iki atminų, Raudona Trečioji pasiėmė 
prekybos centre pirktą vaizdo kamerą ir įtaisė ją taip, kad būtų nu- 
kreipta į žmones, kurie įeis pro duris, sustos, pasirašys „atminimų“ 
knygoje, paskui atsisės nedidelėje salėje. Atminties kortelės turėjo 
užtekti dviem valandoms - tiek, laidotuvių organizatorių patikino 
Karen, truks atminai. 

Džordana žvilgtelėjo į salės priekį. Karen padarė Saros ir žuvusių 
artimųjų nuotraukų montažą. Abipus trikojo, ant kurio prie storo 
balto popieriaus lapo buvo prilipdytos nuotraukos, buvo padėtos 
baltų lelijų puokštės. Už trikojo stovėjo kelios laidotuvių namų pa- 
rūpintos kėdės ir nedidelė pakyla su mikrofonu. 

Raudonai Trečiajai šiek tiek norėjosi pasilikti. Ji įsivaizdavo ga- 
linti pasislėpti už užuolaidos ir ten sulaikiusi kvapą nejudėti, bet ži- 
nojo, kad pasilikti - net pasislėpus - pavojinga. Taigi ji spruko likus 
kelioms minutėms iki tol, kol pirmi gedėtojai įvažiavo į laidotuvių 
namų automobilių aikštelę. Po sena striuke Džordana buvo apsivil- 
kusi tamsų sportinį bluzoną su gobtuvu; dabar šį užsimaukšlino ant 
galvos ir kuo greičiau nuo laidotuvių namų nuėjo prie artimiausios 
autobusų stotelės. 

Pirmą kartą po daugelio dienų Džordana žinojo nesanti sekama. 
Nors tai atrodė nelogiška, tas pojūtis jai visai patiko: juk ji daro 
kažką, kas gali padėti jai išlikti gyvai. 

Kai šalia sustojo autobusas ir pažįstamai šnypšdamos atsidarė 
hidraulikos valdomos durys, Džordana įlipo į vidų. Ji žinojo pažei- 
džianti begalę mokyklos taisyklių: juk šeštadienį be vadovybės lei- 

dimo pasišalino iš mokyklos teritorijos. Jai tai buvo nė motais. Jos 
manymu, mažiausias iš jos laukiančių nemalonumų buvo tas, kad 
pažeidė kelias niekam nereikalingas taisykles. Pažeisti taisykles yra 
negerai, - pagalvojo ji. - Būti nužudytai - blogiau. 

Apie tai pagalvojusi ji nusišypsojo ir vargais negalais susitvardė 


nepratrūkusi kvatotis. 


Karen buvo kambarėlyje šalia salės, apsivilkusi kuklia juoda suk- 
nele - visai kaip kokia davatka - ji susikaupusi skaitė du popieriaus 
lapus, ant kurių buvo pasirašiusi trumpą kalbą, į kurią įterpė Saros jai 
papasakotas smulkmenas apie savo gyvenimą. 

Užrašyti žodžiai liejosi į daiktą. Ji jautėsi it kokia disleksikė: visos 
raidės vartėsi puslapyje kaip pakliūva, bausdamosi paversti niekais 
viską, ką ji ketino pasakyti. Kaip ir išeidama į komedijos klubo sceną 
su nauja programa, ji darė kvėpavimo pratimus. Lėtai įkvėpk. Lėtai 
iškvėpk. Palauk, kol besidaužanti širdis vėl ims plakti įprastai. 

— Žinau, kad tu čia, - sušnabždėjo ji. 

Vienas iš laidotuvių organizatorių kitame kambario gale pažiū- 
rėjo į ją išmoktu apsimestinai ilgesingu žvilgsniu. Karen suprato: jis 
mano, kad ji kreipiasi ne į žudiką, o į mirusią draugę. 

- Žmonės pradeda rinktis, - tarė laidotuvių organizatorius. 

Jis buvo gerokai jaunesnis už tą, su kuriuo ji kalbėjosi prieš kelias 
dienas, bet jo balse jau automatiškai atsirasdavo iškilmingos, pom- 
pastiškos netekties gaidos. Karen spėjo, kad jis yra kurio nors laido- 
tuvių namų vadovo sūnus ar sūnėnas, ruošiamas šeimos verslui, o 
šie atminai tikrai nekėlė įstaigai jokių sunkumų: nėra karsto. Nėra 
velionio. Gėlių mažai, vien kelios sentimentalios kalbos. 

Jeigu jis ateis, tai tik todėl, kad jam reikia žinoti, todėl jis nori matyti 
ir girdėti. Karen pajuto, kad širdis ima plakti tankiau pagalvojus, kad 
stovės priešais Vilką. 

— Tuoj išeinu, - atsakė ji nedrąsiai. 

Ji jau anksčiau priešais mikrofoną pastatė kėdę aukšta atkalte. 
Šypsodamasi ji linktelėjo galva žmonėms, įeinantiems į salę iš auto- 
mobilių aikštelės, ir prie jo nuėjo. Nė vieno iš jai šypsena atsakančių 
žmonių ji nepažinojo. Sulig kiekvienu žingsniu ji artėjo prie ryškių 
prožektorių. Lyg kokią rytietišką mantrą ji be perstojo mintyse sau 
kartojo, kad čia jisai jos nežudys. Ne dabar. Tik ne dabar. Ji dar nebuvo 
girdėjusi, kad kas nors būtų buvęs nužudytas laidotuvių namuose 
gedėtojų akivaizdoje. Atnešti mirtį į mirties namus? Tai atrodė taip 
nelogiška, neįtikima, kad ji mėgino tuo save raminti. 

Karen iki tol dar nebuvo sakiusi kalbos mirusiajam, juolab vos pa- 
žįstamam ir iš tikrųjų dar gyvam žmogui. Ji manė, kad visa tai būtų 
komiška - jeigu tai nebūtų buvęs vienintelis jai atėjęs į galvą dalykas, 
galintis išsaugoti jai gyvybę. 

Apie mirusiuosius - gerai arba nieko, - pamanė ji. - Įdomu, iš kur 
atsirado ši sentencija? 

Gedėtojų gausa jai patiko. Ji nežinojo, kiek jų ateis - penki ar pen- 
kiasdešimt. Nebūtų nustebusi, jei nebūtų pasirodęs nė vienas, bet, 
matyt, ateis daugiau, negu ji buvo numačiusi. Gerai. Net idealu. Tarp 
daugybės žmonių jis jausis saugiai. Manys galintis su jais susilieti. Jeigu 
niekas nebūtų atėjęs, jis tikriausiai nebūtų kišęs nosies - nebūtų rizikavęs 
vienas stovėti tuščioje salėje. Karen juto įtampą, gerokai panašią į tą, 
kurią jusdavo prieš eidama į sceną. 

Parodyk, ką gali. Kalbėk įtaigiai. Tegul atrodo, kad Sara negyva. Ji 
daug kartų buvo pasirodžiusi scenoje, bet dar niekada jos pasirody- 
mas nebuvo toks svarbus kaip šiandien. 

Karen žvilgtelėjo į salėn įeinančius moterį ir vyrą. Moteris už 
rankos laikė berniuką per ankštais baltais marškiniais ir raudonu, 
jau atsilaisvinusiu kaklaraiščiu. Berniukas šliejosi prie sesers, turbūt 
trylikametės ar keturiolikmetės, nosine šluostančios akis. Šeimynėlė 
sustojo priešais fotomontažą, kelias akimirkas pagarbiai apžiūrinėjo 

nuotraukas, tada atsisėdo. Buvusi pradžios mokyklos moksleivė, - su- 
prato Karen, - ir jaunesnis brolis, kuris visai nenorėjo čia eiti. 

Jokio Vilko. 

Į salę rinkosi vis daugiau įvairių skirtingo amžiaus vyrų ir moterų, 
lydimų vieno kito vaiko. Lyg dūmai aplink pleveno apsimestinai iš- 
kilminga muzika, laidotuvių namų transliuojama per paslėptus gar- 
siakalbius, ir jai atrodė, kad ta muzika gali užtemdyti jai regą. Ji pa- 
laukė, kol prisiminimų knygoje pasirašančių žmonių srautas sunyko, 
tada atsistojo. Akies kampučiu matė jaunąjį laidotuvių organizatorių 
išjungiant mygtuką ant sienos, ir muzika nutrūko vidury gaidos. Ji 
žvilgtelėjo į daugybę susirinkusiųjų ir pradėjo savo kalbą. 

— Norėčiau jums visiems padėkoti, kad atėjote. Jūsų labai daug, ma- 
no brangi draugė Sara būtų patenkinta matydama tiek daug žmonių. 

Ji norėjo sugauti kiekvieno salėje esančiojo žvilgsnį — gal netyčia 
pažins Didelį Piktą Vilką vien iš žvilgančių akių. Bet to nedarė, tik 
nudelbė galvą tartum sujaudinta šių netikrų apeigų sukeltų emocijų, 
vildamasi, kad už ją dirba Džordanos vaizdo kamera. Ji skaitė nieko 
nereiškiančius žodžius, stengdamasi sudaryti didžiulės pagarbos ve- 
lionei įspūdį, nors iš tikrųjų tenorėjo klykti. 

Ji suprato, kad visa tai - tik lošimas. Gal jam užteks proto čia nepa- 
sirodyti ir visa tai veltui. 

O gal ir ne. Galbūt jį čia traukia, nes kvapas, paskui kurį jis seka, yra 
pernelyg stiprus ir jis nesugeba jam atsispirti. To ir tikėjosi trys Raudo- 
nos. 

Ji prisiminė seną britų patarlę: Katę pražudė smalsumas. 

Gal jis gali pražudyti ir Vilką. 


36 


KEISTA, - PAMANĖ JIS, - kad nužudęs tiek žmonių nelabai mėgstu eiti į 
laidotuves. Jose jaučiuosi labai nesmagiai - per gausu perdėtų emocijų ir 
netikrų sentimentų. 

Jis susigriebė švilpaująs nerišlias gaidas, bet melodijos buvo ne- 
įmanoma pažinti. Tikri žmonės, tokie kaip Raudonos. Prasimanyti 
mano knygų veikėjai. Daugybė skirtingų mirčių nuo mano rankos. Ne- 
svarbu, ar žmonės miršta prozos puslapiuose, ar paguldyti ant skrodimo 
stalo lavoninėje laukia, kada katafalkas nuves į krematoriumą ar į poros 
metrų gylio poilsio vietą, jūs vis tiek esate šalti kaip ledas. Nesvarbu, kas 
jus įveikė - senatvė, liga ar staigi mirtis nuo peilio, pistoleto ar net rašy- 
tojo užgaidos, galas vis tiek toks pat. 

Jis prunkštelėjo pagalvojęs, kad postringauja kaip dvasininkas, sa- 
kantis pamokslą pats sau. 

— Dulkė esi ir į dulkę pavirsi, - pasakė jis pašaipiu, be galo pom- 
pastišku tonu. 

Didelis Piktas Vilkas manė tobulai suderinęs išgalvotus pasaulius 
su tikrove - ir vienur, ir kitur jis buvo žudikas. Jis laikė save vienodai 
geru tikrovės ir pramano meistru. Jam jaudulį kurstė, kad jis taip ge- 
rai nusimano apie abi veiksmo arenas. 

— Tik tak, tik tak. Laikrodis eina, damos, - tarė sau. Jis sukikeno 
ir pasvarstė, kas galų gale bus labiau viliojantis dalykas - žudymas ar 
rašymas apie jį. Viena ir kita atrodė neapsakomai patrauklu. 

Jam vis dar nedavė ramybės vienas dalykas: kaip papasakoti apie 
Raudonos Antrosios mirtį. Tai sudėtingas mazgas, tokį mėgsta išpai- 
nioti visi rašytojai, - pamanė jis. - Džeimsas Elrojus. „Los Andželas. 
Konfidencialiai'. Jam patinka standžiai suraizgyti viską į sudėtingus 
scenarijus, o paskui šokio žingsniu išsisukti su dėmesį prikaustančia 
kalba. Ir smurtas. Apstu smurto. Negaliu pamiršti viso to žiaurumo 
knygos pabaigoje. Vilkas žinojo turintis padaryti taip, kad paskutinės 
Raudonos Antrosios akimirkos ant tilto krašto atrodytų tokios gy- 
vos kaip tos, kurias netrukus apibūdins aprašydamas Raudonos Pir- 
mosios ir Raudonos Trečiosios mirtį. Bėda ta, kad ant tilto jis tuo 
metu nebuvo. 

— Prakeikimas! 

Jam reikės pasirūpinti, kad skaitytojai sužinotų: Raudona Antroji 
šoko į tamsius vandenis, nes ją šiam žingsniui pastūmėjo jis. 

- Žinai užtektinai. Žinai visas smulkmenas. Svarbu tik deramai 
apibūdinti, - tarė Vilkas. Jį visada ramindavo, kai kalbėdavo su sa- 
vimi antruoju asmeniu. 

Jis mintyse vardijo. Panika: apie ją žinai. Dvejonės: jas supranti. 
Baimė: kas geriau už tave apie ją išmano? Sudėk visus tuos dalykus Rau- 
donai Antrajai į galvą ir būsi viską perteikęs. 

Jis pasakė sau, kad grįžus namo reikės prisileisti vonią, panirti visa 
galva į vandenį ir mėginti atkurti skendimo pojūtį. To, ką patyrė ji, 
aš nepatirsiu. Vanduo nebus juodas, manęs netrauks į dugną įnirtingos 
srovės. Bet man reikia trupučio supratimo, kad parašytas tekstas būtų 
įtikinamas. 

Sulaikyk kvapą. Kai pradės temti sąmonė, suprasi tą pojūtį. To turėtų 
pakakti. 

Žinok, apie ką rašai. Hemingvėjus išmanė karą. Dikensas — britų 

klasių sistemą. Folkneris pažinojo JAV pietus. Kiekvienas geras grožinės 
literatūros rašytojas turi ir žurnalisto gyslelę. 

Jis sustojo nedidelėje negrįstoje automobilių aikštelėje šalia 
faunos draustinio netoli Raudonos Pirmosios namų. Draustinis ri- 
bojosi su jos užpakaliniu kiemu. Čia vingiavo turistinis takas, pa- 
mėgtas vietos veikėjų, sveikos gyvensenos entuziastų; takas vedė į 
mišką ir stačią, bet įveikiamą kalvą, iš kurios atsivėrė gražūs vaizdai 
į slėnį, kuriame gyveno Vilkas ir visos trys Raudonos. Ši vietovė 
buvo populiari. Gražų sekmadienio rytą aikštelėje veikiausiai pri- 
sigrūsdavo gera dešimtis automobilių, girdėdavai juoką, prasimu- 
šantį pro medžius ir brūzgynus, kai žmonės žvaliai eidavo turistiniu 
taku į viršų ir žemyn. Bet šiokiadieniais čia beveik visada būdavo 
tuščia, nes retas norėdavo eiti į žygį, net ir ne itin varginantį, po ilgos 
dienos nuobodžiame darbe. Šiandien, nors buvo savaitgalis, aikš- 
telėje buvo vos trys automobiliai. Pilkas apsiniaukęs dangus gra- 
sino netrukus prapliupti lietumi, taip atvėso, kad nuleidęs langelį 
Vilkas matė savo iškvepiamą orą. Aukštesnėse vietovėse gal jau ir 
snigo. Tai kėlė jam nerimą. Jis nenorėjo palikti pėdsakų sušalusioje 
žemėje. Slidus, drėgnas purvas paslėptų jo pėdsakus. Temperatū- 
rai smarkiai nukritus jo padų raštai užsifiksuos ne ką prasčiau kaip 
gipso išlajoje. Vilkas buvo skaitęs apie ne vieną žudiką, atpažintą iš 
savito padų rašto, ir žinojo, kad net kaimuose dauguma policininkų 
sugeba identifikuoti padų raštus ir padangų pėdsakus. 

Vilkas apsidairė. Jis norėjo būti tikras, kad nė vienas iš retų žygei- 
vių nematys, kaip jis nerangiai nusivelka pigų mėlyną kostiumą ir ap- 
simauna džinsus, apsivelka flanelinę palaidinę, megztinį ir lietpaltį, 
žodžiu, greitai pakeitė namų apdarus į laukui skirtus. Jam teko visam 
persikreipti ant priekinės sėdynės, kad nusimautų kelnes; taigi jam 
buvo priminta, jog jis nejaunėja. Keliai girgždėjo, nugara įsitempė, 
bet to jis negalėjo išvengti. Nusiavęs batus smailiais galais, jis apsi- 
movė storas vilnones kojines ir tvirtus drėgmei atsparius batus. 

Persirengęs užpakalinio vaizdo veidrodėlyje patikrino netikrus 
ūsus ir ožišką barzdelę - ar vis dar prilipę prie veido ir nepersikreipė 
velkantis megztinį aukštu kaklu. 

Kadaise - kai dar nebuvo saugos kamerų ir vaizdo stebėjimo sis- 
temų - jis skaitė apie bankų plėšiką, kuris niekada nesidėdavo kau- 
kės, kad paslėptų savo veidą. Vietoj jos jis naudodavo holivudišką 
grimą irjuo nusipiešdavo ant veido baisų randą, prasidedantį kaktoje 
ir besibaigiantį žemiau smakro. Tas žmogus tikrai išmanė nusikaltimų 
psichologiją, - pamanė Vilkas. Kaskart policininkų paprašyti plėšiką 
apibūdinti bankų kasininkai ir kiti liudytojai visi kaip vienas atsaky- 
davo: „Lengvai jį pažinsite, nes jo veide velniškai didelis randas", pas- 
kui apie jį papasakodavo su didžiausiomis spalvingomis smulkme- 
nomis. Jie matydavo vien tą netikrą randą. Ne akis ar plaukų spalvą, 
ne skruostikaulių ar nosies formą, ar kampuotą smakrą. Vilkui tai la- 
bai patiko. Žmonės mato tik tai, kas akivaizdu, o subtilybių nepastebi, — 
sakė jis sau. 

O subtilybės buvo jo pasirinkta religija. 

Iš bagažinės jis išsiėmė vaistinėje pirktą skaisčiai rožinę kuprinę, 
kokias mėgsta darželinukės, gumbuotą lazdą pasiramstyti, apvyniojo 
ją vaivorykštės spalvų šaliku - vietos gėjų ir lesbiečių bendruome- 
nėje tai buvo įprasta aprangos dalis. Ant galvos užsidėjo megztą tam- 
siai mėlyną kepurę, papuoštą Naujosios Anglijos Patriots amerikie- 
tiškojo futbolo komandos logotipu. 

Didelis Piktas Vilkas žinojo, kad visi tie daiktai sudaro ekscen- 
trišką, nesuderinamą vaizdą ir, kaip to banko plėšiko randas, darytų 
jį nematomą kiekvienam, kurį netyčia gali susitikti miške. Jie prisi- 
mins vien ne tai, ką reikia, - nusprendė jis. 

Į rožinę kuprinę jis įsidėjo šešis daiktus: sumuštinį, nedidelį ži- 
bintuvėlį, termosą su kava, naktinio matymo žiūronus, jei nuspręstų 

likti saulei nusileidus, sudedamą žiūroną ir Odiubono albumą 
„Amerikos paukščiai“. 

Albumas - jo jis nė karto neatsivertė ir nesivargino skaityti — 

buvo smalsuoliams, kurie galėtų jį užkalbinti, tarkim, draustinio pri- 
žiūrėtojui, nors Vilkas abejojo, ar šią popietę bent vienas eis turistų 
takais. Tik jis ketino stebėti visai ne baltagalvius erelius ar ausuotą- 
sias pelėdas. 
į laikrodį. Svarbu tinkamai parinkti laiką, - priminė sau. Palaukė, ko! 
sekundžių rodyklė pasieks dvylika, tada greitai patraukė taku į draus- 
tinį, dairydamasis įrantos medyje šalia tako, kuria pažymėjo kelią per 
mišką, plytintį už Raudonos Pirmosios namų. 

Bandomasis žygis, - pamanė. Kitą kartą jis nešis ne rožinę vaikišką 
kuprinę ir gėjišką lazdą, bet vien tik medžiotojo peilį. 

Jis apgalvojo savo sumanymą. Antradienį. Paprastą, eilinę dieną. 
Nuobodų darbo savaitės vidurį. Antradieniai juk niekuo neypatingi. 

Tik šis antradienis bus kitoks. 

Jis kruopščiai suskaičiavo, kiek minučių jam prireikė pereiti tankų 
mišką. Paskiau apskaičiuos, kiek valandų lieka iki antradienio vakaro. 


Išeik pro šonines duris. Pro kulinarijos parduotuvę ir piceriją. Nerk pės- 
čiųjų taku už automobilių aikštelės. Nekelk galvos, žingsniuok greitai. 

Raudona Antroji nuskubėjo per blėstančią pavakarės šviesą. 
Vėl ėmė dulksnoti, tad ji gindamasi nuo šalčio susikūprino ir įbedė 
smakrą į krūtinę. Buvo užsidėjusi apdriskusią juodą beisbolo kepu- 
raitę, menkai slepiančią vešlius plaukus, bet vis tiek tai buvo geriau 
negu nieko. Ant snapelio susidarė lašų. 


* Johnas Jamesas Audubonas, amerikiečių gamtininkas ir dailininkas, 1838 m. išleidęs iliust- 
ruotą Šiaurės Amerikos paukščių albumą. 

Vietos episkopalinė bažnyčia atrodė tinkama vieta joms susitikti. 
Ji buvo už keturių kvartalų nuo moterų centro, kuriame slėpėsi Sara, 
prie pat autobusų stotelės netoli Džordanos mokyklos; ją greitai 
galėjai pasiekti pėsčiomis pro pagrindinį miesto prekybos rajoną iš 
daugiaaukščio garažo, kuriame Karen galėjo palikti automobilį ir įsi- 
tikinti nesanti sekama kelis kartus pasikėlusi ir nusileidusi liftu. 

— Pastorius leido naudotis savo raštine rūsyje, - telefonu sakė 
Raudona Pirmoji. - Pasakiau jam, kad stengiamės padėti draugei — 
tau, Sara, - apsistojusiai „Saugioje erdvėje, tad mums reikia slapčia 
susitikti. Jis buvo labai supratingas. Paminėjo dažnai sakantis pa- 
mokslus apie smurtą šeimoje, taigi aš leidau jam suprasti, kad mums 
neramu dėl smurtaujančio vyro. 

Ji nesakė: „Joks Vilkas neseks mums iš paskos į bažnyčią, bet kaip 
tik apie tai galvojo Sara eidama žvilgančia nuo lietaus asfaltuota au- 
tomobilių aikštele. Jai kilo mintis apie šventą ar pašventintą terito- 
riją, bet ji pasakė sau, kad tai svarbu vampyrams, ne vilkams. 

Raudona Pirmoji įspėjo ją neiti pro pagrindines bažnyčios duris, 
tad ji apėjo pastatą iš užpakalio. Prie nedidelių durų į rūsį kabojo 
ženklas: PER SEKMADIENIO PAMALDAS LANKYTOJAI NE- 
PRIIMAMI. ANONIMINIŲ ALKOHOLIKŲ GRUPĖ RENKASI 
PIRMADIENIAIS, TREČIADIENIAIS IR PENKTADIENIAIS 
19-21 VAL. 

Sara įlipo į balą, nusikeikė ir nuskubėjo tolyn. Ji jautėsi it vai- 
duoklis, tarsi staiga būtų tapusi nematoma. Svarstė, ar ne dėl jos pa- 
čios atminų. Daugybė žmonių mano, kad aš negyva. Negaliu leisti nė 
vienam pažinojusiam senąją Sarą pamatyti naująją Sintiją. 

Ji atidarė duris ir nulipo į bažnyčios rūsį. Šnypštė radiatorius, ga- 
rai dunksėjo kažkokiuose paslėptuose vamzdžiuose. Sara ėjo siauru 
koridoriumi, apšviestu lemputėmis be gaubtų, todėl jo balintos sie- 
nos raižiai spindėjo. Koridorius gale perėjo į atvirą didesnę erdvę su 
žemomis garso nepraleidžiančiomis lubomis ir linoleumu iškloto- 

mis grindimis, scena viename krašte ir keliomis eilėmis pilkų plie- 
ninių sulankstomų kėdžių, sustatytų priešais tuščią pakylą. Patalpa 
buvo tamsi, niūri. Sara spėjo, kad čia vyksta Anoniminių alkoholikų 
draugijos susirinkimai. 

Viename kampe buvo praviros durys į kitą kambarį, ir Sara išgirdo 
balsus. Ji nuėjo į tą pusę ir pamatė Karen, stovinčią prie tvirto ąžuoli- 
nio stalo. Ant sienų kabojo sutana vilkinčio apeigas atliekančio vyro 
sidabriniais plaukais nuotraukų ir pora kunigų seminarijos diplomų, 
bet dvasininko nesimatė. Šalia Karen sėdėjo Džordana ir krapštėsi su 
vaizdo kamera, kažkokiais laidais ir skreitinuku. 

Džordana pakėlė akis, nusišypsojo ir pajuokavo: 

— Sveika, vaikščiojanti negyva moterie. Kaip sekasi? 

— Neblogai. Pratinuosi, - atsakė Sara. 

— Šaunu. 

Karen priėjo ir apkabino Sarą, ir tai nustebino jaunesnę moterį, 
bet ji pajuto kažkokią šilumą sruvenant per tą apkabinimą - ne visai 
draugišką, bet veikiau sakančią: mes šitame reikale einam išvien. 

— Kaip sekėsi? - paklausė Sara ir pamanė, kad tai keisčiausias 
klausimas - teirautis, kaip žmonės reagavo į jos pačios atminus. 

Karen gūžtelėjo pečiais ir pašaipiai nusišypsojo. 

— Gerai. Keistokai, bet iš esmės gerai. Turėjai kur kas daugiau 
draugų, negu sakei ateisiant. Žmonės buvo nuoširdžiai nuliūdę... 

Ji nebaigė sakinio, bet tuoj pat įsiterpė Džordana: 

— ...nes jūs nusižudėt. 

Paauglė nusišypsojo ir nusijuokė. 

Sara šyptelėjo. Jai atrodė, kad jų padėtis visiškai nejuokinga, kaip ir 
tai, ką jos padarė ir ketino daryti, ar tai, kad Sara atsisveikino su anks- 
tesniu savo gyvenimu. Kita vertus, Džordanos reakcija buvo kaip tik 
tokia, kokia ir turėjo būti: viskas buvo labai linksma, puikus pokštas. 

Kurį laiką trys Raudonos tylėjo. 

- Arjis buvo? - paklausė Sara. 

— Nežinau, - atsakė Karen. - Buvo daugybė vyrų ir šeimų, bet aš 
negalėjau būti tikra nė dėl vieno konkretaus vyro. Jis juk neprisisegs 
ženklo su užrašu: „Labas, aš esu Vilkas“, ir nebandys kaip nors išsi- 
skirti iš visų. Bandžiau žiūrėti vyrams į akis, bet buvo sunku... 

- Jis turėjo ateiti, - vėl pertarė ją Džordana kalbėdama su visu 
sportininkės ryžtu ir paauglės, žinančios, kad ji dėl kažko visiškai 
tikra, pasitikėjimu savimi. Kitos dvi Raudonos buvo vyresnės, taigi ir 
labiau įpratusios abejoti. - Nejuokaukit! Kaip jis galėjo nepasirodyti 
apeigose, kurių kaltininkas pats ir buvo? Jis krušo mus visais įmano- 
mais būdais, tai kaip jis galėjo neateiti?! Tai prilygtų laimėjus didelį 
prizą loterijoje neateiti jo atsiimti. 

Karen, aišku, įsivaizdavo milijoną priežasčių, kodėl Vilkas galėjo 
nepasirodyti. Bent jau vieną, - pamanė ji, bet balsu nepasakė. - Todėl, 
kad jis gudrus ir jam nėra reikalo čia eiti. Todėl, kad jis laukia mūsų už 
durų. Ar kažkur netoliese. Ar, velniai rautų, už kampo, ar mano namuose 
arba mano priimamajame ar kur kitur, kur aš nesitikiu ir kur mirsiu. Ji 
papurtė galvą - atsakydama ne tiek į Džordanos žodžius, kiek į savo 
pačios rikošetu besitrankančias baimes. 

Karen kilo keista mintis, prisiminimas, staiga atėjęs iš literatūros 
kurso koledže, daug metų prieš organinę chemiją, statistiką, fiziką 
ir nesibaigiančias studijas medicinos mokykloje. Tai buvo egzisten- 
cializmo literatūros kursas, ir ji negalvojo apie jį jau daug dešimt- 
mečių. 

Šiandien mirė mama. O gal vakar. Nesu tikra. 

Jai norėjosi klykti. 

Karen mirs rytoj. O gal poryt. Nesu tikra. 

Džordana pakėlė akis nuo kompiuterio mygtukų. 

- Ė - pavyko! Šou prasideda! - Ji šaižiai nusijuokė. - Mums te- 
trūksta spragintų kukurūzų. 

Trys moterys palinko virš stalo ir žiūrėjo, kaip kompiuterio ekra- 
nas prisipildo pro duris į atminus ateinančių žmonių vaizdų. Fone 

grojo iškilminga muzika. Kitų garsų buvo mažai, nes žmonės tyliai ir 
pagarbiai nieko neįtardami pėdino į kameros matymo lauką ir iš jo. 

— Nenustok stebėjusi, - tarė Karen. - Sara, turi pažinti visus, ku- 
riuos tik gali. 

Ji atvertė prisiminimų knygą, parūpintą laidojimo namų. Joje 
žmonės įrašė po kelias trumpas frazes arba tik savo vardus. 

Sara pradėjo nuo pirmų prie knygos priėjusių žmonių vaizdo įraše. 

— Tai mano kaimynas su žmona ir dviem sūnumis. Superpatrio- 
tas, išdažęs savo namą raudonai, baltai ir mėlynai - jo kieme buvai 
aną vakarą, - pasakė ji Karen. 

Karen paėmė rašiklį ir kažką pasižymėjo knygos paraštėje. 

— Ošitie žmonės — vieno mano mokinio tėvai. Čia jų dukra. Ji mo- 
kėsi paskutinėje mano klasėje prieš man metant darbą. Per pastaruo- 
sius metus ji paaugo, - Sara ko neverkė. - Ji gražėja, - sukuždėjo ji. 

Paraštėje atsirado dar vienas įrašas. 

— Nesustok, - griežtai tarė Karen. 

Veidai, kartais vardai, o dažnai ir aplinkybės iššoko iš kompiuterio 
ekrano prieš tris Raudonas. Džordana pele lėtino įrašo greitį, o porą 
kartų ir sustabdė kadrą, kai Sara ne iš karto prisiminė, kur jai maty- 
tas žmogus. Sąsają ji prisimindavo arba tuoj pat, arba dvejodama; tai 
kažkiek panėšėjo į keistą teatro pastatymą - nors jis neturėjo nei dia- 
logų, nei siužeto, kiekvienas vaizdinys kėlė ryškų, stiprų įspūdį. Kelis 
kartus Sarai teko stabdyti įrašą ir pavaikščioti po kambarį, kol pa- 
siraususi giliai atmintyje prisimindavo, kas ekrane matytas žmogus. 
Trys Raudonos budriai stebėjo kiekvieną vyrą: kaip jis atsistoja į eilę, 
stabteli prie knygos, ima laidojimo namų padėtą rašiklį ir dingsta iš 
kameros akipločio. 

— Eikš, kad tave kur velnias! - sukuždėjo Džordana. - Žinau, kad 
tu čia. 

Žmonių srautas sumažėjo, o paskui ir visai nutrūko. 

— Velnias, velnias, velnias! - vėl siuto paauglė. 


331 


JOHN KATZENBACH 


Ekrane tebuvo prisiminimų knyga, veltui laukianti ant staliuko. 
Muzika baigėsi, ir jos išgirdo pirmus Karen kalbos velionei pagerbti 
žodžius. 

— Močkrušys! - pridūrė Džordana. 

— Pažiūrėkim dar kartą, - ramiai pasiūlė Karen. 

Jai sunkiai sekėsi apėmus panikai nepakelti balso. 

- Jis neatėjo, — tarė Sara. 

Ji jautė krintanti į prarają - lyg pirštai būtų pasileidę nuo uolos ant 
kalno šlaito ir ji staiga būtų pradėjusi ore verstis kūliais. 

Karen pamatė, kaip Džordana sugniaužia kumščius ir ima smū- 
giuoti orą, mėgindama suknežinti veidą Vilkui, kuris buvo su jomis 
ir kažkur kitur. 

— Žiūrėk dar kartą, - tarė Karen kiek švelniau, bet su valdingu įtū- 
žiu. - Mes kažką pražiopsojome. 

Vis dėlto ją buvo apėmusi didžiulė baimė - gal iš tikrųjų jos nieko 
nepražiopsojo. Ji jautė, kaip iš nerimo balsas gali trūkinėti tariant 
kiekvieną žodį, širdis ėmė plakti tankiau. Tai, ką darom, turi pasitei- 
sinti! - šaukė ji mintyse. Jokio kito sumanymo ji neturėjo. Jai norėjosi 
apsiverkti ir prireikė didžiulių valios pastangų susitvardyti. 

— Pradėk nuo pradžios. Ir, Džordana, sustok ties kiekvieno žmo- 
gaus vaizdu. 

Darbas reikalavo kruopštumo, ėjosi lėtai, sunkiai. Sulig kiekvienu 
žmogumi, kuris buvo ne Vilkas, įtampa kambaryje augo. Nė viena 
gerai nežinojo, ko ieško. Jas stūmė į priekį absurdiška mintis, kad pa- 
matys kažką visiškai akivaizdaus - nors kiekviena Raudona slapčia 
manė, jog gali būti priešingai. 

Džordanai norėjosi griebti ir sudaužyti kokį daiktą. Karen norė- 
josi garsiai klykti ir nenustoti. Sarai, kuri jautėsi apvilianti kitas dvi 
Raudonas, nedaug trūko iki ašarų. 

Džordana sustabdė kadrą su šeima, stabtelėjusia prie prisimi- 
nimų knygos. 

— Gerai, - tarė ji nevilties sudarkytu balsu, - kas, po velnių, jie tokie? 

— Vyras - greitosios pagalbos medikas, dirbęs ugniagesių stotyje, 
kur mano vyras buvo pamainos viršininkas. Man atrodo, jis buvo iš- 
kviestas į... 

Ji nutilo, nes negalėjo ištarti „avarijos vietą . Sara atsistojo ir ne- 
ryžtingai paėjo keletą žingsnių, tartum bijodama pamatyti vaizdus 
ekrane antrą kartą. 

Karen bemat suprato, kas ją sutrikdė. Ji bandė prikalbinti Rau- 
doną Antrąją tęsti peržiūrą. 

— Na gerai - jis dirbo su tavo vyru. O kas tie žmonės su juo? 

Sara nustojo vaikščioti ir grįžo prie ekrano, bet laikėsi už poros 
žingsnių, tartum atstumas kaip nors apsaugotų ją nuo prisiminimų. 

— Moteris su įsikibusiu į ją mažyliu ir kūdikiu ant rankų tikriausiai 
jo žmona. Jie buvo atėję pas mus vakarienės kartą ar du. O moteris už 
jų, spėju, uošvė. Prisimenu, ji gyveno su jais. Mano vyras lyg ir sakė, 
kad jam įgrisę klausytis visų bendradarbio nusiskundimų... 

— Gerai, žiūrim toliau, - paragino Džordana. - Nebent jūs manot, 
kad greitosios pagalbos medikas ir yra Vilkas. 

Karen pakėlė ranką. Kažkas jai nedavė ramybės, bet ji gerai nega- 
lėjo pasakyti kas. 

— Ne, - tarė ji atsargiai. - Atsuk truputį atgal, o paskui vėl paleisk 
į priekį, tik labai lėtai. 

Ji dar kartą įsižiūrėjo į šeimą. Vyras vilkėjo mėlynu kiek per 
ankštu kostiumu, todėl prie stalo pasirašyti knygoje ėjo sukaus- 
tytais judesiais. Atrodė, kad kaklaraištis jį smaugia; veido išraiška 
bylojo apie netektį. Žmona — Saros amžiaus, graži, bet pažiūrėti 
prastai susišukavusi ir veidą pasidažiusi paskubomis - vilkėjo gražią 
gėlėtą suknelę ir apsiaustą. Ant vieno peties buvo užsimetusi kūdi- 
kio krepšį, be abejo, su buteliuku pieno, sauskelnėmis ir barškučiais. 
Jai sunkiai sekėsi išlaikyti ant rankų besimuistantį kūdikį ir sugniau- 
žus riešą neleisti pasprukti nuo jos neseniai vaikščioti pradėjusiam 

mažyliui. Tai buvo labai įprastas motinos ir vaikų baletas, vienas iš 
pernelyg daug dalykų, pernelyg daug pareigų keblioje padėtyje, ku- 
rioje jie atsidūrė, - privalomoje suaugusiesiems, bet netinkamoje 
mažiems vaikams. 

— Kažkas ne taip, - tarė Karen. 

Sara papurtė galvą. 

— Ne, aš jį pažįstu. Jis atsidavęs savo darbui, gelbėja žmonėms gy- 
vybes. Jis ne žudikas. 

- Jūs negalit būti tuo įsitikinusi, - paprieštaravo nevilties apimta 
Džordana. - Vilkas galėtų būti bet kas. 

Tas vaizdas nedavė ramybės Karen ne dėl to. Ji palinko į priekį, 
įdėmiai įsižiūrėjo. 

— Pasuk į priekį, bet tik truputėlį, - paprašė ji. 

Džordana pamaigė pelę. 

Ekrane pasirodė uošvė, bet ją iš dalies užstojo palinkusi prie kny- 
gos žmona, vyras ir vaikai. 

— Kažkas ne taip, - pakartojo Karen. 

— Kas? - paklausė Sara. 

— Mama sunkiai susitvarko su vaikais. Kodėl ji pasirašydama kny- 
goje neduoda vieno iš jų savo motinai? Bet ji neduoda. Ar ne tam 
ten atėjo uošvė? Kad pagelbėtų mamai su dviem mažyliais? Juk aki- 
vaizdu, kad jos reikia... - Karen nuščiuvo. 

Jos visos palinko į priekį. 

— Jos veido aiškiai nematau, - tarė Sara. - Kad tave kur velnias - 
atsigręžk! - ji kone šaukė žmogystai kompiuterio ekrane. 

— Ar kada nors esi mačiusi tą uošvę? - staiga paklausė Karen. 

— Ne. 

- Vadinasi, mes tikrai nežinom, kad... 

Ji nutilo ir pasisuko, tarsi nuo to moters vaizdas galėtų tapti aiš- 
kesnis. Džordana truputį pasuko įrašą, ir moters veidas atsidūrė kiek 
arčiau. 

— Artują pažįsti? - atžariai paklausė Karen. 

— Ne, - atsakė Sara. 

Karen staiga ją atpažino ir aiktelėjo. 

— Aš pažįstu, — tarė. 

Kambaryje stojo tyla. Karen pamanė: Į atminus ateina velionės 
nepažinojusi moteris. Visos trys Raudonos girdėjo šnypščiant lubose 
paslėptus šildymo sistemos vamzdžius. 

- Aš irgi, - tyliai tarė Džordana. 

Jai išgaravo visa paaugliška drąsa, ir jos veidas išbalo. 


37 


Ji UŽRAšĖ vIsKĄ, ką prisiminė, pigiame bloknote, pirktame vietos 
vaistinėje. Ji jaudinosi it paauglė, laukianti pasimatymo su vaikinu 
išleistuvių vakarėlyje. Pirmą kartą ji išties pasijuto dalyvaujanti 
paslaptingame procese. Įsivaizduodama kitus gedėtojus, smulkiai 
juos aprašė. Tas vyresnis vyras vilkėjo prastai jam tinkančiu pilku kos- 
tiumu ir buvo pasirišęs gelsvai žalsvą kaklaraištį. Ta moteris buvo ma- 
žiausiai aštuntą mėnesį nėščia ir jautėsi labai nesmagiai. Ji pacitavo 
kiekvieną žodį ar frazę, kuriuos tik prisiminė iš gydytojos kalbos 
velionei pagerbti: „Be Saros, niekas daugiau nežinojo, kodėl ji ši- 
taip galų gale apsisprendė... Paminėjo muzikos kūrinius, kuriuos 
pažino - Bacho „Jėzau, žmogaus trokštamas džiaugsme“ ir Men- 
delsono sonatą. Surašė visas banalias pokalbių nuotrupas, kurias 
jai pavyko nugirsti nedideliame, į koplyčią panašiame kambaryje: 
„Labai nemėgstu laidotuvių“, „Ak, kaip liūdna!“ ir „Ša, vaikai, da- 
bar rimties metas...“ 

Savo ataskaitos pabaigoje Didelio Pikto Vilko Žmona parašė: 
Esu tikra, kad daktarė Džeison manęs nepažino. Aš kreipiau akis į šalį 
ir slėpiausi už kitų žmonių. Sėdėjau pačiame gale ir išlėkiau iš laidotu- 

vių namų, vos tik ji baigė kalbėti. Paskui laukiau automobilių aikštelėje 
kitoje gatvės pusėje, kol išėjo visi, tarp jų ir daktarė. Ji net nepažiūrėjo į 
mano pusę. 

Vilkienė dar pridūrė: Džordana visiškai nepasirodė. Jei būtų atėjusi 
į atminus, tuoj pat būčiau ją pastebėjusi. 

Didelio Pikto Vilko žmona manė, kad jos neįdomūs pelytės bruo- 
žai - kliuvinys. Ji niekada neišsiskirdavo minioje ir visą gyvenimą pa- 
vydėjo populiarioms merginoms - vėliau moterims, - kurios iškart 
krisdavo visiems į akį. Ji net pyktelėjo ant savo gydytojos, jog ši jos 
nepastebėjo, nors ėmėsi žygių, kad taip ir būtų. Bet šį suirzimą iš- 
stūmė supratimas, kad jos labai eilinė išorė, dėl kurios susiliedavo 
su bet kokia minia, staiga tapo pranašumu. Ji nežinojo, kad jos vyras 
beveik tokią pat mintį išsakė savo knygos pradžioje. 

Buvau musė ant sienos, - mąstė Vilkienė, - viską mačiau, viską gir- 
dėjau, bet manęs niekas nepastebėdavo. Ji pažiūrėjo į savo ataskaitos 
lapus: aiškus, lengvai įskaitomas, smulkus raštas, tikslus sekretorės 
stilius. 

Jos įsivaizdavimu, šitoks būdas savo nuomonei išsakyti labai sky- 
rėsi nuo kitų. Nebūtina garsiai kalbėti ar būti pasakiškai gražiai, - sakė 
ji sau. - Nereikia būti metro aštuoniasdešimties ūgio ar raudonplaukei, 
kaip moterys, apie kurias knygoje rašo vyras. Kai moki valdyti žodžius, 
automatiškai tampi ypatinga. Rašymas jai buvo beprotiškai gundan- 
užrašus suliniuotuose puslapiuose prieš save tikėdamasi, kad jos sti- 
lius informatyvus ir tikslus. 

Staiga jai dingtelėjo, kad vyras anksčiau nė karto jos neprašė ką 
nors parašyti už jį - dėl to ši ataskaita tapo dar ypatingesnė. Jai buvo 
be galo malonu, kad jai buvo patikėta užduotis dalyvauti atminuose. 

— Tai labai svarbu viskam, kas pateks į naująją knygą, - sakė jos 
vyras žiūrėdamas, kaip ji ruošdamasi išsirenka kuklų, nenusakomą 
pilką švarką, tamsias laisvas kelnes ir akinius patamsintais stiklais — 

ne visai nuo saulės, bet užtektinai tamsius, kad slėptų akis. - Negaliu 
ten būti, bet man reikia žinoti viską, kas vyks. 

Ji neklausė kodėl ir nekamantinėjo, kai jis jai pasakė, kad turi būti 
neatpažinta per visą laiką, kol vyks apeigos. Ji tik susišukavo plaukus 
matė, kad į ją žvelgianti moteris nė trupučio nepanaši į ją. 

Be to, jis pamokė ją, ką sakyti, jei kas nors vis dėlto ją pažintų. 

— Apsimesk nustebusi ir sakyk, kad pažinojai Saros vyrą, kai jis dar 
buvo studentas. To turėtų pakakti. Niekas nieko daugiau neklausinės. 

Šypsodamasis jis pasakė jai, kurioje mokykloje mokėsi velio- 
nis Saros vyras ir kur rašė diplominį darbą prieš ateidamas dirbti į 
ugniagesių valdybą. Jis dar pasakė, kad Saros vyras lankė vakarinius 
rašymo kursus vietos bendruomenės koledže. 

— Sakyk, kad ten su juo ir susipažinai. Deja, bendri interesai nu- 
trūkę po nelaimingo atsitikimo. 

Vilkienė įvykdė visus nurodymus skrupulingai ir, jos manymu, 
tai padarė geriau, negu jis galėjo tikėtis. Ji sveikino save. Tau reikėjo 
būti aktore. Šis pasirodymas scenoje buvo tau pirmas, bet tu jį baigei sėk- 
mingai. 

Akimirką jai atrodė, kad ji pati rašo skyrių ir kad jis žodis į žodį 
pateks į jo knygą. Ta mintis didžiai ją sujaudino. 

Ji vos galėjo nusėdėti, kai palinko virš savo užrašų ir ėmė raustis 
visuose atminų prisiminimuose, pridėdama prie jų visas į galvą at- 
ėjusias smulkmenas, nes žinojo, kad net menkiausias pastebėjimas 
gali nulemti epizodo sėkmę, ši - visos scenos sėkmę, taigi viso sky- 
riaus ir galiausiai visos knygos sėkmę. 

Pakėlusi akis ji staiga pamatė tamsą skrodžiančius priekinius į ke- 
liuką priešais namą įsukančio automobilio žibintus. Ji susijaudinusi 
pašoko ant kojų. 

Didelio Pikto Vilko Žmona nuėjo atidaryti vyrui lauko durų. Ga- 
lėjai pamanyti, kad per tą akimirką ji pajaunėjo visais tais metais iki 

senatvės pradžios. Ji nebebuvo tyli, paliegusi, nerimo graužiama mo- 
teris, užimanti slaptą, nereikšmingą padėtį jam prie šono. Ji buvo ku- 
pina neregėtos aistros, kaip dar jokį vakarą nuo jų pažinties pradžios. 
Ji nusprendė esanti Mata Hari. Lemtinga moteris. 


Dabar, kai šį tą žinojo, jos tik dar labiau išsigando, nes tapo dar aiš- 
kiau, kiek mažai jos iš tikro žino. 

Trys Raudonos aršiai ginčijosi. 

- Ji neturi nė menkiausios priežasties čia būti, o tai reiškia, kad 
priežastis tėra viena, - ryžtingai pareiškė Džordana. - Ji kažkaip su 
visu tuo susijusi. 

- Šito mes tvirtai nežinom, - nuožmiai atkirto Karen. - Po velnių, 
Džordana, mes negalim daryti skubotų išvadų, kurios mums atrodo 
akivaizdžios, nes galim ir klysti. 

— Ta moteris sieja tik dvi iš mūsų, ne tris, - įsiterpė į jų ginčą Sara. — 
Iš tikrųjų tris. Visas mus. Štai kodėl turim sužinoti, kas yra Vilkas. 

— Mums užtenka to fakto, kad mes žinom, kas ji yra, o jūs neži- 
not, - atšovė Džordana. 

— Jokios logikos, - tarė Karen. 

— Leiskit jūsų paklausti: o kur čia logika persekioti ir nužudyti tris 
nepažįstamąsias, kurios visos atsitiktinai yra raudonplaukės, nes tau, 
ble, kažkokia pasakos manija?! Iš tikrųjų - kur čia logika? 

— Turi būti kažkokia logika. Jos čia esama. 

— Puiku! Norit pasakyti, kad mes nė per žingsnį nepasistūmėjome 
mėgindamos sužinoti ką nors apie tą, ble, Vilką ir nieko nesiimsime, 
nes nesame tikros? Puikumėlis! Tiesiog, ble, nuostabu! 

Džordana vaikščiojo po kambarį neviltingai mostaguodama ran- 
komis. Težinojo viena: ji nori ką nors daryti. Bet ką. Ji manė, kad ją 
žudo mintis laukti mirties. Ji nesuvokė, kokia ironija čia glūdi. Ji ži- 
nojo, kad elgiasi impulsyviai, - tiesiog nebelaikė tokio elgesio klaida. 

Sara vėl susmuko ant kėdės ir mėgino suvokti, kodėl nepažįstama 
moteris atėjo į jos atminus ir kodėl tai ją šitaip trikdo. Ji svarstė, kad 
veikiausiai esama laidotuvių fanatikų, kurie nieko vertą savo pačių 
gyvenimą įprasmina lankydami visas mirusiųjų pagerbimo apeigas, 
apie kurias tik pranešama skelbimuose, - kad galėtų lieti netikras 
ašaras ir galvoti, kad jiems pasisekė, nes jų pačių gyvenimas, nors ir 
koks niekingas, nesibaigė. 

Ji įsmeigė akis į kompiuterio ekraną, kuriame buvo sustingęs iš 
dalies uždengtas tos moters veidas. Kodėl ji irgi negalėtų būti tokia? 
ir Džordaną - visiškas priešingybes. Viena nekantravo duoti atkirtį, 
kita elgėsi pernelyg atsargiai. Būtų gerai, jei ji galėtų įsiterpti į vidurį 
tarp jų ir priversti jiedvi klausyti proto balso. Deja... Jai norėjosi nieko 
nelaukiant bėgti, pasinaudoti naujuoju Sintijos gyvenimu, o jas pa- 
likti grumtis su Vilku. Ji galėtų būti saugi - jis pasitenkintų kitomis 
dviem Raudonomis. Ji galėtų būti laisva. Savanaudiškumo banga vos 
jos nepasiglemžė, bet ji sugebėjo jai nepasiduoti. 

— Mums telieka viena, - įsakmiai tarė ji - mokytoja, atkurianti 
tvarką nepaklusnioje klasėje. - Pačioms jį persekioti. 


Džordana palaukė, kol išgirdo per bendrabutį nuaidint uždaromų 
durų garsą. Tada priėjo prie lango ir žiūrėjo, kol pamatė mokytoją, 
einančią dar ir bendrabučio komendantės pareigas, išskuodžiant į 
vakaro tamsą. 

Jai iš paskos ėjo pulkelis paauglių, gyvenančių tame pačiame 
bendrabutyje. Jos visos traukė į šokius mokyklos meno galerijoje. 
Džordana jau girdėjo po visą mokyklos teritoriją sklandančius 
triukšmingus akordus vietinės roko grupės, atliekančios seną Vil- 
sono Piketo dainą „Vidurnakčio valandą“. Ji stvėrė nedidelį atsuk- 
tuvą, paprastai naudojamą elektronikai taisyti, ir laminuotą mokinio 

pažymėjimą. Sportbačius buvo nusiavusi anksčiau, kad galėtų tyliai 
eiti koridoriumi, ir dabar nešėsi juos rankose. 

Gyvenimas šimto metų senumo pastate, kuriame dvyliktokės tu- 
rėjo po kambarį, turėjo vieną svarbų pranašumą. Durų užraktai buvo 
pasenę ir netvirti; viena bendrabučio gyventoja perduodavo kitai 
viešą paslaptį - kaip standaus mokinio pažymėjimo kraštu atidaryti 
bet kurių durų spyną. 

Džordana tikėjosi, kad durų į bendrabučio komendantės dviejų 
kambarių butą spyna bus taip pat lengvai įveikiama. 

Ir neklydo. 

Džordana įkišo pažymėjimo kraštą tarp staktos ir užrakto, įgudu- 
siu judesiu pasuko kortelę ir durys atsidarė. Jai pasisekė dar labiau: 
moteris paliko uždegtą stalinę lempą, tad Džordana galėjo greitai eiti 
per butą neužkliūdama už nežinia kaip sustatytų baldų. 

Jos ieškomas daiktas turėjo būti arba ant rašomojo stalo, arba 
šalia telefono ant staliuko prie lovos. Džordana sugaišo ne daugiau 
kaip pusantros minutės, kol jį pastebėjo. 

Mokiniai neturėjo pamatyti šio aplanko mėlynu viršeliu, pa- 
puoštu mokyklos pavadinimu ir logotipu po užrašu „Konfidencialus 
žinynas mokytojams ir personalui . Jeigu mokiniai - ar beveik visada 
nusiminę jų tėvai - norėdavo susisiekti su kuo nors iš administra- 
cijos ar kuriuo nors mokytoju, mokyklos interneto svetainėje buvo 
pateikiami jų elektroninio pašto adresai ir fiksuotojo ryšio telefonų 
numeriai. Bet žinyne, kurį Džordana ištraukė iš po moksleivių rašto 
darbų šūsnies, buvo ne taip lengvai prieinama informacija. 

Ji atsivertė skyrių „Direktoriaus raštinė. 

Prie įrašo „Sekretorė-administratorė“ buvo pavardė, raštinės ir 
namų telefono numeriai ir, dar patogiau, skliaustuose vyro - sekre- 
torės sutuoktinio - vardas. 

Jį skaitant Džordanai drebėjo rankos. Ar tu Vilkas? Jai akimirką 
svaigo galva. Giliai įkvėpė, kad aprimtų beprotiškai besidaužanti 

širdis ir atsipalaiduotų traukulių tampomas skrandis. Tada ji juodu 
tušinuku persirašė visą žinyno įrašą ant plaštakos viršaus, nes bijojo, 
kad popieriaus skiautę gali pamesti. Ji norėjo, kad ši informacija būtų 
ištatuiruota jos odoje. 

Džordana juto, kaip užplūdusios baimės viduje grumiasi su ką tik 
atsiradusiu pasitikėjimu. Ji gniaužė visus pojūčius, ragino save išlikti 
ramią, susikaupusią, padėti žinyną į tą pačią vietą, iš kurios paėmė. 
Priminė sau įsitikinti, kad nieko nepajudino ir nepaliko mokytojos 
bute jokio savo pėdsako, net savo baimės kvapo. Oras bute atrodė 
nemalonus, panašus į aitrių dūmų. Ji ragino save elgtis atsargiai, bū- 
tinai išeiti iš buto kuo tyliau ir nepastebimiau - kaip ir įėjo. 

Neleisk niekam tave pamatyti, Džordana, - įspėjo ji save. - Būk ne- 
matoma. 

Akimirką viskas jai pasirodė juokinga. Ji įsilaužė į butą, elgėsi 
kaip plėšikė, pažeidė mokyklos taisyklę ir už tai turėtų būti tuoj pat 
pašalinta. Bet ji nepavogė nieko, tik šiek tiek informacijos, kuri gali 
būti svarbesnė už viską, ką iki tol buvo laikiusi rankose. Įspūdis buvo 
toks, tartum būtų pavogusi kažką, kas galėtų būti arba neįkainojama, 
arba visiškai nevertinga. 

Ji tyliai perėjo per kambarį ir prispaudė ausį prie durų. Neišgirdo, 
kad už jų kas nors būtų. Ji paskubomis įkvėpė it žmogus, besiruo- 
šiantis nerti į juodus vandenis, lėtai pasuko rankeną, atidarė duris 
ir išėjo. Tą akimirką ji gailėjosi nepasiėmusi žuvies filė peilio ir nu- 
sprendė, kad nuo šiol visada turės jį po ranka. 


Dabar grupė atliko Rolling Stones „Ji tokia šalta“ ir visai pakenčiamai 
mėgdžiojo Miką, Kitą ir jų bičiulius - pagrindinis vokalistas net to- 
kiais pat graudžiais maldavimais perteikė dainos žodžius. Vietinė 
grupė buvo įsispraudusi į meno galerijos pagrindinės salės kampą. 
Paprastai galerijoje buvo eksponuojami moksleivių, mokytojų ir 

buvusių auklėtinių darbai, bet atvira erdvė buvo lengvai paverčiama 
šokių aikštele. Kažkas vietoj šviesų palubėje pakabino didžiulį sidab- 
rinį rutulį, nuo kurio atsispindėję šviesos žybsniai krito ant susigrū- 
dusių šokėjų. 

Muzika atsimušė nuo sienų; mokiniai sukosi ratu ar susibūrę į 
standžiai susispaudusius būrelius šaukė, kad perrėktų grupės gar- 
sus. Buvo karšta ir triukšminga. Šone stovėjo stalas su gaiviaisiais 
gėrimais. Pora jaunesnių mokytojų prie jo dalijo plastikinius puo- 
delius su skiestu raudonu punšu. Du kiti mokytojai stoviniavo salės 
šonuose, nenuleisdami akių nuo mokinių - kad kokia porelė susiki- 
busi rankomis neišsėlintų draudžiamai pabendrauti. Užduotis buvo 
neįmanoma. Džordana žinojo, kad karštis galerijoje virs tarpusavio 
ryšiu. Kuris nors moksleivis ar moksleivė šįvakar praras skaistybę, - pa- 
manė ji. 

Tris kartus ji prasibrovė pro šokančių mokinių tirštynę, kassyk 
eidama įstrižai aikštelės, retkarčiais stabtelėdama apsisukti ratu, kad 
ją būtų galima klaidingai palaikyti viena iš linksmybių dalyvių, ta- 
čiau jos akys buvo įsmeigtos į duris ir mokytojus, besistengiančius 
sutrukdyti mokiniams, kurie neišvengiamai mėgins išsmukti į kokius 
tylius, tamsius kampelius. 

Džordana daug kartų buvo tokiuose šokiuose, tad žinojo, kas 
nutiks. Mokytojai pastebės porelę, mėginančią išeiti kartu. Arba 
jiems užteks proto suprasti, kad pro dešines duris išeinanti dešim- 
tokė ketina pasimatyti su dvyliktoku, išeinančiu pro kaires, ir abu su- 
stabdys. 

Ji laukė tinkamos progos. Pamačiusi mėginančią išeiti porelę, ne- 
pastebimai priėjo prie jos žinodama, kas nutiks. 

— Kur judu susiruošėte? - įsakmiai paklausė mokytojas mokinių. 

Šie bent susiprato paleisti vienas kito ranką ir suglumę baugščiai 
atsakė nieko bloga nenorintys; girdi, jie nieko nedaro ir visiškai ne- 
numano, kokiomis užmačiomis juodu įtaria mokytojas. 

Jiems besiginčijant, Džordana išsprūdo pro duris ir greitai pasuko 
koridoriumi. Sulig kiekvienu žingsniu muzika po truputį tilo. Kori- 
doriaus gale ji sustojo. Dešinėje buvo laiptai, kairėje - kitas korido- 
rius, vedantis į tualetus. Kiekvieną jų stebės mokytojas, nes tai buvo 
itin tinkama vieta porelėms paskubomis pasigrabinėti, nuryti eks- 
tazio tabletę ar įšniaukšti kokaino. Marihuanos kvapą norintys nu- 
slėpti paaugliai šokti neidavo - visi kaip vienas traukdavo į lauką, kad 
šuns uoslę turintys mokytojai neužuostų demaskuojančio kvapo. 

Laiptai dešinėje vedė į kitą aukštą, kuriame buvo piešimo ir skulp- 
tūros studijos. Jas visas irgi stebės mokytojas, apeinantis jas maždaug 
kas penkiolika minučių, nes jos buvo pamėgta mokinių glamonių 
vieta. Džordana ketino apeiti šias mokytojų įtarimą keliančias vietas, 
išeiti pro pirmo aukšto duris ir, prisidengusi tamsa, nusigauti į gre- 
timą gamtos mokslų ir fizikos pastatą. Ji šiek tiek panėšėjo į bėgantį 
karo belaisvį, vengiantį prožektorių šviesos ir sargybinių. 

Dvyliktokai turėjo vieną pranašumą: jie visi jau žinojo visas ma- 
žas mokyklos keistenybes, pavyzdžiui, kurios durys nerakinamos. 

Nekreipdama dėmesio į klases prie pat įėjimo, Džordana nulipo 
kitais laiptais. Apačioje buvo įsikūrusios laboratorijos; jų langai išėjo 
ne į kiemus ir pagrindinius takus, bet į žaidimų aikšteles. Čia buvo 
tamsu: vienintelė šviesa sklido iš ryškiai apšviesto galerijos pastato, 
kuriame vyko šokiai. Ir tylu: Džordanos sportbačių šlepsėjimas į 
grindis ir jos alsavimas buvo vieninteliai garsai aplink. Visi kiti buvo 
grupės gretimame pastate atliekamos ritmenbliuzo ir rokenrolo me- 
lodijos. 

Prie trečios laboratorijos durų Džordana sustojo ir pasuko ran- 
keną. Kambarys skendėjo prieblandoje. Ji įžiūrėjo šešėlius laboratori- 
nės įrangos ant plačių stalų, prie kurių mokiniai darydavo bandymus. 

— Karen? Sara? - sušnabždėjo ji. 

Iš tamsaus kampo jos atsakė: 

— Mes čia. 

ATRODĖ, KAD KAMBARYS kaip tik ir skirtas sąmokslams. Aklinoje 
tamsoje skendintys kampai, iš gretimo meno galerijos pastato pasie- 
kianti blausi šviesa, keisti ilgoje, plačioje patalpoje išdėliotų moks- 
linių prietaisų pavidalai — dėl viso to atrodė, kad tokioje vietoje 
brandinami nedori sumanymai ir beprotiškos užmačios. Karen jau 
daug metų nebuvo buvusi mokyklos laboratorijoje. Saros mokslų 
sampratą apibrėžė pradžios mokyklos klasėse atliekami varlių, ančių 
ir naminių gyvulių tyrimai. O Džordanai šis kambarys labai patiko — 
ne dėl čia glūdinčių mokslų. Tiesiog jai atrodė, kad čia, sumaišius 
neįprastus chemikalus ir keistas medžiagas, galima patirti dvokiančią 
nesėkmę ar neregėtą sėkmę - jos įsivaizdavimu, tokį rezultatą galė- 
jai palyginti su padėtimi, kurioje jos trys dabar ir atsidūrė. Be to, ją 
drąsino mintis, kad čia, aiškiai apibrėžtų formulių ir iškilaus proto 
patalpoje, mokslo mėginimai įvesti pasaulyje tvarką ir supratimą gali 
padėti joms nuspręsti, kokių priemonių toliau joms imtis. 

Trys Raudonos sukryžiavusios kojas sėdėjo ant grindų už ilgo 
stalo. Jos buvo pasidėjusios Karen skreitinuką ir palinkusios į priekį 
stebėjo, kaip Džordana įveda įvairią informaciją. 

- Štai, — tarė Džordana rodydama į ekraną. - Kaip galima nemy- 
lėti Google vaizdų)? 

Į jas žvelgė neišvaizdus šešiasdešimties ar kiek daugiau metų vy- 
ras. Jis turėjo nemažą pilvą ir padribusį pagurklį. Žilstelėję plaukai 
palei ausis buvo susivėlę, viršugalvis pliktelėjęs; ant nosies galo ne- 
šiojo senamadiškus akinius raginiais rėmeliais. Nuotrauka buvo da- 
ryta prieš keletą metų per knygos pristatymą vietos knygyne. Vyras 
aiškiai buvo beveik metro aštuoniasdešimties, ne stambaus sudė- 
jimo, bet ir ne sportiškos išvaizdos. Įspūdingiausias jo bruožas buvo 
tas, kad jis visai nekrito į akis. 

- Jūs manot, kad jis žudikas? - paklausė Džordana. 

- Jis atrodo ne taip, kaip aš įsivaizdavau atrodysiant Vilką, - tarė 
Karen. 

— O kaip atrodo žudikai? - paklausė Džordana. - Ir kaip atrodytų 
Vilkas? 

— Aukštas. Stiprus. Plėšrūniškas. Nieko panašaus nematau, - ty- 
liai atsakė Karen. - Manot, tas vyras galėtų jus persekioti? 

- Jis rašytojas. Rašo detektyvus ir trilerius, - tarė Sara. 

— Ar tai ką nors reiškia? - paklausė Karen. 

— Manau, tai reiškia, kad jis šį tą išmano apie nusikaltimus, — at- 
sakė Sara. - Argi detektyvų rašytojas, buvęs tiek geras, kad jo knyga 
išleista, nežinotų, kaip įvykdyti nusikaltimą? 

— Ko gero, taip, - piktokai atsakė Karen. - Bet toks taip pat žinotų, 
kaip nusikaltėliai įkliūva. 

Ji pasisuko į Džordaną. 

— Papasakok apie jo žmoną. 

— Gyvatė, - burbtelėjo paauglė. 

— Tai nedaug ką sako, - atsakė Karen. 

— Ne, daug, - įsiterpė Sara. 

— Ta moteris sėdi direktoriaus raštinėje ir niekada nenusišypso, — 
pasakojo Džordana. - Niekada nepasilabina. Apsimeta, kad sukėlei 

jai nepatogumų, kai ateini būti išdulkinta direktoriaus už kokį nors 
negerą poelgį — tarsi sugadinai jai dieną. 

— Vadinasi, dėl to, kad ji nelabai mandagi, manai... 

Karen nebaigė minties. Paaugliai mąsto paprastai, - priminė sau. — 
Betne visada: kartais jie nustebina labai įžvalgia mintimi ar pastebėjimu. 
šįkart. Džordana buvo pikčiausia iš jų trijų. Net tamsiame kamba- 
ryje Karen matė, kad jos veidas nušviestas sunkiai tramdomo įniršio. 
Karen pamanė, kad paauglės pyktis ir daro ją pavojingą, bet podraug 
patrauklią. Ji nebuvo apnikta dvejonių - bent jau Karen jų nematė. Ji 
svarstė, ar kadaise buvo panaši į Džordaną, ir įtarė, kad atsakymas į šį 
klausimą teigiamas, nes riba tarp pykčio ir ryžto dažnai būna subtili. 
Bent jau vylėsi kadaise buvusi tokia kaip Džordana. Staiga pasijuto 
sena, paskui pagalvojo: Ne, sena nesijaučiu. Tiesiog jaučiuosi jau dabar 
įveikta to, ką mums gali tekti daryti. 

— Vis tiek manau, kad ji gyvatė, - atsakė Džordana, padvejojo, 
paskui šaižiai aiktelėjo, ir tas garsas nuaidėjo laboratorijoje. 

— Kas nutiko? - paklausė Sara. 

— Aš ką tik supratau: ta gyvatė ateina į visas krepšinio rungty- 
nes, - atsakė Džordana. 

Jos balsas drebėjo ir visiškai netiko audringai, nuožmiai Džorda- 
nai, kokią kitos Raudonos jau buvo įpratusios matyti. 

— Nair ką... - buvo bepradedanti Sara, bet susijaudinusi Džor- 
dana pratrūko berti žodžius. 

— Į kiekvienas rungtynes. Ji visada ten, tribūnų viduryje. Mačiau 
ją tūkstantį kartų, žiūrinčią į mus žaidžiančias. Tik aš maniau, kad į 
mus. Gal ji žiūrėdavo į mane. O jeigu ji ateina, galiu lažintis, kad jos 
vyras irgi ateina ir sėdi šalia. 

— Ar kada nors esi jį mačiusi? 

— Taip, žinoma. Tikriausiai. Iš kur aš galėjau žinoti, kas jis? 

Tai atrodė logiška. 

— Tai dar ne viskas, - tarė Džordana pakeldama balsą. - Direk- 
toriaus raštinėje ji galėjo prieiti prie mano mokyklos bylos. Ji galėjo 
žinoti, kur kada turiu būti. Galėjo žinoti, kada man pamokos, kada 
pietauju, einu į krepšinio treniruotes ar į biblioteką. Ji galėjo žinoti 
bemaž viską. Bent jau numanyti. 

Sara atsilošė. Mintys vijo viena kitą. Paimi vieną dalyką, pridedi 
prie kito, vieną pastebėjimą suderini su kitu, ir tai, ką gauni, rodos, kažką 
reiškia, bet iš tikrųjų gal tai neturi jokios reikšmės. 

Džordanai staiga viskas pasirodė akivaizdu. Niekinga sekretorė. 
Jos vyras. Rungtynės. Kiekviena jos treniruotė. Visi nepavykę apsi- 
lankymai pas psichologus, turėję grąžinti ją į vėžes. Ji pamanė: Kaž- 
koks ryšys čia turi būti, bet kol kas ne su kitomis dviem Raudonomis. 
Džordana ėmė įnirtingai maigyti kompiuterio klavišus ir ekrane pa- 
sirodė keturių sekretorės vyro knygų viršeliai. 

Vaizdai juose buvo įtaigūs, aiškiai perdėtai šiurpūs. Vieno viršelio 
pirmame plane buvo vyras su kruvinu peiliu rankoje, kito - ant stalo 
gulintis didžiulis pistoletas. Trečiame buvo pavaizduota skersgatvyje 
tykanti neryški žmogysta. Pamačius šį viršelį, Karen nukrėtė šiurpas. 

— Jis jau daug metų neišleido nė vienos knygos. Gal neberašo, - 
tarė Karen. 

Nė vienas iš jos lūpų išsprūdęs žodis neįtikino net jos pačios. 

— Taigi. O gal čia kiti dalykai, - nusišaipė Džordana. - Gal jam 
įgriso rašyti apie žudikus ir jis nusprendė pats patirti, ką jaučia jie. 

Kurį laiką trys Raudonos tylėjo. Tolumoje jos girdėjo šokių mu- 
ziką. Linksma rokenrolo melodija nė kiek nesiderino su jas apniku- 
siais niūriais jausmais. 

— Ką dabar darysim? - sušnabždėjo Sara. - Gal tai jis, o gal ir ne. 
Po velnių - ką mes galim daryti?! Kokias išeitis turim? 

Tris moteris vėl apgaubė tyla. Praėjo kelios minutės, kol Karen, 
nuovokiausia iš trijulės, atsakė: 

— Pirma: nieko nedarom... 


348 


TRYS RAUDONOS 


— Puikus sumanymas, - pertarė ją Džordana. - Ir laukiam, kol jis 
mus nužudys? 

— Kol kas to nepadarė, gal ir nepadarys. Gal visa tai tėra, neži- 
nau... — ji mostelėjo ranka į laboratorijos įrangą, - kažkoks keistas 
eksperimentas. Keistas dalykas, kurį rašytojas sugalvoja ir... - ji nu- 
tilo. - Mes neturim jokių tikrų įrodymų, išskyrus Vilko žodį, kad jis 
ruošiasi mus nužudyti. 

— Nemalkit šūdo! Jis mus sekė ir... - paprieštaravo Sara. 

— O negyvos jūsų katės? - įsiterpė Džordana. 

— Aš nesu tikra, kad jos negyvos. Tik žinau... - Karen susigriebė 
prieštaraujanti viskam, kuo iš tikrųjų tiki. 

— Nemalkit šūdo! - Saros žodžiais pertarė ją Džordana. - Jūs, ble, 
žinot kuo puikiausiai. 

Karen žinojo, bet nenusileido. Jos žodžiuose buvo gausu klaidin- 
gos logikos ir nejaukių kompromisų. 

— Gal nieko daugiau čia nė nėra. Galjis tenori dar ne vienus metus 
toliau mus erzinti, iš mūsų tyčiotis ir mums grasinti. 

Džordana papurtė galvą. 

— Kiekvienas psichologas, pas kuriuos daug metų mane vertė eiti 
mano supisti tėvai, išsišieptų ir pasakytų, kad tai absoliutus neigi- 
mas, - tarsi darydami kažkokį nuostabų atradimą, kuris mane akies 
mirksniu grąžins į doros kelią ir pavers gerai prisitaikiusia, laiminga, 
visiškai normalia paaugle, nors niekur pasaulyje tokių nesama. 

Ir Karen, ir Sara džiaugėsi tamsa, nes abi nusišypsojo, nors ir ka- 
muojamos baimės. Karen pamanė, kad būtent dėl to Džordana jai 
patinka. Jeigu jai pavyks visa tai ištverti, - pamanė ji, - suaugusi ji bus 
nepaprastas žmogus. 

Žodis „jeigu“ buvo jai beveik skausmingas - kaip skrandžio trau- 
kuliai ar antausis. 

— Gerai, tai nedarom nieko ir laukiam pasižiūrėti, ar jis mus nužu- 
dys - pirma išeitis. Kokios dar? 

— Galim pamėginti su juo konfrontuoti ir pasižiūrėti, ar jis išsi- 
gąs, - atsakė Karen. 

— Norit pasakyti, - įsiterpė Džordana, - pabeldžiam į jo duris ir 
sakom: „Labas. Mes - trys Raudonos. Viena iš mūsų jau apsimetė 
negyva. Mes labai norėtume, kad jūs liautumėtės sakęs, jog ruošiatės 
mus nužudyti. Būkit malonus!“ Taip, šitokiam sumanymui mes visos 
tikrai galėtume pritarti. 

Sara linktelėjo. 

— Žinoma, jeigu padarytume tai ar ką nors panašaus — leistume 
jam suprasti žinančios, kas jis, - visiškai tikėtina, kad tai priverstų jį 
imtis žygių. Gal jis tiesiog paspartintų savo planus. Prisiminkit visus 
matytus filmus, kur pagrobėjai sako aukos artimiesiems: „Neskam- 
binkit policijai!“ Šie arba paskambina, arba ne, bet abiem atvejais 
klysta, nes tik paskatina pagrobėjus veikti. Taigi mes tarsi esame pa- 
grobtos. 

— Dar kai kas, - pridūrė Džordana. - Jeigu mes imsim su juo konf- 
rontuoti, prarasim pranašumą. Jis tik paneigs esąs Vilkas, užtrenks 
duris mums prieš nosį, ir mes atsidursim ten, kur buvom iš pradžių. 
Galbūt mirsim rytoj, kitą savaitę ar kitais metais. Gal jis tik sugalvos 
naują planą ir pradės jį vykdyti. 

Karen susiėmė veidą delnais mėgindama aiškiai matyti pro gali- 
mybių miglą. Jautėsi lyg analizuodama labai sunkaus ligonio simpto- 
mus. Klaidingas žingsnis, klaidinga diagnozė, ir pacientas gali mirti. 

— Mes nesam įsitikinusios, kad jis ir yra Vilkas, - galop tarė. — 
Kaip mes galim veikti, nebūdamos šimtu procentų tikros? 

Ji kiek nustebo pajutusi savo žodžiuose dvejonę; ji visados stengėsi 
būti ryžtinga, agresyvi. Dabar jai buvo sunku - lyg būtų nesėkmingai 
papasakojusi anekdotą ir dabar klausytojai juoktųsi ne su ja, bet išjos. 

Džordana patraukė pečiais. 

— Na ir kas? Mes - ne teismas. Mes nepulsim farams pasakoti 
kažkokios fantastiškos istorijos apie laiškelius ir visą tą laiką mūsų 

tykantį Vilką vien tam, kad koks faras galėtų pamanyti, jog mes visai 
pakvaišusios. Mums telieka viena. 

Karen žinojo, ką pasakys moksleivė, bet vis tiek leido jai pasakyti. 

— Mes turim aplenkti Vilką. 

— O kaip mes galim tai padaryti? - paklausė Sara. 

Atsakymą į savo klausimą ji jau žinojo, tiesiog jis ją baugino. 

Karen atsakymą irgi žinojo. Ji atsilošė ir pajuto, kaip įsitempę rau- 
menys suvirpa visame kūne, tad atrodė, kad ją nuo galvos iki kojų 
purto drebulys. Sutelkusi paskutinius sveiko proto likučius, išspaudė: 

— Mes negalim lyg niekur nieko jį nužudyti. Kaip jūs įsivaizduo- 
jat — patykosim jo prie lauko durų ir, kai išeis pasiimti laikraščio, 
nušausim, paskui mėginsim pranykti? Kaip kokie gangsteriai nupyš- 
kinsim iš lėtai važiuojančio automobilio, o paskui didžiuliu greičiu 
nurūksim? Mes juk ne gangsteriai ir galop visos atsidursim kalėjime, 
nes tai bus ne savigyna, o žmogžudystė. Mano žiniomis, nė viena iš 
mūsų nesame meistriška nusikaltėlė. 

— Kaip tai paversti savigyna? — paklausė Sara. - Sugalvoti kažką 
panašaus į spąstus? Ką mes turim daryti - laukti, kol jis pirmas mė- 
gins mus nudėti? Gal jis jau ruošiasi tai padaryti. 

— Nežinau, - atsakė Karen. - Nė viena mūsų nėra to dariusi 
anksčiau. 

— Jūs tikra? — Sara nepajuto, kaip jos balse atsirado nevilties gai- 
delių. - Mes išgalvojome mano mirtį. Visos vienaip ar kitaip mani- 
puliavome, kėslavome kuriuo nors savo gyvenimo laikotarpiu. Visi 
taip daro. Visi meluoja. Visi apgaudinėja. Augdamas išmoksti, kaip 
tai daryti. Tiesiog mes turim sukurti ką nors, ko Vilkas niekada nesi- 
tikėtų. Kodėl negalim to padaryti? 

— Ką turi galvoje sakydama „sukurti ką nors“... - pradėjo Karen, 
bet Sara ją pertraukė. 

— Ką nors, ko jis niekada nesitikėtų. 

— Ir kas... 

— Ar jums neatrodo, kad viskas, ką jis iki šiol darė, pagrįsta tuo, 
kad mes elgiamės kaip malonūs, normalūs, protingi, draugiški žmo- 
nės? Nustokime buvusios tokios, dėl ko esam tas, kas esam. Ar kas 
buvom. 

Kurį laiką trys Raudonos tylėjo. 

— Noriu jį nudėti, - tarė Džordana ir paniro į tylą, kuri pašneko- 
vėms pasirodė mirtina. - Norėjau to nuo pat pradžios. Noriu, kad su 
Vilku būtų baigta visiškai ir visiems laikams. Ir man niekas daugiau 
nerūpi - tik kad veiktume, ir veiktume greitai. Kalėjimas geriau negu 
kapas. 

— Esi tuo tikra? - paklausė Karen. 

Džordana nieko neatsakė. Geras klausimas, - pamanė. Šią mintį 
tuoj pat išstūmė automatinė jauno žmogaus reakcija į visas abejones 
dėl rimtų dalykų: Ai, eina šikt! 

— Bet kaip? - įsakmiai paklausė Sara. - Ką mes turim daryti? 

Ji negalėjo patikėti pritarianti žmogžudystei. Kita vertus, ji nega- 
lėjo patikėti, kad šiuo atveju žmogžudystei nepritartų. Ji net nebuvo 
visiškai tikra, jog jos kalba apie žmogžudystę, nors atrodė, kad taip. 
Susidarė įspūdis, kad tamsioje mokslinėje laboratorijoje nyko visos 
galimybės logiškai mąstyti. 

Karen buvo beprasižiojanti, bet susilaikė. Ar tu žmogžudė? - staiga 
griežtai paklausė ji savęs. Tinkamo atsakymo nežinojo, bet neabejojo 
netrukus sužinosianti. 

Džordana linksėdama įvedė keletą skaičių į kompiuterio ieškyklę. 

Ekrane pasirodė Google Earth vaizdas - kuklus namas niekuo 
neypatingame priemiestyje. Džordana nuspaudė „gatvės vaizdą, ir 
staiga jos judėjo į vieną ir kitą pusę gatve, kurioje gyveno rašytojas 
ir sekretorė. Rajonas ganėtinai panėšėjo į Saros: tvarkingi baltai ap- 
kalti namai su gerai prižiūrimais kiemais. Tai buvo tipiškas Naujo- 
sios Anglijos gyvenamasis rajonas. Tokių nepamatysi atvirukuose ar 
kelionių brošiūrose, kur vaizduojami ūkiai arba didingi seni pastatai. 

Čia tebuvo eilės prieš tris dešimtmečius statytų namų, keliančių 
kurios didžiavosi turinčios nekilnojamojo turto, nes tai buvo dalis 
amerikietiškosios svajonės, užtikrinančios galimybę susikurti aukš- 
tesnę visuomeninę padėtį. Rajono gyventojai penktadienio vakarais 
eidavo į vietos mokyklos stadioną palaikyti jos amerikietiškojo fut- 
bolo komandos, o sekmadienį grįžę po pamaldų bažnyčioje sėsdavo 
prie pietų stalo valgyti netikro zuikio. Jie aršiai palaikydavo Red Sox 
ir Patriots komandas, bet neišgalėdavo nusipirkti bilietų išpūstomis 
kainomis į jų rungtynes dažniau negu galbūt kartą per metus. Jų vai- 
kai augdavo tikėdamiesi gero darbo pagal sutartį, kuria darbdavys 
garantuodavo nemažą atlyginimą, premijas ir geras darbo sąlygas, — 
kad galėtų pakartoti tėvų nueitą kelią, tik jau kiek sėkmingiau, kaip ir 
jų tėvai, gyvenę šiek tiek geriau negu jų tėvai. 

Čia atsispindėjo viskas, kas yra tiek gera, tiek bloga Amerikoje, nes 
už visų tų tvarkingai kerpamų vejų ir nuolatos perdažomų aliumini- 
nių dailylenčių slypėjo ne viena alkoholizmo, narkomanijos, smurto 
šeimoje ir kita bėda, paprastai glūdinti po šiuo tariamai normalaus 
viršaus, iš priekio, iš galo — ir mėgino įsivaizduoti, kaip toks nedorėlis 
kaip Vilkas galėtų klestėti tokioje vietoje. Atrodė neįmanoma, kad 
ten galėtų gyventi žmogžudys. Raudona Pirmoji galvojo: Tie žmonės 
kreipiasi į mane pagalbos, kai suserga. Raudona Antroji galvojo: Tie 
žmonės - visai tokie pat kaip aš. Aš mokiau jų vaikus. Raudona Trečioji 
galvojo: Neturiu su tais žmonėmis nieko bendra. Jie žino, kad lankau 
privačią mokyklą, gražiai rengiuosi, o mano tėvai pinigingi, todėl tiesiog 
negali justi man nieko kito, kaip tik neapykantą. 

Pirma dvejodama prašneko Sara: 

— Nežinau, ar tai Vilko namai, bet jokių kitų siūlo galų mes netu- 
rim, jokių kitų variantų. Joks kitas žmogus neatrodo įtartinas. Taigi 
manau, kad turim eiti ten. 

— Sutinku, - tarė Karen. 

- Žinot, - tyliai tarė Džordana, - ojuk Raudonkepurė neapsisuka 
ir nebėga, kai prieš ją išdygsta Vilkas. Ji pastabi, ji išsako savo abejo- 
nes: „Kokie dideli tavo dantys, senele!“ 

Pašnekovės tylėjo. 

— Mes turim nueiti pas rašytoją ir jo žmoną sekretorę - užduoti 
jiems keletą keblių klausimų. Negalim laukti, negalim atidėlioti. 
Kiekvieną minutę, kai sėdim sudėjusios rankas, mes duodam Vilkui 
laiko prie mūsų prisiartinti ir užkirsti mums kelią nuo jo pabėgti. 
Nuo šios akimirkos turim pakeisti padėtį visiškai priešinga linkme. 
Turim tapti padėties šeimininkėmis. Jeigu lauksim dar bent sekundę, 
galim pražūti. Mes sėdėjom sudėjusios rankas nuo pat pradžių, bet 
tikriausiai velniškai rizikavome - nedaug trūko, kad būtume pražu- 
vusios. Mes turim užduoti klausimus taip, kad jis negalėtų mums su- 
meluoti, taip sužinosim tiesą. Ir žinosim, ką daryti, nes šią akimirką 
tai, ble, akivaizdu. 

Kiek patylėjusi, ji sušnabždėjo: 

— Melų užteks, daugiau - jokių melų. 

— Kaip tai užtikrinsi? - paklausė Sara. - Kaip užduoti klausimą, į 
kurį žmogus atsakytų nemeluodamas? 

Ji žinojo atsakymą į savo pačios klausimą. 

Karen taip pat. 

Džordana nuleido ranką, ir staiga kitos Raudonos pamatė jos ran- 
koje peilį. Siauri, aštrūs ašmenys sugavo blausią šviesą, prasimušan- 
čią pro vieną iš laboratorijos langų, ir suspindo it gyvsidabris. 

RAUDONA PIRMOJI GALVOJO: tai kažkas panašaus į mėginimą su- 
kurti šmaikštų pasirodymą sunkiai, nesuvaldomai auditorijai. 

Raudona Antroji galvojo, kad jos virvelėmis ir lipniąja juosta 
bando sulipdyti pirmokų darbelį iš papjė mašė. 

Raudona Trečioji galvojo: kažkas panašaus į ruošimąsi sunkiam 
egzaminui iš dalyko, kurio pamokų beveik nelankė. 

Nėviena nevadino to tikruoju vardu: pasiruošimu nužudyti žmogų. 

Kiekviena jų sudarė visumos dalį. Toks - bendrais bruožais — 
buvo Karen sumanymas, ir ji reikalavo, kad jo būtų laikomasi, tik pati 
nebūtų sugebėjusi kitoms dviem Raudonoms gerai paaiškinti kodėl. 
Tiesiog jai atrodė, kad prasminga veikti bendromis pastangomis — 
tarsi tai būtų kažkaip demokratiška. Nė viena Raudona nežinojo, 
kad ši paskubomis, kaip pakliūva sukurpto plano dalis Dideliam Pik- 
tam Vilkui būtų pasirodžiusi be galo maloni ir neabejotinai gudri; 
jis būtų žavėjęsis sąmyšiu, kurį būsimam tyrėjui būtų sukėlę trys ne- 
priklausomai vienas nuo kito veikiantys žmonės, norintys įvykdyti 
vieną gerai apgalvotą žmogžudystę. 


JOHN KATZENBACH 


Vilkas ištobulino savąjį planą iki to, ką laikė priimtinu papras- 
tumu. Jis panėšėjo į garsųjį stalo žaidimą, kurio lenta dulkėjo ant 
lentynos beveik kiekviename žaidimų kambaryje ir vasarnamyje. 
Mįslės raktas? Tik jam tai nebus pulkininkas Mastardas su žvakide po- 
dėlyje. Tai bus Vilkas su medžiotojo peiliu, kai jos to mažiausiai tikėsis. 
Iš tikrųjų Vilkas įžengė į žmogžudystės stadiją, primenančią dzen- 
budizmą: svarbiau ne veiksmai, bet jų aiškinimas. Iš jaudulio jis vos 
galėjo nusėdėti priešais kompiuterio ekraną: Jos jau negyvos. Svarbu 
poelgį lydintys žodžiai. Turiu į šią kelionę pasiimti ir kitų žmonių. Kiek- 
vieną skaitytoją turi gundyti akimirka, kai atsidurs prie žmogžudystės 
slenksčio. Jie šiukštu negali justi pasidygėjimo - jie patys turi patirti 
geismą žudyti. Viskas turi būti kaip važiuojant greitkeliu ir pamatant ką 
tik įvykusią avariją: nori nenori į ją žiūri, nors žinai, kad tenkindamas 
savo liguistą smalsumą tampi mažiau garbingu žmogumi. 

Trys Raudonos ir Didelis Piktas Vilkas priėmė tą patį sprendimą: 
Reikia paskubėti ir nužudyti. 

Nuo to priklausė jų visų ateitis. 


Džordana išėjo iš bibliotekos vakarop su Trumano Kapotės „Šaltu 
krauju“ kuprinėje. Ją domino tik pirmi knygos skyriai — juos per- 
skaitė dukart prieš peršokdama į vidurį, kad sužinotų, kodėl įkliuvo 
kyklos filmų rinkinį ir rado ant lentynų Semo Pekinpa „Šiaudinių 
šunų originalą - apie šį ūlmą apskritai nebuvo girdėjusi — ir pirmą 
Veso Kreiveno „Šauksmo“ seriją. Šiuos diskelius imant reikėjo pa- 
sirašyti šalia padėtame lape. Džordana jau norėjo pasirašyti, bet jai 
dingtelėjo būsiant geriau šio reikalavimo nepaisyti. 

Grįžusi į bendrabučio kambarį, įdėjo diskelį su pirmu filmu į kom- 
piuterį, tada pasiėmė bloknotą pastebėjimams ir kilusioms mintims 
užsirašyti. Iki tol ne vieną valandą naršė internetą ieškodama pasako- 


356 


TRYS RAUDONOS 


jimų apie įvairius nusikaltimus, bet pagal du svarbiausius požymius: 
„atsitiktinės žmogžudystės“ ir „įsibrovimas į namus“. Džordana sakė 
sau nepamiršti, kad galop turės sunaikinti viską, ką užsirašė. 

Kai ekrane pasirodė idiliškas Anglijos kraštovaizdis, ji suprato dar 
ir turėsianti sunaikinti savo kompiuterį. Ji sustabdė filmą ir pasku- 
bomis parašė elektroninę žinutę kartu nebegyvenantiems motinai 
ir tėvui: Mama, tėti... Tas prakeiktas mano kompas vis pakimba ir jis 
visiškai pradangino svarbų referatą, kurį rašiau, todėl viską teks pradėti 
iš naujo. Taigi greičiausiai vėluosiu, o tai atsilieps mano pažymiui. Šią ži- 
nutę siunčiu iš draugės skreitinuko. Man reikia kuo greičiau įsigyti naują 
kompą, nes artėja baigiamieji egzaminai. Galiu jį nusipirkti prekybos 
centre šiandien, bet panaudosiu jūsų banko kortelę. 

Ji žinojo, kad nei motina, nei tėvas šio prašymo neatmes. Ko gero, 
juodu bus patenkinti, jog ji su jais susisiekė - bent jau todėl, kad pri- 
reikė pinigų. Ji dar pamanė gudriai pasielgusi, kai parašė apie kom- 
piuterio pradangintą referatą, nes nuo to priklausys, ar jai bus įskai- 
tytas dalyko kursas. Be to, manė Džordana, jos prašymas gali sukelti 
jiems priežastį vaidytis, o tai bus dar vienas pranašumas. 

Kompiuteris, į kurio ekraną ji spoksojo, turėjo atmintį - ji buvo 
ne mažesnis įkaltis negu nusikaltimo vietoje palikti pirštų atspaudai. 
Džordana nusišypsojo ir vėl paleido filmą. Ji džiaugėsi virstanti nu- 
sikaltėle. 

Visas tas sunkus darbas ir rausimasis knygose nenuėjo perniek, - pa- 
manė. 


Trys poros vyriškų sportbačių, visos skirtingų dydžių. Tų pačių 
gamintojų, to paties modelio. Visi pirkti skirtingose sporto prekių 
parduotuvėse mokant grynaisiais. Jos pirkinių sąrašas buvo didelis, 
negana to, juos reikėjo įsigyti iš pažiūros be jokios tvarkos. Kitomis 


aplinkybėmis Sara būtų skundusis dėl papildomo vargo ir sudėtingo 

pačios sugalvoto jų pirkimo būdo, bet dabar tas nenuspėjamas, pa- 
žiūrėti nelogiškas elgesys jai atrodė ne trūkumas, o pranašumas. Ji 
įsivaizdavo į prekybos centrą ateinantį detektyvą: kaip šis nieko ne- 
suprasdamas spokso į konkuruojančias batų krautuves ir niekaip 
nesuvokia, kodėl kažkoks žudikas nusipirko tokią pat prekę trijose, 
užuot visas tris poras nusipirkęs vienoje. Tą siūlymą pateikė Džor- 
dana: „Nedarykit nieko akivaizdžiai logiško.' 

Visai kaip pamišęs Skrybėlius iš „Alisos Stebuklų šalyje“ ar Širdžių 
Karalienė, šaukianti: „Nukirsti jiems galvas! Sara dairėsi po pagrin- 
dinį Amerikos elementą - prekybos centrą - ir pamanė gyvenanti 
žemyn galva. Esu negyva moteris, perkanti įrankius žmogui žudyti. 
Viskas jai atrodė kaip neregėtas fantastinis pokštas. Ji pratrūko kva- 
toti. Keli pirkėjai atsisuko, keistai ją nužvelgė ir vėl ėmė dairytis į 
lentynas. 

Sara įsigijo jai nurodytas prekes. Pirmą juodą medvilninį bluzoną 
su gobtuvu ji pirko alpinizmo ir vandens turizmo prekių parduotu- 
vėje. Ten ji dar įsigijo tris panašius kūną glaudžiai aptempiančius 
juodus sintetinius apatinių drabužių komplektus ir tris nedidelius, 
bet labai ryškiai šviečiančius žibintuvėlius. Paskui nuėjo į konku- 
rentų parduotuvę ir nusipirko dar du bluzonus su gobtuvu bei beveik 
pusmetrio lazdą su odine kilpa ant riešo užsimauti - tokiomis Žvejai 
nuramina itin dideles ir kovingas žuvis. Baleto prekių parduotuvėje 
nusipirko tris poras baleto batelių. Ukinių prekių parduotuvėje nu- 
sipirko pilkos lipniosios juostos ritinį, atsuktuvų komplektą ir sunkų 
guminį plaktuką. 

Tada, tartum elgdamasi visai nelogiškai, grįžo į sporto prekių par- 
duotuvę ir savo pirkinių sąrašą papildė dar trejais sportiniais marš- 
kinėliais. Gretimoje lagaminų parduotuvėje įsigijo tris mažiausius 
brezentinius kelioninius krepšius: mėlyną, geltoną ir žalią. 

Išėjusi į prekybos centro vidurį, apsupta kitų pirkėjų su didžiau- 
siais popieriniais maišais, prigrūstais kiniškų drabužių ir korėjietiš- 

kos elektronikos, Sara atliko nedidelį piruetą. Jai buvo nė motais, kad 
žmonės į ją spokso - ji jautėsi laisva. Kitaip negu anos dvi Raudonos, 
ji žinojo bet kurią akimirką galinti pabėgti. 

Jai norėjosi balsu nusijuokti. Mainais už naują tapatybę ir naują 
ateitį ji turėjo įsipareigoti vienintelį dalyką: nužudyti žmogų. 

Sarai visa ši simetrija patiko: mirtis suteikia gyvybę. Ji turėjo pri- 
pažinti, kad gal tai ir nėra protingiausias būdas pradėti viską iš naujo, 
bet ji buvo įkalinta pasaulyje, kuriame buvo mažai praeities — at- 
rodė, kad jos, kaip Saros, gyvenimas sulig kiekviena minute nyksta 
vis labiau ir yra susijęs vien su dviem raudonplaukėmis, kurios dar 
neseniai buvo jai nepažįstamos ir kurias dabar ji juto pažįstanti la- 
biau negu kada nors turėtą draugę, ir su kažkokiu vyru, norinčiu būti 
vilku, pasakos veikėju. 

Sara įkišo ranką į krepšį su pirkiniais ir užčiuopė sunkią kuoką 
žuvims galabyti. Jos paviršius buvo glotnus, poliruotas. Jos rankoje 
jis atrodė mirtinai pavojingas. Ji nusišypsojo, nes pati irgi jautėsi mir- 
tinai pavojinga. 


Jeigu jis pamatys mane, mums šakės. 

Pro Karen baimę prasiskverbė ši vienintelė mintis. Ji ir vėl sėdėjo 
išsinuomotame automobilyje. Buvo užsidėjusi akinius nuo saulės, 
nors popietė buvo apsiniaukusi. Į akis krintančius raudonus plaukus 
slėpė slidininko kepuraitė. Dešinėje laikydama vaizdo kamerą, ji at- 
sargiai sukiojo vairą kaire. Keleivio pusės langelis buvo nuleistas; ji 
pakėlė kamerą ir filmavo lėtai važiuodama per kvartalus šalia namo, 
kuriame gal gyveno, o gal negyveno Didelis Piktas Vilkas. Ji žinojo, 
kad nufilmuoti vaizdai bus neprofesionalūs - nestabilūs, šokinės, — 
bet kitoms Raudonoms padės vien tai, jog pamatys Vilko rajoną. 


vo- oo 


kairėn ir dešinėn, įsitikino, kad nieko aplink nėra. Žvalgyba buvo 

svarbu, bet dar svarbiau - slaptingumas ir netikėtumas. Ji nufilmavo 
namą iš toli. 

Karen juto, kaip daužosi širdis. Įspėjo save: Negalėsi būti šitokia 
vėliau. Rankos drebėjo; įsivaizdavo, kad kai vėliau parodys nufilmuo- 
tus kadrus, kitos Raudonos pamatys, kokia išsigandusi ji buvo, ir tai 
kėlė jai nerimą, nes žinojo turinti būti tvirto būdo. 

Kažkas čia ne taip, - pamanė. - Juk padėtį valdyti turiu aš, ne kas 
nors kitas. Ji įsivaizdavo dabar esanti tik abejonių mokslų daktarė. Na, 
gal mirties mokslų. 

Netoliese iš namo išėjo paauglys ir atsisėdo prie nedidelio mati- 
nio sidabro spalvos pikapo vairo. Vaikis negalėjo ničnieko žinoti apie 
visą šį reikalą, bet jam prarūkstant pro šalį ji vis tiek nulenkė galvą, o 
paskui nuspaudė akceleratoriaus pedalą iki galo ir dingo iš šio kvar- 
talo. Tik nuvažiavusi ne vieną kilometrą Karen apsiramino, o kai vėl 
ėmė normaliai kvėpuoti, suvokė atvažiavusi į visiškai nepažįstamą 
apygardos dalį. 

Prireikė vos ne valandos, kol suprato, kaip grįžti į pažįstamus ke- 
lius, nes ji nieku gyvu nenorėjo sustoti ir klausti kelio; dar vienos 
valandos - grįžti į automobilių nuomos kontorą, atsiimti savąjį ir, jau 
sutemus, parvažiuoti namo. 

Privažiavusi prie namo ir atsidūrusi pakraštyje miško, slepiančio 
jį nuo kelio, pajuto labiau nei kada nors nekenčianti jo atskirties. Su- 
stojo priešais namą. 

Įsijungė automatinė namo apšvietimo sistema. 

Karen jau norėjo išjungti variklį ir eiti vidun, bet sudvejojo. Ją 
draskė prieštaringos baimės: ten, kur turėjo jaustis saugiausia, jos ty- 
kojo didžiausia grėsmė. 

Gydytoja staiga vėl įjungė pavarą ir apgręžė automobilį taip grei- 
tai, kad sucypė padangos. Nurūko taip, tarsi kas nors būtų ją viję- 
sis, nors nematė nė vieno žmogaus nė viename iš keliukų, kuriais 
važiavo. Staiga jai ėmė atrodyti, kad Vilkui pavyko išžudyti visus, 

išskyrus ją. Ji - vienintelis pasaulyje likęs žmogus, laukiantis to, kas 
neišvengiama. Vėl išvažiavusi į greitkelį, ji ėmė klykti ir toje ankštoje 
erdvėje pasklidęs kurtinantis garsas dar labiau ją išgąsdino. 

Pavykus šiek tiek sutramdyti emocijas, ji išvažiavo į kitą pagrin- 
dinį greitkelį. Netrukus pamatė ženklą: DEGALAI. MAISTAS. 
NAKVYNĖ. 

Motelis prie išvažiavimo iš greitkelio priklausė visose JAV vei- 
kiančiam tinklui. Tuščių vietų automobilių aikštelėje buvo nema- 
žai. Prie registratūros stalo sėdėjo viena mergina — pažiūrėti jauna, 
neseniai baigusi koledžą ir dabar atliekanti stažuotę, todėl privalanti 
budėti naktimis. Ji nesiliovė maloniai šypsotis. Ji užregistravo Karen 
ir paklausė, kokios lovos pageidautų - vienos didelės ar dviejų dvi- 
gubų. Karen nervingai nusišaipė: 

— Vienu metu galiu miegoti tik vienoje lovoje. 

Mergina šypsodamasi nusijuokė. 

— Tai jau tiesa. Vadinasi, viena didelė? 

Karen padavė jai kredito kortelę. Tai buvo pavojinga - bus užfik- 
suota, kad ji čia nakvojo, bet ji neturėjo kitos išeities. 

- Liksite vieną naktį? - paklausė mergina. 

Karen nupurtė šiurpas. 

— Ne, dvi. Verslo reikalai. 

Pirmiausia mažame, slegiamai tvarkingame kambarėlyje pasi- 
mėgavo dušu, tokiu karštu, kad vos neplikino. Jautėsi purvina, pra- 
kaituota. Ji svarstė, ar iš baimės žmogus gali jaustis nešvarus, bet 
nusprendė, kad veikiau jos būseną nulėmė jau į kaklą alsuojantis 
žmogus, kurį jos visos įsivaizdavo galint būti Vilku. 

Drėgnais plaukais, apsisupusi dviem rankšluosčiais, ji priėjo prie 
nedidelio rašomojo stalo ir išsitraukė savo komedijoms naudojamą 
kompiuterį. Daugiau juokų juo neužrašinėsiu, - nusprendė. Ji pradėjo 
nuo įvairių nekilnojamojo turto svetainių, tokių kaip Trulia.com ir 
Zillow.com, paskui perėjo prie stambių bankų, įkeičiančių nekilno- 

jamąjį turtą, svetainių. Nedaug užtruko, kol rado namą, kuriame gy- 
veno sekretorė su savo vyru rašytoju. Nuotraukos buvo tik iš lauko. Ji 
nusikeikė, kad taip nepasisekė, bet pasižiūrėjusi atidžiau pamatė, kad 
iš pažiūros visai toks pat namas kitoje gatvės pusėje buvo parduo- 
damas prieš trejus metus. Padėjo viena svetainė, pateikianti namo 
vidaus nuotraukas ir siūlanti virtualią ekskursiją po jį. Būk toks pat, - 
kuždėjo ji, - prašau: būk toks pat! 

Kaip kiekvienas potencialus pirkėjas, ji sekė vaizdus ekrane. 
Lauko durys. Posūkis kairėn. Svetainė. Virtuvė kartu su valgomuoju. 
Kabinetas pirmame aukšte. Laiptai į viršų. Du maži miegamieji, 
„idealūs augančiai šeimai“, ir šeimininkų miegamasis su atskira vo- 
nia. Įrengtas rūsys. 

Ji įsižiūrėjo į nuotraukas. Naujosios Anglijos priemiesčių palaima. 
Didžioji Amerikos vidurinės klasės svajonė: savas namas. 

Karen grįžo į svetainę, rodančią sekretorės ir rašytojo namą. Suži- 
nojo, kiek pora moka turto mokesčių ir kiek namas šiuo metu vertas 
rinkoje. Bevertė informacija. 

Bežiūrint į nuotraukas namo, kuriame ruošėsi apsilankyti, šmės- 
telėjo prisiminimas. Galvoje išgirdo žodžius dainos, leidžiamos 
senas melodijas transliuojančių radijo stočių, - jų dažnai klausyda- 
vosi, — ir ji niurnėjo pritardama: „Pirmadienis, pirmadienis, negali 
pasitikėti ta diena. 

Nepaisydama šio įspėjimo, Karen nusiuntė kitoms dviem Raudo- 
noms trumpą teksto žinutę: Rytoj 2 ir 2. 

Ji nemanė, kad reikėtų pridėti „dienos“ ir „nakties“. Jos supras, ką 
ji turi galvoje. 

ANTRA DIENOS. 

Jis pasikvietė ją papietauti - netikėtas malonumas. 

Didelio Pikto Vilko Žmona paliko ant savo rašomojo stalo moky- 
tojų vertinimus ir mokinių drausmės ataskaitas - jas reikėjo tinkamai 
sudėlioti į nuolatines bylas. Atidėjo į šalį nuobodų kontrolės grupės 
atliktą naujų įplaukų srautų tyrimą ir ištęstą anglų kalbos skyriaus 
vedėjo raštišką prašymą neapsiriboti vien tradicinės literatūros - Di- 
kenso, Folknerio ir panašiai - dėstymu, bet ir pradėti skaityti šiuo- 
laikinių komunikacijos priemonių, tokių kaip Twitter ir Facebook, 
kursą. 

Ji mielai prisėdo prie Didelio Pikto Vilko kinų restorane miesto 
centre. Ten juodu valgė pernelyg pikantiškus patiekalus ir gurkšnojo 
silpną žaliąją arbatą. Ji spėjo, kad jis turi kažkokį motyvą pasikviesti 
ją pietauti - kaip ir tarp visų seniai susituokusių porų, spontaniškų 
meilės apraiškų pasitaikydavo retai, - bet jai tai buvo nė motais. Ji 
gardžiavosi garuose virtais kukuliais ir sojų padažu. 

Priėjo padavėja ir paklausė, ar jie pageidaus deserto. 

— Sakyčiau, porcijos ledų, - atsakė Didelis Piktas Vilkas ir pažiū- 
rėjo į žmoną. 

— Ne, tik ne saldumynų. Turiu žiūrėti svorio. 

— Liaukis, - tarė jis balsu parodydamas, kad ją erzina. — Šį vienin- 
telį kartą? 

Ji nusišypsojo. Jis ištiesė ranką virš stalo ir suėmė jai delną. Visai 
kaip paaugliai, - dingtelėjo jai. 

— Na gerai, - ji nusišypsojo padavėjai. - Aš irgi valgysiu ledų. 

— Dvi porcijas vanilinių, - užsakė Vilkas. - Mudu tik paprasti se- 
nukai. 

Padavėja šio sąmojo nesuprato, bet, jai nuėjus vykdyti užsakymo, 
pora nusijuokė. 

Vilkas nepaleido Vilkienės rankos, bet palinko prie jos virš siauro 
stalo. 

— Ryt ar poryt, - tarė jis stengdamasis kalbėti kuo neapibrėžčiau, 
bet vos pastebimai šypsodamas, - mano dienotvarkė gali būti ne- 
įprasta. Na žinai: anksti kelsiuos, grįšiu kiek vėliau, galbūt nepasiro- 
dysiu pietų ar vakarienės. 

— Gerai, - tarė ji linktelėdama galva. 

— Tik tu nesijaudink. 

— Aš nesijaudinu. Kas nors svarbaus? 

— Turiu baigti rinkti medžiagą. 

Ji nusišypsojo. 

— Paskutiniai skyriai? 

Užuot atsakęs, jis tik plačiau nusišypsojo - ji suprato tai kaip tei- 
giamą atsakymą. Jai buvo nė motais. Kūryba - ne valdininko darbas 
aidėjo daugybė žodžių, atspindinčių jos abejones ir baimes. Ar jis žu- 
dys? Neįtikėtinai lengvai užvėrė joms visoms duris. Jai visiškai nerū- 
pėjo, ką ar kam jis gali padaryti. Jis tik kaupia medžiagą - kaip ir sako. 
Kad ir kas buvo praeityje, kad ir kas gali nutikti ateityje, kad ir kas jis 

kadaise buvo, kad ir kuo jis gali tapti — visa tai buvo niekis, palyginti 
su šia akimirka, kai jie laiko vienas kitam ranką pigiame kinų resto- 
rane. Meilė tikrai ne vien vaniliniai ledai, - pamanė ji. 


Vilkas išleido žmoną prie mokyklos ir jai įeinant į administracijos 
pastatą žaismingai pamojavo ranka. Tačiau jau po kelių akimirkų jo 
dėmesys nukrypo kitur. 

Jam dar buvo likę nusipirkti keletą daiktų. Visus juos buvo visai 
nesunku rasti: neperlyjamą maskuojamosios spalvos medžiotojo 
kostiumą įsigijo toje pačioje parduotuvėje, kurioje išvakarėse ke- 
lis kartus lankėsi Raudona Antroji, pigų mėlyną sportinio kirpimo 
švarką ir pilkas kelnes pirko Gelbėjimo armijos dėvėtų drabužių 
krautuvėje. Prieš akistatą su Raudona Pirmąja jis turės visiškai su- 
silieti su mišku už jos namo. Prieš akistatą su Raudona Trečiąja jis 
turės atrodyti kaip mokytojas ar atžalos aplankyti atvažiavęs tėvas — 
tam ir reikėjo švarko su kaklaraiščiu. Mat kas nors galėtų pastebėti 
jį mokyklos teritorijoje, nors tokia galimybė atrodė labai mažai ti- 
kėtina. Aišku, jis niekam nekris į akis: su netikra barzda, akiniais, 
glotniai sušukuotais atgal plaukais. Tikimybė, kad kas nors jį pažins, 
buvo beveik lygi nuliui, be to, kas patikės kažkokiu neva jį pažinusiu 
mokinuku, mačiusiu jį iš tolo vos kelias sekundes? Negana to, pra- 
eis ne viena valanda, kol bus aptiktas Raudonos Trečiosios lavonas. 
Jis pamanė, kad tuo ir yra išskirtinė jo suplanuota dviguba žmogžu- 
dystė. Abiem atvejais jis bus bemaž nematomas. 

Vilkas peržvelgė mintyse sudarytą sąrašą. 

Drabužiai. Varnelė. 

Automobilis. Praverstų vogti numeriai. 

Ginklas. Peilis išgaląstas iki skustuvo aštrumo. 

Telieka maksimaliai susikaupti prieš susidorojant su vis dar gy- 
vomis Raudonomis. Važiuodamas nuo mokyklos, jis mėgavosi tuo, 

kas laukia kitą dieną, įsivaizduodamas sulaukęs seno, toli esančio, bet 
labai brangaus ir svarbaus draugo skambučio. Jis prisiminė penkioli- 
kos metų senumo įvykius; savitas iš praeities ataidintis balsas vis dar 
buvo artimas ir puikiai pažįstamas. 


Kunigas savo rūsio raštinėje rašė pamokslą ateinančiam sekmadie- 
niui, todėl trys Raudonos susirinko ant medinių klauptų priešais 
milžinišką medinę skulptūrą Jėzaus su erškėčių vainiku, palenkusio 
galvą mirčiai besiartinant. 

Visoms nepatogiai susėdus, Karen paleido Vilko gatvės vaizdo 
įrašą. Jos muistėsi ant kietų medinių klauptų, stengdamosi įsiminti 
smulkmenas, orientyrus. Visoms buvo sunku susikaupti. Jos žinojo 
akimirksniu turinčios tapti žudymo meistrėmis, tačiau, nors jų dė- 
mesys privalėjo būti aštrus kaip lazeris, visos trys Raudonos juto, 
kad jų mintys beprasmiškai klajoja - tarsi suvokimas to, ką turės pa- 
daryti, vertė jų mintis krypti kažkur kitur. Karen pradėjo atsipraši- 
nėti dėl prastos įrašo kokybės, bet nutilo, nes bijojo, kad balsas ims 
trūkinėti. Jai, įpratusiai didžiuotis gebėjimu viską kruopščiai orga- 
nizuoti, ši padėtis atrodė neįtikimai padrika ir gėdingai nevaldoma. 
Karen atrodė, kad žmogžudystės planavimą perėmė nenuspėjama 
jos, komedijų klubo veikėjos, pusė, nustūmusi į antrą planą ją, kaip 
drausmingą gydytoją. Ji nenumanė, kaip šią padėtį ištaisyti, taigi tik 
nuspaudė porą kompiuterio klavišų ir ekrane pasirodė išvakarėse jos 
surinkti duomenys apie Vilko ir Vilkienės nekilnojamąjį turtą. 

Vaizdams išnykus, visos trys Raudonos tylėdamos atsilošė. 

Sara pakėlė nuo išblizgintų grindų tris kelioninius krepšius; pa- 
davė kitoms dviem po vieną su pirkiniais, sau pasiliko geltonąjį. 

Nors turėjo kilti dešimtys klausimų, nė viena kelias minutes nepra- 
vėrė burnos. Koks pašalietis, ko gero, būtų pamanęs, kad jos drauge 
meldžiasi. 

Džordana pirmą kartą atitraukė akis nuo ekrano ir įsižiūrėjo į jas 
supančius religinius vaizdus. Jėzaus skulptūra buvo iš sodriai rudo 
medžio, tik ten, kur turėjo būti raudonas kraujas, buvo prasisunkę 
auksiniai dažai. Bažnyčios lubose nuo didelių vitražinių langų atsi- 
mušė mėlyni, žali ir geltoni atspindžiai. Jai toptelėjo, kad planuoti 
žmogžudystę tokioje vietoje - kiek neįprasta, bet tada nejučiomis 
gūžtelėjo suvokusi: bet kokia vieta, kurioje išlepinta paauglė, priva- 
čios mokyklos auklėtinė, planuotų žmogžudystę, būtų neįprasta. 
Žvilgtelėjo į Karen. Ji gydytoja. Ji matė ne vieną mirtį, - pamanė Džor- 
dana. - Ji negali nežinoti, ką daro. Tada pasisuko į Sarą, ir jai atėjo į 
galvą labai panaši mintis. Į jos duris visai nepelnytai pasibeldė mirtis. 
Tai turėjo ją taip supykdyti, kad dabar ji pasirengusi žudyti. 

Džordana manė vienintelė iš trijų Raudonų artimiau nepažįstanti 


mirties. Ji abejojo, ar ši jos „skaistybė“ atlaikys iki ryto. 


Antra nakties. 

Iš motelio kambario buvo galima išeiti pro šonines duris, atida- 
romas elektroniniu raktu. Karen išėjo pro jas vengdama merginos 
prie registratūros stalo. Ji stebeilijosi į tamsą mėgindama išmatuoti 
atstumus tarp automobilių aikštelės žibintų. Jai norėjosi kabintis į 
tamsą, kaip alpinistas kabinasi į apsauginę virvę. Ji sudribo už savo 
automobilio vairo, mėlyną kelioninį krepšį šveitė ant gretimos ke- 
leivio sėdynės. Šiaip ne taip sugrabaliojusi raktelius, paleido va- 
riklį. 

Visa drebėjo, tad keletą kartų giliai įkvėpė, kad nusiramintų. Juk 
skaitai knygas. Žiūri televizorių. Eini į filmus. Pagalvok, kiek kartų ma- 
tei, kaip geriukai ir blogiukai suvaidina kokį žmogžudišką siužetą ar su- 
manymą prasimanytoje situacijoje. Elkis taip kaip jie, ir tiek. Tik dabar 
viskas tikra. 

Ji žinojo, kad šis patarimas sau absurdiškas. 

Gal tu ir matei milijoną išgalvotų žmogžudysčių, - tarė ji sau. - Bet 
net jeigu sudėsi jas visas į daiktą, nežinosi, ką daryti. 

Ji įjungė pavarą ir nurūko, be perstojo žvilgčiodama į visus veid- 
rodėlius iš eilės. Prieš paimant kitas Raudonas, jai būtinai reikėjo už- 
sukti į vieną vietą - savo priimamąjį. 


Džordana nemiegojo. 

Maždaug pirmą nakties, kai nusibodo gulėti aukštielninkai ir 
spoksoti į bendrabučio kambario lubas, ji atsikėlė ir apsirengė. Ilgus 
juodus apatinius susikišo į džinsus. Apsivilko juodą sportinį bluzoną 
su gobtuvu. Mobilųjį telefoną ir peilį įsikišo į žalią kelioninį krepšį, 
ant galvos užsidėjo juodą vilnonę kepurę. Saros pirktus sportinius 
batelius padėjo ant viršaus — kad galėtų greitai išsitraukti. Apsiavė 
baleto batelius. 

Ji atsistojo ir lėtai apsisuko. Apdarai net nesušiugždėjo. 

Džordana apsidairė. Šviesa į kambarį pateko tik iš gatvės žibinto 
prie pat jos lango - geltoni jo spinduliai skverbėsi į kambario kertes. 
Įspūdis buvo lyg kraunantis daiktus išvykstant atostogų: ji nerimavo, 
kad paliks ką nors svarbaus, tik šįsyk bijojo pamiršianti ne maudy- 
mosi kostiumėlį ar pasą. 

Rankos drebėjo vien dėl to, kad rengiasi prieš žmogžudystę. Kvė- 
pavo negiliai. Burna buvo perdžiūvusi, atrodė, kad dešinės akies vo- 
kas ima nervingai trūkčioti. 

Negalėjo suprasti, kur pasidėjo visas jos smarkumas, pasitikėji- 
mas savimi ir drąsa. Dabar, paaiškėjus, kad jis galbūt turi pavardę, 
adresą, ir staiga jam virtus kai kuo daugiau negu efemeriška grėsme, 
jos pasitikėjimas savimi garuote garavo. Ji jautėsi kaip tamsos bijanti 
maža mergaitė. Jai norėjosi apsiverkti. 

Kažkoks vidinis balsas priešinosi, įtikinėjo ją, kad būtų išmintin- 
giau nusimesti žudikės drabužius, palįsti lovoje po patalais ir kantriai 

laukti, kol Vilkas ateis jos nužudyti. Vis dėlto šiam troškimui atsi- 
spyrė priminusi sau, kad kitos dvi Raudonos deda į ją viltis. 

Džordana pasuko prie durų įsivaizduodama, kad prasideda pas- 
kutinė iki tol pažinoto gyvenimo naktis. Pojūtis tiesiog paralyžiavo. 
Rodės, per tą laiką, kai Vilkas jos tykojo, ji priprato prie tam tikros 
baimės, bet, vos su ja apsiprato, ši naktis baudėsi pakeisti ją visiškai 
kitokia. Jai norėjosi spiegti, bet to nedarė - tik įdėmiai klausėsi no- 
rėdama įsitikinti, kad kitos mergaitės bendrabutyje sumigusios, o ne 
ruošiasi pamokoms ar naktį eina į tualetą. 

Kiekvienas mokyklos auklėtinis bent kartą yra išsmukęs iš bendra- 
bučio draudžiamu metu, nusižengdamas griežtoms taisyklėms ir rizi- 
kuodamas būti iš jos pašalintas. Nė vienas, - dingtelėjo jai, - niekada to 
nedarė dėl tokios priežasties, dėl kurios nusižengiu aš. Ji vėlų vakarą nėjo 
į slaptą pasimatymą su vaikinu. Ji vėlų vakarą nėjo įsigyti narkotikų ar 
alkoholio. Nesiruošė vėlų vakarą iškrėsti vos ne sadistišką pokštą de- 
vintokams. Čia buvo visai kiti dalykai. 

Ji suėmė durų rankeną ir, atidarydama duris, pajuto, kad pirmą 
žingsnį į šį visiškai naują pasaulį žengs nauja Džordana, o senoji am- 
žiams liks čia. 

Ji išsmuko iš kambario. Nors baleto bateliai slopino jos žingsnių 
garsus, ėjo atsargiai, baimindamasi, kad senos grindlentės gali girgž- 
dėti, čirpti ir ją išduoti. Sulig kiekvienu žingsniu ta, kuria ji kadaise 
buvo, liko vis toliau už nugaros. Atrodė, tarsi ji paliktų šešėlį. 

Kai jai pavyko iš lėto išeiti pro lauko duris, ją pasitiko šaltas oras. 
Tirtėdama ji nusiavė baleto batelius ir apsiavė naujus suvarstomus 
sportbačius. Nors juto, kad pažastys suprakaitavusios, vos ištvėrė 
žvarbų šaltį, kai patraukė susitikti su kitomis dviem Raudonomis. Iš- 
sigandusi, kad sustings ir negalės pajudėti iš vietos, Džordana tekina 
pasileido į naktį. 

Iš moterų centro Sara išėjo taip pat slapčia. Jai kebliausia buvo pra- 
smukti pro naktinę apsaugininkę - savanorę iš vieno vietinio kole- 
džo; ji ateidavo devintą ir apsiblaususiomis akimis išbūdavo iki ryti- 
nės pamainos. Tada nešinas šviežia kava ir spurgomis pasirodydavo į 
pensiją išėjęs policijos patrulis. Naktį budintys savanoriai buvo gavę 
nurodymą vadovautis principu „atsarga gėdos nedaro“. Taigi kilus 
menkiausiam triukšmui ar įvykus kokiam nors neįprastam dalykui, 
jie galėjo paskambinti pistoleto iš rankos nepaleidžiančiai centro di- 
rektorei arba 91 1. 

Sara laukė beveik valandą pasislėpusi netoli antro aukšto laiptų 
aikštelės žinodama, kad anksčiau ar vėliau savanorė atsistos pasirą- 
žyti, nueiti į tualetą ar į gretimą kabinetą įsipilti puodelio kavos - ar 
tiesiog padės galvą ant knygų ir užsnūs. 

Saros vyro revolveris gulėjo jos kelioniniame krepšyje šalia dra- 
bužių pamainos. Šią akimirką ji buvo apsirengusi visai kaip Džor- 
dana, net apsiavusi garsą slopinančius baleto batelius. Taip pat vilkės 
ir Karen. 

Sara nė nežvilgčiojo į savo laikrodį. Jai norėjosi sukalbėti kokią 
nors maldą, siunčiančią žmogų į tualetą. Visas kūnas buvo įsitempęs 
iš nekantrumo. 

Ji apsilaižė lūpas - staiga jos atrodė perdžiūvusios, suskeldėjusios. 
Jautėsi susigėdusi, atbukusi. Visos mintys sukosi apie tai, ką jos trys 
darys atvažiavusios prie namo, kuriame, jų manymu, gyvena Didelis 
Piktas Vilkas. Nedaug trūko, kad apie tai galvodama būtų balsu nu- 
sikvatojusi, bet šiaip ne taip susitvardė. Nebuvo linksma - veikiau 
pasireiškė ją slegiančios susikaupusios baimės. 

Mes, velniai rautų, viską apvertėme aukštyn kojomis, - pamanė. - 
Ne trys paršeliai nuėjo pas vilką, o šis pas juos ir nuniokojo jų namus, 
išskyrus to gudriojo, kuris pasistatė savąjį iš plytų ir akmenų. 

Bet juk tai iš kitos pasakos! 

Jai nė į galvą neatėjo, kad pirma kliūtis gali būti neįveikiama: tie- 

siog ištrūkti iš namų, skirtų apsaugoti žmones nuo pašalinių akių. 
Staiga ji pasijuto uždaryta itin keistame kalėjime. 

Apačioje išgirdo šiugždėjimą. Ji palinko į priekį ir įsiklausė. Dabar 
pasigirdo užverčiamos knygos garsas. Ji išgirdo: „Po velnių, kažko- 
kios neįsivaizduojamos nesąmonės! Nekenčiu organinės chemijos, 
nekenčiu organinės chemijos, nekenčiu organinės chemijos!“ Šios 
frazės buvo kartojamos neviltingu, piktu balsu. 

Už poros sekundžių žodžiai „nekenčiu organinės chemijos“ virto 
improvizuota dainele, vieną akimirką atliekama laibu balsu, kitą — 
sodriu bosu. Džordana išgirdo merginą einant per vestibiulį, paskui 
atidarant ir uždarant tualeto duris. Ji nulėkė laiptais žemyn pirštų ga- 
liukais, kad nesukeltų jokio garso, ir išskubėjo laukan. Buvo be galo 


svarbu, kad visi manytų, jog Sintija Harison miega savo lovoje. 


41 


TRys RAUDONOS LAUKĖ išsinuomotame automobilyje šimtas met- 
rų nuo namo. Joms derėjo peržvelgti paskutines plano, kad ir koks 
jis buvo, smulkmenas, bet jos beveik visą laiką tylėjo, paskendusios 
savo mintyse. Buvo be kelių minučių trys. Karen tiesiog nuvažiavo į 
šalikelę ir sustabdė automobilį po dideliu ąžuolu. Džordana sėdėjo 
ant užpakalinės, Sara - ant priekinės keleivio sėdynės. Karen padėjo 
automobilio raktelius ant grindų ir pasakė tai kitoms, tada išdalijo 
lateksines pirštines ir visos drebėdamos jas užsimovė. Visos trys dai- 
rėsi po kvartalą. Gatvė miegojo; buvo tamsu, tik vienas kitas užmar- 
šus namų savininkas lauke paliko uždegtą šviesą. 

Jos beveik nekalbėjo. Visos trys Raudonos bijojo, kad balsas 
drebės, todėl tik retkarčiais tarstelėdavo kokį žodelį. Atrodė, kad 
juo mažiau laiko liko iki žmogžudystės, tuo mažiau buvo ką pasa- 
kyti. 

— Dvejos durys, - tarė Karen. - Mudvi su Sara įsilaužiame pro už- 
pakalines. Džordana, jeigu Vilkas mėgins ištrūkti pro priekines, turi 
jį sustabdyti. Patekusios į vidų, įleisime tave. 

Kitos dvi Raudonos sulinksėjo. 

Nė viena balsu nepasakė: „Jeigu tai išties Vilkas, nors visoms 
atėjo į galvą ši mintis. 

Džordana nepaklausė: „Ką turi omeny sakydama „turi jį sustab- 
dyti?“ ar „Kaip konkrečiai man jį sustabdyti?“, ar galiausiai „Kas bus, 
jei man nepavyks jo sustabdyti, ir jis paspruks?“ Besiartinant lemtin- 
gai akimirkai, augo netikrumo pojūtis; visas tris Raudonos apėmė 
kažkokia keista būsena, gerokai prasilenkianti su protu. Jos pačios 
kūrė pasaką. 

- Laiptais į viršų, paskui į dešinę. Šeimininkų miegamasis turi būti 
ten. Ten mes ir einam. Veikit greitai. Jie miegos, taigi mums padės 
netikėtumo elementas, bet įsilauždamos mes tikriausiai juos paža- 
dinsim. 

— Ojeigu... - pradėjo klausimą Sara, bet taip jo ir nebaigė. Staiga ji 
suvokė, kad tų „jeigu“ - šimtai, ir neįmanoma visų jų numatyti. 

— Kapotės „Šaltu krauju“ patekę į vidų jie perskiria Klaterių 
šeimą, - slopiu, silpnu balsu prašneko Džordana. - Ar mes... 

Ji irgi nutilo vidury sakinio. 

Nė viena neištarė žodžių „įsibrovimas į namus", nors kaip tik tai 
jos ir buvo sumaniusios. Šitoks nusikaltimas pažeidžia giliai ameri- 
kiečio sąmonėje glūdintį supratimą, kad savo namuose žmogui vi- 
suomet turi būti visiškai saugu. Bankų apiplėšimai, apšaudymas iš 
lėtai važiuojančio automobilio, narkotikų prekeivių karai dėl įtakos 
ir teritorijos, net šūviai, išsiskiriant paleisti nebegalinčių gyventi 
kartu sutuoktinių, - visa tai turėjo savotišką aplinkybių padiktuotą 
logiką. Apie įsibrovimą į namus to negalėjai pasakyti. Paprastai į šį 
nusikaltimą pastūmėdavo keistos fantazijos apie žaginimą ar paslėp- 
tus turtus, bet jos retai virsdavo tikrove. Pastarosiomis dienomis 
Džordana kaip tik ir studijavo šio tipo nusikaltimus. Tačiau ji išsi- 
aiškino, kad paprastai į kokių nors visai nekaltų žmogelių saugumą 
kėsinasi psichopatiški blogiukai. Šiąnakt viskas bus atvirkščiai: ne- 
kaltieji puls žmogžudiško Vilko namus. Šitaip atrodė automobilyje, 

bet Džordana spėjo, kad kažkuriuo gūdžios nakties metu vaidmenys 
gali susikeisti. 

— Ar kuri nors norite ką nors pasakyti? - paklausė Karen. 

— Atsakymai, - kosėdama atsakė Sara. - Turim gauti keletą atsa- 
kymų. 

Trys Raudonos išsprūdo iš automobilio it juodo rašalo dėmės 
ir susiliejo su naktimi. Jos užsitraukė ant galvų gobtuvus, pasitaisė 
veido kaukes ir greitai pasuko prie namo. Kaimynų name sulojo šuo. 
Visoms trims Raudonoms atėjo į galvą ta pati bauginanti mintis: O 
kas, jeigu jis turi šunį - pitbulį ar dobermaną pinčerį, pasiryžusį ginti šei- 
mininką? Nė viena balsu neišsakė savo susirūpinimo. Karen atrodė, 
kad kiekvienas jų žengiamas žingsnis pirštu prikišamai rodo, kaip 
menkai jos išmano apie nusikaltimo vykdymą, ypač tokio sudėtingo, 
kokį sumanė. 

Kiekvienai Raudonai norėjosi vidury antpuolio sugriebti kitas ir 
paklausti: „Ką, po velnių, mes darom?! Nė viena to nepasakė. Jos, 
rodės, kūliais ritasi nuo stataus kalno ir nėra nieko, į ką būtų galima 
įsikibti ir tą kritimą sustabdyti. 

Raudoną Pirmąją pykino. 

Raudonai Antrajai nuo abejonių svaigo galva. 

Raudonai Trečiajai staiga pasidarė silpna. 

Tyliai slenkant tamsoje, visas tris Raudonas įtampa ko nepara- 
lyžiavo. Šaltas oras menkai vėsino nerimo karštį. Joms atrodė, kad 
viskas, kas joms iki tol nutiko, pavertė jas kažkokiomis mažesnėmis. 

Priešais namą Karen mostelėjo į krūmus šalia pagrindinių durų. 
Džordana nėrė į juos ir kiek galėdama geriau pasislėpė. Kitos dvi 
Raudonos pro namo šoną pasuko prie užpakalinių durų. 

Pojūtis, kad ji viena naktyje, staiga vos nesugniuždė Džordanos. 
Ji klausėsi, stengdamasi išgirsti kokį nors garsą. Išsigando, jog jos pa- 
čios alsavimas toks garsus, kad pažadins namo gyventojus, kaimy- 
nus, policininkus ir stotyse budinčius ugniagesius. Jai atrodė, kad 

tuoj užkauks sirenos, įsižiebs prožektoriai ir balsai lieps jai stovėti 
iškėlus rankas. Tai bus arba policininkai, arba Vilkas - ji buvo įkliu- 
vusi į dvigubus spąstus. 

Ji kuo tyliau atsegė savo kelioninio krepšio užtrauktuką, išsitraukė 
peilį ir tvirtai sugniaužė. 

Džordana nebetikėjo turinti jėgų juo darbuotis. Vos prieš kelias 
dienas ji visai lengvai, be jokių pastangų įkvėpdavo sau nuožmumo; 
dabar atrodė neįmanomai sunku pasiekti šią būseną. Tartum sporti- 
ninkė Džordana - greitesnė už visas, stipresnė už komandos drauges, 
gudresnė ir gražesnė Džordana, iš kurios beveik visi šaipydavosi, - tą 
laukimo akimirką dingo ir jos vietoje atsirado kažkokia nepažįsta- 
moji, kurią Džordana regėjo pirmą kartą ir kuria tikrai nepasitikėjo. 
Jeigu būtų mokėjusi kokią maldą, gal net būtų bandžiusi ją sukalbėti, 
bet dabar tik tūnojo prie namo laiptų su juodais apdarais, kurie su 
tamsa sulipo tobulai kaip dėlionės kibučiai. Raumenys trūkčiojo, vir- 
pėjo; mergina vylėsi, kad ši nauja, neatpažįstama Džordana įstengs 
sutelkti visą įniršį, kai jai jo prireiks. 


Išdaužk stiklą. Įkišk ranką, atrakink spyną. Pulk. 

Karen planas buvo ne itin subtilus. Filmuose viskas visada atrodo 
paprasta: aktoriai elgiasi ramiai, išmintingai, niekur neskubėdami, jie 
randa protingas išeitis ir veikia su lengvai pasiekiamu ryžtu. Gyvenime 
viskas ne taip paprasta, - pamanė ji. - Gyvenime viskas susimoko prieš 
tave, ypač tavo paties asmenybė. Juk mes tokios nesame. Rupūs miltai, 
aš juk gydytoja, ne įsilaužimo meistrė! Ir ne žmogžudė. Ji laikė rankoje 
guminį plaktuką ruošdamasi išdaužti stiklą ir įsibrauti į namą; plačiai 
juo užsimojo, bet Sara staiga griebė jai už rankos. Karen išgirdo ją 
įkvepiant šalto nakties oro ir į ją pasisuko negalėdama suprasti, kas 
paskatino ją taip skubotai elgtis. 

Sara nieko nesakydama parodė į dešinę. Ant lango, kaip jos spėjo, 

virtuvės, buvo lipdukas, vaizduojantis skydą su užrašu: NAMĄ 
SAUGO SAUGOS TARNYBA „ALFA“. 

Karen ėmė suktis galva. Kokia ironija! - pamanė. Ji nusisamdė tą 
pačią bendrovę įrengti jos pačios namuose signalizaciją po Didelio 
Pikto Vilko pirmojo laiško. Jai nė į galvą neatėjo, kad žudikas gali nu- 
sisamdyti tą pačią saugos tarnybą. 

Kiek padvejojusi, ji sukuždėjo: 

— Gerai, situacija tokia: mes įsilaužiam. Suveikia signalizacija sau- 
gos tarnybos būstinėje. Budėtojas paskambina namo savininkui - šis 
turi atsakyti sutartu ženklu, pranešdamas, kad viskas gerai — įvyko 
klaida, o jei kažkas negerai, tuomet budėtojas iškviečia farus, ir jie už 
poros minučių čia atvažiuoja. 

Sara linktelėjo. Dvi Raudonos kurį laiką stovėjo sutrikusios. 

— Ką darom? - paklausė Sara. 

— Nežinau, - atsakė Karen. 

Staiga suvokė: sulig kiekviena sekunde, kol jos lauke, palikusios 
Džordaną tūnoti priešais namą, pavojus vis didėja. Pojūtis buvo, lyg 
laboratorijoje žiūrėtų pro mikroskopą ir matytų, kaip ligos pažeistos 
ląstelės jungiasi, sulig kiekviena sekunde didėja, darosi vis sudėtin- 
gesnės. 

— Apsispręskim, - paragino Sara. - Arba veikiam, arba traukiamės. 

Karen pajuto lėtą deginantį įsiūtį. Jei bėgsim, galimas daiktas, bėg- 
sim į mirtį. Gal ne šiąnakt. Gal rytoj. Ar poryt. Ar po savaitės. Ar po 
mėnesio. Mes niekada nežinosime kada. Ji įtraukė šalto nakties oro. 

— Turi revolverį? - paklausė. 

— Taip. 

— Gerai. Vos tik įsilaušim, eik į miegamąjį antro aukšto dešinėje, 
aš eisiu iš paskos ir įleisiu Džordaną. Ir, Sara... 

— Jeigu ten tas miegamasis. Mes gerai nežinom. 

Karen norėjosi atsakyti: Velniai rautų, mes nieko gerai nežinom! — 
bet tepridūrė: 

— Nedvejok! 

Sara linktelėjo. Lengva pasakyti, sunku padaryti. 

Karen taip ir nepasakė, ką ji turi nedvejodama daryti. Juos abu nu- 
žudyti? Pradėti šaudyti? O kas, jeigu jis ne Vilkas? 

Karen žinojo: jeigu ji palauks dar bent sekundę, ryžtas virs pa- 
nika. Ji sugriebė guminį plaktuką ir smarkiai juo vožė. 


Priešais namą tūnanti Džordana išgirdo dzingsint dūžtantį stiklą. Ką 
tik jai atrodė, kad jos alsavimas griausmingai garsus; šis garsas jai pa- 
sirodė it kurtinančio sprogimo. Ji susigūžė ir lyg skęstantis už šiaudo 
įsitvėrė į tamsą. 


Šukė drėkstelėjo Karen bluzono audeklą. Akimirką jai pasirodė, kad 
ji perrėžė jai ranką, ir ji vos užgniaužė giliai iš krūtinės besiveržiantį 
klyksmą. Ji įsivaizdavo, kaip tamsus arterinis kraujas prasimuša pro 
audinį, ir jau laukė, kada ją persmelks baisus skausmas. To neatsitiko, 
ir tai ją nustebino. Oda net nebuvo įbrėžta. Ji įkišo ranką pro išdaužtą 
stiklą, atšovė užraktą ir atidarė duris. 

Sara prasibrovė pro ją ir nubėgo į priekį su žibintuvėliu vienoje 
rankoje ir revolveriu kitoje. Jai įlėkus į namą siauras šviesos ruoželis 
lyg pamišęs blaškėsi pirmyn atgal. Laiptais aukštyn, ten į dešinę. Laip- 
tais aukštyn, ten į dešinę. Laikydamasi turėklo ji užskuodė į viršų. 

Karen pribėgo prie priekinių durų ir ėmė sukioti užraktus. Jau 
kitą sekundę atidarė duris. 

— Dabar, Džordana! - sušnabždėjo ji kuo įsakmiau. 

Džordana nematoma tamsoje tūnojo šalia laiptų. Naktis, rodės, it 
koks vijoklis apsivyniojo ją - taip standžiai, kad ji neįstengė pajudėti. 
Ji mintyse davė nurodymus raumenimis, bet šie jos neklausė. Tada, 
tarsi būtų lyg koks vaiduoklis sklendusi virš savęs ir žiūrėjusi žemyn, 

pamatė, kaip ta nepažįstama Džordana atsistoja, vos nesuklumpa ant 
namo laiptelių, įvirsta vidun ir įsikimba į Karen, kad nepargriūtų. 

Karen pastatė jauniausią iš trijų Raudonų ant kojų, uždarė lauko 
duris ir puolė prie laiptų vytis Raudonos Antrosios. 

Triukšmo jos kėlė nedaug. 

Bet tiek užteko. 


Plėšiamas įsilaužimo garsų iš migloto sapnų ir tikrovės paribio, Dide- 
lis Piktas Vilkas pajuto, kaip visą jo esybę perveria deginantis baimės 
žaibas. Jis tiesus atsisėdo lovoje, negiliai, trūkčiojamai alsuodamas, 
ir kumščiu smogė į juodumą priešais, taikydamasis į nežinomą ir 
nematomą siaubą, žodžius pakeisdamas kažkokiu gyvulišku riksmu. 
Jis gerai nežinojo, į ką smūgiuoja - į košmarą ar kažką tikra, bet vai- 
duokliška. Žmona šalia irgi iškosėjo kažkokį garsą — net ne klyksmą, 
bet veikiau karkesį. Didelio Pikto Vilko Žmona pajuto, kaip jai už- 
gniaužia gerklę - tartum kas būtų ją smaugęs. 

Miegamojo durys staiga plačiai atsivėrė ir kažkas, - tamsoje jie 
neįžiūrėjo, ar tai žmogus; tai tebuvo su naktimi susiliejantis pavida- 
las, - puolė link jų. Miegamąjį ėmė skrosti beprotiški šviesos peiliai — 
Sara sukiojo žibintuvėlį į šalis. 

Ji iškėlė revolverį ir mėgino prisiminti viską, ko ją mokė moterų 
centro direktorė. 

Suimk ginklą abiem rankomis. 

Išjunk saugiklį. 

Sulaikyk kvapą. 

Gerai nusitaikyk. 

Kiekviena kulka turi kliudyti taikinį. 

Mėgindama paimti revolverį, kaip rodė direktorė, nesugraibė ži- 
bintuvėlio, šis nukrito ant grindų, ir pora lovoje priešais dingo klai- 
kiuose šešėliuose. Jai pasirodė, kad ji klykia: „Nudėk jį! Nudėk jį!“, 

bet ir vėl žodžių negirdėjo ir net nejuto, kad garsus tariant judėtų 
lūpos. Tą abejonės sekundę akyse pasipylė oranžinės ir raudonos ki- 
birkštys: vyras, kurį nudėti ji norėjo, smarkiai vožė jai kumščiu. Tada 
Vilkas, apimtas grumtynių instinkto, metėsi į Sarą ir trenkė jai į šoną. 
Didelio Pikto Vilko Žmona šoko į priekį beprotiškai kuldama tamsą, 
bandydama sugriebti kas tik paklius po ranka. 

Sara susverdėjo ir tą akimirką antras smūgis kliuvo jai į krūtinę 
išmušdamas orą iš plaučių. Ji atsitrenkė į komodą ir nugriuvo ant lo- 
vos. Pajuto, kad ranka bando nustverti jos ginklą. Ji žinojo viena: turi 
priešintis, bet kaip tai padaryti, nebesumojo. Galvoje liko vienintelė 
mintis: „Nepaleisk revolverio! Tik nepaleisk revolverio!“ Ji pajuto, 
kaip ją ima sukti lyg vilkutį; ji nukrito nuo lovos krašto ir trenkėsi į 
grindis. Staiga ją prispaudė baisus svoris, aštrūs nagai ėmė draskyti 
veidą lyg bandydami nuplėšti kaukę. 

Jai už nugaros į miegamąjį įbildėjo dar du juodi pavidalai. Karen 
laikė rankoje kuoką žuvims pribaigti ir lyg patrakusi ja švaistėsi, tik 
be jokios naudos. Ji trenkė į lempą prie lovos ir porcelianinis korpu- 
sas sudužo į šipulius. Antras nevaldomas smūgis teko niekučiams ant 
staliuko, ir jų nuolaužos išsilakstė į šalis. 

Tamsa apgaudinėjo juos visus. 

Didelis Piktas Vilkas ir Vilkienė grūmėsi iš paskutiniųjų. Vienas ir 
kitas paleido į darbą ne tik kumščius, bet ir kojas ir net dantis. Patalai 
susijaukė į krūvą. Medinis lovos rėmas dejavo nuo jų siautulio. Dide- 
lio Pikto Vilko Žmona sugriebė revolverį Saros rankoje už vamzdžio 
ir ėmė lyg paklaikusi jį tampyti, stengdamasi išplėšti. Ji nelabai su- 
prato, koks tai daiktas, - ji tik žinojo, kad jis gali juos pražudyti ir kad 
jinai turi sugriebti jį ir nepaleisti. Lyg du gyvuliai, tesuvokiantys, kad 
iš miego metėsi į žūtbūtines grumtynes, jie kovėsi įnirtingai. Kamba- 
rys skardėjo nuo kriokimo ir kitų grumtynių garsų. 

Vilkas tamsoje šoko ant Karen ir tvojo per ausį taip, kad jai ėmė 
suktis galva. Kitas smūgis teko į krūtinės ląstą; gydytoja pajuto, kaip 

trakšteli šonkaulis ir kūną persmelkia nežmoniškas skausmas. Ji aik- 
telėjo ir laukė trečio smūgio, kuris atims iš jos sąmonę. Lyg pamišėlė 
trenkė žuvų lazda, pajuto, kad ji pataikė į kūną, ir išgirdo šaižiai kly- 
kiantį iš skausmo vyrą. 

Kambaryje netikėtai nuaidėjo antras staugesys: Džordana rėžė 
Dideliam Piktam Vilkui savuoju žuvies filė peiliu per ranką kaip tik 
tą akimirką, kai jis užsimojo vožti ja Karen. Vilkas riaumodamas 
sučiupo gydytoją ir žiauriai tėškė ją į Džordanos pusę. Jauniausia 
Raudona trenkėsi į sieną, galva kliudė įrėmintą paveikslą, ir šis su 
trenksmu subyrėjo į gabalus. 

Vilkas grūmėsi dabar jau žinodamas, kad jo priešininkai gink- 
luoti kuoka, peiliu ir šaunamuoju ginklu - šį, matyt, laikė sugriebusi 
jo žmona. Vienintelė šviesa miegamajame sklido iš nukritusio ant 
grindų ir į kampą nusiritusio žibintuvėlio. Ten iš jo naudos nebuvo, 
tad grumtynės vyko padrikai, be jokios logikos. Kruvini besigru- 
miantieji talžė, spardė vienas kitą ir stengėsi išlikti gyvi tamsoje ar 
prietemoje. 

Vilkas vis dar nežinojo, su kuo kaunasi. Jeigu būtų gavęs akimirką 
pamąstyti, gal būtų suvokęs, kad visos trys žmogystos - moterys, ir 
grumtynių esmė jam būtų paaiškėjusi. Bet smūgių kruša, perrėžto 
dilbio skausmas ir sukrėtimas per miegus atsidūrus mirtiname ant- 
puolyje - visa tai drauge aptemdė jam protą. Jis galvojo tik apie tai, 
kaip pasiimti medžioklinį peilį nuo rašomojo stalo pirmo aukšto 
kabinete ar nustverti šaunamąjį ginklą, kurį žinojo esant kažkur čia, 
miegamajame, - tada jo ir užpuolikų galimybės susilygintų. 

Vilkas nustūmė Karen į šalį, ir ji atsitrenkė į tą pačią sieną, prie 
kurios sukniubusi gulėjo Džordana. Jis puolė prie dviejų pavidalų - 
žmonos ir šešėlio - susikibusių grumtynėse dėl revolverio. Jis tren- 
kėsi į abi, nežinodamas, katras kūnas katros, tvatydamas kur pakliūva. 
Per tą sąmyšį Vilkas išgirdo iškritusį iš rankos ginklą trinktelint į me- 
dines grindis. Jis ėmė jo grabalioti, bet nerado. 

Staiga ranka sugriebė jam kaktą ir jo galva buvo žvėriškai trūkte- 
lėta atgal; prie gerklės pajuto peilio ašmenis. 

Žodžiai, rodės, atsklinda iš nebūties. 

— Jeigu sujudėsi - užmušiu. 

Jam už nugaros, ko neapsižergusi jį, stovėjo Džordana, viena 
ranka laikydama jo galvą, kitoje gniauždama peilį it valstietis, pasi- 
ruošęs paskersti vakarienei kokį gyvulį. 

Pirma jo mintis buvo mestis į priekį, bet prispaustas prie gerklės 
peilis įtikino jį to nedaryti. 


Tuo metu suskambo telefonas. 

„KOKIE DIDELI TAVO DANTYS, SENELE...“ 


Iš pradžių įkyrus telefono skambėjimas atrodė itin keistai - kaip ban- 
dymas suteikti kasdienį normalumą toli gražu ne normaliai situacijai. 
Jis sustabdė grumtynes, ir visi sustingo savo vietose kaip žaidžiantys 
vaikai. 

Karen bemat suprato skambučio svarbą. Atsiliepti reikėjo nedel- 
siant. Jai nė į galvą neatėjo atsiliepti pačiai. 

Ji karštligiškai griebė į kampą nusiritusį žibintuvėlį ir pašvietė juo 
į akis Dideliam Piktam Vilkui. 

- Atsiliepkit! - sušuko ji. 

Tai buvo neįmanoma - klūpodamas prie lovos tarp Džordanos 
ir to žuvies filė peilio jis tiesiog negalėjo pajudėti. Kiekvienas skam- 
butis rėkė vis garsiau. Karen nukreipė žibintuvėlio spindulį į Didelio 
Pikto Vilko Žmoną, susikibusią su Sara. 

— Atsiliepkit! - sušuko vėl ir pakėlė žuvų galabijimo lazdą, tarsi 
pasiruošusi suknežinti moteriai galvą - nors tuomet grasinimas ne- 

tektų prasmės. Tai ji suprato, nors jai nedaug betrūko iki panikos. — 
Čia saugos tarnyba. Atsiliepkit, ble! 

Staiga suvokusi, kaip svarbu skubiai veikti, Sara pakėlė Vilkienę 
ir stumtelėjo link telefono. Revolveris, gulintis šalia po komoda, pu- 
siau uždengtas paklodžių ir antklodžių, numestų per grumtynių mie- 
gamajame įkarštį, nebeatrodė toks svarbus, bet Sara jį pagriebė pa- 
rodydama, kad jis vėl jos. Ji irgi nukreipė savo ginklą į Didelio Pikto 
Vilko Žmoną. 

Ši dvejojo. Jai akys iššoko ant kaktos pamačius peilio ašmenis 
prie vyro gerklės, nors į ją pačią buvo nukreiptas revolverio vamz- 
dis. Vilkas nežymiai linktelėjo, tad ji nusiropštė nuo lovos ir pakėlė 
ragelį. 

— Klausau, - tarė ji drebančiu balsu. 

— Čia saugos tarnyba „Alfa“. Mūsų pultas rodo, kad pas jus suveikė 
signalizacija. Jūs namo savininkė? 

Didelio Pikto Vilko Žmona ėmė mikčioti, nes vienu metu mė- 
gino atgauti kvapą ir atsakyti pašnekovui. 

— Taip, taip. Si-signalizacija... 

— Jūsų signalizacijos sistema rodo įsibrovimą. 

Ragelį ji laikė prie ausies, bet akis buvo įsmeigusi į vyrą. 

— Įsibrovimą? 

— Taip. Įsilaužimą. 

— Mes miegojom, - tarė ji stengdamasi galvoti kuo greičiau. - Jūs 
ką tik mus pažadinot. Kai suskambo telefonas, abu velniškai išsigan- 
dom. Mes neseniai įsigijom šuniuką, - pamelavo. - Gal jis netyčia 
įjungė signalizaciją. Ar galit duoti man minutę patikrinti? 

— Turite pasakyti man savo apsaugos kodą, - įsakmiai tarė balsas 
kitame laido gale. 

— Gerai, leiskit man patikrinti, - pakartojo Vilkienė verkšlenan- 
čiu, drebančiu senės balsu. - Aš teužtruksiu porą sekundžių. Man 
reikia nulipti į apačią. Žinau, kad tą kodą laikau užsirašiusi stalčiuje... 

Ji vėl žvilgtelėjo į vyrą, tačiau nurodymą sukuždėjo ne jis, o 
Karen: 

— Jeigu nepasakysit teisingo kodo ir nepadarysit to tuoj pat, jis 
iškvies farus. Puiku, - ji patenkinta savimi nusišypsojo. - Galėsim 
visi čia tyliai laukti, kol pasirodys farai, tada mes mielai viską jiems 
papasakosim. Pagalvokit: ar jūs to norit? —- Klausimas buvo skirtas 
Dideliam Piktam Vilkui. 

Staiga pajutusiai, kad turi savyje žiaurumo, Karen ši padėtis pasi- 
rodė be galo maloni. Vadinasi, pone Vilke, pone Žudike, pone kas ten, 
ble, esi, nori aiškinti kokiam nustebusiam farui, kas čia šiąnakt dedasi? 

Vos pastebimai šypsodamasi, ji prašneko žemu, įniršio kupinu 
balsu. Žodžiai, tariami žibintuvėlio šviesos metamame tamsiame še- 
šėlyje, tartum įgavo didesnio svarumo. Karen komikė, Karen gydy- 
toja - jų nebeliko, ir ji juto tuoj virsianti visiška laukine. Ji nežinojo, 
kad kitos dvi Raudonos jaučiasi panašiai pasikeitusios. 

— Farai norės žinoti, kodėl trys viena kitai svetimos moterys nu- 
sprendė šią naktį drauge įsilaužti į šiuos namus, - sukuždėjo ji. - Ne į 
kokius prašmatnius namus, kur daug pinigų, brangakmenių ar bran- 
gių meno kūrinių — nes mes čia, velniai rautų, ne tam, kad ką nors 
pavogtume. Kodėl mes būtent šiame name? Visiškai paprastas, ble, 
namas, ar ne? Ir farai iš mūsų trijų išgirs istoriją, kuria jiems bus labai 
sunku patikėti, bet dėl to jų smalsumas bus tik dar labiau sužadintas. 
"Tada jie užduos klausimų jums. Keblių klausimų. Ar norėsite atsaki- 
nėti į jų klausimus? Jūs nusiteikę šiąnakt tai daryti? 

Vilkas išpūtė akis. 

— Taigi, jeigu nesate Vilkas, - iš lėto tarė Karen, - būtinai pasaky- 
kit, kad į namus įsilaužta. Tegul farai atvažiuoja čia kuo greičiau ir 
išsiveda mus surakintas antrankiais. Bet jeigu esate... 

Ji nusitraukė juodą gobtuvą ir raudoni plaukai pasileido. Kitos dvi 
Raudonos padarė taip pat. 

Prie telefono stovinti Didelio Pikto Vilko Žmona aiktelėjo. 

Vilkas dvejojo. Jis vis dar juto, kaip gerklę kutena peilio ašmenys. 
Matė baimę žmonos akyse. Mėgino išsiaiškinti turimas išeitis, bet 
matė vienintelę: delsti. Pokalbiu su policininkais šio tikslo nepasieks. 
Vietos farai netikę, nekompetentingi, bet ne visiški mulkiai. 

— Pasakyk kodą, - piktai suniurnėjo jis. - Sakyk, kad viskas gerai. 
Signalizaciją įjungė šuo, kurio mes neturim, kaip tu ir sakei. 

Vilkienė atitraukė delną nuo mikrofono. 

— Pas mus viskas gerai. Įvyko klaida. Signalizaciją įjungė šuo, — 
pakartojo ji. - Mūsų kodas yra „Inspektorius Žaveras“. Ž-a-v-e-r-a-s. 

— Ačiū, - atsakė balsas. - Šauniai sugalvojot! Mačiau „Vargdie- 
nius“ Brodvėjuje. Jūsų sistemą iš naujo įjungsiu iš čia. 

Didelio Pikto Vilko Žmona padėjo ragelį. 

— Dabar turėtume juos abu nudėti, ir tiek, - tarė Džordana. 

Ją pačią nustebino iš jos lūpų ištrūkę žodžiai. Silpna, iš baimės 
drebanti tamsoje Džordana buvo nustumta į šalį, vietoj jos atsirado 
nuožmi, kompromisų nepripažįstanti, žudyti nusiteikusi Džordana, 
ir tai įvyko vos per kelias sekundes. Gal naujoji Džordana radosi jai 
atsitrenkus į sieną, kai atsivėrė nematomos, retai pasitelkiamos fizi- 
nės ir dvasinės jėgos. Šiaip ar taip, ji juto, kaip ją apima šaltas, žmog- 
žudiškas poreikis, ir ji pajudino peilį į šalis - vos vos, bet to užteko, 
kad jis perdrėkstų Vilkui odą. Siaurutė kraujo gija nuvarvėjo krūtine 
ir persunkė pižamos švarką. Džordana palinko į priekį ir prikišo lū- 
pas jam prie ausies. 

— Manėt, kad bus atvirkščiai, tiesa? Manėt, kad jūs laikysit peilį 
man prie gerklės, ane? O ką būtumėt daręs paskui? 

Jis nieko neatsakė. Jis vos tvardė įsiūtį ir tai atsispindėjo jo veide. 
Jam norėjosi sugriebti ją už gerklės. Nebūtinai ją - kurią nors, bet jis 
buvo sukaustytas. 

Sara sunkiai atsiklaupė. Abiem rankomis laikė atkištą prieš save 
revolverį. Ji buvo tiesiai priešais Vilką, laikydama jam į kaktą nutai- 
kyto ginklo vamzdį mažiau negu per sprindį nuo jos. Nuspausk gai- 

duką, ir viską užbaigsi, - pamanė. - Dabar pat pradėk viską iš pradžių, 
ir naujoji „tu“ bus saugi amžinai. Vilkas buvo įspraustas tarp dviejų 
Raudonų; revolveris ir peilis buvo lyg mirtini skliaustai. 

— Maniau, kad tu negyva, - karčiai tarė Vilkas. 

— Buvau tavo atminuose, - staiga susmukusi ant lovos kitoje kam- 
bario pusėje ir it koks nuskriaustas vaikas pasirėmusi alkūnėmis į ke- 
lius graudžiai verkšleno Vilkienė, tarsi šis pokštas būtų buvęs kažkas 
nesąžininga, apgavystė. 

— Aš ir esu negyva, - šiurkščiai atrėžė Sara neatitraukdama akių 
nuo Vilko. Ji prisimerkusi pažiūrėjo pro revolverio vamzdį. - Džor- 
dana teisi, - tarė šaltai. - Nudėkime juos abu tuojau pat. 

Didelis Piktas Vilkas pajuto, kaip susitraukia jo raumenys. Jis gi- 
liai įkvėpė. Vaizduotėje matė save puolantį į priekį ir stebuklingai iš- 
plėšiantį revolverį iš Saros vieninteliu be galo smarkiu, magišku trūk- 
telėjimu. Jis nudės jas visas, čia pat, tuoj pat. Ant savo miegamojo 
grindų, žmonos akivaizdoje. Jis ją išgelbės. Juodu žudys kartu. Jis gir- 
dėjo kurtinančius šūvių garsus, matė prieš save tysančius kruvinus 
trijų Raudonų lavonus. Jis nugalės. Taip turėjo būti visada. 

Staiga jis neįstengė pajudėti. 

Viduje jis šaukė įsakymus: „Judink kojas! Rankas! Nagi!, tačiau 
liko sustingęs. Tada pamanė: „Nejaugi dabar mirsiu?“ 

Senti - neišvengiama. Kad esi užmirštas - galima suprasti. Tiki- 
mybė įkliūti visada egzistavo. 

Bet jam niekada nė į galvą neatėjo, kad gali būti nužudytas. 

- Maldauju - ne! - dejavo Didelio Pikto Vilko Žmona. 

Kraujas sruveno iš lūpų kampučio, kur Sarai pavyko pataikyti 
kumščiu. Jos plaukai iškriko susivėlusiais kuokštais. Ji išbalo ir Ka- 
ren-gydytoja pamanė matanti, kaip ši moteris per kelias sekundes 
paseno ne vienais metais. Staiga jai pasidarė neramu dėl jos širdies. 
Ji gali neatlaikyti bet kurią akimirką. Tuomet būsiu sukėlusi jai širdies 
smūgį. Kas tai būtų - žmogžudystė ar tik teisingumas? 

Didelio Pikto Vilko Žmona pasisuko į Karen. 

— Prašau jūsų, daktare, maldauju... - Tada atsigręžė į Džordaną. — 
Džordana, tu esi gera mergaitė, tu negali... 

— Ne, nesu, - įsiutusi pertraukė ją paauglė. - Gal kadaise tokia 
buvau, bet dabar nebesu. Ir aš galiu. 

Ką tą akimirką reiškė „galiu“, buvo visiškai akivaizdu. Džordana 
smarkiau sugniaužė peilį. 

— Palaukit, - tarė Karen. Kitos dvi Raudonos pažiūrėjo į ją. - Mes 
dar per mažai žinom. 

— Prieš mums juos nužudant, turiu kai ką sužinoti, - tarė Karen. 

Jai atrodė, kad pirmą kartą nuo tada, kai gavo Vilko laišką, jos gy- 
venimas įgavo prasmę. Aiškumas pagaliau išniro prie pat paviršiaus — 
galjai pavyks jį nutverti. Ji pasilenkė, prikišo veidą prie Didelio Pikto 
Vilko taip arti, kad jis kūnu juto jos iškvepiamą orą. 

— Vaje, vaje kokios didelės tavo akys, senele. 

Ji nusišypsojo, bet jos šypsena buvo kupina nuožmumo - ji net 
nežinojo jo turinti. 

— Prisimenat tą klausimą, ar ne? Ir iš kur jis? Ogi iš pasakos. Ar 
galit tuo patikėti? Velniai rautų, iš pasakos, kurios nė vienas neskai- 
tėme nuo vaikystės. Šiaip ar taip, deramas atsakymas toks: „Kad ge- 
riau tave matyčiau, brangute. 

— Ar galit tai pasakyti? - beveik pakuždomis paklausė ji. 

Vilkas nieko neatsakė. 

— Manau, galit. 


Pakavimo juosta - puikus dalykas, - apvyniodama ja suglaustas Vilkie- 

nės rankas ir kojas galvojo Karen. — Geriau negu mazgyti virvę. Lipni, 

patogi naudoti. Galiu lažintis, tikri nusikaltėliai nuolat ją naudoja. 
Vilkų pora buvo šalia ant svetainės sofos, paralyžiuoti pilkos juos- 

tos sluoksnių. Jie šiek tiek panėšėjo į drovius paauglius per pirmą pa- 
simatymą — bijančius prisiliesti, kiek juokingus. Didelio Pikto Vilko 
Žmona sunkiai tramdė emocijas. Jos, rodės, kaip pakliūva sukiojosi 
joje. Tuo tarpu jos vyras paniro į niūrų pyktį. Kalbėjo nedaug, akimis 
sekė visas Raudonas. 

— Na, gerai, - tarė Karen. Ji atsitraukė ir dabar grožėjosi savo 
darbu. 

Raudona Antroji ir Raudona Trečioji buvo keli žingsniai jai už 
nugaros. Abi vis dar nepaleido iš rankų savo ginklų. 

— Kas toliau? - paklausė Džordana. 

Nė viena Raudona nepajuto, kad tame mažame name įvyko di- 
džiulė permaina. To negalėjai pasakyti apie Didelį Piktą Vilką. Jis 
buvo tokių dalykų žinovas. 

Jis sukikeno. 

— Jūs padarėt klaidą, - tarė jis iškeldamas juosta apvyniotus rie- 
šus. - Didelę, po šimts velnių, klaidą. 

— Kokią? - paklausė Džordana. 

Vilkas nusišypsojo. 

- Jūs nieko neišmanot apie žudymą, tiesa? 

Trys Raudonos į šį klausimą neatsakė, o jis atsakymo nė nesiti- 
kėjo. 

— Per grumtynes, kai giniesi, - subtiliai mokė Vilkas tyliu, ly- 
giu balsu, rodės, pabrėždamas savo išmanymą, - gali daryti beveik 
viską. Įspūdingus dalykus. Viskas priklauso tik nuo to, kokia bevil- 
tiška tavo padėtis. Gali nudurti žmogų peiliu. Nuspausti savo di- 
delės rankinės patrankos gaiduką. Ištaškyti priešininkui smegenis. 
Gintis grumtynėse - labai paprasta. Kiekvienas gali rasti jėgų nuga- 
lėti ir padaryti tai, ko reikia, per visą tą įnirtingų grumtynių įkarštį, 
liejantis kraujui. 

Jis kiek atsilošė. 

— Bet dabar mes nesigrumiam. Mūšis baigtas. Jūs nugalėjot. Iš tik- 

rųjų — ne, nes dabar turėsit žudyti. Šaltakraujiškai. Šiek tiek panašu 
į klišę, ar ne? Bet visos tai jaučiat, tiesa? Ar kuri nors iš jūsų mano 
turinti tam reikiamos jėgos? Grumtis - viena. Žudyti - visai kas kita. 

Trys Raudonos tylėjo. 

Vilkas neatrodė išsigandęs ar bent jau sutrikęs dėl padėties, ku- 
rioje atsidūrė. 

— Motina gali žiauriai nužudyti gindama savo vaikus. Vyras irgi 
galėtų negalvodamas nužudyti, jeigu gintų savo namus ir šeimą. Ka- 
reivis nužudys, kad apsaugotų savo kovos draugus - jam net nerei- 
kia įsakymo. Bet šiąnakt čia pas mus kiti dalykai, ar ne? Kuri iš jūsų 
mano galinti būti žudikė? Kuri bus pirma? 

Jis nusijuokė. 

Karen buvo priblokšta - tartum padėties psichologija būtų skė- 
lusi jai antausį. Džordana staiga pajuto, kad ją išmušė karštis. Bet mes 
nugalėjom! 

Tą akimirką nevaldomos energijos protrūkio pagauta pro kitas 
dvi Raudonas prasibrovė Sara. 

— Manot, kad mes negalim jūsų nužudyti?! - suriko ji. 

Greitai priėjusi ji įrėmė revolverio vamzdį Dideliam Piktam Vil- 
kui į kaktą. Jo žmona ėmė raudoti, bet jis tik išsišiepė. 

— Įrodykit, kad aš klystu. 

Jis žvelgė Raudonai Antrajai tiesiai į akis išsiduodamas, kad nu- 
sprendė surizikuoti. 

Sara nykščiu atlaužė gaiduką; smilius ant jo įsitempė. Ji pratisai, 
piktai atsiduso ir atitraukė pirštą. 

Tada žengtelėjo atatupsta. 

— Ne taip lengva, ar ne? - paklausė Vilkas. 

Ji tuoj pat vėl prikišo vamzdį jam prie kaktos. 

— Aš galiu tai padaryti, - pareiškė ji nuožmiai. 

- Jei galėtum, jau būtum tai padariusi, - ramiai atsakė jis. 

Raudona Antroji ir Vilkas abu šiek tiek drebėjo. Karen ir Džor- 

dana buvo tikros, kad ji nuspaus gaiduką, bet tuo pat metu - kad 
nenuspaus. 

Pirma prašneko Karen: 

— Sara, atsitrauk. 

Praėjo akimirka, antra; galop Sara grąžino gaiduką į pradinę pa- 
dėtį ir atsitraukė nuo Vilko. 

— Matot, jūs tariatės šiąnakt čia kažko pasiekusios, - vos ne pikt- 
džiugiškai tarė jis. - Nieko panašaus. Jūs nieko nežinote apie žudymą, 
o aš žinau viską. Jūs ničnieko nežinot apie mane, o aš apie jus žinau 
viską. Tai reiškia, kad jūs visada pralaimėsite, o aš visada laimėsiu. 

Jis vėl nusišypsojo. 

— Ar norit sužinoti šį tą, kas akivaizdu tam, kuris gerai išmano žu- 
dymą? 

Trys Raudonos nieko neatsakė, bet Didelis Piktas Vilkas vis tiek 
kalbėjo toliau: 

— Joks medkirtys neįeina pro duris su savo ištikimu kirviu. Jokia 
mylinti senelė nepasislepia spintoje, pasiruošusi iš jos išlįsti ir apka- 
binti mažąją Raudonkepurę. Šis pasakojimas turi vienintelę tikrą pa- 
baigą - kitokia niekados nebuvo įmanoma. Tai pirmoji pabaiga. 

Visi tylėjo. 

— Jūs niekada negalėjote išsigelbėti — po to, kai aš pradėjau. 

Jis nusišypsojo. 

— Jūs visos protingos, - kalbėjo jis toliau beveik draugišku balsu. 
Jame buvo girdėti familiarumo gaidelės, tad galėjai pamanyti, kad 
jis tik geraširdiškai šaiposi iš netikėtai sutikto seno draugo. - Dau- 
giausia dėl to jus ir pasirinkau. Be to, jūs visos tokios protingos, kad 
matote, jog šiąnakt neturit jokios išeities. Jums apskritai nederėjo 
čia ateiti. Turėjot leisti man padaryti tai, ką ruošiausi. Arba galbūt 
turėjote užmušti mus abu miegamajame. Gal būtumėt galėjusios tai 
padaryti. Galimas daiktas, kaip sako Raudona Antroji, jūs net galit 
nužudyti mane dabar. Galbūt - tik galbūt - jūs esat tiek įpykusios ir 

išsigandusios, kad tai padarytumėt. Bet ar jūs galit nužudyti ir ją? — 
Jis linktelėjo į žmonos pusę. - Juk ji visiškai nekalta. 

Šiam melui jam neprireikė jokių pastangų. 

- Ji juk nieko nepadarė. 

Vilkas gūžtelėjo pečiais. 

— Norint nužudyti žmogų, reikia būti itin nedoram. Juk negali nu- 
žudyti žmogaus vien todėl, kad jis atsidūrė tinkamoje vietoje netin- 
kamu metu. Arba netinkamoje vietoje tinkamu metu. Tai sunku net 
patyrusiam profesionalui. Manot, jūs turit tokios jėgos? Galit būti 
tokios nedoros? 

Jis vėl nusišypsojo. 

— Pirmoji, Antroji, Trečioji. Trys mažos psichopatės. O galir ne. 

Karen ėmė svaigti galva - tartum nebegalėtų aiškiai mąstyti dėl 
kažkieno prileistos į kambarį kvapnios medžiagos. Ji įsivaizdavo, 
kad viskas, ką sako Vilkas, yra tiesa. Jos niekada nebus laisvos. Jei tą 
žmogų nužudysiu, būsiu tokia pat kaip jis. Galbūt. Jei paliksiu jį gyvą, 
nuolatos galvosiu, ar jis vėl manęs nepersekioja. Galbūt. Jei nužudysiu tą 
moterį, mane amžinai slėgs kaltė. Galbūt. Ją ėmė pykinti. 

Šalia stovinčiai Sarai ėmė drebėti ranka. Staiga revolveris jai pasi- 
rodė neįtikimai sunkus, ir ji nebežinojo, ar užteks jėgų toliau jį laikyti 
rankoje. Ji net nebuvo tikra, ar įstengtų nuspausti gaiduką. Atrodė, 
kad raumenyse nebeliko nė kruopelės energijos. Šalia stovinti Džor- 
dana atatupsta trenkėsi į sieną ir sudejavo. 

Kaip tik tą akimirką, kai visas tris Raudonas apėmė silpnumas, 
prašneko Didelio Pikto Vilko Žmona: 

— Čia viskas dėl knygos, kurią jis rašo. Šiąnakt niekas neturi mirti. 

Tyla kambaryje užgulė juos gal tik kelias sekundes, bet jos atrodė 
kur kas ilgesnės. 

— Sugalvok ką pasakyti, - sukuždėjo Džordanai Karen. 

Paauglė linktelėjo galvą ir išėjo iš svetainės. 

Visiems rašytojams reikia nutikimų, - galvojo Karen. - Jie vagia iš 

savo ir aplinkinių žmonių gyvenimo. Vagia iš savo artimųjų ir draugų. 
Vagia iš praeities ir dabar vykstančių įvykių. Vagia iš naujienų straips- 
nių, iš to, ką mato gatvėse, iš nugirstų pokalbių. Kartais jie net vagia vie- 
nas iš kito. 

Tada išgirdo klyktelint ar sušunkant Džordaną: tokį garsą išleidžia 
netyčia įsipjovęs, todėl nustebęs ir priblokštas žmogus. Karen bemat 
nukreipė žvilgsnį į Didelį Piktą Vilką ir iš jo išsišiepusio veido bemat 
ėmė nykti nerūpestinga, bebaimė išraiška. Jis žino, - suprato ji. 

— Eikit jūs, - Sara tarė Karen revolveriu mostelėdama į tą pusę, 
iš kur atskriejo Džordanos šauksmas, ir pati susmuko ant grindų 
priešais abu Vilkus, atsirėmusi nugara į sieną. Revolverį laikė ant pri- 
trauktų prie krūtinės kelių, nukreiptą į du belaisvius. 

- Čionai! - Karen išgirdo šaukiant Džordaną. 

Ji pasuko ten, iš kur atsklido balsas. Atrodė, kad jis dreba nuo kaž- 
kokios ką tik atsiradusios įtampos. Įeidama į kambarį priešais virtuvę, 
tik kitoje koridoriaus pusėje, išgirdo Džordaną raudant. Kažkas nege- 
rai, - pamanė. - Raudona Trečioji stipri. Ji buvo tvirta nuo pat pradžios. 

Įėjusi į Vilko kabinetą, pirmiausia pamatė Džordanos skruostais 
besiritančias ašaras. Paauglė negalėjo pratarti žodžio ir tik mostelėjo 
ranka į sieną. 

Džordana vos per kelias sekundes rado užrakintas kabineto duris. 
Užrakintos durys. Viskas aišku. Įeik vidun. Rasti raktą taip pat nebuvo 
sunku: jis kabojo ant Vilko lauko duryse paliktos raktų virtinės. Tik 
įėjusi į kabinetą ir pamačiusi, ką jis jame sukaupė, ji prarado savi- 
tvardą. 

Nuotraukos. Tvarkaraščiai. Planai. Šiurpus medžioklinis peilis. 

Visa tai bylojo apie smulkmeniškai išstudijuotą visų jų gyvenimą 
ir būdus, kaip jį baigti. 

Karen pasekė Džordanos žvilgsnį ir pamatė iš toli fotografuotą slap- 
čia rūkančios savo pačios vaizdą. Paskui Džordaną krepšinio aikštelėje. 
Sarą priešais gėrimų parduotuvę. Visos pažįstamos vietos, vienas vaiz- 

das po kito, surinktos į mirtinos manijos montažą. Nuotraukos stam- 
biu planu. Teleskopiniu objektyvu daryti kadrai. Nuotraukos, darytos 
objektui judant, šalia kitų, labiau panašių į natiurmortus. Mėgstamų 
lankyti vietų sąrašai, kasdieniai tvarkaraščiai, jų namų, priimamojo, 
mokyklos vaizdai iš viršaus - iš arti pamatytas kasdienis jų gyvenimas. 
Bet labiau ją sukrėtė ne tai, kad pamatė smulkmeniškai išdėstytą jų 
gyvenimo istoriją, bet tai, kiek pastangų turėjo būti įdėta norint ją at- 
vaizduoti ant tos sienos. Įspūdis buvo toks, lyg trys Raudonos nuogos 
stovėtų Vilko kabinete. Jų privatumas buvo pažeistas siaubingai - tarsi 
jos nebūtų turėjusios nė akimirkos pabūti vienos. Vilkas buvo šalia jų 
kiekvieną sekundę - tiesiog jos to nežinojo. 

Karen galiausiai įveikė supratimas, kiek laiko buvo paaukota ši- 
tam atsidavimui mirčiai. Ji pajuto, kad jai pakerta kelius, ir sukniubo. 

Sara sušuko iš svetainės: 

— Kas ten? 

— Mes, - teišspaudė Karen. 

Džordaną apėmė siaubingas įsiūtis. Ji sugriebė Karen už pečių, 
pastatė ant kojų ir papurtė. 

— Turim jį nudėti! - tarė kimiai. - Pažiūrėk į visa tai! Kas mums 
belieka?! 

Karen nieko neatsakė. Galvoje sukosi vienintelė mintis: Jeigu jį 
nudėsim, kaip išsisuksim nenubaustos? Jeigu vis dėlto išsisuksim, kas 
mūsų laukia? O juk žudikas jis, ne mes. 

Ji susikūprino. Džordana ją paleido; piktai, sielvartingai šauk- 
dama priėjo prie sienos ir ėmė plėšti nuo jos nuotraukas. Nudraskė 
visus jų gyvenimo vaizdus, nagais kabinosi į kiekvieną tos freską pri- 
menančios sienos priešais dalelę. Ji leido kažkokius gomurinius gar- 
sus, o aplink lakstė popieriaus skiautės. 

Karen ištiesė ranką norėdama ją sustabdyti, bet sudvejojo. Sunai- 
kink viską! - pamanė. Ji prisidėjo prie Raudonos Trečiosios: stvėrė 
nuotrauką, suplėšė į mažyčius gabalėlius ir metė į kambarį; joms 

abiem atrodė, kad sugriovusios viską, ką Vilkas kūrė norėdamas jas 
nužudyti, jos kažkaip įstengs išsivaduoti. 

Tuo metu, kai Džordana negalvodama tvatijo ekspoziciją ir po 
visą kambarį žarstė jų mirties plano nuotrupas, Karen pasisuko ir 
pamatė ant rašomojo stalo kompiuterį, o šalia, po iškarpų albumu 
odiniais viršeliais, rankraščio lapų krūvą. Ji paėmė į ranką žuvų gala- 
bijimo lazdą ir jau norėjo sudaužyti ekraną, bet Džordana tarė: 

— Palaukit. 

Karen nuleido lazdą. 

- Jeigu visa tai yra čia, - tarė paauglė rodydama į nuluptų nuo sie- 
nos eksponatų liekanas, - ar, jūsų manymų, dar daugiau nebus čia? 

Ji galva parodė į kompiuterį, tuo pat metu paėmė Vilko iškarpų al- 
bumą ir atvertė lapus su knygų recenzijomis ir laikraščių straipsniais 
apie žmogžudystes. 

Karen pritariamai linktelėjo. 

— Ko dar čia yra? - paklausė Džordana. 

Ir tą dvejonių akimirką, jau būdama ant manijos slenksčio, Karen 
pamatė atsakymą. 

KAREN PADĖJO TRIS DAIKTUS ant grindų tiesiai prieš Didelį Piktą 
Vilką. Jeigu šis būtų galėjęs ištiesti kojas, pirštais būtų juos palietęs. 

Savo kompiuterį. 

Savo rankraštį. 

Savo iškarpų albumą. 

Ji nieko nesakė. Ketvirtas daiktas - jo medžioklinis peilis - buvo 
jos rankoje. Ji pamostagavo juo tarsi norėdama supjaustyti orą. Ji no- 
rėjo, kad Vilkas kelias minutes paspoksotų į tuos daiktus spėlioda- 
mas, ką ji galėtų su jais padaryti. 

Vilkas pasimuistė ant sofos. 

Karen kilo mintis: Įdomu, ar kas nors yra praleidęs tokią naktį su 
žudiku maniaku ir likęs gyvas? Ji įtarė, kad atsakymas - „ne“. 

Ji kreivai šyptelėjo Vilkui tikėdamasi šitaip dar labiau išmušti jį iš 
vėžių. Mintyse save įspėjo: Spausk, bet neperspausk. Vaidink, bet ne- 
persistenk. Medicinos mokykla manęs neišmokė nieko apie šią stadiją. 
Turėjau išmokti pati. Ji pagalvojo, ar bent vienam komikui teko sto- 
vėti prieš tokią priešišką auditoriją kaip jai šiąnakt. 

Ji nieko nesakydama paliko Raudoną Antrąją ir Raudoną Trečiąją 

priešais Vilkus, o pati nuėjo pirma į virtuvę, paskui į vonios kambarį. 
Netruko rasti tai, ko jai reikėjo: plastikinių maišelių, žirkles, duon- 
riekį peilį dantytais ašmenimis, ausų krapštukų, juodą žymeklį. 

Jai grįžus, kitiems pasirodė, lyg ji būtų grįžusi iš parduotuvės, 
prisipirkusi labai keistų daiktų. Ji šypsojosi, nors skaudėjo Vilko 
sutrenktus šonkaulius. Visa tai buvo vaidyba, bet ji dar žinojo, kaip 
neleisti neklusniai auditorijai sugadinti jos pasirodymą. Be perstojo 
pasakok anekdotus. Nelėtink tempo. Neleisk kokiam mėgėjui pertraukti 
ar įkyriam šikniui perimti iš tavęs šou. Jam vadovauji tu. 

Ji pradėjo dainuoti paskiras septintajame dešimtmetyje labai po- 
puliarios dainos melodijas. Kad ir kaip nevykusiai tai darė, žinojo: 
Vilkas tikriausiai pažins Domingo Samudijaus, pravarde Sam the 
Sham, ir jo grupės The Pharaohs išgarsintą „Raudonkepurę“. Karen 
tikėjosi, kad daina jį suerzins. 

Baigusi kiek palaukė, paėmė nuo grindų iškarpų albumą, me- 
džiokliniu peiliu atsainiai pervertė porą lapų ir pakėlė akis. 

— Na, tai kiek žmonių nužudėt? 

Vilkas atsakė ne iš karto. Jis prisimerkė, išsišiepė plačiau. Staiga jis 
pajuto plūstelint pasitikėjimą savimi. Nesvarbu, kad rankos ir kojos 
supančiotos, - Raudona Pirmoji jį kalbina. Tai atrodė viliojamai. 

— Nė vieno. Vieną. Šimtą. Ką turi galvoje - knygose, savo galvoje 
ar tikrame gyvenime? O kiek, tavo manymu? 

Karen pažiūrėjo į Vilką. Iš kokio nors veido bruožo, iš pozos, 
kuria sėdi ant sofos, iš kūno kvapo ar balso tono ji mėgino suprasti, 
kas jis, bet jautėsi, lyg žiūrėtų į bekraštę pilkai mėlyną jūrą prieš pat 
nusileidžiant saulei. Raibuliuojančios paviršiuje bangelės slėpė visas 
sroves, kurios, nusileidus tamsai, susijungusios su vėjais ir potvynio 
srautais, staiga gali tapti pavojingos. Ji suprato, kur slypi jo galia: ne- 
išvaizdžioje išorėje, maskuojančioje tikrąją jo prigimtį. 

Vilkienė šalia jo iš įtūžio drebėjo visu kūnu. Piktai dėbsodama ji 
kone išrėkė atsakymą į tą patį klausimą: 

— Kodėl jūs manot, kad jis ką nors nužudė?! Aš tikrinau! Aš net 
kalbėjausi su farais. Nėra jokių įrodymų! Jis tik rašytojas. Aš jums 
sakiau: jam reikia kaupti medžiagą! 

Karen linktelėjo. Didelio Pikto Vilko Žmonos žodžius ji nuleido 
negirdomis. 

- Jūs visada išsisukate, ar ne? 

Vilkas patraukė pečiais - nei „taip', nei „ne“. 

Ji pasisuko į Vilkienę. 

— Ojūs... - pradėjo, bet nebaigė klausimo. Jai reikiamą atsakymą 
ji matė Didelio Pikto Vilko Žmonos veide. Jūsų gyvenimas šiąnakt irgi 
keičiasi, tiesa? 

Karen nukrėtė šiurpas. Giliai įkvėpusi, vėl atsigręžė į Vilką. 

— Ką jums labiausiai patinka naudoti? - paklausė ji. - Pistoletus? 
Peilius? 

Ji vėl pamosavo medžiokliniu peiliu. 

— Rankas? Dar ką nors? Kiek skirtingų būdų esama žmogui nu- 
žudyti? 

— Kiekvienas ginklas turi savų pranašumų ir trūkumų, - patenkin- 
tas savimi atsakė Vilkas. - Tai žino kiekvienas trilerių rašytojas. 

Jis žvilgtelėjo į rankraštį ant grindų priešais save. 

— Tie dalykai aprašyti knygoje, - pridūrė jis piktai. 

Karen-gydytoja ir Karen-komikė iš abiejų savo gyvenimų įsisą- 
monino vieną pamoką ir dabar ją pritaikė. 

— Ar galima nužudyti žmogų nežinomybe? - paklausė ji. 

Čiupinėdama peilio geležtę ji toliau šaltai kalbėjo: 

— Ar abejonės yra ginklas? 

Į kambarį vėl įslinko tyla. Karen išnaudojo ją kaip akimirką sce- 
noje. Priversk jį galvoti. Priversk jį spėlioti. Priversk jį dvejoti. 

Jos žodžiai turėjo raižyti it skustuvas. 

— Ar kada nors įsivaizdavote, ką turi jausti auka? - paklausė ji. 

Visos trys Raudonos pamatė, kaip sustingsta Didelio Pikto Vilko 

veidas. Veikiausiai dėl to, kad dvejoja, - lyg nustatydama diagnozę pa- 
manė Karen. Kita vertus, Vilkienė atrodė tik sumišusi, tartum būtų 
nesupratusi klausimo. 

Karen žengtelėjo į priekį, padėjo Vilko peilį ant grindų ir paėmė 
nuo jų žirkles. Pirmiausia ji nukirpo jam plaukų sruogą ir įdėjo į plas- 
tikinį maišelį. Tada ausų krapštuko vata perbraukė per kraują, kre- 
šantį ant gerklės, kur jam peiliu įdrėskė Džordana. Krapštukas atsi- 
dūrė kitame maišelyje. Juodu žymekliu ji paženklino abu maišelius, 
kruopščiai užrašė datą ir laiką. Tada iškėlė lateksine pirštine apmautą 
ranką ir palietė ja Vilkui veidą. 

- Įtariu, kad ant kompiuterio gausu jūsų pirštų atspaudų - eksper- 
tui neturėtų būti sunku juos paimti. Bet mūsų atspaudų ant jo nėra. 

Ji antrą kartą palietė pirštine jam veidą ir paėmė antrą ausų krapš- 
tuką. 

— Plačiai prasižiokit, - tarė, lyg būtų savo priimamajame. 

Vilkas smarkiau sukando dantis. Karen į jį pažiūrėjo. 

— Liaukitės, - tarė visą savo įniršį slėpdama maloniu tonu - šito- 
kiu ji kalbėdavosi su išsigandusiu sergančiu vaiku, nenorinčiu daryti, 
kas jam liepiama. 

Vilkas prasižiojo. Ji perbraukė krapštuku burną. 

— Dar kelios ląstelės, - tarė įmesdama krapštuką į kitą maišelį. 
Tada priėjo prie Vilkienės. 

— Ta pati procedūra, - tarė. 

Didelio Pikto Vilko Žmona atrodė nuoširdžiai apstulbusi, kai jos 
plaukų sruoga atsidūrė maišelyje su jos pavarde, o paskui - jos kraujo 
mėginys ir jos seilėmis suteptas krapštukas. 

Karen paėmė maišelius ir visus kartu su medžiokliniu peiliu su- 
dėjo į Saros kelioninį krepšį. 

— Viską pasiliksime, - tarė patenkinta savimi, paėmė mobilųjį 
telefoną ir greitai po kelis kartus nufotografavo abu Vilkus stambiu 
planu iš priekio ir profilio. - Šypsokitės! 

Nė vienas iš sutuoktinių nepakluso. 

Baigusi Karen kreipėsi į Didelį Piktą Vilką: 

— Pasakykit žmonai, ką mes padarėm. 

— Kraujas. Plaukai. DNR. Medicininis mūsų tapatybės variantas, — 
atsakė jis. 

Kuo tyliau jis kalba, tuo labiau įsiutęs, - pamanė Karen, bet jai tai 
buvo nė motais. 

— Gal ne „medicininis“, - tarė ji purtydama galvą. - Ar nemanot, 
kad „teismo medicinos“ tiktų geriau? - Paskui pridūrė: - Kažin, ar ko 
nors nesudomintų šie mėginiai? Kaip manot - gal kokiam farui, ku- 
rio kadaise tirtos bylos buvo, taip sakant, įšaldytos, jie pasirodytų... 
na, tarkim, intriguojantys? 

Ji nusišypsojo. 

— "Tai štai. Visa ši medžiaga pateks į saugią vietą. Gal į banke sau- 
gomą dėžę vertybėms. Gal į kokio advokato seifą kabinete. Gal mes 
tiesiog iškasim kur nors didelę duobę ir viską palaidosim. Gal mes 
viską supakuosim, gražiai surišim raudonu kaspinu ir nusiųsim ko- 
kiems policijos tyrėjams. Aišku, galėtume padaryti tai šiandien. Ar 
rytoj. O gal kitąmet. Čia jau mūsų reikalas, ir mes nuspręsim. Bet 
galit neabejoti, kad tos vietos jūs niekada nerasit. Šiąnakt mes išsive- 
žam viską - jūsų kompiuterį, iškarpų albumą, rankraštį. Prieiti prie 
šio paslėpto grobio galės trys žmonės: Raudona Pirmoji, Raudona 
Antroji ir Raudona Trečioji. Galbūt leisim Sarai - nes jos vieninte- 
lės jūs niekados neįstengsit susekti — išrinkti kokią gerą slėptuvę kur 
nors toli. O gal viską paslėps ne ji, o aš. Arba Džordana. Ji puikiai 
moka laikyti paslaptis. Šiaip ar taip, nuo šios akimirkos žinokit: jeigu 
kas nors, bet kas kada nors vėl grasins vienai iš mūsų, Raudonkepu- 
rių, kitos dvi žinos, ką daryti su tais daiktais. Aišku? 

Didelis Piktas Vilkas linktelėjo. Jo veidas apsiniaukė. Visos trys 
Raudonos įsivaizdavo, kaip kiekvienas jo raumuo įsitempia, kad iš- 
sivaduotų iš tų pakavimo juostos pančių. Jo pyktis būtų žmogžudiš- 

kas. Tačiau joms bežiūrint tvinkčiojančios jo kaklo venos nurimo, 
akyse neprašomi pasirodė išgąstis ir susitaikymas su likimu. Rodės, 
jis pamatė kitokį suvaržymą, kur kas stipresnį už jį supančiojusią lip- 
niąją juostą. 

Jis tapo tuo, kuo iki tol buvo jos. Jos tapo tuo, kuo iki tol buvo jis. 

Karen šypsena dingo. Ji pamanė: Kiek žmonių tu nužudei? Ir kaip 
gydytoja, puikiai žinodama, kas yra mirtis, suvokė, kad tiems, kurie 
jau mirė, ji niekuo nebegali padėti. Užtat nuo šiol gali apsaugoti vi- 
sus kitus. Taigi dabar ji prašneko dalykišku tonu, tartum pranešdama 
baisiai nekenčiamam žmogui skaudžią naujieną: jis serga sunkia, ne- 
išvengiamai mirtina liga. 

- Jūs davėt mums vien netikrumą ir ruošėtės mus nužudyti. Da- 
bar mes atsilyginame jums tuo pačiu. Kaskart išgirdęs beldžiant į 
duris pagalvosit, kad atėjo policininkai. Kaskart pakėlęs akis ir pa- 
matęs už savo automobilio važiuojant farus pamanysit, kad dabar 
viskas jau baigta, kaskart eidamas gatve įsivaizduosit, kad iš paskos 
eina koks detektyvas. Pabudęs ryte pagalvosit, kad gal tai paskutinė 
diena laisvėje. Vakare guldamas miegoti nežinosit, ar kitą dieną nesi- 
baigs jūsų supistas apgailėtinas gyvenimiūkštis. Bijoti reikės ne vien 
farų. Įsivaizduoju, kad kai kuriuos aukų šeimų narius gali sudominti 
šios sąsajos. O gal kai kurie gynybos advokatai galės panaudoti mūsų 
paslėptus dalykus tam, kad išvaduotų savo klientą. Ir man įdomu, 
ką jums jaus koks vargšas žmogelis, penkiolika metų iškalėjęs mirti- 
ninkų kameroje. Nemanau, kad jis elgsis labai kilniai. 

Ji parodė ranka į surinktus Vilko daiktus. 

— Galvokit apie visa tai kaip apie ligą. Mirtiną. - Kiek padvejojusi, 
pridūrė: - Nemėginkit bėgti. Jeigu dingsit, mes sužinosim, ir visa tai 
bus... deramai išdalyta. Ir nemanykit, kad galit atsisveikinti su mumis 
ir rasti kokią kitą moterį kaip taikinį žudyti ir šitaip gaudyti kaifą. 
Jeigu dar kas nors mirs, dar kokia nauja Raudona, kad ir kur ji būtų, 
šitie daiktai atsidurs reikiamose rankose. Jūsų dainelė sudainuota. Iki 

galo. Kad ir kas buvot iki šios akimirkos, dabar tai jau praeitis. Nuo 
šiol jūs paprastas žmogelis, niekuo neišsiskiriantis iš kitų. Nebežu- 
dysit. Neberašysit. Ničnieko nebedarysit. Tiesą sakant, jumis dėta aš 
net nekelčiau kojos iš namų. 

Ji kiek patylėjo, paskui kalbėjo toliau: 

— Nes nuo šiol mes jus stebėsim. 

Karen giliai įkvėpė. Ji gerai nežinojo, kuri dalis to, ką pasakė, yra 
blefas, kuri - ne. Bet to nežinojo ir Vilkas. Ji įdėmiai į jį žiūrėjo ir jai 
pasirodė, kad jo lūpa suvirpėjo. Jai šovė mintis, kad toks staigus nuo- 
puolis nuo didingo Vilko iki mažiau nei nulio gali būti mirtinas. Ji to 
tikėjosi. Pažeminimas, - pamanė ji, - pavojingas ginklas. 

— Klausiu dar kartą: ar galima nužudyti žmogų nežinomybe;? 

Kambario tylos nesudrumstė joks atsakymas. 

Karen pasisuko į kitas Raudonas. 

— Damos, - tarė, - metas eiti. 

Ji paėmė iš virtuvės atsineštą duonriekį peilį ir padėjo ant televi- 
zoriaus. 

— Štai. Nuoširdžiai tikiuosi, kad jums neprireiks daug laiko iki jo 
nusigauti, paimti į rankas ir sugalvoti, kaip išsilaisvinti. 

Ji negalėjo atsispirti pagundai paskutinį kartą pašaipiai pajuokauti. 

- Jau beveik rytas. Nepavėluokit į darbą! 

Jos viską susikrovė. Kai buvo beišeinančios, Džordana irgi nesusi- 
laikė. Ji sušnabždėjo kitoms Raudonoms: 

— Žinot? Aš įsitikinau, kad, ble, nekenčiu pasakų. 

Ji nebegalėjo valdytis ir sukikeno. Tada pasisuko į Didelį Piktą 
Vilką ir pašaipiai pamojavo jam prieš nosį rankraščiu sakydama: 

— Atrodo, paskutinis skyrius bus ne toks, kokio tikėjotės, ane? 

Šaltas oras lauke iškart jas visas supurtė. Kurį laiką nešdamos pa- 
vogtus Didelio Pikto Vilko daiktus į savo automobilį jos tylėjo. 

Pirma prašneko Sara. 

- Ar mes dabar tikrai saugios? - tyliai paklausė ji. 


JOHN KATZENBACH 


— Taip, - atsakė Džordana. 

— Ne, - atsakė Karen. 

— Gal, - į savo pačios klausimą atsakė Sara. - Tai ką darysim dabar? 

— Viską, - atsakė Džordana. 

— Nieko, - suniurnėjo Karen. 

Sara vėl patylėjo. Jos jau priėjo automobilį ir Karen atidarė baga- 
žinę vogtiems daiktams sudėti. 

— Šį tą, — tarė Sara. 


8.00 

Džordana pasistengė apkrauti savo pusryčių padėklą javainių su 
pienu dubenėliais, lėkšte kiaušinienės su skrebučiais, vaisiais, kava ir 
apelsinų sultimis taip, kad neliktų nė menkiausio laisvo plotelio. Ei- 
lės gale ji palaukė, kol dramblotas mokyklos amerikietiškojo futbolo 
komandos gynėjas eis pro ją prie valgių, ir pakišo prieš jį padėklą. 
Šis krito ant grindų, lėkštės duždamos sutrinksėjo. Akimirksniu vi- 
sos grindys buvo bjauriai apšnerkštos. Tą rytą valgykloje buvo kokie 
septyniasdešimt penki mokiniai ir mokytojai. Mokiniai kaip visada 
nukritus padėklui ėmė ploti. Mokytojai — irgi kaip visada - puolė 
kviesti valytojos, kad ši viską sutvarkytų ir nutildytų džiūgaujančius 
moksleivius. Džordana galvojo vien apie tai, kad visi prisimins ją tą 
rytą, ir mintis, kad ji nemažą nakties dalį praleido žiūrėdama į akis 
žudikui, atrodys beprotiškai kvaila - paauglės nuo pradžios iki galo 
prasimanyta fantazija, kuria nepatikės nė vienas sveiko proto žmo- 
gus. Ji atsiklaupė ir ėmė šluoti duženas ant grindų. Sudiev, Raudona 
Trečioji, - tarė mintyse. 


Sara įsimaišė į būrelį moterų, ruošiančių pulką vaikų į mokyklinį 
autobusą priešais moterų centrą. Nors vaikus slėgė stresas, keliamas 

šeimą palikusių tėvų, mokyklą jie vis tiek privalėjo lankyti. Šis metas 
visada būdavo įtemptas: tvyrodavo bauginanti mintis, kad staiga čia 
gali pasirodyti kuris nors vyras ir sudrumsti įprastą atmosferą besi- 
stengiantiems nepavėluoti į mokyklą vaikams. Kilo šiokia tokia mai- 
šatis, tad kitos moterų centro gyventojos buvo dėkingos už dar vieną 
porą rankų ir akių, padėsiančių išlaikyti šiokią tokią tvarką gyve- 
nime, visiškai sugriautame šeiminio smurto. Nė viena nepastebėjo, 
kad Sara prie jų prisidėjo išėjusi ne iš centro, bet iš gatvės. Jos tik 
žinojo, kad vieniša moteris, vardu Sintija, labai joms padeda: tikrina, 
ar vaikai pasiėmę priešpiečius ir paruošę namų darbus, draugiškai su 
vaikais juokauja, bet tuo pat metu atsargiai dairosi, ar staiga nekils 
moterims pažįstama grėsmė. Jos nenumanė, kad pirmą kartą po dau- 
gelio dienų Sara, kuri buvo tapusi Raudona Antrąja, o dabar virto 
Sintija, įsivaizdavo išties galinti būti laisva. 


Pirmą dienos pacientą Karen pasitiko žvali, nors tai nederėjo bend- 
raujant su žmogumi, sergančiu skausminga juostine pūsleline. Ap- 
žiūrėdama pacientą, paskui išrašydama vaistus, šiltai, geraširdiškai 
su juo juokavo. Ji įsitikino, kad visuose elektroniniuose paciento 
įrašuose yra laiko nuoroda. Baigusi priėmimą, išlydėjo pacientą pro 
pagrindinį laukiamąjį, kad visi kiti tą rytą atėję pacientai pamatytų ją 
šią tipišką, ničniekuo neypatingą dieną. Tačiau prieš eidama priimti 
antro tos dienos paciento Karen pasisuko į savo registratorę. 

— Oi, - šūktelėjo moteriai už pertvaros, tarsi prisiminusi kažką 
labai kasdieniška. Daktarė, slapčia labai mėgstanti komediją, padavė 
registratorei Didelio Pikto Vilko Žmonos ligos istoriją. - Norėčiau, 
kad šiandien po pietų paskambintum šiai pacientei ir paskirtum vi- 
zitą ateinančiomis savaitėmis. Man labai neramu dėl jos širdies. 

Jis PAĖMĖ REVOLVERĮ ir atidarė būgną. Tai buvo 38-ojo kalibro Smith 
e Wesson labai trumpu vamzdžiu, mėgstamas policijos detektyvų 
dvidešimto amžiaus penktajame ir šeštajame dešimtmečiuose popu- 
liariuose juoduosiuose romanuose , nes jis gražiai tilpo į kabinamą 
po pažastimi dėklą, kurį lengvai paslėpdavo kostiumo švarkas. Penk- 
tojo dešimtmečio kostiumo, - pamanė Didelis Piktas Vilkas. - Ilgas 
švarkas plačiais pečiais, viršuje plačios, į apačią siaurėjančios kelnės. Tie 
detektyvai nešiodavo dabitiškas minkštas fetrines skrybėles ir kalbė- 
davo tokiomis frazėmis: „Net neturėk vilčių, Džeikai. Juk čia kinų 
kvartalas. Vilkas žinojo, kad šis ginklas labai netaiklus, nors mirtinas 
iš labai mažo atstumo. Jis nebebuvo plačiai naudojamas. Šiais laikais 
tikri farai pirmenybę teikė pusiau automatiniams ginklams su tal- 
pesne kulkų dėtuve ir didesne smūgio jėga. Šį ginklą Vilkas įsigijo iš 
privataus prekiautojo ginklais kaimyninėje Vermonto valstijoje ir už 


* Būdingas vadinamųjų juodųjų romanų bruožas tas, kad pagrindinis jų veikėjas - ne seklys, 
bet auka, įtariamasis ar net pats nusikaltėlis. 

jį permokėjo, nes jis šiek tiek dvelkė senove ir romantika. Pamatęs 
banknotus, prekiautojas beveik nieko jo neklausė. 

Vilkas išėmė iš būgno penkias iš šešių kulkų ir sustatė jas viena 
greta priešais save. Šį veiksmą jis kasryt kartojo daugiau kaip mėnesį. 
Šalia kulkų gulėjo naujas pasas ir suklastota socialinio draudimo kor- 
telė. Bėk ir tapk kuo nors kitu. Mirk. Dvi išeitys, abi netikusios. 

Jis pasuko būgną, ir šis maloniai spragtelėjęs grįžo į vietą. 

Vilkas ištiesė revolverį ir susimąstė. 

Ernestas Hemingvėjus. Jukio Mišima. Ježis Kosinskis. Ričardas 
Garis Brautiganas. Džimas Tompsonas. Silvija Plat. Anė Sekston. Jis 
įsivaizdavo juos ir daugybę kitų. 

Staiga krūtinę pervėrė įtampos strėlė. Kažkur toli savo rajone iš- 
girdo kaukiant sireną. Policija, ugniagesiai, greitoji pagalba - jis jų 
neskyrė. Jis klausėsi sulaikęs kvapą. Sirena kaukė garsiau, arčiau, pas- 
kui ėmė tolti ir galop nutilo; jis pajuto didžiulį palengvėjimą. 
revolverį, prikišo vamzdį prie smilkinio, nykščiu atlaužė gaiduką, 
smiliumi paglostė jo galą. Spėliojo, kokio spaudimo reikia, kad jis iš- 
šautų. Pusės kilogramo? Kilogramo? Pusantro? Ar reikia paspausti 
smarkiai, ar tik vos paliesti? Jis stovėjo tokioje padėtyje gerą pusę 
minutės, tada įsikišo vamzdį į burną. Jis juto liežuvį spaudžiančio 
šiurkštaus metalo skonį. Praėjo dar pusė minutės. Tada paskutinį 
kartą pakeitė revolverio padėtį atlikdamas ritualą, kuris jam buvo 
taip pat pažįstamas kaip dantų valymas ar plaukų šukavimasis: pa- 
kišo jį po smakru ir įrėmė vamzdį į odą. Vėl stovėjo sustingęs, kol 
nebežinojo, kiek laiko praėjo - sekundės, minutės ar valandos. Dar 
viena žmogžudystė, - pamanė. Kai iš lėto ginklą nuleido, pamatė rusvą 
įspaudą ten, kur būgnas spaudė odą. 

Jam dingtelėjo, kad jis nebepažįsta savęs. 

Žili, retėjantys plaukai. Raukšlės apie akis. Gelstantys dantys. Dum- 
bančios akiduobės. Prasta rega. Išsišovusios venos. Įkritę skruostai. 

Atrodė, kad jis — visai kaip ta sirena tolumoje - pranyksta. Jis Ži- 

priešais administracijos pastatą prasidedančias mokyklos baigimo iš- 
kilmes. Ji neįstengė prisiversti jose dalyvauti. Vilkienė atidarė langą 
ir išgirdo taurinančią muziką dūdmaišininkų orkestro, pompastiškai, 
teatrališkai lydinčio dvyliktokus į jų vietas. Pro tankius žaliais lapais pa- 
sipuošusius medžius, siūbuojančius nuo vėjelio tą giedrą, saulėtą bir- 
želio pradžios rytą, ji dairėsi po minią išdidžių tėvų, draugų ir artimųjų, 
susirinkusių pagerbti abiturientų. Iš savo kabineto ji negalėjo įžvelgti 
veidų ar pažinti žmones. Dukart jai pasirodė, kad mato tarp žiūrovų ša- 
lia sėdinčias dvi raudonplaukes moteris, bet kai dar kartą pažiūrėjo pro 
medžių šakas, visiškai nebebuvo tuo tikra. Vienintelė Raudona, kurią 
ji tikrai žinojo ten esant, po kelių minučių linksma nustraksės scena 
atsiimti diplomo. Mokyklos baigimo grožis tas, kad jis susijęs vien su atei- 
timi, - pamanė Didelio Pikto Vilko Žmona. - Beribe, nevaržoma atei- 
timi. Ji grįžo nuo lango prie savo rašomojo stalo. Daug dienų ir naktų ji 
praleido vieniša nuo tada, kai jai pavyko nupjaustyti pakavimo juostą 
nuo riešų ir kulkšnių, paskui nevėluoti į darbą, kaip liepė daktarė. 

Ji nė karto nesikalbėjo su savo vyru apie tą naktį. 

Jai nereikėjo. 

— Kaip viskas keičiasi! - sušnabždėjo ji. 

Vilkienė įsitaisė priešais kompiuterio ekraną. Ją buvo apnikusi 
baimė, abejonės ir bemaž įsitikinimas, kad tai, ką ruošiasi daryti, yra 
siaubingai nedora ir tuo pat metu siaubingai dora. Pakreipdama kla- 
viatūrą taip, kad būtų patogu rankoms virš klavišų, ji juto, kad dėl 
įtemptų nervų pažastyse ima rastis prakaito. Ji paskubomis apsidairė 
įsitikinti, kad niekas jos nestebi, tada nuspaudė kelis klavišus. 

Priešais ją ekrane atsidarė naujas, tuščias dokumentas. Ji kiek pa- 
dvejojo, bet pasakė sau, kad tinkamesnio laiko tiesiog negali būti. Ji 
parašė: 

Praleidusi kelias eilutes, parašė: 

Vestuvių naktį nežinojau, kad vyras, lovoje prislinkęs prie manęs, yra 
žiaurus žudikas. 

Didelio Pikto Vilko Žmona pažiūrėjo į šį sakinį. Neblogas, - ti- 
kino save. Gal ir pavyks. Ji mažai išmanė apie dokumentinę literatūrą 
ir prisiminimus, bet tokia pradžia jai neatrodė prasta. 

Ji klausė savęs, ar ras savyje kitą sakinį šitam pratęsti ir iš kur ga- 
lėtų paimti žodžių jam sudaryti. Staiga, tą itin retą akimirką, įspūdin- 
gos žodžių virtinės pasipylė išjos vaizduotės. Žodžiai dūko, dundėjo, 
žvilgėjo ir šaukė, šokinėjo jos viduje, staiga išsivadavę iš grandinių, 
trokštantys nuotykių ir laisvės, sproginėjantys padangėje it fejerver- 
kai, virsdami įspūdingu frazių pirotechnikos reginiu. Didelio Pikto 
Vilko Žmona pajuto ją užplūstantį pašėlusį karštą jaudulį ir palinko 
virš klaviatūros, nekantraudama tęsti pradėtą darbą. 


Katzenbach, John 
Ka598 Trys Raudonos : romanas / John Katzenbach ; iš anglų kalbos vertė 
Vytautas Petrukaitis. — Vilnius : Tyto alba, 2015. - 406, [2] p. 


ISBN 978-609-466-093-1 


John Katzenbach (Džonas Kacenbachas; g. 1950 m.) - vienas ryškiausių amerikiečių psicho- 
loginio trilerio meistrų. Žinių apie nusikaltimus, teisingumo sampratą ir rašymo įgūdžius jis 
įgijo dirbdamas teismo korespondentu Naujajame Džersyje ir Majamyje. Lietuvių kalba jau 
išleistos knygos „Analitikas“, „Kilnus tikslas“, „Ne tas žmogus“, „Profesorius“. Vienuoliktoji 
J. Katzenbacho knyga „Trys Raudonos“ - dar vienas įtampos kupinas trileris. Šįkart žudikas - 
nevykėlis rašytojas, norintis pelnyti nemirtingumą įspūdingų nusikaltimų aprašymais. Įkvė- 
pimo žudikas semiasi iš pasakos, visiems puikiai žinomos istorijos apie Raudonkepurę. Išsi- 
rinkęs tris raudonplaukes aukas - gydytoją, mokytoją ir moksleivę, - Piktasis Vilkas žudikas 
išsiruošia į medžioklę. 


UDK 821.111(73)-31 


JOHN KATZENBACH 
Trys Raudonos 


Romanas 


Iš anglų kalbos vertė Vytautas Petrukaitis 
Viršelio dailininkė Ilona Kukenytė 


Tiražas 2 500 egz. 
SL 1686. 2015 03 18. 16,25 apsk. l.l. 
Išleido „Tyto alba“, Kęstučio g. 4, LT-08117 Vilnius, 
tel. 249 75 98, info(Atytoalba.lt 
Spausdino AB „Spindulys“, Vakarinis aplinkkelis 24, LT-48184 Kaunas, 
www.spindulys.lt 


Žinau, jūs visos pasiklyausTos grrrop 
Ir, kaip ir ta maža pasakos mergaitė, jūs buvote 
pasirinktos mirti. 


Vienuoliktoji J. Katzenbacho knyga „Trys Raudonos“ - dar 
vienas įtampos kupinas trileris. Šįkart žudikas — nevykėlis ra- 
šytojas, norintis pelnyti nemirtingumą įspūdingų nusikaltimų 
aprašymais. Įkvėpimo žudikas semiasi iš... pasakos, visiems pui- 
kiai žinomos istorijos apie Raudonkepurę. Išsirinkęs tris rau- 
donplaukes aukas - gydytoją, mokytoją ir moksleivę, - Piktasis 
Vilkas žudikas išsiruošia į medžioklę. Anoniminiais laiškais jis 
aukoms praneša, kad ruošiasi jas nužudyti. Moterys nieko neži- 
no nei viena apie kitos egzistavimą, nei apie paslaptingąjį Vilką. 
Jos nežino nei kada, nei kur jis jų tykos... Apimtos siaubo, kan- 
kinamos panikos priepuolių, jos iš paskutiniųjų bando gelbėtis. 

„Trys Raudonos“ - subtilus ir šiurpus psichologinis trileris, 
priverčiantis skaitytoją pasijusti bejėge nieko nežinančia auka. 
Kraują stingdanti istorija plėtojasi trijų mirtinai išsigandusių 
moterų mintyse; o tai ir yra visų baisiausia... Mirtinas žaidimas, 
kurį taip meistriškai žaidžia ne tik žudikas su aukomis, bet ir ra- 
šytojas su skaitytojais, garantuoja bemieges naktis ir patvirtina 
Johno Katzenbacho kaip įtampos virtuozo reputaciją. 

